
मुद्रक 
नेशनल प्रिंटिंग वर्क्से 
दिल्ली 


प्रकाशकीय 


गांधीजी के जीवन तथा कार्य पर जितनी पुस्तक लिखी गई हैं, उतनी 
संसार के शायद ही किसी महापुरुष के विषय में लिखी गई हों । फिर भी 
प्रस्तुत पुस्तक गांधी-साहित्य में अपना विशेष स्थान रखती है । इसके लेखक 
गांधीजी के कुट॒म्बी-जन ही नहीं हैँ, अपितु बचपन से ही गांधीजी की छत्र- 
छाया में उनका पालन-पोषण हुआ है। गांधीजी के पूर्वज कैसे थे, कौन 
थे, उनसे गांधीजी को विरासत में क्या-क्या गुण मिले, गांधीजी के अद्‌- 
भुत जीवन-प्रयोगों तथा सत्याग्रह का लोगों पर क्या प्रभाव पड़ता था, उनके 
परिवार तथा आसपास के लोग उनसे किस प्रकार प्रभावित होते थे, उनके 
' प्रत्येक कार्य में व्यवस्था, त्याग, चारित्र्य आदि का कितना आग्रह 
रहता था, किस प्रकार वे बराबर नये-नये परीक्षण करते रहते थे, 
उनके देनिक जीवन का कार्यक्रम क्‍या था, आदि-आदि बातों पर लेखक ने 
बड़े ही विशद, प्रामाणिक तथा रोचक ढंग से प्रकाश डाला है । 


दक्षिण अफ्रीका में गांधीजी ने जितने प्रयोग किये थे, छोटी अवस्था 
होते हुए भी लेखक ने उन्हें अपनी आंखों देखा था और उनमें भाग लिया था। 
यही कारण हैँ कि वह इतने अधिक और इतने सूक्ष्म विवरण दे सके हूँ । 


गांधी-परिवार तथा गांधीजी के प्रयोगों के विषय में हिन्दी में इतनी 
विपुल और महत्वपूर्ण सामग्री पहली बार पुस्तकाकार प्रकाशित हो रही 
हैं। अनेक घटनाएं तो प्रथम बार प्रकाश में आ रही हैं। काका साहब के 
शब्दों में गांधी-युग के इतिहासकारों में और गांधीजी के चरित्र-लेखकों 
में  निस्संदेह लेखक ने इसू पुस्तक छह चिर॒स्थायी स्थान प्राप्त कर लिया 
है,” कारण कि इसमें मौछिक्क, आध्योध्मिक पा प्रामाणिक सामग्री कट-कूट 
कर भरी है । 

हम लेखक के आभारी हैं कि उन्होंने हिन्दी के पाठकों को इतनी मूल्य- 
वान सामग्री प्रदान की है। हमें विश्वास हैँ कि हिन्दी के पाठक इस पुस्तक 
को मनोयोगपूर्वक पढ़ेंगे और इससे लाभ उठावेंगे । 


“मंत्री 


आत्म-निवेदन 


श्रद्धावाननसुपरच श्युणुयादपि यो नरः । 
सो5पि मुक्तः शुभांल्लोकाय्रप्नुयात्‌ पुण्यक्तणास्‌ । 
तच्च संस्मृत्य संस्मृत्यः रूपमत्यदूभतं॑ हरेः । 
विस्मयो मे महान्‌ राजन हृष्यामि च पुनः पुनः । 

(--गीता अ० १८।७१,७७ ) 


“जो कोई यह बात ध्यान देकर सुनेगा और इसके प्रति चिढ़ न 
रखकर सरलता के साथ इसे अपने हृदय की गहराई में उतारेगा वह 
पुष्यकर्मी होगा और स्वतंत्रता को प्राप्त करके कल्याणकारी समाज में जा 
पहुंचेगा । . . - फिर, सच बात तो यह हैँ कि हरि के उस अद्भुत स्वरूप 
की ज्यों-ज्यों मुझ याद आती जाती हे त्यों-त्यों मेरा अचरज बढ़ता जाता 
हैं और हृदय गद्गद्‌ हो उठता है ४” 


भगवदगीता के अंत में कही गई यह बात पूज्य गांधीजी की जीवन- 
चर्या के बारे में भी अक्षरदः सत्य है । कहा जा सकता है कि जबसे मेंने इस 
दुनिया में आकर अपनी आंखें खोलीं, प्रायः तभी से गांधीजी का विराट 
स्वरूप मेरी आंखों को चकित करता रहा । ज्यों-ज्यों मेरी उम्र 
बढ़ती गई, मुझे उनके और उनके जमाने की पुरानी स्मृतियों के बारे में 
बार-बार बातें करने में आनन्द आने लगा। पूज्य गांधीजी ने 'रोलेट एक्ट' 
के समय में जब सत्याग्रह-आन्दोलन छेड़ा और सन्‌ [२२ में जब उन्तको यर- 
बडा के क्ृष्ण-मन्दिर में पहुंचाया गया तब साबरमती आश्रम में एक गंभीर 
वातावरण छा गया । गांधीजी ने, अपने घर से ही श्रीगणेश करने के आग्रह 
के अनुसार, सत्याग्रह्श्रम के विद्यार्थियों को ही अपनी पढ़ाई स्थगित करने 
के लिए समझाया और उन्हें स्वराज्य की लड़ाई में झोंक दिया । हम लोगों 
में अधिकतर समय खादी की उपासना और जछुतों के साथ मिलने- 
जुलने में बीतता था। आश्रम की राष्ट्रीयशाला के आचार्य काका- 
साहब कालेलकर की प्रेरणा से, अपने स्वाध्याय को ताजा रखने के लिए, 
'मधपूडो' (मधुमक्खी का छत्ता) नाम से विद्यार्थियों का एक द्विमासिक 


हस्तलिखित पत्र चलाया जा रहा था। उसके संपादन का भार मुझपर डाला 
गया था। 


बढ १ * 


मुझमें यह साहस नहीं था कि में सदुपदेश से भरे हुए लेख लिखता 
फिर इतिहास, विज्ञान, साहित्य या अन्य किसी प्रकार के शास्त्र के साथ 
मेरा सक्रिय संबंध भी न था । सोचते-सोचते मुझे फीनिक्स की बातें लिखने 
का विचार सूझा । 


यह अनुभव मुझे पहले ही हो चका था कि बापूजी की छोटी-मोटी बातें 
सुनने में सभी को आनन्द आता है । हमारे आश्रम का प्रारम्भ कैसा था, 
बापूजी के इदंगिद कंसे-कंसे व्यक्ति रहते थे, बापूजी क्या करते थे, किस 
प्रकार पढ़ते थे, हमको जेलयात्री बनने के लिए किस प्रकार तैयार कर रहे 
थे--य सारी बातें लोग मुझसे मानों कहानी के आह्वाद से सुना करते 
थे। बार-बार के इस अनभव के कारण मेने फीनिक्स की बातों को लिखना 
शुरू कर दिया। 


उस समय तक गांधीजी का दक्षिण अफ्रीका के सत्याग्रह का इतिहास' 
प्रकाशित नहीं हुआ था। उनकी आत्म-कथा भी नहीं लिखी गई थी । इस- 
लिए में जो कुछ अव्यवस्थित और अधूरी बातें लिखता था वह भी लोगों को 
पसन्द आती थीं और मधपृड़ो पाठकों के हाथ से लौटकर मेरे हाथ में आता 
ही नहीं था। फिर तो मेने निः:संकोच होकर, एक इतिहासकार की शांन से 
लिखना प्रारम्भ कर दिया और देखते-देखते छोटा-सा फीनिक्स-पुराण' 
तैयार हो गया। जिस समय की बातें इसमें मेंने दी हैं उस समय मेरी 
उम्त्र बारह वर्ष से भी कम की थी । 


इस पुस्तक में मेरा उद्देश्य अपनी आत्मकथा लिखने का नहीं हूँ । आत्म- 
कथा लिखे एसी कोई योग्यता भी मुझमें नहीं हे। फिर भी सारी कथा मेने 
अपने को ही केन्द्र में रखकर लिखी हैँ । अन्य प्रकार से लिखना संभव भी नहीं 
हो सकता था। मन॒ष्य की चार से लेकर बारह वर्ष तक की उम्र ही ऐसी 
होती हे कि वह सारी दुनिया को अपने बालूगज से ही नापता है, पहचानता हैं 
और उसका अनुभव करता है। मेरे पास उस समय इतिहास की दृष्टि नहीं 
थी। मुझे होश भी न था कि जिस वातावरण में मेरा लालन-पालन हो रहा 
है, वह संसार का कोई अनोखा वातावरण है। यह कल्पना ही मुझे कैसे हो 
सकती थी कि जिनके कंधे पर सवार होने का अवसर मुझे मिल रहा है वे 
हमारे घर के मोहनदासकाका संसार के एक अद्वितीय व्यक्ति माने जाय॑ंगे। 
इसलिए चाहने पर भी अपनी स्मृतियों को संवार-संवार कर लिखे हुए 
इन लेखों को में पूज्य बापूजी के या अपने मगनकाका के जीवन-चरित के 
रूप में पेश नहीं कर सकता। आश्रम के इतिहास के रूप में या दक्षिण अफ्रीका 


तक के 
तक कक 


के सत्याग्रह के रूप में में यह सब लिख ही नहीं सकता था । हां, बापूजी 
के शिक्षण-प्रयोगों के इतिहास के रूप में में इसे लिखने का प्रयास कर सकता 
था । पर मुझे उचित यही छगा कि में इसे अपने बालजीवन के संस्मरणों के 
रूप में लिख डाल । ऐसा करने में ही कम-से-कम अभिमान और अधिक-से- 
अधिक सच्ची बात इसमें आ सकती थी । 


असल में ये प्रकरण आश्रमवासी पाठकों के लिए लिखे गये थे, इसलिए 
इनमें घरेल बातों का समावेश बहुत हुआ है । अपने आश्रम को अपना घर 
समझकर बेखटके चाहे जैसी घरेल बातों को बताने में संकोच नहीं होता । 
यदि इसमें कुछ बातें अशोभन जान पड़ें या विनय और शिष्टता में कुछ 
अधूरापन मालूम दे तो पाठकों से में प्रार्थना करता हूं कि वे मुझे क्षमा 
करें। गांधी-परिवार संसार का अनोखा और अपूर्व परिवार हे, सत्याग्रह- 
आश्रम या फीनिक्स-आश्रम, जहां सत्याग्रहाश्रम की प्रथम नींव डाली गई, 
पूर्णतया आदर्श संस्था थी, ऐसा मेने कभी नहीं माना । फिर उसका आधार 
लेकर आत्म-प्रशंसा करने की मनोवृत्ति को अवकाश ही कहां रह जाता है ? 


इस पुस्तक में हिन्दी के पाठकों को बहुत-सी ऐसी सामग्री मिलेगी 
जो गांधीजी के आगे के जीवन की आधारशिला थी। अपनी बाल-स्मृति 
के आधार पर जिन प्रस॑ंगों को मेंने चित्रित किया है उनकी प्रामाणिकता 
के लिए गांधीजी के पत्रों का सहारा लिया है और अपने पिता की डायरी 
आदि सामग्री की पूरी सहायता छी हे । गांधी-परिवार का इतिहास भी 
इस पृस्तक के प्रारम्भ में आ गया है । 


हिन्दी में यह सामग्री प्रथम बार पुस्तकाकार प्रकाशित हो रही है । 
पाठकों को इससे लाभ हुआ तो में अपने परिश्रम को सफल समझूंगा । 


हिन्दी में इस सामग्री को पहले हिन्दुस्तान” में निकालते समय 
भाई श्री सीताचरण दीक्षित तथा बाद में पुस्तकाकार करते समय 


भाई श्री यशपाल जैन ने जो परिश्रम किया उसके लिए में उनका अत्यंत 
आभारी हूँ । 


“--प्रभुदास गांधी 


जरतावना 


जिस समय यूरोप में पहला विश्वयुद्ध फैला, उन्हीं दिनों पूज्य गांधीज़ी 
न दक्षिण अफ्रीका में उज्ज्वल विजय के साथ अपना कार्य पूरा किया। बाद 
में वे अपने साथियों को भारत भेज कर स्वयं श्री गोखले से मिलने के लिए 
इंग्लंड चले गये । गांधीजी की वह फीनिक्स-मंडली' दीनजंध एन्ड्यज़ की 
इच्छा के अनुसार गुरुदेव रवीन्द्रनाथ के शांतिनिकेतन में रहने चली गई । 
में भी उसी समय बंगाल में चलते हुए राष्ट्रीय शिक्षा के उस महत्वपूर्ण 
प्रयोग को निकटता से एवं सतह के भीतर से देखने-जांचने के लिए शांति- 
निकेतन पहुंच गया । 


शान्तिनिकेतत का अर्थ था भारतीय संस्कृति के आचार्य श्री रवीन्द्र- 
नाथ द्वारा संचालित ब्रह्मचर्याश्रम | दूसरी ओर फीनिक्स-मंडली' का अथ 
था कमंवीर गांधी द्वारा दक्षिण अफ्रीका में स्थापित किये हुए एक अभि 
नव ब्रह्मचर्याश्रम का भारत में लाया हुआ पौधा । इस प्रकार जब एक आश्रम 
दूसरे आश्रम के घर अतिथि के रूप में रहने गया था तभी में भी वहां जा 
पहुंचा । फीनिक्स-मंडली” के लोग दुपहर का भोजन ,शांतिनिकेतन के 
भोजनालय में करते थे और शाम के समय सोडा या खमीर के बिना बनाई 
हुई ईंट-जेसी डबल रोटी कुछ फल-मेवे के साथ खा लेते थे। दोनों ओर के 
व्यवस्थापकों की सम्मति प्राप्त करके में दोनों में शामिल हो गया । फीनिक्स- 
मंडली' के साथ मेरा संबंध अधिक घनिष्ट हो गया । उसके साथ उसकी 
शाम की प्रार्थना में शामिल होता और प्रातः:काल की प्रार्थना का आरंभ 
तो मेंने ही किया | शाम की प्रार्थना के बाद उन लोगों को में थोड़ी-थोड़ी 
करके अपने हिमालय के प्रवास की बातें सुनाने छगा । उसके बाद तपोधन 
उग्रशासन, निष्ठावीर मगनलालभाई गांधी के मुख से दक्षिण अफ्रीका के 
सत्याग्रह की लड़ाई के और फीनिक्स-आश्रम के विविध रसों से भरे हुए 
जीवन के बारे में खत्म न होने वाली बातें व्योरे से सुनता रहा । उस 
समय वे सारी घटनाएं बिलुकुछ -ताजी ही थीं और उस अपूर्व लड़ाई में 
तथा उस आश्रम में सहयोग देने वाले, अर्थात्‌ उस प्रकार से नवभारत के 
नये इतिहास का निर्माण करने वाले लोगों के बीच रह कर, उन्हीं के मुंह से 
वह सारी कथा मन सुनी । 


मेहमान-आश्रम चलाने का भार श्री मगनलारभाई पर था। उनकी 
सहायता के लिए मगनभाई पटेल मास्टर भी थे । मणिलाल, रामदास, 
देवदास तीनों भाई वहां थे। प्रभुदास, कृष्णदास और केशू भी थे। कुछ दिन' 
के लिए श्री जमनादास गांधी भी आये थे | शिवपूजन, छोटम, भंयम, श्री' 
थंबी नायड़ के पुत्र आदि अनेक बालवीर उस मंडली में थे। प्रतिदिन सवेरे 

हम लोग खोदने का काम करने जाया करते थे। मेरे शामिल होने के कुछ दिन 
बाद इस मंडली ने एक छोटी-सी टेकड़ी की मिट॒टी खोद कर पास की एक 
तलैया को पूरा देने का काम उठाया | हमारे हाथ से वह काम पूरा होगा या 
नहीं और होगा तो कब होगा, इस बात की हमें कोई चिता न थी। 
अनासक्त-वृत्ति से नित्य सवेरे खुदाई का काम पूरा करने के बाद ही हम 
लोग नाइता करते थे । 

इस प्रकार के वातावरण में श्री मगनछालभाई और अन्य फीनिक्स- 
वासियों के साथ मेरा परिचय हुआ मेरी बातों में सबको रस आता था । 
उनके श्रमजीवन में में बिलकुल घुलमिल गया था। उनमें भी छोटा प्रभुदास 
“मेरी ओर अधिक आकर्षित हुआ, ऐसा कहा जा सकता हैं । 

पूज्य गांधीजी जब इंग्लेड से लौटकर स्वदेश पधारे और उन्होंने शांति- 
“तिकेतन तथा ब्रह्मदेश की यात्रा भी कर छी, तव अपने फीनिक्स-आश्रम को 
वे शांतिनिकेतन से ले गये, पहले हरिद्वार के कुंभ मेले में और वहां से अह- 
'मदाबाद। में भी शान्तिनिकेतन छोड़ कर महाराष्ट्र लौट गया और बाद में 
बड़ौदा जा कर ग्रामसेवा का काम करने रूगा। 

किन्तु जो संबंध शांतिनिकेतन में स्थापित हो गया था वह टूटने वाला 
नहीं था। वह मुझे गांधीजी के सत्याग्रह-आश्रम में ले गया। पहले हम कोचरब 
में रहे, इसके बाद साबरमती के तट पर वाड़ज के पास स्थायी रूप से सत्या- 
प्रहाश्रम की स्थापना हो गई। संक्षेप में कहा जा सकता है कि जीवन-प्रभात' 
में जहां पर प्रभुदास के और फीनिक्स-आश्रम के जीवन की कथा समाप्त 
होती है प्रायः वहां से उनका और मेरा संबंध शुरू होता है । 

सत्याग्रह-आश्रम में गांधीजी ने बालकों को शिक्षा पर अधिक महत्व 
देकर आश्रम के अन्तर्गत ही एक स्वतन्त्र पाठशाला स्थापित की थी | उस पाठ- 
शाला में थोड़े दिन तक श्री छगनलालभाई गांधी ने भी काम किया । 
'राष्ट्रीयशाला में विद्याथियों का हस्तलिखित मासिक पत्र तो होना ही 
चाहिए--हम लोगों ने उसका नाम मधपूडो'-मधुमक्खी का छत्ता---रखा । 
'उपनिषद की कथा पढ़ने वाले हम छोग मधपूडो' के संपादकों को मधुकर 
राजा' कहने रंगे । प्रभुदास वेसा ही एक राजा बना । उसको लेख लिख 
देना जैसे हम शिक्षक लोगों का काम था, वैसे ही विषय सुझा देने का काम 
भी हमारा ही था। मेंने प्रभ्दास से कहा, दक्षिण अफ्रीका के आश्रम- 
जीवन का वर्णन क्रमशः क्‍यों नहीं लिखते ?” आत्मविश्वास कम होने के 
कारण प्रभुदास ने इसके लिखने में शंका प्रदर्शित की, क्या मुझसे यह सब 
लिखा जा सकेगा ? ” मेने उससे कहा, इसमें क्या बात है ? वह सब-संस्मृत्य- 
संस्मृत्य, याद कर-करके लिख डालो ।” उसने वह विचार अपना लिया और 

'तच्च संस्मृत्य संस्मृत्य' के शीषंक से एक लेख-माला में अपने बाल-जीवन के 
संस्मरण लिखना आरंभ कर दिया । बहुत-कुछ लिख जाने पर उसने उन सब 
लेखों को अपने बालसखा देवदास को दिखाया । आश्रम के शिक्षक और 
विद्यार्थीयण तो यह सब बड़े चाव से पढ़ते ही थे, परन्तु गांधी-कुटुम्ब के 
बहुत से लोग भी उसे ध्यान से पढ़ने रूगे । कुटुम्ब की मानमर्यादा के आग्रही 
कुछ पुराने विचार के स्वजनों को यह अखरा। “प्रभुदास यह क्‍या कर रहा 
है ? अपने कुटुम्ब की घरेल--गोपनीय---बातें इस तरह प्रकाशित की जाती 
हैं क्या ? ” परन्तु अन्तर-बाह्य का भेद न मानने वाले गांधीजी के हाथोंमें 
पले और शिक्षा पाये प्रभुदास ने साहस के साथ बहुत-काफी लिख ही डाला । 

इस पूरी-की-पूरी लेखमाला में तंबूरे के सुर की भांति एक बात सतत 
सुनाई देती है । बिलकुल बचपन में ही प्रभुदास से कहा गया था कि वह निरा 
बद्धू है। होशियारी उसमें कुछ भी नहीं है। देवदास-जैसी कुशलता प्रभुदास 
में भले न हो, छोटे कचा (कृष्णदास के) बराबर चातुर्य भी उसके पास 
न हो, लेकिन मेंने तो उसको बुद्धि-विहीन न पाया है और न माना है। किन्तु 
घर के बड़ों ने यद्यपि अत्यंत सद्बुद्धि से प्रेरित होकर उसके ऊपर जो आत्मनि 
अप्रत्यय ठोक-ठोक कर जमा दिया वह उसके स्वभाव का एक अंग ही बन 
गया और विद्या-निष्ठा, कर्म-निष्ठा, ध्येय-निष्ठा आदि समर्थ सद्गूणों का 
अस्तित्व उसके पास होते हुए भी केवल आत्मविश्वास के अभाव के कारण 
उसके जीवन का सारा भविष्य मानों मुरझा गया । 

इस पुस्तक में छोटी-मोटी बातों की जो भरपूर बारीकियां दिखाई देती 
हैं उनमें से बहुत-कुछ श्री मगनलालभाई के मुंह से मेंने सुन रखी हैं। गांधी- 
परिवार के कई व्यक्तियों ने भी इन बातों को पढ़ा है। इसलिए इनकी 
यथार्थता के बारे में संदेह के लिए कोई स्थान नहीं रह जाता। जो 
दिमाग इतनी सारी बातों को व बारीकियों को संग्रहीत और समर्थता 
से प्रतिपादित कर सकता है उसे बुद्ध बताना अनर्थ ही कहलायेगा। 

चि. प्रभुदास खादी-विद्या और कला के एक समर्थ आचार हैं। खादी 
का तत्त्वज्ञान, उसका अथश्ञास्त्र, उसकी जड़ में निहित समाजश्ञास्त्र आदि 
सबके वे ज्ञाता हैं ही, इसके अतिरिक्त खादी के यन्त्रशास्त्र में भी उन्होंने 
नई-नई खोजें की हें। पेरों से गति देकर दोनों हाथों से सूत कातने वाले 
चर्खे की खोज प्रभुदास की ही है। उन्होंने खादी-विद्या के आद्याचाये श्री 
मगनलालभाई के प्रति अपनी भक्त प्रदर्शित करने के लिए उस चर्खे को 
'मगन-चर्खे' का नाम दिया है। 

गांधी-परिवार के लोग जिस प्रकार दक्षिण अफ्रीका में जाकर बस गये 
और वहां पर जसे उन्होंने लोक-सेवा की, उसी प्रकार प्रभुदास ने भी हिमा- 

लय में अलमोडे की ओर जाकर वहां पर खादी का काम किया और उत्तर- 
प्रदेश में अपना विवाह हो जाने के बाद उसी प्रांत की सेवा करने के हेतु से 
वहीं बस गये । उस प्रदेश में प्रायः चौथाई शताब्दी तक उन्होंने खादी व 
ग्राम-सेवा का काम किया । देश की स्वतन्त्रता प्राप्त हो जाने के बाद जब 
उत्तर प्रदेश की सरकार ने प्रयाग में खादी विद्यापी5 की स्थापना की तब 
प्रभदास को वहां के मुख्य आचार्य के रूप में नियुक्त किया और दो वर्ष में 
वहां से कई खादी-विद्यार्यी शिक्षा पाकर उत्तीर्ण हुए । इसके बाद नवसंग- 
ठित सौराष्ट में ग्रामोद्योग और खादी-विद्या के प्रशिक्षण के लिए उनको 
आमंत्रित किया गया और पोरबंदर में गांधीजी के जन्मस्थान पर बनाये गये 
उस कीर्ति मन्दिर का केन्द्र सुग॒ठित और संचालित करने का उत्तरदायित्व 
उन्हें सौंपा गया, जिसका उद्देश्य बापू के जीवन-कार्य व सर्वोदिय समाज की 
प्रवत्तियों का भली-भांति प्रदर्शन करना है । अब वह पुनः उत्तर प्रदेश में 
मरादाबाद जिले के गांवों में खादी और ग्रामोद्योग की नींव पर अहिसक 
और शोषण-विहीन समाज के विकास का कार्य अखिल भारत खादी 
ग्रामोद्योग मंडल” की ओर से कर रहे 

बहुत लोगों को इस बात का पता न होगा कि जब चम्पारन में गांधीजी 
पहली बार गिरफ्तार किये गए तब उन्होंने वहां के देहातों में जाकर किसानों 
के पास अपना संदेश पहुंचाने का जिम्मेदारी मरा काम बालक प्रभुदास को 
ही सौंपने का निश्चय किया था। 

फिर भी इस संपूर्ण पुस्तक में प्रभुदास का यह ध्यू वषद हम लगातार 
सुनाई देता है कि में बुद्धू हूं, में जड़ हूं, दूसरों के जेसा होशियार नहीं हूं।” 
ओर उनकी लेखनी इतनी समर्थ है कि क्षणभर के लिए हमें भी प्रतीत होता 
है कि उनकी यह बात सही होगी, परन्तु उनकी वर्णनशक्ति की सामर्थ्यें 
देखने पर विश्वास हो जाता हैँ कि वह कोई मामली साहित्यकार नहीं हूँ । 

सारी पुस्तक में प्रभुूदास के मन की बापूृभक्ति अखंड रूप में दीप्तिमान 
है। साथ-ही-साथ स्वर्गस्थ मगनलालभाई के प्रति उनका आदरभाव भी 
उतना ही स्पष्ट दीख पड़ता है। दोनों सिरे के मील-पत्थरों को देखकर जैसे 
हम बीच का अन्तर नाप लेते हूँ, वेसे ही इसे पढ़ कर खयाल हो जाता है कि 
श्री मगनलालभाई ने अपने स्वभाव पर विजय पाने के लिए अपने अंतर में 
कितना भयानक युद्ध चालू रखा होगा और उन्होंने उसमें कैसी अद्भूत सफ- 
लता पाई । श्री मगनलालभाई के बारे में लिखते हुए श्री चंद्रशंकर 
शुक्ल ने उनको उम्रशासन' बताया है । यह विशेषण सभी बातों में उनके 
अनुरूप ही है । अखंड जागरूक, अखंड दक्ष और एकाग्र निष्ठावान मगनलाल- 
भाई के तप के कारण ही सत्याग्रह-आश्रम विकसित हो पाया । मगनलाल- 

भाई का जब देहान्त हो गया तब बापूजी ने उनके घर में ही बेठ कर लिखा 
था, “उसकी विधवा घर के अन्दर सिसक-सिसक कर रो रही हैं। उसे 
क्या पता कि सचमुच तो में ही विधुर बन गया हूं ।” 

श्री मगनलालभाई का एक छोटा-सा जीवन-चरित्र प्रकाशित हुआ हें; 
किन्तु यथार्थ रूप में उनके जीवन का सही-सही चित्रण तो प्रभुदास की इस 
पुस्तक में ही हमको मिलता है । निः:संदेह मगनलालभाई बापूजी के हनुमान 
थे। जो कुछ बागूजी ने करना चाहा वह सब मगनरालभाई ने कर दिखाया । 

गांधीजी ने सत्याग्रह-आश्रम का इतिहास' में राष्ट्रीय शिक्षा के लिए 
जिन सिद्धान्तों को निष्कर्ष के रूप में बताया है, उसी का वातावरण 
जान में या अनजान में प्रभुदास ने अपने इस जीवन-प्रभात' के अन्दर 
तादश रूप से चित्रित किया है। 

गांधीजी ने स्वयं दक्षिण अफ्रीका के सत्याग्रह का इतिहास लिखा हूं । 
वहां की जेल के अनभव भव लिखें हें। उनकी आत्मकथा में भी उस समय का 
इतिहास मिल जाता है । फीनिक्स-आश्रम का बोझ कुछ अंश में उठाने 
वाले श्री रावजीभाई पटेल ने भी गांधीजी की साधना' और जीवनना 
झरणां' नामक दो पुस्तकों में पर्याप्त सामग्री दी है. और वह सब बहुत 
प्रभावोत्पादक है । फिर भी कहना पड़ेगा कि उन सब पुस्तकों में कुछ बातें 
छट गई थीं, जो प्रभुदास ने अपने जीवन-प्रभात' में दी हं। हमें यह महसूस 
हुए बिना नहीं रहता कि कुछ बातें प्रभुदास ही हमें दे सकते थे। प्रभुदास ने 
इस पुस्तक को लिखकर गांधी-यूग के इतिहासकारों व गांधी-जीवन के 
चरित्र-लेखकों में सदा के लिए स्थान पाया है, क्योंकि इसमें मौलिक, प्रामा- 
णिक और आध्यात्मिक सामग्री कूट-कूट कर भरी हुई है । 

गांधीजी के पुरुषार्थ का इतिहास इस पुस्तक में होने के कारण इसका 

हैं ही, किन्तु केवल साहित्य के रूप में भी इस पुस्तक ने उत्तम आदश 

पेश किया है । 

गांधी-परिवार का आवश्यक इतिहास इसमें सुन्दर तरीके से दिया गया 
हूँ और इस प्रकार गांधीजी की आत्मकथा में जो न्‍्यूनता रह गई थी वह 
इसमें पूरी की गई है । 

भूगोल की बातें और प्रकृति के साथ घासपात, फल-फूल, पक्षियों और 
बादलों के साथ---तदाकार होने के आनन्द का जब प्रभुदास वणन करने 
बैठते हैं तब तो उनकी लेखनी की सामर्थ्य सोलहों कछा से प्रकट होती है । 
अपने समवयस्क बालकों से और अपने घर के बड़ों से जो पोषण बाल प्रभु- 
दास को नहीं मिलता था वह उन्होंने प्रकृति के पास से पाया । इसी कारण 
यह वर्णनशक्ति इस ह॒द तक उनमें सजीव हो उठी है। प्रकृति-वर्णन करने में 

प्रभदास को जो सफलता प्राप्त हे बही सफलता मनोविश्लेषण करने में भी 
उनको प्राप्त है । अपने बृजूगों के लिए अदब रखने के लिहाज से बंधे रहने 
के कारण अपनी विश्लेषण-शक्ति को उन्होंने स्वयं अपने ऊपर ही 
आजमाया है । लेकिन भविष्य में जब वह कोई उपन्यास या इतिहास लिखने 
बैठेंगे तब उनके द्वारा हमें मानवचित्त की सविशेष गहनता का पर्याप्त परिचय 
मिलेगा । इस पुस्तक में भी स्वभाव-चित्रण कम नहीं हैँ, और जो हैं काफी 
प्रभावपूर्ण हैं। 

आज के यूग के पाठक इस पुस्तक को गांधीजी के जीवन के एक पहल 
के चित्रण के रूप में ही पढ़ेंगे। किन्तु वास्तव में जीवन-प्रभात' प्रभुदास के 
बचपन की आत्मकथा या अपने वय के चौथे वर्ष से लेकर बारहवें वर्ष तक की 
स्मरण-यात्रा है। इसमें बालमानस के विकास का और उसमें पंदा होने वाली 
विक्ृति का पारदर्शक चित्र है। शिक्षा का कार्य करने वाली और बहुत 
से माता-पिताओं की दृष्टि खोल देने वाली सामग्री इसमें है । अपने दोषों पर 
प्रभदास ने कहीं भी पर्दा नहीं डाला है, बल्कि ठीक वसे ही अपने प्रत्येक 
दोष का व्यौरा दिया है, जैसे कि चित्रगृप्त के सामने उपस्थित हों । कहीं भी 
उन्होंने अपने ऊपर रहम नहीं किया है । इसी वजह से उन्होंने दूसरों के 
बारे में लिखने का अधिकार पा लिया है । इसमें भी, जो लोग अंदरूनी इति- 
हास के पूरे जानकार हें वे अवश्य कहेंगे कि प्रभुदास ने इसके लिखने में कला- 
मय संयम ही साधा है । 

गांधीजी द्वारा लिखे गए सत्याग्रह-आश्रम का इतिहास को पढ़ने के 
बाद ही फीनिक्स-आश्रम के इस इतिहास को पढ़ने पर जो विचार मन में 
उठा हैँ उसे यहां में प्रस्तुत कर देता हूं । 

आश्रम के इतिहास की प्रस्ताववा में जिस फीनिक्स अथवा अग्नि- 
संभव' आश्रम का इतिहास मंने मांगा था वही यहां पर बालसुलभ ढंग से 
प्राप्त हो जाता है । फीनिक्स-आश्रम का यह इतिहास पढ़ने से सत्याग्रह-आश्रम 
संबंधी बापूजी की जीवन-दृष्टि.और कार्य-पद्धति अधिक स्पष्ट हो जाती है। 

सत्याग्रही वीर जेल में जाकर हार न मानें, इस हेतु से फीनिक्स में 
गांधीजी ने श्रम-सहिष्णता, स्वादजय और कठोर जीवन की शिक्षा अपनाई। 
इस दृष्टि से फीनिक्स-आश्रम को जेल-आश्रम कहना चाहिए । यह विचार 
मन मे आन के साथ-साथ यूरोप के इतिहास में पढ़ी हुई एक बात याद आती 
है कि यूरोप के जेल-जीवन का कार्यक्रम ईसाई तपस्वियों के मठ-जीवन 
की बेहूदा नकल थी । जेल में मजबूरी से पुण्य कराया जाता था, जबरदस्ती 
संयम रखवाया जाता था और बलपूर्वक प्रायश्चित्त कराया जाता था। 

जेल-जीवन की आवश्यकता समझ कर गांधीजी ने अस्वाद-ब्रत का महत्व 

बढ़ा दिया होगा ; जनों की तप के लिए आग्रह-भरी चस्ती को देखकर भी 
बापूजी अस्वाद-ब्रत की ओर झुके होंगे ; ब्रह्मचर्य के पालन में स्वादजय को 
अपरिहाय॑ समझकर उन्होंने उन' प्रयोगों को बढ़ावा दिया होगा---'जितं 
सर्व जिते रसे--किन्तु ये सारे प्रयोग उन्होंने अपनी निजी कल्पना के अन- 
सार ही किये थे और इन प्रयोगों से अनेकविध अनुभव प्राप्त करने के बाद 
उन्होंने अपने विचारों में आवश्यक परिवर्तन भी किया था। एक बार बापूजी 
ने बताया था, केवल स्वादजय पर्याप्त नहीं है। जिन्होंने नमक का, 
मीठी-मीठी चीजों का और तरह-तरह के नमकीन पदार्थों का सदा के लिए 
संतोष के साथ त्याग कर दिया हैं, एसे छोगों को भी मेंने भूख से अधिक 
आहार करने के लिए व्याकुल देखा है। केवल नियमों के पालन से अस्वाद- 
ब्रत या आहार-संयम सघता नहीं है । 
एक इन्द्रिय यदि ढीली पड़ जाती हे तो दूसरी सब इन्द्रियां भी हलके- 
हलके ढीली हो ही जाती हैं, यह सच बात है; किन्तु एक इन्द्रिय को वश में 
कर लेने से दूसरी सब इन्द्रियां भी वश में आ ही जाती हैं, ऐसा अनुभव नहीं 
हैं। सबसे पहले और सबसे अन्त में जिसको वश में लाना चाहिए वह है अपना 
चित्त । ऐसा न करके एक या अनेक इन्द्रियों का दमन करने पर चित्त का 
वेग अन्यत्र फट पड़ता है। 
आश्रम-जीवन का प्रधान तत्व हे म॒त्य के साथ मेत्री । मनष्य-जाति 
मृत्य की कल्पना से इतनी अधिक भयभीत रहती है कि उसने निर्भय होकर 
मृत्य का मख देखा ही नहीं। मनुष्य के विकास के लिए म॒त्य आवद्यक है। 
मृत्य हमारा जन्मसिद्ध अधिकार है । मृत्यू परम मित्र है, नये-नये प्रयोगों के 
लिए जीवन को ताजगी देने वाला वह एक आरामगाह हैं। मृत्यु, थके हुए 
जीवन की केचली उतार देने की एक क्रिया-मात्र हु--यह बात जो समझ 
लेता हे वही जीवन का रहस्य समझ पाता है व जीवन की कमजोरियों पर 
विजय पा सकता है। वही अपने कतंव्य-पालन में दढ़ रह सकता हे और सत्य 
का दर्शन कर सकता हैं। दुःख, रोग और मृत्यु तीनों पर विजय पाने के बाद 
ही हम मनष्य-जाति की सेवा कर सकते हँ और अपने निज के जीवन को 
कृतार्थ बना सकते हें। इस निश्चय से गांधीजी ने जीवन की जिस साधना 
का आरम्भ किया उसका इतिहास भविष्य में अनेक ढंग से लिखा जायगा 
और उनकी वह परम्परा मनुष्य-जाति को आगे चलकर अनेक प्रकार से 
विकसित करेगी । 
इस पुस्तक में हमें केवल साहित्य-रस या जीवन-रस ही नहीं चखना 
हैँ, इससे प्रयोग-रस भी चूसना हूं । ु 
““-काका कालेलकर 

मरित्सबगं-जेल से रिहाई के बाद स्टेशन पर गांधीजी का स्वागत 


वन-प्रभात 


+ १: 
सोराष्ट्र का भोगोलिक चित्र 


यदि सौराष्ट्र की आकृति पर दष्टिपात किया जाय तो सौराष्ट्र 
का स्वरूप कुछ-कुछ ऐसा मनोरम दीख पड़ेगा, जेसा कि समुद्र के 
क्षितिज पर सुशोभित अपर्ण चन्द्र का दृश्य दीखता है। एक सिरे पर 
सौराष्ट्र भारतमाता से छूगा हुआ है और दूसरे सिरे पर वह पश्चिम 
सागर की गोदी में जा बंठा हे। यदि कल्पना की दृष्टि से देखा जाय 
तो समग्र सौराष्ट्र की आकृति शक्‍ला एकादशी या कृष्णा चतर्थी- 
पंचमी के अधूरे चन्द्र के समान दिखाई देती हे। यदि भारत देश को 
हम माता की मू॒त्ति मानते हें, कच्छ को बड़ा-सा तंबा बताते हैं, तो 
सौराष्ट्र को एकादशी का चन्द्र कह सकते हे । सीराष्ट्र के प्रायद्वीप 
ने पूर्व में खंभात के पास मातारूपी भूमि को पकड़ रखा है और पश्चिम 

द्वारका के पास वह सागर रूपी पिता के वक्षस्थल पर खेल रहा हैं 
उधर, दक्षिण की ओर सौराष्ट्र की भूमि ने अपना सारा किनारा, जो कि 
प्रायः एक हजार मील है, समृद्र को समपित कर दिया है और सौराष्ट्र का 
उत्तरी हिस्सा कच्छ के रण द्वारा भमि के साथ आंख-मिचौनी कर रहा 
है । सौराष्ट्र का पश्चिम, दक्षिण और पूर्व दिशा में समृद्र का सूडौल 
घमाव है । इस प्रकार तीन ओर से नील सिन्ध का जल सौराष्ट्र की भूमि 
का पाद-प्रक्षालन करता है । 

महषि दयानन्द सरस्वती का जन्म-स्थल टंकारा ग्राम जहां पर है, वह 
मोरबी का राज्य उत्तर-भारत में काफी प्रसिद्ध हैं। सौराष्ट्र के विलय 
के पहले अंग्रेजों की व्यवस्था के अनुसार मोरबी राज्य प्रथम श्रेणी का 
राज्य माना जाता था और वहां के राजाओं ने अपने मोरबी नगर के 
पास नवलूखी-बन्दर का यथाशक्ति विकास किया था। उत्तरी भारत 
के साथ स्थल मार्ग-से व्यापार करने के लिए यह नवलखी बन्दर दसरे बंदरों 

से अधिक पास पड़ता है और ऊंटों के कारवां पर राजपूृताना में वहां से 
सामान का यातायात सगम होता है। इस नवलखी-बन्दरगाह की भौगोलिक 
महत्ता का पता इस बात से चलता है कि इसी के ठीक सामने, आठ-दस 
मील चौड़ी कच्छ की खाड़ी के उस पार, कच्छ से राज्य की सीमा में, 
भारत सरकार ने अब करोड़ों रुपये खर्चे करके विशाल पमाने पर कांदला 
बन्दर का निर्माण किया है और उसका नाम गांधीनगर रखा है । आशा है 
कि निकट भविष्य में ही वह स्थल स्वतन्त्र भारत की राजधानी दिल्‍ली के 
लिए निकटतम सम॒द्र-द्वार साबित होगा और भारत की सबसे अधिक बल- 
दाली तथा व्यापारिक बन्दरग़ाह के रूप में विश्वविख्यात हो जायगा। 


यदि एक जहाज में बैठकर हम नवरूखी बन्दर से सौराष्ट्र के सम॒द्री 
किनारे की परिक्रमा आरम्भ करें तो वहां से पूर्व में कुछ दर जाने पर 
जामनगर राज्य का बेड़ी बन्दर आ जाता है । 


नवलखी बन्दर और बेड़ी बन्दर, दोनों ही कुछ बन्द समुद्र में हें । 
इनके बाद कच्छ की खाड़ी से बाहर निकलने पर खुले महासागर में 
सर्वप्रथम बन्दर द्वारका के पास का ओखा-बन्दर हे । भारत की पश्चिमी 
सीमा की विदेशियों से रक्षा करने के लिए दीघेदर्शी और कटनीतिज्ञ श्री- 
कृष्ण भगवान ने प्रायः इसी स्थल को प्रहरी के रूप में चना था। सौराष्ट 
की परिक्रमा करने के लिए जो जहाज पूर्व से पश्चिम की ओर जाता है उसे 
अब एकदम दक्षिण में मड़ना होता हैं, तब जाकर वह परम-तीर्थ द्वारका 
पहुंचता है । द्वारका से आगे, कुछ आग्नेय दिशा में मुड़ता हुआ प्राय 
पच्चीस-तीस मील पर जहाज मियाणी बन्दर पहुंचता हे, जहां से पुराने 
पोरबन्दर राज्य की सीमा शुरू होती हे। मियाणी से फिर करीब पच्चीस 
मील आगे चलते पर पोरबन्दर आता है, जो प्राचीन काल से सुदामाप्री 
के नाम से सविख्यात रहा ह और अब सुदीघ भविष्य तक उसी प्रकार 
गांधी-तीर्थ माना जायगा, जिस प्रकार टंकारा महषि दयाननन्‍्द-तीर्थ माना 
जाता है । इसके बाद, सौराष्ट्र की परिक्रमा के लिए, जहाज आग्नेय 
दिशा में ही बढ़ता जाता है और नवीबंदर, माधवपुर, मांगरोल, वेरावल 
सोमनाथ, पाटण और ड्यू में पहुंचता । 


ड्यू से सौराष्ट्र का किनारा छोड़कर यदि जहाज को सीधा परे 
मे चलाया जाय तो वह सामने के किनारे पर गजरात के प्रसिद्ध नगर 
सूरत में पहुंचेगा और आग्नेय दिशा में कुछ मंजिल तय करने पर, 
सोपारा बन्दर या बंबई बन्दर पहुंच जायगा | लेकिन सौराष्ट्र की परिक्रमा 
पूरी करने के लिए डथू से ईशान दिशा में मड़ना होता है। उस दिशा में. 

जाफराबाद और महुआ बड़े बन्दर हूँ । फिर सीधा उत्तर में चलने पर 
घोधा बन्दर और बाद में सौराष्ट्र का वर्तमान प्रख्यात व्यापारी शहर भाव- 
नगर आता है। अन्त में जहां गजरात और सौराष्ट्र के बीच की खाड़ी 
परी होती, हे वहां भावनगर से बिलकुल उत्तर में जहाज खंभात शहर 
पहुंच जाता है। यहां पर सौराष्ट्र का समुद्र-तट समाप्त हो जाता है और 
सौराष्ट्र भारत के भूखंड के साथ एकाकार हो जाता है । 


सौराष्ट्र के अनेकानेक बन्दरगाहों में वेरावल, पोरबन्दर और द्वारका 
भारत में अधिक प्रसिद्ध हें। द्वारा भारत के चार धामों में से एक हैं 
और वेरावल बन्दर पर सोमनाथ महादेव का तीथ हमारे देश के नये- 
पराने यगों के उतार-चढ़ाव की साक्षी दे रहा हे । एक के बाद एक 
कई बार इस ज्योतिलिग की प्राण-प्रतिष्ठा की गई और १९५१ 
में हमारे राष्ट्रपति राजेंद्रबाब के हाथों फिर से वही अनष्ठान 
दृहराया गया । जिस प्रकार दिल्‍ली बार-बार बनी, बार-बार बिगड़ी 
और आज फिर समूचे भारत का केंद्र बनी हुई हे, उसी प्रकार सोम- 
नाथ का ज्योतिर्धाम सौराष्ट्र या गजरात के लिए ही नहीं, पूरे भारतवर्ष 
के लिए महान धामिक केंद्र बन गया है । दिल्‍ली के आसपास के टीलों 
पर जिस प्रकार गतयग की दिल्‍ली के भग्नावशेष परानी स्मृतियों को 
जागत करते हें, उसी प्रकार वेरावल के समुद्रतट पर टूटे हुए विशाल 
मन्दिरों के भग्नावशेष प्रानी कला, पुरानी समृद्धि, पुराने संगठन आदि 
का परिचय दे रहे 


सोमनाथ का नया मन्दिर छोटा हैं, परन्तु उसके निकट समुद्र की 
तरंगे न जाने कितने यगों से अपना धारमिक रहस्य और सनातन संदेश 
सनाती आ रही है ! 


व्यापारिक दृष्टि से यह सौराष्ट्र का सौभाग्य हे कि उसे एक-से- 
एक टक्कर लेनेवाले सुन्दर बन्दरगाह मिले हैँ । आधुनिक युग में उनसे 
कुछ बन्दरगाहों में सामुद्रिक व्यापार की अच्छी उन्नति हुई हे और 
वहां पर छोटे-छोटे जहाजों का आवागमन रहता हैँ, परल्तु पोरबन्दर 
सौराष्ट्र का ऐसा बन्दरगाह है, जहां बड़े-बड़े महासागरों को पार करने 
वाल विशाल स्टीमर भी लंगरडाल सकते हे । महासागर में चलने वाले 
देहाती जहाजों के लिए पोरबन्दर में ऐसी सुविधा है कि वहां की चौड़ी 
सुन्दर खाड़ी में एक हजार तक देशी ढंग को बड़ी-बड़ी नावें आश्रय 
पा सकती हे और समुद्र के प्रल्यंकारी तूफान के समय निश्चिन्त भाव से 
आत्मरक्षा कर सकती हूं । 

जब अफ्रीका, ईरान, अरबस्तान, पाकिस्तान, मलछाबार और चीन व 
जापान तक के जहाज पोरबन्दर के समुद्र में लंगर डालते हें, तब पोरबन्दर 
की शान्‍्त सुशोभित खाड़ी से छोटी-छोटी अनेक किशितियां दौड़-धूप मचाती 
हैँ। उस समय बीसियों नावों में इधर-उधर तेजी के साथ बढ़ते हुए 
हटटे-कठटे जवानों को देखकर हृदय आनंदित हो उठता है। जिस प्रकार 
किसानों को हम धरती-माता के पुत्र कहते हें, उसी प्रकार इन श्र और 
साहसी नाविकों को समुद्र-संतान कह सकते हैं । पोरबन्दर के समुद्र-किनारे 
पर इन समृद्र-संतानों में बड़ी स्फूरति नजर आती हूँ। ये बहुत उद्योगी 
बलवान, विनोदी और चतुर प्रतीत होते है । जब उन समृद्र-संतानों के 
कुमार और कुमारिकाएं, यूवक और युवतियां, हिकमिल कर काम पर 
जटते हैं, तब सारा वातावरण प्रसन्नता से भर जाता है । समुद्र जब शान्‍्त 
तथा सौम्य होता है तब ये लोग उसका भरपूर आनन्द लटते हें और जब 
समद्र कद्ध होकर अपने रौद्र स्वरूप को प्रकट करता हैँ तब भी वे अपने 
काम को पूरी निर्भीकता और स्थिरचित्त से करते रहते है । 


बन्दरगाह की इस चहल-पहल से निकलकर पूर्व को ओर कुछ दूर पर 
मकत समुद्र का सुन्दर पट आता हे।.. 


बापूजी के जन्म से कई शताब्दी पहले से पोरबन्दर ने सातों समुद्रों 
के जहाजों को देखा है । फिरंगी लोग जब इस ओर आये उससे भी 
पहले यहां का व्यापार ईरान, अरबस्तान और अफ्रीका के साथ चलता 
रहा है । हिन्द महासागर को चौर कर यहां को नौकाएं पूर्वी अफ्रीका 
में जंजीबार और मोम्बासा तक दौड़ लगाती रही हे। अनुभवी लोगों 
ने बहुत सोच-समझकर इस स्थल पर यह नगर बसाया हे । नगर 
से सटकर कुछ मूल-कोण के आकार में समुद्र जमीन में घंस 
गया हे और एक छोटा-सा उपसागर बन गया है । सम॒द्र-किनारे 
की इस आक्ृति का यश उस खाड़ी को है, जो जमीन के अन्दर धनुषा- 
कार होती हुईं डेढ़-दो मील तक चली गई है । चौमासे में जब पानी 
अधिक भर जाता है तब यह खाड़ी इतनी अधिक फैलती है कि सौराष्ट्र 
की भादर नदी तक पहुंच जाती हैँ और काफी भीतरी प्रदेश तक किश्तियां 
जा सकती हें । 


पोरबन्दर की खाड़ी में नादों पर सामान छादने-उतारने के लिए जो 
अड्डा बनाया गया है, वह लंबा-चौड़ा है । इस चबतरे पर इन दिनों 
अनाज की बोरियां, रुई की गांठें, घास की गठरियां, पिड-खजर के गटठे 
बारडा डुंगर के सफफंद पत्थर की बड़ी-बड़ी शिलाएं, भेंस के घी के 

कनस्तर, नारियल, नारियल की रस्सी-रस्से के गट्टर, और किराने आदि 
'सामान के ढेर लगे रहते हे तथा नाविक छोग उस मार को नाव में 
चढ़ाने-उतारने में व्यस्त रहते है। 


खाड़ी के मुहाने के पास, खुले महासागर के सामने, ऊंचा और सुन्दर 
दीपस्तम्भ है, जो अंधेरी रात्रि में बीच सम॒द्र में जानेवाले जहाजों का मार्ग 
दर्शन करता हे । किनारे से बीस मील की दूरी पर बीच समुद्र में 
चलनेवाली नावों को भी इस दीपस्तम्भ का सहारा मिलता है । 


इधर सम॒द्र के इस रूघ उपसागर के सहारे पोरबन्दर नगर 
बसा हुआ हैं । सफेद पोरबन्दरी पत्थर के पक्‍के दो-तीन मंजिर 
ऊंचे मकान, ढाई सौ वर्ष से भी अधिक समय से ज्यों-के-त्यों यहां 
पर खड़े हं। पहले यह नगर परकोटे के अन्दर समाया हुआ था 
अब परकोटा नहीं हे; लेकिन पुराने शहर की टेढ़ी-मेढ़ी और संकीण 
गलियां बनी हुईं हें । मूल शहर के बाहर तिगृने विस्तार में 
आधुनिक ढंग का शहर फंला हुआ हू । यहां के व्यापारी बम्बई और 
सुदूर अफ्रीका तक भी पंसा कमाने के लिए जाते हूँ । उनमें से कुछ लोगों 
ने यहां बड़े-बड़े बंगले और कोठियां बनाई हैं । आधुनिक ढंग के मकानों 
की कतारों के बीच प्रशस्त सड़कें बनी हुई हें और उनमें से एक सड़क 
का नाम यूगान्डा रोड रखा गया है । इसके अतिरिक्त इस नगर में 
सीमेंट की बड़ी मिल, दियासछाई बनाने का कारखाना, तेल की मिल 
नकली रेशम बनने की मिल, आदि अनेक कारखाने हूं । चने के पत्थरों 
का भी दूर-दूर तक व्यापार होता है । नगर के मध्य में जो अच्छे-अच्छे 
मन्दिर हें, उनमें सुदामाजी का नामी मन्दिर हे । वह कलापूर्ण और सुन्दर 
बना हुआ है । छोटी-मोटी फूलवाड़ियां भी जगह-जगह लगी हुई हैं 
जिनमें नारियल, बादाम, चीक्‌, सुपारी जेसे फल-वक्ष हें। कुछ मिलाकर 
यह नगर प्राचीन और अर्वाचीन ढंग का अच्छा मिश्रण हे । एक 
ओर यहां मन्दिरों की भरमार हैँ तो दूसरी ओर आयंकन्या गुरुकुल 
संस्कृत पाठशाल और अनेक सकल, हाई स्कूल व विद्यालय चल रहे हैं। 
चित्रकला में पोरबन्दर की ख्याति विशेष हे। भारत के अच्छे-अच्छे 
चित्रकार यहां पैदा हुए हैं। 


इस प्रकार के विकसित प्रदेश में महात्मा गांधी ने जन्म लिया । 

मनुष्य के सारे सामाजिक और व्यक्तिगत संस्कार उस जलवायु और 
भौगोलिक परिस्थिति के अनुरूप बनते हैं, जिसमें उसका जीवन व्यतीत 
होता है । जाने या अनजाने हरएक व्यक्ति अपने चारों ओर के वातावरण 
से प्रभावित हुए बिना नहीं रहता । जिसमें जितना हृदय-बल, मनोबल 
और इच्छाशक्ति होती है, उसी मात्रा में उसका व्यक्तित्व कम या अधिक 
विकसित होता है; पर उसके विकास की सामग्री उसके चारों ओर सेव 
बनी रहती है । 

गांधीजी का जो अद्वितीय और अपूर्व व्यक्तित्व चमक उठा, उसकी 
नींव में किस प्रकार की सामाजिक भूमिका थी, इसका सही पता 
लगाना सहज कार्य नहीं है। लेकिन जिस जगह पर गांधीजी ने जन्म 
धारण किया, उस स्थल का भौगोलिक वातावरण अपनी कहानी चिरकारू 
तक कहता रहेगा । 


यद्यपि हमारे परिवार के प्रथम महापुरुष श्रीउत्तमचन्द गांधी का 
मकान पोरबंदर में है, तथापि पता चलता हूँ कि हमारे पूर्वजों का निवास 
कुतियाणा नामक कस्बे में था । 


सौराष्ट्र की सबसे बड़ी नदी भादर कुतियाणा की सीमा पर 
बहती हे । उसका पाट चौड़ा है और पानी थोड़ा होते हुए भी स्वच्छ 
इतना हूँ कि उसके तले बिछे हुए छोटे-छोटे गोल पत्थरों का रंग साफ 
दिखाई देता है । 

कुतियाणा से दो मंजिल दक्षिण में, सौराष्ट्र की अन्तिम सीमा 
पर, अपने गंभीर घोष से आकाश को भर देनेवाला नील सिधु का जरू 
संतप्त मातृभूमि को अहनिश शीतल करता रहता है । पश्चिम में ओखा 
ओर द्वारका से लेकर पूर्व में घोघाबन्दर और भावनगर तक फैले हुए इस 
महासागर का दक्षिण दिशा में सामने की ओर हजारों मील तक कहीं 
किनारा नहीं दिखाई पड़ता । यह महासागर सीधा दक्षिण ध्रुव के प्रदेश 
तक चला गया है । 


सागर के किनारे पूर्व से परिचम तक बाल-ही-बालू का जो 
विशाल पट बिछा हुआ है वह मानव-चित्त पर अपना अनोखा ही प्रभाव 

डालता है । उस पट में विचरने पर न तो समद्र ही दीखता हैँ और न 
हरी भमि के दर्शन होते हे। जब सर्य थोड़ा-सा ऊंचा चढ़ता है तभी से 
वहां पर मगजल के विशाल सरोवर लहराते हुए दीख पड़ते हैं । इतना 
ही नहीं, उन सरोवरों में ऊंची-ऊंची वक्षराशि की परछांही भी स्पष्ट 
प्रतीत होती है । 

भादर के दोनों किनारों पर लहराते हुए शस्य-श्यामल खेत चित्त 
को संतोष से भर देते हें। दिन में सूर्य के प्रवर ताप से तपते 
रहने वाले कठोर ब्रती छोटे-छोटे गिरिश्यृंग मन को तपस्या की 
ओर आकर्षित हूँ ।बरडा पहाड़ी की स॒हावनी घाटियों में अपनी 
दुधारु गाय-भेंसों को चराते हुए अहीर, चारण आदि के आहाप वेद- 
कालीन ऋचाओं का स्मरण दिलाते हेँ, महासागर का गहन-गंभीर 
स्वरूप' हृदय को बल प्रदान करता हैँ और उसकी तरंग-माला का अखंड 
नृत्य चित्त को ऊमिमय बना देता है। सामद्रविक व्यापार देश-विदेश के 
साहसिकों को आपस के संपर्क में लाता हैं और एक-दूसरे की विद्या, करा 
और सझ-बझ का आदान-प्रदान होता रहता है। रेगिस्तान जैसी मंग- 
मरीचिका का अनुभव जीवन के प्रति सावधान रहने की सचना करता है । 


लेकिन पोरबन्दर के आसपास का छोटा-सा प्रदेश अपने में चाहे कितना 
ही भरा-परा प्रतीत क्‍यों न हो, फिर भी यह भलना न होगा कि हमारे 
विशाल भारत देश का यह एक अंश-मात्र है । भारत के चार प्रसिद्ध 
धामों में से पश्चिमी धाम द्वारका का यह प्रदेश हुे। उस समय द्वारका के 
लिए राजकोट-जामनगर के रास्ते रेल नहीं बनी थी, अधिकतर 
यात्री पोरबन्दर के रास्ते द्वारका जाते थे। पंदक और नाव से यह यात्रा 
की जाती थी। पंदल मार्ग अधिक चलता था । 


पोरबन्दर की भाषा शद्ध गजराती हे । लेकिन व्यापारियों में 
हिन्दू और मुसलमान ऐसे भी हें, जो अपने घर में कच्छी बोली बोलते 
हैँ । हिन्दी-भाषी प्रदेश की तरह, गजराती भाषा के प्रदेशों में भी जिले- 
जिले की बोली अलग हैँ । यह अन्तर गद्य और पद्च दोनों में ही प्रकट होता 
रहा है । गजरात की तरह सौराष्ट्र की बोली में भी इतना अन्तर है 
कि एक जिले वाले दूसरे जिलेवालों को बोली से पहचान सकते हें। कुछ 
क्षत्रिय और समुद्र के किनारे बसने वाली नाविक जातियों की अपनी अछूग 
बोली है, जिसमें देशज शब्दों का बाहुलय है । पढ़े-लिखे. नगरवासी की 
समझ में यह बोली आसानी से नहीं आती । गांधीयग से पहले साहित्य- 
कार और कवियों के बीच गजराती तथा सौराष्ट्री की परिधियां अलूग- 

अला थीं और वे अपने-अपने ढंग से अलग-अलहूग मुहावरों, क्रियापदों और 
वाकछटा का विकास करने का आग्रह रखते थे। जब सौराष्ट्र और 
गजरात दोनों के मध्य में पड़ने वाले अहमदाबाद नगर में गांधीजी ने अपने 
प्रसिद्ध साप्ताहिक 'नवजीवन' का आरम्भ किया और गुजरात विद्यापीठ 
की स्थापना की, तब गूजराती और सौराष्ट्री साहित्यकारों ने कंधे-से- 
कंधा मिलाकर गजराती भाषा का विकास करने के लिए कठित परिश्रम 
किया। सौराष्ट्र-गजराती का भेद-भाव लण्तप्राय हो गया' और दोनों ही के 
सम्मिश्रण से आजकल की गुजराती का ओज बढ़ गया। एक-दूसरे का 
सहयोग साधकर अखंड भारत को शक्तिशाली बनाने के लिए भारत भर 
के भिन्न-भिन्न प्रांतों पर गांधीजी ने अपना जो प्रभाव डाला उसी प्रभाव 
ने गजरात और सौराष्ट्र को भी विशेष रूप से ओत-प्रोत व सत्रबद्ध कर 
दिया । साहित्यिक दृष्टि से कहना होगा कि संस्कृत से प्राकृत और प्राकृत 
से अपभ्रंश होकर ब्रज तथा राजस्थानी की तरह गुजरी गिरा का जो 
विकास हुआ वह गूजरात और सोराष्ट्र में प्रारम्भ से एक-सा ही रहा । 
तीन-चार-सौ वर्ष पहले की प्राचीन गुजराती और आजकल की गजराती 
में प्रायः ऐसा ही भेद है जेसा ब्रज भाषा और अर्वाचीन हिन्दी में । 


पुराने जमाने में गुजराती कवि भी अपनी रचना ब्रजभाषा में ही करने 
में गौरव मानते थे। प्राय: डेढ़-सौ वर्ष पहले समर्थ साहित्यकार भट प्रेमा- 
नन्‍द ने गूजराती में पद्च-साहित्य की रचना करने का बीड़ा उठाया, तब से 
लेकर अबतक गृजरात-सौराष्ट्र में अर्वाचीन गजराती साहित्य का सतत 
विकास होता रहा ।॥ अंग्रेजों ने जब अपने ढंग से स्कूलों और कालिजों का 
जाल बिछा दिया तब विद्वानों ने गुजराती को अत्यधिक संस्क्रृतमय बनाने 
का प्रयास किया। कुछ विद्वानों ने फारसी शब्दों और मुहावरों की गुजराती 
में काफी भरमार की । लेकिन गांधीजी ने गुजराती को विद्वद्भोग्य 
न बनाकर लोकभोग्य' बनाने का आग्रह रखा और संस्कृत की अति पर 
अंकुश लगा दिया। साथ-ही-साथ अरबी-फारसी की अति का मोह भी मिट 
गया । 


कृष्ण-बलराम मथ्रा से अपना दलबल लेकर द्वारका पधारे, तबसे 
यह प्रदेश भारत के हृदयस्वरूप मध्यदेश के साथ अविच्छिन्न रूप से जड़ 
गया । महाभारत-युग के बाद भी सौराष्ट्र का संबंध उत्तर में आनतें, 
लाट, राजस्थान, मालवा, कन्नौज, मगध और दक्षिण में महाराष्ट्र तथा 
कर्नाटक के साथ घनिष्ठ रूप से बना रहा। इधर समद्र-मार्ग से कच्छ और 
सिध का भी इतना घनिष्ठ संबंध रहा कि सौराष्ट्र की बोली और 

उच्चारण पर भी वहां का काफी प्रभाव पड़ा । बरडा-प्रदेश का 
संबंध आर्थिक, सामाजिक, धाभिक और राजनैतिक क्षेत्र में सेव 
संपर्ण भरतखंड से जुड़ा हुआ रहा तथा भारत-भर के महाप॒रुषों, संतों 
और दारों ने अपना-अपना प्रभाव यहां पर डाला । 


महाभारत की कथाओं से ज्ञात होता है कि द्वारका से लेकर प्रभास- 
पाटण (सोमनाथ) और रवत्तेंक पर्वत (गिरनार) तक, अर्थात्‌ पोर- 
बन्दर के केंद्र से मीलों की दूरी तक, यादव-समाज बसा हुआ था। जिस 
भूमि को यादवों ने इतना अधिक समद्धशाली बनाया, उसी को उन्होंने 
अति विकास और आपसी कछरूह के कारण ध्वस्त भी कर डाला । 
कदाचित्‌ इसी अभिशाप के कारण अभी पिछले दिनों तक सौराष्ट्र का यह 
छोटा-सा प्रायद्वीप प्राय: ढाई सौ रियासतों में छिन्न-विच्छिन्न रहा। 


यादवों ने जिस प्रकार सने प्रदेश को आबाद किया उसी प्रकार 
सुदामा सरीखे विद्वान, त्यागी और तपस्वी ऋषियों ने और संतों ने यहां 
पर ऊंचे चारित््य और संतोषमय जीवन की नींव जमाई । अति प्राचीन 
काल की बात छोड़कर निकट के भतकाल को देखने पर भी ज्ञात होता है 
कि संतों का आशीर्वाद यहां के समाज को बरावर मिलता रहा है। जनागढ़ 
के निवासी परमभकक्‍त नरसिंह मेहता ने हरिजनों के आंगनों में भी भजन 
गाकर जनता को वेष्णव जन' की महिमा समझाई। उनके पद सेकड़ों 
वर्षों से अनपढ़ लोग भी सौराष्ट्र के गांव-गांव और झोपड़ी-झोपडी में 
नित्य ब्राह्म मुह्त्त में गाते रहे हें। नरसिह मेहता ने गृजरात के आदि- 
कवि का विरुद पाया है । उधर द्वारका से मीराबाई के प्रेम-भक्िति के 
गीतों की ध्वनि सारे वातावरण में गूंज उठी, जो अभी तक लोकहृदय को 
भावना से विभोर करती रहती है । 


सोमनाथ के ज्योतिलिंग के उपासक ब्राह्मणों की संस्कारिता ने यहां 

की जनता को प्रभावित किया । अशोक के प्रतिनिधि और राष्ट्रकूठों के 
वंश का राज्य जब सौराष्ट्र में स्थापित हुआ तब बौद्ध भिक्षुओं ने करुणा- 
मय और संयममय जीवन बिताने का संदेश यहां पहुंचाया । बाद में 
जन दर्शन के उपासक अहूँतों, श्रमणों और श्वावकों ने पगपग पर 
अहिसा और जीव-दया का पाठ यहां के छोगों की नस-सस में भर देने 
का सतत और संगठित प्रयत्त चाल रखा । साथ ही उनकी प्रेरणा से 
घतीमानी श्रेष्ठियों (सेठों) ने आबू, गिरनार और शोत्रृंजा के पर्वत- 
शिखरों पर भव्य और कलामय मन्दिरों का निर्माण किया । साधारण 
नागरिकों के हृदय में जेनधर्म के प्रसारकों ने दान और त्याग और जितना 

बन पड़े उतना कठोर जीवन बिताने की महिमा बढ़ाई। दूसरी ओर, केरल 
प्रांत से आकर श्रीवल्लभाचार्य ने, वेष्णव सम्प्रदाय के मन्दिरों की ओर 
से आकर स्वामी सहजानन्द ने, स्वामीनारायण संप्रदाय के मन्दिरों की गांव- 
गांव में स्थापना की । इन दोनों वेष्णवाचार्यों ने श्रमजीवी तथा वेदा- 
ध्ययन के लिए अनधिकारी माने जानेवाले श॒द्रों, वेश्यों और स्त्रियों को 
भी राम-क्ृष्ण की भक्ति, सत्संग और सदाचार की ओर प्रव॒त्त करने के लिए 
कठोर परिश्रम किया । इन संतों ने तपोमयः जीवन की सगंध फेलाने के 
साथ-साथ लौकिक भाषा और लोौकिक छंदों में, सन्दर, समधर और ज्ञान- 
वेराग्यपर्ण गीतों का ऐसा प्रवाह बहाया कि अनपढ़ स्त्री-परुषों के कंठ 
भी उन पद्ों ने स्थान पा लिया और ऊंचे तत्त्वज्ञान एवं साधनामय जीवन 
का आदश लोगों के मस्तिष्क में घर कर गया । 


अन्य अनेक कवियों, साहित्यकारों, विद्वानों और ऋषि दयानन्द जैसे 
विचार-प्रवर्तकों ने इस प्रदेश के समाज की बद्धि को जगाने और सामा- 
जिक जीवन को ससंस्कारी और उन्नतिशील बनाने की परम्परा चाल 
रखी । 


इसके अतिरिक्त मुसलमानों ने अपने पेगम्बर, खलीफा और सफियों 
के धामिक विचार और सद्व्यवहार का संदेश यहां के लोगों तक पहुंचाया । 
पारसियों की सजनता का भी यहां के समाज पर अच्छा प्रभाव पड़ा और 
फिरंगी (पुर्तंगाली ) तथा अंग्रेज जातियों के संसर्ग से भी यहां के समाज में 
चेतना आई। 

फिर यहां सेकड़ों वर्षों तक छोटे-छोटे राज्यों और रजवाड़ों का एक 
अनोखा संग्रहालय-सा बना रहा, इसलिए गहरी कटनीतिज्नता और उत्तम 
शर-वीरता की परम्परा भी यहां के समाज में पनपती रही । 


: ३: 
जहां गांधीजी ने जन्म लिया 


पृथ्वी के नक्शे में सदामापरी, अर्थात पोरबन्दर की स्थिति भमध्यरेखा 
के उत्तर में २१.४५ अक्षांश पर और ग्रीनविच से पर्व में ६९.३२ रेखांद् 
पर है । पश्चिम सागर की दिन-रात गरजती हुईं उत्तुंग तरंगें जहां भूमि 

को अन्तिम बार प्रणाम करके लोट जाती हैं, वहां से कुछ उत्तर में समुद्र- 
तट का सौ-सवा-सौ गज का पट छोड़कर, एक नीचा बांध बंधा हुआ हे । 
उस बांध के ऊपर एक चौड़ी 'पक्की सड़क हे। इस सड़क के दूसरी ओर 
शहर के पक्के मकान है । इन्हीं मकानों के बीच, सम॒द्र के किनारे से 
प्रायः पाव मील की दूरी पर महात्मा गांधी के प्रपितामह श्रीहरजीवन 
गांधी द्वारा खरीदा हुआ मकान बरसों से खड़ा है । 


उस मकान की खरीद का दस्तावेज आज भी उपलछब्ध है । यद्यपि 
उसमें कहीं-कहीं जन्तुओं ने सराख कर दिए हे, तथापि हाथ के बने 
कागज पर लिखा गया वह दस्तावेज अब भी स॒पाठ्य हे और उसकी 
स्याही तनिक भी फीकी नहीं पड़ी है । लेख गुजराती भाषा में हूं, परन्तु 
वह गूजराती आजकल की गृजराती से कुछ भिन्न है । उसकी वाक्यरचना, 
क्रियापद आदि आधुनिक गुजराती से मिलते-जुलते हें, परन्तु कुछ शब्द 
पुराने जमाने के हँ। लिपि देवनागरी है। उस गजराती दस्तावेज का 
हिन्दी-अनुवाद इस प्रकार हे : 


गांधी हरजीवन रहोदास 
ज्येष्ठ सुद पंचम, संवत्‌ १८३३ (अर्थात्‌ ईस्वी सन्‌ १८७७) 


उक्त तिथि पर पोरबन्दर में महाराणा श्रीसरतानजी पंचचक्र के 
प्रवर्तमान होने के समय यह विक्रय-पत्र लिखा गया है । घर १, जिसमें 
कमरा १ और ओसारा १ जिसमें १ मेडा' (सामान रखने के लिए बनाई 
गई आधी छत) है तथा जिसकी खपरेरल काठीवाण पत्थर और टोले 
पत्थर की बनी हू, वह घर मेहता गागजी की श्री बाई मानबाई ने पूर्ण 
रूप से बेचा है और उस घर को गांधी हरजीवन रहीदास ने पूर्णरूप से 
खरीदकर मोल लिया है । उस घर को करावकोरी१ ५०० अक्षर में पांच 
सौ देकर प्री तरह खरीद कर मोल लिया गया है । इस घर की दिशाओं 
की तफसील लिखी जाती हे कि पूर्व दिशा में पिछवाड़ा है, उसके पीछे, 
एक अहाता है, अहाते में दरवाजा है । वह अहाता इस मकान का हें, 
उसके पीछे गढ़ है । दक्षिण दिशा में जो दीवार हे, वहां श्रीजी का घर है 
और वह दीवार मजम्‌ (साझे की) हैँ । पश्चिम में दरवाजा हे और 
दरवाजे के आगे एक फाटक है, जिसका सामना दक्षिण में पड़ता है । उस 
फाटक के अन्दर एक पीपल का पेड़ हे । उसके उत्तर में एक दूसरी 


१. सोराष्ट्र में पुराने जमाने में रुपये के स्थान पर कोरी चलती थी, 
जो चांदी की होतो थी और रुपये की चार मानी जाती थी । 

दीवार है, जिससे मिला हुआ गांधी करसनदास रहीदास का मकान हे । 
ऐसा मकान मोढ़ ब्राह्मण गागजी कला की घर वाली श्रीबाई मानबाई ने 
परा-परा बेचा है और गांधी हरजीवन रहीदास ने खरीदकर मोर लिया 
है, उसे पुत्र-पौत्रादिक भोगते रहें । 


इसके नीचे बिक्री करने वाली मानबाई के दस्तखत बड़े स्पष्ट अक्षरों 
में है, परन्तु राणा साहब ने केवल स्वस्तिक चिह्न बना दिया हे, क्योंकि 
वह लिखना-पढ़ना नहीं जानते थे । स्वस्तिक के अलावा उनके नाम की 
मोहर लगी हुई है। दस्तावेज पर गवाह के रूप में दूसरे सांत व्यक्तियों 
के दस्तखत हें, जिनके नामों से पता चलता हे कि भिन्न-भिन्न पर्ण वर्ण के 
नागरिकों से उन दिनों गवाही ली जाती थी । गवाहों के नाम' ये हें--- 
१. अध्वर्य रामजी भीमजी; २. परीख काशीदासजी; ३. ठक्‍्कर त्रिकमजी 
नानजी; ४. शेशकरण हीरजी; ५. कड़वा धरमदास; ६. ओधवजी 
नानजी; ७. गागजी भीमजी । 


गांधीजी के इस पुृश्तेनी मकान के चारों ओर पोरबन्दर के पुराने 
शहर की घनी बस्ती फैली है। प्राने बाजार भी इसी जगह पर केर्रित 
है । नगर के चारों ओर आजकल कहीं परकोटा नजर नहीं आता, पर 
पुराने समय में था। खुला समुद्र जहां खाड़ी में प्रवेश करता है, वहां 
पर एक घाट बना है, जिसे अस्मावती घाट कहते हैं । घाट से आगे चलने 
पर माल को चढ़ाने-उतारने के लिए जो पुरुता बना हे उसे मांडवी कहते 
है । मांडवी से लेकर प्राय: चौथाई मील तक एक संकरी गली में पराना 
बाजार लगा हुआ है, जहां पर अंधेरी दुकानों में काफी व्यापार चलता 
रहता है । जहां पर मांडवी का यह बाजार प्रा होता है, वहां एक 
छोटा-सा खला चौक है, जिसे माणिक चौक कहते हे । इस चौक की 
चारों दिशाओं में सुन्दर दरवाजों से आगे फिर नए-पुराने ढंग के बाजार 
लगे हुए है । मांडवी बाजार से जो रास्ता माणिक चौक में आता हे, 
उसके बाईं ओर के दरवाजे में प्रवेश करने पर बाएं हाथ पर पहला 
मकान श्रीनाथजी की हवेली है और उस हवेली के पीछे हमारा उपर्यक्त 
प्‌ राना मकान हे, जिसका महाना अब आगे बढ़ाकर कीत्ति-मन्दिर बनाया 
गया है और जिसका प्रवेश-द्वार श्रीनाथजी की हवेली की सीध में मिला 
दिया गया है । 


सन्‌ १९४७ में पूज्य बापूजी की उपस्थिति में ही उनकी स्वीकृति 
पाकर पोरबन्दर के बड़े व्यापारी श्री नानजी सेठ और महाराणा ने मिल 
कर इस पुराने मकान के बाहुर और अन्दर बहुत रहोबदल कर दी । 

विश्वयात्री जब ये स्थल देखने आते थे तब उन्हें बहुत छोटे-से खांचे में 
से गृजरकर एक दालान में जाना पड़ता था, जहां ह॒वा-प्रकाश की 
इतनी कमी थी कि भरी दोपहरी में भी बापजी के जन्मस्थल वाले कमरे 
को टाच की रोशनी के सहारे देखना पड़ता था । दर्दोकों के आवागमन 
की सृविधा के लिए तथा महात्माजी के स्मृति-चिह्न कीत्ति-मन्दिर की 
स्थापना के लिए पुराने मकान का भी कुछ हिस्सा गिरा देना पड़ा और 
श्रीनाथजी के मन्दिर तथा अन्य निजी मकानों का भी कुछ हिस्सा लेकर 
आवश्यक स्थान बनाना पड़ा । कीत्ति-मन्दिर के बनने से पहले उक्त मकान 
एक संदूक जेंसा बना हुआ था। मुश्किल से दस-बारह हाथ के चौकोर 
दालान के तीन ओर उस मकान को तिमंजिला उठाया गया था और प्रवेश- 
द्वार की दीवार भी ऊंचे तक चिन दी गई थी । 


तीनों मंजिलों को अब रंगवा-पतवाकर और प्रकाश के लिए 
कहीं-कहीं नई खिड़कियां लगवाकर नया-सा बना दिया गया हे, किन्तु 
उसका पुराना ढांचा ज्यों-का-त्यों रखा गया हैँ । उसके अन्दर कमरे का 
क्षेत्रफल कम हे, परन्तु प्रत्येक कमरा बहुत पक्‍का बना हैं । श्रीउत्तमचन्द 
गांधी के सात पुत्र और अनेक पौजन्रों के परिवार इसमें अलग-अलग रहते 
थे और अपनी-अपनी रसोई बना लेते थे । साथ ही सम्मिलित परिवार 
का आनन्द भी पा छेते थे। एक कमरे से दूसरे कमरे में जाने के लिए बने 
हुए दरवाजे भी इतने मजबूत हैँ कि उन्हें बन्द करने पर कमरे सुरक्षित 
संदूकनुमा बन जाते थे। खिड़की-दरवाजे बन्द करने पर भी रोशनदान से 
उनमें धीमा प्रकाश और आवश्यक हवा आ सके, इसकी सुविधा रखी गई 
थी। इस यूग में यह मकान बिलकुर साधारण और छोटा-सा माना जायगा, 
पर श्रीउत्तमचन्द गांधी के जमाने में वह बड़ी सुविधा का माना जाता था। 
ज्यों-ज्यों परिवार बढ़ता गया त्यों-त्यों मकान में वद्धि होती गई और खपरेल 
हटाकर एक के ऊपर दूसरी मजिलछे तैयार की गई । 


सन्‌ ४७ में जब बापूजी नई दिल्‍ली में वाल्मीकि मन्दिर में ठहरे हुए 

थे और अंग्रेजी राज्य को विदा करने के काम में व्यस्त थे, तब पोरबन्दर- 
निवासी गांधी-परिवार के दो यूवक उन्हें प्रणाम करने दिल्ली पहुंचे थे । 
उस समय हमारे प्रखों के मकान में रहने वाले एक परिवार से कीत्ति- 
मन्दिर के निर्माण के लिए मकान खाली कराने की बात चल रही थी । 
उस चर्चा के समय बापूजी ने अपनी स्मृति को ताजा करते हुए कहा 
, वह मकान भला नहीं जा सकता । तिमंजिले पर जाकर बेठ तो 
सम॒द्र की शीतऊरू वायु बराबर चलती रहती है । परन्तु जब बिल्कुल नीचे 


श्द् जीवन-प्रभात॑ 


कें तलेवाले कमरे में जाते हैं, तो पांच मिनट के लिए भी बैठना कठिन हों 
जाता है । इतना अधिक वह गरम और बन्द-सा हैं ।” 


बापजी ने नीचे की जिस मंजिल को इतना गरम और बन्द बताया, 
उसी के एक प्रकाशहीन और बन्द-से कमरे में उनका जन्म हुआ था और 
माता पुतलीबाई ने उसी कमरे में अपना जीवन बिताया था | उस कमरे 
की लम्बाई २० फट, चौड़ाई १३ फूट और ऊंचाई ११ फट है । कमरे 
के दरवाजे में जाने पर दाएं कोने में एक दूसरे कमरे का दरवाजा पड़ता 
है। यह अन्दरवाला कमरा बापूजी के पिताजी श्री करमचन्द गांधी की माता- 
तुलसीमा के रहने का १२०८१२॥ फूट के नाप का है और पहले 
काफी अंधेरा था। इस अन्दरूनी कमरे के दरवाजे और बाहर वाले 
दरवाजे के मध्य में जो तेरह फूट की जगह है, उसके बीच में गजराती 
ढंग का झला टंगा रहता था, जो प्रसति की खाट बिछाने के 
लिए हटा दिया जाता था । प्रवेशद्वार के बाई ओर उसी छोटे कमरे में 
पानी रखने की गुजराती ढंग की ऊची पल्हेंडी' बनी हुई थी। उससे 
सटकर अनाज रखने की मिट्टी की सुडौल कोठियां- और बड़े-बड़े मठकों 
की खबसरत कतार लगी रहती थी । कोठी और मटके की उस कतार 
के ऊपर पीतल और तांबे के बतंन सजाकर रखे जाते। पल्हेंडी के ' 
बाई ओर ६॥ >< ५॥ फुट का एक छोटा रसोईघर है, जिसमे दो व्यक्ति भी 
एक साथ कठिनाई से बठ सकते हैं। 


बाप्‌ के जन्मवाले कमरे के बाहर जो बरामदा बना हुआ हूं, 
वह असाधारण हूँ । उसके नीचे पानी का एक विशाल हौज हे, जिस पर 
तीन-चार मेहराब बांधकर वह ओसरी बनाई गई है और उसी पर फिर 
तिमंजिछा मकान खड़ा किया गया ह | होौज की गहराई १५ फूट और 
लम्बाई-चौड़ाई २० »< १० फूट है, जिसमें प्रायः बीस हजार गेलन पानी 
समाता हे । चूंकि पोरबन्दर समुद्र के बिल्कुल किनारे पर बसा हुआ है, अत 
पीने के लिए मीठा पाती मिलना भी कठिन हो जाता है। कुआं खोदलने पर 
अवश्य अच्छा बेनमकीन जल मिल जाता है। परन्तु वह स्वादहीन और फीका 
होता है । पोरबन्दर के बृद्धिमान नागरिकों ने यंत्रयुग से पहले ही हौज 
बनाकर वर्षा-जल का संग्रह करने की स॒न्दर व्यवस्था नगर के अनेक मकानों 
में की है । चौमासे के आरम्भ में सबसे ऊपरवाली पकक्‍के पत्थर की छत के 
फर्श को धो दिया जाता है और जिस नाली से पानी होौज में जाता है, उस 
के मृंह के पास चने की ढेरी छगा दी जाती है । इतनी-सी सार-सम्हाल 
से यह होज करीब दो सौ वर्ष से काम दे रहा है। इसमें इकट्ठा होने वाला 

जल परे वर्ष तक पीने के लिए पर्याप्त होता है । घरवाले ही नहीं, अन्य 
नागरिक भी बड़े घर की टंकी का जल एक-एक घड़ा नित्य ले जाते हैं, 
क्योंकि ऐसे पानी के बिना पोरबन्दर में अरहर की दाल नहीं पक सकती 
और अरहर की दाल और भात के बिना शाम की ब्याल से पोरबन्दर वालों 
को संतोष नहीं होता। 
इस ऊंची ओसरी के नीचे जो दालान है, उसीमें गांधीजी का रूग्त- 
मंडप रचा गया था और यहीं से चछकर बरात घमती-फिरती इस मकान 
के पीछे सात-आठ मकान छोड़कर कस्तूरबा के पिता के घर पहुंची थी । 
इस छोटे से दालान के पूर्व की ओर, अर्थात्‌ बापूजी के जन्म के कमरे के 
ठीक सामने मेरे दादाजी का हिस्सा उस मकान में था। इससे पता चलता 
है कि मेरे पितामह श्रीखशालचन्द गांधी की उनके साथ बड़ी घनिष्ठता 
थी । आगे चलकर श्रीखशालचन्द गांधी के पत्र और मेरे काका मगनलाल 
गांधी हमारे परिवार भर में बाप्‌ के मार्ग का अधिक-से-अधिक अनुसरण 
करनेवाले सिद्ध हुए 


इस मकान में दो-तीन ऐसे दर्शनीय स्थान थे जो अब नया कीत्ति- 
मन्दिर बनने पर लप्त हो गए हें। बापजी के प्रपितामह श्रीउत्तमचन्द गांधी 
--ओताबापा---ने जब राजमाता की हुकूमत के समय राजमाता के सामने 
सत्याग्रह किया था, तब मकान पर राजमाता की आज्ञा से तोप चलवाई गईं 
थी, जिससे दीवार में छेद पड़ गए थे। यद्यपि बाद में उन छेदों को बन्द कर 
दिया गया था तथापि गोले के निशान रह गए । गोले की मार से दीवार का 
ऊपरी हिस्सा गिर गया था। दीवार बड़ी मोटी होने की वजह से ज्यादा 
नुकसान तो नहीं हुआ, फिर भी वहां पर दीवार में कमजोरी आ गई थी। 
अब सारी-की-सारी नई चिनकर अधिक मजबूत बना दी गई है । 


दूसरा दशेनीय स्थान ऊपर की मंजिक की एक छोटी-सी कोठरी 
थी, जिसमें पर्याप्त हवा और उजाला था। उस कोठरी में पुराने ढंग के 
कुछ भित्ति-चित्र थे | इतने बरसों के बाद देखने पर भी मुझे उसके फूल 
और पक्षियों के चित्रों का रंग चमकता हुआ दिखाई दिया । इन सुन्दर 
दीवारों में जहां प्राना पलस्तर टट जाने के कारण आजकल के कारीगरों 
ने मरम्मत की है और चूना पोता है, वह बिलकुल अछूग दिखाई पड़ता 
है । बापा की पूजा के लिए यह अलग से बनाई गई होगी । 

तीसरा लप्त स्थल, गांधीजी का कमरा कहा जाता था। जन्म-स्थान 
वाले कमरे से सटकर एक और दुमंजिला मकान था, जो कीत्ति-मन्दिर की 
रचना के समय गिरा दिया गया। इस दुमंजिले पर बापूजी गृहस्थाश्रम- 

प्रवेश के बाद कुछ ही समय रह पाये थे, परन्तु वह कहा जाता था बापूजी 
का हिस्सा । 

इस मकान की बनावट इतनी पक्‍क्री और मजबूत है कि अब भी 
सैकड़ों वर्षों तक वह ज्यों-का-त्यों टिक सकता है। प्रत्येक मंजिल की 
छतें नीची हे ओर उसकी कड़ियां बहुत मोटी और पक्‍की लकड़ी के 
लट्ठों की बनी है। लकड़ियों में अभी तक कहीं भी कच्चापन नहीं आया 
है । इसमें एक जगह पत्थर की सुन्दर नकक्‍काशी वाली दो-एक जालियां थीं 
और कई जगह लकड़ी की नकक्‍काशीवाली सुन्दर खिड़कियां थीं। लेकिन 
अब उस पुराने मकान का दृश्य नए कीत्ति-मन्दिर१ के सामने दब गया है । 


+्ठढे 3 
गांधीजी के पूर्वज 


कृतियाणा में गांधी-परिवार की कुलदेवी का छोटा-सा, प्रायः घुटनों 
के बराबर ऊंचा मन्दिर है । इस मन्दिर का अहाता बहुत छोटा है । हमारे 
परिवार में यह रिवाज था कि नव-विवाहित वर-बधू को हमारी कुल-देवी 
'सती-मां के पास आशीर्वाद लेने के लिए कुतियाणा जाना पड़ता था। 
इस परिपाटी से एक बड़ा लाभ यह होता था कि देश-विदेशों में बिखरे हुए 
परिवार के सदस्यों को अपने मूल-स्थान के बारे में बहुत-सी भौगोलिक 
और सामाजिक जानकारी मिल जाया करती थी । 


गुजराती में पंसारी को गांधी कहते हैं। गूजरात-सौराष्ट्र में जिस 


१. बाप की स्मृति में कीत्ति मन्दिर की स्थापना की गई हे। इस 
कीति-मंदिर के बीच में संगमरमर का एक चौड़ा सुन्दर चौक है। उसके 
चारों ओर २६ खम्भों पर बापूजी के सदुपदेश के सुवाक्य खुदे हुए हैं, 
कलापूर्ण शिखर वाले गर्भागार में पुज्य बाप और बा के आदमकद फोटो 
लगे हें और दोनों ओर के कमरों में बायु के रचनात्मक कार्य का कुछ-न- 
कुछ काम प्रदर्शित किया गया है। कीति-मन्दिर के संचालकों का प्रयत्न 
हुँ कि यहां पर आनेवाले यात्री बापू के सत्य और अहिसा के सिद्धान्त पर 
आधारित सम्ाज-व्यवस्था की कुछ-त-कुछ जानकारी लेकर ही लौटे । 

किसी के यहां जड़ी-बूटियां, नमक-मसाले, हल्दी-फिटकरी, आदि बस्तुएं 
बिकती हें, वह गांधी कहलाता है, चाहे वह हिंदू हो, जैन हो, पारसी हो 
मुसलमान हो, या कोई और । हमारे किसी पूर्वज ने बीसियों पुश्त पहले 
कहीं पंसारी की बढ़िया दृकान चलाई होगी । इस कारण वह ओर उनके 
सब वंशज गांधी के नाम से विख्यात हो गए होंगे । हमारे पूर्वजों में 
सबसे पहले श्रीलालजी गांधी का नाम उपलब्ध होता है। श्री लालजी 
गांधी की पांचवीं पीढ़ी में श्रीउत्तमचन्द गांधी का जन्म हुआ और सातवीं 
पीढ़ी में पेदा हुए हमारे बापूजी राष्ट्रपिता महात्मागांधी । 


वसे गांधी-परिवार वेश्यों की उस उपजाति में है, जो मोढ़वणिक 

की जाति कहलाती है। उत्तर गृजरात में अगहिलपुर-पाटठण और सिद्धपुर 

पाठटण के बीच में मोढ़ेरा नाम का एक गांव पड़ता है। वहां पर मोढ़ेरा 

देवी का एक सुन्दर कल्ापूर्ण मन्दिर है। उसी केन्द्र से मोढ़े लोगों ने अपनी 

अलग परिधि कायम की होगी । मोढ़ेरा से चलकर ये मोढ़ बनिए 

कर्णावती (अहमदाबाद), स्तम्भ-तीथं (खंभात) और वहां से सौराष्ट्र 
के घोघाबंदर में जा बसे होंगे। 


गूजरात के इतिहास में सुप्रसिद्ध जेन-धर्माचार्य श्रीहेमचन्द्र सूरि का 
जन्म एक मोढ़ बनिए के घर हुआ था। किसी जेन यति ने बालक हेमचन्द्र 
की विलक्षण बुद्धि को पहचाना और उसके माता-पिता को समझा-बुझा 
कर उस बालक को प्राप्त कर लिया। फिर उसे दीक्षा देकर परम विद्वान 
बनाया। भारत-भर के प्रथम श्रेणी के प्राचीन विद्वानों में और ऊंचे चरित्र 
वाले समस्त संतों में श्रीमद्‌ हेमचन्द्राचार्य की गणना की जाती हूं । 
उनकी जीवनी को जब हम पढ़ते हे और उनके अलौकिक व्यक्तित्व का 
अध्ययन करते हे तब चित्त को विशिष्ट प्रकार की सात्विक प्रसन्नता मिलती 
हँ और मन में सत्संकल्पों की वृद्धि होती है । ऐसे महापुरुष के एक हजार 
वर्ष बाद, उनसे भी बढ़कर प्रभावशाली और संत-हृदय महात्मा गांधी- 
जैसे नररत्न का वेहयों की इसी मोढ़-वणिक उपजाति में सौराष्ट्र के हीः 
एक दूसरे बन्दरगाह में जन्म हुआ । यदि इस घटना को केवल आकस्मिक 
न मान लिया जाय तो इसमें सांस्कारिक परम्परा की झलक मिल सकती हूँ । 


इन दोनों महात्माओं के जीवन और स्वभाव में कई लक्षण मिलते- 
जलते हें। जनता के उत्थान के लिए दिन-रात सजग रहना और अथक 
परिश्रम करना, अपने अनयायियों का जीवन सादा और संयमी बनाने 
का आग्रह रखना, मोटे और कम-से-कम वस्त्रों से गुजर करने का ब्रत 
पालना, राजनीति पर अधर्म का रंग चढ़ने से रोकना, इत्यादि कई बाते 


३० जीवन-प्रभात 


दोनों में एक-सी हैं । जैसे आधुनिक गुजराती साहित्य के निर्माण में गांधी- 
जी का बहुत बड़ा हाथ है वैसे ही प्राचीन गूजराती साहित्य के निर्माण में 
श्री हेमचन्द्र सूरि का हाथ माना जाता है। गुजराती का सर्वप्रथम व्याकरण 
हेमचन्द्राचायं का ही लिखा हुआ है। 

गूजरात-सौराष्ट्र के बनियों में से कुछ लोगों ने व्यापार-वाणिज्य का 
काम किया तो कुछ ने राजसेवा का | राज-सेवकों को राजाज्ञा के अनुसार 
राज्य के भिन्न-भिन्न कस्बों और परगनों में अपनी नौकरी के कारण जाना 
पड़ता होगा । श्रीलालजी गांधी को अथवा उनके किसी वंशज को 
जूनागढ़ के अधीन कुतियाणा ग्राम में नौकरी मिली होगी। बाद में वह 
भादर नदी का हरा-भरा किनारा और शांत एवं सुन्दर स्थान कुतियाणा 
देखकर वहीं बस गए होंगे । 

परिवार का इतिहास देखने पर पता चलता है कि सौराष्ट्र की 
रियासतों में चलने वाले राजकीय संवर्थों में हमारे पूर्वज भी उलझे हुए 
रहते थे । एक ही रियासत में शायद ही किसी की नौकरी लगातार बनी 
_ रहती हो । यदि पिता के बाद पुत्र को वह नोकरी मिलती थी तो वह पुत्र 
के अपने ही बूते से मिलती थी | केवल पिता की विरासत होने की वजह 
से पुत्र ते किसी रियासत में अमात्य की जैसी ऊंची नौकरी पाई हो, ऐसा 
उदाहरण कम है । न्‍्याय-निष्ठा, उदारता और प्रेमभरे बर्ताव के कारण 
जो लोकप्रिय बन सकता हो, ऐसे ही व्यक्तियों को चुनतकर राजा लोग 
अपने अमात्य-पद--दीवानगिरी--पर नियुक्त करते थे। वह अमात्य 
फिर अपने ही भाई-भतीजों और विश्वासपात्र मित्रों को राज्य की 
नौकरी में रखवाने का प्रयत्न करता था। जब राजा के पास किसी 
दूसरी जाति या खानदान का वसीला बढ़ता था तब पहले वाला प्रायः सारा- 
का-सारा परिवार राज्य की नोकरी से अलग हो जाता था और उस परि- 
वार के प्रायः सभी लोग व्यय को खोंचा-तानी या संघर्ष छोड़ कर शांति- 
पृवेक, ययाशक्ति व्यापार-रोजगार करके अपना जीवन-तनिर्वाह करते थे । 


इप्ी प्रकार से हमारे पूव॑ज श्रीलालजी गांधी से लेकर, या उनसे 
भी पहले से, गांधी-परिवार के छोगों को समय-समय पर सौराष्ट्र की 
रियासतों में बराबर नौकरियां मिलती रहीं और छुटती भी रहीं । राज्य 
की नौकरी के लिए मारे-मारे फिरने की उनमें आदत नहीं थी । मालिक की 
नाराजी या उसके विश्वास में कुछ कमी देखकर वे लोग बिना हिचकिचाहट 
के अपनी नौकरी से त्याग-पत्र दे देते थे और जब नौकरी के लिए राज्य की 
ओर से बूलावा आता था तभी वे प्रामाणिकता और निष्ठा से राजसेवा 

'करने के लिए तत्पर हो जाते थे। कुतियाणा जूनागढ़ रियासत में होते 
'हुए भी पोरबन्दर के बिलकुल पास बसा हे । इसलिए गांधी-वंश के 
'अधिकतर यवकों को ही नौकरियां मिलती रहीं और राज्य का विलीनी- 
करण होने तक श्रीलालजी गांधी के वंशज पोरबन्दर में राज्य की 
'नौकरी में रहे । 


' श्रीलालजी गांधी के पुत्र श्रीरामजी गांधी पोरबन्दर राज्य में 
दफ्तरी' (दफ्तर के अधिकारी) थे । आजकल मंत्रिमंडल में गृहमंत्री 
का जो उत्तरदायित्व होता है, प्रायः वही उत्तरदायित्व उन दिनों दफ्तरी 
का होंता था । 


जूनागढ़ के नवाब की ओर से कुतियाणा ग्राम में उनको थोड़ी-सी 
“इनामी जमीन मिली थी । सच पूछें तो गांधी-परिवार की पुश्तेनी जायदाद 
केवल जमीन का यह दो एकड़ से भी छोटा टुकड़ा हे । हमारे पृ्वज कभी 
'जमीन-जायदाद या बाग-बगीचे वाले रहे हों, ऐसा उल्लेख नहीं मिलता । 
वे सदा निम्न मध्यम श्रेणी के ही थे। 

श्रीरहीदास गांधी के दो दुत्र थे--श्रीहरजीवन गांधी और श्रीदमन 
गांवी | श्रीहरजीवन गांधी के पुत्र हुए श्रीउत्तमचन्द गांधी । श्रीहरजीवन 
गांधी भी पोरबन्दर में दफ्तरी' थे ओर बाद में उनके छोटे भाई दमन 
गांधी भी उसी पद पर रहे । 

गांधीजी के प्रपितामह श्री हरजीवन गांधी को निर्भकता की एक 
दंतकथा सुती गई हैँ । उससे पता चलता हूँ कि हरजीवन बापा डर 
कर दब जाने वाले व्यक्ति नहीं थे । 


जब उनके छोटे भाई दमन गांधी पोरबन्दर राज्य के दफ्तरी नियुक्त 
हुए तब वह छुट-पुट व्यापार किया करते थे । कहा जाता हैँ कि एक 
बार जब हरजीवन बापा देहाती नाव में कच्छ से पोरबन्दर हौट रहे थे, 
अरब वालों के दो-एक जहाजों ने उसे घेर लिया। यह एक नियभ्मित 
समुद्री डक्ती थी या कुछ और, इसका ठीक॑ पता नहीं चलता । उन अरब 
जहाज वालों ने हरजीवन बापा के जहाज को अपने साथ ले चलने की चेष्टा 
की । उस जमाने में इक्के-दुक्क्े चलने वाले जहाज को पकड़ कर उनका 
माल लट लिया जाता था और उनके यात्रियों को गुलाम बना कर दूर देशों 
में ले जा कर बेच दिया जाता था । हरजीवन बापा की नाव को घेर कर उन 
पर सख्ती की गई तो उन्होंने लटरों के साथ जाने से साफ इंकार कर दिपा । 
कायर बनकर उनके साथ जाने के बजाय वह उसी जगह मरने के लिए 
'तेयार हो गए । खाना-पीना छोड़ दिया और जमकर अपनी जगह पर बेड 

गए । स्वेच्छा से उठकर चलना उन्होंने बिल्कुल अस्वीकार कर दिया । 
शायद विरोधी दल के पास इतने साधन नहीं थे कि हरजीवन बापा की नाव 
को बलपूर्वक बांध कर ले जाते। डरा-धमका कर वे उस नाव को ले जाने 
'की कोशिश में लगे रहे । उनका ख्याल था कि ये बनिए लोग डरकर उनके 
वश में हो जायंगे । कहा जाता हैँ कि किसी दूसरी नाव के नाविकों ने इस 
घटना का समाचार पोरबन्दर के बन्दरगाह में पहुंचाया .। पोरबन्दर के 
राणा साहब को इस बाते का पता चछा तो उन्होंने राज्य के बलिष्ठ 
नाविकों को भेजकर हरजीवन बापा को उस विपत्ति से छुड़ाया'। 


श्रीहरजीवन गांधी और श्रीदमन गांधी दोनों भाइयों के बीज 
एक ही पुत्र श्रीउत्तमचन्द गांधी थे। दोनों भाइयों का पोरबन्दर में 
स्थायी निवास था और वहीं उन्होंने पत्थर का वह पक्‍का मकान खरीदा, 
जिसका उल्लेख पिछले अध्याय में किया जा चुका है । 
,. श्रीउत्तमचन्द गांधी की प्रगति और विकास में उनके चाचा श्री- 
दमन गांधी बहुत सहायक रहे । जब श्रीदमन गांधी पोरबन्दर राज्य के 
दफ्तरी' .का उत्तरदायी पद सम्हाल रहे थे तब उनके साथ काम करके 
युवक उत्तमचन्द प्रगति के पथ पर बहुत आगे बढ़ गए। 


+ ५:५६ 
न 
पराक्रमी पितामह 

श्रीउत्तमचन्द गांधी (उर्फ ओता गांधी) ने विद्याभ्यास कितना 
किल्या, कहां किया इसकी कोई जानकारी नहीं मिलती । परन्तु 
अपनी प्रारम्भिक पढ़ाई पूरी करने के बाद जब श्रीउत्तमचन्द गांधी 
ने कुमारावस्था में पदार्पण किया और किसी रोजगार में छग जाने 
की समस्या उनके सामने आई, तब उन्होंने अपने पितां और चाचा के 
मार्ग से भिन्न एक नये मार्ग का अनुकरण किया। पिताजी व्यापार का काम 
करते थे । उसमें शायद श्रीउत्तमचन्द गांधी को दिलचस्पी नहीं थी । उधर, 
उनके चाचाजी, जो राज्य की नौकरी करते थे और दफ्तरी का उत्तरदायी 
पंद संभाले हुए थे, राणा साहब से कहकर अपने भतीजे को राज्य में सीधी 
नोकरी नहीं दिला सके । शायद ऐसी मांग करना. उनके चाचा (श्रीदमन 

गांधी) को अनुचित प्रतीत हुआ होगा । इसलिए उन्होंने युवक उत्तमचन्द, 
को एक स्वतन्त्रकाम दिलवाया। वह काम था पोरबन्दर के बन्दरगाह 
पर सम॒द्र के द्वारा होने वाले व्यापार पर चुंगी वसूल करने के ठंके का । 
जहां पर सामद्रिक जकात वसूल करने का यह काम होता था उस स्थल का 
नाम मीठी मांडवी था। 


उत्तमचन्द गांधी ने जब मीठी मांडवी का उत्तरदायित्व सम्हाला 
तब उनकी उम्र छोटी ही थी--मर्से भीगी ही थीं। फिर भी बड़ी 
दक्षता से उन्होंने सामद्रिक चंगी का यह काम किया और नाम कमाया । 

चुंगी की ठेकेदारी के काम से जो कुछ समय बचाया जा सकता था 
उसमे वे नित्य-प्रति श्रीदमन गांधी की कचहरी में जाने रूगे और वहां 
विधिवत्‌ दफ्तरी का काम सीखने लगे । थोड़े ही समय में श्रीदमन गांधी 
के काम का बोझ बहुत हल्का हो गया । वह अब कुछ विश्वाम लेने लगे और 
उनके कई काम युवक उत्तमचन्द गांधी अपनी. ही सूझ से फूर्ती के साथ 
निपटाने लगे । 


श्रीउत्तमचन्द जिस प्रकार बुद्धि, व्यवहार और काम में तेजस्वी 
और दक्ष थे उसी प्रकार देखने में भी बहुत प्रभावशाली थे | बे 
आजानबाहु थे । जब तनकर बिल्कुर सीधे खड़े होते थे तब 
उनकी हथेलियां उनको घटनों से नीचे तक लगती थीं । यह बीर- 
पराक्रमी पुरुष का लक्षण माना. जाता हे'.। उनका भाल-प्रदेश उन्नत 
और दमकता हुआ था। उनकी दृष्टि एसी पंनी व तेज थी कि 
जो आदमी उनके पास जाता था, झेंप जाता था और अपने मन की बात 
कहते हुए हकलावे लगता था । फिर भी, छोगों के लिए वे दूर के यां 
गर-व्यक्ति नहीं थे। सब लोग उन्हें उत्तमचन्द गांधी के शिष्टाचार-भरे 
नाम के बदल ओता-गांधी के प्यार के नाम से पुकारते थे। 

घर में, गांव में और राजदरबार में जो बृजुर्ग लोग थे, उनके लिए 
वह ओता' या ओता-गांधी' थे और छोटों के लिए ओता बांपा । 
. ओता बापा के पहले उनके पूर्वजों में से किसी ने भी राज्य की नौकरी 
में अधिक ऊंचा पद पाया, इसका संकेत गांधी-परिवार के इतिहास में 
नहीं मिलता । ओता बापा ने ही पहले-पहल दीवान का पद पाया । 
इस स्थान पर वह किसी के साथ स्पर्धा करके, अजियां देकर या उलटी- 
सीधी कोशिश करके नहीं, बल्कि अपने सामने आए हुए काम को 
दक्ति भर अच्छी तरह पूरा करके पहुंचे थे। 

. एक दिन पोरबन्दर के राणा खेमाजी ने किसी. महत्वपूर्ण समस्या 

को निबटाने के लिए श्रीदमन गांधी को ब॒लावा भेजा । जब राणा 
साहब का आदमी बुलाने आया तब दमन गांधी कचहरी में उपस्थित 
नहीं थे, कहीं बाहर गये थे। ओता बापा की जगह पर कोई और यूत्रक 
होता तो राणा का बुलावा सुनकर घबराहट में पड़ जाता और कचहरी 
के बड़े अधिकारी श्रीदमन गांधी को बुलाने के लिए दोड़ उठता; परन्तु 
श्रीओता गांधी साहसी यवक थे। बिना हिचकिचाहट के वह सीधे चर 
दिए और राणा साहब के पास खुद हाजिर हुए । उस समय राज-दरबार की 
विधि के अनुसार राणा साहब का अभिवादन करके नम्रता के साथ ओता 
बापा ने कहा, मेरे चाचाजी कचहरी के बाहर गये हुए हैं । इस कारण 
में आपके पास हाजिर हुआ हूं । जो सेवा हो, आज्ञा कीजिए । जो कुछ 
मुझसे बन पड़ेगा, 'करूंगा । में भी आपका सेवक ही तो हूं । 

लड़के की चतुराई, उसकी वाकपटुता और उसका साहस देखकर 

राणासाहब प्रभावित हुए और एक अनुभवी कमंचारी के करने का 

काम उसे सौंपा । ओता बापा ने वह काये बड़ी सावधानी और दक्षता के 
साथ प्रा: कर दिया। यह देखकर राणासाहब के दिल में ओता बापा के 
लिए भरोसा जम गया । 
.. दूसरे ही दिन राणासाहब ने ओता बापा को दुबारा अपने. दरबार 
में बुलवाया और पूछा, ओता, एक पेचीदा कार्य करना हूं । हैँ साहस ? ” 

ओताबापा ने नमग्रता से कहा, 'ऐसा कौन-सा काम हैँ जो आपके 
लिए इतना कठिन है ?” 

राणासाहब बोले, माधवपुर का इजारदार बड़ा ढीठ होता जा 
रहा हैं । हमें कमजोर समझकर वह हमारी अवहेलना कर रहा हूँ । कई 
किश्तों की अदायगी खाली जा रही है । उसको सीधा करना पड़ेगा ।” 

ओताबापा ने कहा, “यह कौन-सा बड़ा काम है ? में जाता हूं 
झाधवपुर ।_ 

राणासाहब बोले, “पर वहां जाकर करोगे क्या, यह तो बताओ ।” 

ओताबापा ने कहा, “इसका पता तो तब चलेगा जब वहां जाऊं 
ओर देख । आपके आशीर्वाद से काम अवश्य बन जायगा । आप अपना 
पक्का भरोसा मुझ पर रखिए और आशीर्वाद दीजिए कि बेड़ा पार 
हो। अपने बूते पर वह काम मुझे थोड़े ही करना है, आप ही के 
नाम पर तो करना है । 

तेयारी करके बापा माधवपुर के लिए चल पड़े । 


यह उस समय की बात है, जब सौराष्ट्र के प्रदेश में अंग्रेजों के आधि- 

पत्य का प्रौरम्भ हो ही रहा था। सौराष्ट्र की कुछ रियासतें एक 
ही सप्राट की अबीनता में पूरी तरह से संगठित नहीं की गई थीं। जनागढ़ 
और जामनगर जप्े प्रतवरल्ल राज्य पोरबन्दर सरीशे निवरू पड़ोसी राज्यों की 
सीमा को बलात्‌ दबाते चले जा रहे थे | पोरबन्दर राज्य में इतनी शक्ति 
नहीं थी कि वह अपने यहां हस्तक्षेप करने वाले राज्यों से मुठभेड़ करता । 
पोरबन्दर राज्प उप्त समय काफी दब चुक्रा था। उसका शासन गिते-चते 
गांवों तक ही सीसित रह गया था। जूनागढ़ राज्य ने जगह-जगह कई 
गांव हड़प लिये थे और उनमें से कुछ में पोरबन्दर की जेपी छोटी-मोटी 
पट्टयाँ बच गई थीं, जहां से केवल भूमिकर वसूल कर पोरबंदर राज्य को 
संतोष मानना पड़ता था । उसकी ओर कोई सत्ता वहां नहीं चलती थी । 


माधवपुर का बन्दरगाह पोरबन्दर राज्य का ही था। वहां के यातायात 
और व्यापार पर सामुद्रिक कर वसूल करने का अधिकार पोरबंदर राज्य 
के पास था, परंतु अब बात यहां तक बढ़ गई थी कि माधवपुर का इजारदार 
जतनागढ़ के बल के भरोसे पोरबन्दर के राज्य-कर की सारी रकमें स्वयं 
निगलते पर तुल गया था। पोरबन्दर के नाम से सामुद्रिक कर वसूल करके 
वह उसकी एक भी किद्त राज्य-कोष में जमा नहीं करा रहा था। 


राणासाहब खीमाजी ने कच्ची उम्रवाले ओता गांधी को इस कठिन 
समस्या का हल करने व हाथ से जानेवाली वसूली को बचा लेने के लिए 
माधत्रपुर भेजा। ओताबापा ने वहां जाकर बड़ी धीरता और गम्भीरता से 
काम लिया । पोरबन्दर के राणा की अवज्ञा करने के कारण इजारदार को 
डाट-डपट न करने तथा उसके पास दबे हुए राज्य-शल्क को निकलवा 
लेने के लिए कुछ भी कड़वी बात न करने की सतर्कता बापा ने रखी । उन्होंने 
सोचा कि जब हमारे पास लड़वे-झगड़ने के लिए आवश्यक बल है ही नहीं तब 
व्यर्थ बल-प्रदर्शन से हमारी मानहानि ही होगी, धन तो मिलेगा नहीं और 
प्रतिष्ठा घट जायगी । इसलिए अच्छा यही होगा कि इजारदार से मोर्चा 
न लेकर जहां से उसको सहारा मिल रहा है, उस जड़ को ही दूर कर दिया 
जाय । 


इस बात को ध्यान में रख कर उन्होंने सृक्ष्मता से अध्ययन किया कि 
जनागढ़ राज्य का दखल पोरबन्दर राज्य की सीमा में कहां-कहां पर और 
किस प्रकार है । फिर उन्होंने जनागढ़ के राज्याधिकारियों से कूटनीतिक' 
स्तर पर बातें शुरू कर दीं। अपनी नम्प्रता और कुशाग्र बुद्धि के सहारे इस 
अकेले युवक ने अत्यन्त चतुर और ताकत में बढ़े-चढ़ राजपुरुषों को समझौते 
करने के लिए बाध्य कर दिया । उन्होंने ऐसी जोरदार भमिका बांधी कि 

पोरबन्दर का जो राज्य नित्यप्रति जज॑र और शिथिल होता चला जा रहा था, 
उसमें नया जीवन और ठोसपन आ गया । 


ओताबापा ने जूनागढ़ राज्य से जो समझौता किया उसमें उन्होंने 
जूनागढ़ राज्य के अन्दर जगह-जगह, विभिन्न गांवों में, पोरबन्दर की जो 
छटपुट पढ़ियां थीं, उनका महसूल वसूल करने का दीवानी हक. छोड़ 
दिया । राणा साहब के राज्य की निश्चित वाषिक आय पर से बिल्कुल 
ही हाथ उठा लेना कम साहस का काम न था । परन्तु पूरे आत्म-विश्वास के 
साथ ओताबापा ने यह कदम उठाया । जूनागढ़ के राज-कमंचारी संतुष्ट 
हो गए और उन्होंने ओता गांधी के प्रस्ताव को स्वीकार कर लिया। ओता- 
बापा ने जूनागढ़ राज्य से लिखवा लिया कि माधवपुर से लेकर पोरबन्दर तक 
के सारे समुद्र-किनारे के गांवों में जूनागढ़ राज्य का कोई दखल नहीं रहेगा 
और वे सब-के-सब गांव पूर्णतया पोरबन्दर राज्य की ही अधीनता में रहेंगे । 
अर्थात्‌ उन पर दीवानी-फोजदारी के पूरे अधिकार पोरबन्दर रियासत के 
रहेंगे।. ओताबापा ने जिस समय यह समझौता किया उस समय समुद्र के 
किनारे का वह सारा प्रदेश बहुत ही रेतीला था और प्राय: सारी जमीन 
ऊसर थी । लेकिन उस इलाके का उज्ज्वल भविष्य ओताबापा ने अपनी 
दीघे दृष्टि से देख लिया था| जूनागढ़ से किये गए समझौते का स्पष्टीकरण 
करते हुए उन्होंने लिखा था, यदि भादर नदी पर बांध बनाया जाय तो 
यह सारी रेतीली जमीन बहुत उपजाऊ हो ज़ायगी और मतों सोना उग- 
लेगी । पोरबन्दर राज्य के पुराने कागजों में ओताबापा के हाथ की लिखी 
हुईं ये पंक्तियां आज भी देखने को मिल जायंगी। 


कई वर्ष पहले लिखी हुईं ओताबापा की यह बात आगे चलकर वस्तुतः 
सही निकली । अब वहां के एक-एक गांव में आसानी से प्रतिवर्ष पोन छाख 
रुपये से भी अधिक की पैदावार होती है। कुछ हजार रुपये की वाधषिक 
आयवाला पोरबन्दर राज्य अब कई लाख की वाषिक आय वाला हो गया । 


राणासाहब ओताबापा को इस सफलता से बहुत प्रसन्न हुए और 
उन्होंने उसी समय ओताबापा को दीवान की पोशाक भेंट की तथा उन्हें 
अपने राज्य का दीवान नियुक्त कर दिया । इस प्रकार यौवन की दहलीज 
में प्रवेश करने वाले श्रीउत्तमचन्द गांधी ने राज्य के अमात्य का भारी 
उत्तरदायित्व प्राप्त किया और तब से लेकर आखिर तक--अर्थात्‌ वृद्धा- 
वस्था तक--वह सफल और यशस्वी दीवान बने रहे। 


जिस प्रकार ओताबापा के दीवान होने से पहले पोरबंदर राज्य के' 
हाथ से अनेक गांव जूतागढ़ और जामनगर के राज्यों में समा गये थे, उसी 

प्रकार आर्थिक क्षेत्र में भी पोरबंदर राज्य अपनी स्वतन्त्रता खो बेठा था | 
कच्छ के, जो समुद्र के रास्ते पोरबंदर से बहुत निकट है, एक बड़े व्यापारी का 
ऋण पोरबंदर पर बहुत बढ़ गया था। उस व्यापारी की पेढ़ी सुन्दरजी की 
फर्म के नाम से प्रसिद्ध थी और उसका व्यापार अफ्रीका तक चलता था । 
पोरबंदर के राजाओं ने उससे कर्ज लिया था । वह कजे इतना बढ़ गया कि 
प्रा पोरबंदर राज्य सुन्दरजी की पेढ़ी के हाथ गिरवी चला गया । बरसों 
तक राज्य की कुल वाषिक आय सुन्दरजी वाले' ले लेते थे। वे राज्य का 
कक चाल खर्च चुकाकर बाकी रकम अपने कर्ज की वसूली में दर्ज 
कर लेते थे । 


ओताबापा ने दीवानपद पर आकर सुन्दरजी वालों के साथ की गई 

लिखा-पढ़ी के कागज मंगाये और उसका गहरा अध्ययन करके, अपनी पेनी 

बुंद्धि के प्रयोग से, उसमें एक ऐसा वाक्यांश खोज निकाला जिसकी बदौलत 

सुंदरजी की पेढ़ी की आथिक अधीनता से राज्य को मुक्त कराने में सफलता 

मिली। उस सारी लिखा-पढ़ी के बाद उस रेहननामे के अन्त में कहा गया 

था कि पडयुं पान राज्यनुं । अर्थात्‌ जो कुछ पत्ता गिर पड़ा हो, उस पर 

अंधिकार राज्य का होगा । इसका भावार्थ यह होता हैँ कि महसूली-चंंगी 

रूपी फल का अधिकारी तो साहुकार रहेगा, परंतु जो गौण आय होगी उस 
पर कजंदार का ही हक रहेगा । बापा ने इस पर से फँंसला किया कि सिर्फ 

जमीन-महसूल और सामुद्रिक व्यापार से प्राप्त चुंगी पर ही सुंदरजीवालों का 
अधिकार है, राज्य की अतिरिक्त आय पर उनका कोई हक नहीं । इस 
फंसले के आधार पर ओताबापा ने राज्य की दूसरी सब प्रकार की 
आमदनी राज्य के कोष में जमा करने का इंतजाम किया, और सुंदरजी 
वालों को उसका हिस्सा देने से इन्कार कर दिया। उन्होंने अदालती' 

मृकदमों, मकानों तथा जमीन के बेनामों और ऐसे ही अन्य कई साधनों. 
द्वारा राज्य के खाली कोष को परिपूर्ण किया और सुन्दरजी की पेढ़ीवालों 
के पुराने कर्ज को उतार दिया । 


ओता बापा की कुशछता का उल्लेख राजकोट के एक अंग्रेज न्यायाधीश 
भी किया है । 


३८ जीवन-प्रभात . 

न जात कापान्न भयात्र लोगात धर्म त्यज्ञेज्जीवितस्पापि हेतो: । 
'धर्मो निप्यः सुखदुःखे त्वनित्ये जोबो पित्यों हेतुरस्प त्वनित्यः ॥ 


“धर्म को किसी भी हालत में मत छोड़ो---अपनी किसी मवोकामना 
की पूर्ति के लिए नहीं, बड़े-से-बड़े पद के कारण नहीं, किसी प्रकार के लोभ 
के वश होकर नहीं और अपनी जीवन की रक्षा के लिए भी नहीं । अपने मन' 
में यह बात पक्की कर लो कि धर्म सदा ही कायम रहने वाला, हर समय साथ 
देने वाला अक्षय बल है । जिसका उपभोग करने के लिए या जिसके बोझ 
से बचने के लिए आदमी दिन-रात दौड़धूप मचाता हैं, वह सुख ओर 
दुःख केवल क्षणिक है । सुख और दुःख दोनों ही आयंगे और जायंगे, 
परन्तु उनका अनुभव पाने वाला जीव ज्यों-का-त्यों बना रहेगा। यह 
समझ लो कि जीव को पकड़े रहने वाला यह शरीर स्थायी नहो है।: 
यह तो जल्दी या देर से छटने वाला ही है। जो असली जीव हैँ उसका क्षय 
या विनाश कदापि होने वाला नहीं है ।” 

विद्याश्ास्त्र-संपन्न न होते हुए भी ओता बापा ने इस धर्मनिष्ठा को 
आचरण में उतारने का दुड़ आग्रह रखा। उन्होंने जिस प्रकार अपनी युवावस्था 
में कार्य-दक्षता तथा पुरुषार्थ का परिचय दिया उसी प्रकार ढलती आयु में 
श्रेष्ठ ध्मपरायणता और दृढ़ शौय का उदाहरण भी प्रस्तुत किया । 


राणा साहब खीमाजी दीघेजीवी नहीं हो पाए। अपने पुत्र की नाबा- 
लिग अवस्था में ही वह चल बसे । अतः कुंवर के बालिग होने तक सारी 
राजसत्ता पूर्णतया रानी के हाथ में रही । लेकिन राज्य का कुल प्रबन्ध 
ओताबापा ही करते थे। बापा नित्य ही राजहित और लोकहित को सबसे 
ऊपर रखने वाले थे। इसलिए कई बार रानी के साथ उनकी पटती नहीं थी । 
वह जीहुजू री से अलग रहकर, जो सही रूगता था, जो धर्म की बात प्रतीत 
होती और जिसमें प्रजा का कल्याण देखते थे उसी मार्ग को अपनाते 
थे। यदि मतभेद होता था तो ओताबापा कभी रानी को समझा-बुझा कर, 
या कभी दबाव डाल कर अपने मन की उसी बात पर अमल करते थे, जिसे 
वह अपना अनिवायें कत्तेव्य समझते थे । 


ऐसे ही एक मौके पर ओताबापा ने साक्षात्‌ मृत्यु को आमंत्रित कर 
लिया था। कहानी यह थी कि राज्य-कोष का खजांची और राज्य के वस्तु- 

भण्डार का अधिकारी खीमा कोठारी नामक व्यक्ति बड़ा कत्तंव्यनिष्ठ और 
कड़ाई से काम लेने वाला था। एक सुई तक वह किसी को बिना आज्ञा के नहीं 
देता था। खीमा कोठारी की इस आदत से रानी की दासियां तंग आ गई थीं । 
उनको मनमानी चीजें नहीं मिल पाती थीं | इस कारण कोठारी के विरुद्ध 
भला-बुरा कह सुनकर दासियां रानी के कान भरती रहती थीं | एक बार 
दासियों ने मिलकर कोठारी के मत्थे कुछ ऐसा विकट अपराध मढ़ दिया कि 
रानी आपे से बाहर हो गईं | उसने हुक्म दिया कि कोठारी को फौरन बांधकर 
मेरे सामने ले आओ । कोठारी को रानी की इस कठोर आज्ञा का पहले से ही 
पता चल गया था। वह भागकर ओताबापा की शरण में जा पहुंचा और 
उसने उनसे न्याय की मांग की । ओताबापा ने उसे अभय वचन दे दिया । 
जब रानी को पता चला तब उसने बापा को अपने समक्ष बुलाकर आज्ञा दी कि 
खीमा कोठारी को मेरे हवाले कर दो । बापा ने इस आज्ञा को अस्वीकार 
करते हुए रानी से कहा कि में उसे इस तरह आपके हाथ में नहीं सौंप सकता । 
आपको चाहिए कि न्याय किस पक्ष में है, इस बात की सही जांच करें । 
उंस पर बाकायदा मुकदमा चलाया जाय । 

.. रानी पूरे तैश में थी। उसने कहा, न्याय वही है जो में समझूं। उसको 
दण्ड देना मेरा काम है । उसे आप फौरन मुझे सौंप दें ।” 

बापा ने रानी को समझाने की पूरी कोशिश की, पर वह अपनी जिद 

पर अड़ी रही, यहां तक कि उसने बापा को धमकी भी दे डाली कि यदि वह 
नहीं मानेंगे तो उनपर जबरदस्ती की जायगी और किसी भी तरह कोठारी 
को उनसे ले लिया जायगा । बापा इस धमकी के वश में नहों आए और अपनी 
बात पर अटल रहे । लगातार चार-पांच दिन तक रानी अपने संदेशे और 
चुनौती भेजती रही, पर बापा अपनी बात से न हटे । अन्त में झुंझलाकर रानी 
ने मकान पर फौजी दस्ता भेज दिया और उसे आज्ञा दी कि उनके मकान 
से बलपूर्वक कोठारी को ले आया जाय । 


ओताबापा का मकान पोरबन्दर के विशिष्ट पत्थरों से बना हुआ था 
और उसका दरवाजा किले का-सां मजबूत था। रानी की भेजी हुई टुकड़ी 
उस मकान में जब किसी तरह भी न घुस सकी तब रानी उस मकान की 
दीवार तुड़वाने पर तुल गई और उसने तोप भी भेज दी । 

इधर बापा की नोकरी में जो दो-तीन अरब द्वारपाल थे, उन्होंने बापा 
से कह दिया कि जबतक हममें से एक की भी गरदन सलामत रहेगी तबतक्‌ 
आपको कोई छू तक नहीं सकेगा। हम मरते दम तक आपकी रक्षा करेंगे । 
हमने आपका तमक खाया है । बापा ने अपने सेवकों की बात पर पूरा भरोसा 

कर लिया और उन लोगों ने सचमुच बापा की रक्षा में अपनी जान न्योछावर 
कर दी । 

उन दिनों राजा लोग स्वच्छंद होते थे। उनकी नौकरी करना अपनी 
जान पर खेलने जैसा था। इस हालत में जो कोई राजा के दीवान की-सी बड़ी 
नौकरी स्वीकार करता था वह किसी मजबूत व्यक्ति को अपना जामिन बना 
लेता था, अर्थात्‌ राज-प्रकोप से रक्षा करने का काम उस जामिन के जिम्मे 
रहता था। इस प्रकार उन द्वारपालों का नायक श्रीगुलाम मोहम्मद मकरानी 
ओताबापा का जामिन बना था। राज्य की सेवा करते-करते यदि ओताबाप! 
पर अनुचित आक्रमण हो तो उसका काम था कि वह उनकी रक्षा करे और 
उसने अपनी जान देकर ओताबापा की रक्षा की। आज भी उसके नाम का 
स्मारक ओताबापा के घर से लगे हुए वैष्णव मन्दिर में मौजूद है । 

. ओताबापा ने बाहर की रक्षा का भार जब उन अरबों को सौंप दिया 
तब स्वयं अन्दर की तैयारी करने लगे । यह तैयारी आक्रमणकारी का मुकाबला 
करने अथवा किसी प्रकार का युद्ध या संघर्ष करने के लिए नहीं थी, बल्कि 
सत्य के लिए शांति और सनन्‍्तोष के साथ बलिवेदी पर चढ़ जाने की थी। 
वह उस विशाल भवन के मध्यखण्ड में जाकर बेठ गए। उस समय उनके 
पास जो पांच पुत्र उपस्थित थे, उन सबको उन्होंने अपनी बगल में बठाया, 
फिर बच्चों की माता को बेठाया और आठवें कोठारी को अपने पास बैठा 
लिया । इस प्रकार सबको शांतिपूर्वक बेठाकर ओताबापा ने सबको धीरज 
बंधाया और कहा, 'जब भगवान ने हमें सत्य के लिए बलिवेदी पर चढ़ने 
का सुअवसर प्रदान किया है तब हमें चाहिए कि हम अपने चित्त से उद्वेग, 
शोक तथा भय आदि को दूर हटा दें और प्रसन्न चित्त से बलि हो जाय॑ ।” 

बाहर रानी की तोप से एक के बाद दूसरा गोला धड़ाधड़ उस मजबूत 
दीवार पर आघात कर रहा था और अन्दर ईश-स्मरण के साथ सत्य पर 
अठल रहने की अम्यर्थना हो रही थी | तोप की मार के आगे पोरबन्दरी 
पत्थरों की डेढ़ हाथ चौड़ी दीवार देर तक टिक न सकी और उसमें दो 
बड़े-बड़े छेद हो गए। द्वारपाछों में से गुलाम मोहम्मद मकरानी मारा गया; 
परन्तु ओताबापा और उसके समस्त वंश का बलिदान ले लेना ईव्वर ने 
उचित न समझा । अनिष्ट घटना होने के पहले ही इस धांधली के समाचार 
राजकोट जा पहुंचे और वहां के अंग्रेज सत्ताधीश--पोलिटिकल एजेंठ--- 
ने रानी के इस अत्याचार को रुकवा दिया। 


इस घटना के बाद ओताबापा ने पोरबन्दर छोड़ दिया और वह अपने 
मल गांव कुतियाणा लौट गए । कुतियाणा कस्बा जूनागढ़ की रियासत के 

अन्तर्गत था, इसीलिए जूनागढ़ के नवाब ने अपने प्रदेश में बसने वाले ऐसे 
चतुर और प्रख्यात व्यक्ति को दरबार में आमन्त्रित किया | बापा जनागढ़ 
गए, परन्तु उन्होंने नवाब को बाएं हाथ से सलामी दी | इस बेअदबी से नवाब 
का अमला बिगड़ पड़ा । नवाब खुद भी हेरान हो गया कि ऐसा बद्धिमान 
व्यक्ति यह क्‍या कर रहा है । उसने बापा से इसका भेद पूछा । बापा ने कहा, 
दाहिना हाथ तो में पोरबन्दर राज्य को समपित कर चुका हूं । पोरबन्दर के 
सेवक का मेरा नाता ट्ट नहीं सकता, उस राज्य से में बेवफा नहीं हो सकता | 
यदि आप चाहें तो यह बायां हाथ आपकी सेवा में हाजिर है । छेकिन में अब 
तौकरी नहीं चाहता, शासन-कार्य से निवत्त होकर शांतिमय जीवन बिताना 
चाहता हूं । 
नवाब के जीहुजर तो चाहते थे कि बापा को कुछ पाठ सिखाया जाय 
और एंसे घोर अपमान का बदला लिया जाय, परन्तु नवाब पाकदिल और 
दरीफ था। उसने बापा की महत्ता को समझा और भरे दरबार में उनकी 
वफादारी व निष्ठा की प्रशंसा की । फिर भी अपने दरबार तथा राजसिहासन 
की शान और आन बनाए रहने के लिए उसने मामूली सजा सुना दी और 
साथ-ही-साथ उन्हें अच्छा-खासा इनाम भी दिया। सजा यह सुनाई गई कि 
बाएं हाथ से नवाब को सलामी देने के जर्म में ओता गांधी को नंगे पर 
पांच-दस मिनट धूप में खड़ा रखा जाय । इनाम में नवाब की ओर से रुक्‍का 
लिख दिया गया कि कुतियाणा गांव में दूकानदारी करने पर ओता गांधी 
और उनके वंशजों को पुश्त-दर-पुदुत चुंगी की माफी दी जाय । ओतबापा 
कुछ मिनट धूप में खड़े रहे और कुतियाणा छौट आए 


कुतियाणा आकर बापा किसी विद्येष प्रवृत्ति में नहीं उलझे। उन्हें 
घड़सवारी का शौक श्‌ रू से ही था। उन्होंने बढ़िया काठियावाड़ी घोड़ी खरीद 
रखी थी। नित्यप्रति कुछ देर उस पर सवार होकर वह आसपास सर कर 
आते थे। बाकी समय भजन-कीत्तव और कथा-वार्त्ता में बिताते थे। मेरे 
प्रपितामह श्रीजीवनबापा ने अपने पिता ओताबापा की घोड़ी के सईस का 
काम सम्हाला था और आखिर तक बड़ी लगन और परिश्रम से उन्होंने उस 
घोड़ी की सेवा की थी । 


श्रीजीवन गांधी ओताबांपा के चौथे पुत्र थे। बिना चुंगी के दूकान्न 
चलाने का जो रुक्‍का नवाब से मिला था उसका लाभ जीवनबापा ने उठाया। 
ओताबापा की सेवा करने के साथ-साथ कुतियाणा में एक छोटी-सी दुकान वह 
“चलाते भरे । 


हमारा खानदान वैष्णव-पंथी पृष्टिमार्गी वल्लभ संप्रदाय का था । 

इसलिए हमारे यहां विशेषतः कृष्ण की उपासना होनी चाहिए थी; परल्तु 
ओताबापा को पोरबन्दर के एक खाकी साध ' पर अधिक श्रद्धा थी। 
उन्होंने उस साथ के लिए पोरबन्दर में एंक चौक भी बनवा 
दिया था जो आज भी खाक चौक के नाम से प्रसिद्ध हैं। वेह खाकीबाबा 
राम का अनन्य उपासक था। उसके सत्संग में रहकर ओताबापा भी परम 
राम-उपासक बन गए थे । अपने जीवन के उत्तरकाल में दिन का अधिकतम 
समय ओताबापा गोस्वामी तुलसीदासजी के “रामचरितमानस' का श्रवण 
और अनशीलन करने में बिताते थे । 

पोरबन्दर में दीवान पद पर रहते समय उन्हें पूरे दो हजार कोरी वाषिक 
वेतन मिलता था | इसके अतिरिक्त अनाज ओर शाक आदि दरबारगढ़ 
के भंडार से मिला करता था। यह वेतन कोई बड़ा वेतन नहों था। फिर 
भी जब बापा ने अपने सबसे बड़ दो पुत्र वललभजी और पीताम्बरजी का 
विवाह किया तब, उस जमाने के रिवाज के अनुसार, उन्होंने एक बहुत बड़ी 
दावत दे डाली । उन्होंने समस्त पोरबन्दर को चौर्यासी' की, अर्थात्‌ सब 
नगर-निवासियों को भोजन कराया । नगर के कोट के दरवाजे पर चावल 
चिपकाकर सारे गांव को न्योता दे दिया गया ओर जो गरीज या भ वे आये 
उन सबको भोजन कराया गया । इसके अतिरिक्त सारे नगर में सात दिन तक 
बराबर फलवाड़ी चढ़ाई जाती रही । इसमें स्वयं राणा साहब सबसे आगे 
चलते थे । ऐसी भारी दावत और एसी भव्य फलवाड़ी उसके बाद कभी 
भी देखी-सुनी नंहों गई । 

राज्य के लोकप्रिय दीवान होने के कारण इस विवाह में ओताबापा 
के पास प्रजा की ओर से नजराने में भी बहुत रकम जमा हो गई। बाधा ने 
जो खर्च किया था उसके मुकाबले में वह रकम कम नहों थी। यदि कोई दूसरा 
होता तो उस नजराने पर फूछा न समाता | वह उस धन को अपनी तिजोरी' 
में प्रसन्नता से रख लेता, परन्तु बापा ने बरात का काम समाप्त होते ही धन 
की वह सारी राशि राणा साहब के चरणों में रख दी और उनसे कहा, “यह 
घन आपकी ही प्रजा का है। आपके आशीर्वाद के कारण ही में चौर्यासी' कर 
पाया हूं। आप इस धन को स्वीकार कर ले ।” रागा ने गद॒गद्‌ होकर उत्तर 
दिया, अच्छा, इस धनराशि को सरकारी खजाने में जमा कर दो ओर 
“चौर्यासी' का सारा खर्च राज्य के खाते में डालकर हिसाब बराबर कर दो। 


तुम्हारे पुत्र मेरे ही पुत्र हैं ।* 


ओताबापा के पोरबन्दर से चले जाने के बाद जब रानी का कुचक्र 


१. रामानंद पंथ के विशेष साधु। 

समाप्त हुआ और नए राणा विक्रमाजीत गद्दी पर बेठे तब राज्य के हितैषियों 
'ने ओताबापा को फिर से अमात्य-पद पर बैठाने का प्रयत्न किया । कितु 
बापा ने अपना निवृत्तिमय जीवन छोड़कर पुनः प्रवृत्तिमय जीवन अपनाना 
पसन्द नहों किया । फिर भी उन लोगों के प्रयत्नों का और राणा खीमाजी 
के उन वचनों का, जो ओताबापा ने राज्य-के कागजों में पक्के करा लिये थे, 
इतना परिणाम हुआ कि बापा के सब पुत्रों को राज्य में कोई-त-कोई 
सेवा-कार्य दे दिया गया । 


जब राणा खीमाजी के अन्तिन दिन प्रतीत हो रहे थे तब ओताबापा 
ने अपनी नौकरी के बारे में उनसे लिखित प्रमाणपत्र मांगने की सावधानी 
बरती, क्योंकि बापा ने देख लिया था कि रानी के कान कच्चे होने के कारण, 
राणा के बाद उनके अपने भविष्य के संकट में पड़ जाने का खतरा है । राणा 
ने बापा के लिए जो उदारतापूर्ण प्रमाणपत्र लिखा, उसका सार यह था--- 
““ओता गांधी ने इस राज्य की बड़ी मूल्यवान सेवा की हैं और मेरा तथा 
रियांसत का काम सदेव पूरी वफादारी के साथ किया हूँ । इसलिए मेरे 
उत्तराधिकरी इस बात की सावधानी रखें कि ओता गांधी को किसी प्रकार 
'के कष्ट का भागी न बनना पड़े, बल्कि मेरे उत्तराधिकारी गांवी के उत्तरा- 
विकारियों को इस राज्य में सदेव उदारता के साथ नोकरी देते रहें।” 

बापा के कुल मिलाकर छ: पुत्र थे । उनमें द्वितीय पुत्र श्रीपीताम्बर 
गांधी रानी के साथ झंझट शुरू होन से पहले ही व्यापार के निभित्त कच्छ के 
'राज्य में जा पहुंचे थे । उनके एक पुत्र था ओर उसने भी अपना जीवन कच्छ 
में ही व्यापार करके व्यतीत किया था । उसके बाद श्रीपीताम्बर की संततति 
आग नहों बढ़ी और वह शाखा वहों रुक गई । 

श्रीपीताम्बर गांधी के अतिरिक्त जो पांच भाई थे उनमें सबसे बड़े 
श्री वललभजी गांधी राज्य के इमारती काम के महक में इंजीवियर नियुक्त 
हुए। क्रम में तीसरे श्रीरतनजी गांबी राज्य के दफ्त री हुए, चोये श्रीजीवतजी 
गांधी पोरबन्दर के समीप छाया नामक परगना में परगता-हाकिस नियुक्त 
किये गए। पांचवें श्रीकरमचन्द गांधी और छठ श्रीतुलसीदास गांवी ऋ्रमशः 
एक के बाद एक पोरबन्दर के दीवान के पद पर रहे। श्रीतुलसीदास गांधी 
के वशज अबतक, अर्थात्‌ राज्यों के संविलय के समय तक, पोरबन्दर राज्य 
की नोकरी में उच्च स्थानों पर बने रहे । 


.. छ: भाइयों में ओताबापा की सबसे अधिक विरासत श्रीकरमचन्द 
गांधी ने ही पाई--केवल दीवानगिरी की ही विरासत नहों, कितु बापा की 
प्रतिभा, तीक्ष्ण बुद्धि, सत्य-प्रीति और बहादुरी की भी । वास्तव में दीवानगिरी 


तो उन्होंने भी अपने पिता की भांति अपने ही पुरुषार्थ से पाई थी। शुरू 
में उन्हें मामली सेवा-कार्य मिला था, पर बाद में अपनी कुशलता के कारण 
वे दीवान के पद पर पहुंचे थे । 


बापू के माता-पिता 


._मोहनदास करमचन्द गांधी का नाम संसार में इतना फेल चुका 
है कि उनके पिता श्रीकरमचंद गांधी का नाम दशरथ और वसुदेव की तरह 

-यग-यग तक चिरजीवी बना रहेगा। करमचंद का नाम बचपन से ही कबा 
पड़ गया था। परिवार में वह कबाभाई, कबाबापा, कबाकाका आदि सम्बोधनों 

से पुकारे जाते थे और राजकोट में उनके मकानवाली गली को आज भी 
कबा गांधी की शेरी' (गली) कहा जाता है । 


कबाकाका का जन्म ईस्वी सन्‌ १८२२ के आस-पास हुआ था। कबाकाका 
की पढ़ाई अधिक नहीं थी, फिर भी आवश्यक प्रारंभिक शिक्षा अर्थात्‌ चौथी- 
पांचवी कक्षा तक की शिक्षा उन्होंने भलीभांति पाई थी। पढ़ाई पूरी करने के 
बाद कबाकाका ने पोरबन्दर के राणासाहब के निजी हिसाबनवीस और पत्र- 
लेखक का काम किया था। राणासाहब को कबाकाका के काम से सन्‍्तोष 
मिला और उनकी कार्यदक्षता व चतुराई पर उन्हें प्रा विश्वास बेठ गया। 
इस कारण उपयक्त अवसर आने पर राणासाहब ने कबाकाका को पोरबन्दर 
की दीवानगिरी के पद पर नियुक्त कर दिया । 


राज्य के उच्च पदाधिकारी की नियुक्ति का तरीका उस समय यह था 
कि नियुक्त किये जाने वाले व्यक्ति को राजा की ओर से सुन्दर कलूमदान 
में तीन-चार कलमें, एक दवात और स्याही सुखाने के लिए बारीक रेती का 
पात्र भेज दिया जाता था। यदि कल्मदान पीतल का भेजा जाता तो इससे 
तहसीलदार के पद पर नियुक्ति मानी जाती और यदि चांदी.का भेजा जाता 
तो दीवान के पद पर नियक्ति समझी जाती थी। जब पोरबंदर 
से ओताबापा पर बार-बार ये मंत्रिपद स्वीकार करने के लिएं दबाव डाला 
गेया, तब वह स्वयं तो कुतियाणा से पोरबंदर नहीं गये, परन्तु अपने पूत्रों 

में से उन्होंने करमचन्द गांधी को उस पद के लिए भेजना स्वीकार कर लिया । 


वस्तुस्थिति कुछ भी रही हो, कबाकाका पहले चाहे राणासाहब 
के निजी मंत्री रहे हों और बाद में राज्य-मंत्री बने हों या सीधे ही 
कुतियाणा से पोरबंदर राज्य के मंत्रिपद पर नियुक्त किये गए हों--यह बात 
निश्चित-सी हैँ कि वह बहुत छोटी आयु में ही दीवान बनाए गये थे । जब 
कबाकाका ने दीवान-पद सम्भाला तब उनकी आय मश्किल से २५ वर्ष की 
थी । अनुमान है कि ईस्वी सन्‌ १८४७ में उनको मंत्रिपद दिया गया था । 
अपनी आय के पच्चीसवें वर्ष से लेकर बावनवें वर्ष तक कबाकाका ने पोरबंदर 
में दीवान का काम किया | इसके बाद उनके जीवन के अंतिम दस वर्ष 
१८७५ से १८८५ तक', राजकोट के राजकाज में बीते। यह अंतिम समय 
उनके जीवन में राजकीय, पारिवारिक और स्वास्थ्य की दृष्टि से बड़े संवर्षे 
का था | 


पोरबन्दर में कबाकाका एक सच्चे और न्यायनिष्ठ दीवान के रूप' 
में विख्यात थे । उनके द्वारा दिये गए फैसले पर ॒राणासाहब अपील नहीं 
सुना करते थे । यदि कोई प्रार्थी अपीक लेकर राणासाहब के पास जाता 
तो राणासाहब उसे लौटा देते और कहते, जाओ, फिर से गांधी के पास 
ही जाओ । उनका समाधान होगा तो वही तुम्हारा उचित न्याय करेंगे ।” 
कबाकाका के समय में न्‍्याय-पद्धति पुराने ढंग की और सीधी-सादी थी । 
प्रजा के गरीब वर्गों को न्याय पाने में मुहृत तक परेशानी नहीं उठानी पड़ती 
थी । मुसीबत में पड़ा हुआ व्यक्ति सीधा ही हाकिम के पास पहुंच जाता था 
और राजा तथा दोवान जसे सर्वोच्च अधिकारी के समक्ष अपने कष्ट का 
बयान निःसंकोच कर सकता था । 


न्यायाधीश के रूप में कबाकाका की लोकप्रियता का एक कारण 
और भी था। वह आगन्‍न्तुक की बात बड़े धीरज और सहानुभूति से सुना 
करते थे । निजी रहन-सहन में भी वह अत्यधिक सादे थे । उनको वेश-भषा 
और बातचीत का तरीका इतना सीधा-सादा था कि मामूली राहगीर और 
दीवान के बीच कोई खास भेद नजर नहीं आता था। अपने इस स्वभाव के 
कारण दीन और दुखी के सहृदय मित्र बनने में और उनके दिल की बात 
का पता लगाने में कबाकाका को देर नहीं लूगती थी । 


स्‍्कली शिक्षा अधिक न होने पर भी कबाकाका के ज्ञान की गहराई 
विलक्षण थी । उनका पठन-पाठन कम था, परल्तु नित्य नियम से साधु- 
संतों से ज्ञान-अवण करते थे । 


वैसे तो शुरू से ही हमारे परिवार में कथा-अ्रवण करने की परम्परा 

चली आ रही थी, पर कवाकाका की श्रवण-भक्ति असाधारण और प्रगाढ़ 
थी । कथा-प्रंथों में वह प्राय: श्रीमदरभागवत और गोस्वामी तुलसीदासजी के 
रामचरितमानस का श्रवण करते थे । इसके अतिरिक्त श्रीमद्भगवद्गीता 
का प्रवचन सुनने में भी उनको रस आता था | बुढ़ापे में भी वह गीता के 
इलोकों को कण्ठस्थ करने का प्रयास करते थे। दिन भर तो वह राज्य-व्यवस्था 
के काम-काज में लगे रहते, फिर भी सुबह-शाम दोनों समय घंटे-डेढ़-घंटे 
कथा-श्रवण अवश्य करते थे । विद्वान न होते हुए भी कबाकाका ने असा- 
आरण बोद्धिक विकास प्राप्त किया । 


पोरबन्दर में कबाकाका की दीवानगिरी का समय गांधी-कुटुंब की 
सुखे-समुद्ध का मध्याह्न-काल कहा जा सकता है । जब वह भोजन करने 
लगते तब उनके साथ नित्य ही कम-से-कम २० थालियां और लगाई जाती 
थीं तथा उत्सव-पर्व आदि के अवसरों पर तो भोजन करने वालों की संख्या 
१००-१५० तक पहुंच जाया करती थी। कबाकाका के उस बुहद्‌ परिवार 
में भाई-मतीजों के अतिरिक्त मुनीम और नौकर आदि का भी समावेश 
रहता था । 


पांच भाइयों के परिवार के अतिरिक्त निकट के रिश्ते के भी कई 
यूवक कबाकाका के पास नौकरी की खोज में आये थे। उनमें से १५-२० 
युवकों को उन्होंने योग्यतानुसार राज्य के विविध महकमों में नियुक्त करा 
दिया था । वह स्वयं निगरानी रखकर उनकी कार्य-शक्ति का विकास 
करते थे। इतने विशाल परिवार में प्रत्येक के घर की, तीज-त्यौहा र की, बहू- 
बेटियों की छोटी-मोटी आवश्यकताओं की और सामाजिक व्यवहार को 
देख-भाल कबाकाका स्वयं करते थे। व्यक्ति छोटा हो या बड़ा, उसके 
लिए जब सगाई, विवाह, शिक्षा, बीमारी और रस्म-रिवाज की समस्या 
४ जो आती थी तब कबाकाका के मार्गदर्शन में वह सारा कार्य संपन्न 
हो जाता था । 


पुतलीमां ने भी पूरे परिवार की माता का स्थान ले रखा था। 
“जितनी भी बहु-बेटियां कुटुंब में थीं उन सबको खाना खिलाने के बाद 
और यह जांच कर लेने के बाद कि एक बच्चा भी भूखा नहीं रह 
गया है, पुतलीकाकी भोजन के लिए बेठती थीं। वह कभी चिड़चिड़ेपन 
से या ऊंची आवाज से नहों बोलती थीं, न किसी को डाटती-डपटती या 
अपमानित ही करती थीं। अनेकानेक बहु-बेटियां उनकी सेवा में रहती थों, 
नौकर भी कई थे, परन्तु वह किसी से अपना काम नहीं कराती थीं। आलस्य 
तो उनमें नाम को भी नहीं था । सवेरे अंधेरे ही उठ कर वह आधी रात तक 

घर या रसोई का कुछ-त-कुछ काम किया करती थीं। उनका भोजन 
बहुत सादा था। सबके भोजन के बाद जो थोड़ा-सा मिल जाता था उससे 
संतोष कर लेती थीं, पर दूसरों की आवश्यकता की पूत्ति का सदेव ध्यान 
रखती थीं। 


केवल पुतलीमां ही घर के काम में जुटी रहती हों और कबाकाका 
आदेश-मात्र दिया करते हों, ऐसी बात नहीं थी । परिवार के सरताज और 
राज्य के दीवान होते हुए भी कवाकाका ने रसोई का भार हल्का करने के 
लिए साग-सब्जी काट कर तेयार करने का दनिक कार्य अपने ऊपर ले रखा 
था । सवेरे रघनाथजी के मंदिर में, जो मकान से करीब ही था, कबाकाका 
की बेठक रहती थी। वहीं पर मलाकातियों का तांता छगा रहता था। 
कबाकाका राजकाज की बातचीत करने के साथ-साथ तरकारी काटने का 
काम करते जाते थे । 


कबाकाका का प्रथम विवाह उनकी १४ वर्ष की आय में हुआ 
था । दूसरा विवाह पच्चीस वर्ष की आयु में उनके विधुर होते ही हो गया । 
प्रथम विवाह से कबाकाका के दो पुत्रियां हुईं। सबसे बड़ी भूलीबहन और 
दूसरी पानकुंवरबहन । भूछीबहन की पुत्री आनन्दबहन बापूजी के सम- 
वयस्क थीं और आनन्‍्दबहन के सुपुत्र मथुरादास भाई त्रिकमजी बम्बई 
के सुप्रसिद्ध राष्ट्रीय कार्यकर्ता थे।* 


पानकुंवरबहन के पति दामजी महेता को कबाकाका ने पोरबन्दर 
में राज्य की अच्छी नौकरी दिलाई थी । 


... कबाकाका का दूसरा विवाह उसी वष हुआ, जब पोरबन्दर के दीवान- 

पद पर उनकी नियुक्ति हुई । इसके बाद तीसरा विवाह कब हुआ, यह 
निश्चित रूप से नहीं कहा जा सकता। लेकिन चौथा विवाह जो पुतलढीबाई 
से हुआ वह तीसरी पत्नी के जीवन-काल में ही हुआ था। बापूजी की बड़ी 


१. सथुरादास भाई बम्बई कारपोरेशन के बरसों तक सेयर रहे । 
गांधीजी का साहित्य एकत्र करने का कास सथु्रादासभाई ने महादेवभाई से 
भी पहले शुरू किया था। साबरमती आश्रम के आरम्भ के दिनों में सेरे 
पिताजी बापूजी के लेखों और भाषणों का संग्रह तयार कर रहे थे। उसको 
सुन्दर ढंग से सम्पादित करने और गांधीजीने विचार-दृष्टि' नाम से 
प्रकाशित करने का श्रेय सथरादासभाई को हे । बापुजी की गुजराती 
आत्सकथा का संक्षिप्त संस्करण सथ्रादासभाई ने तेयार किया हे और 
“बापुकी प्रसादी' नामक पुस्तिका भी उन्हींने लिखों हे । 

बहन ने, जिन्हें हम गोकी फइबा कहते हैं, बताया, मेरे पिता की चार 
स्त्रियां थीं। मेरी मां पुतलीबा दात्राणा गांव की थी। जब मेरी मां से 
पिताजी ने शादी की तब उनसे पहले की स्त्री जीवित थी। मेरी मां ने मझे 
बताया था कि उनकी तीसरी पत्नी अपाहिज थीं। उनके पर वात-रोग से 
जकड़ गए थे। अपने आप उठ-बेठ नहीं पाती थीं। इसलिए पिताजी 
उनसे कहा करते थे कि तू कह दे तो में वंश चलाने के लिए नई ले आऊं। 
वह कह देती थीं कि जीवित पर कोई देता हो तो भले ले आओ । होते-होते 
एक दिन पिताजी ने उनसे कहा, तुम ठीक-ठीक बताओ । अगर तुम 
कहोगी तो आज ही आ जायगी । स्वीकृति मिलते ही सचमुच हाथ-के- 
हाथ मेरी मां से पिताजी की शादी हो गई। विवाह के समय पुतली मां की 
आय प्राय: तेरह वष की होगी। 


कबाकाका से पुतलीमां का विवाह सन्‌ १८५७ में हुआ था। इस 
हिसाव से तब कबाकाका की आयू ३५-३६ वर्ष को सिद्ध होती हे । 
बापूजी ने जो लिखा हे कि उनका अंतिम विवाह ४० वर्ष की आयु के बाद 
हुआ, यह ठीक नहीं बठता। पुतलीमां के चार सचन्‍्तान क्रमश 
१८६०, ६२, ६६ और ६९९ में हुई । 

प्रथम संतान लक्ष्मीदास गांधी का दूसरा नाम कालिदास गांधी था। 
वह आजीवन पोरबन्दर राज्य के विश्वस्त सेवक रहे और खजान्वी का 
- काम करते रहे। बापूजी को पढ़ने के लिए विलायत भेजने में मुख्य समर्थन 
इन्हीं का था और लंदन का खच्च बहुत-कुछ पूरा करने का भार इन्होंने उठाया 
था। लक्ष्मीदास गांधी के बड़े पुत्र शामलदास गांधी थे । १ 


पुतलीबा की दूसरी सन्‍्तान रव्ठियातबहन, जो बापूजी से ७ वर्ष बड़ी 

हैं, आज भी राजकोट में कबाकाका के ही मकान में रह रही हैं । अपनी ९० 
वर्ष की आयू तक वह चक्की भी चलाती रहीं और चौका-बतंन भी अपने 
हाथ से ही करती रहीं । कट्टर वेष्णव-आचार के कारण बापूजी के 
साथ वह आश्रम में हरिजनों के बीच न रह सकी । वेसे उन्तकी मखाक्ृति 
बातचीत की ध्वनि, ठेठ गुजराती भाषा तथा सरल छोटे वाक्यों के प्रयोग में 
वह बापूजी से बहुत मिलती-जुलती हें। .पुतलीमां की तीसरी सन्‍्तान करसन- 


१. शामरूदास गांधी बम्बई के प्रसिद्ध गजराती पत्र “वन्देमातरम 
के सम्पादक थे। पाकिस्तान की समस्या ने जब जनागढ़ में उम्र रूप 
घारण किया तब नवयवकों की सशस्त्र टोली के सेनानी बनकर आगे बढ़ने 
का गोरव इन्हीं को प्राप्त हुआ था। इनका देहान्त हो गया। 

दास गांधी का प्रभाव बापूजी पर हाई स्कूल में प्रवेश होने तक विशेष रूप 
से रहा। अपनी आत्मकथा ' में बापूजी ने चोरी और प्रायद्चित्त वाले प्रकरण 
में इस मंझोले भाई का उल्लेख किया हैं । इनका और बापूजी का विवाह 
एक ही समय हुआ था । करसनदास गांधी ने पोरबन्दर के पुलिस-विभाग में 
नौकरी की थी और कई बरस तक वह मुख्य थानेदार रहे थे । 


पुतलीबा ने २ अक्तूबर १८६९ के दिन मोहनदास को जन्म दिया।॥ 
बापूजी के जन्म के समय कबाकाका की आयु ४७ वर्ष और पुतलीमां की 
२५ वर्ष से कम थी। जब उन्होंने अपने सुपुत्र को विलायत भेजते समय उससे 
तीन महान प्रतिज्ञाएं कराईं तब वह प्राय: ४२ वर्ष की थीं। ४६ वर्ष की 
अवस्था में उनका देहांत हो गया । उस समय बापूजी विलायत में बेरिस्टरी 
का अध्ययन कर रहे थे। 


हद ७ | < 

पोरबन्दर के छोटे-से रजवाड़े में कबाकाका ने चौथाई शताब्दी से 
अधिक समय तक जनसाधारण और ग्रामीणों को निष्पक्ष न्याय दिलवाया । 
इसके फलस्वरूप लोग आज भी कबाकाका को याद करते हे । 


सन्‌ १८७५ तक कबाकाका ने पोरबन्दर के मन्त्रिपद का कायें 
सम्हाला । विशाल संयुक्त परिवार की धुरी वहन करते हुए वह सुख-शांति 
के साथ धर्मग्रन्थों का श्रवण-मनन करते रहे । युवावस्था ढलने पर ५३ वर्ष 
की आयु सें कबाकाका ने राजकोट के दीवान-पद का नया उत्तरदायित्व 
सम्हाला । 


अंग्रेजी राज्य की स्थिति इस बीच सर्वथा बदल चुकी थी। 
कम्पनी सरकार का मनमाना तांडव समाप्त होकर ब्रिटिश पार्लामेंट का 
सुयोजित फौलादी पंजा पूरे भारतवर्ष पर छा गया था। झांसी की रानी 
को तलवार ने जो सबक सिखाया था उसके फलस्वरूप अब बड़े ही नहीं, 
छोटे-छोटे, चार-छ: गांवों के बिन्दु सदृश राज्यों को भी अंग्रेजों की ओर से 
जीवनदान मिल गया था। उन सबकी चतुर्सीमा की रक्षा का भार 
ब्रिटिश सरकार ने अपने ऊपर ले लिया था और बदले में उन राज्यों से 
साम्राज्य-सेवा और भरपूर वफादारी प्राप्त होती रहती थी। भारत में 

ही नहीं, कदाचित्‌ सारी पृथ्वी पर बीसवीं शताब्दी के लिए काठियावाड़ 
असंख्य छोटे-बड़े राज्यों का एक बेमिसाल संग्रहालय बन गया था। 


जिस प्रकार अंग्रेजों ने आम जनता को निःशस्त्र करना आवश्यक 
समझा उसी प्रकार उन्होंने अपने साम्राज्य की सुरक्षा के लिए इन छोटे- 
मोटे राज्यों की सीमा निर्धारित करना भी अनिवार्य समझा। सौराष्ट्र में जहां 
२४० से अधिक राजा थे, सीमा-निर्धारण का कार्य सरल नहों था । 
अखंड भारत को पाकिस्तान और हिन्दुस्तान में विभाजित करते समय 
अंग्रेज राजनीतिज्ञों ने जिस प्रकार दोनों के पक्ष में न्याय करने की तीकत्र 
चिंता दिखाई वेंसे ही सौराष्ट्र में भी अपनी न्यायनिष्ठा साबित करने के 
लिए उन्हें गहरी छानबीन में उतरना पड़ा । अंग्रेज अकेले यह काम पूरा 
नहीं कर सकते थे। स्थानीय अनभवी व्यक्तियों की सहायता प्राप्त करना 
उनके लिए अनिवाय था। चतुर वाटसन साहब ने इस काम के लिए 
स्थानीय लोगों की एक सीमा-समिति नियुक्त कर दी और उसका मुख्य 
उत्तरदायित्व सच्चरित्र, न्‍्यायनिष्ठ और तीक्ष्णबुद्धि कबाकाका को 
सौंपा । ब्रिटिश पार्लामेंट द्वारा रानी विक्टोरिया को भारत की सम्राज्ञी 
घोषित करने का जो प्रस्ताव सन्‌ १८७६ में स्वीकृत किया गया उसके एक 
वर्ष पूर्व श्रीकरमचन्द गांधी को सीमा-समिति के काम 'पर राजकोट 
ब्‌लाया गया। इससे कल्पना की जा सकती हे कि तबतक इस दंश में अंग्रेजी 
राज्य की जड़ कितनी दढ़ हो चुकी थी। सीमा-समिति का कार्य प्राय 
तीन-चार वर्ष तक चलता रहा। इस काय्यें से कबाकाका की ख्याति सारे 
सौराष्ट्र में फेल गई। किसी के पक्ष या विपक्ष में वह झुके नहीं । जो उन्होंने 
न्‍्याययुक्त समझा वही किया। इस सम्बन्ध में एक प्रसंग मेने ऐसा सुना 
जिससे कबाकाका की न्यायनिष्ठा, स्वार्थत्याग की वृत्ति और निर्णय की 
दृढ़ता झलकती है । , 


जब सीमा-समिति का काम चल रहा था, समिति के सदस्य 
स्वयं सीमावर्त्ती गांवों में जाकर किसानों से सारी बात का पता लगा 
लेने के बाद अपना निर्णय देते थे । कई बार एक ही गांव के खेतों को इस 
राज्य में या उस राज्य में शामिल करने का नाजुक प्रहइन सामने आता था 
और उसका निपटारा कबाकाका स्वयं मौके पर जाकर करते थे । एक बार 
जब जूनागढ़ और पोरबन्दर राज्य के बीच की सीमा का निर्णय किया जा 
रहा था, ठोयाणा ग्राम के पास भीणसार नामक छोटी नदी के 
किनारे पेमाइश करनेवारे सरकारी कर्मचारियों ने सीमा-रेखा बनाने के 
लिए ऐसे स्थल पर खंटे गाड़ दिये कि पूरा ठोयाणा गांव पोरबन्दर की 

चौहदी में पड़ जाता था । कबाकाका पोरबन्दर के दीवान रह चुके थे, इस- 
लिए उनका हित इसी व्यवस्था में निहित था। परच्तु गांव के किसानों ने 
जब उन्हें बताया कि ठोयाणा गांव वास्तव में जूनागढ़ के क्षेत्र का हु, तब कबा- 
काका ने वे खंटे उखड़वा डाले और ठोयाणा गांव जनागढ़ के प्रतिनिधियों 
को दिलवा दिया। आज भी ठोयाणा गांव के मुसलमान जागीरदार, जो 
खोखर परिवार कहलाते है और जो जूनागढ़ के नवाब के छोटे सामन्त 
(गरासदार ) थे, कबाकाका के प्रति कृतज्ञता प्रकट करते हें । 


जब सीमा-समिति का काम समाप्त हुआ तब वाटसन साहब ने कवा- 
काका के प्रामाणिक और निष्पक्ष कार्य पर बहुत संतोष प्रकट किया । उन 
दिनों राजकोट राज्य के दो हिस्से किये गए थे। राजकोट राज्य से पचास 
एकड़ जमीन अंग्रेजों ने ९९ वर्ष के पटटे पर ले रखी थी और वहां ब्रिटिश 
सरकार की सीधी हुकूमत और कायदे-कानून छागू थे। इस टुकड़े के अति- 
रिक्त शेष राजकोट पर वहां के ठाकुर की हुकूमत थी। राजकोट की गद्दी 
पर उस समय ठाकुर बाबाजी राज आसीन थे। उनके राज्य की आथिक 
स्थिति अच्छी नहीं थी । ठाकुरसाहब के कर्ंचारी राजकाज में शिथिरू 
थे । इसलिए वाटसन साहब ने कबाकाका को अपना दीवान बना लेने के 
गा ठा. बाबाजीराज को परामशे दिया ओर उन्होंने इसे स्वीकार कर 

या। 


राजकोट राज्य के दीवान के नाते कबाकाका को राजकोट एजेंसी 
के अंग्रेज-अधिकारियों से कई बार मुकाबला करना पड़ता था, परन्तु वह 
राजकोट रियासत के स्वाभिमान और हित को हानि पहुँचाने के लिए कभी 
तैयार नहीं हुए । अपनी नौकरी से हाथ धो बेठने की नौबत आने पर भी 
अंग्रेज साहबों के क्रोध की उन्होंने परवाह नहीं की । 

राजकोट के ठाकुर बाबाजीराज प्रजाहितेवी और प्रभावशाली 
व्यक्ति थे । उनका रौब-दौब काफी था और छोटे-बड़े राजकर्मंचारी उनसे 
भयभीत रहते थे । परन्तु कबाकाका के पुनीत और तेजस्वी व्यवितत्व के 
सामने ठाकुरसाहब भी दबते थे | ठाकुरसाहब को शराब का शौक था। 
परन्तु वह बड़ी सावधानी रखते थे कि कहीं कबाकाका उन्हें मद्यपान करते 
देख न लें । राजमहल में मदिरासेवन की तेयारी के समय यदि द्वारपाल 
कबा गांधी के आने की सचना दे देता तो ठाकुरसाहब तत्काल अपना मदिरा- 
पात्र लौटा देते थे और अपनी बंठक का कमरा मदिरा से शन्य करने के 
बाद ही कबा काका को मुलाकात देते थे। यदि कबाकाका के आने से पूर्व॑ 
वह मदिरापान कर चुके होते तो उस हालत में वह कभी उनके सामने 

नहीं आते थे । राजा के हृदय में अपने तेजस्वी दीवान का इतना अधिक 
आदर था। 


रिश्वत, खुशामद आदि से कबाकाका को बड़ी घृणा थी। प्रत्यक्ष 
या अप्रत्यक्ष रूप में भी वह निश्चित वेतन के अतिरिक्त अपने पल्‍ले में कुछ 
'भी नहीं बांधते थे । अपने द्वारा चलाए जानेवाले राजतन्त्र में भ्रष्टाचार 
को दूर रखने में कबाकाका बहुत सजग रहते थे। एक बार 
ठाकुर बाबाजीराज ने उनसे आग्रह किया कि वह अपने लिए जितनी 
इच्छा हो उतनी जमीन ले ले। इस आग्रह के पीछे कबाकाका को अनुचित 
पुरस्कार का आभास हुआ और इस कारण उन्होंने इन्कार कर दिया। 
उन्होंने राजा से कहा, “मुझे मेहनताने में जो निश्चित वेतन मिल रहा है 
उससे अधिक कुछ भी दान लेना मेरे लिए अशोभनीय है । इस पर ठाकुर 
साहब ने उनको समझाने की कोशिश की कि आपको अपने उत्तरा- 
घिकारियों के लिए भी तो कुछ इन्तजाम कर जाना चाहिए। किन्तु कबाकाका 
अटल रहे । बाद में जब परिवार के छोगों ने भी थोड़ी-बहुत जमीन 
स्वीकार करने का आग्रह किया तब बापा ने रहने के मकान के लिए जमीन 
का एक छोटा-सा टुकड़ा ले लिया। 


राजकोट से उत्तर में प्रायः पच्चीस मील पर बांकानेर जंकशन 
पड़ता है, जहां से रेलवे की एक शाखा मोरबी शहर को मुड़ती है । दो-तीन 
सौ फूट की ऊंचाई वाली एक समतल-सी पहाड़ी पर बांकानेर शहर के कुछ 
सुन्दर मकान बने हे और इसी पहाड़ी की तराई में वह छोटा-सा शहर 
बसा है। 


बांकानेर राज्य भी राजकोट की तरह सौराष्ट्र का एक द्वितीय 
श्रेणी का राज्य था। वह विस्तार तथा आय में राजकोट से कुछ अधिक 
और आबादी में उससे कुछ कम था। वहां का शासन-प्रबन्ध बिगड़ गया 
था। कमंचारियों के भ्रष्टाचार के कारण वहां का राजा तंग आ गया था। 
अनुशासनहीनता और कार्यदक्षता का अभाव दिन-दिन बढ़ता जाता था । 
एसी दशा में किसी सज्जन ने राजा साहब को परामर्श दिया कि यदि राज- 
कोट से कबागांधी को बुलाकर उनके हाथ में बांकानेर राज्य की बागडोर दी 
जाय तो रियासत बर्बादी से बच जायगी। कर्मचारी शीघ्र ही ठिकाने पर आ 
जायंगे । राजासाहब को यह सलाह पसन्द आगई और उन्होंने कबाकाका 
के साथ बातचीत शुरू कर दी। राजकोट के दीवानपद को छोड़कर बांकानेर 
का दीवानपद लेने के लिए कबाकाका कुछ हर्तों पर राजी हो गए। 
राजकोट की नौकरी से त्याग-पत्र देकर वह बांकानेर गये और वहां के 

राज्य-प्रबन्ध का काम अपने हाथ में ले लिया। 

सबसे पहले उन्होंने बांकानेर राज्य के चालू काम-काज का गहरा 
अध्ययन किया। कुछ समय बाद रियासत के आंतरिक प्रबन्ध में आवश्यक 
परिवर्तन करना शुरू कर दिया । उनके कुछ परिवर्तन राजा साहब को 
. पसन्द नहीं आए। वह अप्रसन्न हो गए और वचनवद्ध होने पर भी अपने 
को रोक नहीं पाए। उन्होंने कबाकाका के प्रबन्ध में हस्तक्षेप कर ही 
दिया । एक पत्र भेजकर राजासाहब ने कबाकाका को सूचित किया 
कि अमुक परिवतेन ठीक नहीं है, उसे पूवेवत कर दिया जाय । कबाकाका 
को यह पत्र ब्रा लगा; परन्तु उस समय उन्होंने घेयें से काम लिया। इस 
घटना को पूरे दो महीने भी न बीते होंगे कि राजासाहब के पास से उन्हें 
दूसरा पत्र मिला, जिसमें कर्मचारियों के छोटे-मोटे परिवर्तन के बारे में 
उलहना दिया गया था। इस पत्र के उत्तर में कबाकाका ने धेयें व शांति के 
साथ राजासाहब को संक्षिप्त उत्तर भेजा, मेने जो किया हें, सोच- 
समझकर किया है और राज्य के हित के लिए ही किया है। 


थोड़े समय बाद उन्होंने कबाकाका के एक बड़े निर्णय को उलटने के 
लिए ऐसा प्रत्यक्ष हस्तक्षेप किया, जो कबाकाका के लिए सर्वेथा असह्य था । 


जमीन महसूल के रूप में राज्य के पास जो गलला इकट्ठा हो जाता 
था उसे नीलाम करके व्यापारियों को बेच दिया जाता था और वह धन 
राजकोष में जमा कर दिया जाता था । नीलाम का तरीका यह था कि पड़ोस 
के राज्यों में अनाज का भाव पूछ लिया जाता था और उसके आधार पर 
राज्य को ओर से गलला नीलाम कर दिया जाता था | कबाकाका न इस 
प्रथा के अनुसार अन्य राज्यों के नीलाम के भाव मंगवा लिये और व्या- 
पारियों को एकत्र करके राज्य के गलले की बोली शुरू करवाई । जब 
कबाकाका की समझ से उचित मूल्य तक बोली पहुंच गई तब उन्होंने अपनी 
जिम्मेदारी पर राजासाहब से सम्मति लिये बिना ही' नीलाम समाप्त 
कर दिया । 

इस पर कुछ असन्तुष्ट कर्मचारियों ने राजासाहब से कबाकाका की 
शिकायत की । 


शिकायत सुनकर राजासाहब संतप्त हो उठे और उन्होंने कबाकाका 
के इस कार्य में हस्तक्षेप करना चाहा, परन्तु उनकी चली नहीं । 

कबाकाका के लिए अब बांकानेर में ठहरना कठिन हो गया। 
राजकोट से जब उनको आमन्त्रित किया गया था तब राजासाहब के 
साथ बातचीत में मध्यस्थ नवलशंकरभाई थे । उनके पास कबाकाका 

ने पत्र द्वारा संदेश भेज दिया कि शर्तों का प्रत्यक्ष भंग किया गया 
है। अब में इस राज्य में अधिक समय रुकना नहीं चाहता । मुझे तुरन्त 
राजकोट लोट जाना है। आप मेरे लिए सवारी का प्रबन्ध करा दें । 
जबतक सवारी का प्रबन्ध नहीं होता, में भूखा-प्यासा रहूंगा। इस राज्य की 
सीमा से बाहर न निकल जाऊंगा तबतक पानी की एक घंंट भी लेना मेरे 
लिए अनचित है । 

बांकानेर के महाजनों ने और राजासाहब के प्रतिनिधियों ने कबा- 
काका को शानन्‍्त करने और मना लेने की बड़ी कोशिश की, परन्तु कबाकाका 
नहीं माने । 


बांकानेर से कबाकाका के लौट आने के बाद प्रायः दो सप्ताह 
बीत जाने पर राजासाहब का एक पत्र कवाकाका के पास आया । उसमें 
क्षमा मांगी गई थी और बांकानेर का मन्त्रित्व पुनः स्वीकार करने के 
लिए उनसे अनरोध किया गया था । कबाकाका ने उस पत्र 
को ध्यान से पढ़ा और उसमें उनको पश्चात्ताप की झलक दीख पड़ी । 
अतः वे राजासाहब का अनुरोध स्वीकार करके दुबारा बांकानेर गये; 
परन्तु वहां मुलाकात में जो थोड़ी-सी बातचीत हुई उससे उन्हें सन्‍्तोष 
नहीं हुआ । उन्होंने परख लिया कि नित्य के काम में भी राजासाहब 
अपना हस्तक्षेप छोड़ना नहीं चाहते और पूरा उत्तरदायित्व सौंपने के लिए 
दिल से तेयार नहीं हैं । इसलिए पुन: बांकानेर के दीवानपद का बोझा उठाना 
कबाकाका ने उचित नहीं समझा । 


उन दिनों सभी रियासतों में राज्य-कर्मचारियों का वेतन प्रतिमास 
नहीं चकाया जाता था। पांच-सात महीने या वर्ष-डेढ़ वर्ष बाद राजा लोग 
अपनी सुविधा के अनुसार इकट्ठा वेतन चकाया करते थे। राजकर्म- 
चारियों को बनियों के यहां खाता खोलने की सविधा कर दी जाती 
थी, ताकि घर-खर्चे चलता रहे । 


इस प्रणाली क॑ अनुसार कबाकाका को भी अपनी बांकानेर की 
नोकरी का वेतन तबतक कुछ नहीं मिला था| जब राजा ने देखा कि कबा- 
काका मानने वाला नहीं है, तब उन्होंने उनसे लिखित त्यागपत्र की मांग 
की । कबाकाका ने तत्काल अपना त्यागपत्र लिख दिया और उसमें स्पष्ट कर _ 
दिया कि “चुंकि आपने दो बार मुझे धोखा दिया है और मेरे प्रबन्ध में 
आपको जहां कुछ भी हस्तक्षेप नहीं करना चाहिए था वहां बार-बार हस्तक्षेप 
किया है और इस प्रकार हमारी शर्त का भंग किया है, इसलिए 
मन्‍्त्री-पद से त्यागपत्र देता हूं व शर्तें के अनुसार अपना पूरा वेतन 

चाहता हूं । | 
राजासाहब को त्यागपत्र की भाषा चुभी और उन्होंने त्यागपत्र 
लोटा दिया। फिर कबाकाका पर राजासाहब ने जोर डाला कि धोखा देने 
की बात का और शर्ते भंग का उल्लेख छोड़कर केवल सीधा-सादा त्यागपत्र 
लिख दें, परन्तु कबाकाका ने ऐसा करने से इन्कार करते हुए साफ- 
साफ सना दिया कि जो वास्तविक बात नहीं है, वह क्‍यों लिख ? मेरे लिए 
यहां से जाने का दूसरा कारण ही क्या है ? 
राजासाहब ने कबाकाका से त्यागपत्र के बदलवाने का बहुतेरा 

प्रयास किया और न बदलने पर सारा-का-सारा वेतन न देने को धमकी 
दी, किन्तु कबाकाका अविचलित रहे । सत्य को छिपाकर खुशामद 
करने की बात पर उन्होंने तीत्र विरोध व्यक्त किया । 

अन्त में राजासाहब ने अधिक बहस करना छोड़कर कहा, “आप 
त्यागपत्र लिखिए ही मत । आपने आजतक राज्य की जो सेवा की हूं 
उसको ध्यान में रखकर में आपको दस हजार रुपये देता हूं। उन्हें ले 
लीजिए और झगड़ा समाप्त कीजिए ।” 

कबाकाका इसके लिए भी राजी नहीं हुए और उसको अस्वीकार 
करते हुए बोले, अगर आपको देना हैँ तो बाकायदा मेरा त्यागपत्र स्वी- 
कार करक गजर्तें के अनुसार पूरा वेतन दीजिए, अन्यथा मुझे एक कौड़ी 
भी नहीं चाहिए ।” 

राजा ने कहा, 'सोच-समझ लीजिए । बिना लिखा-पढ़ी के कोई इतनी : 
बड़ी रकम सहज में नहीं दे देता । सुना हे, आप अपने पुत्र (यह संकेत 
विद्यार्थी मोहनदास गांधी के लिए था।) को पढ़ने के लिए विलायत भेजने 
का विचार कर रहे हैं । उस समय यह रकम काम आ जायगी । अपने लिए 
नहीं तो अपने बच्चों के लिए ही सही, आप इसे ले लीजिए।” 

कबाकाका ने राजासाहब की बात का दो टक उत्तर दिया, आप 
के समान कृपाल राजा-महाराजा अनेक मिल जायंगे, जो अंजलि भर-भरकर - 
देने वाले होंगे, परन्तु मेरे समान राजसेवक बिरले ही मिलेंगे, जो सचाई 
पर पर्दा डालने से इंकार करें और इतनी बड़ी रकम को लात मार दें ।” 

राजासाहब और कबाकाका के बीच जब यह बातचीत चल रही थी 
तब उन दोनों की जान-पहचान के और मध्यस्थता करने वाले एक ओर 
सज्जन वहां उपस्थित थे। उन्होंने कबाकाका को समझाने की कोशिश 
की और कहा, राजा के रूठने पर क्या होता है, यह आप तो जानते ही हें। 
फिर जब राजा अपनी इच्छा से आपको दस हजार रुपये दे रहे हें तो 

उसको स्वीकार कर लीजिए । यह रकम थोड़ी नहीं है । 

यह कहकर उन्होंने कबाकाका को उत्तर देने का मौका दिये बिना ही 
रुपयों की थैलियां उठाकर कबाकाका की सिकरम में रख दीं। कबाकाका 
तुरन्त उठ खड़े हुए और स्वयं अपने हाथों से उन थेलियों को उन्होंने सिकरम 
से उतार कर डचचोड़ी के चबूतरे पर रख दिया। इसके बाद सिकरम पर 
सवार होकर राजकोट के लिए चल दिए । 


बांकानेर से लौट आने पर पालीताना, मांगरोल आदि रियासतों से कबा- 
काका को निमन्त्रित किया गया । लेकिन अब इतनी दूर नई जगह जाकर नए 
सिरे से घर बसाने का उत्साह उन्हें नहीं रहा था। जब कबाकाका ब्रांकानेर 
गये थे तब भी घर राजकोट में ही था तथा बापू वहां के हाई सकल में पढ़ते थे। 
नौकरी का कोई सिलसिला बेठ नहीं रहा था, इसी बीच कबाकाका की दसमे 
की बीमारी बढ़ गई और बारबार दमे के दौरे उन्हें परेशान करने लगे । 
इस बीमारी के समाचार सुनकर राजकोट के ठाकुरसाहब बाबाजीराज 
कबाकाका से मिलने आये | ठाकुरसाहब को पता तो चल ही गया था कि वह 
नौकरी की खोज में हें । मिलने आने पर उन्होंने कबाकाका से कहा, गांधी, 
आपको और कहीं जाने का विचार नहीं करना चाहिए । राजकोट में आपका 
अपना विशिष्ट स्थान बना ही हुआ है। बीमारी से उठने पर अपना दीवानपद 
सम्हाल ले ।” 

असल में बात यह थी कि कबाकाका के बांकानेर चले जाने के बाद 
राजकोट रियासत का राज्यप्रबन्ध शिथिल-सा पड़ गया था और राज- 
कोष खाली हो गया था । मेरे दादाजी ने, जो उस समय राज्य की नौकरी 
में थे, वताया था कि पुलिस के महकमेवाले का वेतन पहले प्रतिमास दिया 
जाता था, पर कबाकाका के बांकानेर जाने पर छ:-छ: महीने तक उसे चुकाने 
की व्यवस्था नहीं हो पाती थी। 

. जब बीमारी का दोरा समाप्त हुआ और कबाकाका अच्छे हो गए तो 
वह राजकोट के ठाकुर के बुलाबे की प्रतीक्षा करते रहे । पर शायद ठाकुर- 
साहब अपनी बात भूल गए थे। कई दिन बीत जाने पर भी जब बुलावा 
नहीं आया तब कबाकाका ने कहीं निकट ही नौकरी की तलाश शुरू की । 
जूनागढ़ जाने का निशचय हो गया । किन्तु जाने ही वाले थे कि फिर उन्हें 
दमा का दौरा उठ आया । बीमारी की बात सुनकर श्रीबाबाजीराज दुबारा 
कबाकाका से मिलने आये और स्वास्थ्य की चर्चा करते हुए उन्होंने कहा, 
“आपके पास काम न होने के कारण बार-बार बीमारी का हमला होता 
है । इस बार बीमारी का दौरा कम होते ही आप मुझे खबर दें । में आपको 

मन्त्रीपद सौंप दूंगा ।/ यह कहकर ठाकुरसाहब घर छोटे और उन्होंने दूसरे 

ही दिन बाकायदा आज्ञापत्र निकालकर कबाकाका को राजकोट के दीवानपद 
पर नियुक्त कर दिया । ह 

इसके कुछ समय बाद, अपने पुत्रों के विवाह-संस्कार में सम्मिलित होने 
के लिए कबाकाका को पोरबन्दर जाना पड़ा, परन्तु सिकरम की दुर्घटना हो 
गई। उसमें उन्हें बहुत चोट आई और वह बड़ी कठिनाई से राजकोट लौट 
पाए। बिस्तर छोड़ता उनके लिए सम्भव नहीं रहा। इस बीमारी का ख्याल 
करके ठाकुर बाबाजीराज ने राज्य के दीवानपद का भार स्वयं सम्हाला 
और कबाकाका को पूरा वेतन देना जारी रखा । छः महीने तक 
लगातार इस प्रकार उपकृत होना कबाकाका को उचित नहों लगा और 
उन्होंने ठाकुरसाहब से त्यागपत्र स्वीकार करने को कहा। किन्तु राजासाहब 
ने उनकी बात नहीं मानी । इस प्रकार दूसरी छिमाही भी बीत गईं, किन्तु 
चोट बहुत भारी थी और नाजुक जगह पर लगी थी, इसलिए उसमें नासूर 
हो गया और वह ऐसा विकट था कि कबाकाका अपने काम पर उपस्थित 
न हो सके | 

इसी बीच बाबाजी राज और उनके कुटुम्बियों के बीच जमींदारी के 
बारे में कुछ मनमुटाव हो गया । इस संघर्ष में कबाकाका ने न्याय जमींदारों 
के पक्ष में देखा, इसलिए उन्होंने ठाकुरसाहवब से जमींदारों की बात मान 
लेने का आग्रह किया। ठाकुरसाहब बूरा मान गए। पर उन्होंने कबाकाका 
से इतना ही कहा, “आपके साथ हमारा इतना घनिष्ट सम्बन्ध होते हुए भी 
आप विरोधी पक्ष का समर्थन क्‍यों करते हें ? ” 

अपना मत दबा देना कबाकाका के स्वभाव में नहीं था। ठाकुर 
साहब से इस प्रकार बातचीत होने के तुरन्त बाद कबाकाका ने उन्हें 
सूचित कर दिया, “अब आप क्ृपथा दूसरे किसी दीवान को खोज लीजिए। 
अब में अधिक से वा नहीं कर सकंगा। मेरा स्वास्थ्य भी सुधरने के बजाय दिन- 
दिन गिरता जा रहा है ।इस प्रकार कबाकाका को बिस्तर पर रहने 
पर भी लगभग एक वर्ष तक पूरा वेतन मिलता रहा। त्यागपत्र स्वीकृत 
हो जाने के बाद भी तीन वर्ष तक, अर्थात्‌ जीवन के अन्त तक, उन्हें राजकोट 
के ठाकुर की ओर से पेंशन के रूप में पचास रुपये माहवार मिलते रहे । 


बरसों तक रोग-शैया में रहने पर भी कबाकाका के स्वभाव में चिड़- 
चिड़ापन या बेचेनी नहीं आई। उनकी भक्ति-परायणता कायम थी और 
उनका चित्त द्ान्त और स्वस्थ रहता था। हमारे बापू अपने पिता की सेवा 
में बड़ी एकाग्रता से लगे रहते थे। कबाकाका मोहनदास को मनु कह कर 

'पुकारते थे। यदि कबाकाका को कोई आवश्यकता होती तो पहली आवाज 
वह मन्‌ को ही देते थे और मन्‌ तत्काल उनके पास उपस्थित हो जाता 
था। प्रात:काल उठते ही मन अपने पिता को दतौन देता, उनके शौच 
हो आने का इन्तजाम करता, उनके पर धो देता, उनको नहलाता 
और उनके लिए दवा पीस कर उसका नियमपूर्वक सेवन कराता। 
इसके बाद वह अपने स्वाध्याय में लीन हो जाता था। पुतली काकी भी 
कबाकाका की बहुत सेवा करती थीं । 

मन और करमचन्द बापा का एक-दूसरे के प्रति बेहद प्रेम और 
विश्वास था। कबाकाका के अन्तिम दिनों में किसी ने उनसे पूछा, काका 
आपके बाद आपका स्थान कौन लेगा ! ” 

उन्होंने बहुत गम्भीर होकर धीरे से कहा, मेरी नाक मन्‌ रखेगा। 
वह कुछ को उजागर करेगा। 

अपने पिताजी की सेवा करने से बापूजी स्वयं कितने कृतार्थ थे, 
इस पर चर्चा करते हुए बापूजी ने मुझसे एक बार बहुत ही गम्भीरता के साथ 
कहा था, आजकल शिक्षा का जो प्रवाह चल पड़ा हैं उसकी निरथंकता लोगों 
की समझ में जाने कब आयगी ? सच्चा शिक्षण सेवा में ही निहित है, हमें 
अपने आश्रम के विद्यार्थियों को बड़ों की सेवा करना सिखाना चाहिए। अपने 
शिक्षक की और मातापता की सेवा करना कोई हजार सफों के पढ़ लेने से 
भी अधिक है। मे जो उन्नति कर पाया हूं उसका श्रेय मेरी पितृसेवा को ही है । 
मेने तो इतना भी नहीं पढ़ा होगा, जितना तुम लोगों को आश्रम में पढ़ने 
को मिल रहा है । मेरी बृद्धि का और मेरे हृदय का विकास, मेरे चारित्र्य 
का गठन और मेरी लगातार होती रहनेवाली प्रगति, सभी कुछ बचपन की 
मेरी पित॒सेवा की आभारी है । उसी की बुनियाद पर मेरा ज्ञान पनपा है । 
जिसे इस बात का अनभव लेना हो वह सेवा करके देखें। निश्चय ही सेवा में 
'उसे अपना सर्वांगीण विकास दिखाई देगा । 


मेरे पितामह 


मेरे दादाजी ने सन्‌ १८५३ से लेकर १९३७ तक, अर्थात्‌ 
८४ वर्ष की सुदीर्घ आयु पाई और अपना जीवन पवित्रता से गुजारा । 

उनका नाम श्रीखशालचन्द गांधी था। श्रीउत्तमचन्द गांधी उनके 
दादा थे। ओताबापा के दो विवाह हुए थे। पहली पत्नी को कड़वीमां और 
दूसरी को लक्ष्मीमां कहा जाता था। कड़वीमां के चार पत्रों में सबसे 
छोटे पुत्र मेरे परदादा श्रीजीवन गांधी और लक्ष्मीमां के दो पूत्रों में बड़े 
श्री करमचन्द गांधी थे। इस प्रकार मेरे परदादा और कबागांधी सौतेले 
भाई थे। परन्तु मेरे दादा पर कवाकाका का वात्सल्य अपने सगे बेटे के समान 
ही था। 


हमारे परिवार में हाई सकल की पढ़ाई पूरी करने वालों में शायद 
मेरे दादाजी ही सबसे पहले यवक थे। गणित के पर्चे में पर्याप्त नम्बर न 
आने के कारण उनकी गिनती नान मेंद्रिक में की गई। लेकिन तब नान 
मैट्रिक' होना भी बड़ी बात थी। दादाजी के बाद उनके भाइयों में केवल 
बापूजी ही मैद्रिक तक पढ़े व बेरिस्टर हुए 

बापू और बापूजी--इन दोनों सम्बोधनों का अर्थ अब प्रायः एक 

ही हो गया है । लेकिन जब में बच्चा था तब हमारे घर में इनका अर्थ भिन्न 
था । उस समय बच्चे अपने पिता को वापू' और पितामह को बापूजी' कहते 
थे। इस प्रया के अनुसार में अपने दादा को बापूजी कहता था। दादाजी के 
सभी चचेरे भाइयों के लिए उनके नाम के साथ बापूजी” का प्रयोग करता 
रे जेसे पौत्र के लिए आवश्यक था। जब मोहनदास बापूजी के साथ हमारे 
'घर का सम्बन्ध अति निकट का हो गया, तब उनका नाम लेता अशिष्ट 
माना जाने लगा । अतः माता-पिता की शिक्षा से में उन्हें बापूुजी और 
अपने दादा को बड़े बापूजी' कहने लगा। देवदासजी तथा रामदासजी अपने 
पिता को बचपन से बापू” कहकर पुकारते थे; किन्तु में उनका पोतन्र था, 
इसलिए मुझे उनको बापू कहने का अधिकार नहीं था । 

जब बापूजी देश भर के बापूजी बन गए और राष्ट्र-पिता कहलाने 
लगे तब सारे देशवासी बापू और बापूजी' दोनों शब्दों का एकन्सा 
प्रयोग करने लगे । 


बड़े बापूजी (मेरे दादाजी) बापूजी' से अठारह वष बड़े थे। जब बड़े 
बापूजी चार वर्ष के हुए तब उन्होंने अपनी माता की गोद खोई और चौदह 
बरस के होने पर उनके पिता का सहारा टूट गया । जब करमचन्द बापा 
पोरबन्दर के दीवान के पद पर थे उस समय जीवन बापा छाया परगने के 
परगना हाकिम थे । एक दिन सवेरे वे दतौन करते-करते मकान के ऊंचे 
चबतरे पर से अकस्मात गिर पड़े और उनके सिर में गहरा घाव होगया । पता 
चलने पर कबाकाका घोड़े पर दौड़े हुए तुरन्त पोरबन्दर से छाया 

पहुंचे और अपने बड़े भाई को अपने साथ पोरबन्दर लिवा ले गए। वहां पर 
उन्होंने बहुत चिकित्सा व सेवा-सुश्रूषा की, परन्तु जीवन बापा के लिए 
यह घाव विधातक साबित हुआ। उनके चल बसने पर मेरे दादाजी के 
माता-पिता का स्थान प्रुत्ीकाकी और कबाकाका ने लिया और 
उन्होंने इतने वात्सल्य और सजगता के साथ उनको पाला-पोसा कि 
मेरे दादाजी को अपने निजी माता-पिता का अभाव बिल्कुल महसूस नहीं 
हुआ। 

उम्र के हिसाब से मेरे दादाजी करमचन्द बापा के तीनों पत्रों 
से बहुत बड़े थे, इसलिए वे घर में सबसे बड़े भाई के समान ही माने जाते 
थे। तीनों भाई पूरी तरह मेरे दादाजी का आदर करते थे। उनमें भी अपने 
से बड़ों के प्रति पृज्यभाव रखने वाले बापूजी ने बचपन से ही बड़े बापूजी 
का प्रेम और विश्बास सम्पादित कर लिया था। जब बाएपूजी ने अंग्रेजी 
पढ़ना शुरू किया उस समय घर में मेरे दादाजी ही अकेले ऐसे थे, जिनसे 
थोड़ी-बहुत अंग्रेजी पूछी जा सकती थी। इसलिए जब किसी विषय के समझने 
में कठिनाई होती तो बापूजी बड़े बापूजी के पास पहुंच जाया करते थे। 

पढ़ चुकने के बाद बड़े बापूजी ने किसी रोजगार की तलाश शुरू की । 
वह विवाहित हो चुके थे। कबाकाका पर अपना जीवन-भार अधिक समय 
तक लादे रखना उन्हें अच्छा न लगता था। सबसे पहले उनको राजकोट रिया- 
सत के किसी भायात के लड़कों को पढ़ाने का काम मिला। परन्तु वह काम सदा 
चलनेवाला नहीं था। इसी बीच राजकोट में कोतवाल की जगह खाली हुई 
और दादाजी की नियुक्ति हो गई। बाद में वह रियासत भर के पुलिस 
सुपरिटेंडेंट हो गए। इसके बाद राजकोट में ही म्युनिसिपल आफिसर और 
अन्त में राज्य के आडिटर की नोकरी उनको दी गई। शुरू से अन्त तक 
उन्होंने अपनी नौकरी में अपना हाथ स्वच्छ रखा । करमचन्द बापा से उन्हें 
रिश्वतखोरी से अछुता रहने की जो विरासत मिली थी उसे घरेलू कठिनाइयों 
के बावजूद उन्होंने पूरी तरह निभाया । 


दादाजी कोसों तक घोड़े को भगाते हुए ले जाया करते थे, तमंचे से 
अचुक निद्ञाना लगाते थे और ऊंट की तेज सवारी पर कई मंजिल तय कर 
लेते थे। इसके अतिरिक्त घोड़े व ऊंट पर बैठकर ऊंची और चौड़ी बाड़ों 
को कूद जाने का शौक भी उन्हें था । 

जब बड़े बापूजी पुलिस सुपरिटेडेंट थे तब की एक कहानी है । उनके 
पास खबर आई कि राजकोट की आजी नदी के उस पार कुछ डकैत गायों 
' को हांके लिये जा रहे हैँ । जो-कुछ सामान और दो-चार सिपाही उस समय 

उपलब्ध हुए उन्हें लेकर दादाजी तुरन्त डकतों के पीछे चल पड़े । पुलिस को 
देखकर डकतों ने गोफन घमा-घमाकर जोरों से पत्थर बरसाने शरू किये । 
फिर उन्होंने खेतों की मेड़ों पर आग लगा दी और धुएं के बादलों की ओटड 
में भागना शुरू किया । इस पर भी बड़े बापूजी आगे ही बढ़ते गए और 
अन्त में बरसती लाठियों और पत्थरों के बीच उन्होंने तीन-चार डकेतों 
को गिरफ्तार कर लिया। इसके बाद सोराष्ट्र की मीयाना' नाम की 
उस उद्दाम जाति के चोर-डकंतों का आतंक राजकोट को नहीं भोगना 
पड़ा । 

इसी प्रकार राजकोट में होने वाली जआखोरी को खत्म करने के 
लिए भी बड़े बापूजी ने बहुत प्रयत्न किया । 


म्युनिसिपेलिटी का काम जब दादाजी करते थे तब कभी-कभी में 
उनके साथ जाया करता था। कड़ाके की धप में घंटों वह राजकोट 
दहर की गली-गली में घमते थे, कृड़ेककंट और नाली की आवश्यक सफाई 
स्वयं खड़े रहकर करवाते थे। 


राजकोट के ठाकुर बाबाजी राज के न रहने और नई राजसत्ता के 
आने पर रियासत के राजकाज में गांधी परिवार का प्रभाव समाप्त हो 
गया । नए आनेवालों के बीच खशालचन्द गांधी जसे व्यक्ति के लिए 
स्थान कम रह गया था। इसलिए पेंशन की उम्र परी होने से पहले ही उनको 
नौकरी से अलग कर दिया गया। राज्य ने पेंशन कुछ भी न दी, केवल मुक्त 
करते समय छ: महीने का वेतन अधिक दे दिया। इसके खिलाफ शिकायत 
करना व्यर्थ समझकर बड़े बापूजी ने मन को शांत रखा ओर पचास वर्ष 
से भी कम आय में प्रवत्तिमय जीवन छोड़कर निवत्तिमय जीवन अंगीकार कर 
लिया । यद्यपि उस समय उनका स्वास्थ्य अच्छा था व काम करने का उत्साह 
भी था, फिर भी कमाई के लिए नए रोजगार की खोज में वे नहीं 
पड़े और उन्होंने धन-संग्रह का मोह त्याग दिया । उस समय उनके तीन पृत्र 
बड़े होकर काम में लग चुके थे। इसलिए घर के आवश्यक खर्च का 
बोझ उन्होंने उठा लिया । 


लगातार तीस वर्ष से भी अधिक समय तक बड़े बापूजी का स्वाध्याय 
और पजा-पाठ नित्य आठ-दस घंटे तक चलता रहा। अस्सी वर्ष की आय 
के बाद जब आंख की रोशनी कम हो गई और अपने-आप पढ़ना कठिन 
हो गया तब नियमपूवक दूसरों से पुस्तकों का श्रवण करने छगे। संस्कृत 
और गजराती धर्म-ग्रथों का अध्ययन बहुत गहराई के साथ उन्होंने किया 

था । मेंने देखा था कि पचहृत्तर वर्ष की आयु के बाद भी उनमें नई-तई 

पुस्तकें पढ़ने और तत्वज्ञान की बारीकियों का नई दृष्टि से अनुशीलन 
करने का उत्साह था। अधिक बुढ़ापे के कारण वह दिन भर पढ़ने और 
पढ़ी हुई पुस्तकों के उद्धरण लिखने के परिश्रम से थक जाया करते थे। 
यह देखकर मेंने एक बार बड़ी नम्नता के साथ कहा, 'बापूजी, अब तो 
आपको आराम लेना चाहिए।” मेरा प्रस्ताव उन्होंने तुरन्त अस्वीकृत 
कर दिया और मुझकों समझाने लगे, बुढ़ापे में ज्ञान-संग्रह के अति- 
रिक्त और काम ही क्या है, जिसमें में समय बिताऊं ? आज पाया हुआ 
ज्ञान अगले जन्म में काम देगा। नये जन्म में बचपन से ही बुद्धि तेजस्वी 
बनेगी । 

. अस्सी वर्ष की आयू के बाद जब उनकी देह जरा-जी्ण हो गई 
और अंग शिथिल पड़ गए तब भी वह ब्राह्म मुहत्ते में बिस्तर छोड़कर हाथ में 
माला व गोमुखी ले लेते थे और स्थिरासन होकर सूर्योदय तक जप तथा 
चित्त को ध्यानावस्थित करने का अभ्यास किया करते थे। इसके बाद स्ता- 
नादि से निवृत्त होने पर दुबारा पूजा में बेठ जाते थे और मध्याह्न तक श्री- 
मदभगवंत गीता का पाठ व मनन किया करते थे। बीमारी का अवसर 
छोड़कर उन्होंने चालीस वर्ष तक नित्य गीता के छः अध्यायों के पाठ का 
नियम रखा । 


केवल धामिक स्वाध्याय करके ही उन्होंने सन्‍्तोष नहीं माना । 
बापूजी के क्रांतिकारी जीवन का अनुशीलन करने में भी उन्होंने जीवन भर 
अपनी बद्धि-शक्ति का प्रयोग किया। बापूजी की जिस किसी बात को वह 
समझ पाए व जिसमें उनको सत्य प्रतीत हुआ, उसे उन्होंने स्वीकार कर 
लिया और अपनी परिपक्व आयू में भी अपने रहन-सहन व जीवन में जो 
परिवर्तन कर सकते थे, उन्हें प्रसन्नतापूर्वक किया । 

बापूजी के बरिस्टरी की शिक्षा के लिए इंग्लेंड जाने के दिन बड़े 
बापूजीन उनके साथ जो सहयोग आरम्भ किया उसे अन्त तक निभाया। 
एक बड़ा भाई, अपने से आयु सें अठारह वर्ष छोटे भाई की बात को शिरो- 
धाय करे और छोटे भाई के मार्गदर्शन के अनुकूल अपने पूरे जीवन में 
परिवतेन करे, ऐसा प्रसंग दुलेभ ही कहा जायगा। रियासत की नौकरियों में 
अपने बालकों को प्रविष्ट कराना ठीक नहीं है, यह बापूजी की बात 
बड़े बापूजी ने मात ली । अफ्रीका जेसे दूर देश में अपने पुत्रों को भेजने की 
बापूजी की मांग को तुरन्त सम्मति दे दी और एक-एक करके चारों पुत्रों को 
बड़े बापूजी ने बापूजी के हाथ सौंप दिया। यदि बड़े बापूजी चाहते तो 
अपने पुत्रों को ऐसे रोजगारों में लगे रहने का आग्रह कर सकते थे, जिसके 

सहारे पर्याप्त रुपये मिल जाते और घर में लक्ष्मीजी की कृपा हो जाती 
किन्तु ऐसी स्थूछ अभिलाषा को उन्होंने नहीं अपनाया और अपने बालक 
मोहनदास भाई की सूचना के अनुसार सत्कार्य एवं सत्यथ पर बने रह, यही 
मनोकामना उन्होंने अह॒निश रखी। 

बड़े बापूजी प्रति तीन-चार वर्ष के बाद साबरमती आश्रम में वापूजी 
के पास आया करते थे। उनकी भेंट का भव्य दश्य देखते ही बनता था । 


दादाजी की तरह दादीजी भी बहुत भक्तिपरायण और कर्मठ थीं। 
हमारे घर में नौकर-चाकर कभी-कभी ही होते थे और जो आये वे भी तब 
जब दादीजी वृद्ध हुईं और कुएं से पानी लाना उनके वश का नहीं रहा 
रसोई-पानी, चौका-बर्तन अपने हाथ से करने के उपरान्त गायों का सारा 
काम भी वह स्वयं किया करती थीं। इत्तना सब करने पर भी नित्य निपम 
से दर्शन के लिए मन्दिर आने-जाने में सबह-शाम मीलर भर से ज्यादा चला 
करती थीं । दोपहर में जहां भागवत की कथा हो, वहां जाती थीं और 
रात को हमें कृष्ण-चरित की व दूसरी कथाएं सुनाया करती थों। अपनी 
दादीजी से सुनी हुई पौराणिक कथाओं का मुझपर गहरा असर पड़ा है । 

जब बापूजी का स्वराज्य-आंदोलन तेजी पर था व सत्याग्रह के स्िल- 
सिल में लाठी-मार और जेल-यात्राएं बढ़ गई थीं, तब दादीजी का उत्साह 
दर्शनीय था। जेल जाने वाले या लाठी का प्रह्मार सहनेवाले युवक 
जब उनके पास आते तब वह उनके शौय॑ को बढ़ावा देतीं ओर उन्हें आशी- 
वाद देतीं। वह बिल्कुल निरक्षर थीं, परन्तु अखबार में आने वाली बातों 
से परिचित रहती थीं और उनका लोकस्वभाव का ज्ञान गहरा था 
अपने बढ़ापे में उन्होंने महीन कपड़ा त्याग दिया था और हाथ के सत की 
मोटी व भारी साड़ी पहनना शरू किया था। 


दादीजी व दादाजी दोनों की एक महत्वाकांक्षा थी कि अपने 
मोहनदास भाई की अलौकिक जीवन-साधना का सफल परिणाम अपने 
जीवन-काल में ही देखे ओर मत्य से पहले ही स्वराज्य का अनमान हो 
जाय । अंशत: उनकी यह मनोकामना पूण भी हुई। सन्‌ १९३५-३६ 
में भारत के आठ प्रात्तों में कांग्रेस का मन्त्रिमंडल कायम हो गया। उनको 
बापूजी की इस सफलता पर बहुत सन्‍्तोष हुआ । इसके वर्षभर बाद, 
कुछ ही महीने के अन्तर से, पहले दादीजी और बाद में दादाजी स्वर्गवासी 
हुए 

बड़े बापूजी का अन्तकाल बड़ा सुखद था। मृत्यु के समय उनकी आयु 
८४ वर्ष की थी। एक दिन मध्याक्न के समय गीता पर प्रवचत सुनकर 

लौटने के बाद वे बठे-ही-बैठे मूतिवत हो गए। कुछ देर बाद आंखें खुलने 
पर उन्होंने बताया कि अब मुझे संसार में किसी प्रकार की आकांक्षा नहीं हे, 
केवल गीता-पाठ सुनाया जाय | 


मेरे काका श्री नारायणदासजी: गांधी और उनके पुत्र भाई पुरुषोत्तम 
गांधी उनके अन्तकाल में उनके पास पहुंच गये थे। दोनों ने मिलकर गीता- 
पाठ का आरम्भ किया और उसे सुनते-सुनते बड़े बापूजी बाह्य जगत से 
निवृत्त हो गए। सांस और हृदय चलता रहा और ध्यानावस्थित की भांति 
वह परम-शान्ति से तीन-चार पहर लेटे रहे । इसके बाद देह से जीवन-ज्योति 
उड़ गई और मुखमंडल पर एक प्रकार का शांत तेज छा गया । 

विदेश से आने वाले कुछ लेखकों ने बापूजी के बारे में अपना अभिप्राय 
बताते हुए लिखा है, देखने में गांधी का शरीर रूपवान नहीं लगता था, 
किन्तु उनकी असुन्दर मुखाकृति पर भी एक प्रकार की ऐसी आभा 
दमकती थी कि उनके दर्शन के लिए गया हुआ व्यक्ति बहुत प्रभावित हो 
जाता था ।” परन्तु बापू के मृख और शरीर की सुन्दरता के बारे में मेरी 
दादीजी कहा करती थीं कि मोहनदासभाई बचपन में इतने रूपवान 
थे कि उन्हें बार-बार गोद में लेने को जी ललचाता था। बड़ा सौम्य मुखड़ा 
था उनका । उनके बाल कुछ घृंघराले थे और शरीर अपने पिता का-सा 
गोरा था। नुकीली नाक, सुन्दर आंखें और भाल चोड़ा व चमकता हुआ था । 


दादीजी ने यह भी बताया था कि वेसे तो में मोहनदासभाई की भाभी 
थी, परन्तु जब में ससुराल आई तब वह बिल्कुल छोटे थे। पुतलीकाकी का 
मन उनपर लगा ही रहता था और सबसे छोटे होने के कारण वह उन्हें 
बहुत प्यार करती थीं। फिर भी बहुत बड़े परिवार की गुृहस्थी के काम से 
पुतलीकाकी को फ्रसत कम मिलती थी और वह छोटे मोहनदासभाई को 
बहलाने-घुमाने का काम हम बहु-बेटियों के जिम्मे कर देती थीं । 

मोहनदासभाई साधारण बच्चों की अपेक्षा रोते कम थे, इसलिए 
उनको गोद में लेकर घूमने तथा खेलने में हमें आनन्द आता था। बाद में 
पुतलीकाकी ने मोहनदास भाई की रखवाली का कार्य रम्भाबाई को सौंप 
दिया था । रम्भाबाई का वात्सल्य मोहनभाई पर बहुत था और मोहन- 

भाई भी रम्भा से बहुत हिल गए थे । 

बापूजी का जन्म होने तक उनकी दादीजी लक्ष्मीमां जीवित थीं । 
अपने दो पुत्र करमचन्द गांधी और तुलसीदास गांधी में से उन्होंने छोटे 
पुत्र के साथ अपना उत्तर-जीवन बिताना पसन्द किया। तुलसीदास गांधी 
का घरेल नाम चकन गांधी था। कबाकाका को राजकाज का बोझ ज्यादा 
उठाना पड़ता था और बार-बार पोरबन्दर छोड़कर बाहर जाना पड़ता था 
इसलिए घर का कार्यभार हलका करने में चकनकाका उनको भरसक 
सहायता देते थे। यों तो सभी भाई एक ही मकान में रहते थे और त्यौ- 
हार-पर्व आदि में एक साथ भोजन करते थे, परन्तु साधारण जीवन में सबके 
चौके-चुल्हे अलग-अलरूग थे । कबाकाका के कमरे से लगकर जो कमरा था 
उसीमें लक्ष्मीमां रहती थीं; पर उनके खान-पान व सेवा-शुश्रषा का प्रबन्ध 
चकन काका करते थे । 

कबा गांधी और पुतलीमां के बच्चों में से प्रथम तीन तो सामान्य ढंग 
से पल गए, परन्तु बालक मोहन ने आकर अपने माता-पिता की चिन्ता को 
बहुत बढ़ा दिया। वेसे मोहन शरारत करनेवाले, दूसरों को सताने 
वाले या बड़ों को तंग करने वाले नहीं थे, उनका स्वभाव सीधा था, परल्तु 
बचपन से ही उनमें फर्श पर रखे हुए पार के जेसी चंचलता थी । वह कहीं चन 
से बेठते ही नहीं थे। जब देखो, भागते-फिरते थे और आंखों से ओझल हो 
जाते थे । पुतलीमां भारी गहस्थी के बोझ में इतनी दबी हुई थीं कि वह 
अपने मोहन के लिए पूरा समय नहीं दे पाती थीं । स्वयं कबाकाका भी उन 
पर निगरानी नहीं रख पाते थे। पर उनको चपल और स्फर्ति से भरे हुए इस 
बालक के लिए बड़ी आशंका रहती थी । अपनी इस चिन्ता को हलका करने 
की लिए उन्होंने एक दिन अपने छोटे भाई चकनकाका से रम्भाबाई को प्राप्त 
कर लिया था। 


बापूजी के बड़े भाई और बहनों के नाम पिछले प्रकरण में बता दिये 
गए हूँ । उन सबके घरेल नाम इस प्रकार थे : लक्ष्मीदास गांधी--काला', 
करसनदास गांधी--करसनिया, मोहनदास गांधी---मोनिया, और 
रलियात बहन--गोकी । बापू की इन बड़ी बहन को हम लोग गोकी 
फइबा (बुआ) कहते हैं । 

सन्‌ १९५२ में जब में बुआ से मिला तो उन्होंने अपने भैया के बारे 
में बहुत-सी बातें सुनाई 


में मोनिया' से सात वर्ष बड़ी हूं । कालाभाई के बाद और करसनिया 
तथा मोनिया के पहले मेरा नम्बर था। मोनिया बहुत खिल्खिलाकर हँसता 

था । में कई बार उसे गोद में लेकर चलने की कोशिश करती थी, पर माँ मझे 
डाटती थीं। वह कहती थीं, “तू उसे गिरा देगी ,मोनिया फाटक के बाहर जाता 
तो मां मुझे उसके साथ नहीं जाने देती थीं। मां खुद भी मोनिया के पीछे नहीं 
जाती थीं। केवल रम्भाबाई ही उसके पीछे-पीछे जाती थीं । घर से बाहर 
निकलने पर गाय, घोड़े, बेलगाड़ियों, ऊंट आदि से कुचल जाने का तो खतरा 
था ही, उसके खो जाने का भी डर था । एक बार वह गीत गाती हुईं लड़कियों 
की टोली के पीछे-पीछे चल दिया । घर में किसी को पता न चला। लड़कियां 
झंड बना कर बस्ती के बाहर एक सुनसान जगह पर पूजा करने के लिए 
जाया करती थीं। इधर पिताजी (कबाकाका) ने गांवभर में मोनिया की 
खोज करवा डाली । रम्भाबाई ते गली-गली छान डाली और मां ने घर का 
कोना-कोना देख डाला, पर मोनिया न मिला । बड़ी देर के बाद एक जान- 
पहचानवाली लड़की मोनिया को ले आई । तब कहीं सबको शांति हुई । 
इसके बाद पिताजी ने रम्भाबाई से कह दिया कि वह मोनिया को अकेला 
छोड़े ही नहीं । 

घर में बेठना मोनिया को अच्छा नहीं लगता था। भूख लगने पर घर 
में आता और खा-पीकर तुरन्त खेलने चला जाता । जब घर में रहता तब 
पिताजी के सामने तो थोड़ा शांत रहता, पर जेसे ही पिताजी बाहर चले 
जाते, घर की चीजों की उलट-पुलट करने लग जाता। कभी-कभी पिताजी 
की पूजा करने की जगह पहुंच कर वह पूजा के बतेनों को उलट देता। 
ठाकुरजी की मृत्ति को चौकी से नीचे रखकर वह स्वयं चौकी पर बठ जाता । 


कुछ बड़े हो जाने के बाद घर की जमीन पर जगह-जगह गोल-गोल 
लकीरें बनाने में उसको आनन्द आता था। बड़ों को लिखते देखकर वह भी 
लिखने का प्रयत्त करता था। मां कहतीं, “मोनिया, ऐसा मत कर। जमीन 
खराब हो जायगी ।” वह जवाब देता, “नहीं बिगड़ती, मां । और फिर अपने 
काम मे मगन हो जाता था। 


मन्दिर में खेलने जाने का उसे बहुत शौक था। वहां कुआं भी था और 
पेड़ भी। वहां कहीं गिर न जाय, इसलिए रम्भाबाई चपके-चपके उसके पीछे 
हो लेती । पर मोहनभाई उसे देखता तो पुकार उठता, “मुझे रंभा नहीं 
चाहिए । मुझे रम्भा नहीं चाहिए ।” पिताजी उसे समझाते, “रम्भा 
तुझ कहां पकड़ती हूं / तुझे जहां जाना हैँ, जा। कहीं खो जायगा तो हम तुझे 
कहां ढूंढ़त फिरेंगे ?  मोनिया उत्तर देता, “में नहीं खो जाऊंगा। मझे रम्भा 
नहीं चाहिए, अकेला जाऊंगा ।” परन्तु उसको स्वतंत्र घ॒मने में बाधा न हो 
इस प्रकार रम्भाबाईं उसके पीछे-पीछे जाती थी । 

बदन से मोहनभाई सदेव छरहरा ही रहा। बड़े भेया और करसनभाई 
की तरह उसका बदन दोहरा नहीं हुआ । 


खेलने में मोहनभेया अकेले रहना अधिक पसन्द करते थे । दूसरे 
बच्चों से खेलते तो कभी किसी बच्चे की ऐसी शिकायत न आती कि मोनिया 
ने मझे मारा है या तंग किया हे। कभी-कभी मोहनभेया खद मार खाकर 
रोता-रोता आता, पर पिताजी या माताजी ज़रा पुचकार देते तो वह तुरन्त 
चुप हो जाता । 


खेल-कद में उसको पेड़ों पर चढ़वा अच्छा लगता था । मंदिर में 
लगे हुए पपीते और अमरूद के पेड़ों से वह बहुबा पके फल तोड़ लाता था। 
गिर पड़ने के डर से पिताजी उसे पेड़ पर चढ़ते से बार-बार मना करते 
परन्तु वह मानता नहीं था। कभी-कभी बड़े भाई उसको पेड़ पर चढ़ा हुआ 
देखकर टांग पकड़कर नीचे उतार देते थे । तब वह रोता हुआ मां के पास 
चला आता और कहता, मां, भाई ने मुझे मारा ।* 


मां कहती, तू भी उसे मार ले ।” 

मोनिया उत्तर देता, ऐसा सिखाती हो ! क्या में मारूं ? बड़े भाई 
को मारूं ? में किसी को क्यों मारूं ? 

मां कहतीं, बच्चे आपस में लड़ाई-झगड़ा करते ही हैं । भाई-बहन भी 
आपस में मार लिया करते हे। अगर भाई ने तुझे मारा तो तू भी मार ले ! ” 

मोनिया उत्तर देता, “बड़े भाई भले मार लें। वह बड़े हैं। में नहीं 
मारूंगा । जो मारते है, उन्हें मारने से तू रोकती त़हीं ? मारनेवाले से न 
मारने को कहना चाहिए या मार खानेवाले को मारना सिखाना चाहिए ? ” 

तब मां मोनिया से कहतों, तुझे कहां से ऐसा जवाब सूझता है ? कौन 
ऐसी बातें तुझे सिखाता है ? जाने विधाता ने तेरे लिए क्‍या लिखा है ! 

मोनिया को जब पाठशाला में बेठाया गया तब उसका मन पढ़ने में 
लग गया । दूसरे बच्चे पाठशाला जाने से बचने के लिए तरह-तरह के 
ढोंग करते और तरकीव लड़ाते, परन्तु मोहनभेया समय होते ही खुशी-खुशी 
पाठशाला जाता 


बुआजी ने बताया: मेरे पिताजी मेरी मां के लिए बहुत चिन्तित रहते 
थे। चौथी बार की वह शादी थी। अंपना वंश चलानेवाला कोई हो, इसलिए 
उन्होंने यह शादी की थी। पहली तीच पत्नियों से एक भी बेटा नहीं हुआ 
था। अब जब बेटे हुए तो पिताजी को यह आशा न थी कि बेटों की कमाई 
खान के लिए वह स्वयं जीवित रहेंगे। परन्तु मां को बेटे सुखी रखें, यह उनकी 

अभिलाषा थी । बार-बार पिताजी मां से कहा करते थे कि तेरी कोख 
को यह मोनिया जरूर उजागर करेगा। यह संस्कारी हैँ और इसका भाग्य 
ऊंचा है। यह पढ़कर होशियार होगा । 

पाठशाला जाने में जिस प्रकार बचपन से ही मोहन भेया नियमित था, 
उसी प्रकार खाने के बारे में भी चुस्त और सादा था । 


बापूजी ने पोरबन्दर की जिस प्रारम्भिक पाठशाला में शिक्षा पाई वह 
हमारे परिवार के मकान से दो मिनट के रास्ते पर थी। आजकल उसमें 
किसी व्यापारी का कोयले का गोदाम हैँ । पर उन दिनों पोरबन्दर में वह 
महत्व की पाठशाला थी। वहां पर पुराने जमाने के पंडित फर्श पर धूल 
बिछा कर उसपर अंगली से अक्षर बनाना सिखाते थे। इसलिए वह धलि- 
शाला कहलाती थी । 

बालक मोहन स्वभाव से ही सच्चाई का पक्षपाती था। भूल कर भी 
वह सत्य से विचलित नहीं होता था । उसके इस स्वभाव के कारण उसके 
साथ खेलने वाल बालकों ने उसे ऊंचा स्थान दे दिया था । 

एक बार बालक मोहन के साथी बच्चों ने मन्दिर के खेल में ठाकुरजी 
को झूला झुलाने का निश्चय किया। साधारणतः ऐसे खेल के लिए गारे को 
मूरति बनाकर ठाकुरजी के स्थान पर बिठाई जाती थी, किन्तु इस बार 
एक-दो बालकों को सूझा कि लक्ष्मीनारायण के मन्दिर में अनेक प्रकार के 
ठाकुरजी सिंहासन पर बंठ हूँ, उनमे से दो-एक को उठा लाया जाय । सबको 
यह प्रस्ताव पसन्द आया और पांच-छ: बालकों की टोली लक्ष्मीनारायण 
के मन्दिर की ओर चल पड़ी। उनमें दो-तीन बालक मोनिया' से कुछ बड़े 
थे । दो-एक छोटे भी थे । ठाकुरजी को उठा लाने का काम सबसे छोटे साथी 
पर डाला गया। यहां हम उसे चन्दू कहेंगे । 

वह समय पुजारी के आराम का था। अतः उसकी अनुपस्थिति 
का लाभ लेकर चन्दू ने चुपचाप एक के बाद एक देवमूत्ति को अपने कुर्ते के 
पल्‍ल में रखना शुरू किया। इस पराक़म में मूर्तियां आपस में टकराकर 
बज उठी और पुजारिन को बच्चों की कारिस्तानी की आहट मिल गईं। उसने 
पुजारी को आवाज दी तो चटपट चन्दृ वहां से नौ-दो-ग्यारह हो गया । 
बाकी बच्चे भी भागे ओर पुजारी उन्हें पकड़ने के लिए पीछे दौड़ा। 
एक बड़े बालक न चन्दू से उन मूत्तियों को फेंक देने के लिए कहा। पुजारी 
की नजर बचा कर चन्दू ने उन मूत्तियों को आनन्द बाबा के मन्दिर के आंगन 
म॑ फेक दिया। पुजारी के हाथ एक भी बच्चा न आया और सब-के-सब हवा 

उनमें अधिकांश बच्चे गांधी-परिवार के थे और सब भाग कर अपने- 

पने घर में--ओता गांधी के मकान में--जा घसे। मन्दिर की नित्य 

जा की मूत्तियों के बिना पुजारी केसे लौट सकता था ? अतः उसने चन्दू 

पिता से, जो बापूजी के चचेरे भाई थे, शिकायत की। चन्दू के पिता 

ज स्वभाव के थे। शिक्षा देने के लिए बच्चों को पीटने में उन्हें कोई संकोच 

हीं होता था। फिर वह पकवके वेष्णव थे। लक्ष्मीनारायण के मन्दिर की 
त्तियों को चराना उनकी दृष्टि में गंभीर अपराध था। 


उन्होंने चन्दू, उसके बड़े भाई और अन्य सब बच्चों को बुलाकर पूछा, 
बताओ, म॒त्तियां किसने उठाईं ? कहां रखी हें ?” परन्तु किसी ने सत्य नहीं 
ताया। चन्दू के बड़े भाई ने कहा, हम मन्दिर में खेलने गए थे। पुजारी 
कार ही हमारे पीछे पड़ गया है ।” अन्त में बालक मोहन को बुला कर 
छा गया तो उसने निर्भय होकर सारी बात बता दी। उसने कहा, चन्दू 
मत्तियां आनन्दबाब। के मन्दिर में डाल दी हूँ । कहां पर डाली हैं, यह वही 
[नता है । मन्दिर में खेल के लिए हम छोग मर्तियां लेने गए थे। 


इस घटना से मोहन के बाल-मित्रों ने समझ लिया कि मोनिया तो 
पा ही हैं। बात बना नहीं सकता। जैसा-का-तैसा कह देता है। इसके 
द से उन्होंने बराबरी का बर्ताव करना बन्द कर दिया। इस प्रकार बाल 
हन को एक विशेष प्रतिष्ठा मिल गई। आंख-मिचोनी, गिल्ली-डंडा आदि 
लों में वह बहुत तेज था। 

पोरबन्दर में जहां गांधी-परिवार का मकान हे वह महल्ला बनियों 
र ब्राह्मणों का हे । उससे चार-पांच सौ कदम उत्तर की ओर शीतला 
'क' नाम का खुला हुआ चौक है, जिसमें शीतला देवी का मन्दिर हे । 


उस समय उस चौक की दूसरी ओर अधिकतर मकान मुसलमानों 
थे। बापूजी के एक बालबंधु ने मुझे बताया कि इस शीतला चौक में 
न्दू-मुसलमानों के लड़के इकट्ठे होकर खेला करते थे। चांदनी रात में 
लू से निपटकर इधर से हम हिन्दू बच्चे जाते और उधर से मुसलमान 
च्चें आते थे। ये सब प्राय: आठ-दस वर्ष की उम्र के होते थे। घंटे-डेढ़ 
टे तक सभी बालक मर्दाने खेल खेलते थे। कभी-कभी खेल में थोड़ी-बहुत 
हा-सुनी हो जाती थी। ऐसे समय मध्यस्थता का काम मोहन को सौंपा 
ता था। इस बात का कोई ख्याल नहीं किया जाता था कि औरों के 
काबले उम्र में वह छोटा और शरीर में दुबंल हे । 


स्वयं मोहन को आपस में भिड़ना और गत्थमगत्थी के खेल खेलना 
उन्‍्द नहीं था। वह हिन्दू या मुसलमान किसी के पक्ष में नहीं खेलता था । 

किन्तु जो बच्चे आपस में जोर दिखाते थे उनका निरीक्षण वह पूरी सजगता 
से करता था। किसने पटकी खाई, कौन चित हुआ, इसका फंसला वह बड़ी 
स्पष्टता से देता था । उसका निर्णय मिलने पर उसके विरुद्ध कोई बालक 
आपत्ति नहीं करता था । 


, यदि कभी कोई द्राग्रही बालक अड़ जाता और जबरन अपनी हार 
को जीत बताने का प्रयत्त करता तो मोहन कहता था, बेअदबी मत करो । 
अलग बैठ जाओ, तुम चित हो चुके हो ।* ह 

पोरबन्दर में गांधी-परिवार के मकान में इतना स्थान नहीं था कि 
उसके सामने या पीछे कोई बाग-बागीचा बनाया जा' सके। अतः तिमंजिले 
की खुली छत की मुंडेर पर बहुत से गमले रख दिये गए थे। उनमें तुलसी 
के तथा तरह-तरह के फूलों के पौधे थे। उनकी हिफाजत का काम 
परिवार के बच्चों ने अपने बीच बांद लिया था। मोहन अपने गमलों के 
पौधों को सबसे अच्छा रखने के लिए बहुत परिश्रम करता था। घड़े भर- 
भरकर तीन मंजिल ऊपर पानी लेजानेमें उसे कभी थकावट नहीं होती थी । 


बापूजी की बड़ी बहन गोकी फइबा बताती हें कि जब हम लोग 
पोरबन्दर से राजकोट आए तब घर के आंगन में मोहन ने बड़ी सुन्दर छोटी- 
सी फूलवारी तैयार की थी। जब वह हाईस्क्ल में पढ़ता था तब सवेरे टहलने 
जाने का और शाम को फुलवाड़ी में खोदने आदि का काम नित्य नियम से 
करता था। राजकोट की इस फूलवाड़ी में उसने अमरूद, पपीता, रीठा, 
आदि के वृक्ष; चोलाई, मेथी, धनिया, तुरई आदि की सब्जियां और जूही 
आदि फूलों की बेल व पौधे रूगा रखे थे। शाम को कभी-कभी वह गेंद खेलने 
जाता था, परन्तु फुलवारी में वह कसकर काम करता था। दिंन भर में वह 
जरा भी समय व्यर्थ नहीं खोता था। या तो वह अपनी पुस्तकों में डबा रहता 
था या फुलवाड़ी में काम करता रहता था। इसके अलावा वह निश्चित 
समय पर पिताजी की सेवा के लिए उपस्थित हो जाता था । 

मोहन के बालजीवन को अपनी आंखों से देखनेवाले उनके बालसाथी 
बताते हैं कि उसकी दिनचर्या उस समय भी व्यवस्थित थी। पूर्वाकाश में 
उजाला होते ही वह उठ बठता था। फिर प्रातःविधि से निवृत्त होने और 
नहाने के लिए गांव के परकोट्ट के बाहर पिजरापोल के पासवाले बागीचे में 
पहुंच जाता था। वहां कुएं पर मोट चला करती थी, इसलिए स्नान की 
अच्छी सुविधा थी। मोहन के अन्य बालसाथी भी वहां स्नान के लिए जाते 
थे और वे सब स्वयं अपने कपड़े धोते थे। मोहन और उसके बालसाथी गांव 
के ऊंचे घराने के बच्चे थे। ऊंचे घरानेवालों में गांव के मोटे और हाथ से 

कते-बुने कपड़े की प्रतिष्ठा घट गई थी और मिल के बने कपड़े को बढ़ावा 
मिल रहा था। कबा गांधी के समय में अहमदाबाद की मिल के बने 
बन्दक छाप' धोती-जोड़े की प्रतिष्ठा थी। छोटा मोहन और उसके साथी 
भी इसी प्रकार की धोतियां पहनते थे। भले घर के ये बाहुक आपस में 
होड़ लगाते थे कि कौन अच्छी धुलाई करता है । 


मोहन जेसे लड़के को भी अपने बालसाथियों की देखादेखी बीड़ी 
पीने का शौक हुआ | किन्तु उसकी यह विशेषता थी कि लक-छिपकर बीड़ी 
पीने के बदले उसने मर जाना अधिक अच्छा समझा । जब अपनी आत्महत्या 
करना ठीक नहीं लगा तब अपने सत्य पर बटटा न आने देने के लिए उसने 
उसे छोड़ देने की प्रतिज्ञा की । 


विद्याध्ययन के समय में सुपारी न खाने का नियम मोहन ने ले रखा: 
था। उस जमाने में पोरबन्दरवासियों में सुपारी का प्रयोग बहुत प्रचलित 
था । इसलिए यह छोटा-सा त्याग भी मोहन की विशेषता का 
प्रतीक था । 

पोरबंदर के एक लकड़ी के व्यापारी ने मुझे बचपन की एक घटना 
सुनाते हुए बताया कि एक बार मेने मोहनभाई के अपने पिता के साथ 
राजकोट चले जाने के पूर्व गुस्से में भरकर जोर की चपत छगा दी। 
यद्यपि वे मुझसे लगभग तीन वर्ष बड़ेब्थे, उन्होंने उछट कर हाथ नहीं 
चलाया। केवल मुझे अपने पिता के सामने ले जाकर खड़ा कर दिया और 
कबागांधी ने मझे आंख दिखाकर छोड़ दिया। इसके बाद मोहनभाई ने 
बदले का कोई भाव नहीं रखा। जब हमारा तरीका या खेल मोहनभाई 
को अच्छा न लगता था तब वे अछग से खड़े हो जाते थे और कहते थे, 
ए मार काम नहि, अर्थात्‌ ऐसे हुड़दंग में तुम लोगों का साथ देना मेरा 
काम नहीं है । जब हममें से कोई ज्यादा शरारत करता था तो मोहनभाई 
डप्टकर कहते थे, त॑ उद्धत न थी”, अर्थात तू उद्दंड मत बन, असभ्यता 
मत कर । 


जब कभी विद्याथियों के दो दल बन जाते और उनके मुख्य लड़के 
आपस में द्वेष करने लगते, तब मोहनभाई उन्हें समझा-ब॒झाकर 

उनमें मेल-मिलाप कराने का प्रयत्न करते । जब ताकतवर लड़के 
कमजोरों को सताते तब मोहनभाई निबंलों का साथ देते । एक ओर 
तो वह मित्रों की टोलियों से अलग रहते थे और जरा भी समय बेकार नहीं 
गजारत थे, दसरी ओर जिससे मित्रता करते थे उसके साथ उसे निभाने 
में दूसरों का विरोध भी सहन कर लेते थे। 

राजकोट के हाईस्कल में पढ़ने के समय से एक व्यक्ति के साथ उनकी 
घनिष्टता बढ़ गई थी । बाद में वह उनके साथ दक्षिण अफ्रीका भी गया था। 
उसके नाम का निर्देश किए बिना ही आत्मकथा में बापूजीने बताया 
है कि जबतक उन्होंने उसका अनिष्ट आचरण प्रत्यक्ष नहीं देखा तबतक 
उसके बारे में आने वाली शिकायतों को वह अनसुनी ही करते रहे थे। 

वह॒ मित्र एक मसलमान लड़का था । मुसलमान होने के कारण 
नहीं, उसके लक्षण अच्छे न होने के कारण घरवालों ने प्रारम्भ से ही मोहन- 
भाई को सचेत किया था कि वह उसकी मित्रता छोड़ दें। परन्तु अपने बड़े 
भाई और अन्य हितैषियों की इस सूचना को उन्होंने नहीं माना था और उत्तर 
दिया था, “में उसके ऐबों को सुधारूंगा, आप चिन्ता न करें। 


मोहनभाई ने जब मांस खाने का निरचय किया तब इसी लड़के ने 
मांस प्राप्त करने में उनकी सहायता की थी ; किन्तु जब उन्होंने यह निषिद्ध 
आहार न करने का संकल्प किया तब इस मित्र के विरोध का उनपर कोई 
असर नहीं हुआ । 

मोहनभाई बेरिस्टरी पढ़ने के लिए विलायत गये तो वहां पाई-पाई 
का हिसाब उन्होंने रखा और अपन आहार-विहार म' भरसक कमखर्ची 
की ; परन्तु इस मुसलमान भाई की मित्रता उन्होंने वहां से भी निभाई । 
अपना खर्च काटकर भी उसको पंसों“की कुछ सहायता भेजी । 


इस मित्रता के पीछे मोहनभाई की क्ृतज्ञता की भावना काम कर 
रही थी। मोहनभाई जिस पाठशाला में पढ़ते थे उसमें छोटे-बड़े लड़कों के 
बीच संधर्ष बढ़ जाने पर यह मुसलमान मित्र छोटों का पक्ष लेता था और 
अपनी शारीरिक शक्ति पर्याप्त होने के कारण बड़े लड़कों की टेढ़ी बातों 
को चलने नहीं दंता था । ऐसे सेवाभावी बहादुर की आदतें और भी सुधर 
जाय, यह तरुण मोहन की मनोकामना थी । परन्तु जब उन्होंने अनुभव 
किया कि उनके अच्छे प्रयत्न व्यर्थ जा रहे हे तब सांप की केंचली की 
भांति उस मित्र से सारी घनिष्टता उन्होंने तत्काल दूर कर दी । 


बापूजी ने आत्मकथा” के चोरी और प्रायश्चित्त शीर्षक प्रकरण 
में विस्तार से बताया हूँ कि किस प्रकार उन्होंने माता-पिता से चरा 

कर अपने हाथ के कड़े का थोड़ा-सा हिस्सा बेच डाला था । उसमें उन्होंने 
अपने पिता की क्षमावृत्ति और उदारता का परिचय कराया हूं । 


परन्तु उनके उस समय के कठिन मनोमंथन का जो आंखों देखा 
वर्णन उनकी बड़ी बहन ने मुझे सुनाया, उससे उनके हृदय की दृढ़ता का 
परिचय मिलता है । 

गोकी फइबा ने कहा, मुझे उस शाम की बात साफ-साफ याद हूँ । 
मोनिया जब बाहर से आया तो उसके हाथ के कड़े में फूल नहीं था। बा-बापू 
(पुतलीमां-कबाकाका ) दोनों को इस बात का पता चला तो उन्होंने पूछा 
“सोनिया, कड़ा तो है, फूल क्या हुआ ? कैसे खो गया ? ” इसका मोहनभाई 
ने इतना ही जवाब दिया, “में क्या जानूं ? ” फिर किसी ने कुछ नहीं कहा । 
“खोगया होगा” कहकर बा-बापू दोनों शान्त होगए। मोनिया को वे कभी 
टोकते नहीं थे । 

फइबा ने आगे की बात बताते हुए कहा, “इसके बाद मोहनभाई अपने 
पढ़ने के काम में लग गया । परन्तु डेढ़-दो घंटे के बाद वह फिर बा के पास 
आया और उसने उनसे सही बात बता दी । बाद में पूछा, “बा, मेरी इस भूल 
पर बापू मुझे मारेंगे ? ” 

बा ने कहा, “जा, अपने बापू से भी सही बात बता दे। वे मारेंगे 
नहीं । तुझे क्यों कोई मारेगा ? चाह तो तू मत कह, में ही बता दूंगी और 
कहूंगी कि तुझे न मारे ।” 

मोनिया बोला, “मेरी भूल है तो में ही बापू को बताऊंगा | मुझे 
ही बताना चाहिए ।” 

ऐसा कहकर मोहनभंया बा के पास से गया और थोड़ी देर में 
उसने एक चिट्ठी लिखकर बापू के हाथ में दी । उसे पढ़कर बापू ने कहा, 
“कड़े का फूछ क्या, समूचा कड़ा भी यदि तू ल जाय या खो दे तो भी मेर 
लिए तुझसे बढ़कर कड़ा नहीं है । में तुझे नहीं मारूंगा । मेंने कभी तुझे हाथ 
से छुआ भी है ?” 

मोनिया बोला, “लेकिन बापू, जो चोरी करे उसे मारना नहीं 
चाहिए ? में चोर नहीं कहलाऊंगा ? 

फइबा ने कहा, “मोनिया की इस बात को सुनकर बापू रो पड़े । उनकी 
आंखों से आंसू टपकने लगे । मोनिया के लिए उनके हृदय मे बहुत प्रेम था । 
उसके ऊपर घर में कोई गुस्सा नहीं करता था ।” 

राजकोट में कबाकाका बीमार थे। पुतछी बा का समय उनकी 

शश्र॒षा में अधिक बीतता था और मोहनभाई की बड़ी भाभी रसोई का 
काम संभालती थीं । स्कूल जाने का समय होने पर मोहनभाई आवाज 
लगाते--भाभी, रसोई तेयार हे ? 

भाभी कहतीं, “दाल-भात तेयार है। शाक छौंककर तवा चढ़ा 

मोहन कहते, “बस, जो तेयार है वही परोस दो । जो बाकी है उसकी 
राह देखंगा तो स्कूल आखिरी नम्बर पर पहुंचंगा ।” यह कहकर वह 
रसोई में जा बैठते और रात की बासी रोटी खाकर स्कूछ चले जाते । 


कबाकाका को अपने अन्तिम दिनों में मोहनभाई की यह आदत 
ठीक नहीं लगती थी । वे कहते थे, 'मोनिया, जरा रुककर गर्म खाना खा- 
कर जाना । काछा और करसन ताजा भोजन करते हेँं। तू बासी मत खा । 
अभी रसोई हुई जाती है । देर हो जाय तो घोड़ागाड़ी में चला जाना । ” 


इसपर मोहन अपने घटनों को दिखाकर कहते, “बाप, सच्चे गाड़ी- 
घोड़े तो यही हैं। मुझे पदल ही जाने दीजिए । भोजन के लिए में ठहरूंगा 
तो मेरा नम्बर अन्तिम आयगा 


ग्रहण के दिन हमारे घरों में खाना-पीना बन्द रहा करता था। पूरे 
घर की सफाई होती थी और छत निकाली जाती थी। मां कहतीं, “मोहन 
आज खाना नहीं हूं ।” मोहन उत्तर देते, 'यह नहीं होगा । मोनिया को 
खाना तो चाहिए ही । चाहे रूखी रोटी ही दे दो ।” हार मानकर पुतली- 
मां दूध से भाखरी१ बनाकर रख लेतीं और ग्रहण का विचार न करके 
मोहनभाई वह खा लेते। इसी प्रकार जन्माष्टमी के दिन मोहनभाई कहते 
कि हमारे जन्मक दिन जब लडड बनते हू तो भगवान के जन्म के दिन हम 
क्‍यों भखे रहें ! 
बापू के विवाह के संबंध में फइबा ने बताया कि पहले दो बार बापू की 
सगाई हो चुकी थी। परन्तु दोनों कन्याएं छोटी आय म ही मर गइ। उन दिनों 
कन्या के मरने पर श्मशान में ही नई कन्या का तिलक किया जाता था । 
कस्त्रबा के साथ तिलक हुआ। तीसरी बार जब विवाह-संस्कार की बात 
चली तब बापूजी ने अपनी अनिच्छा प्रदर्शित की और माता-पिता से 
कहा, “इतनी छोटी उम्र में शादी क्या करना हे !” पिताजी ने उत्तर 
दिया था, “तुम अपने बच्चों की शादी बड़ी उम्र में करना। में तो तुम्हारी 
शादी अभी करूंगा। मेरे लिए तुम अनमोल निधि हो । मुझे तो अपने जीते- 


१. गेहूं के आटे की मोन डालकर बनाई हुई मोटी कुरकुरी रोटी। 


तरुण मोहन छप्‌ 


जी सब आनन्द मनाने हैं।' 


उसके बाद पिता का मन रखने के लिए मोहन भाई ने शादी का विरोध 
नहीं किया। पर गोकी फइबा बताती हैं कि शादी के अवसर पर भी मोहन- 
भाई ने सादगी ही रखी । करसनभाई और दूसरे चचेरे भाई ने तो साज- 
अुंगार किया, परन्तु मोहनभाई ने सादे कपड़े पहने । उन्होंने सोने का हार 
पहनने से इन्कार किया और कहा, “मिट्टी के इस शरीर पर पीली मिट्टी 

लादने से क्या लाभ ! 

उन दिनों लगातार चार-पांच दिन तक सज-धज के साथ दूल्हे की 
सवारी निकाली जाती थी, पर मोहनभाई केवल संस्कार के लिए जाते 
समय पिताजी का मन रखने भर के लिए घोड़े पर बठे थे। वह विवाह सम्पन्न 
होने के बाद अपने विद्यार्थी-जीवन में फिर से मग्न हो गए थे । 

असमय ही कबाकाका का स्वर्गंवास हो जाने के कारण मोहनभाई 
के विलायत जाने के मार्ग में अनेक विध्त आ खड़े हुए । पाठक जानते हैं कि 
किस प्रकार मां ने तीन प्रतिज्ञाएं लेकर मोहनभाई को विलायत 
जाने दिया । 


परन्तु पुतलीमां अपने मोनिया की चिन्ता में बीमार होगई और 
दिन-दिन उनका शरीर क्षीण होता गया । जिस दिन बापू को बेरिस्टरी की 
उपाधि मिलने की खबर आई उस दिन पुतलीमां अपनी रुप्ण-देया पर बंठ 
गईं और पुत्र की इस सफलता पर उनक हषे के आंसू बह चले। बड़े भाई को 
बुलाकर उन्होंने कई बार पूछा, “मोनिया कब आयगा? अब किततने दिलन हें ? 
उसका मंह देखकर मरूं तो मझे शान्ति मिलेगी । 


लोगों ने उनको धर्ये बंधाने का प्रयत्न किया, पर उन्हें अपने जीवन का 
भरोसा नहीं रहा था। उन्होंने कहा, अगर में मोनिया का मुख न॒ख पाऊ 
तो एक बात अवश्य करना --विलायत से आने पर नासिक ले जा कर उसकी 
शुद्धि करवाना और उसके हाथ से राजकोट की पूरी जाति को भोज 
दिलाना । ह 

बापूजी के विलायत से लौटने पर जब उनको माताजी के देहाव- 
सान का समाचार सुनाया गया तो उनको बहुत धक्का लगा। वे 'आत्म-कथा' 
में लिखते हूं 


पिताजी की मौत से जो चोट मुझे पहुंची उससे अधिक इस मुत्यु- 
समाचार से पहुंची । मेरे बहुत से मनोरथ मिट्टी में मिल गए 

: १२ 
पिता ओर काका 


हमारे परिवार में ऐसी परम्परा चछी आ रही थी कि भतीजं 
के जीवन पर काकाओं का अधिक प्रभाव रहा। इसके अनुसार, 
काका श्री मगनलाल गांधी ने भी अपने मोहनदासकाका से संस्कारित 
और दक्षता पाई तथा आगे चलकर बापू ने खुद मगनकाका का अपना चुन 
हुआ प्रथम वारिस बनाया । मुझे भी शिक्षा-दीक्षा देने में ममनलालकाका क 
मख्य हाथ था। मेरे जीवन में तो मगनलालकाका इतने समा गए हूँ वि 
जब में पिता शब्द का उच्चारण करता हूं तब पिता और काका दोनों क॑ 
मृत्ति मेरे समक्ष उपस्थित हो जाती हैं । 


पिता और काका दोनों भाइयों का साहचर्य, सहजीवन, सहपठन् 
प्रायः अविच्छेद्य हो गया था । दोनों की आयू में भी अधिक अन्तर नहीं था 
काका पिताजी से कोई दो वर्ष छोट थे। दोनों में अधिक प्राणवान छोः 
भाई थे,इसलिए घर में उनका ही प्रभाव अधिक रहता था। दोनोंके स्वभाद 
में भी बहुत अन्तर था। 


पिताजी का स्वभाव छटपन से ही शान्‍्त और सीधा था। मगन 
काका तीखे, अक्खड़ ओर उत्पाती थे। वह सबह से शाम तक ऊधम मचाः 
रहते और किसी के भी वह में नहीं आते थे । दोनों हाई सकल में पढ़न 
लगे । पाठशाला से लौटने पर पिताजी घंटों मेरे दादाजी के काम में हाथ् 
बटाते थे। बाजार से सौदा लाने और घर के देनिक व्यय का हिसाब लिखन 
का काम उन्हीं के जिम्मे था। संध्या के समय वह दूर तक टहलने जाया करत 
थे और देवदशन करके घर लौटते थे। उनको खेलकद में दिलचस्पी नहीं थी 
और शरीर से भी वह कुछ दूवछ रहा करते थे। उधर मगनकाका अखाड़े 
बाज थे । उस समय राजकोट के नवजवानों में दंड-बठक, मदगल 
और दूसरे मर्दानगी तथा साहस के खेलों का, अच्छा' उत्साह था। अपर्न 
मंडली में मगनकाका प्रायः प्रथम रहा करते थे। अन्धेरा होने पर खेल और 
व्यायाम के बाद घर आने से पहले ग्वालों केघर जाकर वह गाय का पाव भः 
ताजा दूध अवश्य पी लेते थे । तब राजकोट आज की तरह बड़ 
शहर नहीं था। वहां ग्रामजीवन ही अधिक था। वह मेरे दादाजी के घोड़े 
और तमंचों का भी लाभ उठाने में नहीं चकते थे। फलतः उनका शरीर 
असली काठियावाड़ी योद्धा का-सा पुष्ट था। कक्षा में शिक्षक जो कुछ सिखाते 

पिता और काका छ्छ 


उसे वे बड़ी एकाग्रता से सुनकर ध्यान में रख लेते थे और पाठशाला से लौटने 
के बाद पुस्तकों में हाथ नहीं लगाते थे । 

पिताजी ने प्रथम बार सन्‌ १९०० में बम्बई जाकर मेट्रिक्युछेशन की 
परीक्षा दी, परन्तु उत्तीर्ण न हो सके । दूसरे वर्ष अहमदाबाद भी परीक्षा-केन्द्र 
बन गया और पिताजी के साथ मगनकाका भी मेट्रिक्युलेशन की परीक्षा देने 
के लिए वहां गये। पिताजी उत्तीर्ण हो गए, परन्तु मगनकाका रह गए । 
उनको भी हाई स्कूल में दूसरा वर्ष खर्च करना पड़ा । कालेज की पढ़ाई का 
खर्च पूरा करना दादाजी के बूते के बाहर था।घर का आथिक बोझ 
हलका करने की भी बहुत आवश्यकता थी, इसलिए ग्रेजुएट होने का स्वप्न 
त्याग कर पिताजी को छाचार कुछ काम खोजने में छूग जाना पड़ा । 
उन्हें राजकोट-स्थित ब्रिटिश पोलिटिकल एजेंट के कार्यालय में उम्मीदवार 
के तौर पर तीन महीने के लिए क्‍्लक की नौकरी मिल गई । 


जब पिताजी इस सरकारी नौकरी की तलाश में थे, उन्हीं दिनों बापूजी 
दक्षिण अफ्रीका से राजकोट लौटे और उन्होंने वहां अपनी बैरिस्टरी जमाने 
हम किया। उसी समय उन्होंने पिताजी को अपने साथ काम में 
ले लिया । 


पिताजी ने मुझे बताया कि बापूजी के बारे में उनकी सबसे पहली 
स्मृति तबकी हे जब बापूजी इंग्लेंड से बेरिस्टर बन कर लौटे थे। उस समय 
राजकोट में एक बड़ा जाति-भोज हुआ था। उसमें नये बेरिस्टर बापू ने 
परोसने का काम किया था और पिताजी भोजन करने वाले बच्चों की पंक्ति 
में थे। भोज बापूजी की शुद्धि के सिलसिले में उनके बड़े भाई की ओर से 
दिया गया था। इंग्लेंड जाने में बापू ने जो समुद्रयात्रा की उसके कारण उनको 
म्रष्ट घोषित किया गया था और राजकोट की मोढवणिक जाति से वह 
और उनके साथ उनके भाई बहिष्कृत कर दिये गए थे। लौटने पर बड़े भाई 
ने उन्हें नासिक ले जाकर उनकी शुद्धि करवाई थी और प्रायरिचत्त 
के रूप में यह भोज देना पड़ा था। इस भोज में परोसने का सत्कृत्य करने पर 
जाति के बड़े-बूढ़ों ने बापू को और उनके भाइयों को धर्म श्रष्टता के पातक से 
मुक्त करके धरंशीलता की मुहर प्रदान करदी । उस समय पिताजी की 
आयु दस वर्ष की और मगनकाका की आठ वर्ष की थी। बापूजी से वे 
क्रमशः चौदह और बारह वर्ष छोटे थे । 

बापूजी के दक्षिण अफ्रीका के लिए रवाना होने से दो दिन पहले 
ही मगनकाका राजकोट से बम्बई पहुंचे । १९०२ के नवम्बर में उन्होंने 
अहमदाबाद केन्द्र से मेट्रिक की दुबारा परीक्षा दी और बम्बई घूमने और 

भविष्य के काम-काज के लिए बापूजी से सलाह लेने के इरादे से वह बम्बई 
गये थे। उनके पास पूरे कपड़े भी नहीं थे। बापूजी से मुलाकात होते ही बापूजी 
ने मगनकाका से पूछा, 'मेरे साथ दक्षिण अफ्रीका चलोगे ? यहां नौकरी के 


चक्कर म पड़ने से फायदा क्‍या ? वहां नया पुरुषार्थ करके स्वावलम्बी 
बनोगे । 


अभी तो मेरा मैट्रिक का नतीजा ही कहां आया हूँ !” मगनकाका 
ने कहा। 


“पास-नापास होने की चिन्ता क्‍यों करते हो ? इसके पीछे दिन बरबाद 
करने से क्या फायदा ? पास हो जाओगे तब भी रोजगार की तलाद तो करनी 
ही पड़ेगी । यहां दर-दर ठोकरें खाने के बाद मुश्किल से नौकरी मिलेगी । 
नोजवानों को तो परदेश जाने का साहस करना चाहिए, बापूजी ने कहा । 


मुझे आपके साथ चलना बहुत अच्छा छऊंगेगा, पर परीक्षा-फल की 
चिन्ता मन में रहेगी। फिर भी आप कहते हैं तो में चलंगा | लेकिन दो दिन 
के लिए मझे पिताजी के पास राजकोट हो आने की छट दे दें,” मगनकाका 
ने कहा । 


“अब इतना समय नहीं रह गया । में तार करके खुशालभाई से 
स्वीकृति प्राप्त कर लेता हूं, बापू बोले । 


. “अच्छा, जेसा आप उचित समझें । और इसके बाद बापूजी ने बड़े 
बापूजी के पास तुरन्त नीचे लिखा तार भेजा, “यदि आप और देवभाभी 
स्वीकृति दें तो में मगमनछाल को अपने साथ दक्षिण अफ्रोका ले जाना 
जाना चाहता हूं । 


उत्तर में बड़े बापूजी का तुरन्त तार आया, अगर आपको उचित 
प्रतीत होता हो और मगनलाल जाने ,को तेयार हो तो अवश्य ले 
जाइये ।” इस प्रकार अपने माता-पिता से मिले बिना ही एकाएक 
मगनकाका विदेश-यात्रा को चल पड़े। उनके लिए उचित कपड़ों आदि 
का प्रबन्ध पिताजी ने-कुछ अपने पास से और कुछ खरीद कर किया । 


इसके बाद बापूजी के साथ का दूसरा प्रसंग, जिसका पिताजी को 
पक्का स्मरण रह गया है, हरे कवर वाली पत्रिका का था। उस पत्रिका की 
हजारों प्रतियों पर पते लिखने और उन्हें रवाना करने में पिताजी से बापूजी 
ने कई दिन परिश्रम कराया था। यह वही पत्रिका थी जिसके कारण डरबन 
गा बन्दरगाह पर कदम रखते ही अंग्रेजों की भीड़ ने बापूजी पर हमला 
याथा। 

बापूजी के संपर्क में आने का पिताजी का तीसरा अवसर चिर- 
स्थायी बन गया। वह सम्पर्क केसे बढ़ता चला गया, इसका पता 
पिताजी की उस समय की डायरी के पन्नों से चलेगा, जो संयोगवश मेरे 
हाथ लग गई है । पिताजी ने लिखा हे : 
“ता. १४-१२-० १--मोहनदासकाका (सारा परिवार) नेटालः से 
पोरबन्दर उतरे और राजकोट आये । 

“ता. १७-१२-० १--मोहनदासकाका कलकत्तें गये । 

“ता. १९-१२-० १--मेरे मैट्रिक पास होने का तार आया । 

“ता. १६-१-०२--डी. ए. पी. ए. द्वारा एजेंसी में दाखिल होने के 
लिए अर्जी देदी । 

“ता. २५-१-०२--अर्जी मंजूर हो गई और आफिस जाना शुद्ध 
'किया। 

“ता. २६-२-०२--कलककत्ते से मोहनदासकाका लौटे । 
ता. ४-३-०२--मोहनदासकाका के टाइपराइटर पर टाइपिग 
सीखना प्रारम्भ किया । 

“वा.१४-३-०२--शार्ट हेंड शुरू किया। एजेंसी में जाना बन्द किया। 


“ता. १८-२-०२ --मोहनदासकाका के साथ मुकदमे के सिलसिले 
में जामनगर गया । 


“ता. ३-४-०२--मोहनदासकाका के साथ बेरावरू आया। प्रभास- 
प्राटण देखा । 


“ता. ६-४-०२ वेरावरू से छौट आये। 
ता.३०-६-०२--मोहनदासकाका का बम्बई जाना निश्चित 
'हुआ। 
“ता.५-७-० २--मोहनदासकाका ने 
रिपोर्ट देदी । 
“ता. ७-७-०२--पोरबन्दर वाले सेठ दाऊजी और दादा अब्दुल्ला 
मोहनदासकाका से मिलने आये, उनको लेने स्टेशन गया। 


| ता. ८-७-०२--मोहनदासकाका शहर सुधार-समिति के कांम में 
घिरे रहे । 


ता. ९-७-०२--दाऊजी सेठ और अब्दुल्ला सेठ पोरबन्दर लौटे । 
“ता. १०-७-०२--बम्बई जाने के लिए मोहनदासकाका के साथ 


प्लेग कमेटी की अन्तिम 

रवाना । पढ़ने के लिए गोकुलदास (बापूजी की बड़ी बहन के पुत्र ) बनारस 
और हरिलाल गोंडल गये । 


ता. ११-७-०२--बम्बई पहुंचे | रेवाशंकर भाई के यहां माटुंगा 
के बंगले में ठहरे । 


इस संक्षिप्त-सी डायरी से स्पष्ट हो जाता हे कि बापूजी के 
संपर्क में आते ही मेरे पिताजी किस वेग से उनके प्रवाह में बहने 
लगे । यद्यपि उस समय भी बापूजी अपने जीवन में स्वार्थ-त्याग, संयम, 
परोपकार-भावना आदि पर जोर दे रहे थे तथापि उनकी साधता इस 
ह॒द तक नहीं पहुंची थी कि कोई उनकी सेवा में आत्म-कल्याण या नि:श्रेयस 
की प्राप्ति के लिए उपस्थित हो, परन्तु बापूजी का जीवन-प्रवाह इतना 
ओज-पूर्ण था कि पिताजी जंसे कम स्वतंत्र व्यक्तित्व वाले गंगा में 
झरने की भांति लप्त हो जाते थे। बापूजी के संपक्क में आते ही पिताजी 
के पास मानो अपना कुछ रह ही नहीं गया । 


बापूजी ने बम्बई में जुलाई से लेकर नवम्बर तक के पांच महीने भी 
मबदिकल से बरिस्टरी नहीं की कि अनपेक्षित आमंत्रण के कारण उन्हें 
तत्काल फिर नेटाल जाना पड़ा । जबतक बेरिस्टरी का काम चला, पिताजी 
को भी अरजियां लिखने और छोटे-मोटे मुकदमों में क्लक का काम करने का 
उचित अंश बापूजी से मिलता रहा। नेटाल से दो-तीन मास में ही लौटनेकी 
बात थी, इसलिए वहां से लोट आने तक के लिए बम्बई में बापूजी ने अपना' 
दफ्तर चाल रखा। पृज्य कस्त्रबा के पास भी किसी के रहने की आवश्यकता 
थी ओर मणिलालकाका की पढ़ाई का भी प्रशइन था। इसलिए बापूजी 
ने पिताजी को वह उत्तरदायित्व सौंपा और कुछ मासिक वेतन निश्चित 
कर दिया। मणिलालकाका के अतिरिक्त और पुत्रों की पढ़ाई का सवाल 
उस समय बापूजी के सामने नहीं था, क्योंकि बड़े पुत्र हरिलालकाका के 
लिए गोंडलक छात्रावास में रहकर पढ़ने की व्यवस्था हो गई थी और शेष 
दो पुत्र रामदासकाका और देवदासकाका अभी बहुत छोटे थे । 


इस बार नेटाल पहुंचने पर बापूजी तो कुछ ही दिन बाद ट्रांसवाल 

चले गए और मगनकाका को उन्होंने डरबनसे प्रायः तीस मील की दूरी 
पर टोंगाट नामक कस्बे में भेज दिया। नेटाल के आदिवासी जूल लोगों 
के बीच गोरे व्यापारियों की दृकानदारी इतनी नहीं चल पाती थी 
जितनी कि भारतीयों की और उनमें भी गुजराती व्यापारियों की चलती 
थी। टोंगाट और स्टेंगर नामक दो कस्बे उत्तरी नेटाल के जंगल में छुटपुट 
झोंपड़ों में दूर-दूर तक फेली हुई जूल आबादी के लिए सौदा-पत्ती करने के 

मुख्य केन्द्र थे। मगनकाका के टोंगाठ पहुंचने के चार-पांच वर्ष पहले से 
ही गांधी-परिवार के कुछ लोगों ने मिलकर वहां पर एक दूकान चालू कर 
रखी थी। उनमें करमचन्द बापा के छोटे भाई श्रीतुलसीदास गांधी के सबसे 
बड़े पुत्र श्रीअभेचन्द गांधी मुख्य थे, जिनकी दुकान आज पचास वर्ष बाद 
भी वहां चल रही है । 


मगनकाका टोंगाट की दुकान में एक नये साझी के रूप में सम्मि- 
लित हुए । मगनकाका ने पूरा परिश्रम करके थोड़े ही समय में व्यापारिक 
रीति-नीति सीख ली । बादमें उन्हें उस दूकान में भेज दिया गया जो टोंगाट 
की दूकान की शाखा के रूप में स्टेंगरके घने जंगल में चल रही थी । 
जंगल के बीच में वह एकाकी दृकान थी और मगनकाका के साथ उन्हीं की 
आयु के केवल दो नौसिखिए युवक और थे। वहां पहुंचने तक मगनकाका 
को जूल बोली नहीं आती थी। यद्यपि मगनकाका का शरीर व्यायाम करते 
रहने के कारण कसा हुआ, गठीछा और पहलवान का-सा था, फिर भी 
वह महाकाय जूल॒ओं के सामने बच्चे जेसे थे । वे काले-काले, अधनंगे 
ओर लाठीधारी लोग जब दूकान में आ बेठते थे तब भय का वातावरण छा 
जाता था, परन्तु मगनकाका और दूसरें दोनों साथी अपना साहस बनाए 
रहते थे, दिन और रात वहां जमे रहते थे। इस प्रकार धीरे-धीरे वहां वह 
दूकान जम गई और खासी आमदनी होने रुगी। ह 


दक्षिण अफ्रीका में दो महीने के बदले बापूजी को चार महीने बीत गए 
तो उन्होंने पिताजी को बम्बई सूचित किया कि अब देर तक उनका भारत 
लौटना संभव नहीं होगा । बापूजी के पत्र के अनुसार पिताजी ने उनका 
बम्बई का कार्यालय समेट लिया और बा का आवश्यक काम कर देते तथा 
मणिलालकाका की पढ़ाई का काम भी चलता रहा | लूगभग एक वर्ष तक' 
अर्थात्‌ १९०३ के दिसम्बर मास तक यह सिलसिला चलता रहा । बाद में 
पिताजी ने सोचा कि बिना काम के इस प्रकार समय बिताने और मोहनदास- 
काका का वेतन लेते रहना ठीक नहीं है । इसलिए उन्होंने किसी सालिसिटर 
के कार्यालय में अपने लिए नौकरी पक्‍की कर ली। उस नौकरी में एक महीना 
बीतने पर दक्षिण अफ्रीका में घर बसाने के बारे में जोहान्सबर्ग से बा के पास 
बापूजी के पत्र आने लगे । बापूजी जोहान्सबर्ग में प्लेग निवारण आदि 
के कार्य में इतने अधिक व्यस्त थे कि उनको पत्र लिखने का समय ही नहीं 
मिलता था । इसलिए वह अपने स्टेनोटाइपिस्ट को बोलकर पत्र लिखाते 
थे और वह उन्हें अंग्रेजी में टाइप करके भेज देता था। बा को ये पत्र सुनाने 
का का म॒ पिताजी के ही जिम्मे था। ऐसे.एक पत्र में बापूजी ने पिताजी के 

लिए भी लिखा था, “यदि तुम्हारी इच्छा हो तो तुम भी बा के साथ दक्षिण 
अफ्रीका आ जाता ।/ 


बा को प्रस्थान करने में अभी विलंब था, इस बीच टोंगाट के एक 
साझी का साथ मिल जाने पर पिताजी उसके साथ डरबन जा पहुंचे। 
बापूजी के पास ट्रांसवाल पहुंचना तो कठिन था,क्योंकि वहां के लिए अनुमत्ति- 
पन्न प्राप्त करना आसान न था। इसलिए ठोंगाट जाकर मगनकाका से मिल 
जाने के बाद पिताजी ने डरबन नगर में अपने लिए कुछ काम खोजने का 
प्रयत्त किया । डरबन के गजरातियों के साथ मिलने-जलने पर पिताजी का 
परिचय श्रीमदनजी से हुआ, जो इंडियन ओपीनियन” साप्ताहिक के 
संपादक थे। उन्हीं दिनों बापूजी ने इंडियन ओपीनियन को अपने प्रचार का 
प्रधान साधन बनाया था और उसमें गजराती व अंग्रेजी दोनों भाषाओं 
के लेख देते रहते थे। श्रीमदनजी उसे हिन्दी, तमिल, आदि चार भाषाओं 
में छापकर प्रकाशित करते थे। उन्होंने पिताजी को भारत से आनेवाले 
पत्रों से गुजराती और अंग्रेजी में समाचारों का सार तेयार करने का काम 
दे दिया। पिताजी का काम उन्हें पसन्द आया ओर धीरे-धीरे वह छापेखाने 
का सारा काम उन्हें सौंपफर बाहर आने-जाने लगे। इस प्रकार पिताजी 
इंडियन ओपीनियन के गजराती विभाग के संपादक बन गए और प्रतिमास 
आठ पौंड वेतन पाने छगे। यद्यपि पिताजी के मन में ट्रांसवाल पहुंचने की 
और वहां की सुवर्णनगरी जोहान्सबर्ग में कमाई करके काफी पसा पाने की 
मनोकामना बनी हुई थी, तथापि कुछ ही समय में उनके जीवन का प्रवाह 
बदल गया.। 


तीन महीने के बाद बापूजी जोहन्सबर्ग से डरबन आयें । रात को एक 
गुजराती मित्र के घर पर ब्याल करते समय नेंटाल-संबंधी कई प्रश्नों पर 
चर्चा होती रही । इस बीच बापूजी ने उनसे कहा, 'छगनलाल, तुम्हारे लिए 
ट्रॉसवाल-प्रवेश के अनुमति-पत्र की व्यवस्था मे्ते कर ली हैँ । आठ दिन के 
अन्दर-अन्दर वह तुम्हें मिल जायगा। 


यह सन कर मदनजी बोले, _छगनलाल को अब ट्रांसावाल जा कर 
क्या करना है ? वह तो इंडियन ओपनियन' में काम कर रहे हैं। में अब 
स्वदेश लौटना चाहता हूं । 

“फिर इस छापेखाने का क्या होगा ?” बापु ने पूछा । 

“अखबार का काम तो आजकल वेस्ट और छगनलाल कर ही रहे है । 


अबंतक आपसे मेंने जो ऋण ले रखा है, उसके बदले में यह सारां छापा- 
खाना में आपको सौंप देता हूं,” मदनजी ने उत्तर दिया । . 


पिता और काका ८३ 


बापूजी आये थे टोंगाट के किसी काम के लिए, पर अब यह नई चिंता 
उनके सिर पर आगई। मदनजी का इच्टर नेशनल प्रेस काफी घाटे में चलछ 
रहा था और बापूजी बैरिस्टरी की अपनी कमाई में से देशभाइयों के हित 
के विचार से घाटा पूरा करने के लिए काफी रकम देते रहते थे। 


डरबन पहुंच कर दूसरे दिन उन्होंने नया संकल्प और उसे कार्यान्वित 
करने की योजना मेरे पिताजी को सुनाई और उसमें सहयोग करने के लिए 
उन्हें आंमत्रित किया । इस अनोखे प्रस्ताव से पिताजी जितने अचस्पे में 
पड़े, उतने ही चिन्ता से भी घिर गए। बापू के प्रस्ताव को स्वीकार करना 
कठिन जान पड़ता था और उनकी भरी बात को अस्वीकार करना सरासर 
अनुचित प्रतीत होता था। पिताजी बताते थे कि उस प्रस्ताव को स्वीकार 
करने से पहले मुझे भारी मनोमंथन से गुजरना पड़ा। ट्रांसवाल जाने की तीत्र 
इच्छा मेरे मनमें थी। जितना अधिक धन कमाया जा सके कमाकर बड़े 
बापूजी के पास भेजना चाहता था। किन्तु दूसेरी ओर बापूजी की प्रभावशाली 
. बात मन को पिवला रही थी । र॒स्किन का बताया हुआ जीवन का उन्नत 
आदशें सही प्रतीत होता था। फल-बाग लगाना, परिश्रमी और सादा जीवन 
बिताना, भाइयों के साथ प्रेम-पू्वंक रहना और सबसे बढ़कर बापूजी 
का नित्य सान्निध्य प्राप्त होना, मुझे बहुत अच्छा लगा। यह सारी कल्पना 
मुझे विशेष कल्याणप्रद प्रतीत हुई और मेंने बापूजी की बात को स्वीकार 
कर लिया । 

प्रेस को चलाने और घाटा दूर करने की चिन्ता के इस बोझ को लिये, 
बापूजी टोंगाट गये । वहां उन्होंने श्रीअभेचन्द 8 की दृकान के पीछे 
लगा हुआ छोटा-सा बागीचा देखा । उससे उनके विचारों को मौलिक प्रेरणा 
मिली। वह सोचने लगे कि परिवार के ये सब लोग दूकानदारी में खप रहे हें, 
इसके बदल यदि वे पर्याप्त भूमि लेकर फलों के बाग का काम करने छगें तो 
वह अधिक श्रेयस्कर होगा । ऐसा करने से जीवन का यह क्ृत्रिम ढांचा भी 
मिट जायगा और आथिक समस्या का हल भी निकरू आयगा। इस प्रकार 
दोनों बातें उनके मन में एक साथ मंडराने लगीं । एक यह कि प्रेस का घाटा 
किस प्रकार दूर किया जाय और दूसरी यह कि टोंगाट की दूकानदारी के 
चक्कर में उलझे हुए नौजवानों को खेतीबाड़ी के काम की ओर केसे मोड़ा 
जाय। 

टोंगाट से लौटने पर बापूजी इस प्रश्न पर गम्भीर चितन करते हुए 
डरबन से जोहान्सबर्ग के लिए रवाना हो गए। जाते हुए यह बताते गए कि 
प्रेस की व्यवस्था के लिए वह एक सप्ताह बाद फिर से डरबन आ जायंगे। 

सप्ताह के बीत जाने पर जब बापूजी जोहान्सबर्ग से डरबन के लिए चले 
तब श्री पोलक उनको विदा करने के लिए स्टेशन तक साथ-साथ गये और 
ट्रेन के छटते संमय उन्होंने जॉन रस्किन की छोटी-सी पुस्तक “अन्टू दिस 
लास्ट' बापूजी के हाथ में रखदी और उनसे कहा कि इस यात्रा में आप 
इसे अवश्य पढ़ लीजिएगा। ' 
 श्रीपोलक बापूजी के उन गोरे मित्रों में से थे जो निरामिष भोजन के 

आग्रही थे और अपने जीवन को सादा और सच्चा बनाने के लिए सुबह-शाम 
बापूजी के साथ गहराई से मनत-चिंतन किया करते थे । उनकी दी हुई 
पुस्तक ने बापूजी के लिए गुरुमंत्र का काम किया। कुछ अरसे से जो विचार 
बापूजी के अन्तर में मंडरा रहे थे वे अब मूरत्त रूप में उनके सामने आ गए । 
पुस्तक पढ़ चुकने के बाद सारी रात वह नहीं सो पाए। बहुत ही उग्र मनो- 
मंथन चलता रहा । अन्त में उन्होंने नागरिक जीवन का परित्याग करके 
किसान के ग्राम-जीवन को अपनाने का निश्चय किया । 

श्री वेस्ट ने भी बापूजी के प्रस्ताव को स्वीकार किया। चार-छः 
दिन के अन्दर ही फीनिक्सवाली जमीन खरीद ली गई और प्रेस को वहां ले 
जाने की जोरदार तैयारियां शुरू कर दी गईं। 

इन्टरनेशनल प्रेस जब डरबन में था तब श्रीवेस्ट को सोलह पौंड 
वेतन मिलता था। एक होशियार अंग्रेज कंपोजीटर को अठारह पौंड और 
दूसरों को भी काफी अच्छा वेतन दिया जाता था। फीनिक्स जाते समय 
इन सबमें से केवल दो व्यक्तियों को पूरे वेतन पर ले जाने का अपवाद 
करना पड़ा । बाकी सबका वेतन बहुत कम कर दिया गया | कई लोग 
तो फीनिक्स गये ही नहीं । जो गये उनमें दो अपवाद छोड़कर शेष सबको 
प्रतिमास तीन-तीन पौंड वेतन देने का नियम बनाया गया। 

कुछ ही दिन बाद फीनिक्स में प्रेस के लिए आवश्यक छप्पर खड़ा कर 
दिया गया। तब बापूजी फिर जोहान्सबर्ग से आये और आठ-दस दिन के 
अन्दर सारा प्रेस डरबन से फीनिक्स ले गये। प्रेस का सामान 
फीनिक्स पहुंचने के दूसरे ही दिन टोंगाट से मगतकाका और आननन्‍्द- 
लालकाका भी वहां आ पहुंचे । इन सबके रहने के लिए घर नहीं था। प्रेस 
की मशीनें, सामान और कागजात रखने योग्य केवछ एक छप्पर ही तैयार 
हुआ था। उस जमीन के पुराने मालिक ने नौकरों के लिए जो छोटी-छोटी 
कोठरियां बनवाई थीं वे भी खंडहर बन चुकी थीं। संक्षेप में, फीनिक्स. का 
प्रारम्भिक निवास सर्वेथा जंगल का ही निवास था। रसोई आकाश की 
छेत्रछाया में करनी पड़ती थी और केवल खिचड़ी पका लेने के लिए भी कम 
पुरुषार्थ नहीं करना पड़ता था । द 


जंगल में मंगल ८प्‌ 
* शरे 
जंगल में मंगल 


अफ्रीका एक विराट और अद्भुत भूखंड हे। उसके दक्षिणी भाग 
में पूर्वीय तट पर नेटाल नाम का प्रान्त है । वह ब्रिटिश दक्षिण अफ्रीका 
में सम्मिलित हे । वहां पर सम॒द्र तट से लगभग ६ मील अन्दर की ओर 
फीनिक्स का वह स्थान हे, जो इतिहास में गांधीजी के धर्मक्षेत्र, साधनालेत्र 
और कर्मक्षेत्र के रूप' में अमर रहेगा। 


नेटाल प्रांत के प्रसिद्ध बन्दगाह और भव्यनगर डरबन से उत्तर 
दिशा में जाने वाली नार्थकोस्ट रेलवे” पर सातवें स्टेशन का नाम फीनिक्स हे । 
उस समय उसके आसपास कोई बस्ती नहीं थी। वहां गन्ने की खेती बहुत 
होती थी और स्टेशन से मुख्यतः गन्ने का निर्यात हुआ करता था । 


बापूजी ने जो भूमि ली थी वह फीनिक्स स्टेशन से केवल ढाई मील 
पर थी। इसीलिए उसका नाम फीनिक्स सेंटिलमेंट (फीनिक्स बस्ती) 
रखा गया था । वहां बापूजी साधारण व्यवहार में तो अपनी भाषा का ही 
उपयोग करते थे, किन्तु उस देश में अंग्रेजों और अंग्रेजी का प्रभुत्त था और 
अंग्रेजों के साथ नित्य ही व्यवहार करना पड़ता था, इसलिए इस बस्ती का 
नाम अंग्रेजी में रखा गया। वहां के का्यं-कर्त्ताओों और वेतनभोगी कम- 
चारियों के लिए सेटिलमेंटवासी' शब्द का प्रयोग होने रूगा । 


अनायास प्राप्त हुए इस फीनिक्स' नाम से बापूजी बहुत प्रसन्न 
थे, क्योंकि उस समय उनके अन्तर में जो भावना उमड़ रही थी वह इस शब्द 
से बहुत सुन्दर रूप में व्यक्त होती थी। यूनान के प्राचीन कथाकारों 
ने फीनिक्स' पक्षी की पवित्रता, बलिदान-निष्ठा और अमरता के बारे 
में बड़ा ही लोमहषक वर्णन किया है। उन कथाओं के अनुसार फीनिक्स 
पक्षी संसार में एक ही होता है, उसका जोड़ा नहीं होता । जब समय आता ह 
तब वह अपनी देह को अपनी आन्तरिक ज्वाला से उसी प्रकार भस्म कर 
देता है, जिस प्रकार दक्षयज्ञ में शिवजी का स्मरण करते हुए सती ने किया 
था। पूरी तरह भस्म हो जान के बाद राख की उसी राशि से पुनः: फीनिक्स 
पक्षी उत्पन्न हो जाता हैं। इस प्रकार वह सदेव अमर रहता है । बापूजी 
ने जिस श्रद्धा से सर्वोदिय के सिद्धांत अपनाये थे और उनपर अपना जीवन 
न्‍्योछावर करने का संकल्प किया था, उसको मत्तंरूप देने के लिए फीनिक्स 

की इस भव्य कल्पनावाले नाम से अधिक अच्छा नाम कौन-सा मिल सकता 
था? 


फीनिक्सवाली जमीन जब खरीदी गई तब उसका अधिकतर भाग 
घास से ढका हुआ था । दो-तीन एकड़ के टुकड़ों को छोड़कर वहां 
कभी हल या कुदाल का स्पर्श नहीं हुआ था । जमीन समतल भी नहीं थी। 
प्रायः सभी जगह सौ-दो-सौ फुट के ऊंचे टीले थे । कुछ टीले पथरीले और 
कंकरील थे, किन्तु बहुत-सा हिस्सा काली मिट्टी वाछा था। भूमि कभी 
जोती नहीं गई थी, इसलिए उसकी उवरा-शक्ति भरपूर थी। परिश्रमी 
किसान के लिए वह साक्षात्‌ स्वर्ण से भी अधिक मल्यवान थी। काली मिट्टी 
इतनी भ्रभुरी थी कि अच्छी वर्षा हो जाने पर जोते हुए खेत में प्राय 
घटनों तक पैर धंस जाते थे | चोमासे में वहां अनेक बार मसलाधार वर्षा 
हुआ करती थी और छः: महीने ऐसे होते थे जबकि पुरा-का-पूरा सप्ताह 
शायद ही सखा बीतता हो | सूखे महीने लगातार तीन भी नहीं बीतते थे । 
जमीन के एक कोने पर छोटा-सा बागीचा था, जिसमें संतरे, आम, अमरूद, 
गहतूत आदि के बहुत पुराने जर्जेरित पेड़ थे। दूसरी ओर दूर के कोने 
पर नाटे बबलों का घना जंगल था। उसमें हिरन, लोमड़ी और सेही आदि 
जानवर रहते थे। शेष चारों ओर घास थी। मुख्य भूमि की पश्चिमी 
दिशा में एक बड़ा झरना था, जिसके सामने की ओर भी संस्था की जमीन 
थी । पूर्वी किनारेवाला नन्‍्हा सूखा-सा झरना संस्था की पूर्व सीमा बनाता 
था। बड़े झरने के, जो बारहों मास बहता था, दोनों किनारों पर सघन 
वक्ष थे और कुछ शाखाएँ झरने पर छत्र की तरह छाई हुई थीं। इन पेड़ों 
पर अनेक बार हरे रंग के पतले लम्बे सांप झूलते हुए नजर आते थे । 


और भी कई प्रकार के सांप घासपात में, रास्तों पर व आंगन में 
विचरा करते थे । एक ही दिन में पांच-पांच, छः-छः: सांपों से भेंट हो जाना 
असाधारण बात न थी। ये सांप कई प्रकार के थे--कोई छिगुनी के-से पतले 
तो कोई हाथ की कलाई से मोटे; कोई त्रिकोणाकृतिवाले, तो कोई दूर 
. से ही मनुष्य की आंखों में विष की पिचकारी छोड़नेवाले; कोई निर्दोष 
तो कोई जमीन से उछलकर मनुष्य के मुख पर दांत मारनेवाले और उसे 
तत्काल खत्म कर देनेवाले। बाघ-भेड़ियों आदि का वहां नाम-निशान नहीं 
था । पक्षी बहुत प्रकार के थे, परन्तु उनमें मोर, कोयल, तोते, गुरगल,गोरेया 
और कौआ आदि का कहीं दर्शन भी नहीं होता था । ब्राह्ममुह॒त्तें से भी पहले 
से गाने वाले चण्ड्ल, सुन्दर चित्र-विचित्र परों के सुनहले पक्षी, सख्त मिट॒टी 
के पक्के घोंसले बनानेवाले कारीगर पक्षी, लाल सीनेवाले छोटे पक्षी और 

सबह-शाम क्षितिज में पंक्ति-बद्ध विचरण करनेवाले श्वेत बगले आदि वहां 
बहुत थे। इन पक्षियों के कंठ से जो सुमधर कछूरव आकाश-मंडल में आठों 
पहर, भिंन्न-भिन्न स्वरों में प्रतिध्वनित होता रहता था, उसके कारण 
फोनिक्स क्षेत्र की वह सुदीघे, गम्भीर एवं पवित्र शान्ति और भी अधिक 
शांतिप्रद बन जाती थी। 


आदमियों के कोछाहल से भी वह भूमि घन्य थी। हां, फीनिक्स के 
स्टेशन से इनांडा की ओर जो पगडण्डी जाती थी उस पर सुबह-शाम रेलवे 
ट्रेन के समय थोड़े से आदिवासी जूल लोग अपनी बोली में ऊंचे स्वर से बातें 
करते हुए निकल जाते थे। सामने वाली दूर की टेकड़ियों पर अलग-अरूग 
झोंपड़ों में दो-चार जल और दो-एक गिरमिट-मकत भारतीय परिवार थोड़ी- 
थोड़ी दूरी पर बसे हुए थे। उनके दीपक का टिमटिमाना संध्या के समय 
फीनिक्स क्षेत्र से दीख पंडता था । जब कभी भारतीय परिवार में लड़ाई- 
झंगड़ा हो जाता था तो उसकी एक-दूसरे को कोसने को आवाज भी सुनाई 
पड़ती थी। इसके अतिरिक्त वह स्थान पूर्णतया शांत था। 


जाड़ों में हवा बड़ी तेज चलती थी और घरों के किवाड़ों के दरार 
से ऐसी पनी आवाज निकलती थी मानों गीदड़ रो रहे हों । पाला बहुत 
पड़ता था। स्ेर-सवेर घर से निकलने पर अंगलियां गल-सी जाती थीं । 
गर्मी के दिनों में धूप और उमस का जोर रहता था, पर लू का अनुभव याद 
नहीं आता । छोटे दिनों में शाम को पांच-सवा पांच बजे ही सर्यास्त हो जाता 
था और गर्मी के लम्बे दिनों में शाम को सवा सात बज तक सूर्य का दर्शन 
होता रहता था। 


ऐसी समद्धि में भी पीने के पानी का भारी कष्ट था। खेतों के लिए 
सिंचाई का कोई प्रबन्ध न था। पौधों को पानी देने के लिए लम्बे ढाल 
उतरकर झरन से बहँगी में पानी छाना पड़ता था और पीने के लिए वर्षा 
का पानी छप्परों के सहारे बड़ी-बड़ी टंकियों में इकटठा करना पड़ता था । 
झरने में पत्तियां सड़ती रहती थीं । इसलिए उसका पानी पिया नहीं जा सकता 
था। टील इतने ऊंचे थे कि वहां कुआं नहीं बन सकता था। प्रकृति की कृपा 
थी कि लोहे की टंकियों के बिलकुल खाली होने से पूर्व ही वर्षा हो जांती 
थी और छत का पानी उनमें भर जाया करता था । जबतक॑ 
संस्था में पकक्‍क रास्ते तयार नहीं किये गए तबतक चलना-फिरना कठिन 
था। एक तो घास-फूंस, फिर कीचड़ और इससे भी बड़ा संकट सांपों का । 
ब्राजारतो वहां से ठीक चौदह मील पर डरबन नगर में ही था। दूध भी वहां 
से आता था। सामने के टीलों पर रहनेवाला उत्तर भारत का गिरमिट-मुंक्त 


८ जीवन-प्रभात 


किसान कभी-कभी डेढ़ मील चलूकर अपनी गाय का थोड़ा-सा दूध दे जाता 
था । सौदा तथा प्रेस का सामान लानें-लेजाने के लिए एक खच्चर गाड़ी 
रखी गई थी; पर स्टेशन के लिए पगडण्डी का रास्ता तो ढाई मील का था 
और गाड़ी को चार मील का चक्‍कर काट कर जाना पड़ता था। 


फीनिक्स के ऐसे बीहड़ स्थान पर बापूजी की टोली ने अपना अड्डा 
जमा दिया। प्रेस का छप्पर इतना बड़ा था कि उसमें अंग्रेजी, गजराती 
हिन्दी और तमिल भाषा के टाइपों के केस तथा दस-बा रह कम्पोजीटरों के 
लिए स्टल रखने की व्यवस्था हो गई। अंग्रेजी व गुजराती सम्पादकों के 
लिए अरूग-अलग कार्यालय, बहीखाते, डाक आदि का अलग विभाग और 
बापूजी के लिए काम करने का विशेष स्थान बना दिया गया। एक साथ 
सोलह पन्ने छाप सकने वाली' बड़ी मशीन ट्रेडल, काटने की मशीन, 
खड़े-खड़े काम करने की कई मेजें, ऊंची-ऊंची अलमारियां, आदि बहुत-सा 
सामान साफ-सुथरे ढंग से सजा दिया गया। चारों ओर कांच की खिड़कियां 
रूगाई गईं थीं और इतने लम्बे-चौड़े छप्पर में कहीं हवा या उजाले की कमी 
नहीं थी । मशीन चलाने के लिए भारी-भरकम तेल इंजन था। उसके लिए 
अलग कोठरी बनी थी। इसी इंजन के डायनमों से पूरे प्रेस में बिजली की 
बत्तियां लगाई गई थीं। मिट॒टी के तेल के बड़े रूप भी टंगे थे। संक्षेप में, 
प्रेस का मकान सादा था, पर उसमें सृविधाएं पर्याप्त थीं । रहने की उसमें 
एक आदमी के लिए भी जगह नहीं थी। भूल से भी वहां कोई चल्हा नहीं 
जला सकता था, न खाट या चारपाई बिछा सकता था। 


साप्ताहिक के छपने का काम नियमित और व्यवस्थित हो जाने पर 
सभी कार्यकर्त्ता अपने रहने की जगह ठीक करने में, छपाई के काम से बचने 
वाला समय देने लगे। कार्यकर्ताओं में पहले-पहल दो-तीन अंग्रेज, दो-चार 
तमिल-भाषी, दो-चार हिन्दी-भाषी, एक-दो आदिवासी जूल नौकर और 
पांच-छः गजराती थे । डरबन से जो कार्यकर्त्ता स्वेच्छासें अपना बेतन 
घटाकर आये थे उन सबको निजी खेती और बागीचे के लिए एक-एक, दो-दो 
एकड़ जमीन दंदी गई । दो बढ़इयों की सहायता छंकर सभी ने अपनी-अपनी 
जमीन पर नालीदार चहूरों से एक-एक कम रा खड़ा कर लिया। प्राय: सभी 
ने अपन मकान टीले पर बनाए थे, इसलिए सभी सौ-पचास गज के निकटस्थ 
पड़ोसी बन गए। अपने निवास-स्थान की चारों ओर की घास को सभी ने 
हटा दिया और थोड़ा-थोड़ा आंगन भी समतलरू बना लिया, इसलिए उस 
स्थल न एक छोटी-सी स॒न्दर बस्ती का रूप ले लिया। मकान के काम से 
फ्रसत पाने पर सब लोग अपनी रुचि के अनुसार बागीचा लगाने में एकाग्र 


जंगल में मंगल ८९ 


हो गए । 


मेरे पिताजी और मगनकाका ने मिलकर चार एकड़ जमीन ली | 
वह अलग-अलग तीन जगह बंटी हुई थी । बड़ा हिस्सा मुख्य टीले के ऊपर 
था। इस टकड़ में टीले के ऊंचे भाग पर घास निकालकर, उन्होंने एक बड़ा 
चौकोर कमरा खड़ा किया और उसके सामने कुछ दूर पर रसोईघर का एक 
छोटा कमरा बनाया । झोपड़ों की विशेषता यह थी. कि उनमें सील तथा 
वर्षा के पानी से बचत के लिए लकड़ी के चोौकीनुमां ऊंचे फर्श बनाये गए थे, 
जिससे फर्श के नीचे से गोल खंभों के बीच में होकर चौमासे का पानी निकल 
जाता था और फरशे पर सील नहीं होती थी। फर्श की ऐसी रचना के 
कारण चूहों की परेशानी और सांपों के निवास का डर भी कम हो गया 
था। दीमक का त्रास वहां था ही नहीं । झोयड़ों की दीवारें नालीदार चादरों 
को रूकड़ी के चौखटों पर जड़कर बनाई गई थीं। छत भी वेसी ही थी । 
यथास्थान कांच की चौड़ी खिड़कियां रखी गई थीं। इस प्रकार कहने को 
झोपड़ियां होने पर भी वे सुविधा में हवादार बंगलों से कम न थीं । 


मेरे पिताजी के जिम्में अधिकतर अखबार के लिए लिखने-पढ़ने व 
बही-खातेका काम रहता था । तीसरे-चोथे दिन वह डरबन जाकर साप्ताहिक 
के लिए विज्ञापन प्राप्त करने, चन्दरा वसूल करने और सौदा खरीदने का 
काम करते थे। मगनकाका दूसरे कम्पोजीटरों के साथ कंपोजिंग, मशीन 
चलान और दूसरी आवश्यक कारीगरी का काम करते थे। बहुत थोड़े दिनों 
में वह इन कामों में प्रवीण हो गए। प्रेस का समय समाप्त होते ही वह घर 
जाकर बढ़इयों के साथ जुट जाते और इस प्रकार उन्होंने बढ़इगिरी भी 
सीख ली। फिर बागीचे के काम में कस कर लग गए और फल के पौधों 
की बड़े ही प्रेम और परिश्रम से परवरिश करने रूगे । फलतः दो-तीन 
साल में ही हमारे घर का बागीचा नामी हो गया । 


सर्वोदिय-जीवन की जिस उन्नत कल्पना को बापूजी ने एक रात के 
जागरण व उग्र मनोमंथन के बाद अपना लिया था, उसको एक वर्ष के अन्दर 
ही फीनिक्सवासी साहसिक युवकों ने अपने प्रखर पुरुषार्थ से कार्यान्वित 
कर दिखाया। इसका मुख्य श्रेय बापूजी के अपने जीवन की वेगवान प्रणाली 
विचारों की उन्नत और पारदर्शक स्पष्टता और उनकी सतत निष्ठा को हैं । 
नगर-जीवन के सुखों की मनोरम अभिलाषा व विपुल धन-राशि प्राप्त करने 
की तीज़ लालसा से विमुख बनाकर जंगल में मंगलमय जीवन बिताने के 
लिए बापूजी ने ही उन साहसिक व पुरुषार्थी युवकों को छालायित किया। 
कदम-कंदम पर उनके लिए स्पष्ट योजना बनाई, द्विविधा न हो. ऐसा मार्गे- 


९७ . आवन-प्रभात 


दर्शेतन कराया, उनमें अटूट विश्वास, अविचल आत्मश्रद्धा और अदम्य 
उत्साह भर दिया । 

जब रहने के लिए ठौर-ठिकाना हो गया तब बापूजी ने उन युवकों 
को परामझ दिया कि वे अपने-अपने परिवारों को भी फीनिक्स में बुला हें। 

इस संसार का सर्वप्रथम आलोक मेंने तब देखा जब मेरे पिताजी 
मेट्रिक्युछेशन की परीक्षा में उत्तीर्ण हुए । उन्हीं दिनों पूज्य बापूजी ने 
दक्षिण अफ्रीका से लौटकर राजकोट में अपनी बैरिस्टरी जमाने का श्रीगणेश 
'किया था और उन्होंने मेरे पिताजी को राजकोट के अंग्रेजी हाकिम की 
क्लर्की से बचाकर अपने साथ काम में लगा लिया था। मेरे जन्म के समय की 
यह ऐसी महत्त्वपूर्ण घटना साबित हुई कि मेरा भविष्य सुधर गया | वह 
समय सन्‌ १९०१ के वर्ष की समाप्ति का था । 


मेरा जन्म अपने नानाजी के घर पर पोरबन्दर में हुआ था। मेरे 
नानाजी श्रीहीराचन्द वोरा राजकोट में सुप्रसिद्ध तथा प्रामाणिक सर्राफ 
थे और मुख्यतः सोना-चांदी का व्यापार करते थे। परल्तु देनदारों से वसूली 
के लिए अदालत की दहलीज प्र कदम न रखने के आग्रह के कारण उनकी 
बहुत-सी पूंजी फंस गई और वह अपना रोजगार बन्द करके यात्रा को 
निकल गए । 

बताया जाता है कि मेरे नानाजी उन प्रगतिशील व्यक्तियों में से एक 

थे जिन्होंने सौराष्ट्र में अपनी कन्याओं को पहले-पहल पाठशाला में भेजा 
था और अपने पुत्रों को उन्होंने यूनिवर्सिटी की ऊंची शिक्षा दिलवाई थी। 

बापूजी जब बेरिस्टरी पढ़ने विलायत जा रहे थे तब मोढ़ बनियों की 
बिरादरी के दकियानूसी वुद्धों का मुकाबला करने में, उन्होंने बापूजी को 
सक्रिय सहयोग दिया था और विलायत से बापूजी के लौट आने पर राजकोट 
की बिरादरी में उनका पुन: प्रवेश कराने में गांधीजी के बड़े भाई को मेरे 
नानाजी ने बड़ी सहायता दी थी। धनी सेठ होते हुए भी अपनी तुलना में 
'निर्धन स्थिति के श्रीखशालचन्द गांधी के पुत्र के लिए केवल संस्कारिता 
को देखकर अपनी कन्या को देना उस जमाने में उनकी प्रगतिशीलता का 
छोसः प्रसाण माना गया था। 

पोरबन्दर में जब मेरा जन्म हुआ तब नानाजी के दिन बदल गए थे 
और किराये के बहुत सादे मकान में वह रहते थे। 

सुदामाजी के मन्दिर और ओताबापा के प्राचीन मकान के प्राय 
अधबीच में यह मकान था। अपने बचपन में पन्द्रह-सोलह की आयतक मेरे 
मन में इस बात का गौरव जाग्रत रहा कि में सदामा तथा गांधीजी के गांव 
का एक बालक हूं। इस भावना से मुझे अनेक बार ऊंचे उठने में सहायता 
मिली । 

अपने नानाजी के यहां किस आयु तक में रहा, इसका मुझे पता नहीं । 
परन्तु तब के दो-तीन धुंधघले स्मरण अब तक मेरे चित्त पर अंकित हैं 


मगनकाका हम लोगों को लिवाकर जब फीनिक्स के लिए रवाना 
हुए तब मे मुश्किल से चार वर्ष का था। हिन्द महासागर की मेरी उस प्रथम 
यात्रा में हमारे संघ में मगनकाका, मेरी माताजी, मेरी चाचीजी और में 
मिलकर साढ़े तीन प्रवासी थे और दूसरे डेढ़ प्रवासी थे मेरे दूर के काका 
श्रीआनन्दलाल गांधी की पत्नी झवेर काकी और उनकी छोटी पुत्री विजया । 


जब मगनकाका स्टेगर वाली दृकान छोड़कर बापूजी के आमंत्रण 
पर फीनिक्स गये तब उनके साथ आनन्दलालकाका भी दूकान और व्यापार 
'का मोह छोड़कर किसान का जीवन बिताने स्टेंगर से फीनिक्स आ गये थे। 


जिस स्टीमर मे हम गये उसका रंग-रूप, नाम आदि मझे याद नहीं है। 
इतना याद है कि हमारे संघ को स्टीमर में दो तंग कोठरियां मिली थीं। 
दिन भर मगनकाका उन कोठरियों से बाहर रहते थे, और मेरी माता, दोनों 
काकी और हम दोनों बच्चे कोठरी की संकरी टांड पर बिछे बिस्तर पर बेठे 
रहते थे। हमारी कोठरी की कांच की खिड़की पर सम॒द्र के पानी की 
कोई-कोई बड़ी लहर जब टकराती तब डर के मारे हम सब उस संकरी 
'टांड पर एक-दूसरे के और भी निकट सटकर बेठ जाते थे । हम 
लोगों का यह डर दूर करने के लिए कभी-कभी मगनकाका हमें ऊपर के खुले 
डेक पर ले जाते थे; डक के किनारे लोहे का जंगला उस स्टीमर पर शायद 
नहीं था। आड़ के लिए कंवल मोटा रस्सा बांध लिया गया था । डगमगाता 
स्टीमर जब पानी की ओर बहुत ज्यादा झुक जाता तब ऐसा प्रतीत 
होता था कि बस अब वह॒बिल्कुल करवट लकर पानी पर लेट जायगा 
, और हम सब पानी में जा गिरेंगे, पर तुरन्त ही वह दूसरी ओर झुकना शुरू 
करता और हम गिरने से बच जाते । सारा दृश्य भयावह था, फिर भी उस 
समय समुद्र का दशन करते मुझे तृप्ति नहीं होती थी। मगनकाका जब 
लौटाकर कोठरी में ले जाते थे तब बरा लगता था। एक बार जब वर्षा हो 

रही थी, मगनकाका हमें ऊपर वाले डेक पर टहलाने ले गये। देखते-ही- 
देखते समुद्र की एक बड़ी लहर ने डेक पर आकर झपट्टा मारा और चारों 
ओर पानी फैल गया और सब यात्री इधर-उधर भागे। उस समय कोहराम 
मच गया। मगनकाका ने मजबूती से मेरा हाथ थाम लिया, परन्तु मेने अपनी 
माताजी का पल्‍ला नहीं छोड़ा । ऐसी विपत्ति में मुझे अपनी माता पर ही 
अधिक भरोसा रहा । मगनकाका ने मुझे अपने पास लेने के लिए ज्यों-ज्यों 
जोर दिया, में और भी जोर से अपनी माता से चिपका रहा | बाद में किस 
प्रकार डेक से उतरकर हम लोग अपनी कोठरी में पहुंचे, इसका स्मरण मुझे 
नहीं है । 

महासागर की वह हरूम्बी यात्रा कब पूरी हुई, हम लोग स्टीमर से कब 
उतरे और फीनिक्स कब पहुंचे, उसका भी कोई स्मरण अब मुझे नहीं है । 
इतना याद है कि जब हम फीनिक्स पहुंचे तो टीन के एक छोटे से चौकोर 
कमरे में हमारा डेरा था। रात को वहां इतनी भीड़ हो जाती कि निकलने 
भर की उसमें जगह न रहती । इसलिए में एक कोने में दुबक कर बैठ जाया 
करता था। शाम की रसोई तब नहीं बनती थी । जंगल की जमीन में और 
ऊपर से बूंदा-बांदी का डर होने के कारण एक ही समय की रसोई मुश्किल से 
हो पाती थी । चिराग जलने पर घर के बड़े लोग बिना कुछ खाये-पिये ही 
बिस्तर लगाकर लेटने के इन्तजाम में लग जाते थे । पिताजी और मगन- 
काका कई बार ऊपर की टीन की छतपर भी बिस्तर लगाते थे । सब लोग 
जब इस काम में लगे होते थे तब एक कटोरे में थोड़े से दूध में भिगोई हुई 
डबलरोटी मेरी मां मुझे दिया करती थीं, जिसे में बड़ी देर तक कोने में 
बेठा-बैठा स्वाद से चबाया करता था। 


हमारे रहने का तंग चौरस कमरा कुछ दिन बाद बदल दिया गया। 
उसकी छत का ढाल ऐसा बनाया गया कि बरसात के पानी का टपकना 
रुक जाय। 


इसी मुख्य कमरे के पश्चिम में एक बरामदा और एक कमरा और 
बढ़ाया गया । पूर्व में बाकायदा रसोईघर तैयार किया गया और उसमें 
घुंआ निकलने के लिए ईंटों की चिमनी चिनी गईं। मकान भर में ओर 
कहीं ईंट-चूना काम में नहीं लिया गया था। टीन और लकड़ी के बने इस 
खूबसूरत मकान में खिड़कियां कांच की लगाई गई थीं । उसमें लोहे की छड़ 
या जाली नहीं डाली गई थी, रात को भी वे खुली रहतीं और खिड़की के 
रास्ते घर में प्रवेश करना बिल्कुल सुगम था। परन्तु उस जंगल में न कोई 
जानवर ही हमारे घर में घुसा, न कोई चोर । अफ्रीका के आदि-निवासी घर 

सें लगी हुई सड़क से दिनरात आते-जाते थे, पर उनमें से किसी को चोरी करने 
का लालच नहीं हुआ। हमारे घर की जैसी ही रचना वाले और भी दो-तीन 
मकान सौ दो सौ कदम की दूरी पर तैयार हुए, जो वेस्ट साहब और 
आनन्दलालकाका आदि के थे । 


फीनिक्स के कार्यकर्त्ता-परिवारों में अभी कोई और लड़का नहीं था, 
जिसके साथ में खेल । इसलिए मुझे सारा दिन अपनी माता के पास उस बड़े 
घर में अकेले ही बिताना पड़ता था। पास के घर में आनन्दलालकाका की 
पुत्री विजया बहुत कम हमारे यहां खेलने आती थी, क्योंकि हम लोगों को 
घर से बाहर निकलने में काफी रोका जाता था। 

इस मुसीबत में नई मुसीबत यह आई कि घर में स्लेट-पेन का आगमन 
हुआ । अब तो में पांच साल का हो गया था । अब मेरी पढ़ाई शुरू हुई। 
उस समय की शिक्षा-पद्धति के अनुसार मुझे स्‍लेट पर इकाई के प्रथम अंक 
को घंटे-दो-घंटे तक नित्य ही बारबार दोहराते रहना पड़ता था। माताजी 
के लिखे हुए मूल अंक की लकीर को अपनी छोटी-सी पेन से दोहरातें- 
दोहराते जब वह पौन इंच मोटी लकीर बन जाती और में बिल्कुल थक कर 
उदास हो जाता तब मुझपर माताजी को दया आती और बह मेरे हाथ से 
तख्ती छीन कर अरूग रखती हुई मुझसे कहतीं, जाओ, खेलो घर 
के बाहर ।” परन्तु इस प्रकार खेलने की छट्टी पाने पर मेरा उत्साह सूख 
जाता और खेल-कूद के बदले घर के पास ही में थोडा-सा चक्‍कर लगाता । 
शाम के समय जब आनन्दलालकाका के यहां से विजया आती तब जेसे 
वह खेलती-कदती, में भी उसके साथ-साथ कुछ खेल लेता । 

प्रत्येक संध्या को आकाश में ज्यों-ज्यों अंबेरा बढ़ने लगता त्यों-त्यों 
मेरे सिर पर संकट मंडराने लगता | एक से लेकर सारी गिनती मुझे उस 
समय बड़ों को सुनानी पड़ती थी । विजया एक सांस में कुल गिनती सुना 
देती पर मुझसे कई भूलें हो जातीं । बसे भी भें आयु में बड़ा.था और फिर 
लड़का ठहरा! इस कारण, मेरी भूल जरा भी सहन नहीं की जा सकती थी । 
बारबार डांट-डपट कर मुझे सुनाया जाता: “लछाज ही नहीं है बेशरम 
को ! तुझसे तो यह लढ़की होशियार है ! ” “निरा बुद्ध ही है, बेहतर था 
कि लड़की ही जनमता ।” 

अगर पाठ लेते समय में अकेला होता और विजया न होती तो मुझे 
बड़ अपमान सहन करना पड़ता था । तब मेरी मंदबुद्धि के लिए घर के बड़े 
लोग बड़ा अफसोस प्रकट करते थे और विजया की बुद्धिमत्ता की बड़ी प्रशंसा 
करते थे। 


९४ जीवन-प्रभात 


इसका परिणाम यह हुआ कि गिनतियां याद होनी तो अलग रहीं 
उसके प्रति मेरी अरुचि बढ़न लगी । खद इकाई-दहाई रठके होशियार बनने 
की आकांक्षा मेरे मन में पेदा न हुई, पर विजया की होशियारी पर मुझे रोष 
होने लगा, यहां तक कि जब वह अपने ताऊजी के घर चार-पांच दिन के 
लिए टोंगाठ जाती थी तब में मन-ही-मन मानता रहता था कि वह अब लोट 
कर फीनिक्स न आवे । 


धीरे-धीर मेरी पढ़ाई, अर्थात्‌ गिनती लिखने और सनाने की विद्या, 
कसम खाने भर को आगे बढ़ी, लेकिन घरवालों को उससे सन्तोष नहीं हुआ । 
मे सस्त विद्यार्थी न रहूं, तेज विद्यार्थी बन जाऊं, इसके लिए वे सब अधीर हो 
उठ और मझे स॒स्‍त से चस्त बनाने का बीड़ा मगनकाका ने उठाया। में 
भूलक्कड़ न रहूं, मेरा प्रमादीयन सत्वर दूर हो जाय और बचपन से ही में 
तेजस्वी विद्यार्थी बन जाऊं, इस आकांक्षा से रोज संध्या को घंटा-दो-घंठा 
लिए मगनकाका श्रम करने लगे । 


जब मेरी माताजी पढ़ातीं, तब वह भी मुझे अप्रिय रूगती थीं 
पर जब मगनकाका ने मुझे अपने हाथ में लिया, तब मेरे मन का भय बहुत 
बढ़ गया और में उनकी निगाह से बचने की कोशिश करने लगा । 


प्रात:काल से लेकर शाम तक मगनकाका म॒द्रणाह॒य में और घर के 
बागीचे में कठोर परिश्रम करते और शाम को घर आकर सोने से पहले मझे 
पढ़ाने का काम करते । थर्क-थकाये तो वह होते ही थे, उस पर जब गिनती 
सनाने में मझसे भूल हो जाती तब उनका क्रोध उमड़ पड़ता । वह मझ पर 
घमकते और अपनी सारी ताकत से मेरा कान पकड़ कर उसे इस हद तक 
ऐंठते कि मेरे पेर जमीनसे ऊपर उठ जाते। कुछ क्षण बाद उनके क्रोध में 
और भी बाढ़ आती और मेरा कान छोड़कर वह तड़ातड़ मेरे दोनों गालों पर 
चार-पांच तमाचे लगा देते । ऐसा मालम होता मानो गाल पर अंगारे धर 
दिये हों, पर मझे यह साहस नहीं होता था कि अपने हाथ से में अपने गाल को 
सहला ले। अश्वधारा चलती हो, गला सूख रहा हो, फिर भी पाषाण मत्ति 
के समान निर्चल खड़ा रहकर गिनती सनाने का प्रयास मुझे चाल रखना 
पड़ता था । लेकिन जब मेरा चित्त ही विह्न॒ल हो उठा हो तब बिना भूल के 
गिनती सनाना कंसे संभव हो सकता था। नतीजा यह हीता कि काका की 
ऋरोधारिन और भी भड़क उठती और उस समय जो भी डंडा-लुकड़ी उनके 
हाथ पड़ जाती उससे मेरे हाथ-पीठ आदि की काफी मरम्मत हो जाती। 


किसी-किसी दिन मुझे भरपूर पीट डालने पर भी काका का क्रोध शांत 
नहीं होता था, तब मुझे नसीहत देने के लिए वह नया उपाय काम में लाते थे। 


धूमिल स्मरण ९५ 


्ार-पांच बार यह प्रयोग उन्होंने किया होगा । हमारे घर के बरामद में 
लकड़ी का एक बड़ा बक्स पड़ा रहता था, उसे खाली करके वह मुझे उसमें 
बन्द कर देते थे। लकड़ी के उस सन्दूक में बड़ी-बड़ी दरारें थीं, इसलिए मुझे 
हवा तो मिल जाती, पर मेरा नन्‍्हा-सा जी बेहद व्यांकुल हो जाता। में बहुत 
छटपटाता,हाथ-पेर पटकता, उस भारी ढकक्‍कन को लातें मार-मार कर खोलने 
का प्रयास करता ओर चिल्लाता, परन्तु मेरी इन चीखों को उनके हृदय तक' 
पहुंचने से उनका प्रचंड क्रोध रोक लेता था। मेरी यह ताकत कहां कि में उस 
ढकने को जोर लगा के खोल दं , जिसको मेरे पहलवान काका ने अपने परों 
से दबाया हो । मेरी माता और काकी की आंखों से भी अश्व बहते, परन्तु 
किसी का साहस नहीं था, जो क्रोध भरे मगनकाका से कुछ कहे । 


जब मेरी कुछ न चलती तब हार मान कर, थक कर, में उस बक्से में चुप 
पड़ जाता। थोड़ी देर बाद अपने आप जब काका क क्रोध का आवेग कुछ कम 
होता तब बक्से के ढक्कन पर से उतर कर मगनकाका उसे खोल देते और मुझे 
बाहर निकाल कर खड़ा करते । 

ऐसी पिटाई और सजा से जब मुझे छटटी मिलती तब संध्या बीत जाती 
आकाश में गाढ़ा अन्धकार छाया हुआ रहता। में मूढ़वत आकाश को देखता 
रहता । मगनकाका मुझे छोड़कर जब अपने कमरे में चल जाते तब मुझे 
भरोसा होता कि अब और पिटाई न होगी । 


माताजी मेरा हाथ पकड़ कर मझे ले जातीं, नह॒ला-धघुलाकर नये कपड़े 
पहनाकर सुला देतीं | पिताजी प्रायः: घर में रहते ही नहीं थे। वह आधी रात 
तक मुद्रणालय में उलझे रहते थे और वेसे भी मगनकाका के अनुशासन मे 
बाधा डालना उन्हें उचित नहीं लूगता था । 


ताड़ना के इस प्रसंग के कारण जितना कष्ट और उद्बेग मारखाने वाले 
चित्त पर कायम रहा उससे सो गुना अधिक पछतावा और दु:ख मारने 
वाले के चित्त पर रहा । 
उस प्रसंग को याद करके मगनकाका कहा करते थे, 'उस समय में 
सचमुच नर-राक्षस ही था। अगर बापूजी ने मेरा यह जंगली स्वभाव बदल 
न दिया होता तो उस कोधांधता ने न जाने कितने पाप आज तक मेरे हाथ 
से करवाये होते ।” 
नित्यप्रति बरसती रहनेवाली इस कठोरता ने मेरी बुद्धि के द्वार 
खोलने में नाममात्र सहायता भी नहीं पहुँचाई । मेरी मनःस्थिति ऐसी हो 
गई कि अपनी माता, काकी, पिता आदि किसी के पास जाने का, बात करनेका 
मुझे साहस नहीं रहा। धर में कहीं कुछ अच्छा नहीं लगता था, खाते समय 


९६ । जीवन-प्रभात 


थाली में जो परोसा जाता, चुपचाप खा लेता, जितना समय तख्ती लिखने 
के लिए बाध्य किया जाता, लिख लेता और बाकी का सारा समय घर से 
बाहर दूसरे आदमियों के साथ बिताने के लिए मेरा जी छटठपटाता रहता । 
दुःख की बात यह थी कि फीनिक्स भर में जो एकमात्र समवयस्क्र बालक 
विजया थी वह भी हमारे घर आती तो अपनी माता के हाथ अक्सर 
पिट जाती। उसकी माता कुछ-न-कुछ घर-काम में उसे लगा रखती थी 
और जरा-सी गलती होने पर बेलन या और जो चीज हाथ आवे वह 
उस पर फेंक कर उसे मारती थी। मुझे स्वयं विजया के यहां जाने में अपने 
घर वालों का डर लूगता था। फिर मेरे मन में यह भावना जाग्रत कर 
दी गई थी कि लड़का होकर लड़की के घर खेलने जाना शरम की बात 
है । सार यह कि घर वालों के अतिरिक्त किसी अन्य मनुष्य के सहवास के 
लिए में बहुत तरसता रहता था। 


मेरी यह कामना तब पूरी होती जब डरबन से कुछ मित्र मेरे पिताजी 
और काका से मिलने फीनिक्स आते और दिन भर हमारे यहां अतिथि बनकर 
रहते । महमान का आना मेरे लिए होली-दिवाली के त्यौहारों का-सा 
सुखद होता था । महमानों के साथ मिलकर जब मगनकाका हास्य-विनोद 
और गाना बजाना करते तब वहां से उठ कर में कहीं नहीं जाता था । उस 
संध्या को गिनती सुनाने के संकट से भी मुझे मुक्ति मिल जाती और जब 
अतिथि लोग फीनिक्स से लौट जाते तब मेरा मन भारी हो जाता। 


अतिथियों के आगमन की भांति रविवार का आगमन भी मुझे बहुत 
अच्छा लगता था। मगनकाका का स्वभाव कुछ आंधी-पानी काससा था। 
जब आंधी उठती है तब ऐसी खतरनाक मालम देती है मानो प्रे-के-पूरे 
जंगल को जड़ से उखाड़ फेंकेगी । बड़ा पेड़ या छोटा पौधा कुछ भी नहीं बच 
पायगा, परन्तु जब आंधी का उन्माद शांत हो जाता है तब शीतल-मंद-सुगंध 
वायु से वातावरण भर जाता है और सर्ंत्र आनन्द छा जाता हैं । 


इसी प्रकार जब मगनकाका का क्रोध मिट जाता तब वह सबका आननन्‍्द- 
विनोद भी बहुत कराते थे। रविवार को दोपहर के बाद घर के सब लोग 
मिलकर घूमने जाते थे। माता, काकी और दूसरी बहनें जंगल की पगडंडी 
पर दौड़तीं । जो आगे निकल जाती उसको सबकी बधाई मिलती। मगन- 
काका किस्म-किस्म के फल-पौधों की पहचान कराते । चार-पांच मील 
उस दिन हम लोग चलते । जब में थक जाता तब बारी-बारी से पिताजी और 
मगनकाका मूझ कंध पर बिठा लेते। फिर तो में चारों ओर वनराजि की 
शोभा देखता । बादलों में खलता हुआ सूरज देखता और मगनकाका भी 

मुझे सुन्दर-से-सुन्दर दृश्य दिखाते। उस समय बेखटके में पूछता कि यहां 
अमरूद किसने बोया ? सबसे पहला बीज किसने बनाया ? यह अंधेरा कहां 
से आगया ? केले में बीज क्‍यों नहीं हैं ? इन बातों का उत्तर जरा भी 
गुस्से के बिना पिताजी और काका देते तथा मेरी जिज्ञासा का समाधान 
करने का प्रयत्न करते । 


इस प्रकार मेरा पांचवां वर्ष एक ओर से अतीव शुष्क बीता और दूसरी 
ओर महीने में चार-छ: बार आनन्द के दिनों का भी अनुभव में करता रहा । 
एक ओर गणित की कठोर और दुर्बोध विद्या के पीछे मेरा मन मुर्शा गया 
और दूसरी ओर फीनिक्स के आसपास की वन-श्री तथा पक्षियों की ओर मेरी 
दिलचस्पी बढ़ने लगी । 


* शेप ४ 
कस्त्रवा का आगमन 


अपने घर की चहारदीवारी के भीतर जब मेरी जान बहुत तंग आ 
गईं; घर वालों के पास बैठ कर बात करने का साहस नहीं होता 
था और घर से बाहर और किसी से बोलने-खेलने का मौका ही नहीं था, 
तब वहां के वातावरण में एक के बाद दूसरा परिवर्तेन हुआ और मेरा मन 
खिल उठा। 


दो नवयुवक फीनिक्स में आये: हरिलालकाका और गोकुलदासकाका । 
में उनके सामने बिल्कुल बच्चा ही था और वे भरे-पूरे जवान मालम होते 
थे। श्रीहरिलाल गांधी बापूजी के सबसे बड़े पुत्र अर्थात्‌ पिताजी के चचेरे 
भाई और श्रीगोकुलदास बापूजी की बड़ी बहन गोकी फइबा के इकलोते 
पुत्र अर्थात्‌ पिताजी के फुफेरे भाई थे। इस प्रकार अब मुझे मगनकाका के 
अतिरिक्त दो छोटे काका ऐसे मिले जो मुझे डांटते-डपटते नहीं थे, बल्कि 
प्रसन्न रखते थे। बारी-बारी से अपनी साइकिल पर बेठाकर मुझे फीनिक्स 
स्टेशन तक घुमा लाते थे । में ठीक तरह बैठ -सक्‌ं, इसके लिए वे साइकिल के 
डंडे पर मुलायम तकिये बांध लेते थे। 


जहां तक मुझे स्मरण है, इन दोनों के पास उस समय फीनिक्स में कोई 
काम या उत्तरदायित्व नहीं था। शायद वे कुछ दिन भ्रमण के लिए ही फीनिक्स 
आये थे । अच्छे-अच्छे कपड़े पहनने में दोनों एक-दूसरे से बढ़कर थे। फिर 
भी मुझे ऐसी याद हे कि गोकुलदासकाका हरिलालकाका से कपड़ों आदि 

की शान में बढ़ जाते थे । हरिलालकाका के बाल घुंघराले थे, पर गोकुलदास- 
काका के बालों की मांग तथा उसे बनाने का ढंग मुझे अधिक अच्छा रूगता 
था । दोनों के हास-परिहास में हरिलालकाका का हास-परिहास बढ़कर 
रहता था; परन्तु मझ् पर गोकुलदास काका की मंद मुस्कराहट का प्रभाव 
अधिक पड़ता था। गोकुलदासकाका के साथ-साथ घूमने-फिरने में मुझे 
अधिक आनन्द आता था । वे लोग कुछ सप्ताह, या दो-चार महीने, फीनिक्स 
में रहकर चले गए थे। बापजी के पास जोहान्सबर्ग गये अथवा भारत लौट 
आये, यह मझे याद नहीं । केवल इतना याद है कि वे लौटकर फिर फीनिक्स 
नहीं आये। बहुत दिन बाद---शायद बष डेढ़ वर्ष बाद---हरिलालूकाका 
के बापू के साथ ट्रांसवाल में जेल जाने की बात सूनी और गोकुरूदासकाका 
की मृत्य के समाचार फीनिक्स पहुंचे । भारत आने पर गोकुलदासकाका 
की अकाल मत्य हो गई थी और मृत्यु के समाचार से हमारे परिवार में 
भारी शोक छा गया था । 


बापजी के लिए ऐसे होनहार भानजे की मृत्य का आघात कम नहीं 

था। गोकुलदास उनके लिए अपने निजी पुत्र से अधिक थे । गोकी फइबा ने 

बापूजी के प्रेम का उल्लेख करते हुए मुझसे कहा था कि वह “हरिलाल और 
गोकुल को एक-समान देखते थे ।* 


बापू ने एक शाम को गोकी फइबा से कहा, “लड़कों को बाहर 
पढ़ने भेजना है। एक को बनारस और एक को गोंडल के छात्रावास 
में भेजना, चाहता हूं। बनारस किसे भेज, यह सोच रहा हूं । अपने 
आप में निर्णय नहीं करना चाहता। मेरे लिए दोनों एक बराबर हैें। में 
चिट॒ठी डालंगा और जिसका भाग्य बनारस जाने का होगा उसे वहां और 
दूसरे को गोंडल भेजूंगा । 


फिर बाप ने पड़ोस के एक छोटे बालक को बुलाया । उसके एक हाथ में 
एक रुपया दिया और दूसरे हाथ में पेसा। उस बालक से कहा कि जाओ 
इस घर में जहां तुम्हारा जी चाहे, इन दोनों सिक्‍कों को अलग-अरूग 
जगह छिपा आओ । जब वह बालक सिक्‍कों को छिपा आया, बाप ने 
अपने पत्र और भानजे से कहा, “जाओ, सिक्‍का ढूंढकर ले आओ ।“* थोड़ी 
देर बाद गोकुलदासकाका रुपया ढूंढ़ लाये और हरिलाल काका पेसा । 
यह देखकर बापू ने अपनी बहन से कहा, गोकुलदास बनारस जायगा, 
उसे जल्दी तेयार करो। वह भाग्यवान दीखता है। 


जिस भानजे पर बापूजी की इतनी अधिक ममता थी, उसके अकस्मात 
मर जाने पर भी वह शोक का घूंट पी गए और मृत्यु का उत्साह से स्वागत 

करने की शक्ति प्राप्त करने के लिए तीब्रता से चिन्तन-मनन करने लगे। 
इस संबंध में बापूजी के दो पत्र यहां उद्धत कर देना अप्रासंगिक न होगा । 
पहला पत्र ह मेरे दादाजी और एक अन्य स्वजन के नाम और दूसरा हैं 
मगनकाका के नाम । 
ता० १४-५-१९० ८ 
वंद्य मेघजीभाई और खशालभाई 


आपका पत्र मिला | अपने मन के कुछ उद्गार मेने रलियात बहन के 
पत्रों में प्रकट किय हैं। इसी पत्र के साथ वह पत्र भी नत्थी है । उसे आप पढ़ें 
उस पर विचार करें और बहन रलियात को पढ़कर सुनाएं । यदि बहन 
भाई करसनदास के पास हों तो वहां उस पत्र को भेज दें और बहन रलियात 
की मनःस्थिति के बारे में मुझे सूचना देने की कृपा करें। 


गोकुलदास गया सो जाना । अपने संबंध के कारण स्वभावतः ही इन 
पंक्तियों को लिखते-लिखते मुझे रोना आता है । किन्तु अपने मन के विचार 
जो बहुत अरसे से मन में मंडरा रहे हैं, आज बहुत प्रबल हो उठे हैं । में 
देखता हूं कि हम सब विकट जाल में फ॑से हुए हें । जेसी हमारे परिवार की 
दुर्देशा है वेसी ही हमारे देश की भी दुर्देशा मुझे नजर आती है । इन दिनों 
मेरे मन में जो विचार मुख्य हें, उन्हीं को में यहां आपके सामने रख रहा हूं । 


गलत लिहाज या शर्म के कारण अथवा गलत मोह में फंसकर हम अपने 
बालकों के शादी-ब्याह करने की जल्दी मचाते हैं । इस बखेड़े के पीछे सैकड़ों 
रुपये बरबाद करते हैं और फिर विधवाओं के मुख देख-देखकर तरस खाते 
है। ब्याह करना ही नहीं, ऐसे तो में कैसे कहूं ? पर कुछ हद तो कायम करे । 
बालकों को शादी कराकर उन्हें हम दुख में ढकेल देते हैं । वे फिर संतान पैदा 
करके झंझट में पड़ जाते हैं । हमारे नियम के अनुसार स्त्रीसंग तो केवल 
प्रजोत्पत्ति के लिए ही विहित है । इसके अलावा जो है वह विषय ही है । 
हम लोग इस पथ का यत्किचित अनसरण करते हों ऐसा प्रतीत नहीं होता । 
यदि मेरा यह कथन गलत नहीं है तो मानना पड़ेगा कि अपनी ही तरह अपने 
बालकों के शादी-ब्याह रचाकर हम उन्हें विषयी बना रहे हें और इस 
प्रकार यह विषय-वक्ष बढ़ता ही चला जाता हैँ । इसको धर्म मानना मुझे 
स्वीकार नहीं है । 

अधिक नहीं लिखूंगा । आपने वहां के हालात लिख भेजे हूँ, पर में 
और क्या उत्तर दूं ? अपने मन की बात ही में लिख सकता हूं । यद्यपि में 
आप लोगों से छोटा हूं फिर भी आपके द्वारा में अपने विचार सारे 
परिवार के सामने रख रहा हूं । इसी को आप मेरी कुटुम्ब-सेवा मारने । 

यदि इन उदगारों को आप मेरा अपराध समझें तो उसके लिए क्षमा करें। 
चौदह वर्ष तक स्वाध्याय और मनन करने के बाद और सात वर्ष के आचरण 
के बाद अपने इन विचारों को अवसर देखकर आपके पाह रख रहा हूं । 


--मोहनदास के दंडवत्‌ प्रणाम 


गोकुलदास काका की नई-नई ही शादी हुई थी और बह अपने पीछे 
एक छोटी बालिका और विधवा पत्नी छोड़ गए थे। इस कारण परिवार- 
भर में कुहराम मच गया था। इस पर बापूजी ने जो आइवासन का पत्र 
भेजा उससे उन लोगों को बड़ी सांत्वना मिली । 


इस पत्र के ठीक आठ दिन बाद बापूजी ने मगनकाका के नाम पत्र 
भेजा | उसमें जीवन-मरण के बारे में अपने विचारों को उन्होंने बिल्कुल 
स्पष्ट रव दिया था। उस समय द्वांसवाल में सत्याग्रह का दौर चल 
रहा था। जनरल स्मट्स ने समझौते का दिखावटी हाथ फेलाया था और 
उस समझौते को अमल में लाने के कारण बापूजी का जीवन खतरे में पड़ 
गया था। मीरआलम पठान ने जिस दिन बापूजी पर आक्रमण किया था 
मालम होता है, उसके पहले दिन बापूजी ने यह पत्र मगनकाका को 
लिखा था। 

जोहान्सबर्ग, 
ता०७ २९-५०१९० ८० 

चि. मगनलाल 

तुम्हारा पत्र मिला । मेरे लिए चिन्ता करने की आवश्यकता नहीं 
हैं । मुझे लगता हैँ कि मुझे अपनी बलि चढ़ानी ही होगी । स्मठस आखिर 
तक दंगा देगा, ऐसा में नहीं मानता । पर लोग अथीर हो उठे हैँ । वे मेरी 
जिन्दगी पर प्रहार करने को तुले हुए हैं । यदि ऐसा हो तो संतोष मानना । 
जिसे में कल्याण की बात समझता हूं उसे पूरा करने में यदि जिन्दगी कुरबान 
करनी पड़े तो उससे बढ़कर मृत्य और कौन-सी हो सकती है ? 


जब ईववर ने गोकुलदास को बुला लेना उचित समझा तब मौत की 
बात से जी उदास क्‍यों हो जाय ? यह दुनिया फानी है । तो फिर मेरा जीव 
इस दुनिया से चल बसे तो उसके लिए चिन्ता क्यों करें ? मृत्यु-पर्यन्त मुझसे 
कुछ अनुचित कार्य न हो, यह इच्छा रखना पर्याप्त है । भूल से भी अपने 
हाथ से कुछ अनुचित न हो, इसकी चिन्ता मन में रखनी चाहिए । मुझे 
मोक्ष मिल जाय ऐसी स्थिति पर भी तो में अभी पहुंचा नहीं हूं, पर मेरी 
एसी मान्यता है कि इन दिनों मेरे विचार जिस लीक पर चल रहे हें उनके 
उसी लीक पर रहते हुए यदि में अपना शरीर छोड़ जाऊंगा तो पुनर्जन्म 

मिलेगा जिससे सद्यः मोक्षप्राप्ति होगी । । 
--मोहनदास के आर्शीवाद 


हरिलालकाका और गोकुलूदासकाका के फीनिक्स से चले जाने के 
कुछ समय बाद कस्तूरबा फीनिक्स में आ गईं। पारसी महिला की तरह की 
उनकी गहरे बादामी रंग की साड़ी, पेरों में मोजे और गले की पेनी आवाज 
आज भी नहीं भूला हूं । 

बा के साथ बापूजी उस समय फीनिक्स आये हों, ऐसा याद नहीं पड़ता । 
मणिलालकाका, रामदासकाका और देवदासकाका बा के साथ आये 
और बापजी का जो घर बन्द-सा पड़ा रहता था वह अब खल 
गया । वह अब बड़ा घर' कहलाने लगा और हमारे घर में सारे दिन बड़े 
घर की ही चर्चा होने लगी। पूज्य बा जब हमारे घर पर आती तब 
घर के लोग उनका बहुत आदर करते, परन्तु वह तो हमारे रसोईघर की 
पड़ी पर बिना कुछ बिछाये ही बेठ जाती थीं। मेरी माता, काकी और बा 
तीनों देर तक साथ बेठी रहती थीं। वे बहुत धीरे-धीरे बातें करती थीं और 
मुख पर दुख और भय की गंभीर छाया नजर आती थी । 


बापूजी के बारे में सब बहुत चितित हो रही थीं । मेरे पिता- 
जी दिन में कई बार मद्रणारूय से आकर पज्य बा को समाचार सना जाते 
थे। फिर जूल लोगों के बारे में बातचीत चलती थी। वे यहां तक पहुंचे, 
वहां तक पहुंचे, ऐएंसी चर्चाएं होती रहती थीं । 

फीनिक्स का स्थान जूल लोगों के प्रदेश के मध्य में था । फीनिक्स- 
वासी भारतीयों को अपने विरुद्ध गोरों की सहायता करते देखकर जूल 
लोग तत्काल फीनिक्स पर धावा बोल सकते थे और उसे नष्ट कर सकते थे, 
परन्तु यह बापूजी की महिमा थी कि गोरों की मदद के लिए जाकर भी 

वह जल लोगों के दव्मन नहीं, मित्र ही बने, जूलओं के सेवक कहाए और 

जल लोग सदा के लिए फीनिक्स के मित्र बन गए 

उन्हीं दिनों हमारे घर में एक घटना घटी । कुछ दिन तक मेरी 
काकी बीमार रहीं और घर में एक छोटा बारूक बढ़ा । उसका नाम केशव- 
लाल रखा गया । शरू-शरू में में उसे काकी का भाई समझता रहा जबकि 
वह भाई मेरा होता था। उसको अपनी गोद में लेकर खिलाने में मुझे आनंद 
आता था। अब घर में रहकर दिन काटना कुछ आसान प्रतीत होने लगा था। 
दोपहर में पूज्य बा हमारे घर आती थीं, इसलिए स्लेट और पेंसिल लेकर 
अपनी माता के पास बंठे रहने का कष्ट मुझे कम समय भगतना 
पड़ता था। 

देवदासकाका और रामदासकाका भी हमारे यहां आने लगे थे। पर 
थोड़ी ही देर रुक कर वे अपने घर लौट जाते । वे दोनों मझसे क्रमश 
डेढ़ और तीन वर्ष बड़े थे, इसलिए उनके खेलों में में बराबरी नहीं कर 
सकता था। 


पूज्य बा के आन के बाद बापूजी भी कुछ दिन फीनिक्स में रह गए 
उनके आने पर रोज संध्या के समय उनके घर पर सभा' होती थी । उस 
सभा में मेरी माताजी बहुत अच्छे-अच्छे भजन सुनाती थीं। आगे चलकर 
जो आश्रम की सायं-प्राथंना कहलाई उसका प््‌र्वरूप यह सभा ही था। 
फीनिक्स भर के गोरे-काले सभी लोग उस समय बड़े घर पर एकत्र 
होते थे और मेज-कुरसी पर बंठकर भजन आदि गाते थे। सबके बीच में 
बापजी बेठते थे और उनकी बात सब लोग बड़ी शांति से सनते थे। 


बापूजी जब फीनिक्स से चले गए तब नित्यप्रति हमारे घर में तुलसी- 
रामायण की कथा होने लगी । माता-पिता और काका-काकी चारों 
इकट्ठ बेठकर चोपाई गाते थे । माताजी और मगनकाका का कंठ एक- 
दूसरे का पूरक होता था और वातावरण माधुय से भर जाता था। में इन 
मीठ सरों को सुनता-सनता निद्राधीन हो जाता था। 


१६ 

शेतानी प्रकट हो जाने या रंगे हाथों पकड़े जाने पर मार पड़ेगी, यह 
जानते हुए भी में शेतानी करने से बाज न आता था। वेसे ऊधम और शरारत 
सभी बच्चे करते हें, पर में अपने घर में अकेला बालक था, इसलिए 
शायद मेरी शैतानी और ही प्रकार की थी। साइकिल का पम्प घर में चाहे 
कितनी ऊंचाई पर क्‍यों न धरा हो, में ऊपर चढ़कर उसे उतार लाता और 
फिर पानी से भरी बाल्टी में उसे डबोकर दूरद्र तक पिचकारियां छोड़ता। 
पिताजी के हजामत के सामान में से उस्तरा निकालकर उससे सफाई के साथ 
साबन काटना, सीने की मशीन पर चुपके-चुपक हाथ आजमाना, दिन के 
समय मोमबत्ती जलाना, पानी की टंकी का नल खोलकर फव्वारे छोड़ना, 
घर रंगने के लिए आये हुए सामान को जहां-तहां प्रयोग में लाना, इत्यादि 
उलट-पलट मं कम नहीं करता था। 


मगनकाका बागीचे के काम के लिए नया चाक्‌ लाये थे। फलवृक्षों की 

टहनियां काटने के लिए उसकी बनावट खास ढंग की थी। उसकी धार 
उस्तरे की-सी तेज थी । मेंने चुपचाप वह चाक्‌ उठाया और घर के पीछे 
बैठकर अपनी स्लेटी पेंसिल को नुकीला करने लगा। पत्थर की वह पेंसिल 
तेज चाकू से अच्छी तरह छिलने लगी, पर नोक बनने पर आई तो दाएं 
हाथ का झटका ऐसे जोर का लगा कि बाएं हाथ के अंगूठे का सारा 
नाखून कटकर अलग हो गया । अपने ही हाथ से घायल हुआ था, इसलिए 
में जरा भी नहीं चिल्लाया । मिनटों तक बहते खून को अपने कपड़े 
से बन्द करने की कोशिश में लगा रहा, पर वह बन्द नहीं हुआ। में अंगूठा 
थामे हुए बेठा रहा । इस बीच मेरी माताजी किसी कारण वहां से निकलीं । 
इतना रक्त बहता देखकर वह मुझे घर में ले आईं और घाव पर पट्टी बांध 
दी। दर्द कम नहीं था, पर रोऊं तो कैसे ? किसी ने मुझे मारा या डांठटा 
नहीं, इस बात का ही मुझे कम संतोष नहीं था । 


हमारे आंगन में नहाने और खेती के औजार आदि रखने के लिए 
एक कच्चा झोंपड़ा बना था | उस झोंपड़े से सटी हुई कच्ची रूकड़ियों का 
छोटा-सा मंडप था और उस मंडप के सहारे मगनकाका ने अंग्र की बेल 
लगाई थी। पहली बार उस बेल में अंग्र फले थे । दक्षिण अफ्रीका में अंगूर 
बहुत मिलते थे, पर घर के बागीचे के अंग्रों का आकषंण और ही था। छोटे- 
छोटे गोल-गोल, हरे-हरे दानों के गुच्छे मंडप से नीचे की ओर लटकते हुए 
बहुत ही लुभावने लगते थे। इतने छोटे अंग्र खट्टे होते हैं, इसका मुझे पता 
था ; परन्तु उन खट्टे अंगूरों को खाने के लिए मेरा जी ललचा रहा था। 


एक दिन मुझे मौका मिल गया। घर में कोई नहीं था। पिताजी और 
काका मुद्रणालय में थे और माता तथा काकी बड़े घर गई थीं । दोपहर 
का समय था । में अंगूर के मंडप के नीचे पहुंचा । हाथ तो मेरा उतना ऊंचे 
पहुंचनेवाला था नहीं । बांस या लकड़ी से अंगूर का गुच्छा तोड़ता तो बेल 
बिगड़ जाती और काका नाराज होते । आखिर मेंने ऊपर चढ़कर सावधानी 
से एक गृच्छा तोड़ लेने की ठानी । मंडप की लकड़ियां बहुत पतली थीं । 
फिर भी धीरे-धीरे एक-एक लकड़ी पकड़ कर लटकता-फांदता में 
मंडप की छत तक पहुंच गया । फिर आगे बढ़कर मण्डप के बीच में 
पहुंचा और धीरे-धीरे अंगूर के उस गुच्छे तक पहुंच गया 
जो मुझे सबसे सुन्दर प्रतीत हो रहा था । जैसे ही हाथ बढ़ाकर 
उस गुच्छे को तोड़ने को हुआ कि बिना कुछ आवाज या झठके के 
धड़ाम से जमीन पर आ गिरा। अच्छा हुआ कि मुंह के बल न गिर कर 
बिल्कुल चित गिरा। गिरते ही ऊपर को देखा तो वह लकड़ी दो टुकड़े हो 


१०४ जीवन-प्रभात 


गई थी, जिसके ऊपर मेंने अपना सारा वजन डाला था। पतली लकड़ी 
तो वह थी ही, वर्षा के पानी से सड़ भी गई थी। चोट ऐसी आई थी कि 
अपने आप उठ-बैठना कठिन मारूम हुआ । कम-से-कम आठ-नौ फुट की 
ऊंचाई से गिरा था। मुश्किल से उठा और-धी रे-धीरे चलकर अपने कमरे में 
बिछी हुई चारपाई पर चुपचाप जा लेटा । चोट कहीं फूटी नहीं थी, खून 
नहीं निकला था, परन्तु रीढ़ और कमर को हड्डियां अन्दर से दुख रही 
थीं । में तनकर सीधा बिस्तर पर छेटा रहा। शरीर को आराम मिला 
और कुछ देर के लिए आंख भी लग गई। जब आंख खुली तो माताजी 
सामने खड़ी थीं। में उठ बेठा । वह बोलीं, “आज तो तू बड़ा सयाना 
बना हुआ है। बात क्‍या है ? खैर, अच्छा किया जो दोपहर में थोड़ी देर 
लेट गया, दिन भर खेलते रहना ठीक नहीं होता ।” 


जबतक में अकेला था, मेरा नटखटपन घर और आंगन तक ही 
सीमित था । पर अब कस्तूरबा स्थायी रूप से फीनिक्स में आकर बस गई 
थीं। रामदासकाका और देवदासकाका से मेरी दोस्ती बढ़ चली थी और 
धीरे-धीरे में भी बड़ा हो रहा था। थोड़े दिन बाद विली नाम का चौथा 
लड़का भी फीनिक्स में आया और इस प्रकार वहां हमारी पूरी चौकड़ी 
बन गई । 


दोपहर के समय जब मगनकाका और दूसरे बड़े लोग प्रेस में जाते 
थे हम चारों की चौकड़ी बेखटके फीनिक्स के इस सिरे से लेकर उस 
सिरे तक दौड़ती फिरती थी और अनेक प्रकार के “अव्यापारेषु व्यापार" 
करती थी । 


बापू के घर के पूर्व में फीनिक्स के पुराने मालिक का एक पुराना बाग 
था । उसमें अधिकतर पेड़ प्राने हो चुके थे, इसलिए उसे बड़ा बाग कहा 
जाता था। उन बूढ़े वृक्षों पर भी फल खूब आते थे। उस बाग की रखवाली 
आनन्दलालकाका के जिम्मे थी। उसमें से एक भी फलरू कोई ले न 
जाय, इसके लिए वे बहुत चोकन्ने रहते थे। हम लोगों को लगता था कि 
ये जो इतने फल लग रहे हें और पके हुए पेड़ पर छटकते हैं वे खाने के लिए 
है या सड़ाने के लिए ? यदि आनंदलालकाका हमारी टोली को बागीचे 
के निकट देख लेते तो डांट-डपट कर तुरंत भगा देते थे। इसलिए उनके 
पीछे उस बागीचे पर धावा बोलने में हमें आनन्द आता था। वे बेचारे 
प्रेस का काम छोड़कर भरी दुपहरी में कई बार बागीचे की देख-भाल 
के लिए चक्‍कर काटते, किन्तु हम भी अपना इंतजाम पक्‍का रखते थे। 
में छोटा था, ऊंचे पेड़ों पर चढ़ना मेरे लिए कठिन था, इसलिए चोरी की 

जगह से दर खड़ रहकर पहरा देने और किसी की आहट पाते ही खबर 
करने का काम मेरे जिम्मे था। रामदासकाका सबसे बड़े थे, इसलिए उन 
बड़े वक्षों की ऊंची डालियों पर चढ़कर .फल गिराने का काम उनका 
था। देवदासकाका और विली फलों को जमीन पर से बटोरने का काम 
करते थे । शहतत का एक महावक्ष प्राय: ४० फूट ऊंचा था और ऐसा ही 
पपीते का एक पराना पेड़ करीब २५ फूट ऊंचा था। इन दोनों वक्षों के 
फल बहुत मीठे होते थे। रामदासकाका फल गिरा कर जबतक नीचे उतरते, 
तबतक उनके गिराए हुए फलों का मीठे-से-मीठा भाग नीचेवाले उदरस्थ 
कर चुकते थे। खरी महनत करने वाले घाटे में रहते, किन्तु रामदासकाका 
कभी झगड़ा नहीं करते थे। फल खाते समय यदि हमें दर से आहट स॒नाई 
देती तो हम पगडंडी छोड़कर उल्टी दिशा में पलायन कर जाते और झाड़- 
झंखार पार करके बापू के मकान के पीछे स्नानघर में पहुंच जाते थे। वहां 
हाथ-मरृंह धोकर साफ-सुथरे हो जाते, जिससे किसी को पता भी न चले 
कि हमने फल खाये हैं । फलों की मौज उड़ाने की त॒लना में चोरी करके भी 
पकड़े न जाने की अपनी चतुराई का हम अधिक आनन्द अनुभव करते थे। 


उस बागीचे में जब संतरों की बहार आती तब एक धावे में सौ-दो-सौ 
संतरों को चीर डालना हमा लिए मामली बात थी । संतरों के डों के 
पास ही दो-तीन पौधे बहुत ही तीखी मिर्च के थे। उनमें इंच-सवा-इंच की 
लाल सुन्दर मिर्च लगती थीं। उन्हें लवंगी मिर्च कहते थे। साधारण 
मिर्च से वे आठ-दस गनी तेज होती थीं। उन्हें मंह में रखते ही सारा मुंह 
आग-आग हो जाता था ओर आंखों से पानी बहने लगता था । इन मिर्चों को 
कोन ज्यादा खा सकता है, इस पर हमारे बीच होड़ लगती थी । फिर हम 
बहुत-से संतरे तोड़ लाते थे। संतरा छीरूकर अपने हाथ में रखते थे 
और लवंगी मिर्च मंह में रखते ही ऊपर से समचा संतरा.मंह में दबा 
लेते थे। इस प्रकार एक के बाद एक करके दस-पन्द्रह मिर्च और उनसे 
दगने-तिगने संतरे खा जात थं। कौन जीतता था, इसकी तो अब मुझे 
याद नहीं. है, परन्तु इस होड़ में में बहुत पीछे नहीं रहता था । 


धीरे-धीरे फीनिक्सवासियों के नये बागीचों में भी फल लगने लगे। 
आनन्दलालकाका ने अपने घर के पास काले अंग्र बो रखे थे। हरे अंगर 
तो हमें बहुत मिलते थे, पर काले अंगूर हमारे लिए नये थे। अपने बागीचे को 
सार-संभाल के लिए आनन्दलालकाका ने एक नोकर रखा था, जो उत्तर- 
प्रदेश का था। उसे हम 'भेयाजी” कहते थे। वह हमें देखते ही हाथ में फावडा 
या खुर्पी लेकर हमारे पीछे पड़ जाता था और कभी-कभी हमें उसके हाथ 

का प्रसाद भी मिल जाता था, फिर भी हम किसी-न-किसी युक्ति से आनन्द- 
लाल काका की द्वाक्षकताओं तक पहुंच ही जाते थे और अंगूरों पर हाथ 
साफ करके उनके पकने की नौबत नहीं आने देते थे। इसी प्रकार उनके 
बागीचे के अनन्नास, जो कच्चे होने पर इमली से भी कहीं ज्यादा खट्टे होते 
थे, चुनचुनकर चटकर डालते थे। 


एक बार मगनकाका ने नहाने के कमरे में एक टोकरी के अन्दर हमारे 
बागीचे के दस-पन्धह आम पकने के लिए रखे। दक्षिण अफ्रीका में आम नई 
चीज थी । फीनिक्स भर में शायद यह पहली फसल थी। दूसरे ही दिन शाम 
तक हमारी ठोली ने उस टोकरी में एक भी आम नहीं रहने दिया । 


फीनिक्स भर में हमारी नजर से किसी भी बागीचे के नये फलों, ताजे 
भुटटों आदि का बचना कठिन था ही, पर अब हमने एक खेल ऐसा शुरू 
किया, जिसके कारण बिना बागीचेवाले एक सज्जन भी हमसे तंग आ गए। 
वह मद्रास की ओर के ईसाई थे, जो बिना परिवार के एक छोटी कोठरी में 
रहते थे। जब वे अपने काम पर प्रेस में जाते, तब हम लोग 
उनकी कोठरी पर पहुंचते और किसी-त-किसी तरह उसे खोल लेते। 
वहां उनके सिगरेट के डिब्बों से चमकीले कागजों और चित्रों पर हाथ 
साफ करते । फिर उनके अंडों के संग्रह को बरबाद कर डालते। वे मांसा- 
हारी थे । इसलिए शिक्षक बनने की बात सोचते थे। हमारा ख्याल था कि 
उनको नुक्सान पहुंचा करे हम उन्हें विशुद्ध शाकाहारी बना देंगे । फीनिक्स 
में अंडे आदि मिल नहीं सकते थे, इसलिए वे बाहर से अंडे मंगाकर कनस्तर 
में रखते थे । मछली के डिब्बे भी मंगाकर रखते । बाहर आंगन में एक 
शिला पड़ी रहती थी । उसपर जोर से एक-एक अंडा पटककर हम उसे 
फोड़ देते थे। बारी-बारी से हम सब लड़के अंडा पटक-पटक कर देखते थे 
कि किसकी पटक की आवाज अच्छी हुई और अंडे का पीला रस किसने 
अधिक दूर तक फंलाया । इस तरह दर्जनों अंडे बर्बाद करने के बाद हम 
उनके मछली के डिब्बे खेत में दूर फेंक देते थे । 

मांस या मछली हमारे लिए अभक्ष्य हे, किसी जीव को मारने में 
पाप लगता है, यह भावना मन में दृढ़ थी, इसलिए मेने किसी जीव को 
कभी मारा तो नहीं, परन्तु शिकारियों की देखा-देखी चिड़ियों को जाल में 
फांसना, ऊंची-ऊंची घास में घुसकर घोंसलों को ढूंढ निकालना, घोंसलों 
में रखे हुए रंग-बिरंगे अंडों को गिनना, अंडे से निकले हुए छोटे बच्चों की 
चीं-चीं सुनना ओर उन्हें घोंसलों से निकालकर डराना, सताना इत्यादि 
खेलों में में अपना काफी समय व्यतीत करता था। दूसरे बाल-साथी न होते 

तब भी अकेले-अकेले में देखा करता था कि कौन-सी चिड़िया ने कहां पर 
कसा घोंसला बनाया है ? उसके अंडे कितने और किस रंग के हैं ? वह 
कैसा गाना गाती है ? चुपके से उन घोंसलों तक पहुंच जाने की शिकारी 
जीवन की कला वैष्णव बालक के लिए दुर्लभ ही मानी जायगी, लेकिन 
फीनिक्स में यह मुझे सुलभ हो गई थी । 

बचपन में मुझे वड़े खतरनाक प्रयोग सूझते थे। हमारे घर से कुछ द्री 
पर एक कच्चा कुआं था जो सात-आठ हाथ गहरा होगा । चौमासे के बीत 
जाने पर उसमें एक बालटी पानी भी मुश्किल से निकलता था । उस 
कुएं की तली का ज्यादा भाग कीचड़ से भरा रहता था। जो थोड़ा-सा 
पानी होता उसे लेने के लिए नीचे तक उतरना पड़ता था और इसके लिए 
बांस की ट्टी-सी सीढ़ी लगी रहती थी। उस सीढ़ी के सहारे नीचे उतर 
कर हम --रामदासकाका, देवदासकाका और में--उस तैयार गारे से 
मिट्टी के खिलौने बनाया करते थे । एक दिन देवदासकाका और में कुएं को 
देखने गये और ऊपर से झांककर नीचे के कीचड़ का परीक्षण करने लगे । 
नीचे झांकते-झांकते न जाने क्‍यों मेरे मन में यह जिज्ञासा जागी कि यदि 
इसमें कूदा जाय तो चोट आयगी या नहीं ? स्वयं यह प्रयोग करने का साहस 
मुझे नहीं हुआ। इसलिए झट से मेंने एक कदम पीछे हटकर देवदासकाका 
को, जो कुएं की तली की ओर झांक रहे थे, धक्का दे दिया। देवदासकाका 
ने बड़ी फुर्ती से अपना संतुलन सम्हाला और वह सीधे अन्दर कूद पड़े । 
पेरों के बल गिरने से उन्हें चोट तो नहीं आई, पर कीचड़ में उनके सारें 
कपड़े सन गए। गिरने से भी ज्यादा गुस्सा उनको कपड़ों के सन जाने 
के कारण आया | त्रन्त ही वह सीढ़ी से कुएं से बाहर निकल आए और 
मगनकाका से शिकायत करने के लिए प्रेस की ओर दौड़े। उनको 
शिकायत करने से रोकने के लिए में भी उनके पीछे-पीछे दौड़ा, परल्तु में 
उन्हें रोक नहीं सका । उस दिन मेरा सदभाग्य था कि मगनकाका ने मुझे 
पीटा नहीं । घर होता तो शायद वह मेरी खासी मरम्मत करते; लेकिन प्रेस 
के सभी लोगों ने मुझे इतना कहा-सुना कि वह मार से भी ज्यादा काम 
कर गया । 

कुछ ऐसा ही एक भीषण प्रयोग मेंने एक बार अपने छोटे भाई केश्‌ 

पर किया । जब मेरी काकी भोजन बनाने जाती थीं तब अक्सर मझे कंश 

के पालने के पास बिठा जाती थीं और उसे देर तक झलाते रहने का कत्तेंव्य 

मुझे पूरा करना पड़ता था । मुझे इस तरह घर में बंधा रहना बहुत 

अखरता था। परन्तु मुझमें इतना बल नहीं था कि में साफ-साफ कह देता--- 
में नहीं झुलाऊंगा, मुझे खेलने जाना हू । 


सोचते-सोचते एक दिन मुझे इस झंझटं से छटने की यक्ति मिल गई । 
मेने सोचा कि केश को इतना रुलाया जाय कि वह चप ही न हो, फिर काकी 
को उसे लता ही पड़ेगा, तब मझे छट॒टी मिल जायगी । 


यह दिवाली के बाद की बात है । फीनिक्स के शुरू के दिनों में दिवाली 
के अवसर पर हम लोगों के लिए डरबन से छोटे-छोटे पटाखे मंगा दिए 
जाते थे। उनमें रंगीन दियासलाई की डिबियां भी होती थीं, जो मुझे बहुत 
प्रिय थीं। मेने अपने पास की डिबिया की एक सींक जलाई, उसका बचा हुआ 
जलता भाग केश की छाती पर छआ दिया और त्रन्त ही सींक को खिड़की 
से बाहर फेंक दिया। केश चिल्लाकर रोने रूगा | काकी दौड़ कर आईं। 
मुझ से पूछा कि क्या हुआ ? पर जवाब कौन देता ? काकी ने सारा झूला 
देखा और उसके आसपास भी देख डाला। अन्त में जब केश का कपड़ा 
उतारा गया तो उसकी छाती के नीचे जलने का निशान दिखलाई पड़ा । 
काकी पूरी बात समझ गई। जब काका घर आये और उन्हें यह 
किस्सा मालम हुआ तो मेरी खूब मरम्मत हुई और अपने छोटे भाई से प्रेम 
करने का सबह-शाम कई दिनों तक उपदेश सनना पड़ा। उसके बाद 
कभी मेंने अपने छोटे भाई को खिलाने का काम छोड़कर खेलने जाने का 
दुस्साहस नहीं किया । 

एक बार हमारा प्रा घर जलकर राख हो गया होता । फीनिक्स में 
हमारे सोने के कमरे में मोमबत्ती और दियासलाई रखी रहती थी । रात 
के समय बड़े कमरे में मिट॒टी के तेल का लेप होता था और अन्यत्र मोमबत्ती 
से काम चलता था। मुझे कोई दियासलाई या मोमबत्ती में हाथ नहीं लगाने 
देता था। मेने लकछिपकर मोमबत्ती जलाने का समय खोज लिया। दोपहर 
के समय जब पिताजी और काका भोजन के बाद प्रेस चले जाते थे और 
माताजी और काकी रसोईघर में भोजन करने बेठती थीं तब में सोने के 
कमरे में पहुंच जाता था और उसे खिड़की से लगी हुई लकड़ी की चौखट 
पर खड़ा कर देता था। फिर उसकी दीप-शिखा को निहारता था और 
पिघलते हुए मोम को, जो धीरे-धीरे नीचे को उतर कर विविध आक्ृतियां 
बनाता था, देखता रहता था। 


देवदासकाका के साहचरय- में १०९ 


यह क्रम नियमपूर्वक बीस-पच्चीस दिनों तक चलता रहा। एक दिन 
अकस्मात्‌ माताजी उसी समय कमरे में आ पहुंचीं जब में मोमबत्ती 
जलाकर उसकी लौ देखने में मनन था। माताजी को देखते ही मेने मोमबत्ती 
को बुझाने के लिए उस पर हाथ से झपाटा मारा और वह टीन की दीवार 
और लकड़ी के खम्भे के बीच लुढ़क गई | उसकी लपट दृष्टि से ओझल 
तो हो गई मगर बुझी या नहीं, यह न मेंने देखा, न माताजी ने ही जांचा । 
पढ़ना छोड़कर ऐसी हरकत करने के लिए माताजी ने मुझे थोड़ी-सी 
डाट बताई और फिर वह रसोईघर में लौट गईं। में भी खेलने के लिए 
निकल गया । इसके बाद १० मिनट भी न बीते होंगे कि कमरे में से धुआं 
निकलने लगा। मेरी काकी ने यह सबसे पहले देखा और बालटी लेकर वह 
वहां दौड़ गईं। देखा तो लकड़ी का बड़ा खंभा जल उठा था और लपटें 
छत तक जा पहुंची थीं । माताजी ओर पृज्य कस्तूरबा भी वहां तुरन्त 
पहुंच गई। कोई मर्द तो उस समय आस-पास था नहीं, इसलिए उन तीनों 
ने ही उस भयानक आग को जेैसे-तेसे बुझाया। जली हुई लकड़ी का 
वह निशान जब में भारत लौटा तबतक ज्यों-का त्यों उस घर में बना 
हुआ था और मेरे नटखटपन की याद दिलाया करता था । 


इन सब घटनाओं से फीनिक्स भर में मेरा नाम बन्दर' पड़ गया 
था। प्रेस में जब जाता तो वहां भी मशीनों से उलझकर में कुछ-न-कुछ 
उलटा-सीधा कर ही डालता था। इसलिए यन्त्र चलाने वाले लोग मुझसे 
सतकक रहा करते थे। 

देवदासकाका भी शरारती कम नहीं.थे। परन्तु वे मेरी तरह बदनाम 
नहीं हुए । उनके खेलों में निपुणता अधिक थी, तोड़-फोड़ कम । नए-नए 
खेलों का आरम्भ देवदासकाका ही करते थे। कभी-कभी रामदासकाका 
खेल में शामिल हो जाते थे, कभी अकेले ही खेला करते थे। मुझे जब घर से 
छुट्टी मिल जाती, में सीधा देवदासकाका के पास पहुंच जाता था और 
उनका अनुसरण करता था ॥ फूर्ती से पेड़ों पर चढ़ जाने, पतंग बनाकर 
उड़ाने, निशाने पर पत्थर मारने इत्यादि में में उनसे बहुत पिछड़ा हुआ था । 


प्रेस के पास जो झरना था उसमें कई जगह इतना गहरा पानी था कि 
हम डूब सकते थे । अगर कोई बड़ा आदमी हमें उस गहरे पानी में नहाते हुए 
देख लेता तो हमारे कान गर्म होते और हमें बाहर निकलना पड़ता 
था। इसलिए हम दोनों प्रेस से दर, जहां झरना बड़े-बड़े पेड़ों की आड़ में छिपा 
था, चले जाया करते थे। वहां कपड़े किनारे रखकर हम दोनों ही करीब 
चार फूट गहरे पानी में कूद पड़ते और देर तक तेरने का आनन्द लिया 

करते थे। थक जाने पर पानी में लेटे-लेटे ही वृक्ष की झुकी हुई डालियों को 
घकड़ लेने की सविधा थी। पहले-पहल मेंने जी थोड़ा तैरना सीखा, वह 
इस तरह देवदासकाका के ही कारण । 


फीनिक्स में पीने के पानी की दिक्कत थी, इसलिए टीन की ऊंची- 
ऊंची टंकियां मकान की छत के सहारे लगाकर वर्षा के पानी का संग्रह करना 
पड़ता था--यह बात पहले बताई जा चुकी है। हमारे घर के लिए एक टंकी 
का पानी प्रा नहीं पड़ता था, इसलिए डरबन से एक दूसरी नई टंकी मंगवाई 
गई । फीनिक्स स्टेशन से प्रेस तक गाड़ी आ सकती थी; परन्तु टीले पर, 
जहां हमारे मकान थे, वहां तक गाड़ी का पहुंचना संभव नहीं था। इस- 
लिए नई टंकी को प्रेस के पास ही उतार लिया गया। चार-पांच दिन के 
बाद रविवार की छुटटी के रोज, फीनिक्स के बड़े-बड़े आदमी उस 
टंकी को हमारे घर तक ले आने के लिए इकट्ठे हुए । ऐसा बड़ा और नया 
काम जहां हो रहा हो वहां देवदासकाका और में न पहुंचे यह भला 
कैसे हो सकता था ? सबके पहुंचने से आध-पौन घंटे पहले हम दोनों वहां 
जा पहुंचे । जमीन पर लेटी हुई वह टंकी इतनी ऊंची थी कि हम एक-दूसरे 
के कंधे पर चढ़कर भी उसे ऊपर तक नहीं छ सकते थे। हमने चारों ओर 
घम-घमकर उसे देखा । फिर उसका ढककन खोलकर उसका म॒आयना 
किया। वह एक हरूम्बें-चौड़े कमरे जंसी मालम देती थी । 


दो-चार बार भीतर-बाहर से देखने के बाद हमें वह पसन्द आ गई । 
देवदासकाका ने मुझसे कहा, “चलो, हम इसके भीतर ही बैठ जायं। जब यह 
लुढ़कती हुई ऊपर जायगी तब अन्दर-ही-अन्दर लुढ़कने का बड़ा मजा 
आयगा ।” मझे उनकी यह बात जंच गई और हम दोनों टंकी के भीतर 
बेठ गए । हमने उसका ढक्‍्कन लगा दिया, ताकि हमें कोई देख न ले। जब 
हमने बड़े लोगों के आने की आहट सुनी तो देवदासकाका ने चप' रहने का 
इशारा किया और हम दोनों मौन होकर बंठ गए। सूर्यास्त होने में देर नहीं 
थी, इसलिए बड़े लोग आते ही टंकी लुढ़काने में पिल पड़े और लढ़काते हुए 
एक-डेढ़ फर्लाग का चढ़ाव पार करके हमारे घर तक ले आए। सारे समय 
हम दोनों अपनी सांस थामे हुए टंकी के भीतर-ही-भीतर लढ़कने का आनन्द 
लेते रहे । जब टंकी ऊपर पहुंच गई और उसे खड़ा करने का मौका आया 
तब देवदासकाका ने अन्दर से धक्का देकर टंकी का ढककन गिरा दिया और 
कृदकर निकल आए। उनके पीछे में भी बाहर निकला। देवदासकाका 
साथ में थे, इसलिए मुझे डर नहीं था । मुझे पक्‍का विश्वास था कि उनको 
ने कोई मारेगा, न डांटेगा। फिर भी, मुझे कुछ ऐसा याद है कि दो-तीन बड़े 

व्यक्तियों ने देवदवासकाका को घेर लिया था और उनपर प्रश्नों की झड़ी 
लगा दी थी | शायद हम दोनों के कान भी जरा-जरा गर्म किये गए थे 
परन्तु हमने तो इस नए प्रकार की सवारी में आनन्द ही पाया था । बहुत दिलों 
तक हमें अपनी इस यात्रा का गौरव महसूस होता रहा । 


पहले जहां मझ अपना अकलापन अखरता था वहां अब हर समय दंव- 
दासकाका का साथ अनुभव करता था । इतना ही नहीं, मेरे दिल में उनका 
नेतृत्व बस गया था । बड़ों की बातों को, बड़ों के सदपदेश को में जल्दी से 
मंजर नहीं कर सकता था, पर देवदासकाका के इशारे भी मझे शिरोधायें 
होते थे । उनसे कभी मेरी 'तृ-तू में-में' हुई हो, ऐसा याद नहीं पड़ता । मेरे 
कारण चाहे उनको कष्ट भगतना पड़ा हो, तो भी उस छोटी आय में 
किसी दिन उन्होंने मुझे कोई कड़वी बात नहीं कही । मेंने भी जानबझकर 
कभी उनका अनादर नहीं किया। उस समय मुझपर उनके जीवन का प्रेरक 
असर फीनिक्स के किसी भी दूसरे आदमी से ज्यादा पड़ा । बापूजी के प्रत्यक्ष 
संपर्क में में तबतक नहीं आया था । माता-पिता तथा काका का प्रभाव 
मुझपर बहुत था, परन्तु खुश होकर में जिनका अनुकरण करता था, वह मेरे 

बाल-साथी दंवदासकाका ही थे । 


देवदासकाका के संग घमने-फिरने में उनसे मेंने कई खेल सीखे । 
डर छोड़ कर साहस से विचरना सीखा। रामदासकाका भी हमारे साथ 
खेल में सम्मिलित होते थे, परन्तु में तो अधिकतर देवदासकाका के पीछे 
ही चलता था । 


फीनिक्स में एक सात-आठ फूट ऊंचा छप्पर तेयार हुआ था । उस पर 
सीधे खड़े होकर कूद पड़ने का खेल हम महीनों तक खेलते रहे । कुछ ही 
दिन के अभ्यास के बाद म॑ उसमें निपण हो गया था। रामदासकाका, देव- 
दासकाका और में, तीन में से कोई भी उस ऊंचाई से क॒दने में एक-दूसरे को 
मात नहीं दे सकता था । 


याद नहीं पड़ता कि हमारी इस प्रकार की मटरगइहती बेरोकटोक 
कितने दिन चली, लेकिन कुछ समय बाद हमारी दिन भर की इस 
स्वच्छंदता पर कुछ-क्रुछ अंकुश लग गया। पहले पूज्य कस्तूरबा हमारे 
घर पर आकर मेरी माताजी और काको से ही बाते करती थीं, पर अब वह 
मेरे पिता और मगनकाका से भी बातें करने लगीं। और बातों का तो 
मझ पता नहीं, पर बा का एक वाक्य मुझे खब याद है, जो वह दोहरा-दोहरा 
कर पिताजी से कहा करती थीं, छगनलाल, आ देवा-रसामा ने पण हवे 
कंइक शीखवोने !” (छगनलाल, इन देवा-रामा--देवदास-रामदास--- 

को भी अब कुछ पढ़ाओ न ! ) बा का कहने का मतलब यह था कि जिस 
प्रकार घर में मझे पढ़ाया जाता था, उसी प्रकार रामदासकाका और देव- 
दासकाका को भी पढ़ाया जाय। बा स्वयं पढ़ी-लिखी नहीं थीं और 
बापूजी फीनिक्स में नहीं थे। इसलिए उनको अपने मन की बात मेरे 
पिताजी के पास ही रखनी पड़ती थी । 


बा की सूचना पर अमल हुआ। सवेरे नहा-धोकर देवदासकाका 
और रामदासकाका हमारे घर अपने बस्ते के साथ आने लगे। प्रायः दो 
घंटे तक वे माताजी के पास पढ़ते थे। घर की रसोई के लिए साग-सब्जी 
तैयार करने और चावल आदि से कंकड़ बीनने के साथ-साथ मेरी माता- 
जी पढ़ाने का काम भी करती थीं। में देखता था कि पढ़ाते समय वह कभी 
ऊँचे स्वर से या डाट कर कुछ नहीं कहती थीं। वह सदा “दिेवदासभाई 
रामदासभाई, इस तरह नहीं, इस तरह; जेसे मीठे और आदरयक्त दब्दों 
का प्रयोग करती थीं। जितने समय ये दोनों भाई हमारे यहां रहते थे 
उसमें एक क्षण भी बरबाद नहीं होता था। लिखना-पढ़ना और प्रारम्भिक 
गणित सीखना उनका मख्य कार्यक्रम था। देवदास-काका गणाकार आदि 
बहुत जल्दी सीख जाते थे। गुजराती पाठ्यपुस्तक में भी उनकी प्रगति 
इतनी अच्छी थी कि उनके चले जाने पर माताजी मुझसे कहतीं 
देख प्रभ, देवदासभाई और रामदासभाई कितने होशियार हें।त 
उनकी तरह तेजी से पढ़ा कर । फिर डांट क्‍यों खानी पड़ेगी ! 


१८ : 

बापूजी कब-कब फीनिक्स आये, कितने दिन फीनिक्स में रहे 
और कब जोहान्सबर्ग लौट गये, इस बात का स्मरण कोशिश करने 
पर भी नहीं होता । स्मृति-पटलू पर जो बहुत धुंघली याद हैँ वह इतनी 
ही कि कभी-कभी कई महीनों के बाद बापूजी दो-एक दिन के लिए 
फीनिक्स आ जाते थे । उनकी अनुपस्थिति में भी उनके संबंध में 
कुछ-न-कुछ बातचीत फीनिक्स के बड़े लोगों में चलछती रहती थी। बड़े 
लोगों को बातों का धीरे-धीरे हम पर भी प्रभाव पड़ने लगा और हमारे 
खेलकूद का तरीका भी कुछ-कुछ बदलना शुरू हो गया। निर्माण करने 
की वत्ति हमारे चित्त में पेदा होती गई। प्रत्येक बालक अपने-अपने घर के 
आंगन में छोटी-छोटी क्यारियां तैयार करने लगा और उसमें मेथी, मली 

मटर आदि बोने लगा। रोज शाम को ऊंचा टीला उतर कर झरने से छोटी- 
छोटी बहुंगियों में लाद कर पानी लाने और अपनी-अपनी कक्‍्यारी में पानी 
देने का परिश्रम हम उत्साह से करने लगे । जब हमारे नाम की आकृति में 
बोई हुई मेथी उग निकलती तब हमारे आनन्द की सीमा न रहती । हमारे 
लिए खेती के छोटे-छोटे औजार ला दिये गए थे । छोटी-सी कुल्हाड़ी 
भी हमें मिली थी। कभी-कभी हम सब अपनी कुल्हाड़ियां लेकर जंगली 
पौधों के झुरमुट में चले जाते थे। वहां मोटे तनेवाले पौधों पर हम अपनी 
कुल्हाड़ियों की शक्ति आजमाते और लंबी, गोल, सुन्दर लकड़ियां और 
टहनियां लाकर अच्छी-सी झोपड़ी खड़ी करने के खेल खेला करते। 

झोपड़ी का खेल हमें बहुत व्यस्त रखने लगा। अपने हाथ से झोपड़ी 
खड़ी करने के बाद उसमें बैठकर हम खाने-पीने का इंतजाम करते थे । 
अपनी ही बोई हुई क्यारियों में से मटर, भूटटे, टमाटर आदि ले आते थे 
और बाकायदा पंक्ति बनाकर उन्हें परोसकर खाते थे । फिर वहीं बंठकर 
कागज के तरह-तरह के खिलौने तेयार करते थे। प्रेस के फालतू कागजों 
में से हमें रंगीन और बड़े-बड़े कागज मिल जाया करते थे। कागजों को 
बटोरने में, उनका सही उपयोग करने में रामदासकाका निपुण थे। डाक 
में आने वाले प्रत्येक लिफाफों को वह इकट्ठा कर लेते थे । पुराने टिकटों को 
इकट्ठा करने में बड़ा परिश्रम किया था। अपने सारे टिकट-संग्रह को राम- 
दासकाका ने हमारी सहायता लेकर गिन डाला। शायद साढ़े तीन 
हजार से अधिक टिकट इकटठे थे। लरूम्बे-चौड़े कागजों पर एक ही रंग 
व एक ही कीमत के टिकट बिलकुल सीध में लगाये गये थे। इतना बड़ा 
संग्रह चार-पांच महीने के अन्दर तैयार हो गया था। इससे अनुमान किया 
'जा सकता है कि जंगल में स्टेशन से दर रहने पर भी फीनिक्स में साप्ताहिक 
पत्र का काम कितना फंला हुआ था और कितनी डाक वहां आती थी। 


हमारी बाल-मंडली का ऐसा ही सिलसिला चल रहा था कि एक 
दिन फीनिक्स भर में आनन्द की लहर दौड़ गई। बापूजी आने वाले थे। 
प्रेस और घर में विशेष सफाई होने लगी । बड़े लोगों के मुख पर एक नया 
उत्साह झलकने लगा । हम बालकों ने भी बापूजी के स्वागत के लिए 
कुछ आयोजन करने का विचार किया । शायद रामदासकाका के सुझाव पर 
हमने एक बढ़िया झोपड़ी बनाने और बापूजी को दिखाने का निश्चय किया। 


; हम जंगली पेड़ों से अपनी कलाई के बराबर मोटी लकड़ियां काट लाये। 
हममें सबसे ऊंचे रामदासकाका थे । हमने इतने ऊंचे खंबे गाड़े कि उनपर 
बनी छत से उनका सिर न टकराये और फंलकर सोया जा सके | शीघ्र ही 

हमारी यह लंबी-चौड़ी झोपड़ी बन गई | ऊपर घास और पत्तों से छप्पर 
छा लिया गया । धरती पर गोबर से लिपांई करने की बात हमें सझ ही 
नहीं सकती थी, क्योंकि वहां लिपाई हमने कभी नहीं देखी थी। सोच- 
विचार कर हम लोग प्रेस से बड़े-बड़े कागज ले आये और उन्हें बिछाकर 
सुन्दर फर्श बना दिया। फिर कागज के छोटे-छोटे फानसू तैयार करके उनमें 
मोमबत्तियां जलाई और हमारे उस छोटे-से घर में दिवाली-सी जगमगा 
उठी, परन्तु बापूजी को हम वह नहीं दिखा पाये, क्योंकि वह रात को 
बहुत देर से आये, तबतक हम सो चुक थे । 


दूसरे दिन सवेरे जल्दी उठ कर, चटपट नहा-धोकर और साफ 
कपड़े पहनकर में बापूजी केघर पर जा पहुंचा । उस समय वह बरामदे 
के किनारे बठे हुए दतौन कर रहे थे। दो-एक बड़े आदमी जो वहां पर खड़े 
थे उनसे उनकी बातचीत चल रही थी । मेरे जसे बालक का वहां जाता 
उनकी जरूरी बातों में बाधा रूप हो सकता था, परन्तु मुझे किसी ने 
रोका नहीं, इसलिए बापूजी के चरण छू कर में उनके बिल्कुल पास 
आकर खड़ा रहा । 


बापूजी के पास खड़े-खड़े मेरा ध्यान सबसे पहले उनके सुनहले दांतों पर 
गया। उनकी बत्तीसी में नीचे के दो दांत सुनहले थे। हंसने-बोलने पर उनकी 
चमक बड़ी अच्छी मालम होती थी । बाद में देवदासकाका ने बताया कि 
वे दांत सोने के नहीं, प्लेटिनम' के थे। प्लेटिनम' सोने से सख्त और महंगी 
धातु होती है । उन दांतों को दंखकर और उनकी विशेषता सुनकर मेरे मन 
पर बापूजी के बहुत बड़े आदमी होने की छाप गहरी हो गई । मेरे 
पिताजी और काका के काका होने के नाते मेरे लिए वह बड़े तो थे ही 
परन्तु उनके चमकौल सुनहले दांतों का प्रभाव मुझ पर अधिक पड़ा । फिर 
मेरे लिए कुछ नया अनुभव भी था कि इतने बड़े होने पर भी वह हंसते हें 
और हमारे घर के और फीनिक्स के बड़े लोगों की तुलना में वहसब से ज्यादा 
और बराबर हँसते है । 


दतौन समाप्त होते-होते और भी बच्चे वहां आ गए और बापूजी ने 
बड़ों के साथ बात करना छोड़कर हमसे खेलना शुरू किया। वह बारी-बारी 
से हमको अपने कंधे पर उठाकर बरामदे के पासवाली ढलवां हरियाली 
पर लुढ़काने लगे । हम फिर-फिर दौड़कर उनके कंधे पर चढ़ते और वह 
फिर-फिर हमें लड़का देते । कोई आधे घंटे तक यह आनन्द तथा कोलाहलमय 
खेल चलता रहा । 


पहरभर दिन चढ़ा तब बापूजी हम लोगों को लेकर फीनिक्सवासियों के 


बापूजी की पहली सीख ११५ 


घरों में चक्कर लूगाने और सबके कुशल समाचार पूछने निकले । उस समय 
वह जालीदार कपड़े की आघी बांह की सफेद कमीज और सफेद पतलन 
पहने थे । 

हम बापूजी के पीछे-पीछे चल रहे थे। जब उनकी जालीदार कमीज 
देखने से फुरसत मिली तो मेंने देखा कि रामदासकाका हमारी टोली में 
नहीं हें । इसलिए मेंने जोर से पुकारा, “छामदाश काका ! ओ लछामदाश 
काका ! ” बापूजी ने तुरन्त मुझे टोककर कहा, “ लछामदाश' क्या कह रहा 
है ? 'रामदास' बोल ! ” में फिर से बोला, “'लामदाश ।” तब बापजी ने 
सब बच्चों से कहा, बोलो, बच्चो हिप-हिप हुर्रररे!” सब मिलकर 
ऊंची आवाज से बोले, हिप-हिप हुर्‌ रर्‌ रे! ” बापूजी ने हमसे फिर 
इसे दृहराने को कहा । फीनिक्स की दिशाएं गूंज उठीं। पांच-सात बार 
सब मिलकर बोल चुके तब उन्होंने मुझसे हुर र्‌ र्‌ र्‌ रे ” बुलवाया । ठीक- 
ठीक बोल देने पर उन्होंने मुझसे कहा, बोल, हुरर्ररे रामदासकाका ।” में 
बोला, हुरर्रररे रामदासकाका।” चलते-चलते बापूजी ने मुझसे बारबार 
यह उच्चारण करवाया, और जब मेरा 'ल' मिटकर शुद्ध र बन गया तब 
जाकर हुर्ररे रामदासकाका” कहने की झंझट से मुझे मुक्ति मिली । 'ल' से 
र--थह बापूजी से मिला हुआ मेरा पहला पाठ था । उस दिन से लेकर 
अन्तिम समय तक जो असंख्य पाठ बापूजी ने मुझे पढ़ाये वे उतने ही वात्सल्य 
से परिपूर्ण थे । 

इस समय मेरी आयू छ: वर्ष की थी | 

दूसरी बार जब बापूजी फीनिक्स आये तब मेरे बदन पर बहुत से फोड़े 
निकल आये थे। में उनके पास खेलने मया, तो उन्होंने इन फोड़ों को देखा 
और हमारे घर पर आये । मेरी माताजी से कुछ बातचीत करके उनको 
बता गए कि मुझे टमाटर खिलाया जाय । | ह द 

इसके बाद बापूजी ने मुझसे पूछा, क्‍यों, तू टमाटर खायगा ? ” 

खाऊंगा। 

“तो देख , पके हुए लाल-लाल टमाटर मत खाना । हंरे, कच्चे टमाटर 
खाना । खाने में कुछ कड़वे तो लगेंगे, परन्तु उनसे रक्त की शुद्धि जल्दी 
होगी । 

मेने हरे टमाटर खाना आरम्भ कर दिया। खाने में वह अच्छे नहीं 
लगते थे, परन्तु बापूजी ने दवाई के रूप में खाने को कहा था, इसलिए मन 
मार कर भी उन्हें खाता था और अपने साथियों के सामने अपनी शान 
में बटटा नहीं लगने देता था । 

उन दिनों बापजी खाने और खिलाने के शौकीन थे । वह आते 
तो इतवार की छटटी के दिन सारा फीनिक्स एक पंक्ति में बैठकर 
भोजन करता था । कई प्रकार के बढ़िया-बढ़िया पकवान्न बनते थे। 
किसी दिन सब लोग बापजी के घर पर भोजन करते तो किसी 
दिन हमारे घर पर सबको दावत होती थी । गजरात, महाराष्ट्र 
और कर्नाठक में प्रचलित प्रनपोली' या बेड़मी' बापूजी को अन्य मिष्ठान्नों 
से अधिक प्रिय थी | प्रनपोली के साथ घी अत्यधिक मात्रा में खाया जाता 
हूँ। नमकीन चीजों में उन्हें पकौड़ी, पकौड़े, मद्रासी इडली जेसा गजराती 
ढोकला पसंद थे। जब कभी बापूजी हमारे घर पर भोजन करते तब 
नमकीन, मिठाई आदि की तंयारी करने में बा और काकी को काफी 
परिश्रम उठाना पड़ता । इसी प्रकार प्रत्येक शक्रवार की रात भी मेरी 
स्मृति में विशेष रूप से रह गई हे । साप्ताहिक इंडियन ओपिनियन को 
तेयार करने की वह रात होती थी । कभी-कभी सारी रात रतजगा करना 
पड़ता था । बापूजी कभी सबके साथ जागते थे और खड़े-खड़े रात भर 
काम करते थे। ऐसे अवसर पर काम करने वालों की थकान दूर करने तथा 
उनका उत्साह बनाये रखने को आधी रात के समय सबके लिए बापूजी 
खीर बनवाते थे और सहभोज करते थे । 


लेकिन, इन दावतों तथा बढ़िया-बढ़िया पकवाज्नों का सिलसिला 
शरू-श्रू में ही रहा। आगे चलकर जब बापूजी ने अपने जीवन में भारी 
परिवर्तन का आरम्भ किया तब ये दावतें बन्द हो गईं। हमारे घर में बहुत 
तेज मसालेवाली और मिचंवाली शाक-सब्जी तथा पकौड़ी आदि खाना 
मगनकाका ने बन्द कर दिया और भोजन में थोड़ी-सी भी त्रटि होने पर 
उग्र बन जाने वाले मगनकाका अब प्रायः सोम्य बन गए । घर में अंग्रेजी 
रहन-सहन धीरे-धीरे बढ़ रहा था वह भी रुक गया । भोजन के समय मेज 
पर छरी कांटे से ही भोजन करने की शान घट गई । रविवार को घर में 
स्वाद की अनेक वस्तुएं बनाने के बदले सादा भोजन लेकर घर से बाहर 
कहीं अमराई या अन्य सुन्दर स्थान पर वनभोज का सात्विक आनन्द 
लेनें का प्रचलन बढ़ा । 


इस प्रकार फिनिक्स के जीवन में महत्त्वपूर्ण परिवर्तन होने लगे । 

बापूजी फीनिक्स में अपनी पूर्ण युवावस्था में थे और अकेले उनके 
ही बल पर उस सुदूर देश का वातावरण अनेकविध प्रवत्तियों से गंज उठा 
था । शीतकाल में जिन प्रदेशों में बफ पड़ती है वहां कुछ वक्ष ऐसे होते हें 
जो हिमस्नात के तुरन्त बाद ही फल उठते हूँ । 


बापूजी की शक्तियां भी फीनिक्स में इसी प्रकार खिल उठी थीं और 
उन्होंने हर पहल में अपने जीवन की सात्विकता प्रस्फूटित कर दी थी । 
मानवदौबंल्य तो उनको छ तक नहीं सकता था। वेयक्तिक, सामाजिक 
राजकीय, पारिवारिक---सभी क्षेत्रों में उन्होंने उत्तरोत्तर महत्वपूर्ण 
अनुष्ठानों का सूत्रपात कर दिया था। एक ओर उन्होंने जीवन भर के लिए 
पूर्ण ब्रह्मचयत्रत धारण किया था और दूसरी ओर सत्याग्रह का बीड़ा 
उठाया था । अपने निकट के नौजवान की सारी यवावस्था धनसंग्रह करने 
के पीछे ही बरबाद न होती रहे, इसके लिए उन्होंने जहां सारा जीवन 
आमूल बदलने का अनुष्ठान किया था वहां फंशन और आहार-विहार के 
नित-नये प्रछोभनों पर रोक लगाने के लिए भी वह जी-जान से कोशिश कर 
रहे थे । यह सब सुन्दर था, प्रशंसनीय था; परन्तु सबसे श्रेष्ठ और भव्य था 
शिक्षण के क्षेत्र में उनका नवीनतम प्रयोग । यह प्रयोग उन्होंने वहां झुरू 
तो किया, पर वहां के सत्याग्रह-आंदोलन के कारण उसमें वह अधिक समय 
नहीं दे सके और वह प्रयोग अधूरा ही रह गया। हिन्दुस्तान आकर 
बापूजी की वह इच्छा साबरमती आश्रम और ग्जरात विद्यापीठ में पूरी 


हुई। 
बापूजी ने जिस प्रथम छात्रावास का सूत्रपात किया, उसमें विश्व- 
बन्धुत्व और मानवता के विकास की बड़ी समर्थ कल्पना थी। आय॑ संस्कृति 
, की उत्क्रांति भी उसमें निहित थी। हमारी उस पाठशाला में देश-देश के 
शिक्षकों और सभी धर्मों के विद्यार्थियों का समूह एकत्र हुआ था और 
उस सुयोग का भरपूर लाभ लेने का कोशल बापूजी के पास था। नेंठाल 
और ट्रांसवाल के जो भारतीय सत्याग्रही जेल गये थे उनके पुत्रों को शिक्षा 
देने का उत्तरदायित्व बापूजी ने अपने ऊपर ले लिया था । इस प्रकार जो नये- 
नये लड़के फीनिक्स आये थे उनमें मद्रास के ईसाई और गुजरात के मुसलमान 
लड़के भी थे। इन सबके लिए पढ़ने का स्थान फीनिक्स के छोटे-छोटे झोपड़ों 

में निकल आया; परन्तु छात्रावास के योग्य किसी मकान की सुविधा 
नहीं थी। फिर गहपति कौन हो, यह भी एक समस्या थी। बापूजीने इस 
समस्या को बड़े साहस के साथ हल किया। फीनिक्सवासियों के प्रत्येक 
परिवार में दो-दो तीन-तीन विद्याथियों को घर के ही सदस्यों की भांति 
रखने की योजना उन्होंने बनाई और घर-घर जाकर महिलाओं को समझा- 
ब॒झा कर उसी योजना का प्रारम्भ कर दिया । उन्होंने माताओं से सिफा- 
रिश की कि इन विद्यार्थियों की देखभाल उसी प्रकार सावधानी और 
परिश्रम से की जाय, जेसे कि अपने बच्चों की की जाती हं। इस 
प्रकार कुटंबों को विकसित करके उनको जनसेवा से ओत-प्रोत कर देने 
की उज्ज्वल महत्वाकांक्षा उन्होंने रखी । यह साबरमती के सत्याग्रह 
आश्रम की राष्ट्रीयशाला और गुजरात विद्यापीठ का स्प्रथम अंकुर था । 


. हमारे पर में तीन विद्यार्थी भरती हुए। वे सभी मुझसे ड््ोढ़ी-दुगुनी 
आय के थे। उनमें सबसे होशियार और सयाने इब्राहीम का स्मरण मुझे 

रह गया है। आनन्दलालकाका क्‌ घर पर प्रेमजी नामक विद्यार्थी था। 
उसको लेकर रोज कोई-नत-कोई बखेड़ा उठ खड़ा होता था और विवाद 
चलता था। बापूजी के घर में जो विद्यार्थी थे उनमें माणिक्यम्‌ को में नहीं 
भूला हूं। छोट विद्यार्थियों पर वह चपतों की झड़ी लगाने में कुशल था। 
वह हमारी पाठशाला का बड़ा विद्यार्थी तथा मानीटर' था तथा दो घंटे 
बाद बदलते हुए शिक्षकों के आने में विलम्ब होने पर वर्ग की व्यवस्था 
संभालता था। पाठशाला के आचायें थे श्री कोडिस । 


हमारी पाठशाला और छात्रालय में किसे अधिक अच्छा कहा जाय 
इसका निर्णय सरल नहीं है । में खूद अपने घर में माता-पिता के पास था, 
इसलिए छात्रालय के बारे में मेरा कथन निर्णायक नहीं हो सकता । फिर 
भी मेरी राय में विद्याथियों की पढ़ाई के मृकाबछ उनके रहने तथा भोजन 
की व्यवस्था अधिक अच्छी थी । अतिथि-विद्यार्थियों की सुख-सुविधा के लिए 
जो कुछ आवश्यक होता था, सब सावंधानी से किया जाता था। हिन्दू के घर 
में मुसलमान बालक को परायापन महसूस न हो, कदम-कदम पर उसे 
अपने घर की याद न सताए, इसके लिए भरसक कोशिंश की जाती थी। 
हमार घर मे उन्हें घर का सबसे बढ़िया भाग रहने को दिया गया था। वहां 
तीन पलंग, फर्श पर बढ़िया जाजम, छोटी-छोटी मेजें आदि सजाए' गए थे। 
में उस कमर में पहुंचने पर महसूस करता था; मानो किसी धनी घर में जा 
पहुंचा हूं। वहां शान्ति बहुत रहती थी। बे विद्यार्थी बहुत धीमे-धीमे 
बातचीत करते थे । घरवालों को उनकी उपस्थिति महसस न हो, इसकी 

वे बहुत सावधानी रखते थे। जहां तक मुझे याद है, वे मृश्किक से आठ-दस 
महीने हमार यहां टिके थे, परन्तु जबतक वे रहे, हमारे घर का वातावरण 
बहुत नीरव और गम्भीर था। भरसक कोशिश और सेवा करने पर भी 
हमार घर के बड़ों और अतिथि-विद्याथियों के बीच कुछ मानसिक संघर्ष 
चलता ही रहता था। दोनों ओर हृदय का विकास बापूजी के आदरों तक 
नहीं पहुंचा था । 


फीनिक्स में बापूजी ने हमारे लिए प्राथमिक पाठशाला की भी नींव 
रखी । पढ़नेवालों में हम तीन----रामदासकाका, देवदास काका और में---के 
अतिरिक्त बाहर के भी दो-तीन लड़के आने लगे, जो उम्र में मुझसे 
बड़े और शरीर से भी काफी मजबत थे । प्रेस में काम करनेवालों में से 
दो-तीन सज्जनों ने पढ़ाने का काम हाथ में ले लिया । गणित मेरे पिताजी 
गजराती मगनकाका और अंग्रेजी श्री कोडिस सिखाने लगे । बाहर से 
आनेवाले बच्चे गिरमिट्मक्त भारतीय लोगों के थे। उनके झोपड़े हमारे 
रहने की टेकरियों के सामने वाली टेकरियों पर थे । उन्हें मील डेढ़ मील 
से भी अधिक चलना पड़ता था। हिन्दी में बातचीत करना पहले-पहल 
उनके साथ ही हम लोग सीखे । न जाने क्‍यों, उस समय॑ हम हिन्दी को कल- 
कतिया बोली के नाम से पहचानते थे। इसका कारण शायद यह रहा होगा 
कि उत्तरप्रदेश, बिहार आदि से गिरमिट में बंधकर दक्षिण अफ्रीका जाने 
वाले मजदूरों की समुद्र-यात्रा कलकत्ते से हुआ करती थी, इसलिए उन्त सबको 
और उनकी बोली को कलकतिया' कहा जाता था । 


ये दूसरे बच्चे हमसे डरने के कारणया हिन्दी और गुजराती की 
बोली के अन्तर के कारण हमसे कुछ अलग-अलग थे । पढ़ने के समय 
आकर अलछग बंठ जाते और पढ़ाई खत्म होने पर आपस में बातचीत करते 
हुए लौट जाते थे । उनके पुराने, बिना चमक-दमक के कपड़ों के कारण 
उनका अनादर न करने और यथासंभव उनकी सहायता करने की भावना 
हमारे दिल में जागृत हो गई थी; क्योंकि जब पिताजी और मगनकाका 
आदि हमें पढ़ाते थे तो वे हमारी बात सनने के पहले उनकी बात सनते थे । 
उन्हें समझाने में भी वें अधिक समय लगाते थे। बच्चे दबकर, धीरे से 
प्रश्न का उत्तर देते तो उन्हें निस्संकोच होकर जपर से बोलने और शर्मिन्दा 
न होंने के लिए बढ़ावा दिया जाता था । मगनकाका तो उनके किसान- 
जीवन की, उंनकी परिश्रम करने की शक्ति की और सादे रहन-सहन 
की बार-बार हमारे सामने प्रशंसा करते थे और. उनसे सरलता व सादगी 
सीखने की शिक्षा भी देते रहते थे । मेरे मनपर इस बात का गहरां असर 

पड़ता था और क्लास से छटने के बाद जब कलकतिया लड़के अपने घर को 
लौटते तब में भी उनके साथ-साथ थोड़ी दूर तक जाता और आपस में उनका 
भाईचारा देखा करता था। दोस्ती करने के लिए उनसे बात करने की कोशिश 
भी करता था, परन्तु कभी खुलकर वे मिले ही नहीं । शायद उनके चित्त 
में यह भय जम गया था कि उजले घर के ये बालक हमारा मजाक उड़ायंगे । 


वे कुछ महीने ही पढ़ने आये । फिर न मालम क्या हुआ, उन्होंने 
आना बन्द कर दिया। बाद में उधर का कोई लड़का हमारे साथ पढ़ने 
नहीं आया । समय बीतने पर धीरे-धीरे हमारी शिक्षा काफी आगे बढ़ी और 
पाठशाला का भी विकास हुआ, पर अड़ौस-पड़ौस के विद्याथियों और लोगों 
से हमारी घनिष्टता नहीं बढ़ी । 


फीनिक्स की इस सर्वप्रथम शाला में स्वयं बापूजी ने एक भी दिन 
वर्ग लिया हो, ऐसा मुझे स्मरण नहीं है, परन्तु जब कभी वह फीनिक्स आते 
तब पाठशाला देखने अवश्य आते थे। वह बच्चों की पढ़ाई इतनी नहीं देखते 
थे जितनी कि सफाई। एक बार उन्होंने मेरे कान में मेल देख लिया और 
नहाते समय कान में भी मर न रहने देने के लिए मुझे समझाया । इसके बाद, 
पाठशाला जाने से पहले मझे अपनी माताजी को दिखाना पड़ता था कि 
शरीर पर कहीं मं तो नहीं है । कई बार तो स्वयं पिताजी मेरे पैरों का मैल 
धोते और मेरे नांखन काठ देते थे । 


पाठशाला में हमारी पढ़ाई व्यवस्थित रूप से शुरू होने के कुछ दिन 
बाद फीनिक्स के वातावरण में अकस्मात्‌ गम्भीरता आ गई। मेंने देखा कि 
धर के बड़ों के मुख पर॑ उदासी छा गई है । कुछ समय तक मेरी समझ में 
इसका कारण नहीं आया | फिर बड़ों की बातचीत से मुझे ज्ञात हुआ कि 
“मोहनदासकाका किसी संकट में हें।” बाद में यह सना कि बोथा 
नामक किसी गोरे ने बापूंजी, हरिछालकाका और दूसरों को भी कंदखाने 
में डाल दिया हूँ ।. वहां. पर उन लोगों को खाने के लिए केवल मक्‍्की का 
बना दलिया ही मिलता है, जो उन्हें लकड़ी के चम्मच से खाना पड़ता हैं 
पहनने के लिए उनको पूरे कंपड़े भी नहीं मिलते । 


इस समाचार के बाद कई महीनों तक जब बापूजी फीनिक्स नहीं 
आये तब इस बाते का/ अनुमान हुआ कि हम लोगों की परिस्थिति 
इन गोरों के बीच कसी विकंट है । बोथा की जेल से निकलने के बाद बापूजी 
को राजनीति के कांमकाज,में और भी ज्यादा उलझना पड़ा। फिर भी 
फ़ीनिक्स के शिक्षण के प्रयोग की आगे बढ़ाने का उन्होंने आग्रह रखा और 
वहां बाहर के छात्रों को रंखेने की योजना बंनांई । 

बापू उस समय दक्षिण अफ्रीका के सत्याग्रह के दूसरे दौर में फंसे हुए 
थे। फीनिक्स में पाठशाला व पारिवारिक छात्रालय का श्रीगणेश करके वह 
जोहान्सबर्ग और वहां से इंग्लेंड जा पहुंचे थे। इस पारिवारिक छात्रावास 
की उम्र बहुत थोड़ी रही। इसके बाद बापूजी ने दुबारा कभी ऐसे छात्रावास 
का प्रयोग दक्षिण अफ्रीका में या भारत में किया हो, मुझे स्मरण नहीं है । 

यद्यपि फीनिक्स के उस छात्रावास का प्रयोग अल्पजीवी साबित हुआ 
तथापि फीनिक्स की पाठशाला'धीरे-धीरे बढ़ती गई। जहां तक मुझे याद है, 
उस पाठशाला का बाह्य स्वरूप तीन महीने से अधिक शायद ही कभी एक- 
सा रहा हो । समय-समय पर पाठ्यक्रम, पाठ्य-५स्तकों और शिक्षकों में 
परिवत्तंन होता रहता था। परन्तु पाठशाला सतत चलती रही। श्री कोडिस 
के फीनिक्स छोड़ने के समय तक वह उनके-ही मकान में थी । 

हमारे छात्रावास की स्थापना के सम्बन्ध में सन्‌ १९०९ की २ जनवरी 
के इंडियन ओपीनियन' में फीनिक्स की पाठशाला के सम्बन्ध में एक सूचना 
प्रकाशित की गई थी। ता० ९-१-१९०९ को छात्रावास के बारे में विशेष 
सूचना छपी थी, जिसका महत्वपूर्ण अंश यह है : 

“फोनिक्स के कार्यकर्त्ताओं में जो परिवार वाले हें वे अपने घर में 
आठ-आठ लड़कों तक के रहने-खाने की व्यवस्था कर सकेंगे । विचार यह हे 
कि जिसे अपने यहां रखा जाय उसे अपने निजी बालक के समान ही सम्हाला 
जाय। यह प्रथा हिन्दुस्तान में पुराने समय में चलती थी। जहां तक बन पड़े 
उसको फिर से शुरू किया जाय। हर प्रकार के हिन्दुस्तानी को लिया जायगा। 

“खाने-पीने में किसी भी प्रकार का भेद नहों किया जायगा। लड़कों 
को कुछ परिवत्तेत के साथ वही भोजन दिया जायगा जो फीनिक्सवासी लेते 
हैं। अर्थात्‌ आधी बोतल दूध; दो औंस (एक छठांक ) घी, आटा, मीली मील 
(पुपु) अर्थात्‌ सक्‍का का दलिया, दाल, चावल, हरी सब्जी, ताजे फल, 
सोंगी (प्रधानतया सृंगफली ) खांड और डबल रोटी । इसमें से कौन-सा 
भोजन किस समय दिया जाय, यह हमारे सामान्य नियम के अनुसार निश्चित 
किया जायगा। 

“इस भोजन में चाय, कॉफी या कोको का समावेश नहीं किया जायगा। 
अपने ज्ञान और अनुभव के आधार पर हमारा विश्वास है कि चाय आदि 
बच्चों को तो हानिकारी हे ही, बड़ी आयुवालों को भी हानिकारी हे । 

“कुछ डाक्टरों का कहना है कि चाय आदि के प्रचार से लोगों में रोगों, 
की वृद्धि हुई है । फिर चाय, कोको और कॉफी साधारणतया गुलामी से काम 
करने वाले सजदूरों द्वारा पेदा कराई जाती हैँ । नेटाल में गिरमिटियों से 

इनकी खेती कराई जाती हे । कोको कांगो में होता है । वहां गिरमिट में बंधे 
हुए हब्शियों से काम लेने में जो जुल्म किया जाता हैँ उसकी कोई हद नहीं 
है । चीनी प्रायः गुलाम मजदूरों से ही पेदा कराई जाती है । यह हम छोगों 
को सुविदित है। इन सब बातों को गहराई से जांचना कठिन हैँ, फिर भी उक्त 
तीन चौजों--चाय, कॉफी, कोको---का उपयोग जितना कम किया जाय, 
अच्छा। फिर आज जबकि हिन्दुस्तान में स्वदेशी का आग्रह जोरों से किया 
जा रहा है, इन तीनों चीजों का त्याग उचित ही है । 

“छड़कों का पहनावा एक-सा रखना सुविधाजनक होगा । पायजामा, 
कुर्ता, नेकर, सेंडल, धपटोपी, तौलिया, रूमाल आदि का हिसाब एक पौंड 
तेरह शिलिग छः पेन्स लगाया गया हे । टोपी सब अपने-अपने समाजकी पहलनेंगे। 
धूपटोपी धूप में काम करते समय पहनी जायगी । जो मां-बाप यह पोशाक 
पहनना या इतना खर्चे करना न चाहें अथवा इतनी सादगी सिखाना पसन्द 
न करें, वे एक अलग सन्दृक में अपने घर के कपड़े दे दें । 

“सोने के लिए खाट देने का हमारा इरादा नहीं है, किन्तु जेल की तरह 
के तख्त का प्रबन्ध करने का विचार किया गया हूं, क्योंकि हमारी राय में वे 
अधिक आरोग्यप्रद होते हें । रजाई-गद्टों के बदले कम्बलों का प्रयोग भी हमें 
अधिक आरोग्यप्रद प्रतीत हुआ हे । इस प्रकार बिस्तर में तीन कम्बल, एक 
तकिया, चार चादर और तकिए के तीन गिलाफ अवधय होंगे । 

“पढ़ने का शुल्क नहीं रखा गया है। प्रेस में काम करने वाले हो पढ़ायगे 
और उनको वहां से आजीविका मिल जाती है । इसके लिए प्रेस ने सम्मति 
दे दी है । फिलहाल एक समिति बनाई गई हैँ, जो शिक्षा-पद्धति आदि के बारे 
में विचार करती रहेगी। 

यद्यपि इंडियन ओपीनियन' के इस लेख में बापूजी के हस्ताक्षर नहीं हे, 
फिर भी लिखावट से स्पष्ट हे कि यह स्वयं उनका ही लिखा हुआ है । 
यह लंख गुजराती में है । 


* २० : 
शिक्षा का नवीन प्रयोग 
बापूजी ने फीनिक्स में पहले-पहल जो पाठशाला प्रारम्भ की उसमें 


उन्होंने परीक्षाओं का या दूसरी-तीसरी-चौथी आदि श्रणियों का नाम 
तक नहीं रखा था। यही नहीं, फीनिक्स की पाठशाला के लिए कोई विशष 

शिक्षक भी नहीं बुलाया गया था। बरसों तक फीनिक्स की पाठशाला चली 

परन्तु वहां पर एक भी व्यक्ति ऐसा नहीं बुलाया गया जिस पर शिक्षक की 

छाप लगी हो, अर्थात्‌ जो पेशेवर शिक्षक रहा हो, क्‍योंकि बापूजी ने हमारी 
पढ़ाई की सारी नींव ही और ढंग से रखी थी । 


पढ़ाई की पुस्तक कौनसी हों, पाठय-क्रम क्या हो, या पढ़ाई की कसौटी 
क्या हो,इस संबंध में बापू ने न कोई आदेश दिया,न कोई विशेष आग्रह रखा। 
बालकों को पढ़ाने वाल व्यक्ति सुयोग्य हों और विद्यार्थी पर अच्छा प्रभाव 
डालने वाले हों, इस बात की सावधानी बापूजी ने रखी और यह काम फी- 
निक्‍स में बसे हुए कार्यकर्ताओं को ही उन्होंने सौंपा । 

बापूजी के प्रेम भरे परिचयों के कारण यह फीनिक्स को सुयोग प्राप्त 
हुआ था कि वहां पर अनेक देश और अनेक धर्म के लोग आ इकट्ठे हुए.थे । 
जमंन, अंग्रेज, अफ्रीकी, चीनी, ईसाई, पारसी, मुसलमान, यहूदी तथा 
वेष्णव, सबका पँचमेल फीनिक्स में माधर्य सें और हादिकता से चल रहा 
था। परस्पर घृणा, ऊंच-नीच का भेद, या पग-पग पर कटुता का वहां 
अस्तित्व नहीं था। समय के अपने बारूपन के दिन याद करने पर में यही 
अनुभव करता हूं कि मुझे एक विद्ञाल परिवार में और सुन्दर सुरक्षित 
वातावरण में दिन-रात विचरने का अवसर मिला था। मेरे लिए पिताजी 
और मगनकाका जैसे आदरणीय और माननीय थे, उसी प्रकार हमारी पाठ- 
शालाके जमेन शिक्षक कोडिस भी आदरणीय और माननीय थे। 


बापूजी ने अपने जीवन में एक-से-एक बढ़कर आश्रम और विद्यालय 
बनाये तथा संचालित किये, किन्तु उन सबमें कोडिस-शाला अपने ढंग की 
निराली थी | वहां के चेतनमय वातावरण की स्मति आज भी मझमें 
स्फूरति पंदा करती है। 


श्रीकोडिस का घर फीनिक्स में मिट॒टी से बना हुआ और घास से 
छाया हुआ पहला घर था। उसके चारों ओर मनोहर बागीचा था। कभी- 
कभी वह एक हब्शी नौकर रख लेते थे, पर अधिकतर काम स्वयं ही करते 
थे। इतने बड़े मकान में अकेले रहने पर भी वह उसे आइने के समान स्वच्छ 
और पूर्णतया व्यवस्थित रखते थे। उनकी नस-नस में जर्मेंन खून दौड़ रहा 
था। इसलिए नजाकत तो वे सहन कर ही नहीं सकते थे। हम लोगों के 
शरीर चपल बनें और हमारी तितिक्षा-शक्ति बढ़े, इसके लिए वह स्देव 
जाग्रत रहते थे । 

श्रीकोडिस के पढ़ाने का ढंग भी अनोखा था। मंह से बोलकर सम- 
झाना मानो उन्हें पसन्द ही नहीं था। जोर-जोर से अपनी बात दुहरा कर, 

विद्यार्थी के दिमाग में घुसड़ देने का प्रयास करते हुए मेने उन्हें कभी नहीं 
देखा। न किसी अन्य यूरोपवासी शिक्षक को ही ऐसे चीखते हुआ पाया। 
बह अपने आग्रह को प्रकट करके प्रत्यक्ष अनुभव कराकर शिक्षा देते थे। 
उदाहरणाथं, सुलेख सिखाने के लिए दो फूट लम्बी और रूगभग आधा इंच 
व्यास की पेन्सिले उन्होंने हमारे लिए मंगाई थीं। लिखते समय उस पेन्सिल 
का ऊपर का सिरा हमें अपने दाएं कंधे की सीध में रखना पड़ता था और 
नीचेवाला सिरा पकड़ने में अंगठे को और तज्जनी को बिलकुल सीधा 
रखना पड़ता था। यदि लिखतें-लिखते अंगूठे या तर्जनी की जरा भी गोला- 
कृति हो जाती या हम अंगुली पर ज्यादा दबाव दे देते, अथवा ऊपरवाला 
सिरा दाएं कंधे की सीध को छोड़ देता तो कोडिस साहब चुपके से हमारी पीठ 
के पीछे आ धमकते और पेन्सिल को छीनकर उससे हमारी अंगलियों के 
जोड़ों पर दो-चार तड़ातड़ वार कर देते थे । उनकी दृष्टि हमारे 
भले-बरे अक्षरों पर उतनी नहीं रहती थी जितनी कि हमारे लिखने, बैठने 
और पेंसिल पकड़ने के तरीके पर। 


उनकी पाठशाला में प्रत्येक विद्यार्थी को अनशासन का पालन बड़ी 
सावधानी से करना पड़ता था। पाठशाला की समाप्ति पर वह हमें एक 
'कतार में खड़ा करके व्यायाम कराते थे । किसी की एड़ियों के बीच का 
कोण थोड़ा-सा भी बदल जाय या घुटना जरा भी झुक जाय तो उसकी 
आफत आ जाती थी। 


कोडिस साहब का इशारा होते ही उनके बताए हुए पेड़ पर हमें बन्दर 
की-सी तेजी से चढ़ जाना पड़ता था और पेड़ से उतरते समय जहां से वह 
बताएं तत्काल धरती पर कद पड़ना होता था। कदने में कोई लड़का ढील 
करे और हाथ में पकड़ी हुई डाल को आज्ञा पाते ही छोड़ न दे तो कोडिस 
साहब का मृंह क्रोध से लाल हो जाता था। उनकी हुंकार सुनकर अपने- 
आप डाली हाथ से छट जाती थी। 


कोडिस साहब क सजा द॑ंने के दो तरीके थे। जरा-जरासी बात पर वह 
विद्यार्थी की दीवार की ओर मुंह करके खड़ा होने के लिए मजब्र क रते थे। 


अनशासन, व्यवस्था, स्वच्छता आदि पर कोडिस साहब जितना 
जोरद॑त थे उतना पुस्तकों की पढ़ाई पर नहीं देते थे । रामदासकाका को 
अंग्रेजी सिखाने के लिए उन्होंने काफी परिश्रम किया था, परन्तु अधिकतर 
वह पदार्थ-विज्ञान क ही पाठ विनोदपूर्ण ढंग से पढ़ाया करते थे। खरगोश 
बिल्ली , कुत्ते, चूहे आदि के आंख, पर, पंजे और दूसरे अवयवों में जो अन्तर 
 हींता है, वह समझाते थे। तरह-तरह के प्राणियों के चित्र बताते थे। भौगो- 

लिक चित्रों को सक्ष्मदशंक कांच से बड़ा करके दिखाते थे और ऐसे विषयों 
की सचित्र पोथियां पढ़ाते थे । 


मेरे पिताजी को इस तरह की पढ़ाई पसन्द नहीं थी। उनको यह समय 
की बरबादी प्रतीत होती थी और उनक वेष्णव मानस को पंजश्ञ-पक्षियों के 
शिकारी अवयवों की बातें अग्राह्म थीं। परन्तु फीनिक्स में वह एक ही पाठ- 
शाला थी, इसलिए वह मझे वहां भेजने के लिए मजबर थे। 

मगनलालकाका इस कोडिस-शाला में नियमपूर्वक समय निकाल 
कर आया करते थे और गूजराती तथा गणित पढ़ाते थे। उस समय हम बड़ी 
एकाग्रता से उनके पास पढ़ते थे। दिन भर में यही घंटा हमें पढ़ाई का प्रतीत 
होता था। अन्य समय मानो शरीर की आदतें बनाने में बीतता था| मेरा 
अनमान है कि यदि पूरे चार वर्ष भी कोडिस साहब की वह पाठशाला चली 
होती तो जर्मन स्फति और कठोर आदतें हम लोगों के जीवन में स्थायी हो 
जातों । .. 
._कोडिस साहब के अतिरिक्त दूसरे विदेशी शिक्षकों में, जिनका मुझे स्मरण 
है, उनमें श्री पोलक बहुधा फीनिक्स आते थे। वह जोहान्सबर्ग के कार्यालय में 
बापूजी के पास काम करते थे। रस्किन की उस पुस्तक के वह प्रशंसक थे ही 
जिसके कारण बापूजी की सर्वोदिय' की कल्पना सुस्पष्ट हुई थी और फीनिक्स 
में डेरा जमाया था। यहां के विकास में उनको भी दिलचस्पी थी। फीनिक्स 
की स्थापना व इंडियन ओपीनियन के संचालन में उनका महत्वपूर्ण सहयोग 
था । बरसों तक इंडियन ओपीनियन' के अंग्रेजी विभाग का संपादन श्री 
पोलक ने ही किया था । उन्होंने अपने लिए भारतीय नाम केशवलाल 
चना था। रविवार की छट्री के दिन पिताजी, सगन॒लालकाका और दो-तीन 
अन्य फीनिक्सवासी बाग की छाया में बेठकर विनोद-वार्त्ता करते थे। 


चलते-फिरते कई बार पोलक साहब मुझसे अपनी अंगली पकड़वा लिया 
करते और अंग्रेजी में अनेक प्रइन पूछा करते थे। में अंग्रेजी नहीं के बराबर 
समझता था, इसलिए वह अपना प्रशइन बार-बार छोटा करके पूछते थे और 
मझसे उत्तर प्राप्त करते थे। इस प्रकार उन्होंने अंग्रेजी में मेरा प्रवेश कराया। 
वह इतनी धीमी आवाज में बोलते थे कि अपनी कणंद्विय को मुझे तीक्षण 
बनाना पड़ता था। उनका स्वभाव इतना विनोदी और सरलरू था कि उनके 
पास जरा भी संकोच का अनूभव नहीं होता था । 

श्री आइज़क एक ऐसे अंग्रेज अतिथि थे जिनके आने पर फीनिक्स के 
सभी बच्चे खश हो जाते थे। उनका स्वभाव विदूषकं का-सा' था। प्रातः- 
काल से रात तक वे हँसाने की कोई-त-कोई बात हमारे सामने रखते.ही रहते 

थे। सीधी तरह बोलना और बात करना मानो वह जानते ही न थे। कभी 
कुर्सी पर बैठ कर अपने पैर का अंगूठा नचाते, कभी मेंढक की चाल चलते 
कभी चौंक कर भाग निकलते और बच्चों की सारी टोली को अपने पीछे 
दौड़ाते । जब वह अभिनय के साथ रीछ और बन्‍्दरों की कहानी सुनाते तब 
मानो. वह जानवर ही हमारे सामने उपस्थित हो जाते थे ! किन्तु उनके 
भरपूर हास्यरस में अवांछनीय बात जरा भी नजर नहीं आती थी । 


फीनिक्स के भारतवासी व्यक्तियों में श्री सेम ऐसे थे, जो हमें पढ़ाने के 
लिए पाठशाला में नहीं आते थे, फिर भी परोक्ष रूप से वह हमारे शिक्षक ही 
थे। वह फीनिक्स के मुद्रणालय के इंजीनियर थे। यंत्रों को सुधारना, साफ 
रखना, अखबार छापना, पुस्तकों की जिल्द बांधना, इत्यादि कार्य श्री सेम 
के हाथ में था । उनके हाथ काले हों तो भी उनके हाथ से कागज या किताब 
प्र धब्बा नहीं लगता था,यह देखकर हमें बड़ा आइचरय होता था। वह शिकार 
भी खेला करते थे। ऊंचे व॒क्ष की शाखा पर जाते हुए सांप को वह एक ही बार 
बन्दूक चलाकर नीचे गिरा देते-थे । जब वह हिरन का शिकार करने जाते 
तब ऊंची घास. में छिप-छिपकर चलने की उनकी कला देखने में मझे बड़ा 
आनन्द आता था। शिकारी होने पर भी वह बालकों के बड़े प्रेमी थे। हम 
लोग बागीचों में चोरी करें या नटखटपन करके प्रेस की कोई मशीन बिगाड़ें 
तो अनेक बार उनकी पैनी नजर हम पर पड़ जाती थी। परन्तु उन्होंने कभी 
हमें डांटा-डपटा नहीं, न हमारी शिकायत ही किसी से की, केवल धीरे-से 
हमें समझा दिया करते थे। उनकी बात हम मान भी लेते थे। वह मद्रासी 
ईसाई थे और उनका पूरा नाम गोविदस्वामी' था। 


श्री क्वीन नाम के एक चीनी सज्जन भी फीनिक्स में कुछ समय के लिए 
आये थे। उनके बारे में मझे इतना याद है कि उनके पीछे-पीछे हम फीनिक्स 
के बागीचों में घूमते थे। उनके विचित्र उच्चार सुनने में हमें मजा आता 
था। उनका वेश.-ओऔर हावभाव हमें अजीब-सा छूगता था। 


एक थे श्री किचन । वह जहां-तहां बिजली की रोशनी लगाते रहने 

में उलझ रहते थे । शाम के समय वह बेकार कनस्तरों को खेतों में ढंग से 

रखकर अपनी पिस्तौल से चांदमारी किया करते थे । मझे ऐसा याद है कि 

वह बापूजी के मकान में ही रहते थे और उस घर के निर्माता भी कही थे । 

श्री पोलक से पहले 'इन्डियन ओपीनियन के अंग्रेजी विभाग का संपादन- 

कार्य श्री किचन ही करते थे। पता नहीं क्‍यों, वह बहुत पहले ही फीनिक्स 
से चले ग़ए थे और कुछ वर्ष बाद मने सुना कि उन्होंने आत्महत्या करली । 


डरबन से जब दाऊद शेठ, रुस्तमजी शेठ, उमर शेंठ आदि फीनिक्स 

आते थे, तब उनके आतिथ्य के लिए हमें काफी दौड़-धूप करनी पड़ती थी। 
उनके लिए आवश्यक चीजें दौड़कर हमें ही लानी पड़ती थीं। यदि हमारे 
काम करने में सुस्ती दीख पड़ती तो वह नाराज हो जाते थे। फीनिक्स में 
कहां पर कौन-सा नया शाक किस पौधे पर है इसकी जानकारी मुझे अधिक 
रहा करती थी और उनके लिए नई तरकारी लाने का काम करने में मुझे 
उनसे शाबासी मिलती थी। 

सार यह कि ये अतिथि भी हमारे शिक्षक थे, जिनके द्वारा फीनिक्स के 
एकान्त कोने में हमारा संबंध शेष दुनिया से थोड़ा-बहुत जुड़ जाता था । 


इस प्रकार यदि बापूजी फीनिक्स में महीनों तक नहीं आते थे तो भी 
उनकी छाया दिनरात हम पर बनी रहती थी और उनके कारण हमारी उस 
जंगल की पाठशाला -में एक अच्तर्राष्ट्रीय विद्यापीठ का-सा वातावरण 
कायम रहता था तथा अन्तर्राष्ट्रीय संस्कार हमें जान-अनजान में मिलते 
रहते थे । 

श्रेणी और वाषिक परीक्षा का क्रम न होने पर भी फीनिक्स की पाठ- 
शाला में पढ़ाई का स्तर मेट्रिक्युलेशन' तक पहुंचाने का था | परन्तु अनेक 
शिक्षकों के बदलते रहने के कारण उनकी वह इच्छा पूरी न हुई। 
हमारी पढ़ाई ढीली ही रही । उन्होंने जो योजना बनाई थी उसकी रूप- 
रेखा ९ जनवरी, १९०९ के इंडियन ओपीनियन ' में इस प्रकार प्रकाशित 
हुई थी : 

#इस पाठशाला का प्रधान उहेश्य लड़कों का चारित््य विकसित करना 
है। कहा गया हे कि सच्चा शिक्षण बच्चे अध्ययन करने पर प्राप्त करते हें । 
अर्थात्‌ तब उनमें ज्ञान प्राप्त करने की अभिरुचि पेदा होती हूँ । ज्ञान तो 
अनेक प्रकार का होता है । कुछ हानिकारक होता है । इसलिए यदि विद्यार्थियों 
का चारित्र्य सुगठित न किया जाय तो वे विपरीत ज्ञान प्राप्त कर लेते हें । 
बिना तरीके के, जो आया सो पढ़ाते रहने के कारण, कई लोग नास्तिक हो 
जाते हैं और बहुत पढ़ें हुए होने पर भी कई चरित्रहीन बन जाते हैं । इसलिए 
लड़कों की नौतिमत्ता सुदृढ़ करने में उन्हें सहायता देना इस पाठशाला का 
मुख्य उह्देश्य है । 

“लड़कों को उनकी स्वभाषा, अर्थात्‌ गुजराती अथवा हिन्दी और 
दशक्‍यतः तमिल तथा अंग्रेजी का ज्ञान दिया जायगा | अंकगणित, इतिहास, 
भूगोल, वनस्पति तथा प्रकृति का ज्ञान दिया जायगा । जो लड़के आगें बढ़ 
पायंगे उन्हें बोजगरणित और रेखागणित भी सिखाया जायगा ? संद्रिक्युलेशन 
तक तेयारी करा देने की धारणा रखी गई हू । 

“धर्म शिक्षण के लिए माता-पिता जिस धर्मंगुरु को चाहें, भेज सकते हें। 
हिन्दू लड़कों को हिन्दू माता-पिता की इच्छा के अनुसार हिन्दू धर्म के मूल 
तत्त्व सिखाए जायंगे । हिन्दुस्तानी ईसाइयों को ईसाई धर्म के तत्त्व श्री वेस्ट 
और श्री कोडिस थियोसफी के आधार पर सिखायंगे । मुसलमान लड़कों को 
जम्मे के दित डरबन जाने की इजाजत दी जायगी । हमारा विश्वास हूं कि 
प्रत्येक व्यक्ति की तालीम धर्म की तालीम के बिना व्यर्थ हु। इसलिए प्रत्येक 
माता-पिता का कर्तव्य हैं कि वह अपने-अपने धर्म का शिक्षण और जिसे 
सांसारिक ज्ञान बताया जाता है, दोनों ही एक साथ दे । गहराई से विचार 
करने पर पता चलेगा कि जिसे हम सांसारिक शिक्षण कहते है, वह भी धर्म 
को सुदृढ़ करने की ही तालीम है । हमारा विश्वास हे कि इस उद्देश्य से रहित 
जो शिक्षा दी जाती हे वह बहुधा हानिकारक होती हू । 

. “भारत के प्रति बच्चों का प्रेम बढ़ाने और उन्हें स्वदेशाभिमानी 
बनने में सहायता देने के हेतु से भारत का प्राचीन और अर्वाचीन इतिहास 
सिखाया जायगा । 


“यह विचार हम लोगों को भी सही जंच जावे और जिस ऊंची पदवी 
काम ४ है कर रहा हूं, वह हम प्राप्त करें, ऐसी चाह रखोगे तो ईइवर 
हम ऐसा देगा।* 

.. फीनिक्स में पाठशाला और पारिवारिक छात्रावास का जब से श्रीगणेश 
हुआ, तबसे कुछ ऐसा ही वातावरण वहां उत्पन्न हो गया था कि अन्य विषयों 
की पढ़ाई में हम सावधान न भी रहें, धर्म के विषय में किसी के सामने नीचा 
न देखना पड़े, इस बात की जागरूकता तथा अभिलाषा हमारे अंदर बनी 
रहती थी । 


उस समय जितने बालक पढ़ रहे थे उनमें हिन्दुओं की संख्या आधे 
से कम थी। विद्यार्थी अथवा शिक्षक एक-दूसरे के धर्म पर छींटाकशी या 
वादविवाद नहीं करते थे। पर अपने-अपने धर्म की अच्छी-अच्छी बातें सुनने- 
सुनाने का उत्साह उस वातावरण में था । भारतीय ईसाई अंग्रेजी भाषा, 
अंग्रेजी तौर-तरीके और इतवार की सम्मिलित प्रार्थना में अपना गौरव 
विशेष रूप से प्रदर्शित करते थे। हिन्दुओं के त्यौहारों का उत्साह छिपता नहीं 

था। वे बार-बार आनंवाले त्यौहार मनाने में अपनी विशेषता अनभव करते 
थ। मुसलमान लड़के अपने दीन और कुरान की प्रशंसा के गीत गाते हुए 
नहीं अघाते थे। छँकिन धर्म की भिन्नता के कारण हमारे बीच में कभी अन- 
बन का प्रसंग पदा नहीं हुआ । 


फिर भी अपने बालकों की संस्कारिता श॒द्ध रहे और वे संगति-दोष के 
शिकार न बनें यह हमारे माता-पिता के लिए चिन्ता का विषय था। 
बापूजी के जेसी ऊंची श्रद्धा को अपनाना उन लोगों के लिए कठिन था, जो 
सनातन धर्म के परम्परागत भावनाशील अनयायी थे । 


हमारे घर में जो तीन विद्यार्थी थे उनमें दो मुसलमान थे। उनकी 
देखभाल और सुविधा के लिए हमारे घरवालों को कम परिश्रम नहीं करना 
पड़ता था । कस्तूरबा को बापूजी ने इससे भी कड़ी कसोटी पर चढ़ाया था। 
हमार घर में सौम्य प्रकृति तथा धनी घराने के गजराती लड़के थे, परन्तु बा 
के यहां उम्र प्रकृति के ईसाई लड़के थे, जो मद्रास की ओर से श्रमिक के रूप 
में आकर दक्षिण अफ्रीका में बसे हुए गिर॒मिट-मुक्त परिवारों के बालक थे। 


मेरे माता-पिता कट्टर वेष्णव परम्परा पालनेवाले थे। अभी तकं में 
वह दिन नहीं भूला हूं जब हमारे घर में बापूजी के मुसलमान मित्रों को 
आदरपूर्वक भोजन कराने के बाद, मेरी माताजी और काकी उनके उपयोग 
में आए हुए पीतल के बर्तनों को अग्नि में तपाकर ही रसोईघर में रखती 
थीं। मेरे पिताजी के लिए भी मुसलमानों की पंक्ति में भोजन करना एक 
विकट समस्या थी। उन्होंने अपने-आंप को बापूजी के हाथों में पूर्णतया 
छोड़ रखा था, इसलिए वह बापूजी के अनुसार चलने का भरसक प्रयास 
करते थे और अपने मन की बात मन में ही रखते थे। परच्तु उनको 
विधर्मियों के साथ बापूजी की घनिष्ठता विकट समस्यारूप प्रतीत होती थी । 
पिताजी के मुख से मेने इस संबंध में अधिक नहीं सुना, वंयोंकि, उन्हें बोलते 
की आदत बहुत कम है। लेकिन उनकी पुरानी डायरी में कहीं-कहीं दो-चार 
शब्द मिल जाते हैं, जिनसे उनके मनोमन्थन का पता चलता हैँ। उस समय 
दक्षिण अफ्रीका सें बापूजी भाई के नाम से प्रसिद्ध थे और पिताजी ने अपनी 
डायरी में उनका उल्लेख मोहनदासकाका के साथ-साथ कवर भाई क नाम 
से भी किया है। डायरी के कुछ उद्धरण इस प्रकार हैं 

४ जनवरी १९०६ : शाम को ६ बजे हमारी ट्रेन जोहान्सबर्ग स्टेशन 
पहुंच गई। रामा, देवा, मणिलाल, बापू, और श्रीमती पोलक स्टेशन पर मुझे 
लिवाने आये थे। उनके साथ ७ बर्ज घर पहुंचा । नहानें-धोने के बाद भोजन 
के लिए. सब मेज पर जा बैठ । सारी अंग्रेजी रीतियां देखकर अज़ीब लगा ॥ 

मन में अनेक विचार आये---हमारी रीति अच्छी या इनकी, यह निश्चय नहीं 
कर पाया। भोजन में ब्रेड, शाक, दाल-भात आदि वस्तुएं थीं। भोजन के बाद 
कोको था। भोजन के आरम्भ होने से पहले भाई ने गीताजी के प्रथम 
अध्याय के २४ से २७ इलोक पढ़े और गुजराती में उनका अर्थ पढ़ा | दस बजे 
सो गया। सोने की सुविधा बड़ी अच्छी थी । 

५ जनवरी १९०६ :५ बजे उठकर साढ़े ६ बजे स्नान आदि से निवृत्त हो 
गया। मोहनदासकाका के कहने पर मणिलाल मेरे बूट पालिश करनेके लिए 
ले गया । इसकी मेरे मन पर गहरी छाप पड़ी, जिसे लिख सकना मेरी शक्ति 
के बाहर है । सभी लोग बिना कुछ खाये-पिये काम के लिए निकल पड़े। में 
भाई के साथ उनके दफ्तर तक पैदल गया, जो करीब दो मील की दूरी पर हे। 
रास्ते में इंडियन ओपीनियन' साप्ताहिक के सम्बन्ध में बातचीत हुई । ठीक 
साढ़े नौ बजे भाई ने दफ्तर में काम शुरू कर दिया । दफ्तर में काम करने- 
बाली कन्या को देखकर मन में कई विचार आये। दोपहर के समय भाई ने 
और दफ्तर के सब लोगों ने केले और मूंगफली का अल्पाहार किया । उसके 
बाद प्रेस के खर्च का हिसाब बारीकी से जांचा गया और शाम को साढ़े पांच 
बजे भाई के साथ में घर आया । रात को भोजन के समय अंग्रेज मित्र पोलक- 
दम्पति का खुलकर मिलना-जुलना देखकर विचार में पड़ गया । 

६ जनवरी १९०६: भोजन के समय भाई के घर श्री पोलक के विवाह 
के सिलसिले में कुछ सज्जनों को दावत दी गई थी। अंग्रेज, मुसलमान, हिन्दू, 
सब थे । भोजन के समय का विनोद मुझे अत्यधिक जान पड़ा । 

७ जनवरी १९०६: कल के मुकाबले आज चक्की से गेहूं पीसने में थका- 
बट कम हुई । 

११ जनवरी १९०६: स्मिथ, पोलक और श्रीमती पोलक भाई के घर 
में ही रहते हैं और बहुत आजादी का बर्ताव करते हैं, यह देखकर बहुत 
विचार आते है । 

' १२ जनवरी १९०६: मेंने श्री बीन को और भाई ने श्री वेजरनाजर 
को इंडियन ओपीनियन' में तमिल और हिन्दी विभाग बन्द करने के लिए 
भेजा । 

१४ जनवरी १९०६: बापूजी के कई पत्र लिखे और उर्दू कायदा 
सीखना शूरू किया । 

२० जनवरी १९०६ : ईसा हाजी शुगरकेन कालोनी की ट्रेन से आये। 
उनको लिवाने के लिए भाई और उमरशेठ के साथ में भी गया 4 दोपहर में 
सब मेहमान श्री आइज़क, कलनबेक, ईसा हाजी, उमर शेठ व हाजी हबीब 

हाजिर थे। पोलक हिन्दुस्तानी पोशाक पहने थे । भोजन में में अलग बैठा 
था। 


२७ जनवरी १९०६: शाम को ६ बजे की गाड़ी से में फीनिक्स से 
डरबन गया। कनाट के ड्यूक डरबन में थे। रात को साढ़े सात बजे भाई 
जोहान्सबर्ग से आये । सब लोग सीधे कांग्रेस-भवन में गये | ढाई सौ से तीन 
सौ व्यक्तियों तक का सहभोज हुआ।। में हिन्दू मित्रों के साथ बेठा। 


१६ मार्चे १९०६ के पत्र से मालम हुआ कि भाई ने प्रिटोरिया 
में मसलमानों से माफी मांगी। पढ़कर गहरे विचार में पड़ गया । 


डायरी की इन पंक्तियों से अनुमान होता है कि ईसाई,, मुसलमान 
आदि के साथ एक-रूप हो जाना पिताजी के लिए आसान नहीं था। पर 
बापूजी की श्रद्धा इस प्रकार की थी कि जहां सामान्य छोग अंधेरा और 
निराशा देखते थे वहां बापूजी को जीवन और प्रगति की झलक दिखलाई 
पड़ती थी। जहां ओरों को संकट तथा विनाश नजर आता था, वहां बापूजी 
को सफलता और कल्याण के स्पष्ट दर्शन होते थे । ऐसा न होता तो वह 
अपने घर के छोटे बच्चों के साथ अन्य धर्मों के बच्चों के रात-दिन रहने की 
व्यवस्था: क्यों करते ? 


हमार घर में जो अन्य तीन धर्मों के बालक थे, उनमें से इब्राहीम का 
असर मुझपर अधिक पड़ा। वह पढ़ने में जैसा चतुर था वेसा ही बोलने में 
भी। उसकी स्वच्छता से रहने की आदत भी आकर्षक थी। उसका बात 
करने का ढंग भी बड़ा लभावना था। 


फीनिक्स भर में छोटे-बड़े सभी व्यक्ति इब्राहीम की होशियारी की 
तारीफ किया करते थे | इधर में अपनी मढ़ता के लिए बदनाम-सा था और 
अपने बारे में ऐसी निन्‍्दा सुन-सुनकर मेरी भावना ऐसी बन गई थी कि 
जब में किसी की तारीफ सुनता तो मुझे वह स्वर्ग से उतरा हुआ-सा प्रतीत 
होता था। उसकी शक्ति एवं चातुर्य का मूल किस बात में है, इसकी खोज 
में में लगा रहता था। फिर जो कुछ समझ में आता उसकी आजमाइश 
भी किया करता था। 


कई दिनों तक अवलोकन और मनन करते रहने के बाद इब्राहीम 
के चातु्यं और उसकी समझदारी का मूल मेंने खोज निकाला। उसकी नाक 
की जड़ में, जहां चश्मा रखा जाता है, एक चोट का चिह्न था। उसक कारण 
बात करते समय उसकी नाक की खाल खिंचा करती थी और उसकी लम्बी 
पैनी नाक ताचती हुई दिखलाई पड़ती थी। मुझे यकीन हुआ कि उसकी 

विशेषता का मूल उसकी नाक का यह चिह्न ही है । यदि ऐसा ही चिह्न मेरी' 
नाक पर भी हो जाय तो में भी उसी के बराबर अक्लमन्द और शरीफ माना 
जाऊंगा। बस में एक कोने में जा घुसा और वहां पर छिपे-छिपे मेने एक 
कटोरी की धार से अपनी नाक की खाल छीलना आरम्भ कर दिया। लगातार 
चार-पांच दिन तक यह उपक्रम जारी रहा। रोज शाम को थोड़ी-थोड़ी चमड़ी 
घिस कर सवेरे उठते ही में शीशे में अपना मुंह देखता कि ठीक इब्राहीम का 
जैसा चिह्न नाक पर बना या नहीं । किन्तु बदकिस्मती से वह निशान भौंड़ा 
बन गया। नाक में दर्द काफी रहा, परन्तु अपना चातुर्य बढ़ाने के लोभ-वश 
मेने उसे बर्दाइत किया। जब वह घाव भर गया तब दुबारा मेने अपनी नाक 
की जड़ छील कर चिह्न को सुधारने की कोशिश की, पर वह चिह्न सुधरा 
ही नहीं। आखिर मेंने हार मानी और मन में संतोष कर लिया कि मेरे 
नसीब में ही बुद्धपन बदा है और इस प्रकार मन को समझाकर मेंने वह 
प्रयास छोड़ दिया । । | ' 

' फीनिक्स में जो गोरे आते थे वे हम पर अपनी श्रेष्ठता की धाक 
बेठाने का प्रयास करते हुए मालम नहीं पड़ते थे। पोलक तथा 
आइज़क आदि हमारे यहां राज्यकर्त्ता की हेसियत से. नहीं आते थे, 
किन्तु बापूजी जैसे व्यक्ति ने अपने कट्टर विरोधियों को प्रेम और 
कष्ट-सहन के बल. से जीत लेने का जो अनुष्ठान प्रारम्भ किया था, 
उसको देखने और उसमें सहायता करने के लिए बापूजी के निमंत्रण पर आते 
थे । जबतक वे हमारे साथ रहते थे, अभिन्न होकर रहते थे। बापूजी की भी 
यह सूचना थी कि उनका स्वागत हृदय से किया जाय, जिससे भारतवर्ष की 
और भारतवासियों की प्रतिष्ठा में वृद्धि हो । इस सूचना का अमल विशेषत: 
मेरे पिताजी और' काका करते थे। वे उनके साथ सारा दिन बितातेथे। 
उनकी हर प्रकार की आवश्यकता पूरी करने की कोशिश करते थे। इस 
कारण भी गोरे लोगों की श्रेष्ठतां मेरे मन में बस गई थी। एक मुख्य 
कारण उनकी भाषा भी थी। में देखता था कि चारों ओर अंग्रेजी भाषा 
की ही प्रतिष्ठा हैं। इसलिए वे लोग मुझे अधिक सामर्थ्य॑ वाले प्रतीत होते 
थे। हंर जगह, हर कोने में सारी बातचीत अंग्रेजी में ही होती थी। प्राय: 
सभी पुस्तकें अंग्रेजी में ही मिलती थीं। हम लोगों को जो सुन्दर व सचित्र 
बालसाहित्य मिलता था वह भी अंग्रेजी में होता था। हँसी-खेल की कहा- 
नियां अंग्रेजी में ही मिलती थीं ।. 'चिल्ड्रन्स एनसाइक्लोपीडिया' नाम का 
सुन्दर मासिक पत्र जब आता था और उसके चित्र, उसकी विज्ञान की 
बातें तथा चमत्कारपूर्ण कथाएं मगनकाका हमें सुनाते थे, तब अंग्रेजी का 
श्रेष्ठत्व मेरी कच्ची बुद्धि को बहुत ही प्रभावित करता था। उस समय मेंने 

अपने अनुभव से यंह महसूस किया था कि जो कोई अंग्रेजी समझ और बोल 
नहीं पाता, वह पूरा आदमी ही नहीं हैँ । ऐसे व्यक्ति को अपने चारों ओर 
का वारत्ताल्ाप तथा विनोद चुपचाप मूढ़वत सुन लेना पड़ता था। मेरे मन 
में गोरे लोगों के प्रति देवत्व को भावना अंकुरित हो गई थी और मुझे अंग्रेजी 
भाषा ही विद्या की साक्षात मूत्ति प्रतीत होती थी । 


: २२ :. 

बापूजी के सबसे बड़े पुत्र हरिलालकाका मुख्यतः पढ़ाई के उद्देश्य से 
ही अपने पिता से निराश होकर घरसे निकल भागे थे। बुद्धि, दक्षता और 
कष्ट-सहन में हरिलालंकाका बापू के साथियों से कम शक्तिवाले नहीं थे, 
परन्तु बापूजी स्कूल और कालेजों में दिये जानेवाले शिक्षण के खिलाफ थे 
और काका आधुनिक उच्चशिक्षण प्राप्त करना चाहते थे । इसलिए हरिलाल- 
काका जेसे सम्वेदनशील व्यक्ति का उनके पास रहना कठिन हो गया। स्वयं 
बापूजी बेरिस्टर थे और इंग्लेंड जाकर ऊंची शिक्षा प्राप्त कर आए थे। इतना 
ही नहीं, अपनी उस विद्वत्ता का नित्य के काम-काज में पूरा-पुरा उपयोग 
भी कर लेते थे | फिर भी अपने पुत्रों को उस शिक्षा से वंचित रखने का उनका 
दुढ़ आग्रह था। उसे आग्रह की ऊंची भूमिका को समझना आसान नहीं था 
'फलत: हरिलालकाका के लिए आवश्यक हो गया कि वह अपने पिता का 
आसरा छोड़कर अपने-आप ऐसा शिक्षण प्राप्त करें, जिससे संसार में उनकी 
गिनती पढ़े-लिखों में हो । 


फीनिक्स की पाठशाला के श्रीगणेश की जो बातें मेंने लिखी हूँ, वे 
सन्‌ १९०८-६९ की हूँ। बापूजी ने हम लोगों को पढ़ाने का जो यह नया उपक्रम 
किया था, उससे पहले ही हरिलालकाका बापूजी को छोड़कर जोहान्सबर्ग 
से भारत चले आए थे और अहमदाबाद के हाई स्कूल में मेट्रिक की शिक्षा 
प्राप्तकर रहे थ।... | 

पिताजी के संग्रह में बापूजी का लिखा एक पुराना लेख मिला हें, ज॑ 
१७ सितम्बर, १९०९ को लन्दन से लिखा गया था। उस समय राजकोट में 
गुजराती साहित्य परिषद का तीसरा अधिवेशन होनेवाला था। इस निमित्त 
से बापूजी ने स्वभाषा के बारे में यह निबन्ध लिखा था। उसपर से पता चलता 


रे४ जीवन-प्रभात, 


है कि बापूजी ने फीनिक्स की पाठशाला में अंग्रेजी की पढ़ाई पर क्यों जोर 
नहीं दिया । लेख इस प्रकार हे : 

“हिन्दुस्तान में आजकल नई हवा चल रही है, किन्तु हिन्दू, मुसलमान, 
परसी सभी मेरा देश” या हमारा देश' की रट लगा रहे हें । इस सम्बन्ध में 
हमें फिलहाल राजनैतिक दृष्टि से नहीं सोचना है । भाषा की दृष्टि से विचार 
करने पर हमारी समझ में सीधे यह बात आती है कि हमारा देश' की पुकार 
हम अपने अन्तर से करें, इससे पहले अपनी भाषा का स्वाभिमान हमारे दिल 
में पंदा होना चाहिए। ऐसा प्रतीत होता है कि हिन्दुस्तान भर में छोटे-बड़े 
सभी लोग अपनी-अपनी भाषा के बारे में ध्यान देने लूगे हें--यह एक सन्‍्तोष 
की बात है । ऐसे उद्गार भी सुनाई पड़ते हें कि कुछ ऐसा होना चाहिए 
कि प्रत्येक भारतवासी आपस में एक भाषा का प्रयोग कर सकें | भविष्य 
में यह सम्भव भी हो सकता है । यह तो सभी लोग स्वीकार करेंगे कि वह भाषा 
हिन्द की ही होनी चाहिए। लेकिन यह कदम भविष्य में जोर पकड़ 
सकता है। में हिन्दुस्तानी हूं' यह गौरव हमारे दिल में पंदा होना चाहिए 
और इसी के अन्तर्गत यह गौरव भी उदित होना चाहिए कि में गुजराती हूं।' 
अगर ऐसा न हुआ तो हम न तेरह के रहेंगे, न त्रेपन के, न हम घर के रहेंगे, न 
घाट के । 


“प्रत्येक प्रान्‍्त के अग्रणी दूसरे प्रान्तों की भाषाओं का ज्ञान प्राप्त न 
करे तो काम नहीं चलेगा | गुजराती के लिए बंगाली, मराठी, तमिल, हिन्दी 
आदि भाषाएं सीखना आसान हे, कठिन नहीं है । जितनी माथापच्ची और 
जितना प्रयास गलतफहमी में पड़कर हम लोग अंग्रेजी भाषा पढ़ने में करते हें, 
उससे आधा प्रयास भी यदि देश की भाषाओं को सीखने के लिए कर तो देश 
में नया वातावरण पदा हो जायगा और इस तरह बड़ी मात्रा में हिन्दुस्तान 
का उद्धार हो सकेगा । 


“हिन्दुस्तान की शिक्षा के बारे में लाड' मेकाले ने जो विचार प्रकट किये 
हैं, उन पर में मोहित था। दूसरे भी बहुत से लोग उनसे मोहित हैं । लेकिन 
अब मेरा मोह टूट गया है ओर में चाहता हूँ कि औरों का मोह भी खत्म हो 
जाय। परंतु इस पर अधिक चर्चा के लिए यह स्थान नहीं है। यदि ऊपर की 
बातें सही हँतो यह भी सही हैँ कि गुजराती भाषा के लिए हम अलग विचार 
कर सकते हैं । गुजराती लोग आपस में अंग्रेजी में बातचीत करें तो ऐसा कहे 
बिना रहा नहीं जाता कि यह निम्न स्थिति का सूचक है। अंग्रेजी के मोह के 
कारण हमारी मातुभाषा दरिद्र हो गई है । हम स्वयं उसका. अपमान कर रहे 
हें, इसलिए हम बिल्कुल ही दीन बन जाते हें। जब में अपने विचार गुजराती 

में ठीक तरह से प्रकट न कर सकने और अंग्रेजी में कर सकने की स्थिति पर 
विचार करता हूं, तब मेरा सारा शरीर कांप उठता है। जिन्होंने अपनी भाषा 
का अनादर किया हु वे भला देश का क्या भला कर सकेंगे ? गुजरात की 
महान प्रजा किसी समय गृजराती को भूलकर दूसरी भाषा को अपनाए 

यह स्वप्न में भी संभव नहीं हो सकता और यदि यह सम्भव नहीं है तो जो 
लोग उस भाषा को छोड़ देते हैं वे देश के अर्थात्‌ अपनी प्रजा के द्रोही हैं, यह 
कहना अत्यक्ति नहीं होगा । 


यह वाक्य गलत नहीं हू कि भाषा में प्रजा का चित्र प्रतिबिम्बित 
होता है । इसीलिए गुजराती, बंगाली, उद्दं, मराठी परिषदें होने लगी हैं 
यह बहुत अच्छे भविष्य का द्योतक है । जो भारतवासी स्वदेश से बाहर जाते 
है, उनको इस सम्बन्ध में बहुत सावधान रहने की आवश्यकता हू । उनपर 
बहुत बड़ा उत्तरदायित्व हैं । यदि वे अपनी भाषा को भूल जायंगे तो पाप के 
भागी होंगे । 


कुछ अधिक अंग्रेजी पढ़े हुए लोगों के लेखों म मेने पढ़ा हे और कुछ 
को कहते हुए सुना हे कि वे स्वयं गृजराती की अपेक्षा अंग्रेजी ज्यादा जानते हैं। 
यह हमारे लिए बड़ी शर्म की बात हें। वास्तव में जो व्यक्ति अंग्रेजी में 
लिखते या बोलते ह, बे नत्तो सही अंग्रजी लिख पाते हु और न बोल ही पाते हूं । 
ही स्वाभाविक है । यह सच है कि कुछ विचार हम अंग्रेजी मे अधिक स्पष्टता 
से प्रकट कर सकते हें, लेकिन यह भी हमारे लिए शम की ही बात हे। अंग्रेजी 
व्याकरण और महावरे हम भलीभांति जानते हैं, ऐसा नहीं कहा जा सकता । 
जबकि गजराती व्याकरण और मुहावरे कोई भी भारतीय ठीक तरह से 
जान सकता है । उसमें भतकाल के बदले वर्तमान काल का प्रयोग भूलकर भी 
कोई नहीं करेगा, तब हमारे अंग्रेजी लिखने में अंग्रेजी पढ़ने वालों की भी 
ऐसी भूलें बहुत ज्यादा नजर आती हूं। मुहावरे के दोषों का तो कोई अन्त 
ही नहीं है। गजराती में हम सही उच्चारण न करे, ठीक त्तरह से संयुकता- 
क्षर न बोले, यह सम्भव हैं, लेकिन इस कारण हम गजराती कम जानते है 
यह कहना गलत होगा। उच्चारण की भूले भी सहज दूर की जा सकती है । 


ऐसी दलील सुनी जाती हें कि जो विद्यार्थी अंग्रेजी पढ़ना चाहते हैं 
उनको अंग्रेजी बोलने का अभ्यास करना ही चाहिए। क्‍या यहं म्रम नहीं 
है? जब गजराती इकटठ हों तब यदि वे गुजराती में बोलगे तो अंग्रेजी के 
ज्ञान में कमी नहीं आयगी, बल्कि वृद्धि ही होगी; क्योंकि ऐसा करने पर, 
हमारे सुनने में केवल अंग्रेजों की ही अंग्रेजी आयगी और हमारे कानों की 
शक्ति तीव्र होकर गलत अंग्रेजी तुरन्त पहचान लेगी । 


१३४ जीवन-प्रभात. 


है कि बापूजी ने फीनिक्स की पाठक्षाला में अंग्रेजी की पढ़ाई पर क्यों जोर 
नहीं दिया । लेख इस प्रकार हे : । 

“हिन्दुस्तान में आजकल नई हवा चल रही है, किन्तु हिन्दू, मुसलमान, 
पारसी सभी मेरा देश' या हमारा देश' की रट लगा रहे हैं। इस सम्बन्ध में 
हमें फिलहाल राजनेतिक दृष्टि से नहीं सोचना है । भाषा की दृष्टि से विचार 
करने पर हमारी समझ में सीधे यह बात आती है कि हमारा देश' की पुकार 
हम अपने अन्तर से करें, इससे पहले अपनी भाषा का स्वाभिमान हमारे दिल 
में पंदा होना चाहिए। ऐसा प्रतीत होता है कि हिन्दुस्तान भर में छोटे-बड़े 
सभी लोग अपनी-अपनी भाषा के बारे में ध्यान देने लगे हें---यह एक सच्तोष 
की बात हैँ । ऐसे उद्गार भो सुनाई पड़ते हें कि कुछ ऐसा होना चाहिए 
कि प्रत्येक भारतवासी आपस में एक भाषा का प्रयोग कर सके। भविष्य 
में ग्रह सम्भव भी हो सकता है। यह तो सभी लोग स्वीकार करेंगे कि वह भाषा 
हिन्द की ही होनी चाहिए। लेकिन यह कदम भविष्य में जोर पकड़ 
सकता है। में हिन्दुस्तानी हूं' यह गौरव हमारे दिल में पंदा होना चाहिए 
और इसी के अन्तर्गत यह गौरव भी उदित होना चाहिए कि में गुजराती हूं।' 
क न हुआ तो हम न तेरह के रहेंगे, न त्रेपन के, न हम घर के रहेंगे, न 
घाट के । 


“प्रत्येक प्रान्त के अग्रणी दूसरे प्रान्तों की भाषाओं का ज्ञान प्राप्त न 
करें तो काम नहीं चलेगा | गुजराती के लिए बंगाली, मराठी, तमिल, हिन्दी 
आदि भाषाएं सीखना आसान है, कठिन नहीं है । जितनी माथापच्ची और 
जितना प्रयास गलतफहमी में पड़कर हम लोग अंग्रेजी भाषा पढ़ने में करते हें, 
उससे आधा प्रयास भी यदि देश की भाषाओं को सीखने के लिए कर तो देश 
में नया वातावरण पंदा हो जायगा और इस तरह बड़ी मात्रा में हिन्दुस्तान 
का उद्धार हो सकेगा । 


“हिन्दुस्तान की शिक्षा के बारे में लाड मेकाले ने जो विचार प्रकट किये 
हैं, उन पर में मोहित था। दूसरे भी बहुत से लोग उनसे मोहित हैं | लेकिन 
अब मेरा मोह टूट गया है और में चाहता हूँ कि औरों का मोह भी खत्म हो 
जाय। परंतु इस पर अधिक चर्चा के लिए यह स्थान नहीं है। यदि ऊपर की 
बातें सही हे तो यह भी सही है कि गुजराती भाषा के लिए हम अलग विचार 
कर सकते हैं । गुजराती लोग आपस में अंग्रेजी में बातचीत करें तो ऐसा कहे 
बिना रहा नहीं जाता कि यह निम्न स्थिति का सूचक है। अंग्रेजी के मोह के 
कारण हमारी मातृभाषा दरिद्र हो गई है। हम स्वयं उसका अपमान कर रहे 
हैं, इसलिए हम बिल्कुल ही दीन बन जाते हैं । जब में अपने विचार गजराती 

में ठीक तरह से प्रकट न कर सकने और अंग्रेजी में कर सकने की स्थिति पर 
विचार करता हूं, तब मेरा सारा शरीर कांप उठता है। जिन्होंने अपनी भाषा 
का अनादर किया हूँ वे भला देश का क्या भला कर सकेंगे? गृजरात की 
महान प्रजा किसी समय गजराती को भूलकर दूसरी भाषा को अपनाए 
यह स्वप्न में भी संभव नहीं हो सकता और यदि यह सम्भव नहीं है तो जो 
लोग उस भाषा को छोड़ देते हें वे देश के अर्थात्‌ अपनी प्रजा के द्रोही हें, यह 
कहना अत्यक्ति नहीं होगा । 


यह वाक्य गलत नहीं हू कि “भाषा में प्रजा का चित्र प्रतिबिम्बित 
होता हैं । इसीलिए गुजराती, बंगाली, उर्दू, मराठी परिपदें होने लगी हैं 
यह बहुत अच्छे भविष्य का द्योतक हैं। जो भारतवासी स्वदेश से बाहर जाते 
है, उनको इस सम्बन्ध में बहुत सावधान रहने की आवश्यकता हे । उनपर 
बहुत बड़ा उत्तरदायित्व है । यदि वे अपनी भाषा को भल जायंगे तो पाप के 
भागी होंगे । 


कुछ अधिक अंग्रेजी पढ़े हुए लोगों के लेखों म मेने पढ़ा है. और कुछ 
को कहते हुए सुना हे कि वे स्वयं ग जराती की अपेक्षा अंग्रेजी ज्यादा जानते हैं। 
यह हमारे लिए बड़ी शर्म की बात हें। वास्तव में जो व्यक्ति अंग्रेजी मं 
लिखते या बोलते हैं, ते नत्तो सही अंग्रेजी लिख पाते हे और न बोल ही पाते हं। 
दी स्वाभाविक है । यह सच है कि कुछ विचार हम अंग्रेजी में अधिक स्पष्टता 
से प्रकट कर सकते हें, लेकिन यह भी हमारे लिए शम की ही बात है अंग्रेजी 
व्याकरण और महावरे हम भलीभांति जानते हूँ, ऐसा नहीं कहा जा सकता । 
जबकि गजराती व्याकरण और म॒हावरे कोई भी भारतीय ठीक तरह से 
जान सकता है । उसमें भमतकाल के बदले वतमान काल का प्रयोग भूलकर भी 
कोई नहीं करेगा, तब हमारे अंग्रेजी लिखने में अंग्रेज़ी पढ़ने वालों की भी 
ऐसी भले बहुत ज्यादा नजर आती हूं। महावरे के दोषों का तो कोई अन्त 
ही नहीं हं। ग॒जराती में हम सही उच्चारण न कर, ठीक तरह से संयक्‍्ता- 
क्षर न बोलें, यह सम्भव है, लेकिन इस कारण हम गजराती कम जानते हैं 
यह कहना गलत होगा । उच्चारण की भूल भी सहज दूर की जा सकती है । 


ऐसी दलील सुनी जाती हें कि जो विद्यार्थी अंग्रेजी पढ़ना चाहते हें 
उनको अंग्रेजी बोलने का अभ्यास करना ही चाहिए। क्‍या यह भ्रम नहीं 
हे? जब गजराती इकट॒ठे हों तब यदि वे गुजराती में बोलेंगे तो अंग्रेजी के 
ज्ञान में कमी नहीं आयगी, बल्कि वृद्धि ही होगी; क्योंकि ऐसा करने पर, 
हमारे सुनने में केवल अंग्रेजों की ही अंग्रेजी आयगी और हमारे कानों की 
शक्ति तीव्र होकर गलत अंग्रेजी तुरन्त पहचान लेगी । 


१३६ . जीवन-प्रभात . 


इंग्लेंड में आये हुए विद्यार्थी अपने अध्ययन में इतने अधिक व्यस्त 
नहीं रहते कि वे गजराती पुस्तक पढ़ ही न सके । जिसको आंगे जाकर अपने 
देश की सेवा करनी है, सामाजिक काम करता है, उसे अपनी मातृभाषा के 
लिए समय निकालना ही होगा। यदि मातभाषा को भुलाकर ही अंग्रेजी 
सीखी जा सकती हो तो देश-कल्याण का मूल हेतु मारा जायंगा और बेहतर 
है कि अंग्रेजी सीखी ही न जाय । 


“फिर गजराती भाषा कोई साधारण भाषा नहीं है। जिसमें नरसिंह 
मेहता, अखा भगत और दयाराम जैसे कवि पैदा हुए हैं, उस भाषा को बहुत 
विकसित किया जा सकता है । फिर जिस भाषा के बोलनेवाले संसार के तीन 
महाधर्मों--हिन्दू, इस्लाम और जरथुस्ती--के अनुयायी हैं, वह भाषा इतनी 
ऊंची हो सकती है, जिसकी कोई सीमा नहीं। एकही विचार गजराती भाषा 

द्वारा तीन तरीके से दर्शाया जा सकता है | पारसी जिसे खुदा, मुसलमान 
जिसे अल्लाहताला और हिन्दू जिसे ईश्वर कहेगा उसे अंग्रेजीम केवल 
गाड' के एक ही नाम से पुकारा जायगा। 


“मुसलमानों के ग जराती लेखन में अरबी और शेख सादी की फारसी 
की छाया होगी । पारसी की गजराती में, जरथस्तं के जिन्दाबस्ता की 
छाया होगी, हिन्दू की गुजरांती में संस्कत की छाया होगी | हिन्दू और 

सलमान तो हिन्दुस्तान की सभी भाषाओं के लिए हूँ, किन्तु पारसियों को 
मानों गृजराती के लिए ही खुदां ने ईरान से भेज दिया है। उनके उत्साही 
स्वभाव के कारण गुजराती भाषा को अत्यधिक लाभ पहुंच सकंता हैं । फिर 
गुजराती अखबार आजकल उनके हाथ में हैं, इसलिए उनको पूरे उत्साह से 
गूजराती के भविष्य की रक्षा करनी चाहिए । उनसे एक ही विनंती करनी 
आवश्यक हुँ कि अब जब कि गजराती आपकी मातभाषा हो गई है 
और उसको आप छोड़ नहीं सकते तो उसका खन न्‌ करें। पारसी. लेखक अच्छे 
विचार सरल गुजराती में पेश करते हैं, किन्तु भाषा के उच्चारण और हिज्जे 
के तो मानो दृश्मन ही हें । 


सब गुजरातियों के लिए यह सोचने की बात है। हिन्दू, मुसलमान 
और पारसी, तीनों अपने अलग-अलग चौके में डटे हुए जान पड़ते हें । 
मुसलमान अभी तक शिक्षण-द्षेत्रमें गहराई तक नहीं गए हैँ, इसलिए गजराती 
पर उनका स्पष्ट असर नहीं दीखता । किन्तु अब वे पढ़ने लगे हैं। इस दिशा 
में हिन्दुओं और पारसियों को उन्हें आगे बढ़ाने का यत्त करना चाहिए 


“राजकोट में होने वाली परिषद से मेरा नम्र निवेदन है कि उसके 

नेता गुजराती भाषा के जानकार हिन्दू, मुसलमान और पारसियों की एक 
स्थायी समिति का निर्माण करें। वह समिति गजराती भाषा में तीनों कौमों 
द्वारा लिखे जानेवाले साहित्य पर निगरानी रखे और लेखकों. को सलाह- 
मशविरा दे । ऐसी व्यवस्था होनी चाहिए कि विचारशील लेखक अपने 
लेखों को ऐसी समिति से बिना कुछ पैसे दिए सूधरवा सकें। 


“अन्त में विलायत जाने वाले भारतीयों से में कहूंगा कि अंग्रेजों का 
उदाहरण लेकर उन्हें आंपस में अपनी मात भाषा का ही प्रयोग करता चाहिए 
ऐसा करने से भारत की' उन्नति होगी और उसका एक कतंव्य पूर्ण माना 
जायगा । ऐसा करना कुछ कठिन नहीं है ।” 


बापूजी' के इन विचारों का अमल हमारे घर में निष्ठापू्वक और 
समझकर किया गया । मेरे पिताजी और मगनलालकाका को घर में अंग्रेजी 
बोलने की जरा भी आदत नहीं थी। म्‌झे याद है कि में यदि भूलकर गजराती 
बातचीत में अंग्रेजी शब्द मिला देता था--जेसे कुरसी के लिए चेयर', 
चम्मच के लिए स्पूनन और द्वाक्ष के लिए ग्रेप्स' शब्द का प्रयोग करता 
था तो मगनकाका तुरन्त पूछते थे कि वह शब्द गुजराती है या अंग्रेजी 
और फिर अंग्रेजी आमफहम. शब्दों के लिए भी वह गजराती शब्द सिखाते थे । 
पिताजी मेरे योग्य सरल गजराती साहित्य का संग्रह करते रहते थे और 
बार-बार उन पुस्तकों को दोहराने के लिए मुझ प्रोत्साहित करते थे। 
गुजराती के बाद उन्होंने मेरे हाथ में छोटी तथा सुन्दर हिन्दी पुस्तकें दे रखी 
थीं और बंगाली वर्णमाला सीखने का श्रीगणंश भी कराया था, परन्तु तब 
मेरा ध्यान गजराती को छोड़कर और किसी भाषा पर नहीं लगता था । 


हरिलालकाका बापूजी की इच्छा के विरुद्ध अहमदाबाद के हाई स्कूल 
में पढ़ने गये थे। मेट्रिक्यलेशन की परीक्षा में वह प्रथम बार उत्तीर्ण रहे थे। 
उन्होंने फ्रेंच भाषा ली थी। दुबारा भी वह फ्रेंच ही सीख रहे थे । इस सम्बन्ध 
में बापूजी ने यह पत्र लिखा था 


श्रावण वद्य नवमी, 
संवत्‌ १९६७ (सन्‌ १९११) 
चि० हरिलाल 
फ्रेंच पर तुम बेकार समय और पैसे नष्ट कर रहे हो, ऐसा में मानता 
हूं || ऐसा अमूल्य समय यदि संस्कृत के लिए तुम देते तो कितना कल्याण होता 

इस बात का अनुमान में तुम्हें कैसे कराऊं ? आजकल जिस वातावरण में 
तुम घम-फिर रहे हो वह वातावरण भ्रष्ट है, इसलिए तुमको फ्रेंच की सूझी ॥। 
शायदएक वर्ष देर से तुम पास होते, परन्तु संस्कृत सीख लेते तो कितना अच्छा 
रहता ! संस्कृत के ज्ञान से हिन्दुस्तान की सभी भाषाओं के द्वार ख़ुल जाते हें। 
तुमने अपने हाथ से उन्हें बन्द कर दिया। दुबारा तुमने फ्रेंच का विषय लिया है, 
इसलिए यह लिख रहा हूं । अब भी तुम विचार करो और एक वर्ष परीक्षा 
को छोड़ कर भी संस्कृत आरम्भ करो । ऐसा करने के लिए यदि तुमको घर 
के अध्ययन के लिए सात रुपयों के बदले आठ देने पड़ें तो भी मुझे अधिक 
सन्‍्तोष होगा । । 


फिर भी तुम अपने मन की बात ही करना | तुम्हारे मार्ग में में विष्न 
डालना नहीं चाहता । मेरी सलाह एक मित्रकी सलाह हैँ, यही समझना । 
द --बापू के आशीर्वाद 


: २३ : द 
असली शिक्षा 


बापूजी के जीवन में परस्पर विरोधी बातों का आइचर्यजनक योग था । 
एक ओर तो वह अंग्रेजी भाषा और अंग्रेजियत से अपने देशवालों को दूर 
रखने का प्रयत्न करते थे, दूसरी ओर अंग्रेजों की अच्छी बातें सीखने की प्रेरणा 
करते थे । फीनिक्स के जीवन में ऊपरी सजधज से वह गोरों को मुग्ध कर देना 
चाहते थे; कितु भारतवासी परिवार भारतवष के प्राचीन ऋषि-मुनियों 
के अकिचन रहन-सहन में भी पीछे न रहे, यह भी उनकी अभिलाषा थी । 
खेती में, रसोई में और दूसरे काम-काज में वह हमें आधुनिक विज्ञान का पूरा 
लाभ दिलवाना चाहते थे और साथ ही गरीब-से-गरीब जीवन के आदर्श 
को अपनाना चाहते थे। मगनकाका और पिताजी, वापूजी की इस विचार- 
परम्परा के भक्त थे और गरीबी को अपनाने के संबंध में बापूजी बार-बार 
इन्हें परामर्श दिया करते थे। इन दोनों भाइयों के नाम लिखा हुआ बापूजी 
का निम्न पत्र विशेष उल्लेख योग्य हें : 
सन्‌ १९०९ 
चि० छगनलाल और मगनलाल प्न्ः 
मुझे दुबारा वकालत का पेशा न करना पड़े, इसमें ही भलाई है। मेरे 

मन की यह गहरी इच्छा हैं । जबतक म॑ जीवित हूं, फीनिक्स में हम लोग 
संपूर्ण गरीबी का अनुभव कर, ऐसा में चाहता हूं । ईश्वर से ऐसा समय मांगता 
हूं, लेकिन इसके विपरीत लक्षण देखता हूं । हम छोग सच्ची गरीबी भोगने 
लगें, ऐसा समय पूर्णरूप से आवे यह मुश्किल दीखता हूं. । डाक्टर मेहता की 
सहायता इसमें विध्तरूप दीखती है । जबतक वह सहायता आती रहे तबतक 
“कल के लिए धेला भी पास नहीं है ! क्या होगा ? “---ऐसा अनमोल लाभ 
हमको नहीं मिलेगा, यह सन्देह मन में रहता हूँ । उस स्थिति को में अनमोल 
लाभ गिनता हूं, क्योंकि संसार में प्रधानतया ऐसी स्थिति मौजूद हे । 


बुद्ध आदि की भी यही स्थिति थी और आगे के लिए भी उन जेसों की 
ऐसी स्थिति रहेगी । इसके बिना आत्माराम को नहीं जाना जा सकता 
यह मन में जंच गया है । नरासह मेहता ने और सुदामाजी ने यह ज्ञान सही- 
सही सिखाया, ऐसा दढ़ विश्वास मुझे बठ रहा है । 


इंद्रियों का भोग भोगते हुए यह कहना कि में उससे परे हूं, इंद्रियाँ अपना 
काम करती हें, गलत है । हममें से एक भी व्यक्ति इस वाक्य का उच्चारण 
करने की योग्यता नहीं रखता और जबतक हम सच्ची गरीबी को नहीं अप- 
नायंगे तबतक कोई भी यह वाक्य नहीं कह सकता । राजा आदि पुण्य के 
प्रताप से राजा बनते हैँ, ऐसा मानना निराधार हैँ । अपने कर्म के प्रताप से वे 
राजा बने हं--ऐसा चाहें तो कह सकते हैं । लेकिन उसे पुण्यकर्म कहना तो 
आत्मा के गुणों की छानबीन करने पर गलत माल्म होता हे । 


--मोहनदास के आशीर्वाद 


बापूजी बहुत ऊंची कसौटी के लिए अपने को तैयार कर रहे 
थे और अपने साथ के कार्यकर्त्ताओं को भी अकिचन जीवन के आदर्श को 
अपनाने के लिए प्रेरित कर रहे थे । 


बापूजी गरीबी का जितना स्तवन करते थे उतना ही महत्व जीवन 
को श्रेष्ठ और सुंदर बनाने को देते थे। जीवन की स्थूल आवश्यकताओं 
में कमी करके नेतिक समृद्धि बढ़ाने पर जोर देते थे। यह कदापि उन्होंने 
पसंद नहीं किया कि अपने संगी-साथी और देशवासी दीन-हीन और दरिद्रं 
जीवन को स्वीकार कर लें । अपने घर के और अपनी संस्था के बालक 
और विद्यार्थी बड़े होने पर कमजोरी की और मायसी की जिंदगी बिताने के 
लिए मजबर न हों, लेकिन बड़ी आय के होने पर सब बच्चे संसार में शान के 

साथ रह सकें, इस दृष्टि से बालकों को सिखाने-पढ़ाने पर बापूजी बहुत शुरू 
से जोर देते थे। इस संबंध में बापूजी के कुछ महत्वपूर्ण पत्रों से यह स्पष्ट 
हो जायगा : 
अल १ न्ज्ड 
चि० छगनलहाल | ._ ता० २३-१-०२ 
तुम्हारी चिट्ठी मिली । पढ़कर खुशी हुई। अंग्रेजी में ही लिखते रहना। 
मृंशी का वेतन चुका देना । अपनी काकी (कस्तूरबा) के पास से पैसे ले लेना । 
चि. गोकलदास और हरिलालऊ को काव्यदोहन' (गुजरात के प्राचीन 
कवियों द्वारा रचित महाभारत तथा भागवत आदि की कहानियों का संग्रह) 
से कहानियां सुनाना अच्छा होगा। काव्यदोहन' के सभी भाग मेरी पुस्तकों 
में हे। उसमें से सुदामाचरित्र, नलाख्यान, अंगदविष्टि आदि आख्यानों को 
अथे के साथ सुनाओगे, तो अच्छा होगा । हरिइचन्द्र का आख्यान मौखिक 
या पुस्तक से सनाना | अंग्रेजी कवियों के नाटक सुनाना फिलहाल आवश्यक 
नहीं है । उनमें रस भी नहीं आयगा । और, हमारें प्राचीन आख्यानों से 
जितना सार ग्रहण करना है उतना अंग्रेजी कवियों से मिलने वाला नहीं हैं । 
लड़कों का बर्ताव वर्ग में सही रहे, इसके लिए सतर्क रहना | तुम और किसे 
पढ़ाने जाते हो, लिखना । ः 
एक भी लड़के में कोई बुरी आदत पैदा न हो, इस बात की चौकसी 
रखना । यह भी ध्यान रखना कि सत्य के प्रति उनका रुख नित्य ही भक्ति- 
भाव का बना रहे । 
पढ़ने के साथ-साथ व्यायाम भी पूरी तरह करवाना । 
आदरणीय खुशालभाई और देव भाभी से दंडवत्‌ कहना । 
शुभेच्छुक 
मोहनदास के आशीर्वाद 
ब्न्‍्न्‍न्‍ २ ब्न्‍्न्‍्क 
जोहान्सवर्ग 
ता० ५-२-० ३ 
चि० छगनलाल 
मेरा बहुत अनिश्चित है। भरसक कोशिश करने पर भी तुमको संतोष 
देने वाले समाचार में नहीं दे सकता। यदि यहां रहने की बात न हुई तो मार्च 
में यहां से चल सकने की संभावना है । यदि यहीं रहना होगा तो छ: महीने 
बाद कस्तूरबा आदि को बुला पाऊंगा। तुरन्त बुला लेने का मौका नहीं है । 
फिर भी यदि कर्तव्य से चूकने की स्थिति न होगी तो भरसक प्रयत्न करके 

में वहीं आऊँगा। यहां पर कोई रेशम की शैया नहीं है। इससे अधिक निश्चित 
समाचार में अभी नहीं दे सकता । ु 


चि० मणिलाल की पढ़ाई के निमित्त होने वाले वेतन-खर्च की चिन्ता 
मत करो । उसे वाद्य सीखने के लिए अवश्य भेजो। वहां जाने से उसे रोक 
लिया, यह ठीक नहीं किया | इसमें तुम्हारा दोष नहीं है, तुम्हारी काकी 
काहे। रे 
शुभेच्छुक 
मोहनदास के आशीर्वाद 
उक्त दोनों पत्र बापूजी ने दक्षिण अफ्रीका से मेरे पिताजी के नाम 
बंबई भेजे थे । इससे पता चलता है कि जब फीनिक्स आश्रम की कल्पना भी 
नहीं थी और रस्किन की पुस्तक को बापूजी ने देखा भी नहीं था, उस समय 
भी शिक्षण के संबंध में उनके विचार अस्पष्ट न थे, अपितु शिक्षा का आदर्श 
उनके चित्त म सुस्पष्ट ही था। 


परंतु जब ऊपर के पत्र लिखे तब वापूजी के समक्ष किसी विद्या संस्था 
या आश्रम को चलाकर बालकों को शिक्षा देने का प्रदन नहीं था। यह प्रइन 
फीनिक्स की स्थापना होने पर उनके सामने आया । फीनिक्स के आरंभ में 
में, देवदासकाका आदि छोटे बच्चे थे। मणिलालकाका बड़े थे। फीनिक्स के 
सभी बालकों में वह प्रथम विद्यार्थी थे। उनके नाम लिखे गए बापूजी 
के पत्र में उनकी शिक्षा-विधि अधिक मृत्त दीखती है । 


न्ड्न5 ् आम 
प्रिटोरिया का केदखाना 
२५-३-०९ 
चि० मणिलालर, 

जेल में अब मेने बहुत सारा पढ़ डाला है । में इमसेन, रंस्किन, मेजिनी 
की कृतियां पढ़ता हूं। उपनिषद भी पढ़ता रहा हूं । शिक्षण का अर्थ ज्ञान नहीं 
है, किन्तु चारित््य के विकास या धर्म की भावना की जाग्रति है। इस संबंध में 
मेरा जो मत है वह इस प्रकार की पढ़ाई से दुढ़ हो रहा है। अपनी गुजराती 
में उसे हम केल्वणी” के नाम से जानते हें। यदि केलवणी” (शिक्षण) 
का उद्देश्य यही हँ--और मेरी समझ- में उसका यही सही उद्देश्य है तो में 

कहूंगा कि तुम उत्तम प्रकार की केलवणी' ले रहे हो। 
बा की सेवा करके उसके उलहनों को सहन कर लेना, चि० हरिलाल 
की अनुपस्थिति में चि० चंची (श्रीमती हरिलाल) का दिल दुखे नहीं, 
इस प्रकार उसकी आवश्यकताओं को अनुमान से समझकर देखभाल करना 


१४२ जीवन-प्रभात 


और रामदास तथा देवदास की संभाल रखना---इस सबसे बढ़कर शिक्षण 
क्या हो सकता है ? इस काम में यदि तुम पार उतरोगे तो तुमने आधी 
से अधिक केलवणी' प्राप्त करलीं, 'ऐसा मान लेने में मझे क्‍या हज 
हो सकता है ? 

उपनिषद पर नाथराम -शर्मा की प्रस्तावना के एक वाक्य का मेरे मन 
पर बड़ा प्रभाव पड़ा है । उन्होंने बताया है कि ब्रह्मचर्य की प्रथम अवस्था 
संन्यस्थ की अंतिम अवस्था के समान ही है । 

यह वात सर्वथा सही है कि निर्दोष अवस्था में, यानी केवल बारह 
वर्ष की आय होने तक ही, मौज की जा सकती हैँ । लड़का जब प्रौढ़ बनता हैं 
तव तुरंत ही उसे अपना उत्तरदायित्व समझना सीखना-चाहिए । इस वय के 
बाद प्रत्येक व्यक्ति को आचार-विचार, सत्य और अहिसा में संयम की ओर 
बढ़ना चाहिए। यह काम इस तरह से नहीं करना चाहिए कि चित्त को थकावट 
और उकताहट हो, बल्कि स्वाभाविक विनोद से करना चाहिए। मझे याद हे 
कि जब में तुम्हारी आज की आय से छोटा था तब अपने पिताजी की सेवा- 
शश्रषा करने में म॒झे सच्चा आनन्द मिलता था । बारह॒वें वर्ष के बाद मेने 
मौज-शौक की परछाई तक नहीं देखी थी । यदि तुम वास्तविक सद्गुणों 
का अनुसरण करोगे, अपने जीवन को गणमय बनाओगे, तो मे मानंगा 
कि तुमने मेरा केलवणी' का आदर्श पूरा किया है । इन गुणों से सुसज्ज 
होकर तुम संसार के किसी भी कोने में चले जाओगे तो अपना गुजारा' 
प्राप्त कर सकोगे और आत्मज्ञान--ईश्वर ज्ञान--की प्राप्ति की ओर 
मूड़ सकोगे | इसका यह अथ्थं नहीं हे कि तुम्हें अक्षरज्ञान नहीं लेना चाहिए 
लेकिन उसे प्राप्त करन के पीछे तुम्हें बेचेन नहीं होना चाहिए । उसके लिए 
काफी मौका रहेगा। फिर भी शिक्षण लेने का हेतु भी यही तो है कि वह 
सेवा-कार्य में सहायक बने | 

यह मत भूलना कि भविष्य में हमारे लिए गरीबी रहेगी। संसार के 
बारे में में जितना अधिक सोचता हूं यही समझ में आता है कि धनी होने के 
म॒काबले गरीब रहने में चित्त को अधिक समाधान मिलेगा । लक्ष्मीनन्दन 
बनने से, धनकुबेर बनने से, गरीब रहने में सार है । गरीबी के फल अधिक 
सुन्दर और मीठ होते ह। 

में मानता हूं कि जिन्होंने कई यूगों के पहले यज्ञोपवीत का त्याग किया 
हैँ उनका उसे पुनः स्वीकार करना गलत होगा । श॒द्र और अन्य सब वर्णों 
में जाति-भेद कम नहीं हूँ । इस समय तो यज्ञोपवीत उलटी बाधा डाल रहा 
है । इस विषय पर भविष्य में विस्तार से चर्चा करूंगा । 

“बापू के आशीर्वाद 

8, (ही 
चि० मणिलाल 


तुमको क्‍या करना हे--इस सवाल से तुम मायूस हो गए। अगर 
तुम्हारे लिए म॑ जवाब दूं तो कहूंगा कि तुम अपना फर्ज अदा करने वाले हो । 
फिलहाल तुम्हारा काम अपने माता-पिता की सेवा करना है । इससे आगे 
तुम्हें चितित नहीं रहना । आगे की चिंता तुम्हारे मां-बाप को है। जब वे चल 
बसेंगे तब वह चिता तुम पर आयगी । इतना निश्चय तो होना ही चाहिए 
कि तुम्हें बरिस्टरी का या डाक्टरी का पेशा नहीं करना है । हम गरीब हैं 
और गरीब रहना चाहते है । पैसे की आवश्यकता केवल भरण-पोषण के लिए 
होती है । फीनिक्स को उन्नत करना हमारा काम है, क्योंकि उसके जरिए 
हम आत्मा को खोज सकते हें और देश-सेवा कर सकते हैं। इतना यकीन रखना 
कि में निरन्तर तुम्हारे लिए चिन्ता करता हूं । 


मनष्य का असली पेशा यही है कि वह अपने चारिव्रय को ठोस बनाये। 
धन कमाने के लिए कुछ खास सीखना पड़े, ऐसा नहीं हे । जो आदमी नीति 
का रास्ता कभी नहीं छोड़ता, वह भूखों नहीं मरता। और यदि वैसा 
समय आता है तो वह डरता नहीं है । 


तुम निश्चित रह कर जो अभ्यास वहां हो सके उसे करते रहो । यह 
लिखते हुए तुमसे मिलकर अपने सीने से लगाने को जी करता हूँ। ऐसा नहीं 
हो पाता, इसलिए आंख में पानी आ जाता है । यह निश्चय रखो कि तुम पर 
बापू कभी निदंयता का बर्ताव नहीं करेंगे । में जो कुछ करता हूं, तुम्हारा 
भला समझ करके करता हूं । तुम जब दूसरों की सेवा कर रहे हो तो तुम्हें 

कभी मारा-मारा नहीं फिरना पड़ेगा, यह विश्वास रखो 
--बापू के आशीर्वाद 

बस ण्‌ न्ज्ऊ 
१२-१०-९ 
चि० मणिलाल 

तुम किस श्रेणी में हो--इसका उत्तर नहीं दे सकते ? अब बताना कि 
बापू को श्रेणी में हूं। पढ़ने का विचार तुम्हें क्यों आया करता है ? अगर कमाने 
के लिए आता है तो ठीक नहीं है, क्योंकि ईव्वर सबके लिए चारा-दाना दे 
ही देता है । तुम मजदूरी करके पेट भ्रर सकते हो । फिर हम को तो फीनिक्स 
में अथवा ऐसे काम में मरना है, जहां पर कमाई की बात को गंजाइश ही 
कहां ? अगर तुम्हें देश की खातिर पढ़ना है तो वह तो तुम इस समय भी कर 
रहे हो । यदि आत्मा को पहचानने के लिए पढ़ना है तो उसके लिए अंच्छा 

बनना सीखना चाहिए। तुम अच्छे हो, ऐसा सब कोई कहते हँँ। अब रही 
बात अधिक काम करन के लिए तुम्हारे पढ़ने की। इसके लिए जल्दबाजी 
की जरूरत नहीं है । फीनिक्स में जो हो सके वह करते रहो | फिर देख लिया 
जायगा । तुम्हारे लिए में चिता करता हूं, यह विश्वास हो तो तुम स्वयं 
चिता छोड़ देना । 

--बापू के आशीर्वाद 


जोहान्सवर्ग 
कारतिक वदी पंचमी १९६६ 
(सन्‌ १९०९ का अन्त) 


चि० मणिलाल, 


जबतक नीति को दुढ़ रखोगे और अपने कतंव्य को पूरा करते रहोगे 
तबतक म॑' तुम्हारे अक्षर-ज्ञान के बारे में निर्श्चित रहूंगा। शास्त्र में जिन 
यमनियमों को बताया गया है, उनको कायम रखो तो बस है । अपने शौक के 
लिए अथवा अपने को अधिक लायक बनाने के लिए अक्षर-ज्ञान बढ़ाओगे 
तो में उसमें सहायक बनूंगा। यदि नहीं बढ़ाते तो उलहना कभी न दूंगा। 
फिर भी यदि मन में कुछ निश्चय कर लो तो उस निश्चय पर स्थिर रहने 
का प्रयत्न करना। आजकल तुम प्रेस में क्या कर रहे हो, कब उठते हो, खेती 

में क्या कर रहे हो, यह लिखना । 
--बापू के आशीर्वाद 


मणिलालकाका की ही आयू के मेरे छोटे काका श्रीजमनादास गांधी, 
फीनिक्स आने से पहले भारत की सरकारी पाठशालाओं के ढंग के एक 
हाई स्कूल में राजकोट में पढ़ते थे | उनके नाम लिखे गए बापूजी के पत्रों में 
से कुछ वाक्य उद्धृत करने योग्य हें : 

“में स्कूली पढ़ाई के विरुद्ध नहीं हूं, लेकिन उसकी मोहर के विरुद्ध 
हूं । आजकल के स्कूलों में पहली बाधा यह है कि शिक्षक नीतिवान नहीं होते । 
दूसरी यह कि बच्चे शिक्षकों से अलग-से रहते हैँ । कुछ विषयों के पढ़ने में 
बेकार समय नष्ट होता हैं, यह तीसरी और पाठ्शालाएं अक्सर हमारी 
हथकड़ी के चिह्नरूप होती हैं, यह चौथी बाधा है ।” 

दूसरे एक पत्र में बापू ने लिखा हैं : 

“में अच्छे स्कूल के विरुद्ध नहीं हूं। लेकिन मेरा विश्वास है कि बहुत 
सारे लड़कों वाला स्कूल अच्छा हो नहीं सकता | फिर पाठशाला तो वास्तव 

में वही होती है, जहां पर लड़के चौबीसों घंटे रहते हैं। ऐसा न हो तो शिक्षण 
दो प्रकार का हो जाता हैं । 

इन पत्रों में बापूजी ने जो विचार व्यक्त किये हें उन्हींकी परिपादी 
वह फीनिक्स की पाठशाला में कायम करने के इच्छुक थें। एक प्रकार से 
फीनिक्स का वातावरण उसके लिए विशेष अनृकल था, क्योंकि वह जंगल में 
एकान्त बस्ती थी। भारत के देहातों में जो सामाजिक कुरीतियां वजर आती 
हँ उनकी वहां छाया तक नहीं थी । 


२४: 


मेरी कमजोरी 


ऐसे श्रेष्ठ वातावरण में मझ जेसे बालक को प्रगति के पथ पर अहनिश 
अग्रसर होना चाहिए था; परन्तु गेहूं के खेतों में बथुआ की भांति मेरे चित्त- 
क्षेत्र में कुंठित मनोवत्तिके अंकुर क्यों जमे, यह समझ में न आने वाली समस्या 
है। लेकिन यह तथ्य हूँ कि वहां के पुनीत वातावरण में भी अनेक कम- 
जोरियों ने मुझे दबा लिया। 


हमारी पाठशाला में मध्याकह्न के समय जब छुट्टी होती और मेरी 
माताजी झरने पर कपड़े धोने के लिए जातीं तब में भटकता न रहं और पढ़ने 
में चित्त लगाऊं, इस दृष्टि से वह लम्बे-लम्बे जोड़-गणा मुझे करने को दिया 
करती थीं । जब घर में कोई न रहता तब ये सवाल करते बेठना मेरे लिए 
कारावास-सा हो जाता था। मेरा जी जल उठता था और में स्लेट-पेंसिल 
को अपना जानी दुश्मन समझताथ्था । जो सवाल पंद्रह-बीस मिनट का होता, 
वह मेरे लिए घंटों का बन जाता था। नज़र अंकों पर गड़ी रहती, पर सही 
जवाब क्या हे, इसकी सूझ नहीं होती थी | इस पर जब मां लोट कर आतीं 
और सवाल अधरे देखतीं तब उनको सन्देह हो जाता कि मेंने सवाल किये ही 
नहीं, खेलता ही रहा हूं । जो किये होते उनमें भी उनको गलती मिलती और 
प्रत्येक भूल पर मुझको डाट-फटकार सहनी पड़ती । कुछ दिन बाद मेरे 
बाल-साथी देवदासकाका और रामदासकाका ने मझ पर हमदर्दी दिखाई । वे 
घमते-घामते मेरे घर की ओर आ निकलते और गणित में मुझे उलझा हुआ 
देखकर जल्दी-जल्दी सवालों को हल कर के मझ जवाब बता देते और में 
स्‍लेट पर उत्तर लिखकर उनके साथ खेलने निकल जाता | जब माताजी रौट 
कर आती और सही उत्तर देखती तो प्रसन्न हो उठतीं और मुस्कराती निगाह 

से मुझे देखती । परन्तु उन्हें क्या पता था कि बेटे ने प्रगति नहीं, अधोगति 
प्राप्त की है । 

यह छोटी भूल हो या बड़ी, इसने जीवन भर के लिए गणित के क्षेत्र में 
मुझे कमजोर बना दिया । यही नहीं, गणित की चुस्ती खो देने के कारण में 
जीवन की अनेक दूसरी बातों में भी ढीला रह गया। 


श्रूतलेख में भी मेरा कच्चापन कभी मिटा नहीं । पिताजी का लेखन 
बहुत सुन्दर था। मेरे अक्षर खराब न हों, इसके लिए उन्होंने शुरू से ही 
बहुत ध्यान दिया था, लेकिन पिताजी की वह विरासत में नहीं अपना सका। 

मेरे लिए अक्षर से भी अधिक मुसीबत श्रुतलेख में तथा नकल करने में 
होवेवाली भूलों की थी। बसे तो गुजराती भाषा में हस्व-दीर्थ के बारे में 
शुरू से ही जसी अराजकता फंली हुई थी वेसी शायद ही किसी अन्य भारतीय 
भाषा में रही हो । किन्तु मेरी भूले केवल हृस्व-दी्े की या युक्ताक्षर की ही 
नहीं होती थीं। आ' और ए' की मात्रा की गलतियां भी बहुत होती थीं । 
लेखन को दो-तीन बार दोहराने पर भी छूटी हुई मात्राएं मेरी नजर में नहीं 
आती थीं । 


गेंद के खेल में भी में कच्चा था। फीनिक्स में क्रिकेट का खेल बाकायदा 
बहुत कम होता था, परन्तु उसका छोटा-सा अनुकरण हम लोग किया करते 
थे । गेंद के भारतीय खेल भी हम खेलते थे और कई बार मगनकाका भी 
हमारे खेल में शामिल होते थे। मेरे लिए गेंद का हरएक खेल अक्सर आंसू 
बहाने का निमित्त बनता था। निशाना लगाने और गेंद पकड़ने के लिए में 
कम फुर्ती से नहीं दोड़ता था। गेंद को ध्यान से देखता था, परन्तु जैसे रेल का 
प्रवासी भागते-भागते, हांफते-हांफते स्टेशन के प्लेटफार्म पर पहुंच जाय 
और उसी समय सीटी बजाती हुई गाड़ी फ्रेटफार्म छोड़ दे, वसा ही अन्तर 
मेरे फेले हुए हाथों और गेंद में रह जाया करता था। मेरी टोलीवालों की 
नाराजगी, मगनकाका का गुस्सा और मेरे मन की निराशा---तीनों के मिश्रित 
प्रभाव से समझ नहीं पड़ता था कि कहां भाग जाऊं, कहां छिप जाऊं। 

श्रुतलेख में और गेंद पकड़ने में जो कमी छोटी आयु से ही मुझमें थी 
उसका कारण मुझे अपनी बीस-बाईस वर्ष की आयु में अकस्मात्‌ मालूम 
हुआ, जबकि डाक्टर ने मेरी आंखों के लिए ठीक नम्बर का चश्मा दिया। मेने 
देखा कि चन्द्रमा को बिना चश्मे के जिस स्थान पर देख पाता था, चश्मा चढ़ाने 
पर वह अधिक दाईं ओर दीख पड़ता था और तब मेरी समझ में आया कि वह 
मेरा दृष्टिदोष था। में जिस जगह पर गेंद समझकर हाथ फैलाता था, वहां 
से वह चार-पांच इंच दाई ओर होकर निकल जाती थी । लेकिन उस समय 

मगनकाका भी मेरी उस शारीरिक त्रुटि को समझ नहीं पाये थे । 


छोटे बच्चे की आँख के जन्म-जात दोष को सुधारने का प्रयत्न विशेष 
रूप से भारत में साधारण स्थिति के माता-पिता में घर करना सम्भव नहीं 
था। परन्तु फीनिक्स के बालकों की शारीरिक, बौद्धिक आदि शक्तियों का 
विकास करने के लिए जाग्रत प्रयत्न करने की अकांक्षा पिंता-काका के दिलों 
में पंदाहोगईथी। । 


बात यह थी कि बचपन में मेरी दाईं आंख की पुतछी: नाक की ओर 
के कोने में दबी हुई थी और वहां से हटकर घूम नहीं सकती थी । इस प्रकार 
मगनकाका ने मुझे डरबन लेजाकर डाक्टर से एक प्रकार का हरा पट्टा 
दिलवाया था । अपनी बाई आंख पर वह मुझे बांधना पड़ता था । इस तरह 
सही काम करने वाली आंख को बन्द कर देना मुझे बहुत बुरा छगता था और 
मौका मिलते ही बाईं आंख पर का वह पट्टा आँख से उतार फेंकता था; परच्तु 
मगनकाका बड़ी सतकंता से मुझे ऐसा करने से रोकते थे। इस कठिन अभ्यास 
का सुफल मुझे यह मिला कि कोने में दबी हुई मे री दाईं पुतली बाहर निकली 
ओर बहुत कुछ स्वाभाविक रूप से काम करने लगी । 


यदि फीनिक्स के हमारे शिक्षक अपनी साधना और अन्य व्यवसायों 
से अधिक समय बचा कर शिक्षण-कार्य के लिए दे सकते तो बहुत -संभव हे 
कि मुझ जसे बालक की कई कमजोरियां निर्मल हो सकतीं | फिर भी इसमें 
कोई संदेह नहीं कि नेतिक शिक्षण का जो आग्रह वहां पर बापूजी ने सबके 
सामने रखा था और गरीबी की जो आराधना की थी उसके कारण शिक्षकों 
द्वारा पढ़ाई के लिए बहुत कम समय दिये जा सकने पर भी, हम विद्यार्थियों 
ने वहां पर अच्छे संस्कार के बीज अनायास ही कुछ-न-कुछ अवश्य ग्रहण किये । 

छटपन में बच्चों को भूत-प्रेत और चहे-बिल्ली के आतंक की कहानियां 
सुना-सुना कर उनमें भय के संस्कारों की जड़ जमा दी जाती है। ऐसे संस्कारों 
के कारण उनके भावी जीवन में आत्म-बल और निर्भयता जैसे उच्नत संस्कारों 
का सर्वथा अभाव हो जाता है । स्वयं बापूजी बचपन में कितने डरते थे, इसका 
उल्लेख उन्होंने आत्मकथा में विस्तार से किया हैँ। लेकिन वही बापूजी 

फीनिक्स में छोटे-बड़े सभी आश्रमवासियों को आत्मबरू और निर्भयता की 
किस प्रकार शिक्षा देते थे, उसका विवरण यहां अप्रासंगिक नहीं होगा : 

फीनिक्स में आश्रम-स्थापना के प्रारंभिक दिनों की बात है। बापूजी 
इस भयानक जंगल के खले मै दान में सोया करते थे। उन दिनों उनका विरोधी 
दल उग्र बना हुआ था और उन पर खतरा मंडरा रहा था। फलतः उनकी 
रक्षा के लिए दो-एक बलिष्ट नौजवान रतजगा किया करते थे। जब बापूजी 
को पता चला कि उनकी रक्षा के लिए पहरा दिया जाता हूँ तो उन्होंने उन 
सेवा-भावी यूवकों को पहरा देने से रोक दिया । 

जोहान्सबरगगंकी बात है । गांधीजी के एक जर्मन मित्र श्री केलनबंक 
उनकी रक्षा के लिए उनके पीछे-पीछे चछा करते थे। एक दिन अपने दफ्तर 
से बाहर जाने के लिए बापूजी ने खूंटी पर से अपना कोट उठाया । बगल की 
खंटी पर केलनबेक का कोट टंगा था। उसकी जेब में रिवाल्वर-सा कुछ दीख 
पड़ा । गांधीजी ने जेब में देखा तो वह सचमच ही रिवाल्वर था। 
उन्होंने कैलनबेक को बुलाया और पूछा, जेब में यह रिवाल्वर क्‍यों रखते 
हो ? ” कुछ झिझ्कते हुए केछनबक ने कहा, कुछ नहीं, योंही रखा है । 

गांधीजी ने मुस्कराकर पूछा, “रस्किन और टाल्स्टाय के ग्रंथों में कहीं 
ऐसा भी लिखा हे कि बेमतलूव ही जेब में रिवाल्वर रखा जाय ?” 

इस व्यंग्य से केलनबंक की झिझक और भी बढ़ गई। बोले, “मझे 
पता लगा था कि कुछ गुंडे आप पर हमला करने वाले थे ।” 


“और आप उनसे मेरी रक्षा करना चाहते हैं ? गांधीजी ने गंभीरता 
से कहा। 

“जी हां। 

कैलनबैक का उत्तर सुनकर गांधीजी खिलखिलाकर हँस पड़े । बोले 

चलो, अब तो में पूरा निर्श्चित हो गया। मेरी रक्षा का सारा बोझ परमेश्वर 

से आपने ले लिया। जबतक आप मौजूद हें मुझे अपने को सुरक्षित मानना 
चाहिए ।” 

कलनबंक इस व्यंग्य को सुन कर चुप खड़े थे। कुछ रुक कर गांधीजी ने 
फिर कहा, ' क्या सोचते हो ? भगवान पर श्रद्धा रखने का यह लक्षण नहीं 
हू । सर्वशक्तिमान प्रभ सबकी रक्षा के लिए सर्वत्र हैं। इस रिवाल्वर से मेरी 
रक्षा करने की चेष्टा छोड़ दो ।” 

“मूल हो गई। अब में आपकी रक्षा की चिता नहीं करूंगा,” कैलनबैक 
ने नम्नता से कहा । और उन्होंने रिवाल्वर को वहां से अलग कर दिया । 

दस घटना के बाद बापूजी के प्रति इतना वैमनस्थ बढ़ गया कि स्वयं 

बापू को भी प्राणघातक हमला होने की आशंका जान पड़ी । उन्होंने मगन- 
काका के नाम लिखे निम्न पत्र में इसका उल्लेख भी किया हैं : 
जोहांसबर्ग 
२१-५-१९० ८ 
चि. मगनलालर, 
तुम्हारा पत्र मिला । मेरे लिए चिता करने की आवश्यकता नहीं है । में 
मानता हूं कि मुझे अपनी बलि चढ़ानी ही पड़ेगी । स्मट्स आखिर तक धोखा 
दे सकेगा, ऐसा में नहीं मानता । लछोग अधीर हो उठे हे। वे मेरे जीवन पर 
प्रहार करन को तुले बेठे हैं। उनको मौका मिल जाय, और यदि ऐसा हो तो 
संतोष मानना । जिस बात को में कल्पनामय समझता हूं उस बात के लिए 
जिंदगी की बलि चढ़ानी पड़े तो उससे अधिक सुखद-मृत्यु और कौन-सी 
हो सकती है ! 
-+मोहनदास के आशीर्वाद 


इस पत्र के कुछ ही दिन बाद जोहान्सबर्ग के राजमार्ग पर मीर आलूम- 
नामक पठान ने लोहे की सलाख से बापूजी पर घातक प्रहार किया था। यह 
दुर्घटना सर्वविदित है, लेकिन मीर आलम के प्रति गांधीजी ने जो व्यवहार 
किया, उससे न केवल वह अपनी करतूत के लिए लज्जित ही हुआ, प्रत्युत उन्हें 
अपना मार्ग-दशक मानने छुगा । 


अपने हाथ की दसों अंगलियों की छाप न देने के कारण जब उसे देश- 
निकाछा मिला तो बंबई पहुंचने पर उसने अपनी ट्टी-फूटी अंग्रेजी में बापू 
के नाम एक पत्र भेजा, जिसका सार यहां देता हूं 

“में बंबई पहुंच गया हूं। आप कुशलतापूर्वक होंगे। ट्रांसवाल 
के सारे समाचार मेने गुजराती अखबार में निकलवा दिये हैँ । पंजाब पहुंचने 
पर वहां के अखबारों में भी निकलवाऊंगा।. - . लाहौर में अंजुमन इस्लाम की 
बेठक में मं हाजिर रहूंगा और ट्रांसााल की सारी खबर सुनाऊंगा। लाहोर 
जाकर लालहा छाजपतराय से मिलंगा और उनकी राय लंगा | . . . . सीमा- 
प्रांत पहुंचने पर सब मित्रों से चर्चा करूंगा और जो बन पड़ेगा, करूंगा । 
अफगानिस्तान में भी सबको वहां की स्थिति का परिचय दंगा। श्री काछलिया, 
उमरजी सेठ, दाऊद मोहम्मद, रुस्तमजी पारसी' और सोसाइटी के सब भाइयों 
से मेरा सलाम कहिएगा और मेरा पत्र मीटिय में रखिएगा । 


इससे प्रकट होता है कि एक जाती दुश्मन भी गांधीजी के आत्म-बलू 
का लोहा मान गया और उनका अनुयायी बन गया । 


१५० जीवन-प्रभात 


यही नहीं कि गांधीजी प्रवासियों को ही इन गुणों के लिए तैयार कर रहे 
थे, बल्कि इन भावों के पत्र भारत के नौजवानों को भी लिखते रहते थ | 
मगनकाका से छोटे नारायणदासकाका उन दिनों बंबई में नौकरी करते थे । 
बापू पत्रों द्वारा अपने आद्शों का प्रचार किस प्रकार करते थे, इसका पता 
निम्न दो पत्रों से चलता हूँ : लन्दन 
अन्न १ 6 5 
चि. नारायणदास, 
तुम्हारा पत्र पढ़कर मुझे बहुत आनन्द हुआ । यह में जानता हूं कि हिन्दु- 
स्‍्तान के कुछ विद्वान लोग लड़ाई (दक्षिण अफ्रीका में की जाने वाली सत्याग्रह 
की लड़ाई) का रहस्य समझते नहीं हैं । यह इस बात का सूचक है कि हमारे 
मूल पूर्वजों ने आत्म-बल का जो ज्ञान प्राप्त किया था वह अब दब गया है। 
उसे फिर से प्रकाश में छाने के लिए धैयं की आवश्यकता होगी । समय तो 
जायगा, पर ज्यों-ज्यों समझदारी पैदा होगी त्यों-त्यों आत्मबल की कसौटी 
चमक उठगी। में जिस आत्मबल के बारे में लिख रहा हूं वह मंदिर आदि में 
जाने के बाह्योपचार में निहित नहीं है । कभी-कभी तो ऐसे बाह्योपचार उस 
बल के विरोधी साबित होते हे । यदि तुम इंडियन ओपीनियन” सावधानी 
से पढ़ते होगे तो यह कथन कुछ अंश में तुम्हारी समझ में आया ही होगा। वहां 
बेठे-बेठे भी तुम इस बल का प्रयोग कर सकते हो। सत्य और अभय का विकास 
उसका प्रथम पाठ हूँ । 
--मोहनदास के आशीर्वाद 
जोहान्सबर्ग, 
फाल्गुन कृष्ण चतुर्थी, संवत्‌ १९६६ 
(सन्‌ १९१० का प्रारंभ ) 
चि. नारायणदास, 
तुम्हारा पत्र मिला। वहां रहकर भी तुम यहां के उद्देश्यों में सहायक बन 
सकते हो। मे देख रहा हूं कि वहां पर भी हमें बहुत संघर्ष करना पड़ेगा। ऐसा 
करने के लिए तुम्हें अपना चारित्य सुदृढ़ करना चाहिए। तुमने हमारे धर्म के 
मूल तत्वों को जान लिया है ? यदि तुम कहो कि में तो सारी गीता मुखपाठ 
कर चुका हूं, उसका अर्थ भी मुझे आता है, धर्म का मतलब जानता हूं, तो 
फिर इस प्रइन को स्थान ही कहां रहता है ? लेकिन मूलतत्व जानने से मेरा 
मतलब है उसके अनुसार आचरण करना । 


_दवी सम्पत्ति में प्रथम गुण अभय है --यह इलोक तुमको याद होगा । 
तुमन अभयदान को थोड़े अंश में भी पा लिया है ? जो करना उचित समझो, 

उसे करने के लिए निडरतापूर्बक देह के गि्रिने तक भी प्रयत्न करोगे ? जब 
तक इस अंश तक अभय -पद को प्राप्त न कर छो तबतक उसका सेवन करते 
हुए उसकी प्राप्ति के लिए प्रयत्न करते रहना । इतना करोगे तो तुम बहुत 
कुछ कर सकोगे । इस सम्बन्ध में प्रहलाद, सुधन्‍्वा आदि के दुष्टांतों को तुम्हें 
याद करना चाहिए । ये सब दन्तकथाएं हैं, ऐसा मत मानना हिद के पुत्र 
ऐसे काम करने वाले हो गए है । इसीलिए उन आख्यानों को आज हम कंठस्थ 
करते हैं। आज भी प्रहलाद और सुधन्वा, हरिद्चन्द्र और श्रवण भारत में नहीं 
है, ऐसा मत समझना । जब हम उस योग्य बनेंगे तब उनसे हमारी भेंट हो 
जायगी । वे बम्बई की अटटालिकाओं में कभी नहीं आयंगे | पत्थर की जमीन 
में गेहूं की पेदावार की आशा करना व्यर्थ है। बम्बई में रहना हो तो यह बात 
मन के साथ दढ़ कर लेनी चाहिए कि बम्बई नरक की खान हे। वहां रहने में 
कोई सार नहीं है । 

--मोहनदास के आशीर्वाद 


इसके अलावा, आश्रमवासी बच्चों को निर्भयता की शिक्षा देने एवं 
अभ्यास कराने का वर्णन भी रोचक है । जब में मश्किक से सात-आठ बरस का 
था, तब उस सूने जंगल में रात के समय घर के बड़े लोग मुझे अकेला छोड़कर 
चले जाते थे और बापूजी के घर से पहर भर रात बीते लौटते थे। इस बीच में 
अंधेरे घर में निर्भय होकर सोया रहता। इसी प्रकार मुझे सवंथा निडर बनाने 
के लिए मगनकाका ने भी विशेष यत्न किये। वह मझ गहरे अंधेरे में करीब 
आधा फलगि की दूरी पर देवदासकाका के यहां संदेश देने भेज देते और जब 
में निडरता पूर्वक संदेश देकर लौट आता तो मेरी पीठ थपथपाते । 


धीरे-धीरे यह क्रम रात में ढाई मील की दूरी तक जाने का हो गया 
ओर इस प्रकार बचपन में ही निर्मयता के संस्कार मुझमें पनप गए 


इन्हीं दिनों की एक अन्य घटना है, जिसके कारण मेरे बाल-हृदय पर 
पिताजी के साहस का गहरा प्रभाव पड़ा था। एक दिन रात को दो-ढाई बजे 
वह डरबन से प्रायः १६ मील की लंबी यात्रा करके बीहड़ और सुनसान जंगल 
से होकर साइकल द्वारा पहाड़ी के ऊबड़-खाबड़ रास्ते से घर आये थे। बापूजी ने 
उनको आधी रात में डरबन से फीनिक्स जाने की आज्ञा दी थी। अगले दिन 
सवेरे ३०-४० अतिथियों को लेकर बापूजी फीनिक्स पहुंचने वाले थे। पिताजी 
के फीनिक्स पहुंचने पर बापूजी के आदेशानूसार मेहमानों के लिए तत्काल 
रसोई करने का काम कस्तूरबा, मेरी माताजी और दूसरों ने शुरू कर दिया। 


दिन निकलते ही बापूजी अपने मेहमानों के साथ फोनिक्स आ पहुंचे 
और समय पर सव को भोजन मिल गया। 


५्५२ जीवन-प्रभात 
: २६: 
दुराग्रह की हृद 


फिनिक्स के जिस वातावरण में मेरा बचपन बीता उसमें झूठ बोलने 
का संस्कार ग्रहण करने की बात थी ही नहीं । वहां जो लोग थे उनका व्यवहार 
सरल था। कोई किसी से छल-कपट नहीं करता था । माता, पिता, काका 
आदि घर के बड़े, अपने-अपने नित्य के जीवन में सदाचारी और धमंभीरू 
थ | फिर बापूजी का प्रभाव सारे फीनिक्स पर और हमारे घरवालों पर 
इतना अधिक था कि प्रतिदिन सत्यनिष्ठा और जीवन की पवित्रता को 
बढ़ाने का आग्रह प्रत्येक व्यक्ति के मन में गहरी जड़ पकड़ता जा रहा था । 

ऐसे पुनीत वातावरण में सच को छोड़ कर झूठ को पकड़ने की मेरी 
वृत्ति न जाने कैसे पनप रही थी | छोटी-छोटी बातों में में झूठ बोल देता और 
घर में बड़ों के लिए यह बड़ी समस्या बन गई थी कि मुझ से झूठ बोलना 
कंसे छुड़ाया जाय ? 


एक बार झूठ बोलकर मेंने मगनकाका के प्रकोप को अत्यंत बढ़ा दिया । 
घटना यों हुई : फीनिक्स में हमारा रसोईघर छोटा था, परन्तु वह 
बहुत स्वच्छ रहता था । अन्न-भंडार, बरतन मलने और हाथमुंह धोने की 
व्यवस्था इत्यादि भी उसी चौकोर कमरे में थी। एक दिन दोपहर के समय 
मेरी माताजी और काकी फीनिक्सवासी अन्य परिवारों में मिलने-जुलने के 
लिए गई हुई थीं और घर में में अकेला इधर-उधर उलट-पुलट कर रहा था । 
तभी घूमते-घामते देवदासकाका, रामदासकाका आदि दो-तीन लड़कों 
की मंडली हमारे यहां आ पहुंची । इन सबको चमत्कृत करने के लिए न जाने 
क्यों एकाएक मुझे एक नई बात सूझी । मेंने उनसे कहा, चलो, एक खेल 
करें।” में आगे बढ़ा और सब मेरे पीछे-पीछे रसोईघर में आये । रसोईघर में 
घुस कर में एक मेज पर चढ़ गया और काफी ऊंचाई पर अपना हाथ पहुंचा 
कर मेने टांड़ से लाल दवाई की एक बड़ी-सी पुड़िया निकाली | पुड़िया लेकर 
में मेज से उतरा और रसोईघर के कोने में रखे हुए पानी के पीपे के पास गया। 
उसमें हाथ-मुंह धोने का पानी रहता था और उसमें पीतल की टोंटी छूगी हुई 
थी। पीपे का ढक्‍्कन उठाकर मेने अपने पास की लाल दवा--परमेंगनंट 
पोटाश-की पुड़िया से आधी दवा पानी में डाल दी। करीब तीन-चार बड़ी 
चम्मच के बराबर दवा उस दो-चार बाल्टी पानी में डालकर मेंने उसे कड़छल 
से हिछा दिया। उसके बाद टोंटी खोल दी। लाल सुर्ख पानी की सुन्दर जलधारा 


दुराग्रह को हद श्प्रे 


उसमें से बह चली । उसमें अपने हाथ भिगोने के लिए मेने सबको आमंत्रित 
किया । सभी लड़के बड़ी प्रसन्नता से देर तक यह तमाशा देखते रहे। आधे 
से ज्यादा पीपा खाली हो गया तब नल बंद करके और रसोईघर बन्द करके 
हम लोग बागीचों में खेलने को चल दिए 
मगनकाका रोज के नियम के अनुसार, काम से लौटने पर रसोईघर 
के उस पीपे के पास, हाथ-मंह धोने के लिए आये । उनको वहां देखकर में 
सहम गया और उनकी निगाह बचाकर दूसरे कमरे में चछा गया। मिनठ-दो- 
मिनट ही बीते होंगे कि मगनकाका की आवाज सुनाई दी, “किसने यह पानी 
बिगाड़ा है ?” मेरी काकी और मेरी माता दोनों अपने-अपने काम में लगीं 
थीं। पीपे के पानी के लाल होने की बात का उन्हें पता भी नहीं था । 
मगनकाका ने मुझे बुला कर पीपे का वह पानी दिखाया और पूछा, 
यह किसने बिगाड़ा है ? द 
मुझ पता नहीं, मेन साहस के साथ जवाब दिया । 
“पता तो तुझे होना चाहिए; घर में तेरे अलावा और कौन हैं जो ऐसा 
करता ? ” काका ने कहा । 
हम सब यहीं खेलते थे । पर इसका मझे पता नहीं । 
तो क्या अपने-आप यह पानी रंग गया ? तुममें से ही किसी ने इसमें 
रंग डाला होगा । 
मझ पता नहीं । 
काका ने और बहुत से सवाल किये, पर में अपनी बात पर डटा रहा । 
तब उन्होंने डांट-डपट की, मेरे कान ऐंठ और चपतें लगाईं । परन्तु में 
अपने निश्चित उत्तर से जरा भी नहीं हटा। मेने सोचा कि मार तो हर हालत 
में पड़ेगी ही । अपने मह अपने-आपको झठा क्‍यों स्वीकार करूं ? झूठ दोहराता 
रहूंगा तो वह सब मान लिया जायगा । 
इधर मेरी जिद का जोर बढ़ता गया, उधर मगनकाका का चित्त मझे 
सुधारने के लिए जोर पकड़ता गया। झूठ बोलने की मेरी यह बूराई कंसे 
मिटाई जाय, इस चिंता ने उनके हृदय को दुखी बना दिया। थप्पड़ों से जब में 
बाज नहीं आया तब वह मुझे घर से बाहर ले गए और बागीचे में बनी एक ट्ट्टी 
में बंद कर दिया। में डरा नहीं और न सच बोलने की अक्ल ही मुझमें आई । 
थोड़ी देर बाद काका ने मुझे बाहर निकाला और सच कहलवाने के लिए बड़ी 
मीठी आवाज से उलट-पुलट कर प्रहइन किये | परन्तु मं उनकी सारी बातें पी 
गया। फिर सजा मिली, पर में अपनी बात पर अडिग बना रहा। काका बहुत 
दुखी हुए 


श्प्ड जीवन-प्रभात 


काका-भतीजे के बीच का यह इन्द्र कोई डेढ़-दो घंटे चलता रहा । तब 
मेरी माताजी आईं और आंखों में आंसू भर कर बोलीं, “बालक को कहीं 
एंसी सजा दी जाती है ।” इतना कह कर वह मुझे हाथ पकड़कर ले गईं । 

अपने दुराग्रह में में उस समय भले ही अपनी बात पर अड़ा रहा, पर में 
आज अनुभव करता हूं कि वह मेरी भयंकर भूल थी और मगनकाका ने जो 
किया वह बिल्कुल ठीक था। सत्य-पालन पर बिना इतना आग्रह रखे आश्रम 
की नींव पक्‍की नहीं हो सकती थी । मेंने झूठ बोला और मगनकाका आदि 
को इतना दुखी किया, इसका आज भी मुझे पछतावा हे । 


यह मगनकाका की महानता थी कि उस दिन के बाद उन्होंने कभी 
मेरे शरीर को हाथ नहीं लगाया शायद उन्होंने यह भी निश्चय कर लिया कि 
आगे किसी भी बालक को न पीठा जाय । 


इस प्रसंग के बाद मेरे मन को भी कुछ नया प्रकाश मिला। मेरे मन में 
यह भावना पैदा हुई कि घरवालों को कितना अधिक दुखी कर रहा हूं। उस 
दिन से पहले मेरे मनमें भावना थी कि में सबकी डांट-फटकार के ही योग्य 
हूं और सबका अप्रिय हूं, परन्तु अब यह बात ध्यान में आई कि घर में मेरा 
स्थान कम नहीं है । माता के वात्सल्य ने और मगनकाका की क्षमा ने मेरे 
कठोर मन को पिघला दिया। 


: २७: 
स्वदेशी की उपासना 


बापू ने जब सर्वोदिय के सिद्धांत लोगों के सामने रक्‍्खे तब श्रम 
और त्याग को उन्होंने बहुत महत्व दिया। परन्तु घर में या संस्था में स्वदेशी 
यानी भारत की बनी चीजें बरतने की बात पर उन्होंने ध्यान नहीं दिया था । 
यही नहीं, अंग्रेजी वेशभूषा के बारे में वह काफी सावधान थे। आगे चलकर 
जब उन्होंने स्वावलम्बन और सादगी पर ध्यान दिया तो स्वदेशी का मार्ग 
खुल जाना स्वाभाविक था। 


आश्रम के नित्य के जीवन में स्वदेशी का पालन विधिवत रूष से 
अहमदाबाद में आश्रम की स्थापना होने पर शुरू हुआ। लेकिन जिस प्रकार 
किसी वृक्ष के भूमि की सतह के ऊपर फलने-फलने से पहले उसकी तैयारी 


होती है, उसी प्रकार स्वदेशी के लिए अभी से तैयारी हो रही थी। 


स्वदेशी की उपासना श्ण्‌्५्‌ 


एंक दिन हमारे घर में कुछ नया सामान आया। पिताजी, मगन- 
काका, मणिलालकाका और दो-एक अन्य फीनिक्सवासी उस नये सामान को 
उलट-पुलट कर बड़े ध्यान से देखते रहे । मुझे कुछ ऐसा स्मरण है कि 
उस सामान में कपड़े के दो-चार थान और अगरबत्ती, आदि छोटी-मोटी 
चीजें थीं। एक-एक चीज देखने के साथ-साथ उस पर चर्चा भी होती। 


इसी बातचीत के सिलसिल में प्रथम बार मेने बंगाल और पंजाब का 
नाम सूना । यह भी सना की बंगाल में स्वदेशी कपड़े ही पहनने का प्रचार 
अधिक हें । अब स्वदेशी माल खरीदने की चर्चा हमारे घर में होने लूगी । 
मृख्यतः मणिलालकाका और मगनलछालकाका ने उन स्वदेशी वस्तुओं 
को विशेष प्रशंसा की और दक्षिण अफ्रीका में रहते हुए भी अपने भारत देश 
का बना माल भंविष्य में खरीदने का उत्साह प्रदर्शित किया । 

कपड़े के जो थान आये थे उनमें खाकी जीन और मद्रासी कपड़े को 
अधिक पसन्द किया गया। इन दोनों कपड़ों का रंग फीका और मटमेला 
था। विलायत के बने जो कपड़े हम घर में बरतते थे उनकी तुलना में इन 
कपड़ों का रंग और चमक बहुत घटिया थी। फिर भी अपने देश की बनी 
इन स्वदेशी चीजों का मेरे चित्त पर गहरा प्रभाव पड़ा । 


फीनिक्स के वातावरण में उस समय अपने दंश के प्रति श्रद्धा-भक्ति 
की लहर जोरों पर थीं। जहां तक मुझे याद है, बापूुजी और हरि- 
लालकाका तब ट्रांसवाल में जेल काट रहे थे। हरिलालकाका की 
पत्नी, जिनको में अपने मातृपक्ष की अत्यधिक निकटता के सम्बन्ध के 
कारण गूलाब मोसी कहता था, उन्होंने तथा मेरी माता ने मिलकर एक 
छोटा-सा गीत लिखा। उसका भाव था : देश-हित के लिए दौड़ो | तन-मन- 
घन को अपंण कर जेल-महल में जाकर आनन्द करो। पू० कस्तूरबा और 
फीनिक्स की अन्य माताएं दोपहर बाद इकट्ठी बैठकर इस गीत को बड़े 
मधुर और गद्गद्‌ कंठ से गाती थीं। में बड़ी श्रद्धा से उसे सुतता था और 
खेल-कद के समय उस गुनगुनाया करता था। इस भजन के सरल शब्दों का 
मेरे मन पर जसा गम्भीर प्रभाव पड़ा, वेसा ही गम्भीर प्रभाव पिताजी 
- और काका की उस एक ही दिन की स्वदेशी वस्तुओं के सम्बन्ध की 
बातचीत का भी पड़ा । स्वदेशी के प्रति अपनेपन की भावना तभी से मेरे मन 
पर गहरी अंकित हो गई और तब बढ़िया-से-बढ़िया और चमकीले-से-चम- 
कीला विलायती माल भी मेरे लिए इतना चित्ताकर्षक नहीं रह गया, 
जितना पहल था। 


एक बात हमारे घर में अच्छी थी और वह यह कि जो कुछ नया परि- 


बर्तन घर में करने का विचार अपनाया जाता था उसमें दो रायें क्वचित ही 
होती थीं। पिताजी और काका दोनों ही नये परिवर्तन को लाने में सहयोग 
से काम करते थे और मेरी माताजी व काकी भी नई बात को अपनाने में 
पूरा मन छगाती थीं। इन सबमें मगतकाका सबसे आगे रहते थे और 
और उनका सझाव सब स्वीकार कर लेते थे। स्वदेशी की ओर मड़ते ही 
घर के लिए खरीदी जाने वाली चीजों पर मगनकाका ने कड़ी छानबीन 
दरू कर दी | कपड़े का रंगढंग बदल दिया गया। मेरे लिए गहरे नीले रंग 
का मखमल का बना हुआ चमकीला सेलस सूट (नाविक के पहनने के नमूने 
का कोट-पतलरून) सिलवा दिया था, वह अलग कर दिया गया । खाकी 
कपडे का जो स्वदेशी थान आया था, उसके मेरे छिए कोट और नेकर 
घर में ही बनवाये गए। उस कपड़े को काट कर सीने के लिए कई दिन 
तक संध्या के समय स्वयं मगनकाका, मेरी माताजी और काकी का सम्मिलित 
प्रयथलत चलता रहा। तीनों ने एक-दूसरे को सीना-काटना सिखाया 
और एक अच्छी खासी कपड़े की जोड़ मेरे लिए तैयार हो गई । सेल्स स॒ट 
मुझे बहुत प्रिय था, परन्तु जब घर का बना हुआ यह सादा कोट-नेकर 
तयार हो गया तब उसे पहनकर मुझे ऐसा लगने लगा कि अब में छोटे 
लड़के से बड़ा आदमी बन गया हूं। कुछ दिन बाद जब हम लोग डरबन 
गये तब वहां के जान-पहचान वाल गजराती मित्र और व्यापारियों ने मगन- 
काका के कौशल और साहस की बड़ी प्रशंसा की | वेसे डरबन नगर में जहां 
बच्चा-बच्चा भी इंग्लड के बने श्रेष्ठ-से-श्रेष्ठ सूटबूट में बनठन कर घर से 
बाहर कदम रखता था, मेरी घर की सिली हुई खाकी व मोटी खुरदरी पोशाक 
कुछ विचित्र-सी दीख पड़ती थी, परल्तु स्वदेश-प्रेम, स्वदेशी की धुन और 
अपने पुरुषार्थे से अपनी चीज तयार करने की निष्ठा को देखकर सभी 
भारतीय मित्रों में फीनिक्स के इस काम का स्वागत ही हुआ । 


छोटे नाप के मेरे कपड़े बनाने में सफलता मिल जाने पर मगनकाका 
ने बड़ी कमीजें और कोट-पतलन बनाने का प्रयोग किया। बाजार से तैयार 
सिलुसिलाये कपड़े छाना प्रायः बन्द ही हो गया । कपड़ों के सम्बन्ध में 
आग्रह रक्‍्खा गया कि वह अहमदाबादी मिल का ही हो। यहां तक कि 
इंस्लेंड की बनी नकटाई पहनने का भी मगनकाका ने त्याग कर दिया । 
विलायती नेकटाई के बदले रंगीन धागे से मेरी काकी द्वारा जालीदार 
नेकटाई तैयार करवाई और जबतक सूट-ब्‌ट रहा, डरबन जाते समय वही 
नेंकटाई लगाते रहे । 


कपड़ों की तरह और भी चीजों के प्रयोग के सम्बन्ध में देसी ही 

खरीदने और बरतने का प्रयास बढ़ता गया । उसके बदले घर में ही मगन- 
काका ने बढ़ई के औजार बनाये और छोटी अलमारी, मेज, चौकी आदि 
अपने हाथ से बनाने लगे। 


* श्ट : 
प्रतिज्ञा का बल 


प्रतिज्ञापालन के सम्बन्ध में बापूजी बहुत ही कट्टर थे। जिस प्रकार 
भरत की प्रार्थता, विनती, तर्क आदि सबकुछ रामचन्द्र के सामने व्यर्थ 
सिद्ध हुए उसी प्रकार प्रतिज्ञा-पालन के सम्बन्ध में बापूजी के आगे उनके 
साथी-संबंधी और अनुयायियों की सारी दलीलें और अपनी कमजोरी की 
स्वीकृतियां बिल्कुल बेकार साबित होती थीं। अपने निकट का कोई भी व्यक्ति, 
चाहे वह कोई भी क्‍यों न हो, प्रतिज्ञा की मर्यादा का उल्लंघन करने की 
कोशिश करता तो बापूजी अत्यन्त दुखी होते। 

बापूजी शुरू से ही अपनी संस्थाओं के कर्मचारियों को छोटी-मोटी 
प्रतिज्ञाएं लेने के लिए लगातार प्रोत्साहन दिया करते थे और फिर 
प्रतिज्ञा का पालन करने के लिए उन्हें विवश कर देते थे । सादा जीवन और 
ऊंचे विचार' के ध्येय को अमल में छाने का निष्ठा से जिन व्यक्तियों ने 
फीनिक्स में बसने का बापूजी का आमंत्रण स्वीकार किया था, उनमें से सभी 
लोग बहुत दिनों तक फी निक्‍स में नहीं टिक पाये । 

जिन व्यक्तियों ने बापूजी के साथ रहकर प्रतिज्ञाएं लेने तथा उनका 
पालन करने का अभ्यास डाला, वे ही लोग धीरे-धीरे बापूजी के 
आश्रमवासी बन गए । बापूजी का विश्वास था कि “जो मनुष्य ब्रतबद्ध 
नहीं रहता वह किसी भरोसे का नहीं होता ।” अपने सहकारियों और विद्या- 
थियों को इसी पैमाने से बापूजी नापते थे। 


वास्तव में बापूजी के पास संस्था-संचालन के लिए प्रतिज्ञा-पालन ही 
सब से बड़ी निधि थी। वर्षा ऋतु के बादलों की तरह जब भावनाओं का जोर 
बढ़ जाता है तब किसी भी संस्था की स्थापना सहज में हो जाती है, परंतु 
थोड़ा समय बीत जाने पर लोगों का जोश ठंडा पड़ जाता है । एक ओर 
कार्य-भार बढ़ता जाता है, दूसरी ओर कार्यकर्ताओं का आपस में मेलजोल 
घटने लगता है और तीसरी ओर आर्थिक कठिनाइयां बढ़ जाती हें। फीनिक्स 
की संस्था के संचालन में भी बापूजी को इनकठिनाइयों का सामना कम नहीं 

करना पड़ा ।इस पर एक विशेष कठिनाई बापूजी के लिए यह थी कि फीनिक्स 
से तीन-चार सौ मील दूर ट्रान्सवाल में राजनैतिक संघर्ष में उन्हें अपना 
अधिकतर समय छगाना पड़ रहा था। इस मुसीबत में भी बापूजी ने फीनिक्स 
के ध्येय की ओर संस्था की प्रगति को शिथिल नहीं होने दिया। एक बार जिस 
ऊंचे विचार को अपना लिया उस विचार पर प्रतिज्ञापू्वंक डटे रहने की 
बापूजी की निप्ठा ने फीनिक्स” के विकास के मूल-स्लोत का काम दिया। 


अपने नित्य जीवन में छोटी और बड़ी बातों पर प्रतिज्ञा-बद्ध रहने की 
बापूजी की लीक पर चलने का सफल प्रयत्न करने वालों में उस समय श्री 
कैलनबैक और मगनकाका मुख्य थे। इन दोनों ने बापूजी का विश्वास 
अधिक सम्पादन किया था। श्री कैलनबंक ट्रान्सवाल में अहनिश बापूजी के 
साथ रहते थे और बापूजी के प्रत्येक काम को पूरा करने में सहयोग देते थे। 
मगनकाका फीनिक्स में रहकर अपनी सूझ-बझ से बापूजी के निर्देश का 
भरसक पालन करते थे। इसलिए दोनों को क्रमश: बापू के हनुमान और लक्ष्मण 
का उपनाम विनोद में दिया जाता था । मगनकाका के नाम बापूजी 
का लिखा हुआ एक पुराना पत्र नीचे दिया जाता है। उस पर चेत्र सुदी सप्तमी 
की तिथि हू, पर वर्ष नहीं है। संदर्भ से वह सन्‌ १९०९ में लिखा प्रतीत 
होता है । 
चेत्र सुदी सप्तमी 
चि. मगनलालर, 
तुम्हारे हिसाब से आज सप्तमी होनी चाहिए । छगनछाल के पत्र पर 
पड़ी हुई तिथि से मालम होता है कि तुम्हारी व मेरी तिथि एक ही है। 
साथ वाले दोनों पत्र कल लिखे गए थे। तुम्हारा पत्र आज मिला। ठीक किया 
जो तुमने लिखा। मेरे.पत्रों के मिलने के बाद भी तुम ऐसा ही पत्र लिखते । 
तुम लक्ष्मण तो हो ही, लेकिन ऐसा सुदृढ़ पत्र लिख कर तुमने भरत का काम 
किया है। जैसे-जसे में विचार करता हूं, मुझे . . . की इस दीनता को देखकर 
रोने का जी होता है । एक बार ... .. ने मुझे निराश किया था, में रोया 
था।. .. ने चोरी करके मुझे धोखा दिया तब रोया था। आज फिर मेरी ऐसी 
स्थिति . . , ने की है । उनके ऊपर मेरी इतनी श्रद्धा और प्यांर है कि उन्होंने 
जी अनुचित किया वह खुद मेने किया हो, ऐसा मुझे महसूस हो रहा है । सवेरे 
भजन करने के बदले मन उसी विचार में उलझ गया। . . . को फीनिक्स छोड़ना 
था तो ठीक तरह से छोड़ा जा सकता था। इस समय तो वह साधारण नीति में 
भी चूक गए हें। हद हो गई है । इससे समझना चाहिए कि अभी और कितनी 
साधना करंना बाकी है। इससे यंह भी सूचित होता है कि मंनुष्य को प्रतिज्ञा 

लेने की आवश्यकता है । जो करना हो उसके लिए मन को दे डालने का नाम 
हैं प्रतिज्ञा। मन को मकक्‍त रखने से सेकड़ों विघ्न आते हें। प्रतिज्ञा प्रगति की 
कुंजी है। “मुझ से बन पड़ेगा तबतक में मांस नहीं खाऊंगा,” ऐसा दरिद्र 
बचन मझे मांस खिला कर छोड़ेगा। देह के गिरने पर भी में मांस नहीं खाऊंगा, 
ऐसा दृढ़ वचन मुझे बचायगा और ऊंचे ले जायगा । जिन तीन प्रतिज्ञाओं को 
विलायत जाते समय मेने लिया था उन्हींने मुझे बचाया है। . . . ने ऐसी सुदृढ़ 
प्रतिज्ञा नहीं ली है । फीनिक्स में रहने के बारे में यद्यपि . . . ने मुझे जताया 


तो यह कि उन्होंने प्रतिज्ञा ली है, किन्तु उन्होंने अपने मन से प्रतिज्ञा नहीं ली 
दीखती, अन्यथा आज उनकी यह हारूत न होती । 


यदि चाही तो इस पत्र को और साथ के दूसरे दोनों पत्रों को भी .. . 
के पास भेज सकते हो । | 


--मोहनदास के आशीर्वाद 
+ २९ : 
॥॥9: आल 4 
सेवा सर्वोपरि 
स्वदेशी की उपासना शुरू होने के कुछ महीने बाद पिताजी के साथ 
हमारे स्वदेश आने की बातचीत चली, परन्तु मि. वेस्ट के बीमार पड़ जाने के 
कारण आठ-नौ महीने हमें रुक जाना पड़ा। पिताजी और मि. वेस्ट दोनों 
इन्डियन-ओपीनियन' के संयुक्त व्यवस्थापक थे और दोनों एक साथ छूटी 
पर नहीं जा सकते थे। फिर मि. वेस्ट की बीमारी इतनी बढ़ गई थी कि उनको 
तीमारदारी के लिए हर घर से बारी-बारी एक फीनिक्स-वासी को उनके 
बिस्तर के पास उपस्थित रहना आवश्यक था । फीनिक्स में डाक्टर-वेद 
की सुविधा नहीं थी, परन्तु बीमार की परिचर्या और शश्नूषा में प्रमाद न हो 
इसकी सावधानी बापूजी पूरे आग्रह से रखवाते थे। बापूजी ने मणिलाल- 
काका के नाम जो दो पत्र लिखे हूँ उनसे इस संबंध में उनकी सजगता का 
अच्छा परिचय मिलता है । 
१७-९-९ 
चि. मणिलाल 
परोपकार करना, दूसरों की सेवा करना और ऐसा करने में अपने को 
रत्ती भर भी बड़ा न मानना यही सच्ची शिक्षा है। यह बात अपनी आय के 
बढ़ने के साथ तुम अनुभव करोगे। बीमार आदमी की सेवा करने के बराबर 

दूसरा उत्तम मार्ग क्या हो सकता हैँ ? धर्म का बहुत-सा अंश इस मार्ग में आ 
जाता है । 
मि. वेस्ट को मर्गी का शोरवा आदि हमने दिया, उसका विचार निष्पक्ष 
बद्धि से करना आवश्यक है। बा को ऐसा शोरवा दिये बिना यदि उसके शरीर 
का अन्त हो जाता तो वह मुझे मंजूर था। परन्तु बा की स्वीकृति के बिना उसे 
में कदापि नहीं देने देता | देखो, देह को आत्मा से बढ़कर प्यारा नहीं होने 
देना चाहिए। देह से आत्मा को जो अछूग पहचानता हें वह देह की हिसक रक्षा 
नहीं करेगा । यह सब अति कठिन बात है, किन्तु जिसके संस्कार अत्यंत पवित्र 
हैं वह उसे सहज ब॒द्धि से समझता है और इसका आचरण करता है। देह में 
रहकर ही आत्मा भला या ब्रा कर सकती है, यह धारणा बहुत ही गलत है । 
इस धारणा से संसार में घोर पाप हुए हे और हो रहे है| देह तो दमन करने के 
लिए हमें मिली है । 
--बापू के आशीर्वाद 
१२-१०-९ 
चि. मणिलालू 
तुम मि. वेस्ट और दूसरों की सेवा करते हो यह तुम्हारी सर्वोत्तम पढ़ाई 
है। जो आदमी अपने कत्तेव्य का पालन करता है वह निरन्तर पढ़ता ही है । 
तुम जेसा लिख रहे हो, अध्ययन को तुम्हे छट्टी देनी पड़ रही है, यह सही नहीं 
हैं। तीमारदारी करने में तुम अध्ययन ही कर रहे हो । 
अक्षरज्ञान को छोड़ना पड़ रहा है, यह सही बात है, पर सेवा का अवसर 
बार-बार नहीं मिलता । अक्षरज्ञान बाद में लिया जा सकता हैँ। मन में यह 
विश्वास रखो कि जब तुम्हारा मन स्वच्छ हैं तो बीमार की सेवा के कारण 
तुम बीमार नहीं पड़ोगे। यदि बीमार हो भी गए तो में चिन्तित नहीं 
होऊंगा । अपना रहन-सहन सुधारना, यही अध्ययन है, दूसरा सब 
मिथ्या है । 
“-बापू के आशीर्वाद 


इन पत्रों से प्रकट होता हूँ कि ट्रान्सवाल में अत्यधिक व्यस्त होते हुए 
भी फीनिक्स की छोटी-मोटी बातों से बापूजी पूरे जानकार रहते थे । अपने 
लिए अपने पत्र के लिए और मगनकाका जैसे अपने परिवार के यवकों के 
जीवन में त्याग और सेवा का आग्रह बढ़ाते जाते थे स्वयं अहिसा के कट्टर 
उपासक थे, फिर भी बीमार अंग्रेज मित्र को मांसाहार पहुंचाने की व्यवस्था 
करने की महान उदारता बापूजी के हृदय में थी । 

मि. वेस्ट की बीमारी साधारण नहीं थी। मेरा खयाल है कि गम्भीर 

प्रकार के टाइफाइड' के रोग से वह पीड़ित थे । सोलह-सत्रह वर्ष की आय 
के अपने होनहार पुत्र को उनकी सेवा में लगाए रखने का महान साहस 
बापूजी जेसे असाधारण पिता ही कर सकते हैँ। यह भी बापूजी की छत्रछाया 
का प्रताप था कि पूरा भारतवासी परिवार एक अंग्रेज साथी की पूरी 
आत्मीयता से परिचर्या करे। 


जबतक मि. वेस्ट अपनी लम्बी बीमारी से उठ नहीं तबतक तो पिताजी 
का फीनिक्स से बाहर निकलना शकय नहीं रहा । बाद में फीनिक्स से चलने 
की तैयारी हो ही रही थी कि अकस्मात्‌ मेरा छोटा भाई जल गया । एक दिन 
मध्याकह्न के समय हम सब भोजन करने के लिए रसोईघर के साथ वाले 
बरामदे में बेठे थे। रसोईघर के सभी बरतन फर्श पर कायदे से रखकर 
पिताजी ने हम बच्चों को अपनी-अपनी थाली पर अर्ध गोलाकार ढंग से 
विठाया और परोसने छगे। रोटी मिल जाने पर दाल-दाल' कहता हुआ 
कृष्णदास दाल की पतीली पर रूपका और अपने आप ढकक्‍कन खोलने लगा। 
तीन वर्ष का बच्चा तो वह था ही । ढक्‍कन खोलने के झटके से वह जमीन पर 
गिर पड़ा और पतीली भी उलट गई | गरम-ग रम दाल उसके कपड़े पर गिरी । 
पिताजी ने बड़ी शीघ्रता से कृष्णदास को उठा लिया और उसका कपड़ा उतार 
दिया, परन्तु कपड़ा उतारने में कृष्णदास के कंधा, गाल, कान आदि बुरी 
तरह से झुलस गए। 
हाथ-के-हाथ घर में जो बना इलाज किया गया । जल जाने का विशेष 
उपाय वहां कोई नहीं जानता था। मगनकाका डरबन गये और दवाई ले 
आये। उन्होंने बताया कि चूना और तैल का मिश्रण है । जलने की जगह पर 
इस तेल की पट्टी बांधी गई | इतनी भारी पीड़ा रोये-कराहे बिना चुपचाप 
कृष्णदास सहता रहा । चार-पांच दिन तक घर में सब बहुत चिन्तित रहे । 
बाहर बड़ी तेज हवा चल रही थी और कृष्णदास के जलने के घावों को हवा 
से बचाना बहुत आवश्यक था। प्रायः सात-आठ दिन तक सुबह से शाम तक 
मझे उसको खाट के पास उपस्थित रहना पड़ा। उसकी पीड़ा को 
देख कर क्षण भर भी वहां से हटने की इच्छा मझे नहीं होती थी | खेल-कद 
सब भूल गया । बीमार की सेवा का यह प्रथम अनुभव मुझे सदा याद रहेगा । 
एक बार आश्रम की प्राथेना में प्रवचन करते हुए बापूजी ने कहा था, 
जब हम किसी बीमार की सेवा करें तब हमारे मन मे इस प्रकार की भावना 
पंदा होनी चाहिए कि ईश्वर करे उस रोगी की सारी पीड़ा मुझे मिल जाय 
और उसकी वेदना दूर हो जाय ।” बापू का यह आदर्श वचन बताता है कि 
दूसरों के सुख-दुख को उन्होंने-कितना आत्मसात कर लिया था। 

३ 90 5६ 
फीनिक्स आश्रम की समस्याएं 


राजनेतिक संघर्ष में अत्यधिक व्यस्त होने पर भी बापू का ध्यान बराबर 
फिनिक्स आश्रम की ओर बना रहता था। वहां की समस्याओं के बारे में वह 
बरावर सोचते और आवश्यक आदेश देते रहते थे । 

यहां में उनके दो-तीन पत्रों के कुछ अंश एक पुराने पत्र-संग्रह से दे रहा 
हूं । इन पत्रों पर तिथि या हस्ताक्षर नहीं है, फिर भी उन्हें पढ़ने से प्रतीत होता 
हैँ कि बापू ने उन्हें फीनिक्स संस्था के संचालन के संबंध में लिखा था। मेरा 
अनमान है कि ये पत्र मगनकाका के नाम ही लिखे गए होंगे 


अपने प्रति असंतोष या मर्म बचनों के कारण यदि तुम हटना चाहो 
तो इसमें भेद-बुद्धि समझी जायगी और उन लोगों के लिए एवं तुम्हारे लिए 
मेरा जो कर्तव्य होगा उसमें मुझ बाधा आवेगी। तुम हटने का रास्ता 
लो, इसमें उनका अकल्याण ही होगा । हम महाप्रयास में पड़े हें । तत्त्वज्ञान 
की खोज कर रहे हे । 


नल र्‌ सेल 

तुम जरा-सा विचार करो तो देख सकोग, कि कौन किसको निकाले, 
यह सवाल पैदा होता ही नहीं है। जब फीनिक्स की स्थिति कमजोर पड़ेगी 
तब निकालने-रखने की बात नहीं रहेगी । लेकिन जिसे खरा रंग लगा होगा 
वही रहेगा। उस समय तो यह प्रश्त आयगा कि कौन रुकेगा । आज हम वेतन 
नहीं दे रहे है, लेकिन खानाभर दे रहे हे । इसमें कमी करके कष्ट उठा कर 
सूखी रोटी खाकर कौन रहेगा, यही सवाल है । 

फीनिक्स भी फीनिक्स में ही रहेगा, यह बात कहां है ? जहां फीनिक्स का 
हेतु है, वहीं फीनिक्स है। . . . हम सारी तैयारी हिंदुस्तान के लिए कर रहे 
हें। 

मेरी आत्मा तुम समर्थ मानते हो वेसी ही तुम्हारी है । हमारी आत्मा 
के बीच कोई भेद नहों है, कितु तुम्हारे अंदर जिस मात्रा में अनात्मपन, भीरुता 
संशय, अनिश्चय आदि हों, उन्हें निकाल दो तो हम दोनों एक समान ही हें । 
अंतर इतना ही है कि महाप्रयास से मेंने बहुत सारे मो5१ बीन डाले हैं, उतने 


.ाााए्एणणणणााणणणणणणणणणण रण एन 


१. बायू का आद्य गुणों में मिश्चित दोषों को दूर करना है । 

ही और उससे अधिक दु ड़ता पूर्वक तुम साहस करोगे तो बीन सकोगे। 
बहु 

वियद के लिए धैय के समान और कोई उपाय नहीं है । सत्याग्रह आदि 
का जो साधन ट्रांसवाल में है वही देश में होना चाहिए, इसमें मझे कोई शंका 
नहीं है । परन्तु . . . का पत्र बताता है कि तयार तो फीनिक्स जसे स्थल में 
ही हो सकेंगे । स्मशान में सोते हुए भी निडर रहना, यह कतेंव्य है; परंतु 
स्मशान में सोन का प्रारंभ करने वाला मन॒ष्य, वहां पर लेटते ही मरा-म रा- 
सा हो जाय, यह संभव है । इस प्रकार मेरे और तुम्हारे लिए तो फिलहाल 
हिंदुस्तान स्मशान रूप हूँ। वहां पर बिस्तर छगा कर हम लोग मीराबाई के 
भजन बोल मा, बोल मा, बोल मा रे, राधाकृष्ण बिना बीज बोल मा 

त्यादि गा सकें, एसी तेयारियां यहां पर करनी उचित हं---करनी पड़ रही 

ह्थ किसी भी प्रकार से किसी भी समय प्राप्त होने वाली मौत को दिल 
से बधाई देने का बल मझ में आवेगा, ऐसा आभास मुझे होता रहता है । ऐसा 
सभी को हो, यह चाहता हूं । 

बालक होने के कारण मुझे उन समस्याओं का ठीक-ठाक पता नहीं, जो 
फीनिक्स संस्था के अंतरंग में बड़ों को चितित कर रही थीं। लेकिन बापूजी 
के इन पत्रों से थोड़ा-ला आभास मिलता हूँ कि स्वेच्छा से स्वीकृत की गई 
गरीबी को निभाने के लिए फीनिक्सवासियों को अपने मन से बड़ा संघर्ष 
करना पड़ रहा था। मेरे स्मृति-पट पर फीनिक्स के उस समय के वातावरण 
का यह चित्र अंकित हे कि महीनों तक फिनिक्स के मुख्य कार्यकर्ता आपस म 
कम बोलते थे । प्रेस में सब लोग अपने-अपने स्थान पर गुमसुमः कार्य किया 
करते थे। वहां से छट्टी पाकर अपने खेतों में व्यस्त रहते थे और रविवार के 
दिन बापूजी के मकान पर संध्या समय सभा करके भजन-कीत्तंन आदि करते 
थे, परंतु बातचीत उस समय भी बहुत ही कम होती थी। फीनिक्स के शुरू-शुरू 
के दिनों में जो आपसी वार्ता-विनोद और खेल-कद होते थे, वह अब नहीं थे । 
मि. पोलक को तो बापूजी ने अपने सहयोग के लिए फीनिक्स से जोहान्सबर्ग 
बला लिया था। इस पर ट्रांसवाल में सत्याग्रह का संघर्ष कठिन-से-कठिन- 
तर होता जा रहा था। स्वयं बापूजी और अन्य सत्याग्रही लगातार जेल का 
कष्ट उठा रहे थे। इस कारण भी फीनिक्स के वातावरण में हंसी-खुशी 
का कम हो जाना स्वाभाविक था । इसके अतिरिक्त यह बात भी स्वाभाविक 
थी कि संस्था में धन के अभाव के क्रारण नई-नई मृसीबतें पैदा हों तो कार्ये- 
कर्त्ताओं के बीच मानसिक तनाव और छोटे-मोटे मतभेद बढ़ जाय॑ । 


अनेक बार संध्या के समय प्रेस के काम से लौटने के बाद हमारे घर के 

आंगन में पिताजी और मगनकाका दस-पन्द्रह मिनट तक अत्यंत चितित 
होकर फीनिक्स के अपने अन्य साथियों के संबंध में, विचार-विनिमय करते थे। 
और पिताजी अधिक उदास होकर तथा मगनकाका अधिक कठोर मौन धारण 
कर घर के बागीचे में परिश्रम करते रहते थे । यह दृश्य मुझे स्पष्ट याद है । 

ऐसे समय में बापूजी को भी फीनिक्स की याद कितनी अधिक चिंतित 
रखती थी, यह प्रिटोरिया जेल से मि. पोलक के नाम भेज एक पत्र से मालम 


हो जाता है 
प्रिटोरिया जेल 
२६ अप्रैल, १९०९ 
प्रिय श्री पोलक, 
आशिक समस्या के बारे में में भारी उलझन महसूस करता हूं । फीनिक्स 
के ऊपर ऋण-भार बना रहे, इस वात से मुझ बहुत कष्ट पहुंचता है । मेरे घर 
के जो कुछ चन्द गहने आदि हे और इंग्लेंड से कानून की जो नई किताबें 
म॑ लाया हूं तथा मेरी किताबों में जो छा रिपोर्ट हें उनको बेचकर फीनिक्स 
का कर्ज अदा कर देना | इस कजं को पूरा करने के लिए आवश्यक हो तो 
एनसाइक्लोपीडिया तथा हमारे दफ्तर की बड़ी तिजोरी भी बेच देना । कानून 
की पुस्तक शायद प्लेफडे, वेल्सन अथवा गाडफ़ खरीद लेंगे । यदि उनमें से 
कोई न ले तो इन चीजों की सूची बनाकर मित्रों में घमाना। तिजोरी के तो 
१५ पौंड आने ही चाहिएं। 
मणिलाल का लुम्बा पत्र मुझे मिला है । अच्छा लिखा है। 
कोडिस का भाषण कैसा हुआ और कहां किया गया, मुझे लिखना 
बंबई से लौटने में ठक्कर कुछ किताबें व टाइप लाये क्‍या ? में देख रहा हूं कि 
ठककर अपनी पत्नी के साथ छगनलाल के यहां रह रहे हैं। छगनलाल तो 
बोलेंगे नहीं, पर इससे दोनों को न॒कसान है । मित्र की स्थिति विकट हो जाती 
है । हद से ज्यादा बोझ छगनलाल को नहीं उठाना चाहिए । उनकी मां ने 
मुझसे कहा था कि छगतलाल की आदत हरे-भरे पेड़ के नीचे सूखने की हे । 
यह सही है । फीनिक्स के दूसरे परिवारवालों को भी जिनके यहां ज्यादा बच्चे 
हैं, अतिथि का बोझ अपने ऊपर नहीं लेना चाहिए, बल्कि पुरुषों को चाहिए 
कि वे अपनी पत्नी का बोझ हल्का करे। 


में चाहता हूं कि सब फीनिक्सवासी टाल्स्टाय की जीवनी और उनके 
प्रायश्चित्त-पत्र अवश्य पढ़े । दो दिन में पढ़े जा सकेंगे । गजरातियों को चाहिए 
कि वे कवि राजचन्द की उन दोनों पुस्तकों को पढ़ लें जो मेरे संग्रह में वहां 
पड़ी है। संध्या की प्रार्थना के समय प्रतिदिन दस मिनट उसे पढ़ा जा सकता हैं। 

राजचन्द के बारे में जितना अधिक मनन करता हूं मेरी राय दृढ़ होती जा 
रही है कि अपने समय के वह सर्वश्रेष्ठ भारतीय थे । उस पुस्तक को पढ़ने से 
मुझे बड़ी शान्ति मिली है । बार-बार पढ़ने योग्य पुस्तक है । अंग्रेजी साहित्य में 
इसकी तुलना में आ सके ऐसी विचारों की शुद्धि से पूर्ण पुस्तक टाल्स्टाय की 
पुस्तक के अतिरिक्त मुझे नहीं दीखती । कवि राजचन्द और टाल्स्टाय दोनों 
ने जैसा उपदेश दिया है वैसा अपने जीवन में भी आचरण किया है। उसमें 
गहरा अनुभव है । 

मणिलाल को अपने अध्ययन के बारे में कुछ असंतोष हैं । इसको में 
समझ सकता हूं, वह रहेगा। हम सब भिन्न-भिन्न अनुभव ले रहे हैं। इस अनुभव 
में प्रथम श्रेणी के विद्याथियों की बलि दी जा रही है। उनको चाहिए कि वे 
जो-कुछ सिखाया जा रहा है वह भली-भांति सीख ले । मुझे उम्मीद तो है कि 
उसकी परीक्षा में स्वयं ले सक्‌, ऐसा दिन मुझे मिल जायगा। मेरी अपेक्षा 
है कि में स्वयं उसे पढ़ाऊंगा। वह रेखागणित में कच्चा है यह में जानता हूं । 
इस समय परिश्रम करने और नियमित जीवन बिताने की वह आदत 
डाले । इससे उसे काफी लाभ होगा । बाग-काम में भी वह समय 
देता है यह अच्छा है । फिर उसे निर्श्चित होकर आनन्द से अपने काम में 
एकाग्र होना चाहिए। 

फीनिक्स में सभी लड़के माणिकम्‌ से तमिल सीखना शुरू कर दें । 
मगनलाल से कहना कि जिस प्रकार उसने अंग्रेजी काव्य याद कर लिये 
उसी प्रकार तमिल भी याद कर ले । 


हरिलाल की पत्नी वियोग के कारण चिता में रहती हे या प्रसन्न रहती है। 
बा घर का काम अब कुछ कर सकती हैँ ? . . . स्कूल का मकान कहां तक 
पहुंचा ? सभी छात्रों के खर्चे में कुछ बढ़ती करने की आवश्यकता है। 
उनके मात-पिता से मिल कर छगनलालर उन्हें समझाएं । 


स्वामी शंकरानंद के रुक जाने से मुझे खुशी हुई | हिंदू और मुसलमान 
कौमों के बीच जो सद्भाव है, उसको अधिक पुप्ट करने की कोशिश वे करेंगे 
ऐसी मुझे आशा है। . . . . वेस्ट से कहना कि प्रत्येक रविवार को सबको एकत्र 
करके प्रार्थना करने का जो प्रारंभ किया हैं उसे किसी भी हालत में छोड़ना 
नहीं । श्रीमती वेस्ट की बीमारी के समय प्रार्थना-स्थक बदल देना अधिक 
उपयुक्त होगा। पर प्रार्थना बन्द रहनी ही नहीं चाहिए। मेरे पत्र की फीनिक्स 
से संबंधित बातों को वेस्ट के पास लिख भेजना। मेने जो उत्तर मांगे हैं, छगन- 
लाल ब्यौरे से लिख भेजें । में उम्मीद रखता हूं कि सात मई तक छगनलालर 
का पत्र मुझे मिल जायगा। --मो. क. गाँधी 


१६६ जीवन-प्रभात 


जेल में वेठे-बंठे सत्याग्रह आंदोलन की गति-विधि के बारे में बापूजी 
जितने उत्सुक रहते थे, उससे कहीं अधिक फीनिक्स संस्था की प्रगति और 
फीनिक्स में काम करने वालों की विचार-शुद्धि तथा जीवन-शुद्धि के लिए 
वह उत्सुक रहते थे । क्योंकि अपने और अपने साथियों का जीवन ऊंचा उठता 
रहे तो सत्य की लड़ाई में सफलता देर-सवेर मिल ही जायगी, इसमें बापूजी 
को लेदशमात्र भी शंका नहीं थी । 


हे ३ १ के 
हमारी स्वदेश वापसी 


दो-एक महीने बाद जब क्ृष्णदास बिल्कुल ठीक हो गया, हम लोग 
फीनिक्स से हिन्दुस्तान आने के लिए चले । छः वर्ष समुद्रपार रहने के बाद 
पिताजी राजकोट लौट रहे थे । मुझे भी अपने दादा और दादीजी के दर्शनों 
की बड़ी उत्सुकता थी। मगनकाका ने अपने पुत्र केशु को भी हमारे साथ 
भेजने का निश्चय किया | फीनिक्स से जब हम चले तव हमारी संख्या 
वाल-बच्चों सहित छः थी | माताजी, पिताजी, केशु, कृष्ण, मेरी छोटी बहन 
नमंदा और में । फीनिक्स के घर में रुकने बालों में तीन जने थे---मगनकाका, 
काकी और केशू की छोटी बहन राधा। भारत की यात्रा पूरी करके 
डेढ़ वर्ष बाद जब हम फी निक्स लौट तब मेरी बहन नर्मदा नहीं रही थी । 

डरबन से हमारे स्टीमर को पोरबन्दर पहुंचने में ४१ दिन रूगे। 
आजकल बम्बई से डरबन पहुंचने में १४ या १६ दिन लगते हैं। पिताजी ने 
मेल स्टीमर छोड़कर साधारण स्टीमर पसन्द किया । इससे लाभ यह हुआ 
कि उस छोटी आयु में ही में अफ्रीका के पूर्वी किनारे के महत्वपूर्ण बंदर- 
गाहों का अवछोकन कर सका । डरवन से हम केज्जर' नाम के स्टीमर में चले, 
जो जर्मन कम्पनी का था। उसका भोंपू ब्रिटिश स्टीमरों की तरह काला 
और मनहूस नहीं था। बहुत सुंदर लाल-पीले रंग के पट्टे उस पर थे। वह बहुत 
बड़ा और इतना पुराना था कि उसको हिन्द महासागर पार करने की इजाजत 
नहीं थी । 

जंगीबार के बाद सोमाली' नाम के एक नए और छोटे जर्मन स्टीमर 
में हम लोग हिन्द महासागर पार करके भारत पहुंचे । लौटते समय भी हम 
उसी स्टीमर में गये, क्योंकि हमारा टिकट वापसी था, जिसकी मियाद डेढ़ 
साल की थी। 


हमारी स्वदेश वापसी १६७ 


जब पोरबंदर पहुंचे तो बंदरगाह पर स्वागत के लिए आई हुई भीड़ 
के बीच मेरी माता ने मुझे नारायगदासकाका का परिचय दिया। नारायण- 
दास काका सबसे पहले हमें बापूजी के बड़े भाई के यहां ले गए। उनका पूरा 
नाम था लक्ष्मीदास करमचंद गांधी । मोहनदासकाका के सगे बड़े भाई कोई 
बहुत बड़े आदमी होंगे, इस कल्पना से में उनके घर पहुंचा । गुजरात-सौराष्ट्र 
में बैठने के लिए जैसे झूले होते हैं वैसे झूले पर वह बठे थे। हम सबने उनके 
चरण छुए । उनका भाल-प्रदेश बहुत विशाल था। पूरे घर में बड़ी गम्भीरता 
फैली हुई थी। वह विनोद, बातों को वह भरमार, जो फीनिक्स में बापूजी के 
आने पर रहती थी, उनके यहां मेने नहीं देखी । थोड़ी देर पिताजी से उनकी 
कुछ बातें हुई और हम उनके घर से छौटकर राजकोट के लिए चल पड़े । 

राजकोट में दादाजी और दादीजी हमारी प्रतीक्षा में थे। हमारे स्टीमर 
को सवा महीने से अधिक वीत गया, इससे वह चिंतित हो रहे थे । जब हम 
पहुंचे, दोनों बुआ और दादीजी दौड़कर स्वागत के लिए आईं । घर के प्रवेश- 
द्वार पर ही जोशीजी महाराज पिताजी की जन्म-कुंडली फैछाये हिसाव 
लगाने बैठे थे कि हमारी यात्रा में कोई विघ्न तो नहीं आ उपस्थित हुआ ? 
जोशीजी का हिसाब पूरा होने से पहले ही हम लोग पहुंच गए । 

राजकोट पहुंच कर मुश्किल से आठ-दस दिन पिताजी घर रह पाये । 
उनको मि. पोलक के साथ सारे भारत के प्रवास में जाना जरूरी हो गया ; 
क्योंकि दक्षिण अफ्रीका में सत्याग्रह के आन्दोलन में एक नया अध्याय शुरू 
हो गया था। 


दक्षिण अफ्रीका के सत्याग्रह के इतिहास में उस समय की राजनीतिक 
परिस्थिति के संबंध में वापू ने लिखा है : 

“दोनों ओर कुछ शिथिलता आई थी । सरकार ने देख लिया था कि जेल- 
खाने भरने से चुस्त सत्याग्रही हारने वाला नहीं है । . . . . हिन्दी लोग भी 
उग्र मुकाबला करने को तैयार नहीं थे । कड़ा मुकाबला किया जा सके इतनी 
संख्या मे सत्याग्रही रहे ही नहीं थे । कुछ कायर बने गए थे, कुछ बिल्कुल 
पराजित मनोवृत्ति के हो गए थे और चुस्त बने रहने वाले सत्याग्रहियों 
को मूर्ख समझते थे। इधर मूख लोग अपने को समझदार मानते थे और ईइहवर 
पर, सत्याग्रह के संघर्ष पर तथा अपने साधन की सत्यता पर पूर्ण विश्वास 
रखकर जमे हुए थे। उन्हें भरोसा था कि अन्त में विजय सत्य की ही 
होगी । 8 ड 

घनघोर अंधेरे में भी बापूजी का दमकता हुआ श्रद्धाबल ऐसा था कि 
निराशा उन्हें छू तक नहीं सकती थी । जल्दी ही ऐसा समय आया कि जेल के 

वाहर निकल कर राज्यकर्त्ताओं से चर्चा करने के लिए जाने का उन- 
को अवसर मिला । पिछले प्रकरण में मि. पोलक के नाम प्रिटोरिया जेल से 
लिखा हुआ बापूजी का जो पत्र दिया गया है उसमें लिखने की तारीख २६ 
अप्रेंड सन्‌ १९०९ की है। तीन महीने की सजा काट कर बापूजी मई के मध्य 
में रिहा हुए और तुरन्त ही फिर से सत्याग्रह करके वह जेल गये तथा २४ 
मई को उनको तीसरी बार तीन महीने की सजा मिली । इसके तीन सप्ताह 
बाद ही, १६ जून १९०९ को ट्रान्सवाल की भारतीय जनता उठ खड़ी हुई। 
जोहान्सवर्ग में आमसभा की गई और बापूजी को तथा श्री पोलक को क्रमश 
इंग्लेंड और भारत में प्रतिनिधि-मण्डल ले जाने के लिए नेता चना गया । 
इधर वापूजी ने अपना मन जेल-महल में कष्टों की उपासना करने में 
लगाया था और अपनी संस्था के विकास करने तथा रचनात्मक कार्य में अपना 
सबकुछ होम देने का संकल्प किया था। लेकिन जनता ने उन्हें राजकीय 
समझौते के लिए प्रयत्न करने को विवश कर दिया। बापूजी ब्रिटिश 
पार्लामेंट के सदस्यों के पास दक्षिण अफ्रीका के हिन्दियों की बात 
रखने के लिए ता. २३ जून को केपटाऊन से रवाना हुए और १० जलाई 
१९०९ को लंदन पहुंचे । 

इधर भारत में श्री पोलक अकेले ही आये, क्योंकि उनके साथ भेजने 
के लिए ट्रांसवाल के भारतीयों ने जिन प्रतिनिधियों को चना था उन सभीको 
वहां की सरकार ने सीखचों के पीछे ढकेल दिया था। 

यहां आकर श्री पोलक ने बंबई, कलकत्ता, मद्रास, इलाहाबाद आदि कई 
शहरों में जाकर भारत के उस समय के राजकीय नेताओं को और अखबार 
वालों को ट्रान्सवाल के सत्याग्रह की जानकारी दी | पिताजी ने भी उनके 
साथ दो-एक मास तक देशभर में प्रवास किया और उनके काम में यथा- 
शक्ति सहयोग दिया । 


इस प्रवास से राजकोट लौटने के बाद तुरन्त पिताजी को बापूजी की 
सूचना मिली कि वह बरिस्टरी पढ़ने के लिए विलायत जाय॑ । 


३२ 
बेरिस्टरी किसलिए ? 


भारतीय प्रवासियों पर दक्षिण अफ्रीका में कानून के बल पर और सरकारी 
अफसरों की जोर-जबरदस्ती से जो अशोभनीय अन्याय दिन-प्रति-दिन होते 

रहते थे, उनका निवारण करने में बापूजी अपनी बेरिस्टरी की विद्या का 
भरपूर प्रयोग कर रहे थे। ट्रान्सवाल के जोहान्सबर्ग नगर में वकालत का 
काम करने के लिए बापूजी ने अपना कार्यालय खोल रखा था। उसमें बापूजी 
के साथ काम करने वाले अनेक सहायक थे, जिनमें मि. रिच, मि. पोलक 
जैसे विद्वान अंग्रेज भी थे। अदालत में अपना मुकदमा लड़ने के लिए भोले 
और प्राय: अनपढ़ भारतवासियों को सद्बुद्धि वाले निःस्वार्थ और चतुर वकौल 
की सहायता दक्षिण अफ्रीका में हर समय मिलती रहना जरूरी थी। अगर 
भारतीय और एशियाई लोगों के पक्ष में काम करने वाला कोई भी समर्थ 
वकील या बैरिस्टर न होता तो दक्षिण अफ्रीका से भारतीय व एशियाई 
लोगों की जड़ बड़ी जल्दी उखाड़ दी जाती । 


दक्षिण अफ्रीका में जो सत्याग्रह-आन्दोलन चलाया जा रहा था उस 
आन्दोलन की नींव में असहयोग का उद्देश्य नहीं था । अंग्रेजी सरकार और 
अंग्रेजी अदालतें न्याय के पथ पर चलने की निष्ठा रखती हैं, यह भरोसा तब 
बापूजी के मन में था। इस कारण जब एक ओर वर्ण-विद्वेष वाले कानून का 
भंग करके वीर सत्याग्रही जेल जा रहे थे तब दूसरी ओर ट्रान्सवाल के हिन्दी 
व्यापारियों आदि के छोटे-मोटे मुकदमों की पैरवी करने का काम बापूजी 
के वकालत के कार्यालय द्वारा चलाया जा रहा था। बापूजी वकारूत का यह 
सारा काम कत्तंव्यबुद्धि से तथा निश्चित और स्वल्प मेहनताने से करते थे । 
जब सत्याग्रह, जेल-यात्रा, फीनिक्स की संस्था आदि का काम बढ़ता गया और 
बापूजी के पास समय कम रहने लगा तब वकालत के काम का सिलसिला 
कायम रखने के लिए और व्यक्तियों को तैयार करना बापूजी ने आवश्यक 
समझा । फिर बापूजी का इरादा द्रान्सवाल और दक्षिण अफ्रीका के काम से 
जल्दी-से-जल्दी छुट्टी पाकर भारत लौठने का था । इसलिए भी अपने पीछे 
काम संभाल सके, ऐसे दो-चार नवयुवकों को बैरिस्टरी सिखाने की बात 
बापूजी ने अपने मन में पक्की की । इस दृष्टि से एक तो मि. पोलक से 
सोलिसिटर का अभ्यास-क्रम पूरा करने के लिए बापूजी ने आग्रह किया | 
दूसरे श्री सोराबजी शाहपुरजी अडाजनिया को, जो होनहार पारसी युवक थे, 
बैरिस्टर बनने के लिए बापूजी ने रूंदन भेजा | वह बैरिस्टर होकर दक्षिण 
अफ्रीका लौट आये और सेवा का काम भी उन्होंने आदर्श रूप से शुरू कर 
दिया । परन्तु ऐसे भले और श्रेष्ठ व्यक्ति का बुलावा ईइ्वर के दरबार से 
बड़ी जल्दी आ गया और दक्षिण अफ्रीका की भारतीय जनता शोकमग्न होकर 
उनका स्मरण ही करती रह गई । 


बापूजी ने लन्दन जाकर बेरिस्टर हो जाने के लिए मेरे पिताजी से भी 

कहा । मेरे पिताजी भारत में मैट्रिक पास थे और फीनिक्स में 'इन्डियन 
ओपीनियन' के संपादन का काम वर्षों तक करने से उनके अंग्रेजी-ज्ञान में 
काफी वृद्धि हुई थी। इसलिए लन्दन में पढ़ना उनके लिए आसान था। परन्तु 
सामान्य बुद्धि के व्यक्ति को बापू का यह तरीका समझ में आना कठिन था। 
अपने ही पुत्र, हरिकाल गांधी और मणिलाल गांधी स्कल-कालछेज में पढ़ने 
के लिए और यनिवर्सिटी में जाकर बेरिस्टरी-जैसी उच्च-शिक्षा विद्या प्राप्त 
करने के लिए व्याकुल थे । तब बापूजी उस शिक्षा को निरर्थक एवं हानिप्रद 
बताकर उन्हें ऐसा करने से रोकते थे। लेकिन उन्हीं दिनों में सोराबजी, मेरे 
पिताजी आदि को विलायत पढ़ने के लिए भेजने की सारी व्यवस्था वापूजी ने 
स्वयं की । 
बापूजी के स्वभाव की यह मौलिक विशेषता थी। रेलवे-मोटर 
आदि यंत्रों के चक्कर में न पड़ने के छिए बापूजी सबसे बारम्बार 
आग्रह करते थे, परन्तु देश-सेवा का काम पूरा करने के लिए उन साधनों का 
वह उपयोग भी कर लेते थे । इसी प्रकार प्रचलित यूनिवर्सिटियों की शिक्षा 
के विरुद्ध होते हुए भी बापूजी ने दक्षिण अफ्रीका का सेवा-कार्य पूरा करने के 
रादे से मेरे पिताजी को विछायत भेजा । उनकी लंदन की पढ़ाई का खर्च 
बापूजी के परम-मित्र डा. प्राणजीवन मेहता ने दिया। । 


बरिस्टरी की परीक्षा देकर पिताजी के लौटने में जब कुछ महीने बाकी 
रहे तब राजकोट में हमारे घर के वातावरण में उत्साह बढ़ गया। मेरे छोटे 
चाचा जमनादास गांधी, जो उस समय हाई सकल में पढ़ते थे, बरिस्टर के 
बड़प्पन की नई-नई बाते घर में सुनाते थे । जब बैरिस्टर बन कर पिताजी 
लौटेंगे तब घर में यह शोभा नहीं देगा, वह नहीं जंचेगा, आदि। बेरिस्टर के 
बेटे को इस तरह कपड़ा पहनना होगा, इस प्रकार शान से बातचीत करनी 
होगी, इत्यादि बातें सुन-सुन कर मुझे भी आभास होने लगा कि चार-छ 
महीनों के बाद सचमच में भी बड़ा हो जाऊंगा और राजकोट की पाठशाला 
के लड़के मेरी ओर आदचयं-चकित होकर देखेंगे । 


परंतु अंग्रेजों जेसा साहब बनने की इस धुन का कुप्रभाव मुझ जेसे कोमल 
ब॒ृद्धि वाले पर बढ़े, इससे पहले ही ईश्वर ने हमारी रक्षा की। पिताजी को 
अकस्मात इंग्लेंड से लौटना पड़ा। वहां की कड़ी सर्दी से वह बीमार पड़ गए 
वहां के डाक्टरों ने उन्हें तीन-चार सप्ताह आराम के लिए इटली भेजा । 
परंतु वहां से लंदन लौटने पर दुबारा उनकी बीमारी बढ़ गईं। इसलिए डाक्टरों 
ने उन्हें बिना परीक्षा दिये ही तुरन्त स्वदेश लौट जाने के लिए विवश किया। 


इंग्लेंड से पिताजी लौटंकर राजकोट आ गए । उसके आठ-दस दिन बाद 

बापूजी का तार आया और उसी समय फीनिक्स के लिए प्रस्थान की तैयारी 
शुरू हो गई। 

कई नगरों की झांकी देखते हुए हम बम्बई पहुंचे। शीघ्र ही स्टीमर पर 
जाने की व्यवस्था हो गई और दुबारा अपने जाने-पहचाने सोमाली' स्टीमर 
में पहुंच कर मेरा जी खिल उठा। समुद्र-यात्रा की जो तैयारियां की गईं उसमें 
ववबूल के दातुनों की एक बड़ी गड्डी, बिस्कुट के डिब्बे, चावल व आल की 
बोरी और मेरे लिए बम्बई के बनियों की-सी काढी गोल टोपी आदि 
चीजे थीं । 

'सीमाली' जमंन स्टीमर के लिए हम लोगों का वापसी टिकट 
दूसरे दरजे का था, परन्तु हमारे जेसे बड़े परिवार के लिए आवश्यक 
बड़े कमरे की दूसरे दरजे में कमी थी, इसलिए इस बार हमारी यात्रा पहले 
दरज में हुई। जमनादासकाका का, जो हमारे साथ जा रहे थे, 
टिकट तीसरे दरजे का लिया गया; क्योंकि वह नया लिया जाना था, 
इसलिए खर्च में बचत की जा सकी। उन्होंने आरामकुर्सी साथ में ले ली थी 
और उसी पर खुले डक में उन्होंने सारी यात्रा तय की। मुझे पहले दरजे के 
उन सजे-सजाये कमरों के मुकाबले खुले समुद्र की लहरों को देखने और 
यात्रियों की चहल-पहल में अधिक आनन्द आता था। पिताजी के बदले 
छोटे काका के पास ही में अधिक समय बिताता था । छोठें काका रामायण 
और दूसरी पुस्तक पढ़ने में दिन बिताते थे। में नाविकों की दिनचर्या देखने 
और स्टीमर की मशीनों की गतिविधि जांचने में उलझा रहता था । प्राय: 
तीन सप्ताह बाद एक दिन ब्राह्म मुहृत्त में हमारे जहाज ने डरबन केब न्दरगाह 
में प्रवेश किया । बिल्कुल तट पर छगने से पहले सूर्योदय होने की प्रतीक्षा 
की गईं। जब हस पहुंचे तव मगनछालूकाका और काकी को हमने एक दूसरे 
बड़े जहाज पर देखा। वे खड़े हुए मुस्करा रहे थे। , 

मगनकाका को प्रसन्न देखकर मुझे तसलल्‍्ली हुई, क्योंकि मुझे डर था कि 
उनसे मेने जो चिट्ठी लिखने का वादा किया था, वह पूँरा न होने की वजह 
से वह नाराज होंगे। किन्तु उन्होंने एक शब्द भी मुझसे नहीं कहां। में उतावला 
हो रहा था कि फीनिक्स की सारी बातें उनसे यहीं पूछ लूं । किन्तु दीं-चार 

मिनट के बाद ही कुछ अंग्रेज अफसर हमारे बीच आ धमके और मगनकाका व 
पिताजी उनसे. बातचीत में उलझ गए। अगर हम लोग गोरी चमड़ी के होते 
तो आधे घंटे में ही स्टीमर से उतरकर शहर में पहुंच सकते थे, पर हम तो थे 
हिन्दुस्तानी । हम जसों के लिए डरबन के दरवाजों में सरलता से घसने की 
गंजाइश नहीं थी । 


गोरे अफसर और पिताजी के बीच बहुत देर तक बातचीत हुई। इसके 
बाद उसने जमनादासकाका को अंग्रेजी में बड़ा कागज भरकर कुछ लिखवाया। 
और उसे यकीन हुआ कि जमनादासकाका पढ़-लिख व्यक्ति ह। पिताजी 
के पास अपना, मेरी माताजी का और सभी बच्चों का वापसी टिकट था 
और नेटाल में प्रवेश पाने का परमिट भी था। इसलिए अन्य भारतीयों के 
म॒काबले चुंगी के अधिकारी के चंगल से हमारा छटकारा जल्दी हो गया और 
दक्षिण अफ्रीका की धरती पर हम उसी दिन मध्याहक्ल से पहले पेर रख 
सके। लेकिन कुछ पटेलों का स्टीमर से नीचे उतारना टेढ़ी खीर हो गया 
उनकी सहायता के लिए पिताजी को बहुत देर तक अफसर के साथ वातचीत 
करनी पड़ी । दो पटेल तो बहुत ही परेशान हो गए । वे पिताजी के पास 
गिड़गिड़ा रहे थे। उनके लिए पिताजी ने भरसक कोशिश की, परन्तु वह 
अधिकारी रत्तीभर भी नहीं पसीजा। उसे शायद यह शक हो गया था कि उन 
पटेलों के पास अपने नहीं, किसी और के परमिट हें। इसलिए उनकी काननी 
जांच करने पर वह तुल गया । 


चुंगी से पार होने के बाद हम सीधे रुस्तमजी सेठ के घर पहुंचे, जो हम सब 
फीनिक्सवासियों के कुटुम्बीजन-से बने हुए थे। वहां कुछ देर ठहर कर 
हम लोग स्टेशन पर गये और फीनिक्स के लिए रवाना हो गए। घंटे भर का 
रेल का सफर और ढाई मील की पेदल यात्रा पूरी करने तक सारे मार्ग में 
मगनकाका से मंने बहुत-सी बातें सुनीं। हमारी अनुपस्थिति में फीनिक्स 
में कई परिवत्तंन हो चुके थे। बापूजी ने द्वांसालू में अपनी दिनचर्या में 
भोजन में कठिन प्रयोग शुरू किये थे। यह सब सुनकर में चकित रह गया । 
ऐसा प्रतीत हुआ कि में किसी नई दुनिया में पहुंच गया हूं । 


हम लोग जब फीनिक्स पहुंचे, रात हो गई थी। दूसरे दिन सवेरे में 
फीनिक्स में चक्कर काटने को निकल पड़ा। हमारे घर का चौड़ा बागीचा बहुत 
सुन्दर हो गया था। संतरे, केले, लकाट, नीबू, सब कुछ फलने लगे थे । एक 
सुन्दर नया मकान पुस्तकालय के लिए बन गया था। किन्तु हमारे घर 
के पड़ोस में जो दूसरे मकान थे, वे सुनसान हो गए थे। बापूजी का बड़ा घर 
भी सूना पड़ा था और हमारी कोडिस-शाला उजड़ गई थी। साथ ही, जब मुझे 

पता चला कि महीनों तक बापूजी के फीनिक्स आने की संभावना नहीं है और 
देवदासकाका भी वापूजी के पास ही रहने वाले हैं तो में उदास हो गया । 

किसी दिल वापूजी का पत्र, किसी दिल बापूजी द्वारा सूचित की गई 
पुस्तक, किसी दिन टाल्स्टाय की कहानियां और उनके उपदेश आदि पर 
चर्चा होती थीं। मेरी समझ में कुछ अधिक नहीं आ पाता था, परन्तु मगन- 
काका की एक बात मेरी समझ से आ गई। वह यह कि जो पसीना न बहावे, 
उसे भोजन करने का अधिकार नहीं है; हाथ में कुदाल या कुल्हाड़ी के निशान 
न पड़े हों उसको भोजनाछूय में प्रवेश मिलना ही नहीं चाहिए ।” उन चर्चाओं 
से दूसरी वात मेरी समझ में यह आईं कि साहब वन कर रहना अच्छा नहीं । 
वापूजी बड़प्पत छोड़कर मजूर-किसान का जीवन अपनाने का जो आग्रह 
करते हैं वह ठीक हे । सूट-बूट की शान के चंवकर में हमें नहीं पड़ना चाहिए । 

में बता चुका हूं कि जब मेरे पिताजी लन्दन बैरिस्टरी पढ़ने के लिए 
गये थे तब राजकोट में अपने छोटे काका की प्रेरणा से अंग्रेज साहबों का-सा 
जीवन प्राप्त करने के लिए में कैसे दिवा-स्वप्न देखने लगा था और बैरिस्टर 
का बटा बनकर राजकोट के स्कूछ के लड़कों के बीच ऊंचा सिर रखकर घूमने- 
फिरने की कैसी उम्मीद रखता था। फीनिक्स लौटने के कुछ ही दिन बाद 
जमनादासकाका मगनकाका के प्रभाव में आगए और साहब बनने की 
उमंग छोड़कर बापूजी की बात को समझने और करने की आकांक्षा हमारे 
दिल में पैदा हुई। में यह नहीं कह सकता कि जमनादासकाका के मन में क्या- 
क्या बात उठती थीं, परन्तु अपने बारे में बता सकता हूं कि जब मेंने मगन- 
काका के मूह से सुना कि बापूजी ने बूट और मोज़े पहनना छोड़ दिया है 
तब उनके इस त्याग का मुझ पर गहरा प्रभाव पड़ा। तबतक में यह समझता 
था कि हमारे घर में जिस प्रकार पिता, काका आदि हें उसी प्रकार हमारे घर 
के, हमारे परिवार के, बड़े और श्रेष्ठ व्यक्ति बापूजी हैं। परन्तु अब मेरे 
छोटे-से दिमाग में यह भावना पैदा हुई कि बापूजी हमारे घर के बड़े हैं । 
मामूली आदमी की तरह शान और शोभा के पीछे वह पड़नेवाले नहीं हें । 
अच्छी-से-अच्छी बात को खोजकर वह सबको सिखाने वाले तथा सबसे 
अच्छे पुरुष हैं। 

यह सही है कि उस समय अपने मन के इन भावों को में इस प्रकार की 
भाषा में व्यक्त नहीं कर पाता था, परन्तु इसमें कोई शक नहीं कि बापूजी की 
महानता ने उस समय मेरे हृदय में गहराई तक अपना स्थान जमा लिया। 


अचानक एक दिन जमनादासकाका फोनिक्स से जोहान्सबग चले गए । 
मुझे बाद में पता चला कि बापूजी नो उनको अपने पास टाल्स्टाय फार्म 


१७४ जीवन-प्रभात 


पर बलाया हैं । इस प्रकार फीनिक्स में मेरा अकेलापन और भी बढ़ 
गया। स्वदेश से छौटने के वाद दूसरे वाल-मित्रों के अभाव में जमनादास- 
काका के साथ दिन बिता कर में अपना मन बहलाता था । डेंढ़-दो 
महीने के बाद वह साथ भी मुझसे छिन गया और मेरी कठिनाई 
बढ़ गईं। जब जमनादास काका फीनिक्स से जा रहे थे तब मेने 
भी उनके साथ जाने की मांग की, परन्तु ट्रांसाल जाने के लिए मेरे नाम का 
परमिट बनवाने की दिक्कत सामने आई और इससे भी ज्यादा बाघा देनेवाली' 
वात यह हुई कि में अभी बच्चा था। बापूजी के पास अनेक छोटे-छोटे छड़के 
इकट्ठ हुए थे । उनके बीच मुझे अकेला भेजने के लिए मेरे पिताजी सहमत 
नहीं थे । इस प्रकार राजकोट से फीनिक्स तक की यात्रा के बाद भी बापूजी 
से में दूर-का-दूर ही रहा। 

यदि बापूजी जोहान्सवर्ग ही रहते तो शायद उनके पास जाने का मेरा 
इतना मन न होता, परन्तु अब तो उन्होंने जोहान्सबर्ग से इककीस मील दूर 
लोली स्टेशन पर फीनिक्स से भी बढ़िया आश्रम खोला था। वहां उनके 
पास रामदासकाका, देवदासकाका और मणिलालकाका थे और फीनिक्स से 
हिन्दस्तान आने के पहले के मेरे कई बाल-मित्र वहां थे। उस नए आश्रम को 
न देख सकने के कारण उन दिनों मेरा मन बहुत बेचेन रहने लगा। यहां बापू 
के कुछ पत्रों को देना अप्रासंगिक न होगा जो उन्होंने उन दिनों मगनकाका 
को लिखें थे और जिनके द्वारा जीवन का सही मार्ग अपनाने की उन्होंने 
प्रेरणा दी थी । 


ला २ ++ 


शुक्रार को रात 
चि. मगनलाल, 

सत्य का सेवन करने के लिए बहुत कष्ट उठाना पड़ता है । सत्य का सेवन 
करने वालों को शारीरिक दुख न उठाना पड़ा हो, ऐसा उदाहरण मश्किल 
से मिल पायगा । विश्वास बठे तो शारीरिक दुख ही सुख है । जो भी हो 
यह विचार अपनाने जेंसा हे। सत्य को जय इस वाक्य का काफी अनर्थ 

किया गया है; परन्तु उससे हमें अछता रहना आवश्यक हें। 
मोहनदास के आशीर्वाद 


बायूजी के इस संक्षिप्त पत्र के संदर्भ का पता नहीं चलता | सत्य की 
दुह्ई देकर कौन-से अनर्थ किये जाते हैं, इसका स्पष्टीकरण बापूजी के इस पत्र 
से नहीं मिलता । परन्तु पत्र की ध्वनि से उसका सार निकाला जा सकता है 
कि सत्य के पुजारी को इहलोक में रिद्धि-सिद्धि, सुख-चेन आदि प्राप्त करने 

में विजय मिलती है, यह कल्पना जड़-मूल से गलत है और ऐसी लालसा से 
हमें सर्वथा अछूता रहना चाहिए । 

हमें अपना रास्ता सोच-समझकर निद्िचत करना चाहिए । इसी को 
लक्ष्य में रखकर एक दूसरे पत्र में बापू जी ने लिखा : 


नििकामक र्‌ कलम 
माघ सुदी १० 
चि. नारायणदास, 

यह ऐसा विकट समय आ गया है कि कुछ प्रदनों में और कुछ लोगों के 
लिए अपने बज्गों की आज्ञा का पालन करने के विषय में विचार करने की 
आवश्यकता रहती है । मुझे तो छूगता है कि माता-पिता का प्रेम इतना गढ़ 
होता है कि बहुत सबल कारण न हो तो उनके दिल को चोट पहुंचानी उचित 
नहीं । परन्तु अन्य ब जूर्गों के बारे में मन ऐसा स्वीकार नहीं करता। नीति के 
प्रदन में जहां पर हमें थोड़ा-सा भी संशय हो वहां पर भी कम दरजे के 
जगों की बात का उल्लंघन किया जा सकता ह--करना कत्तंव्य हो सकता 
। जहां पर नीति के बारे में संशय ही न हो वहां पर माता-पिता की आज्ञा 
का भी उल्लंघन किया जा सकता ह--करना यह कतेंव्य होता है । यदि मझे 
मेरे पिता चोरी करने के लिए कहें तो मझे वह नहीं करनी चाहिए। मेरा 
विचार ब्रह्मचर्य के पालन का हो और माता-पिता दूसरे प्रकार की आज्ञा दें तो 
उनकी आज्ञा का विनयपूर्वक मुझे उल्लंघन करना चाहिए । जबतक मणिलाल 
और रामदास सयाने और दक्ष न हों तब तक उनकी सगाई करनी ही नहीं, 
यह में अपना धर्म समझता हूं । यदि मेरे माता-पिता जीवित होते और उनका 
विचार मेरे विचार से विपरीत होता तो में विनयपूर्वक उनका विरोध करता 

और में मानता हूं कि वे मेरी बात स्वीकार कर लेते। 


इतना लिखना काफी है। अधिक शंका उठे तो लिखना । सद्वत्तिवाले 
हो और मेरी बात का अनथ॑ नहीं करोगे ऐसा समझकर मेने यह लिखा है। 
पाखंडी व्यक्ति मेरे कथन को उहंडता बतायगा अथवा मेरे वचन पर मढ़ 
विश्वास रखकर उसका अनर्थ करेगा और गलत बात में बजर्गों की आज्ञा 
का उल्लंघन करेगा शायद यह भी अथे निकालेगा कि बजर्गों को 
मंजर न हो तो भी खतरनाक बीमारी से बचने के लिए मद्य-मांस का सेवन 
करना कत्तंव्य है । 


--मोहनदास के आशीर्वाद 
उस समय स्वतंत्र विचार करने के लिए बापूजी कितने आग्रही थे 


१७६  जीवन-प्रभाव 


इसका पता नीचे के पत्र से चलता हे : 
बन ४४० ३ उकनमकाक 


शनिवार, रात को ९ बजे 

चि. मगनछाल, 
एक के बाद दूसरी पुस्तक पढ़ते-पढ़ते अन्त में तुम अन्तर-विचार 
कर सकोगे। प्रत्येक पुस्तक में कुछ-न-कुछ त्रुटि होती है, होनी ही चाहिए । 
लिखने-वाले के चारित्र्य की छाप उसके लेख में अनिवार्य रूप से पड़ेगी ही । 
इसलिए मनष्य-मात्र के लिखने में त्रुटि का होना अवश्यम्भावी है। मंग में से 
जिस प्रकार हम करड (न सीजने वाले मंग ) अछग कर देते ह, इसी प्रकार 
पढ़ाई में भी करना । जब इस प्रकार अन्तर-विचार की आदत हो जायगी 


तब ऐसा विवेक शकक्‍य होगा । 
--मोहनदास के आश्षीर्वाद 


रविवार 
लि. मगनलाल, 


आत्मा के अतिरिक्त सबकुछ क्षणभंग्र है, इस विचार को हर समय 
दोहराते रहना आवश्यक हैँ । यही नहीं, उससे संबंधित कार्य में सतत संलग्न 
रहना चाहिए। ज्यों-ज्यों विचार करता हूं, सत्य और ब्रह्मचर्य की महिमा 
की कल्पना से मन प्रफल्लित हो जाता हैँ । ब्रह्मचरयं का और अन्य सभी 
नीतिमत्ता का समावेश सत्य के अन्दर हो जाता है। फिर भी ब्रह्मचर्य का 
महत्व इतना भारी है कि उसका आसन सत्य की बराबरी का समझना चाहिए 
यह विचार मुझे आया करता है । मुझे दढ़ विश्वास है कि इन दोनों के द्वारा 
किसी भी प्रकार की बाधा को दूर किया जा सकता है । वास्तविक बाधा 
तो हमारा अपना मनोविकार ही है । यदि बाह्य संबंधों पर सुख का लेशमात्र 
भी आधार हम न रखें तो लोग क्या कहते हैं, यह न सोचकर हमें क्या करना 
चाहिए, यही हम सोचेंगे । 

--मोहनदास के आशीर्वाद 
मम गम प्‌ मनन 

इस समय तो यह बात है । मेंने जो बताया है उसके विरुद्ध यदि सारी 
दुनिया हो तो भी मुझे निराशा होने वाली नहीं है। यह कोई घमंड से भरा 
वचन नहीं है, परन्तु सत्य वचन हैं । हिन्दुस्तान के लिए करने का हमारा 
'मनोरथ हैं यह बात नहीं, अपितु स्वयं अच्छे बनें यह मनो रथ है। यही मनोरथ 

होना चाहिए । बाकी सब गलत है। जिसने आत्मा को जाना नहीं उसने कुछ 


नहीं जाना | . . . रावण के उत्साह का अनुकरण करके हम आत्मा की 
ओर मूड़ें । 
35-52. 30. 


स्मट्स सरकार की क्रूरता : बापू को दृढ़ता 


सन्‌ १९०९-१० के वर्ष में जब दक्षिण अफ्रीका के चार प्रान्त मिलकर 
एक यूनियन कायम हुआ और गोरों का संगठन मजबूत हुआ तब सत्या- 
ग्रहियों का कांठटा अपने मार्ग से हटाने के लिए स्मट्स-सरकार तुल गई । 
सरकारी कानून से और जहां आवश्यक प्रतीत हो वहां कानून को ताक पर 
रखकर भी उसने अन्याय करने पर जपनी ताकत छगा दी। ट्रान्सदाल में 
कड़ाके की ठंड पड़ती थी । रात भर पाला गिरता था। ऐसी हालत में भी 
सत्याग्रही के दियों को बहुत हलके केवल दो कम्बल ओढ़ने-बिछाने को मिलते 
थे। प्रात:काल से ही जब हाथ-पैर की अंगुलियां सुन्न हो गई हों, उनसे पत्थर 
तोड़ने का और ताराब खोदने का काम निर्देयतापूर्वक लिया जाता था । 
खाने के लिए नि:सत्व और रद्दी भोजन दिया जाता था और जेल के जमादार- 
नम्बरदार का व्यवहार अपमानजनक रहता था । जेल के ऐसे बेहद कष्टों 
के होते हुए भी जब वीर सत्याग्रही प्रसन्न-वदन जेल काटते थे और एक बार 
जेल से छुटते ही दुबारा कानून भंग कर जल में जा बेठते थे तब ट्रान्सवाल की 
सरकार आपे से बाहर हो गई | जेल के लिखित-अलिखित नियमों के द्वारा जो 
उत्पीड़न हो रहा था उससे उसको तसल्‍ली नहीं हुई तो उसने सत्याग्रहियों 
को देश-निकाला देने का तरीका अपनाया । एक स्टीमर में प्राय: पचहत्तर 
सत्याग्रहियों को जबरदस्ती समुद्रपार भारत में भेज दिया । सत्याग्रहियों 
को यह यात्रा कैदी की हालत में कराई गई। स्टीमर में कपड़े-लत्ते और खाने- 
पीने की भारी दुर्व्यवस्था रही | कई के परिवार, जमीन और चल-अचल 
सम्पत्ति दक्षिण अफ्रीका में छूट गई और स्टीमर में जो दुख उन्हें भोगना पड़ा, 
उसके फलस्वरूप नारायणस्वामी नामक एक तरुण को यात्रा में ही अपने 
जीवन से हाथ धोना पड़ा। इधर ट्रान्सवाल में जेल के कष्ट से उत्पीड़ित होकर 
एक दूसरे तरुण नागापन के प्राण-पख्लेरू उड़ गए। दोनों ही सत्याग्रह के इति- 
हास में प्रथम शहीद वन गए । 


“इल्डियन ओपीनियन' के २६ जून १९०९ के अंकों में बापूजी ने द्रान्स- 


१७८ जीवन-प्रभात 


वाल के रहने वाले हिन्दियों के नाम एक अपील निकाली : 


जो शिप्टमंडल विछायत जा रहा है उसके साथ में भी जा रहा हूं । हम 
चार थे। उनमें से दो प्रतिनिधि तो गिरफ्तार हो गए हैं और इस समय जेल 
में विराजमान हे । दूसरे भी हिन्दवासी जो बहुत बार आहत हुए हैं, उन्हें फिर 
से गिरफ्तार किया गया है । ऐसे अवसर पर विलायत जाना मुझे बिल्कुछ 
सुहाता नहीं है । फिर भी यूरोपवासी मित्रों में सभी का मत है कि मुझे 
विलायत जाना चाहिए । इसलिए मि. हाजी हबीव के साथ में जा रहा हूं । 
लेकिन जो मांग हम लोग कर रहे हे और जिसके न मिलने के सबब सैकड़ों 
हिन्दी जेल जा च॒के हें वह मांग विलायत जाने से प्राप्त हो जायगी ही, ऐसा 
निश्चयपूर्वक नहीं कहा जा सकता । 


“ऐसा भी हो सकता हैँ कि लाड्ड क्र डेप्यटेशन से सिलने से ही इन्कार 
कर दें और कहें कि जो लोग कानून के खिलाफ हो रहे हे वह उनसे नहीं मिल 
सकते। शिष्टमंडल भेजने वालों को यह समझ लेना आवश्यक है कि इस समय 
जब कि दक्षिण अफ्रीका के सभी हाकिम लोग विलायत में एकत्र हो रहे हें 
तब शिष्टमंडल भेज कर हम लोग केवल एक प्रयोगमात्र कर रहे हैँ, ताकि 
वाद में जाकर पछताना न पड़े | शिष्टमंडल के संबंध में आशा का महल खड़ा 
करना व्यर्थ है । क्‍ 

“जड़ी बूटी-अक्सी र दवाई-तो केवल जेल ही है । चन्द हिन्दी भी बार- 
बारजेल जात रहेंगे तो अंत में हमारी मांग पूरी होगी ही । ऐसा एक भी हिंदी 
अंत तक लड़ता रहेगा तो भी मांग पूरी होगी। यह लड़ाई सच-झूठ की हैं । 
सच हिन्दी कौम के पक्ष में हैं । 


“कौम में फट डालने वाले हिंदी मौजद है। सरकार के पास हिंदी जासूस 
हैं । उन लोगों के मारफत कौम को गलत रास्ते पर ले जाने की पेरवी 
होती रहती है । 

“शिष्टमंडल जब विलायत में होगा तब इस प्रकार की पैरवीयां और 
भी अधिक की जायंगी। प्रत्येक हिन्दवासी का कतंव्य है कि वह इन सब 
प्रयासों का विरोध करें। जो लोग जे ल नहीं जा सकते वे अपने-अपने घर में 
स्वस्थता से बैठ रहे । कोई भी व्यक्ति किसी प्रकार के कागज पर हस्ताक्षर 
लेने आवे तो पूरी-पूरी जांच-पड़ताल करने से पहले उस कागज पर अपने 
हस्ताक्षर हरगिज न दिए जायं, यह आवश्यक है । शिष्टमंडल को सहायता 
देने के लिए स्थान-स्थान पर सभाएं करने की आवश्यकता हे । ये सभाएं 
केवल ट्रान्सवाल में ही नहीं, सारे दक्षिण अफ्रीका में की जानी चाहिएं। यह 
भी याद रखा जाय कि यह शिष्टमंडल सत्याग्रहियों के वास्ते नहीं जा रहा है। 

सत्याग्रहियों का भरोसा तो सत्य के ऊपर ही है । सत्य का पालन करना, 
यही उनकी विजय है । किन्तु जो इस मार्ग पर अंत तक टिक नहीं पाये हें, 
उनके मन की भावनाओं को संतोष दिलाने के लिए तथा सम्भव हो तो 
सत्याग्रहियों पर पड़ने वाले बोझे को कुछ हल्का करने के लिए यह शिष्ट- 
मंडल जा रहा है । अर्थात्‌ सत्याग्रहियों को तो शिष्टमंडल पर जरा भी 
आकांक्षा की दृष्टि नहीं रखनी है। जब उनके सत्य का बल ट्रान्संवाल की 
सरकार के असत्य के वछ से अधिक हो जायगा तब अपने-आप सत्याग्रहियों 
के दुख दूर हो जायंगे, यह बात याद रख कर सत्याग्रही को जेल जाने का 
अवसंर ढूंढ़ते ही रहना है । 

--मोहनदास करमचन्द गान्धी"' 


भय और संकट के ऐसे तांडव के कारण कई सत्याग्र हियों का आगे बढ़ने 
का उत्साह ठण्डा पड़ गया। पहले ही उनकी संख्या थोड़ी थी। वह और भी 
सीमित हो गई। देश-निकाला और संपत्ति का छीना जाना बहुत लोग बर्दाश्त 
नहीं कर पाये। परन्तु जो कुछ सत्याग्रही आगे बढ़े वे कुन्दन जेसे निखरे हुए 
साबित हुए। उनका जोश दुगना हो गया। अन्यायी के अन्याय को उन्होंने 
बढ़-बढ़कर अपने सिर पर ओढ़ लिया। नतीजा यह हुआ कि संसार में दक्षिण 
अफ्रीका की सरकार के अन्याय के विरुद्ध आवाज उठने लछगी। ट्रान्सवाल के 
भारतीयों के प्रतिनिधिमंडल के नेता के रूप में इंग्लेंड में जो आवाज उठाई 
उस पर भक्के-भल्ठे अंग्रेजों ने ध्यान दिया और भारत में मि. पोलक की 
सहायता माननीय गोखले ने अपनी सारी शक्ति लगा कर की । भारत-सेवक- 
समिति ने भारत का लोकमत जगाने का काम उठा लिया। गोखले ने देश 
में जगह-जगह सभाओं में मि. पोलक के व्याख्यानों की व्यवस्था की तथा 
उस समय कलकत्त में जो केंद्रीय धारा-सभा थी उसमें कानून बनवा कर और 
अधिक गिरमिटियों का दक्षिण अफ्रीका भेजा जाना रोक दिया। 


सन्‌ १९१० की फरवरी की पच्चीस तारीख को गोखले द्वारा रखा गया 
यह कानून भारत की धारा सभा ने स्वीकृत कर लिया । इससे पहले उस समय 
के महान दाता सर रतन ताता ने पच्चीस हजार रुपए की रकम दक्षिण 
अफ्रीका भेज कर सत्याग्रहियों को सहायता पहुंचाई । लोकमत के प्रचंड' 
विरोध के फलस्वरूप सत्याग्रहियों को दक्षिण अफ्रीका से देश-निकाला देने 
की प्रवृत्ति पर रोक लग गई तथा भारत भेजे गए पचहत्तर सत्याग्रहियों 
के जत्थे को दक्षिण अफ्रीका बुला लिया गया । 


मि. पोलक को भारत में जो सफलता मिली उसकी तुलना में बापूजी 
को इंग्लेंड जाने में कुछ भी सफलता नहीं मिली, ऐसा कहा जा सकता है। 


१८० जीवन-प्रभात 


वहां तो ब्रिटिश साम्राज्य के उपनिवेश्व मंत्री लार्ड क्र ने उनको धमकी दी और 
दक्षिण अफ्रीका के भारतीय शिष्टमंडल में फूट डालने का भी प्रयास किया । 
परन्तु बापूजी की निष्ठा और सद्वृत्ति के सामने कुटिल राजनीति का बस 
नहीं चला। बापूजी को इंग्लेंड से खाली हाथ ही लौटना पड़ा। छंदन में 
होने वाली बातचीत के दौर में भारतीयों के लिए दक्षिण अफ्रीका के 
मांधाताओं ने तो यह चुनौती दे दी थी कि दक्षिण अफ्रीका के कानून में 
गोरे-काले का भेद बना ही रहेगा और यदि भारतीय लोग ज्यादा विरोध 
करेंगे तो उन्हें और भी परेशानियां उठानी पड़ेंगी।” उस चुनौती को दुढ़ता 
और शान्तिपूर्वक बापूजी ने सुन लिया था। सत्याग्रह का संघर्ष बहुत दिन 
तक चलाने की आवश्यकता उनको प्रतीत हो रही थी। इस संबंध में 
'दक्षिण अफ्रीका के सत्याग्रह का इतिहास' में वापूजी ने लिखा है : 


“इस बार इंग्लेंड से लौटने वाला हमारा डेपुटेशन कोई अच्छी खबर 
नहीं छा सका। लाड्ड एम्पटील की कही हुई बातों का असर भारतीय लोगों पर 
क्या होगा, इसकी मुझे चिन्ता नहीं थी । अन्त तक मेरे साथ कन्धे-से-कन्धा 
भिड़ाकर कौन-कौन जूझनेवाले हे, यह में जानता था। सत्याग्रह के बारे में 
मेरे विचार और भी परिपक्व हुए थे। उसकी व्यापकता और अलौकिकता 
को मेंने अधिक समझ लिया था। इसलिए में शान्‍्त था। विलायत से लौटते 
समय मन स्टीमर में ही हिन्द स्व॒राज्य' लिखी थी। उसका हेतु केवल सत्या- 
ग्रह की भावना बताने का था। वह पुस्तक मेरी श्रद्धा का मानदंड है । इसलिए 
मेरे सामने यह प्रशन ही नहीं था कि अब आगे की लड़ाई में मेरे साथ संख्या 
की दृष्टि में कितने सत्याग्रही होंगे । 


“किन्तु पैसे के लिए मुझे चिता थी। बहुत लम्बे समय तक सत्याग्रह का 
यूद्ध चछाना आवश्यक दीखता था और हमारे पास पैसे नहीं थे, यह भारी दुख 
प्रतीत हो रहा था। उस समय में आज की तरह स्पष्ट रूप से नहीं समझता था 
कि पेसे के बिना ऐसी लड़ाई लड़ी जा सकती है, और पैसे के कारण कई बार 
लड़ाई दूषित हो जाती है । परन्तु में आस्तिक हूं । ईश्वर ने मेरा उस समय 
भी साथ दिया। मेरी भीड़ को उसने सम्हाला। एक ओर दक्षिण अफ्रीका की 
भूमि पर कदम रखते ही मुझे लोगों को हमारे शिष्टमंडल की असफलता की' 
खबर देनी थी तो दूसरी ओर प्रभु ने पैसे की कठिनाई से मुझे मुक्त किया। 
केपटाऊन उतरते ही इंग्लंड से तार आया कि सर रतन ताता ने पच्चीस 

' हुजार रुपए दिये हैं। उस समय के लिए इतनी रकम पर्याप्त थी। हमारा 
काम चल गया । 


बापूजी ने इंग्लेंड से चछते समय लार्ड एम्पटील को जो उत्तर दिया था 

उसे भी यहां देना अप्रासंगिक न होगा : 


“में जिनकी ओर से बोल रहा हूं वे लोग गरीब हें और संख्या में थोड़े 
है। लेकिन वे सब ऐसे हे, कि अपनी मौत को हथेली पर लिये हुए है। उनकी 
लड़ाई व्यवहार और सिद्धांत दोनों के लिए हैं । यदि दो में से एक को 
छोड़ना पड़ेगा तो वे व्यवहार को छोड़ कर सिद्धांत के लिए जूझेंगे। जनरलू 
वोथा की शक्ति और सत्ता का हमें अनुमान है, परन्तु अपनी प्रतिज्ञा को 
उसकी तुलना में हम अधिक वजनदार मानते हैँ । इसलिए प्रतिज्ञा के 
पालने के अतिरिक्त हम लोग बरबाद हो जाने के लिए तत्पर हें। हम 
अपने धैर्य को बनाए रखेंगे। हमारा विश्वास है कि अपने निश्चय पर हम 
डट रहेंगे तो जिस ईदवर के नाम से हमने प्रतिज्ञा ली है वह उस प्रतिज्ञा को 
पार लगायगा। हां, जो थोड़े से लोग हें वे प्रतिज्ञा का पालन करेंगे ही और 
आशा बनाए रखेंगे कि कष्ट्सहन करने की हमारी शक्ति अन्त में जाकर 
उनके हृदय को भेदेगी और वे एशियाठिक एक्ट (एशिया वालों पर 
अर्थात्‌ काली-पीली चमड़ी वालों पर रोक-थाम लगाने के लिए बनाया 
गया कानून) हटा देंगे ।* 

इस प्रकार संघर्ष की तुमूठ रणभेरी को सुनकर और सुनाकर जब 
बापूजी लंदन से दक्षिण अफ्रीका लौटे तब समुद्र-यात्रा में उनको थोड़ा समय 
मिल गया। ट्रान्सवाल पहुंच कर तो उन्हें धधकत हुए दावानल में दुबारा 
जूझना ही था। पर यात्रा में मिलने वाले इस थोड़े से समय का उपयोग भी 
उन्होंने अपनी थकावट दूर करने में नहीं किया, न उन्होंने अपने मन का 
पोझ हलका करने के लिए समुद्र-यात्रा के आनन्द-प्रमोद का छाभ लिया । 
उन्होंने अपनी सारी शक्ति जनता के लिए साहित्य सू जन में लगा दी'। बापूजी 
के स्वभाव की यह विशेषता थी कि जब चारों ओर घना अन्धकार छा जाता 
था और उनके साथी तथा दूसरे छोग निपट निराशा के सागर में डूबने रूगते 
थे तब बापूजी अपने चित्त को स्वस्थ रखकर अपने हृदय के गहवर में बहुत 
ही गहराई तक चले जाते थे और अपने परिशुद्ध और संस्कारी हृदय में से 
बरहुत ऊंचे प्रकार के आशा-मोती बीन लाते थे तथा इस प्रकार असंख्य भग्न- 
हृदय लोगों में आशा का संचार करके उन्हें प्रसन्न वदत बना देते थे । 


. ऐसा एक उच्च से उच्चतर मोती, या चिन्तामणि की तुलना में आ सके, 
रसा श्रेष्ठ रत्न बापूजी ने उस समुद्र यात्रा के समय अपने हृदय-तल से लाकर 
तंसार के चरणों में धर दिया | बापूजी ने उस पुस्तक का नाम हिन्द-स्वराज्य' 
एखा । इसके बाद बरसों तक बापूजी के मौलिक साहित्य का प्रवाह चाल 
(हा, फिर भी हिन्द-स्वराज्य' का स्थान बापूजी की अनेक कृतियों में चोटी 

का रहा है । उसमें बापूजी ने अपने सारे जीवन की रूपरेखा अंकित कर दी 
है। सत्याग्रह के सिद्धांत का मल रहस्य उसमें स्पप्ट कर दिया गया है और 
बता दिया है कि एक मजदूर और सुसंस्कारी व्यक्ति अकेला हो और 
साधनहीन हो, तो भी वह उन मनृष्यों का मुकाबला सफलतापूर्वक कर 
सकता है जो संख्या में कई गने अधिक हों या लोभी, स्वार्थी और सेकड़ों 
हथियारों से सुसज्जित हों। उसमें यह भी प्रतियादित किया गया है कि 
उच्च-से-उच्च बल और सादे-से-सादे जीवन को छोड़कर सच्ची विजय के 
लिए और कोई शक्ति संसार में नहीं है । 
हिन्द-स्वराज्य' लिखने के साथ-साथ लेखक ने अपना जीवन उसी राह 
पर ढालने के लिए कैसा पक्‍का संकल्प कर छिया था, इसका प्रमाण हमें 
उनके उस समय के पत्रों से मिलता है : 
यनियन केसल लाईन 
आर. एम. एस. किल्डोनन केसर 
४-१ १-०९ 
चि. मगनलालर, 
हम कब मिल सकेंगे, पता नहीं । इसलिए सब बातों का उत्तर यहीं से 
लिख रहा हूं ।इस वार स्टीमर में मेने जो काम किया है उसकी कोई हद नहीं 
मि. वेस्ट आदि को जो मेने पत्र और लेख भेजे हें उसके द्वारा तुम्हें उस 
श्रम का पता चलेगा। मुझे बहुत कुछ कहना है, पर यह तो तभी हो सकता है 
जब हम मिल सर्के | इस समय तो आवश्यक बात ही लिखंगा। 
चि. संतोक की स्थिति के बारे में पढ़ कर सनन्‍्तोष हुआ । 


फीनिक्स का नाम सिवा फीनिक्स के और कुछ न रखना ही उचित है । 

में चाहता हूं कि मेरा नाम भुला दिया जाय और यह चाहता हूं कि मेरा काम 
रहे । जब नाम भला दिया जायगा तभी काम रहेगा। नाम आदि रखने- 
करन की झंझट में फंसन का समय नहीं है। हम प्रयोग कर रहे है। एसी स्थिति 
नाम के पीछे क्यों पड़ें ” और जब नाम की बात आ जायगी तब हमें मध्यम 
शब्द खोजना पड़ेगा। ऐसा शब्द, जिसमें हिन्दू-मुसलमान का प्रइन उठे ही 
नहीं। फीनिक्स' शब्द अनायास ही मिल गया है ; और वह उत्तम है । पहले तो 
वह॒अंग्रेजी शब्द है, इसलिए जिनके प्रदेश में हम रह रहे हैं, उनका भी आदर 
होता हैँ, फिर वह तटस्थ शब्द है । उसका अर्थ तो यह है कि फीनिक्स पक्षी 
अपनी राख में से ही फिर से पेंदा होता है अर्थात्‌ वह मरता नहीं है, ऐसी यह 
कथा हूँ । सार यह कि फीनिक्स की भांति हम लोग भी राख हो जायंगे तो 
भी हम मरने वाले नहीं है , ऐसा हमारा विश्वास है । इसलिए फिलहाल 

तो फीनिक्स नाम ही पर्याप्त है । भविष्य में फिर देख लिया जायगा। इस 
समय तो हमारी राह और हमारी शक्ल फीनिक्स के जेसी ही है । 
भाई ठक्‍्कर को जो पत्र लिखा है वह पढ़ना । 


--मोहनदास के आशीर्वाद 


यूनियन केसछ लाइन 
२७-१ १-० ९ 
चि. मगनलाल, 
पैसे की स्थिति के बारे में मि. मेकीनमा र का पत्र पढ़ने के बाद और मि. 
वेस्ट को पत्र लिखने के वाद मन में जो विचार उमड़ रहे है वे तुमको लिखना 
चाहता हूं । यह पत्र पुरुषोत्तमदास को पढ़ने के लिए देना । 
फीनिक्स की कसौटी अब होने वाली है। जोहान्सबर्ग से अब पैसे नहीं 
मिलेंगे । हमारी प्रतिज्ञा है कि जबतक फीनिक्स में एक भी व्यक्ति मौजूद 
रहेगा तबतक कुछ नहीं तो अखबार का एक पृष्ठ ही प्रकाशित करेंगे और 
लोगों में पहुंचायंगे । वहां पर कुछ भी खटपट मत होने देना। कोई कुछ 
बोले, बर्दाइत कर लेना । डरबन का आफिस बन्द करना पड़े तो हर्ज नहीं। 
यह याद रखना कि सर्देव मुख्य बात को पकड़ना । इसके लिए और जो कुछ 
गौण करना पड़े, छोड़ना पड़े, छोड़ देना । मूल बात तो यही है कि चाहे कुछ 
भी हो, फीनिक्स छोड़ना नहीं है और अखबार अवध्य प्रकाशित करना है । 
इस बात को कायम रखने की खातिर यदि कुछ खोना पड़े तो भले । अखबार 
को मृत्ति बना कर हम उसकी पूजा करना नहीं चाहते, किन्तु हम अपनी 
प्रतिज्ञा का पालन करना चाहते हें । अखबार में जय नहीं है, जय प्रतिज्ञा में 
है । दरसवाल का कानून हटाने में कोई विशेषता नहीं है । प्रतिज्ञा के पालन 
म॑ स्वस्व है । ऐसा करने पर आत्मा का विकास होता है और हमारी सारी 
प्रवृत्ति का भेद यही है, वही होना चाहिए । तुम यह सूचित करो कि वेस्ट 
डरबन जाय, पर आफिस रहे । अथवा चाहो तो मणिलाल को भेजना । 


म॑ तुम दो ही व्यक्तियों को बतला रहा हूं कि यदि मणिलाल की इच्छा 
होगी, और बा की इजाजत होगी तो अब मणिलाल को सत्याग्रह-यद्ध में बलि 
चढ़ाना है । ऐसा करने पर उसका अस्थिर चित्त शान्त होगा | उसने मेरे पास 
एसी मांग भी की है । यदि ऐसा हो ही नहीं पायगा तो वह डरबन चला जाय, 
यही ठीक हैँ, और तुम फीनिक्स रह सकोगे। यदि आवश्यक हो तभी ऐसा 
करना। मन में यह निश्चय कर लेना कि और कहीं से पैसे न भी मिलें तो 
तुम व्याकुल या विचलित न होओगे। यदि पैसे नहीं आयंगे तो और 
प्रकार से आमदनी करके भी तुम फीनिक्स का काम पूरा करोगे.। यदि 

और कोई फीनिक्स में न रहे तो भी तुम फीनिक्स में मरते दम तक रहोगे 
ऐसा उद्देश्य घोषित करना । तुम्हारा शोर्य और लोग भी अपनायंगे, बशें 
कि उसमें अविनय न हो; पर यह आत्म-स्थिरता का शौय॑ हो। ऐसा थौर्य 
सच्चा होना चाहिए, दिखावे का नहीं। वह मुख का झोर्य (वाचिवीय ) नहीं 
होना चाहिए। एसे ठोस शोर्य की प्रतिव्वनि उठे बिना हरजिग न रहेगी, 
यह निरचयपुर्वक समझना । 
और जो परिवत्तंन आवश्यक हो करना। कुछ परिवर्तन यदि अनुचित 
जंचे तो भी उसे होने देना । हानि-लाभ के पचड़े में पड़ कर अपने आग्रह को 
धरे रहना व्यर्थ हैँ । अज्ञानवदश हम यह मानते हें कि अपने परिश्रम 
से हम रोटी पाते हैं। जिसने दांत दिये हे वह दाना देता ही है, यह बात यदि 
ठीक समझ में आजाय तो उत्तम है । 
--मोहनदास के आशीर्वाद 


मगनकाका के नाम वापूजी ने जो गहरी बातें लिखी हें उन्हीं के साथ- 
साथ रामदासकाका के लिए भी एक छोटा-सा पत्र लिखा है । इससे पता 
चलेगा कि अपने घर के जीवन में परिवत्तंन करने के लिए बापूजी कितने 
तत्पर हो गए थे । 
किल्डोनन केसल, 
बुधवार, 
चि. रामदास, 
तुम्हारे लिए कुछ भी नहीं छाया हूं, इसलिए बापू पर गुस्सा मत करना । 
मुझे कोई वस्तु पसन्द ही नहीं आई । यूरोप की वस्तु पसन्द न आवे, उसमें 
में क्या करता ? मुझे तो हिन्दुस्तान का सबकुछ पसन्द है । यूरोप के छोग 
ठीक हैं, उनका रहन-सहन ठीक नहीं है । 
--बापू के आशीर्वाद 


+ ३५ ४ 
बापूजी का अद्भुत अनुष्ठान 


डर तो यह था कि दक्षिण अफ्रीका पहुंचते ही बापूजी की गिरफ्तारी हो 
जायगी । किलडोनन केसर” स्टीमर से बापूजी ने जो पत्र लिखें उनमें 
बापू ने स्वयं यह संभावना प्रदर्शित की थी । मणिलालकाका को निम्न पत्र 
उन्होंने लिखा था : 

किलडोनन केसल 
ता. २४-१ १-०९ 


चि. मणिलाल, 

अब रात के ९॥ बज हैँ। केपटाऊन तक अब पांच दिन की मंजिल बाकी 
है। दाहिने हाथ से लिखते-लिखते मे थक गया हूं इसलिए तुम्हूँ यह पत्र अब 
बायें हाथ से लिख रहा हूं। मुझे सीधा ही जेल जाना होगा, यह संभव हैं 
इसलिए यह पत्र लिख रहा हूं । 

मेरे जेल जाने पर तुम प्रसन्न ही होओगे यह में मान लेता हूं, क्योंकि 
तुम समझदार हो । इस लड़ाई का भेद यह है कि जेल जाकर हम छोग खुश 
हों और खुश रह । 

फीनिक्स के बारे में तुमने प्रश्न किया, यह ठीक किया। हम आत्मा को 
किस प्रकार खोज सके, और. किस प्रकार देश-सेवा कर सकें, इसका पहले 
विचार करना होगा । इसके बाद ही फीनिक्स क्‍या है, यह समझाया जा 
सकेगा । आत्मा को खोजने के लिए सबसे पहले नीति को दृढ़ बनाना 
चाहिए। नीति का अर्थ हे सत्य, ब्रह्मचयं आदि गूणों का संपादन करना । ऐसा 
करने पर अपने-आप देशसेवा हो जायगी । 

ऐसा करने में फीनिक्स बहुत सहायक है । में समझता हूं कि शहरों में, 
जहां पर मनुष्य बहुत ही गिचपिच रहते हैं, जहां बहुत सारा लालच मौजूद 
रहता है, वहां पर नीति प्राप्त होना बड़ा कठिन है। ज्ञानी पुरुषों ने फीनिक्स 
जेसा एकांत स्थल दरशाया है। सही पाठशाला अनुभव है । जो अनुभव 
तुमने फीनिक्स में पाया वह और जगह नहीं दिया जा सकता । 

--बापू के आशीर्वाद 


जनता की पा और बापूजी के विचार के विपरीत इस बार स्मट्स 
सरकार ने सत्याग्रहियों के प्रति अपनी नीति बदल दी । 


उस समय सत्याग्रह-आन्दोलन की परिस्थिति बहुत नाजुक हो गई 
थी। १२ जुलाई १९०८ से--अर्थात्‌ ट्रांसवाल में रहने के अनुमति-पत्रों की 
हजारों की संख्या में होली जला देने के दिन से--जेल जाने का जो तांता 
बंधा था उसे अब डेढ़ वर्ष बीत चुका था। जो सत्याग्रही जेल की सजा पूरी 
करके छूटता था वह मुश्किल से दो-तीन सप्ताह का विराम लेकर दुबारा 
जेल चला जाता था । ट्रांसवाल में भारतीयों की कुल आबादी का प्राय: तिहाई 
हिस्सा जेल या देश-निकाले की सजा भुगत चुका था। ट्रांसवाल में रहने 
वाले आठ हजार भारतीयों में से दो हजार तो तंग आकर ट्रांसवाल छोड़ 

गए थे। दूसरी ओर स्मट्स सरकार के न्यायालयों द्वारा सत्याग्रहियों को दी 
गई सजाओं का क्रमांक ढाई हजार के ऊपर पहुंच चका था। दक्षिण अफ्रीका 
के अन्य प्रांतों के कुछ सत्याग्रही ट्रांसाल मे अपने भारतीय बन्धुओं की 
सहायता के लिए जाते थे सही, परन्तु नव्वे या पचानवे प्रतिशत सत्याग्रही 
टरांसवाल के ही थे | बार-बार जेल जाते रहने के बाद उनका उत्साह ठंडा हो 
जाना स्वाभाविक ही था। वे किसी आध्यात्मिक साधना के लिए नहीं, अपना 
पेट पालने के लिए दक्षिण अफ्रीका आये थे और साग-सब्जी की फेरी या दूसरे 
छोटे-मोट रोजगार करके अपना और परिवार का गजारा करते थे । ऐसी 
हालत में यह स्वाभाविक ही था कि जेल जाने वालों की संख्या इतने ऊंबे समय 
के बाद कुछ हजार से घटकर कुछ सो तक ही सीमित हो जाती । स्मट्स- 
सरकार राजनीति में कच्ची नहीं थी। उसने अनूमान लगाया कि कानन भंग 
करके जेल जाने वालों की बाढ़ जिस प्रकार कम हो गई है उसी प्रकार बचे- 
खचे मटठी भर सत्याग्रही भी जेल की यातनाओं से थक जायंगे और सत्याग्रह 
की यह जिद अपने-आप बिल्कुल ठंडी पड़ जायगी। इसलिए वापूजी को 
गिरफ्तार करके नया बवंडर उठाने से स्मट्स सरकार बचती रही। बापूजी 
लंदन से लौटने के बाद अनेक बार बिना अनमति-पत्र के ट्रांसाल गये और 
उन्होंने स्मट्स की सरकार को पत्र लिखकर सूचित भी किया कि गरीब फेरी 
वालों को जब जे ल में ठंस दिया जाता हे तब मेरे जेसे अग॒वा को, जो आपके 
कानन की दृष्टि से अधिक अपराधी है, जेल न भेजना अन्याय है। फिर भी 
स्मट्स-सरकार ने उन्हें गिरफ्तार नहीं किया । 


बापूजी का बल, प्रतिष्ठा और प्रभाव बढ़ने न देने की दृष्टि से जब सरकार 
ने उनको गिरफ्तार नहीं किया तब उन्होंने स्वयं कारावास के कठिन-से-कठिन 
जीवन को अपनाया। अपने वचन पर जेल जाने वाले साथियों का साथ देने 
के लिए बापूजी ने टाल्स्टाय-वाड़ी में महान अनुष्ठान शुरू कर दिया। 


इंग्लेंड से लौटकर बापूजी ने अपना गृहस्थाश्रम पूर्ण रूप से समेट लिया । 
देश-सेवा का काम करने के साथ-साथ अबतक जो वकालत चल रही थी वह 
सदा के लिए बंद कर दी। उस समय जब वकालत का सिलसिला चाल रहता 
था तब वापूजी की मासिक आमदनी औसतन आठ-दस हजार रुपये थी । 
ब्रापूजी ने इस आय का मोह बिल्कुल छोड़ दिया । यह बात नहीं कि उन्होंने 
बेक में कोई रकम जमा कर ली थी और उसके सूद से उनके और उनके परि- 
वार का पेट पालने की गंजाइश हो गई थी, यह भी नहीं कि इंडियन-ओपी 
नियन' अखबार के लेखक के नाते उनको कुछ मेहनताना मिलता था अथवा 
सत्याग्रह के संचालन के लिए प्राप्त चंदे से ही खचे निकालने की कोई व्यवस्था 

हो गई थी। बापूजी ने अपने को और अपने बच्चों को केवल समाज के भरोसे 
छोड़ दिया था। उन्हें विश्वास था कि जब तक समाज की सेवा का काम 
अपनी शक्ति से किया जायगा, तबतक सेवक की रोटी की व्यवस्था कर देने 
की सदबद्धि भगवान समाज को देगा ही, और उनके विश्वास के अनुसार 
एक-न-एक मित्र उनका निजी खर्च बिना किसी शोहरत के उठाता रहा। 


. जब बापूजी ने देखा कि जेल जाने वाले सत्याग्रहियों के बाल-बच्चों की 
परवरिश का सवाल कठिन होता जा रहा है तब उन्होंने उन सारे परिवार- 
बालों को किसी एक जगह एकत्र करने का विचार किया। अलरूग-अरूग 
रहने में मकानों का किराया ही इतना चुकाना पड़ता था, जिससे पच्चीस- 
तीस परिवारों की गुजर हो सकती थी । द 


फीनिक्स से जोहान्सबग ३०० मील से भी अधिक दूर था और बह प्रांत 

भी दूसरा था। इसलिए ट्रांसवाल में ही कहीं शहर से बाहर जगह ढूंढ़ना 
. आवश्यक था| मि० कैलनबैक ने लोली स्टेशन के पास ११०० एकड़ जमीन 
खरीदी । ४ जून १९१० को वह खरीदी गई और दो दिन बाद ही कई लोगों 
के साथ बापूजी वहां रहने के लिए पहुंच गए । इस प्रकार हिन्द-स्वराज्य' 
लिखने के ७ महीने पूरे होने से पहले ही बापूजी ने उस पुस्तक के आदर्श पर 
एक बड़ी मंजिल तय की । 


उस समय बापूजी की आयू चालीस साल की थी। एक बैरिस्टर के लिए 
कमाई करन का यह मध्याह्न समझना चाहिए । फिर जोहान्सबर्ग जैसी सुवर्णे- 
नगरी में बापूजी का काम तो जमा-जमाया था। बीच बाजार में उनका 
आफिस था, गोरे सोलेसिटर, गोरे स्टेनोग्राफर, गोरे क्लर्क आदि का पूरा 
समाज था प्रतिष्ठा की कोई कमी नहीं थी | बापूजी चाहते तो खूब कमाते 
और खूब दान भी देते। परन्तु दाता कहलाने का भी उनको मोह 
नहीं रहा था। एक बार का किस्सा है कि एक व्यक्ति को मुसीबत के 
समय बापूजी ने तीस पौंड उधार दे दिये। उसे बड़ी जरूरत थी। 
बापूजी के पास कुछ रकम तो जमा रहती नहीं थी, उनकी कमाई का 
प्रायः सारा धन हाथ-के-हाथ फीनिक्स आश्रम और वहां का साप्ताहिक पत्र 
चलाने में खर्च हो जाता था। इसलिए उन्होंने अपने पास धरोहर रखे हुए 
चंदे के पैसे से उस व्यक्ति को सहायता दे दी। लेकिन देने के बाद रात को उन्हें 
नींद नहीं आई। इस प्रसंग की बात करते हुए बापूजी ने फीनिक्स के आश्रम- 
वासी मित्र रावजी भाई से कहा था: सोने को गया तब नींद न आई। 
दिल में आया कि मुझसे ऐसा पाप क्‍यों हुआ ? उस भाई के साथ मोहब्बत 
रखने के लिए चंदे का पैसा देने का मुझे क्या अधिकार था ? यदि वे पैसे जल्दी 

नहीं मिले, ओर ऐसी दशा में अकस्मात मेरी मृत्यु हो जाय तो में 
उस ऋण को कस अदा कहूंगा ? इन विचारों ले मेरे हृदय की वेदना बेहद 
बढ़ गई । ईश्वर का स्मरण किया ओर हृदय में दढ़ संकल्प किया कि भविष्य 
में आम चंदे का उपयोग कदापि किसी व्यक्ति के काम के लिए नहीं करूंगा । 

उस रकम को जीघ्र-से-शीघ्र जमाकर देने का निश्चय किया, तब कहीं नींद 
आई।” 

दूसरे दिन सवेरे अपने दफ्तर में जाते ही बापूजी को एक तार मिला 

जिसमे नव्बें भारतवाशियों पर ट्रांसवाल की सरहद में गरकाननी ढंग से 
दाखिल होने के इल्जाम में मृकदमा चलाने की बात थी । उसी क्षण बापूजी 
टुन में सवार होकर उस गांव मे पहंंच गए। सारे किस्से की पक्‍की तरह जांच 
कर ली और वह म॒ कदमा अपने हाथ में लेने से पहले ही अपने नियम के अनसार 
प्रत्येक्त व्यक्ति से वकालत के शल्क की तीन-तीन गिन्नियां प्राप्त कीं 
साथ ही एक गिन्नी चंदे के रूप में भी मांग ली और मेजिस्ट्रेट के सामने 
बहस करके उन भारतीयों को निरपराध साबित किया । 


बापूजी के छिए एक ही दिन में हजार दो हजार रुपये कमा लेना बायें 
हाथ का खेल था, फिर भी उन्होंने धन का ढे र ऊगाने में अपनी साम्थ्यें 
की वद्धि नहीं दंखी। जीवन की शूद्धि और महात्मा टाल्स्टाय की तरह 
किसान का श्रमयूर्ण ओर सादा जीवन अयनाने में अपनो सामथ्यं और 
शक्ति का अखंड स्रोत उनकी दृष्टि में आया। 


जब बापूजी जोहान्सबर्ग को छोड़कर टाल्स्टाय-वाड़ी के चौड़े मेदान 
में जाकर बसे, तव वहां रात को सिर छिपाने के लिए एक छप्पर तक नहीं 
थी। लोटा भर पानी के लिए आध मील से कम नहीं चलना पड़ता था। बाजार 
इक्कीस मील दूर जोहान्सबर्ग में था और नित्य की आवश्यकताओं के लिए 
इतनी दूर से अन्न आदि सामान ढोकर लाना पड़ता था । 


परन्तु बापूजी का व्यक्तित्व इतना शीतल, मधुर और उत्साहप्रद था 
कि उनके साथ अनेक व्यक्ति टाल्स्टाय फार्म में रहने के लिए छालायित हो 
उठ । तामिल, आंध्ववासी, गूजराती, बिहारी और हिन्दू, मुसलमान, पारसी 
ईसाई सभी प्रकार के लोगों का वहां पर समाज जड़ गया । जेल जाने वाले 
सत्याग्रहियों के परिवारों की महिलाएं--बच्चे तो थे ही---और हट्े-कट्े 
नौजवान तथा ढलती आय वाले भी वहां जाकर बापूजी के पास अपना जीवन 
बिताने में अपना सौभाग्य समझते थे । उस समय टाल्स्टाय-वाड़ी का संक्षिप्त 
नाम फार्म प्रचलित हो गया था। दो वष॑ तक बापू इस फार्म पर रहे और इसके 
संस्कार और चारित्र्य का विकास और संगठन करने में अपनी सारी शक्ति 

रूगा दी। इतने थोड़े समय में फार्म की ख्याति सारे दक्षिण अफ्रीका में बहुत 
बढ़ गई । फीनिक्स का प्रभाव वहां के सत्याग्रहियों पर कम नहीं था, परल्तु 
'फार्म' के सामने फीनिक्सव, सियों के लिए और कई भारतवासियों के लिए 
भी फार्म अथवा लोली के नाम का उच्चारण स्वर्ग या अमरपुरी के नाम जैसा 
कर्ण्रिय, सुखद और उत्साहवद्धक बन गया था। लोली वह रेलवे स्टेशन 
था जहां से टाल्स्टाय फार्म मील भर दूर था। फीनिक्सवासियों के तो प्राण 
मानो फार्म में ही बसे हुए थे । पग-पग पर फार्म की चर्चा होती रहती थी । 


एक दिल मेंने सुना कि वापूजी ने चाय का परित्याग कर दिया है और 
चाय की जगह गेहूं को भूनकर उसका चूरा प्रयोग में लारहे हैं । एक बात और 
सुनी कि सवेरे से लेकर दोपहर तक बापूजी और श्री केलनबैक हव्शी मजदूरों 
के साथ खेतों में मजदूरी करते हें,वहां की सख्त जमीन में फल के पौधे रूगाने 
के लिए दो-दो फूट गहरे खोदने का काम चल रहा है । जिसे खोदने में हब्शी 
तक थक जाते हे उसको बापूजी उनकी जैसी फुूर्ती से खोदकर तैयार कर देते 
है। दूसरी ओर उनके आहार-प्रयोग चल रहे हें, इस कारण उनके दरीर में 
कमजोरी आ गई है । कभी-कभी तो चक्कर खाकर गिर पड़ने की नौबत आ 
जाती है । फिर भी वह अपना काम छोड़ते नहीं है । इतना ही नहीं, वापूजी 
हब्शी-मजदूर के जितना ही काम करने का आग्रह रखते हे। केलनबैक इस 
काम में बापूजी से भी बढ़ जाते हें। उनकी बराबरी कोई नहीं कर 
सकता हू । 


जमनादासकाका जब फार्म पर पहुंचे तो उनके नियमित पत्र फीनिक्स 
आने छगे। उन पत्रों में विशेषतः अलोने और बिना चीनी के भोजन-पेय की 
बातें रहती थीं। दूसरे कई लोग भी अलछोना भोजन करते थे और चीनी छोड़ 
देते थे । किस-किसने अलोना आरंभ किया, किसने उसे कायम रक्‍्खा, कौन 
थक गए, अछोना करने वाले क्‍या खाते हें, बापू स्वयं क्या लेते हैं, इन 
चर्चाओं से जमनादासकाका के पत्र भरे रहते थे। उन पत्रों के कारण, भोजन 
के समय हमारे घर में इस बात की बहस रहती थी कि अपनी रसोई में क्या- 
कया परिवत्तंन किया जाय । फलत: थोड़े ही महीनों में हमारे घर की रसोई 
में काफी परिवर्तेन हो गया। कभी-कभी मगनकाका,जिनको बहुत तेज मिर्च- 
मसाले के बिना खाना सुहाता ही नहीं था, नमक बिल्कुल छोड़ देते थे। 
हमारे भोजन की सादगी और सात्विकता दिनोंदिन बढ़ती जाती थी । 


जमनादासकाका के पत्र में एक बार खबर आई कि यहां आजकल लकड़ी 
चीरने का काम चल रहा हूँ । बापूजी और श्री कैलनबैक के साथ फार्म के 
दूसरे जवान लोग भी अपनी कुल्हाड़ियां लेकर मध्यात्न तक लकड़ी चीरते 

हैं। सभी लोग म्‌ लायम और आसानी से फटने वाली लकड़ियां चुनकर चीरते 
हैं और गठीली लकड़ियां छोड़कर चले जाते है । ऐसी गांठ वाली लकड़ियों 
को चीरने का काम बापूजी ने स्वयं अपने ऊपर ले रखा है। उन्हें चीरते- 
चीरते वह पसीने से तर-बतर हो जाते हे । दूसरे लोग बीच-बीच में कुल्हाड़ी 
छोड़कर आराम के लिए इधर-उधर हो जाते हैँ; परन्तु ऐसी कड़ी गांठों 
को चीरते हुए भी बापूजी की कुल्हाड़ी अविरल रूप से चलती रहती है । 

फार्म से जो खबर आती थी उसको तत्काल अमल में छानेका मगन- 
काका आग्रह रखते थे । ऊपर वाली चिट्ठी पढ़ने के बाद हमारे यहां भी 
अपने हाथ से लकड़ी चीरने का काम शुरू हो गया। फीनिक्स के आस-पास 
वाटलस' विलायती बबूल के बन लगाए जाते थे। उसी ईंधन का हमारे 
यहां प्रयोग होता था । चीरने में वह कड़ी बबूल से भी सख्त थी। सवेरे 
नहाने से पहले वारी-बारी से पिताजी और मगनकाका उन लकड़ियों को 
चीरते थे । मुझे यह गिनने में आनन्द आता था कि किसकी कितनी चोट 
के बाद प्रत्येक टुकड़ा अलग होता था। 


: ३६: 
बापूजी की तेजस्विता 


पहली बार जब बापूजी का दर्शन हुआ तब में सात वर्ष का बालक था । 
तब वह संसार की दृष्टि में अलौकिक नहीं बने थे। मेरे लिए वह घर के 
साधारण बुजुर्ग से अधिक नहीं थे। उन दिनों के प्रसंग बहुत स्पष्ट नहीं हें । 
उसके बाद दस वर्ष की आयु में दुबारा बापू को देखने का प्रसंग आया। 

मगनकाका एक दिन फीनिक्स में दोपहर को समाचार लाये कि बापूजी 
डरबन आ गए हें, रात को फीनिक्स आयंगे और कल हमारे घर 
पर ही भोजन करेंगे । साथ-ही-साथ उनके भोजन में क्या-क्या किस मात्रा 
में होना चाहिए इसकी चर्चा भी उन्होंने मेरी माताजी से कर ली | होली- 
दिवाली के पर्व के समय जिस प्रकार घर में रसोई की धूम मचती है वेसी ही 
धूम हमारे घर में शुरू हो गई। किसी भी चीज में नमक न डालकर अनेक 
प्रकार के व्यंजन तैयार करने में माताजी और चाचीजी व्यस्त हो गईं । में 
भी सारा समय उनकी मदद में छूगा रहा। मेंने मूंगफली छीली, चीनी पीसी, 
बादाम तोड़े और जो कुछ माताजी ने बताया किया। तैयार होने वाली 
चीजें ठींक बनी हें या नहीं यह चखकर बताने का लाभ भी मेंने पाया। 

दूसरे दिन सवेरे उठते ही में बापूजी के घर पहुंचा। रात को वह आ गए 
थे। अब में इतना छोटा नहीं रह गया था कि पहले की तरह उनके कंधे पर 
चढ़ जाता। बापूजी फीनिक्स में एक ही दिन रुकने वाले थे। इसलिए 
काम में वह इतने व्यस्त रहे कि मुझसे खेलने, बात करने की उनको फुरसत 
ही नहीं थी। फिर भी में बहुत देर तक उनकी अंगुली पकड़े-पकड़े उनके साथ 
घूमता रहा । 


फीनिक्स के छापेखाने के मुख्य कार्यकर्ताओं के साथ बातचीत करने में 
घापूजी का सवेरे का सारा समय बीता। सारे समय उनके मुख के भावों 
को देखते रहने में मुझे थकावट नहीं आई। फीनिक्स के बड़े-बड़े आदमी भी 
बापूजी के सामने बहुत छोटे मालूम दे रहे थे। बापूजी के मुख से प्रत्येक शब्द 
बहुत गम्भीरता से निकलता था और सुनने वाले उनके एक-एक वाक्य से 
अधिक चिंतन में और गहरे विचार में गोता लगाते प्रतीत होते थे। मध्याह्न 
के समय प्राय: एक बजे वापूजी हमारे घर पर भोजन के लिए आये । घर में 
दो बड़ी-बड़ी मेजें थीं। उनको जोड़ कर उनपर लम्बी सफेद चादर विछा 
दी गई थी। दोनों सिरों पर और बाजुओं पर दस बारह कुर्सियां थोड़ें-थोड़े 
अन्तर पर रख दी गई थीं । मेज पर खीर, तश्तरियां और चपातियाँ रखी 
गई थीं । फिर केले, कटे हुए टमाटर, टमाटर का साग, संतरे, मोसम्बी, 
नीवू, मूंगफछी के दाने, मूंगफली का पाक, मूंगफली कूट कर बनाया हुआ 
मक्खन (नट-बटर ) और अन्य कई वस्तुएं करीने से सनाकर रख दी गई थीं । 
आठ-दस आदमियों के साथ बापूजी आये । एक तरफ की बीच को कुर्सी पर 
वह स्वयं बेठे और मेज की सारी चीजें जांचकर अपने दोनों ओर बंठे हुए 
व्यक्तियों की थाली में परोसने छगे । भोजन शुरू हुआ । खीर, रोटी और 
तरकारी का भोजन समाप्त हो चुकने के बाद फलों की बारी आई । तश्तरी 
से उठा-उठाकर केले, नारंगी आदि अपने पासवालों को और दूर बैठे हुओं 
को भी पहुंचाने के बाद बापूजी ने स्वयं रोटी-साग-फल आदि पांच-छ: चोजें 
लीं। उनके सामने की कुर्सी पर बेठे-बैठे में यह सब देखता रहा। प्राय: डेढ़ 
घंटे तक बापूजी के भोजन का क्रम चलता रहा। भोजन के साथ-साथ 
बापूजी ने अपने काम के सम्बन्ध में बहुत-सी बातें कीं । उन्होंने वह डेढ़ घंटा 
बेकार नहीं जाने दिया। 

भोजन के बाद बापूजी सीधे प्रेस में चले गए और फिर काम में रूग गए । 


संध्या के समय रविवार न होने पर भी बापूजी के घर पर बैठक हुई । 
उन दिनों बँठक रविवार के मध्याह्ष में तीन से पांच बजे तक के समय में 
हुआ करती थीं और अंग्रेजी तथा गुजराती भजन गाकर समाप्त होजाती थीं । 

बापूजी के होने के कारण उस दिन रात में देर तक बेठक चछती रही। में 
तो जल्दी ही सो गया था। बापूजी कब सोये, इसका पता मुझे नहीं चला । 


अगले दिन सवेरे वापूजी ने डरबन के लिए प्रस्थान किया। मेरे पिताजी 
भी उनके साथ गये । मुझे भी डरवन तक उनके साथ जाने का मौका मिला । 
डरबन पहुंचकर हम छोग सीधे पोर्ट ( बन्दरगाह ) पर गये । मि० पोलक 
उसी दिन हिन्दुस्तान से लौटने वाले थे, इसलिए उनके स्वागत के लिए अनेक 
हिल्दू, मुसलमान, पारसी आदि बड़े-बड़े छोग वहां इकट्ठे हुए थे। स्टीमर 
को बन्दरगाह में प्रवेश मिू गया था, परन्तु अभी चबूतरे के किनारे 
लगने में थोड़ी देर थी। बापूजी रुस्तमजी सेठ, दाऊद सेठ, उमर 
सेठ आदि डरबन के नेताओं के साथ बातचीत कर रहे थे। जिस चबूतरे 
के किनारे स्‍्टीमर छगने वाला था, वहाँ से करीब बीस कदम की 
दूरी पर एक बड़ा गोदाम था। उसकी छाया में वे सब लोग खड़े थे। उन 
लोगों से अलग होकर में अपने पिताजी के साथ स्टीमर लगने का स्थान 
देखने के लिए पहुंचा । 


धीरे-घीरे स्टीमर आकर चबूतरे की सीध में ठग गया। उतरने के लिए 
सीढ़ी जम्ज्नेन पर लगा दी गई। उस सीढ़ी से एक ओर कुछ पांच-सात कदम दूर, 
में और पिताजी खड़े थे। स्टीमर के ऊपर के डेक पर श्री पोलक खड़े थे । 
उनके साथ पिताजी ने कुशलू-मंगल की बातें शुरू कीं। मेरा ध्यान उस ओर 
था, जहां स्टीमर को जमीन में गड़े खम्भों से मोटे-मोटे रस्सों द्वारा बांधा 
जा रहा था। इसी बीच कोई बीस-पच्चीस बरस का एक अंग्रेज जवान, जो 
बन्दरगाह का कोई कर्मचारी होगा, वहां आया और हमारे तथा स्टीमर के 
बीच जो संकरी जगह थी उसमें से होकर दूसरी तरफ निकल गया । जाते- 
जाते उहंडता के साथ उसने मेरे पिताजी से कहा, चलो, हटो यहां से ।” 
उसको निकलने के लिए जगह चाहिए, यह समझकर पिताजी जहां खड़े थे 
वहां से एक कदम पीछे की ओर हट गए और पोलक साहब से बातें करते 
रहे । मिनट भर भी तो नहीं बीता होगा कि वह गोरा जवान फिर वहां 
आया और बोला, “चलो, ह----ट जाओ।” पिताजी हटे नहीं और वहीं 
खड़े-खड़े पोलक साहब से बातें करते रहे । यह देखकर उस अफसर का मिजाज 
गरम हो गया और वह गरजकर पिताजी से बोला, 'अबे, सुनता क्‍यों नहीं ? 
इस सीढ़ी के पास से हटने के लिए तुझसे कह रहाहूं । हट क्‍यों नहीं जाता ? 
हटो इधर से । ” कहकर वह पिताजी को घकका देने के लिए आगे बढ़ा। 
पिताजी उसको कुछ उत्तर दें या वहां से हट इससे पहले बापूजी और दूसरे 
ओर छोगों का ध्यान उस ओर गया । वह युवक जिस तेजी से चिल्लाकर 

बोला था उससे दुगनी ऊंची आवाज में बापूजी ने डांट रगाई--76 ४97 ६ 
77092८ &॥ 772८ अर्थात्‌ वह एक इंच भी नहों हटेगा । तीन ही शब्द की 
यह गर्जना इतनी तीखी थी कि आकाश गूंज उठा | वह अंग्रेज इस अचानक 
हमले से चौंक उठा और पिताजी की ओर से मुड़ कर बापूजी के पास 
पहुँचा । गुस्से में भरा वह बोला, क्यों नहीं हटेगा ? उसे हठना ही पड़ेगा। 
जहाज पर कुछ गड़बड़ी करनी है क्या ? ” बापूजी का पृण्य-प्रकोप प्रज्वलित 
हो उठा।वह गरज कर बोले, “नहीं--नहीं, वह एक इंच भी नहीं हटगा। 
तुम क्या करना चाहते हो ? ” झगड़ा आगे बढ़े, इससे पहले ही कुछ बड़े अंग्रेज 
अफम्र वहां पर जमा हो गए और उस अफसर को समझाते हुए कहने लगे, 
“यह तो गांवी है, मामूली कुली नहीं है । इससे तुम क्‍यों झगड़ रहे हो ? यह 
और इसके सायी ऐसे नहीं है जो स्टीमर पर कुछ गड़बड़ी करें ।” यह कह वे 
उस यूवक को बापूजी के पास से अलूग ले गए। यह देख बाएपूजी के 
आसपास हिन्दियों की जो भीड़ इकट्ठी हो गई थी, उसने तथा स्टीमर पर 
के सभी हिन्दी-यात्रियों ने एक-स्वर-- शरम, शरम” ( 9]%776, 
७%77€ ) के नारे लगाये । वह बेंचारा युवक खिसिया गया और सब 
भारतीयों ने अपने स्वाभिमान का गौरव महसूस किया । 


मि० पोलक आदि से बात-चीत कर शाम के समय बापूजी डरवन से 
सीधे जोहान्सबर्ग लोट गए । 


मेरी इच्छा बापूजी के साथ टाल्स्टायवाड़ी जाने की थी पर वह पूरी 
नहीं हुई | बापूजी जाते समय मुझसे कहते गए कि तुम टाल्स्टायवाड़ी नहीं 
जा सके, पर देवदास को तुम्हारे पास फीनिक्स में रहने को भेजूंगा । वह 
और तुम साथ-साथ फीनिक्स में रहोगे तो ज्यादा मजा रहेगा । 

जैसा कि वापूजी ने मुझे आइवासन दिया था उन्होंने अपने छोटे पुत्र 
देवदासकाका को टाल्स्टाय फार्म से फीनिक्स भेज दिया । बात यह थी कि जेल 
जान॑वाले सत्याग्रहियों की छावनी के रूप में तथा आदर्श श्रमिक का जीवन 
अपनाने के प्रयोग-स्षेत्र के रूप में टाल्स्टाय-फामम श्रेष्ठ स्थान था ; परन्तु विद्या- 
प्राप्ति के लिए वहां संतोषप्रद व्यवस्था नहीं थी। जीवन की बुनियाद को 

अधिक ठोस बनाने के लिए और ज्ञान तथा संस्कार दोनों का गहरा अनश्ीलन 
करने के लिए बापूजी के विचार में फीनिक्स का स्थान अधिक महत्वपूर्ण 
था। इसी वजह से उन्होंने देवदासकाका को फीनिक्स भेजा और उनकी 
पढ़ाई का उत्त दायित्व मगनकाका तथा पिताजी को सौंपा । 


निश्चित दिन ट्रेन से देवदासकाका ही उतरे । कार्यवश बापूजी डरवन 
में रुक गए थे। दो मिनट तक तो में देवदासकाका को पहचान भी नहीं 
सका । उनका ऊंचा-पतला बदन, मामूली कोट-पतलून और छोटे-छोटे बालू 
देखकर मुश्किल से में निश्चय कर पाया कि सचमुच यही देवदासकाका हैं। 


स्टेशन से ढाई मील का पैदल रास्ता पूरा होने तक में बड़े गौर से 
देवदासकाका का अवलोकन करता रहा | वह क्या व कंसे बोलते हें, क्या 
देखते हैं, उनकी आवाज में कसा परिवत्तंन हुआ है, ये सब मेरे लिए जानने 
की बातें थीं। तीन बरस पहले जब हम एक साथ खेलते-कदते थे, हम लोगों 
को कंघे और ब्रश से अपने बाल संवारने में करीब आधा घंटा रूग जाता 
था। फार्म से छौट कर आनेवाले देवदासकाका में इतना परिवर्तन होगा, 
इस बात की मुझे कल्पना तक न थी । कुछ दूर तक हम सब चुपचाप चलते 
रहे। फिर देवदासकाका ने मौन भंग किया और उन्होंने श्रीवीरजीभाई से 
पूछा, आप मुझे कितने दिन में कम्पोज करना सिखा देंगे !” बवीरजी 
फोनिक्स प्रेस के गुजराती विभाग के फोरमैन थे और देवदासकाका को 
लेने फीनिक्स स्टेशन आये थे । घर पहुंचने तक इसी सिलसिले में बात होती 
रही । उस सारी बात का सार मेने यह निकाला कि छापेखाने में कम्पोज 
करने का काम सीखने के लिए बापूजी ने उनको तीन महीने के लिए 
फीनिक्स भेजा है । इसके बाद उनको फिर फार्म छौटना है और फीनिक्स 
में भी फार्म के नियमों का पालन करना हैं । 


दूसरे दिन बायूजी कुछ घंटे के लिए फीनिक्स आय । उन्होंने देवदास- 
काका की पढ़ाई के बारे में मेरे पिताजी और मगनकाका से बातचीत की । 
अलछोने आहार का आरम्भ कर देने के लिए बापूजी ने देवदासकाका 
को कहा । मगनकाका आदि ने उनसे अनुरोध किया कि अलोनें-ब्रत की 
कड़ाई कम कर दी जाय, परन्तु बापूजी अपनी बात पर अडिग रहे। केवल 
रविवार के दिन नमकीन पदार्थ खाने का अपवाद छोड़कर शेष दिन अलोने 
का आग्रह रखने के लिए उन्होंने देवदासकाका को समझाया और यह 
बात उनके मन पर जमादी । 


.. दूसरी बात देवदासकाका के लिए बापूजी ने यह तय की कि प्रति 
दिन दुपहरी में दो से चार बजे तक कुदाल लेकर खेत में खोदने के 

लिए जाना चाहिए ये दो बातें निश्चित करने के बाद बापूजी फिर 
जोहान्सबर्ग लौट गए । क्‍ 

इस बार जब बापूजी आये थे तब उनके नियमों में एक कठोर नियम' 
और बढ़ गया था। नमक की तरह चीनी का भी उन्होंने परित्याग 
कर दिया था। चीनी छोड़ देने के कारण उनके भोजन के लिए रसोईघर में 
पहले के समान कई चीज़ें तैयार करने की सुविधा मेरी माताजी को नहीं 
मिली । 

देवदासकाका के आने पर मेरा व्यक्तित्व मानो उनमें समा गया। में 
उन्हींके साथ-साथ रहने लगा। पढ़ने-लिखने, खेलने, खाने या और कोई 
काम करने का विचार में उनके विना नहीं कर पाता था । वह मेरे लिए 
बड़े विद्यार्थी! (मानीटर) तो थे ही, साथ-साथ पूर्णतया मेरे नेता भी बन 
गए । उनका कपड़े पहनने, बटन छगाने, दौड़ने, कुदाल पकड़ने और 
नाक साफ करने तक का ढंग अपनाने के लिए में सतत' प्रयत्न करता था | 
उनके कार्यक्रम के साथ-साथ मेरा कार्यक्रम भी निश्चित किया गया । 

सवेरे उठकर नहानें-धोने के बाद भोजन के समय तक हम दोनों गुजराती, 
गणित, सुलेखन और अंग्रेजी का अध्ययन करते थे । पिताजी हमें पढ़ाते थे । 
देवदासकाका के अलोने-ब्रत में मेने उनका साथ दिया। जब वह छापेखाने में 
कम्पोजिंग सीखने जाते में बेठकर पढ़ता था । फिर दो बजे से चार बजे 
तक मगनकाका के साथ हम लोग खोदने का काम करते थे और संध्या के 
समय खेल-कूद कर सो जाते थे । 

आयु में देवदासकाका मुझसे अधिक बड़े नहीं थे, परन्तु वह अपने को 
बालक महसूस करते हों, ऐसा मालम नहीं पड़ता था । बड़ों के साथ बड़ों की 
तरह बरतते थे। वैसे, सभी के प्रति विनय रखते थे, लेकिन मगनकाका का 
आदर वह विशेष रूप से करते थे। बागीचे में दोपहर के समय जब मगन- 
काका हम दोनों को अपने साथ खोदने के लिए ले जाते थे, तब में उनका भय' 
मानकर उनके इशारे पर जिस प्रकार काम करता था उसी प्रकार देवदास- 
काका भी। उनको अपना बड़ा समझकर नम्वतापूर्वक उनकी सूचना का 
पालन करता था । मगनकाका के साथ बहस में वह शायद ही उतरते थे । 
एक ओर देवदासकाका, और दूसरी ओर में और बीच में मगनकाका: 
इस प्रकार हमारी कुदाली सतत आगे-ही-आगे बढ़ती जाती थी । 
. हम दोनों चाहे कितने ही थक जायं, तबतक अपना हाथ नहीं रोकते 
थ जबतक मगनकाका खुद विश्राम न लें। मगनतकाका विश्राम छेते भी थे 
तो मुश्किल से दो-तीन मिनट रुककर फिर से कुदाल चलाने छगते थे .। 

सम्भव है कि कागज पर यहां जो वर्णन कर रहा हूं वह फीका मालम देता 
हो, परन्तु खोदने में हमें जो आनन्द और रस आता था वह अवर्णनीय था। 
इतना कठिन परिश्रम होते हुए भी पता नहीं चलता था कि दो घंटे कब बीत 
गए । मझे कोई दिन एसा याद नहीं आता, जब हमारे मन में आया हो कि 
इस परिश्रम से कैसे बचें । पसीने के मोती ज्यों-ज्यों बढ़ते जाते थे और 
हाथ के फफोड़े ज्यों-ज्यों कड़े पड़ते जाते थे, त्यों-त्यों हमारा आनन्द बढ़ता 
था । वसे, मगनकाका का गस्सा बड़ा तेज था, लेकिन काम के इन घंटों में 
कभी उन्होंने गम्सा किया हो, ऐसा मझे याद नहीं है। रलूगभग सारा 
काम मौन रहकर होता था। बीच-बीच में थोड़ा-सा मधर विनोद और हँसी 
आदि करके मगनकाका हमारा उत्साह बढ़ते थे । जेसे मेरा अपनापन 
देवदासकाका के पास खो जाता था, उसी प्रकार मगनकाका के पास हम 
दोनों का व्यवितत्व खो जाता था। मगनकाका का संकल्प, उनका परिश्रम, 
उनके हाथ की सुघड़ता, उनका उत्साह और एक के बाद एक तालबद्ध पड़ने 
वाली उनकी कुदाल की चोटों का प्रवाह हमें अपने में समा लेता था। 
उस समय हमें इस बात का जरा भी आभास नहीं था कि हमारा कुदाल चलाने 
का यह वर्ग कितना महत्वपूर्ण ह और मगनकाका की महत्ता का भान तो 
था ही नहीं। वास्तव में इस सारी क्रिया ने बड़े भारी रसायन का काम किया- 
ऐसा रसायन कि जिसके फलस्वरूप वर्ष-सवा-वर्ष बाद ही हम आधे आदमी 
से प्रायः पूरे आदमी बन गए। 


. रविवार का दिन हमारे लिए मौज का दिन होता था। उस दिन काम 
की और पढ़ने की छुट्टी के साथ-साथ अलोने की भी छुट्टी रहती थी। इसलिए 
हमारा उत्साह बेहद बढ़ जाता था। घर में उस दिन मसालेदार गर्म-गर्म 
भोजन मिलता था और मानो छ: दिन का नमक एक ही दिन में खा लेने 
के लिए हम नमकीन चीजों पर हाथ घोकर टट पड़ते थे। भोजन करके दूर 
तक घमने जाते थे, दौड़ते थे, पतंग उड़ाते थे और बागबानी भी करते थे । 
इस प्रकार तीन महीने तक हमारा यह कार्यक्रम चलता रहा । इतने समय में 
मानो एक युग बीत गया हो, ऐसा मुझे जान पड़ा । सूनापन और निरुत्साह 
अदृश्य हो गया और नई-नई बातें सीखने और जानने की उत्सुकता से जीवन 
रसमय बन गया । 


तीन महीने समाप्त होने पर देवदासकाका के साथ मुझे फार्म जाने को 
मिलेगा या नहीं, इस चिन्ता में में था; लेकिन जब इस बात का भरोसा हो 
गया कि तीन महीने समाप्त होते ही देवदासकाका चले जानेवाले नहीं हैं, तब॑ 
मुझे शांति हुई। तबतक टाल्स्टाय-वाड़ी से पूज्य बा फीनिक्स आ गई थीं । 

बापूजी का घर खुल गया था । में अपने घर और देवदासकाका अपने घर 
भोजन, शयन आदि करने लगे थे। फिर भी हमारा सहवास जरा भी शिथिल 
नहीं हुआ । हमारी पढ़ाई और विकास का क्रम साथ-ही-साथ सतत आगे 
बढ़ता जाता था । ह 

एक दिन सवेरे नित्य से कोई दो घंटे पहले मगनकाका प्रेस से 
घर लौट आये। उस समय पृज्य बा भी हमारे घर पर ही थीं। कोई 
खास बात न हो तो प्रेस के समय में मगनकाका घर नहीं आया करते थे । 
में उनके पीछे हो लिया। वह सीधे बा के पास गये और बोले, बापू का पत्र 
है, उनको पगड़ी चाहिए । माननीय गोखलेजी आने वाले हूँ । उनको लिवाने 
के लिए बापू को केपटाउन जाना होगा । जब गोखलेजी जहाज से उतरेंगे, 
तब उनके सम्मान के लिए सिर पर पगड़ी पहनकर ही जाना बापू आवश्यक 
समझते हैं ।” 

बापूजी की पगड़ी की शोहरत तो मेंने बहुत सुनी थी, परन्तु उसे 
देखा नहीं था। फिर भी अखबारों के ढेर में चित्र और फोटो आदि देखा करता 
था। उन चित्रों में कई ऐसे होते थे जिनमें बापूजी की पगड़ी और उनकी 
पैनी नाक पर विद्येष व्यंग्य रहता था । टोपी और पगड़ी के विचित्र मेल- 
वाली दुमदार पणड़ी व्यंग्यचित्र में बड़ी अजीब और अनोखी मालूम देती 
थी । लेकिन उसे पहनते हुए बापूजी को मेने नहीं देखा था । 

गोखलेजी जब दफ़्रिण अफ्रीका पधारें तब बापूजी को बेरिस्टरी 
छोड़े लगभग डेढ़ वर्ष बीत चुका था। अपना बैरिस्टरी का दफ्तर 
बन्द करने के साथ-साथ उन्होंने अपना जोहान्सवर्ग का घर भी बन्द 
कर दिया था और टालस्टायवाड़ी के लिए आवश्यक चार जोड़ी कपड़ों 
के अतिरिक्त अपना कुल सामान फीनिक्स भेज दिया था । अब आवश्यकता 
पड़ने पर उन्होंने अपने बन्द सामान से वह पगड़ी ढुंढ़कर भेजने के लिए 
लिखा था । 

बापूजी का यह सन्देश सुनकर पहले तो बा सोच में पड़ गईं कि 
अब वह पगड़ी कहां ढुंढी जाय और यदि मिल भी जायगी तो पहनने योग्य 
रही होगी या नहीं; जजर तो वह हो ही गई थी । इस शंका का समाधान 

करते हुए मगनकाका ने पूज्य बा से कहा कि यदि उसको सुधारता आव- 
दयक हो तो सधरवा लिया जायगा, ऐसा बापूजी ने रिखा था। वह चाहतें 
हूं कि नई पगड़ी बनवानी न पड़े और उस पुरानी से ही काम चलाया जाय । 


दूसरे दिन पृज्य बा ने मगनकाका को वह पणगड़ी सौंप दी। देखने 
में वह लम्बी गोल नाव-सी दीखती थी । गत्ते की-सी चीज़ का सख्त ढांचा 
था और उसपर बिलकुल काले रंग की बारीक मलछूमरू चढ़ी थी। कपड़ा 
काफी पुराना पड़ गया था । उसके मिल जाने पर मगनकाका खुश हो गए 
ओर उसी दिन उसे ठीक-ठाक करके उन्होंने पासेल द्वारा उसे बापूजी के 
पास भेज दिया । 

फीनिक्स स्टेशन के लिए कोई बना-बनाया रास्ता नहीं था । एक 
पंगडंडी थी जो कहीं बहुत चौड़ी और कहीं बहुत संकरी हो जाती थी। रास्ते 
में अनेक टीले और नाल पड़ते थे। बरसात के समय टीलों से नीचे आनेवाले 
पानी के बहाव के कारण वह॒संकरी पगडंडी इधर-उधर से टटी और खदी 
हुई रहती थी। फिर बीसियों गिरमिटिये मजदूर फावड़े और बेलचे लेकर 
उस रास्ते को सधारने रंगे । कहीं गड़ढे भर रहे हैं, कहीं मिट्टी काटकर 
भूमि को समतल बना रहे हैँ और सारा रास्ता चौड़ा कर रहे हैं। 


अपने देश से गोखलेजी महाराज आ रहे थे, उनकी मोटर के वास्ते 
यह रास्ता ठीक किया जा रहा था। 


मेंने देवदासकाका से पूछा, 'इसमें इन लोगों को क्या दिलचस्पी ? 
वें छोग अपनी जमीन में रास्ता क्‍यों ठीक कराते हैं ? ” 


देवदासकाका ने बताया कि गोखलेजी बापूजी से बड़े हें । वह यहां की 
सरकार के भी मेहमान हैं, इसलिए यदि गोरे लोग यह रास्ता सुधारें नहीं तो 
उनकी प्रतिष्ठा को हमारे देश में ठेस पहुंचेगी । 


कुछ दिन के बाद इंडियन ओपिनियन में गोंखलेजी के सुन्दर फोटो 
छपने लगे । केपटाउन शहर में एक शानदार, खुली बग्घी में आमने-सामने 
गोखलेजी और बापूजी बठे थे। बापूजी के सिर पर वही दुमदार पगड़ी जंच 
रही थी और बग्घी के चारों ओर लोगों की भारी भीड़ थी । 


फीनिक्स के लोगों में बातचीत का मुख्य विषय. गोखलेजी का 
आगमन और उनका स्वागत-समारोह ही बन गया । बातचीत में छोग कहते, 
“गांधी-गोखले के पीछे अपने देशवासियों की तो पूछो ही मत, गोरे छोग 
भी पागल-से बने हुए हैं । भीड़-की-भीड़ उमड़ती है । बापूजी ने गोखलेजी का 
इतना भव्य सत्कार कराकर इस देश में भारतवासियों की प्रतिष्ठा बहुत 

अधिक बढ़ा दी हैं। गोखलेजी की सेवा करने में बापूजी ने दित-रात एक कर 
रखा है । गोखलेजी के सत्कार में भारतवासियों की ओर से कहीं जरा-सी 
भी कसर नजर आती है तो बापूजी खबर ले डालते हैं। एक-से-एक बढ़कर 
सेवक गोखलेजी की सेवा के लिए उपस्थित रहते हैं, पर इन बीसियों 
सेवकों के होते हुए बापूजी स्वयं अपने हाथ से गोखलेजी की सारी सेवाएं 
करते हें । गोखलेजी के सम्मान व आदर-सत्कार में रत्ती भर भी कमी न रह 
जाय इसके लिए बापूजी पूरी सावधानी रखते हें ।” 
इधर फीनिक्स में हमारी दिनचर्या में परिवर्तन हो गया। डरबन 
' शहर में भारतीय लड़कों और लड़कियों की दौड़ों के दंगल किये जानेवाले' 
थे और जीतनेवालों को गोखलेजी के हाथ से इनाम दिलाये जानेवाले थे । 
इस दंगल में फीनिक्स की पाठशाला के बच्चों को भी निमन्त्रित किया गया 
था। फीनिक्स आश्रम और आसपास दो-तीन मील में बसनेवाले गिरमिट- 
मुक्त भारतीयों के बच्चों को मिला कर हमारी संख्या मुश्किल से सात-आठ 
हुई । फिर भी मगनकाका ने खेलों के लिए उत्साह से तैयारियां करवाई । 
आधमील की दौड़, सौ गज की दौड़, तीन पेरों की दौड़, ऊंची कुदान, लम्बी 
कुदान आदि के अभ्यास में आधा दिन बीतने रूगा । इन सभी खेलों में देव- 
दासकाका अव्वल आया करते थे । । 
अन्य तैयारियों में, फीनिक्स में, जहां हम छोग बसते थे, वहां के छोटे- 
बड़े सभी रास्ते साफ-सुथरे किये गए, मुख्य-मुख्य स्थानों से घास साफ की 
गई और फीनिक्स में गोखलेजी के पधारने पर उनके स्वागत के लिए मगन- 
काका हम लोगों को भजन सिखाने लगे। उनमें कुछ रामायण की चौपाइयां 
ओर दोहे थे और एक अंग्रेजी भजन था । हमारी रोज की पढ़ाई को तो 
पूरा विराम मिल गया था। 


जोहान्सबर्ग आदि में होनेवाले भव्य स्वागत-समारोह की बातें 
सुनकर देवदासकाका का मन फीनिक्स में स्थिर नहीं रहता था। वहां 
जाने के लिए वह उत्सुक रहने लगे। जोहान्सबर्ग तो वह नहीं जा सके, 
परन्तु मारित्सबर्ग तक जाने के लिए उनको अनुमति मिल गई। देवदास- 
काका के द्वारा“मेंने भी उनके साथ मारित्सबर्ग तक जाने की अनुमति 
प्राप्त कर ली। अन्त में एक दिन प्रातःकाल हम दोनों डरबन में रुस्तमजी 
संठ के घर पर पहुंच गए। 

डरबन से भारतवासियों की एक पूरी ट्रेन मारित्सबर्ग तक गोखलेजी 
के स्वागत के लिए जानेवाली थी। उसके छटने में करीब चार घंटे 
की देर थी। है 

वहीं जमनादासकाका आ गए। हमें बड़ी खुशी हुई | डरवन में गोखले- 
जी के स्वागतार्थ जो तैयारियां हो रही थीं उनमें कुछ कसर हो तो उसे 
'जांचने और ठीक कराने के लिए बापूजी ने उनको यहां भेजा था । जमना- 
दासकाका से हमने ट्रांसवाल में हुए गोखलेजी के भव्य स्वागत की बहुत- 
सी नई बातें सुनीं । जब गोखलेजी टाल्स्टायवाड़ी गये थे तब वहां किस- 
किस व्यक्ति को क्या-क्या काम दिया गया था और किसने अपने काम को 
सुचारु रूप से किया आदि वातें विस्तारपूर्वक जमनादासकाका ने देवदास- 
काका को सुनाई और इस प्रकार मेरे सामने फार्म का एक स्पष्ट कल्पना- 
चित्र आ गया । 


टाल्स्टायवाड़ी में स्वागत के लिए स्थानिक चीजों से ही सजावट 
की गई थी । जोहान्सबर्ग के बाजार से या कहीं से कपड़े की कतरन भी 
सजावट के लिए नहीं लाई गईं थी । टाल्स्टायवाड़ी के विद्यार्थियों और 
शिक्षकों द्वारा किये गए कठिन परिश्रम से वहां के वागीचे में जो फल-फूल 
तयार हुए थे उनसे ही टाल्स्टायवाड़ी सजाई गई थी । परके-अधपके रंग- 
बिरंगे आइ-अलूचे और अन्य फलों के हरे-ताजे गुच्छे छटकाकर मेहराबें 
तयार की गई थीं। वहां की सादगी, शोभा और शान्ति से गोखलेजी मुग्ध 
हो गए । 

भोजन के पश्चात्‌ हम सब मारित्सबर्ग जाने के लिए स्टेशन को चल 
पड़े । उस समय हमारा तिरंगा झंडा तो था नहीं, पर भारतीय समाज का 
उत्साह और आनन्द प्रकट करने के लिए सैकड़ों झंडे-झंडियां रुस्तमजी सेठ 
के घर से बांटे गए । अनेक रंगों के छोटे-बड़े झंडे थे, जो हम सबने अपने 
हाथ में ले लिये । जलस बनाकर हम लोग डरबन के स्टेशन पर पहुंचे । सारी 
ट्रेन हम लोगों से ठसाठस भर गई । 

तीसरे दर्जे के दो-तीन डिब्बों को छोड़कर पूरी-की-पूरी ट्रेन में गलियारा 
(कारिडोर ) था; अर्थात्‌ चलती गाड़ी में एक डिब्बे से दूसरे डिब्बे में जाने 
का मार्ग बना हुआ था। आमतौर से वहां की पूरी गाड़ी देखने का मौका 
हम भारतीयों को नहीं मिलता था, क्योंकि गोरों के डिब्बे अछग हुआ करते 
थे। उस दिन का लाभ लेकर मेंने और देवदासकाका नें पूरी ट्रेन में दो बार 
चक्कर काटे | 


करीब तीन घंटे की यात्रा के बाद हम मारित्सबर्ग जा पहुंचे । हम 
लोग अपने अनेकविध झंडों के साथ गोखलेजी के पास शहर की ओर चल 
दिए। 

गोखलेजी आ गए थे और शायद सभा भी हो चुकी थी। हम छोरगगों 

ने जाकर वह बंगला बाहर से देखा, जिसमें उनको ठहराया गया था । 
नेंटाल प्रांत की राजधानी होने की वजह से मारित्सवर्ग नगरी सुन्दर 
बागीचे जेसी बनी हुई थी । 

दूसरे दिन सुबह उठकर कोई तीन मील पेदल चलता हुआ हमारा 
संघ मारित्सबर्ग स्टेशन पर पहुंचा। में ओर देवदासकाका किसी तरह सीधे 
गोखलेजी के डिब्बे के पास पहुंच गए | डरबन से जो खास गाड़ी आई थी 
उसमें गोखलेजी का सेलछन' जोड़ दिया गया था । यह सैलन दक्षिण अफ्रीका' 
की सरकार की ओर से उनके स्वागतार्थ विशेष रूप से दिया गया था । 
गोखलेजी के डिब्बे में बापुजी तथा दूसरे एक-दो व्यक्तियों को छोड़कर 
किसी का प्रवेश नहीं हो पाता था। हम दोनों को तो बापूजी ने स्वयं ही 
डिब्बे के अन्दर ले लिया था। 


सेलन' में गोखलेजी केवल कुरता पहने हुए, नंगे सिर बंठे थे। सिर 
के आधे बार सफेद और आधे काले थे । पास जाकर हमने उनके पेर 
छए । किसीने' देवदासकाका का परिचय करवाया तो गोखलेजी ने उनकी 
डक देखा और थोड़ा मुस्कराए, फिर अपने हाथ की पुस्तक पढ़ने में एकाग्र 
गे गए । 

सेलन' में हम लोगों के पहुंचने के कुछ देर बाद मारित्सबर्ग से ट्रेन 
चल चुकी थी। थोड़ी ही देर बाद बापूजी गोखलेजी के कपड़े अपने हाथ में 


लेकर उनके सामने खड़े हो गए और नम्रतापूर्वक बोले कि “अब स्नान से 
निबट लिया जाय। 


वह सलून स्वयं जनरल स्मट्स का था । हमने देखा कि उसमें फर्स्ट 
क्लास के डिब्बे से भी कहीं अधिक सुविधाएं थीं । 

देवदासकाका और में यह सब आइचर्य-मुग्ध होकर देख रहे थे कि 
बापूजी गोखलेजी को स्नानगृह में पहुंचा कर हमारे पास आये और बहुत 
घीमी आवाज में हम दोनों से कहा कि अब तुम लोगों ने सब देख ही लिया 


है। सो अब जाकर सवके साथ बेंठो। जहां पर अपना काम न हो वहां पर 
बेकार नहीं रुकना चाहिए 


बापूजी की यह आज्ञा पाकर सेलून' से निकल कर हम दोनों दूसरे डिब्बों 
में चले गए और अन्य लोगों केजा बंठे। मारित्सबर्ग सें डरबन तक 
प्राय: ४०-४५ मील तक एक स्थान पर टेन रुकी । पर सारे रास्ते रेल के दोनों 
ओर जगह-जगह मनुष्यों की भीड़ नजर आती थी । वे छोग खशी के जो 


नारे लगाते थे उस आवाज से टेन के चलने की आवाज भी दब 
जाती थी । 

उन दिनों गोखलेजी का स्वास्थ्य अच्छा नहीं रहता था। धीमा बुखार, 
सिर दर्द, कमजोरी आदि की उन्हें शिकायत थी। जोहान्सबर्ग में उन्हें 
आठ-दस दिन बिस्तर पर लेटे रहना पड़ा था। फिर भी दक्षिण अफ्रीका 
के प्रइन को हल करने के लिए अपने शरीर की चिता न करके वह अविरत 
परिश्रम किया करते थे। बापूजी उनके पहरेदार बन गए थे। विश्राम के 
समय लोगों की भीड़ उनके पास न हो इसकी वह सावधानी रखते थे। भोजन 
अपने हाथ से पकाकर और तैयार करके देते थे। उनके कपड़े भी बापूजी 
स्वयं धोकर तैयार करते थे। साथ ही गोखले अधिक श्रम न करें इसकी 
भी खबरदारी रखते थे। और अपने गुरु पर शासन भी चलाते थे । 

जोहान्सवर्ग का एक प्रसंग है। श्री कैलनवैक के सुन्दर बंगले में गोखले- 
जी को टिकाया गया था। अगले दिन जोहान्सवर्ग में दावत होने वाली 
थी। उस दावत में दक्षिण अफ्रीका की सरकार के मुखिया जनरल स्मद्स 
और जनरल बोथा भी आनेवाले थे। उस दावत के भाषण की तैयारी 
करने के लिए रात में ही गोखलेजी लिखने बैठ गए । बापूजी की नींद खुली 
तो देखा कि आधी रात के बाद शायद रात को दो बजे के समय 
दिया जल रहा है। तब दोनों के बीच इस प्रकार चर्चा हुई : 

“आप अभी तक क्या कर रहे हैं ?” 

“दावत के भाषण के लिए नोट तैयार कर रहा हूं ।” 

“हमें नहीं चाहिए आपका ऐसा भाषण । अपना आराम मत विगाड़िए। 

“तो क्‍या इसे फाड़ दूं ? ” 

“जी हाँ, फाड़ दीजिए ।* 

“लो, फाड़ दिया; पर अब तो वह तैयार हैँ। कहो तो तुम्हें सुना दूं।” 

यह कहकर गोखलेजी ने उसी समय वे नोट ज्यों-के-त्यों सुना दिये, जो 
उन्होंने फाडकर टोकरी के हवाले कर दिए थे। और वास्तव में जोहान्सबर्गे 
का वह भाषण दक्षिण अफ्रीका में उनका सबसे बड़ा और अत्यधिक प्रभाव- 
शाली भाषण रहा। 

उन्हीं दिनों का एक किस्सा और मेरे सुनने में आया। बापूजी के पास 
रहने वालों में श्री प्रागजी देसाई बड़े बुद्धिवादी थे। प्रत्येक बात की नुक्ता- 
चीनी करने के लिए सवाल पूछते रहते थे। उन्होंने गोखलेजी से एक बार 
पूछा, “कहते हें कि आपको अपने पुराने व्याख्यान याद रहते हैं | कोई 
एक सुना दीजिए ।” थोड़ा-सा याद कर गोखलेजी ने सन्‌ १९०५ में आक्स- 
फोर्ड विश्वविद्यालय में दिये गए भाषण के कुछ अंश ज्यों-के-त्यों सुना दिये । 

दक्षिण अफ्रीका के इतिहास में बापूजी नें छिखा हैँ, 'गोखले को 

7क आदत थी जिसे में कुटेव कहता था । वह नौकर से ही सेवा लेते थे और 
प्रफर में नौकर को साथ रखते नहीं थे। मेंने और श्री केलनबैक ने उनके 
(र दबाने के लिए बहुत निहोरे किये पर वह माने ही नहीं । हम लोगों को 
र छूने भी नहीं दिया बल्कि कुछ नाराज होकर डांटने लगे, या तुम्हीं 
गेग दुख झेलने के लिए पैदा हुए हो और मुझ जैसे लोग तुमसे सेवा लेने 
फ्र लिए ? तुम्हारे इस तकुल्लफ का बदला यह है कि में तुम्हें अपने को छूने 
ही नहीं दूंगा। तुम सब शौच के लिए दूर तक जाओगे और मेरे लिए कमोड 
'खोगे, यह क्‍यों ? में तुम्हारा गे दूर करूंगा ।। और इस तरह उन्होंने 
इ॥म लोगों को अपनी शारीरिक सेवा करने ही नहीं दी । खाने-तहाने आदि 
उ हमारी सहायता लिये बिना उनका चारा नहीं था। जब हम छोगों 
गे आश्रम के फर्श पर विस्तर लगाते हुए देखा तब उन्होंने अपना बिस्तर 
प्री चारपाई से नीचे बिछाया-। वह जितने गम्भीर थे उतने ही विनोदप्रिय 
प्री थे और उनके प्रत्येक वाक्य में सत्य और स्वदेशाभिमान झलकता था 
श_्रैर वह अपने सेवक को रिझाने का पूरा खयाल रखते थे ।” 


ऐसे महान व्यक्ति जब डरबन पधारे तब डरबन स्टेशन पर जेसी 
प्रीड़ जमा हुई थी वेसी मेने कभी नहीं देखी थी। बाद में भारत 
ग्राने पर बापूजी के लिए वैसे विराट जन-समुदाय को एकत्र देखने का सौ- 
ग्राग्य अनेक बार मिला, फिर भी डरबन की उस स्मृति का असर मेरे मन 
[र विशेष रह गया। स्टेशन के फाटक से लेकर जहां तक नजर पहुंचती 
गरी मानव-सागर उमड़ा पड़ता था । 

गोखलेजी के टाउनहाल के भाषण के बारे में लोगों को कहते सुना 
के वह बहुत ही सुन्दर भाषण था। टाउनहाल का वह विशाल कक्ष भारतीय 
गैर गोरे दर्शकों से भरा हुआ था। सबकी आंखें और कान गोखलेजी की 
ग्रेर एकाग्र हो गए थे। उनका भाषण, भाषण नहीं था, मानो मन्‍्त्रों का 
[वाह था। उनका प्रत्येक शब्द स्पष्ट, गम्भीर और सुनने वालों के दिलों को 
हला देने वाला था। उस भाषण ने वहां के भारतवासियों के दिल में आशा 
ग संचार किया और गोरों के अंत:करण में न्‍्यायबुद्धि की चिनगारी जगाई । 

में भी उस सभा में गया था। पर मेरी उत्सुकता तो गोखलेजी के 
थों बच्चों को जो इनाम बंटनेवाले थे, उन्हें देखने की थी। इसलिए 
म लोग तो भागते हुए घुड़दौड़ के मैदान पर पहुंचे, जहां सैकड़ों बालक-- 
ड़के और लड़कियां--अलग-अलग टोलियों में खेल-कूद के कार्यक्रम में लगे 
ए थे। 

गोखलेजी तीन बजे पधारे और सारे.मैदान में पूर्ण शान्ति और 

व्यवस्था छा गई। हम लोग उस ओर बढ़े, जहां बड़े आदमियों के लिए 
बठकर देखने का मकान-सा बना हुआ था । कुछ विशेष प्रकार के खेल-. 
बड़े आदमियों की दौड़, साइकल दोड़ और कुछ देर फूटबाल का खेल आदि 
उनके सामने किये गए । कार्यक्रम समाप्त होने पर दमंजिले से गोखलेजी 
इताम देने के लिए नीचे उतरे और उनके हाथों स, बड़-बड़े चांदी के बर्तन, 
किताबें आदि, इनाम-विजेंताओं ने प्राप्त किये । 


जब यह हो रहा था तब मुझे भी एक बहत बढ़िया इनाम मिल 
गया, जिसे में कभी नहीं मूल सकता । किन्तु वह गोखलेजी के हाथ से न 
मिलकर एक गोरे सेनिक के हाथों मिला था। 


बड़े छोगों के लिए जो अहाता बना हुआ था उसके अन्दर में अपने 
पिताजी के साथ पहुंच गया था। कड़ी धूप कं कारण जोर की प्यास रूगी 
तो में पानी पीने के लिए उस अहाते से बाहर निकल गया । लौटते समय 
फाटक पर भीड़ थी, इसलिए में प्रवेश नहीं कर सका। विवश होकर में हृद- 
बन्दी के रस्सों के नीचे से अन्दर घुसने छूंगा । घुटने पर झुककर ज्योंही 
मेने सिर अन्दर किया कि मेरी पीठ पर जोर का चाबुक पड़ा । मंह से चीख 
निकल गईं। मेंने नजर ऊपर उठाई तो एक ताड़-सा ऊंचा, हटटा-कट्टा 
लाल मुंह वाला गोरा-पुलिसमेन हाथ में लम्बा कोड़ा लिये हुए दिखाई दिया। 
मेरी समझ में नहीं आया कि यह हुआ क्या ? मेरी चीख सुनकर पिताजी 
और दूसरे कई आदमी वहां आ गए। उन्होंने छोटे बच्चे पर हाथ उठाने 
के लिए उस सेनिक को शमिदा किया और मुझे अन्दर ले लिया। वह गोरा 
बड़बड़ाने लगा कि इसे अन्दर जाना था तो फाटक के रास्ते से क्‍यों नहीं 
गया ? मेरी पीठ पर चाबुक की मार उपड़ आई। मेरे लिए यह इनाम 
किसी चांदी के बतेंन या किताब से बढ़कर रहा । 
गोखलेजी केपटाउन से लेकर डरबन तक के बड़े नगरों में और 
टाल्स्टायवाड़ी तथा फीनिक्स के सुदूर देहाती क्षेत्र में लगभग डेढ़ महीने 
तक प्रवास करते रहे । स्वास्थ्य उनका बहुत नाजुक था। फीनिक्स जैसे 
स्थल पर जहां सवारी के लिए मुहिकिल ही कच्चा रास्ता बना था 
उनको प्रवास करने में बहुत कष्ट उठाना पड़ा, परन्तु उन्होंने बड़ी प्रसन्नता 
से यह सारा प्रवास किया और जब वह भारत लौटे तब अफ्रीका के भारत- 
वासियों के मन में स्वदेश के लिए जीवन न्‍्योछावर करने का उत्साह और 
भी दृढ़ बनाते गए । हम फीनिक्स-वासियों के मन में उन्होंने यथाश्षीत्र 
भारत पहुंच जाने की उत्कंठा बढ़ा दी । 


डरबन में गोखलेजी का स्वागत किया गया, उसके दूसरे दिन वह 

फीनिक्स पधारे | हम लोग उनसे पहले फीनिक्स पहुंच गए थे । उन दिनों 
गुजराती में गोखले गणित' भाग प्रथम हमारी पाठ्य-पुस्तक थी । उसके 
मूल रचयिता गोखलेजी स्वयं थे और गुजराती में उसका अच्छा अनुवाद 
छपा था । गणित के ऐसे महान प्रोफेंसर के हमारे फीनिक्स में पधारने पर 
वह गणित के सवाल अवद्य पूछेंगे, ऐसी हमारी धारणा थी | इसलिए उनके 
पघारने के दिन हमने अपने गणित के पाठ भरसक दोहरा लिये। संध्या के' 
समय वह फीनिक्स आये। उनके फीनिक्स स्टेशन से आश्रम तक आने के लिए' 
एक हलकी-सी घोड़ागाड़ी की व्यवस्था विशेष रूप से की गई थी ॥ जब 
गोखलेजी पधारे तब वह अत्यधिक थक गए थे । हम लोगों ने वारी-बारी 
से उन्हें प्रणाम किया; उसके बाद भजन का कार्यक्रम शुरू हुआ $ 
सबसे पहले इटनेल स्पिरिट्ा नामक अंग्रेजी भजन, जो दो महीने तक 
कोशिश करके मगनकाका ने इसी प्रसंग के लिए हम छोगों को सिखा रखा 
था, देवदासकाका ने और मेने गाया। उसके बाद तुलसी रामायण से जेहि 
सुमिरत सिधि होइ” आदि मंगलाचरण के सोरठे गाये गए । एक-दो भजन्‌ 
और भी हुए और बाद में हम लोग गोखलेजी के आराम के खयाल से वहां 
से हट गए । 


सवेरे उठने पर मुझे पता चला कि हमारे चले आने के बाद गोखलेजी 
ने देवदासकाका से एक अजीब प्रदन किया था, जिसका जवाब देना बड़ों 
को भी कठिन मालूम हुआ। प्र॒इन यह था कि “मान लो, तुम अपने माता- 
पिता के साथ किसी वन में भूमण करने गए हो; तुम्हारी एक ओर कुछ 
दूरी पर पिताजी चल रहे हें और दूसरी ओर माताजी चल रही हैँ। ऐसे 
मौके पर एक भूखा बाघ सामने से आ जाता हैं। यदि तुम पिताजी की 
सहायता के लिए जाओगे तो बाघ माताजी को मार डालेगा, और यदि 
माताजी की सहायता करने जाओगे तो वह पिताजी को खा जायगा॥ 
बताओ ऐसी हालत में तुम किसकी सहायता करने दौड़ोगे ?” 


सवेरे जब में उठा, मगनकाका ने मुझसे भी यह प्रइन पूछा । में इसका 
उत्तर नहीं दे सका। मगनलालकाका ने बताया कि देवदास भी इसका 
उत्तर नहीं दे सके थे और दूसरे जो लोग वहां बेठे थे, वे भी उत्तर देने में 
असमजस म पड़ गए थे । अंत में बापूजी ने उत्तर दिया “में स्वयं बाघ के 
हे पा और इस प्रकार माताजी और पिताजी दोनों की रक्षा 
जायगी ।” 


फीनिक्स के कई स्थलों को देख लेने के बाद जरा भी आराम न करके 
गोखलेजी तांगे में बैठ कर बापूजी के साथ श्री डूबे की शिक्षण-संस्था देखने 


२०६ . जीवन-प्रभात 


के लिए चले गए। वह संस्था हब्शी बालकों के लिए चलाई जा रही थी और 
हव्शी अध्यापक ही बड़े प्रयत्त और परिश्रम से उन्हें पढ़ाते थे । बापूजी 
और गोखलेजी के अलावा दूसरा कोई उनके साथ नहीं गया । सब, वबापूजी 
की सूचना के अनुसार, अपने-अपने काम में लगे रहे । जब बापूजी गोखले- 
जी को हमारी संस्था दिखा रहे थे, तब भी उनके पीछे किसी ने भीड़ नहीं 
की थी । बड़ों में पिताजी और बालकों में शायद में ही अकेला उनके पीछे- 
पीछे चल रहे थे। श्री ड्बे के स्कूल तक उनके साथ जाने की मुझे इच्छा थी. 

परन्तु बापूजी ने किसीको अपने साथ नहीं लिया। कोई दो घंट बाद गोखले- 
जी-ड्वेजी को संस्था से लौट आए, फिर स्नान-भोजन करके आराम के लिए 
हमारो पाठशाला में पधारे । उस मकान के चारों ओर पूर्ण शांति रहती थी । 
बापूजी ने इस बात के लिए बड़ी सावधानी रखी थी कि गोखलेजी के आराम 
'में जरा भी विघ्त न पड़े । किसी के परों की आहट भी नहीं हो । जब गोखले- 
जी उस मकान में जाकर चारपाई पर लेट गए तब बापूजी उनके पास बैठ 
कर वहुत धीरे-धीरे बातें करने लगे । 


दो महीने तक जिनके स्वागत के लिए फीनिक्स में तैयारियां होती 
रही थीं उन्होंने दो दिच हमारे बीच रहकर सबको धन्य किया । एक शांत 

पवित्र प्रकाश ने मानो फीनिक्स की उस भूमि पर अपने आशीर्वाद बिछा 
दिप्रे । काम और सेवा के साथ-साथ सभी को बद्धि का विकास और ज्ञान 
की उपासना भी सतत करनी चाहिए, यह संदेश वह फीनिक्स के वातावरण 
में भर गए और जसी शांति से आये थे कसी ही शांति से उन्होंने फीनिक्स 
से विदा लो । उनको विदा देने के लिए किसी भी प्रकार का समारोह नहीं 
किया गया । परन्तु हम लोगों के हृदयों को वह अपने साथ ले गए । गोस्वामी 
तुलसीदास ने जो कहा है, बिछुरत एक प्रान हर लेहीं” उसका कुछ अनुभव 
वह हमें करा गए । 

भारत लौटते समय गोखलेजी के आग्रह को मान कर बापूजी भी 
श्री. केलनबेक सहित जंजीवार तक उनको पहुंचाने गये । 

बापूजी ने दक्षिण अफ्रका के इपिहास में लिखा हूं : जंजीबार में 
हमारा जो वियोग हुआ वह हम दोनों के लिए अतिशाय दुखदायी था। 
किन्तु देहधारियों का निकट-से-निकट का सहवास भी अंत में जाकर समाप्त 
होता ही है, ऐसा समझकर कंलनबेक ने और मेने संतोष किया । 

गोखलेजी को पहुंचाकर वापूजी जंजीबार से सीधे ही, शायद रेल 
के रास्ते से, जोहान्सबर्ग पहुंचे । फीनिक्स में वापूजी के स्वदेश लौटने 
की बातों ने जोर पकड़ा और हम लोग आखिरी फैसला जानने के छिए 
कि जनरल वोथा और जनरल स्मट्स की सरकार अपने वर्ण-विद्देब के कानून 
को कब और कैसे वापस लेती है, उतावले हो गए | हम सब जल्दी-से-जल्दी 
स्वदेश जाने को उत्सुक थे । जमनादासकाका ने तो लौटने का निश्चय ही 
कर लिया । परन्तु नेटाल छोड़कर निश्चितता से जाने के लिए उनका मन 
नहीं मानता था। यदि दक्षिण अफ्रीका की सरकार अपनी बात से मुकर जाय 
और गोखलेजी के परिश्रम के बावजूद सत्याग्रह की दुबारा नौबत आ ही 
जाय तो उस समय जमनादासकाका दक्षिण अफ्रीका से अनुपस्थित नहीं 
रहना चाहते थे । इस दुविधा से उन्होंने यह रास्ता निकाला कि उनके 
भारत पहुंचने के बाद भी यदि सत्याग्रह छिड़ ही गया तो वह पहले 
स्टीमर से दक्षिण अफ्रीका के लिए चल पड़ेंगे और दक्षिण अफ्रीका आकर 
सत्याग्रह में शामिल हो जायंगे । 

इस प्रकार अपने मन का समाधान करके जमनादासकाका फीनिक्स 
से भारत क॑ लिए रवाना हुए। उन्हें बिदा करने के लिए पिताजी, मगनकाका 
आदि के साथ में भी डरबन तक गया । 

डरबन में हम लोग सदा की भांति रुस्तमजीकाका के यहां ठहरे 
थे । जिस दिन हम डरबन पहुंचे उसके दूसरे दिन बड़े सवेरे जमनादास- 
काका को ले जाने वाला स्टीमर गोदी” (डाकयाड्डे) से छटने वाला थी । 
जमनादासकाका ने अपना सामान दिल में ही स्टीमर पर पहुंचा दिया था। 
संध्या बीतने पर डरबन के मित्रों से भेंट करके वह रातके आठ-नौ बजे 
बन्दरगाह जाने के लिए रवाना हुए। हम लोग भी उन्हें बिदाई देने के लिए 
बन्दरगाह तक गये । डरबन की पक्की, सुन्दर और स्वच्छ सड़कों पर बिजली 
की बत्तियों का प्रकाश जगमगा रहा था, जन-कोलाहल शांत हो गया था 
और टहलते-गपशप करते हम मजे में जा रहे थे। लगभग आध-पौन घंटे 
चलने के बाद हमें खयारू हुआ कि पैदल पहुंचने में बहुत देर हो जाएगी 
और कप्तान आदि सो जायंगे तो बड़ी दिक्कत होगी। अभी रात के दस नहीं 
बजे थे और ट्रामगाड़ियां चल रही थीं। हम सब ट्राम पर सवार हो गए । 

डरवन की ठाम गाड़ियां दो-मंजिली होती थीं। उनकी नीचे वाली 
मंजिल केवल गोरों के लिए सरक्षित रखी जाती थी। ऊपर की मंजिल 
में भी प्रथम तीन-चार बेचें गोरे छोगों के लिए ही सुरक्षित रहती 
थीं और कंवल पिछले हिस्से की कुछ बेंचों पर अर्वेत छोगों 
के बैठने की व्यवस्था थी | जब हम लोग ट्राम में सवार हुए तब 
रात का समय था, इसलिए ऊपर की मंजिल पूरी खाली थी । कायदा 
तोड़ने की नीयत से नहीं, पर सहजस्वभात्र से हम लोग सबसे आगे 
वाली दो बंचों पर जा बेठे । दस-पन्द्रह मिनट तक हमने पूरे वेग से दौड़ती 
हुई टाम से डरबन नगर की शोभा देखने का और आपस में बातचीत 
करने का आनन्द लिया। इसक बाद न जाने कैसे टाम के कंडक्टर के ध्यान 
में यह बात आई कि हम काले कुलियों ने इवेत प्रद्ओं के आसन पर बैठने 
का दस्साहस किया हैँ । वह झपट कर हमारे पास आया और बोला, “उठो 
इधर से, पीछे जाकर बंठो ।” मगनकाका ने उसे तुरन्त उत्तर दिया, “यह 
नहीं हो सकता ।” कंडक्टर अकड़ गया और तेज़ होकर डांटने छगा 
“तुमको उठना ही पड़ेगा । मगनकाका ने दृढ़ता से कहा, 'जो चाहो सो 
करो, मगर हम यहां से नहीं हटेगे । 


कंडक्टर तिलमिछा उठा । उसने घंटी बजाई और ट्राम रोक ली । 
फौरन ट्राम का चालक कंडक्टर की सहायता के लिए नीचे की मंजजल से 
ऊपर आगया। कुलियों को आगेवाली बेंचों पर देखकर उसकी आंखों से 
अंगारे बरसने लगे। कंडक्टर को दुगुना जोर मिला । उसने मगनकाका 
को पीठ पर जोर का घुंसा जमाया । फिर भी मगनकाका अपनी जगह से 
नहीं हटे । तब दोनों ने मिलकर मगनकाका की बाहें पकड़ लीं और वे उनको 
बेंच से उठाने के लिए खींचने लगे | 

हमारी ओर से घंसे का जवाब घंंसे से देने की बात थी ही नहीं । 
मगनकाका ने बेंच के जंगले को बड़ी मजबूती से पकड़ लिया | इस कारण 
दोनों गोरे मिलकर भी मगनकाका को आसानी से नहीं खींच सके । तब एक 
गोरे ने उनकी कमर को अपने हाथ से कस लिया और दूसरे ने बड़ी 
म॒श्किल से उनकी मुटिठयां जंगले से अछग कीं और फिर ऊपर वाली 
खिड़की से उनको उन्होंने नीचे की ओर ढकेल दिया । मगनकाका कसरती 
जवान थे, फूर्तीले थे, इसलिए गिरते-गिरते भी उन्होंने अपना संतुरून 
संभाल लिया और जमीन पर गिरने से पहले ही नीचे वाली मंजिल के 
जंगले को पकड़ लिया | और इस प्रकार भारी चोट से बच गए । मगनकाका 
के बाद इसी तरह हमारी मंडली के प्रत्येक व्यक्ति को पकड़-पकड़ कर 

और धक्के दें-देकर सीढ़ी के रास्ते से नीचे लड़का दिया गया । में बच्चा 
था, इसलिए मझे उन लोगों ने हाथ नहीं लगाया | परन्तु जब सब लोग 
नीचे फेंक दिये गए तो मेरे लिए अपने-आप नीचे उतरे बिना कोई चारा 
न रहा | मझे डर था कि मगनकाका को सख्त चोट आई होगी परन्तु 
जब में नीचे गया तो देखा कि वह तो खड़े-खड़े मसकरा रहे हें । 


ट्राम बिजली के वेग से अदृश्य हो गई । हम लोग पैदल ही गोदी' 
(डाकयार्ड ) तक पहुंचे । स्टीमर पर जमनादासकाका सवार हुए, अलविदा 
हुई, और शीघ्र ही स्वदेश में परस्पर मिलने का दिन निकट आने की 
आश्ञासे हम पंदल लौट पड़े । 

कुछ दर चलने पर हम द्वराम की पटरियों के पास पहुंचे । ट्राम पर जो 
अपमान हआ था वह फिर आंखों के आगे घम गया । मन में जोश 
आ गया। हमने कंडक्टर और ड्राइवर के गंडेपन का प्रतिकार करने का 
निश्चय किया। मणिलालकाका का आग्रह था कि उन द्वामवालों का दुबारा 
मुकाबला किया जाय । हम भारतवासी ऐसे नहीं हैं जो पगपग पर ठोकरे खाते 
फिरें, यह बात गोरों के गले उतारने का हमने मन-ही-मन नि३चय कर लिया । 
अखबारों में समाचार प्रकाशन करवा देने से काम बनने वाला नहीं था और 
वहां के गोरे अखबार उसे प्रकाशित करें, यह उम्मीद रखनी भी बेकार थी । 
ट्राम कम्पनी के मुख्य कार्यालय या पुलिस-थाने में भी सुनवाई नहीं होती 
थी। सारा प्रश्न ही गोरे और काले के बीच का था। कुछ देर यह सब चर्चा 
होती रही । मणिकालकाका का सुझाव था कि उसी नम्बर की ट्राम गाड़ी पर 
दुबारा सवार होकर उन्हीं आगे की बेंचों पर बेठा जाय और दुृढ़तापूर्वक 
सत्याग्रह किया जाय । बड़ों ने भी नवजवान मणिलालकाका की बात स्वीकार 
को और छरूगभग पौन घंटे तक उसी स्थल पर हम लोग द्वाम की प्रतीक्षा 
मे खड़े रहे। परन्तु वह ट्राम वहां आई ही नहीं और उस पर हमला करने 
का हमारा जोश मन-का-मन में ही रह गया। आधी रात का समय हो चुका 
था इसलिए हम लोग अधिक प्रतीक्षा करना छोड़ कर और अपमान का 
कडुआ घूंट पीकर पेदल ही रुस्तमजीकाका के घर पहुंचे । 


+ 60 $ 
बापू आल & में 
जी की चिकित्सा में 
मेरे छोटे भाई कृष्णदास को मियादी बुखार हो गया था और उसने 
उग्र रूप धारण कर लिया था। छ: वर्ष से भी छोटी आयु का वह बालक 

सूख कर अस्थि-पिजर-मात्र रह गया था। चौदह दिन समाप्त होने पर भी 
उसका बुखार हलका नहीं हुआ था। टाल्स्टाय-फार्म में जमनादासकाका ने 
कई रोगियों को बापूजी के पास रह कर, उनकी चिकित्सा-विधि से रोग- 
मकक्‍त होते देखा था । इस आधार पर राजकोट जाते हुए वह सलाह देते गए 
कि उसे बापूजी को दिखाना चाहिए । उसकी हालत नाजुक जान माताजी 
और पिताजी ने बापूजी की सलाह के अनुसार जो जानते थे किया और 
बापूजी को तुरंत खबर भेज दी । तत्काल बापूजी का तार आया, में आ 
रहा हूं । तीसरे दिन शाम को वह फीनिक्स आ पहुंचे । उनको लिवाने के 
लिए में भी स्टेशन पर गया था | ट्रेन से उतरते ही उन्होंने कृष्णदास के 
स्वास्थ्य के बारे में बारीकी से पूछताछ की । जब हम लोग घर पहुंचे तब 
अन्धेरा हो गया था। कृष्णदास को देखकर और जरूरी सूचनाएं देकर 
बापूजी अपने घर चले गए 


दूसरे दित सवेरे अचानक मुझे तेज बुखार हो आया । बापूजी ने 
मझे देखा और निदान लिया, प्रभु को भी मियादी बखार है ।” और 
उन्होंने मेरी भी चिकित्सा का काम अपने हाथों में ले लिया | बापूजी ने 
कृष्णदास को सबसे पहले दूध देता बन्द कर दिया, और पानी में केवल 
कागजी नीवू निचोड़ कर दिन में चार-पांच बार दो-दो घंटे के अंतर से 
देने लगे | इसके उपरांत उसे दिन में दो बार ठंडे पानी से भीगी चादर में 
लपेट कर कमरे के बाहर खुली हवा में सुलाने का प्रयोग आरम्भ किया । 
दरीर पर गीली चादर लपेट कर उस पर कम्बल लपेट दिया जाता था । 
चादर के अन्दर कृष्णदास पसीने से तर हो जाता था । जब गरमी सहन नहीं 
होती थी तब उसे चादर से निकाला जाता था । और बन्द कमरे में गीले 
अंगोछ से सारा बदन पोंछ कर धुले हुए साफ कपड़े पहना कर विस्तर पर 
लिटा दिया जाता था । 


तीन या चार दिन में उसका ज्वर हरूका पड़ गया और घर भर में जो 
चिता फंली हुई थी वह विछीन हो गई । क्ृष्णदास को हंसाने और प्रसन्न 
रखने के लिए बापूजी बात-बात में जो विनोद किया करते थे उसके फल- 
स्वरूप घर में चारों ओर हंसी गूंज उठती थी । सुबह, दोपहर और शाम 
को प्रतिदिन तीन बार बापूजी हमारे घर आते थे । पानी में अपने हाथ से 
नीब निचोड़ कर और छान कर देते थे और सावधानी रखते थे कि नीब के 
अंदर का ज़रासा रेशा भी उसके पेट में न जाय । भीगी चादर में लपेटने के समय 
अपने हाथ में घड़ी लेकर स्वयं खड़े रहते थे और पन्द्रह-बीस मिनट तक 
अनेक तरह की बातें करके कृष्णदास को खुश कर देते थे। सारे वातावरण में 

प्रसन्नता का ऐसा अमृत बरसने रूगता था कि रोगी का कष्ट, और रोग 
का विष चाहे कितना ही विषम क्‍यों न हो, उसे दबना ही पड़ता । बापूजी 
ऐसे वैद्य थे कि उनके उपचार जिस मात्रा में प्राकृतिक चिकित्सा के थे, उससे 
कहीं अधिक मन:पूत थे और देह को अपेक्षा देही पर अधिक असर डालते थे। 


इक्कीसवें दिन, अर्थात्‌ बापूजी की चिकित्सा शुरू होने के चौथे या पांचवें 
दिन बाद, कृप्णदास सर्वथा ज्वर-मुक्त हो गया, केवल निर्बेठता बाकी रही। 

मुझे बुखार था, परंतु मेरे लिए किसी को विशेष चिता नहीं थी । 
बापूजी की छाया में मेरे ज्वर का उग्र रूप हुआ ही नहीं । जिस दिन बुखार 
आया उसी दिन से मेरे पेड़ पर चौबीसों घंटे गीली मिट्टी की पट्टी बंधी 
रहती थी । काली चिकनी मिट्टी से कंकडड़ अलग करके उससे तैयार किये 
गए गारे को डेढ़ बालिश्त चौकोर कपड़े पर दो अंगुल मोटाई में कच्ची 
ईट की तरह फेलाया जाता था और नाभि के नीचे उसे बांध दिया जाता था । 
घंटे, डेढ़-घंटे बाद जब वह पट्टी सूख कर कड़ी हो जाती थी तब पट्टी बदल 
दी जाती थी । संध्या के समय प्रति दिन पाव घंटे तक कटि-स्नान कराया' 
जाता था, जिसमें नाभि के ऊपर और घुटने से लेकर पंजों तक का हिस्सा 
कम्वल से ढक कर पेड पर रूमाल से पानी के अन्दर मालिश की जाती 
थी। ज्वर का पता चलने पर जब पहली बार बापूजी ने मुझे कटि-स्वान 
के लिए पानी में बेठाया, तब मुझे जोर की नींद आ रही थी, इसलिए बैठना 
अच्छा नहीं छगता था। फिर भी बापूजी ने मुझे टब' में बेंठाया और 
अपना हाथ मेरे सिर के नीचे रख कर पानी में बेठ-बेठे ही आराम से नींद 
लेने को सुविधा कर दी । 

टब में बैठते समय ठंडे पानी की वजह से मुझे कंपकंपी मालूम हुई, 
परन्तु बापूजी ने सीने और पेरों पर इस तरह कम्बल लपेट दिये थे कि 
हारीर में गरमी आ गई और में सो गया | पिताजी रगभग आध घंटे तक 
मेरे पे ह को पानी में ही मुलायम कपड़े से रगड़ते रहे । इसके बाद मुझे बाहर 
निकाल कर, अंगोंछे से पोंछ कर और कपड़े पहना कर चारपाई पर सुला 
दिया। रात के समय एवीमा देकर मेरी आंतों को जितना हो सका साफ़ 
किया गया । 


पहले तीन दिन इसी प्रकार बीते । खाने के लिए कुछ भी नहीं और 
पीने के लिए केवल गरम पानी । मुझे भी खाने-पीने की इच्छा नहीं होती थी । 
चौथे दिन पानी में नीवू निचोड़ कर दिया गया। यह क्रम छः दिन तक 
चला । साथ-साथ नित्य प्रति इसके अलावा रोज एक बार एनीमा' और 
दो बार कटि-स्नान का क्रम चाल रहा । 

मेरी चारपाई ऐसे बरामदे में रखी गई थी जो पश्चिम और दक्षिण 

दिशा में विलकुल खुला था। वहां पर खुली और तेज हवा और सायंकालू 

गी धूप आती थी । दक्षिण की ओर गुलाब की सुन्दर फूलवारी थी और 

' घदिचम में फल-वक्षों का सुन्दर बागीचा । में खाट पर पड़ा-पड़ा इन दृश्यों 

को देखता रहता था, इसलिए समय सहज ही कट जाता था । वहां के तेज 

वाय से शरीर का रक्षण करने के लिए सावधानी से मझे हर समय कम्बल 

ओढ़ाकर रखा जाता था, केवल मंह और नाक को खला रखा जाता था । 

रात के समय चारपाई बरामदे से कमरे मे हटा दी जाती थी, परन्तु 

कमरे में भी खिड़कियां खली रखी जाती थीं । एक बड़ी खिड़की मेरे सिरहाने 
प्र थी | में चौबीस घंटों में लगभग अठारह घंटे गहरी नींद सोता था 


बापूजी ने दस दिन तक मुझ पर अपने मिद्री-पानी के प्रयोग किये । 
उसके बाद चिकित्सा के क्रम में थोड़ा परिवर्तत किया। रोज सवेरे आकर 
वह मेरी जीभ की जांच किया करते थे । ग्यारहवें दिन सवेरे उन्होंने जिह्वा- 
' परीक्षा के बाद मुझसे कहा, अब तेरी जीभ साफ हो गई । आज में कुछ 
खाना दूंगा । 


दस दिन तक गरम पानी के सिवा मेरे पेट में कुछ गया ही नहीं था, 
इसलिए दो-एक दिन से खाने की इच्छा जोर पकड़ रही थी । बापूजी ने 
स्वयं ही यह बात कही, इसलिए में बहुत खश हो गया । खाने की स्वीकृति 
मिलने के दो घंटे बाद मझे सबसे पहले नमक या चीनी के बिना नीब का 
पानी ही मिला | दोपहर के बाद दो ग्रेनडेला' (एक प्रकार का फल) तोड़ 
कर उसका छना हुआ रस दिया गया । 


ग्रेनडेला' फल मुझे बहुत प्रिय था। भारत में मने कहीं वह फल नहीं 
देखा। पर दक्षिण अफ्रीका में वह बिना खास सार-सम्हाल के पेदा होता हे । 
उसकी सेम की जेसी बेल होती है । कच्चे फल का रंग हरा होता ह और 
पकने पर वह जामन या बेगन का-सा हो जाता है। आक्ृति में वह अंडाकार 
और बड़े कागजी नीब्‌ या छोटी नारंगी के बराबर होता हैं । फल के भीतर 
केसर के रंग का पतला रस निकलता है और उसके बीज काले और पपीते 
के बीज के बराबर बड़े और चपटे-से होते हैँ । उसके स्वाद की तुलना मीठे 
कंधारी अनार के स्वाद से की जा सकती है। 

ज्वर-मुक्त होने के बाद भी कुई दिन तक बापूजी ने मुझे या कृष्ण 
को दूध नहीं दिया । हमारी निर्बंछता हटाने के लिए उन्होंने फलों के रस 
का ही आहार हमारे लिए रखा। मेरा ज्वर छटने के तीसरे दिन से मुझे 
अनन्नास का रस मिलने छगा। एक भिलास रस पीने के बाद मुझे और कुछ 

लेने की भूख नहीं रहती थी | सुबह पिया हुआ रस श्ञाम तक काम दे जाता 
था। 

अनन्नास का रस जब भली-भांति हजम होने छगा और चारपाई में 
अपने-आप बैठने-उठने की शक्ति आ गई तब हम लोगों को बापूजी ने केला 
देना आरम्भ किया । आधे केले से शुरू किया गया। बापूजी अपने हाथ से 
केले को छील कर धीरे-धीरे कुचछते थे और फिर उसे मथ कर दूध जैसा 
तरल बना देते थे । उसका एक कण भी ठोस न रहने पाता था । इसमें इतना 
अधिक समय खर्च होता था कि कृष्णदास तो बहुत अधीर हो उठता था। 
परन्तु बापूजी पूरे थय॑ से केले को मथते जाते थे और कृष्ण को बातों में 
लगाए रहते थे । केला मथ जाने के बाद उसमें एक नीबू निचोड़ते थे और 
फिर काफी देर तक उसका सम्मिश्रण करते थे । सुन्दर पेय बनने के बाद 
धीरे-धीरे छोटे चम्मच से हमें चूसने (सिप' करने) के लिए वह दिया 
जाता था । 

जब तक बिस्तर छोड़ कर हम दोनों खेलने न लगे, हमें काफी शक्ति 
प्राप्त न हो गई, तब तक बापूजी ने हमको फलों के रस पर ही रखा। 
कमजोरी मिटाने के लिए अन्न, ज्ाक, खिचड़ी, दलिया अथवा मुंगफली या 
बादाम की जैसी कोई चीज दी गई हो, ऐसा याद नहीं पड़ता। औषधि के 
नाम से तुलसी या नीम जैसी पत्ती और मसाले के नाम से काली मिच जैसी 
वस्तुएं भी हमें नहीं दी गईं । 

में जब ज्वर-मुक्त हुआ उसके छः:-सात दिन बाद मेंने बापूजी को 
पिताजी से यह कहते हुए सुना : यदि इन दोनों भाइयों की बीमारी ने 
मुझे यहां पर रोक न रखा होता तो आज से पहले ही में फार्म' लेकर यहां 
आ गया होता । अब पूरे फार्म' को समेट कर ही यहां आने का मेरा विचार 
है । ऐसा करने में पन्द्रह-बीस दिन सहज ही बीत जायंगे । दुबारा वहां जाना 
न पड़े इसलिए वहां से सभी को अपने साथ लिवा लाऊं यही उचित होगा ।” 
बापूजी के ये उद्गार सुनकर मेरे हर्ष का ठिकाना न रहा। 

में स्वयं टाल्स्टायवाड़ी जाने के लिए दो बरस से छठपटा रहा था। 
अन्त में ईश्वर ने मेरी उस उत्कंठा को दूसरे तरीके से पूरा किया । गोखले- 
जी के लोट जाने के बाद लगभग तीसरे महीने में टाल्स्टायवाड़ी के सभी 
शिक्षक और विद्यार्थियों के साथ बापूजी फीनिक्स आ गए और फीनिक्स 
ही अब उनकी सारी प्रवृत्तियों का केन्द्र-स्थान बन गया । 

टाल्स्टायवाड़ी की स्पतियां 


टाल्स्टायवाड़ी में बापूजी ने शरीर को सुदृढ़, सशक्त और बहुत ही 
फुर्तीला बनाने पर जोर दिया था। इसलिए वहां सभी के बीच अपना वजन 
बढ़ाने की तथा अधिक-से-अधिक चलने की होड़ लगी रहती थी। 

फार्मवासियों में एक दंतकथा ऐसी प्रचलित हो गईं थी, जो वहां 
की गतिविधि की तथा वातावरण की छाक्षणिक रूप से सूचक हैँ और बहुत 
विनोदपूर्ण भी हे । 

डरवन नगर में रहने वाले एक गुजराती व्यापारी का सुपुत्र कुछ 
महीने फीनिक्स में रह गया था और फीनिक्स में मेरा सहपाठी रह चुका था। 
बाद में उसके पिता ने उसे बापूजी के पास टाल्स्टायवाड़ी भेजा था। वह 
स्वभाव से बहुत सरल था और हर किसी की वात को बिना परखे ही मान 
लेने वाला था। उसका अहंभाव इतना अधिक और असंतुलित था कि वह 
हर बात में अपने को प्रथम बनाने की धुन के कारण कई वार बुद्ध बन जाता 
था। लड़के भी उसका गुणगान करते अघाते नहीं थे । 

टाल्स्टायवाड़ी के शिक्षक और विद्यार्थी बार-बार तुलना किया 
करते थे कि शरीर की ऊंचाई, मोटाई एवं तौल में कौन बाजी मारता है। 
वजन में क्‍या घट-बढ़ हुई, यह जानने के लिए अक्सर सब छोग 
अपना तौल करने जाया करते थे। एक बार तौल के समय कुछ 
लड़कों ने मिल्ल कर इस वणिक-पुत्र को घेर लिया। गणित के वर्ग में प्रश्न 
का हल निकालने में वह कमजोर नहीं था और टन बड़े-से-बड़े वजन को 
कहा जाता हैं, यह उसको मालूम था। पर इस बात का बिलकुल अन्दाज 
न था कि टन का वजन कितना अधिक होता है । जब लड़कों ने गम्भी रता- 
पूर्वक कांटा देखकर उसे बताया कि तुम्हारा वजन चालीस टन है तब उससे 
इस बात का भरोसा कर लिया और मन-ही-मन फूला न समाया। उछल- 
उछल कर सबसे कहने लगा 'दिखोजी, में सबसे आग निकल गया। में तौल 
में अब चालीस टन हूं ।” 

वह दौड़कर बापूजी के पास भी पहुंच गया और उसने उनको भी 
बता दिया कि में चालीस टन हूं ।” बापूजी तो विनोद-प्रिय थे ही । 
लड़कों के इस मनोविनोद में वह भी शामिल हो गए और उस लड़के को बड़ी 
गम्भीरता से उन्होंने बधाई दी | चारों ओर उसकी प्रशंसा फैछ गई; हर 

मुंह से यह बात कही जाने लगी, वाह भाई, कमाल है ! इन जनाब ने सबसे 
बाजी मार ली ! पूरे चालीस टन' हो गए ।” अपनी इस प्रशंसा से हमारे 
उस बार-मित्र को इतना हर्ष होता था कि प्रशंसा की बौछार के पीछे जो 
व्यंग था वह उसकी समझ में ही नहीं आता था। कई दिनों बाद उसकों 
पता चला कि सबने मिलकर उसे बुद्धू बताया था। केकिन उसके लिए 
'फार्टी टन! (चालीस टन ) का जो संबोधन प्रचलित हो गया था वह कायम 
ही रहा। उसके बाद सभी लछोग उसे फार्टी टन बोस्टर” अर्थात्‌ चालीस 
टन की डींग हांकने वाला” नाम से पुकारते रहे । 


वापूजी ने जब फार्म में भोजन के नये-तये नियम बनाये, आमिष-भोजियों 
को संयुक्त रसोई में निरामिप भोजन से ही संतोष करने के लिए सम- 
झाया और रमजान-महीना तथा श्रावण-मास साथ-साथ आने पर मुसलमान 
लड़कों को रोजा रखने को और हिन्दुओं को एक ही समय भोजन करने को 
प्रोत्साहित किया, तब उन्हें स्वादिप्ट रसोई बना-बना कर भोजन कराने 
की पूरी सावधानी रखी थी । वह अपने ही हाथ से पकातें और परोसते थे । 
जब उन्होंने विद्याथ्थियों से अलोने आहार का प्रयोग करवाया तब वह अपनी 
सारी वत्सलता से लड़कों को सरोबार रखते थे। 


छात्रावास में ऊधम मचाने से भी बढ़कर शिक्षकों को तंग करने में 
फार्म के कुछ लड़के मशहूर हो गए थे । वे वापूजी की धाक मानते थे। श्री- 
कलनबेक से भी डरते थे । वापूजी जब मौजूद होते तो कायदे से चलते थे 
और केलछनवंक से शरारत करने का शायद उन्हें मौका ही नहीं मिलता था, 
क्योंकि उनके सामने वे लगातार काम में लगे रहते थे। कुदार लेकर खोदने 
या फल-व॒क्ष की टहनियों को कतरकर व्यवस्थित करने का काम कैरूनबैक 
इतनी तेजी से करते कि कांट-छांट कर गिराई हुई टहनियों को खाद के 
गड्ढे में पहुंचाने में तीन-तीन जवान भी थक जाते थे; दूसरे, वह इतने 
खबरदार थे कि जो लड़का काम करने से वचने की कोशिश करता था उसे 
अवश्य ही अपने साथ रखते थे । जब बापूजी और कैलनबैक किसी काम से 
बाहर जाते थे तब अन्य शिक्षकों को तंग करने में लड़के कोई कसर उठा नहीं 
रखते थे। 

फार्म में दिलचस्प समय वह होता था, जब कड़ा परिश्रम करने के 
बाद मध्याह्ध में केलनबैक साहब और बापूजी भोजन के लिए बैठते थे। दोनों 
केवल फलाहारी थे, फिर भी ठीक डेढ़ घंटे तक उनका भोजन चाल्‌ रहता था। 
चौबीस घंटों में वे केवल यही भोजन पाते थे और इस एक वक्‍त के भोजन 
में भी बड़ी पाबंदियां थीं। नमक नहीं, मिर्च मसाले नहीं, दूध-घी नहीं, 

चीनी-गड़ नहीं और अन्न या द्विदल धान्य भी नहीं । इसके अतिरिक्त जो 
कुछ मिले उसे आग पर पकाये बिना ही खा लिया करते थे। केले और 
मंगफली दो चीजें फलाहार में मख्य होती थीं। इन दोनों को खब चबा- 
चबाकर मंद में घोलकर खाने का बापजी का नियम था। प्रात:काल से 
भध्याह्न तक खेत में कड़ा परिश्रम करने और टाल्स्टाय फार्म की आरोग्य- 
वर्धक जलवाय के कारण भोजन में केले और मंगफली की मात्रा कम नहीं 
रखी जा सकती थी, इसलिए वास्तव में बापूजी को भोजन का वह डेढ़ 
घंटा भी कम पड़ता था, और दूसरे काम की जल्दी होने के कारण इतने 
समय में अपना फलाहार समाप्त करने के लिए शीघ्रता करनी पड़ती थी । 
फामम के लड़कों को यह डेढ़ घंटा आराम और खेल-कद के लिए मिल 
जाता था। इसके बाद वहां की पाठशाला में पढ़ाई का काम शुरू होता था । 


पाठशाला के मुख्य शिक्षक वापूजी स्वयं थे, पढ़नेवालों की कक्षा अनेक 
थीं और कक्षा-विद्यात्ियों की मात॒भापा भी चार-पांच प्रकार की थी-गज- 
राती, हिंदी, तमिल और अंग्रेजी भाषी लड़के थे । कुछ लड़के जो ट्रांसवाल 
में ही जन्मे थे, उनके लिए डच लोगों की भाषा सुगम थी। परे नौजवान 
यवक और दध के दांतवाले लड़के एवं लड़कियां भी थीं। एक-दो बच्चे तो 
इतने छोटे थे, जिनको हमेशा गोद में हो रखना पड़ता था। जेल गये हुए 
सत्याग्रहियोों के बीवी-बच्चों को बापजी ने फामम में आश्रय दिया था। इस 
प्रकार जिस बच्चे के पिता मौजद न हों उसके पिता का काम भी बापजी 
अपने ऊपर ले लेते थे। किसी-न-किसी बच्चे को गोद में लेकर प्राय: खड़े- 
खड़े ही बापजी लड़कों को पढ़ाया करते थे । कभी कोई लेख लिखवाते थे 
और कापियां जांचते थे। यदि में भूलता नहीं हूं तो दो-एक लड़कों ने मुझे 
यहां तक बताया था कि अनेक बार बापजी ने पर से करूम पकड़कर जांची 
हुईं कापी पर दस्तखत किये थे , क्योंकि नन्‍हें बच्चे को गोद में लेने के कारण 
उनके दोनों हाथ घिरे रहते थे। फामम की पाठशाला में इस तरह पढ़ाई का 
काम मुश्किल से दो घंटे होता था। फे-निक्‍्स में आने के बाद ही बापजी के 
पास रहनेवाले लड़कों की पढ़ाई कुछ व्यवस्थित रूप से शुरू हुई। 


फार्म का एक असाधारण कार्यक्रम पेदल प्रवास का था । टाल्स्टाय- 
वाड़ी से जोहांसबर्ग २१ मील था । दो बजे रात को चलकर दिन निकलतें- 
निकलते जोहान्सबर्ग पहुंचना संभव होता था। कई बार बापूजी इस पंदल 
प्रवास की होड़ भी करवाते थे। ऐसी एक होड़ में जमनादासकाका ने श्री- 
कलनबंक को भी हरा दिया था और इनाम पाया था। उन्होंने चार घंटे 
पेंतीस मिनट में २१ मील की वह पैदल यात्रा पूरी की थी । 

वहां की सख्त ठंड में बढ़े जोर का पाला पड़ता था । सूर्योदय से 
पहले पानी पर वरफ भी जम जाया करती थी। इस पर बापूजी ने फाम- 
वासियों से बट और जराब का त्याग करवा दिया था । ऐसी हालत में 
तड़के ही पैदल चल पड़ना आसान काम नहीं था। मर्दाने खेलों की जेसी 
ही वीरता का यह काम था। यदि कोई इसमें ढीला पड़ता तो बापूजी 
उसकी कसकर खबर लेते थे । 


एक बार श्री कैलनबेक ने जमनादासकाका का कायम किया हुआ 
चार घंटे पेंतीस मिनट का रेकार्ड तोड़ने का बीड़ा उठाया । सदा के 
नियमानसार वह टाह्स्टायवाड़ी से अपनी पीठ पर बगरू-थेला लादकर 
चल पड़े । रास्ते में समय होने पर कलेवा करने का सामान बगर-थले 
में था । परन्तु कंधे पर कसा हुआ वगरू-धथला खोलने और उससे खाने 
का सामान निकालने तथा फिर से थला कंधे पर बांधने में काफी समय 
खर्च हा जाने का भय था। इसलिए अपनी जेब से चांदी के सिक्‍के रास्ते 
के किसी होटलवाले के हाथ में देकर उन्होंने नाशता खरीद छिया और 
चलते-ही-चलते जलपान किया । सामान की खरीद के बाद दकानदार 
से बची हुई रेजगारी वापिस लेने के लिए भी कंछनबंक नहीं रुके । इस प्रकार 
पिछला रेकार्ड चन्द मिनटों से तोड़ने में वह कामयाब हुए । जब बापूजी 
को इस बात का पता चला तब उन्होंने श्री केलनबंक को आड़े हाथों लिया 
ओर कहा कि ऐसा साहबपना बिलकुल अशोभनीय है कि बगल में खाना 
मोजद हो तब भी पंसे डालकर दसरा खाना खरीदा जाय । बापजी की इस 
टीका के कारण श्री कैलनबेक बहुत मायूस और रोने-से हो गए थे । 


प्रति सप्ताह कम-से-कम एक बार बापजी भी टाल्स्टाय-फार्म से 
जोहांसबर्ग पेदल जाया करते थे। श्री कैलनबैक भी उनका साथ देते थे। 
मुश्किल से दो या तीन घंटे रात को झपकी लेकर बापजी उठ खड़े होते थे 
और ठीक दो बजे, ब्राह्ममहर्त्त से पहले ही, पैदल यात्रा आरम्भ कर देते 
थे। बापूजी को रफ्तार कम नहीं थी । पांच या साढ़े पांच घंटे में वह अपने 
आफिस तक का २१ मील का पैदल प्रवास प्रा कर लेते थे। प्रात: काल पैदल 
जाने के बाद उसी दिन शाम को बापूजी और दूसरे सब लोग रेलगाड़ी 
से फार्म लौट आते थे । 


एक वार का किस्सा हैँ। जोहान्सवर्ग से कई लड़कों के साथ बाप- 
जी फार्म से लौट रहे थे । साथ में बोरी-भर मंगफली थी । एग गोरा टिकट- 
बाबू बापूजी से भिड़ गया कि उस बोरी को त़ुलवाकर आवश्यक 
रल-महसूल दिया जाय । बापूजी ने उसे समझाया कि वह प्रवासियों के 

भोजन की चीज है, उसका किराया लेने का कानून नहीं है । परन्तु वह ऊंचे 
दिमाग वाले टिकट-वाब बापजी की बात को समझ नहीं पाते थे। तब 
बापजी ने अपने साथवाले सभी लड़कों को सारी मंगफली बांट दी और 
बोरी खाली कर दी । लड़के भी त्रन्‍्त मंगफली छीछ-छीऊकर खाने 
लगे। यह देखकर वह॒ टिकट-बाबू खिसिया गया और चुपचाप वहां से 
चलता बना । 

टाल्स्टाय-वाड़ी के जीवन में उत्साह था, आनन्द था। एक ओर 
कठिन परिश्रम और कठोर तप था तो दूसरी ओर बापूजी की वत्सलता और 
प्रेम बरसता रहता था । 


£ क + 
साधना-भूमि फीनिक्स 


बापजी टाल्स्टाय-वाड़ी (फांम) का सारा परिवार लेकर फीनिक्स 
आये, उस समय गो-धलि वेला थी | बापजी के स्वागत के लिए हम लोग 
कुछ दर चलकर आगे गये थे। वह डरबन से सोलह मील पैदल चलकर आ 
रहे थे। फीनिक्स आश्रम की सीमा से करीब मील भर दूरी पर हमें उनके 
दर्शन हुए। सूर्य-प्रकाश पश्चिम की ओर सिमट रहा था। पगदंडी के दोनों 
ओर के ऊंचे-ऊंचे वॉटल' वक्षों पर संध्या की छाया बिछती जा रही थी। 
उस द्यामल आभा में बापूजी के शुघ्त्र वस्त्र बहुत सुन्दर छग रहे थे। वह 
आधी बांह की कमीज़ और पतलन पहने हुए थे। पतलन को नीचे से करीब 
घुटनों तक मोड़ रखा था। लरूम्बे-लम्बे डग रखते हुए और चारों ओर प्रसन्नता 
बखेरते हुए बापूजी तेजी से सबसे आगे आ रहे थे। उनके पीछे तीन-तीन 
चार-चार की टोलियों में छोटे-बड़े फार्मवासी घिसटते हुए-से चले आ 
रहे थे। 

हम लोगों ने बापूजी को प्रणाम किया। फिर उन टोलियों के 
साथ मिलकर हम फीनिक्स की ओर बढ़े। पिताजी और मगनकाका 
बापूजी के साथ बातचीत करने लगे और मेने फार्मे-बरासियों पर उत्सुकता- 
पूर्ण दृष्टि डाली । उनमें से बहुतों के नाम मेने सुन रखे थे, परन्तु व्यक्तिगत 
रूप से में उन्हें नहीं पहचानता था । 


अंधकार के साथ ठंडक भी बढ़ती जा रही थी। औरों के मुका- 
बले बापूजी का बदन ज्यादा खुला हुआ था। स्वागत के लिए आनवालों में 

किसी के पास एक ज्ञाक थी और उसने वह बापूजी को ओढ़ने 
के लिए दी; किन्तु उन्होंने उसे छोटा दिया और कहा, नहीं, कोई 
खास ठंडी नहीं है, ओढ़ने की मुझे जरा भी ज़हूरत नहीं है । प्रभ- 
दास को इसे ओढ़ा दो ।” मुझे ठंड लग रही थी, बापू के प्रेम के कारण मुझे 
शाल मिल गई और में ठंडक से बच गया। 


बापजी के मकान पर, जो बड़ा घर' कहलाता था, पहुंचते-पहुंचते 
काफी अंधेरा हो गया, थके-थकाये सब लोगों ने जब वहां पर पड़ाव डाला 
तव सचमृच वह घर बड़ा घर बन गया। वास्तव में उस घर में केवल इतनी 
जगह थी कि बापूजी का केवल निज का परिवार सुविधा से रह सके, 
किन्तु अब उस घर में दस-बारह गुने आदमी बढ़ गए थे। कोठी या बंगला तो 
वह था नहीं । टीन की चादरों से बनी हुई एक बड़ी-सी कुटिया ही 
उसे कहना चाहिए। भीड़ के बढ़ जाने के बाद पूज्य बा और बापू के लिए 
अलग कोठरी तो दरकिनार, अऊरूग कोना भी नहीं बच पाया था। 


दूसरे दिन सुबह में नवीन फीनिक्स का दर्शन करने के लिए निकल 
पड़ा । हमारे रहने के मकान के पूर्व में श्री पुरुषोत्तमदास देसाई का और 
पश्चिम की ओर कुछ द्री पर श्री आणंदलाल गांधी का मकान था। 
महीनों से ये दोनों मकान खाली पड़े थे। अब इन दोनों मकानों में जहां 
देखो आदमी-ही-आदमी नजर आ रहे थे। नए आनेवालों में से कई के लिए 
सोने-रहने की व्यवस्था इन मकानों में की गई थी, परन्तु फार्म से आये 
हुए सभी फार्मवासियों के लिए भोजन की व्यवस्था बड़े घर में ही निश्चित 
की गई थी। इस कारण अब बड़े-घर का नाम रसोईघर पड़ गया। 


दोपहर को जब में खा-पीकर बड़े घर पहुंचा तो देखा कि उस घर के 
बीच के खंड में मेज लगी हुई थी और उसके चारों ओर बेच व कुर्सियां डाल- 
कर बहुत से आदमी सटकर बेठे थे और भोजन कर रहे थे। अनुमान से तीस 
से भी ज्यादा व्यक्ति होंगे। बापूजी खड़े-खड़े सारी मेज की प्रदक्षिणा 
करते हुए परोसने का काम कर रहे थे। भोजन का ढंग देखकर में और 
भी चकित रह गया। प्रत्येक व्यक्ति के पास तामचीनी का केवछ एक-एक 
तसला और एक-एक चम्मच थी। दाल-भात, शाक, रोटी सब कुछ 
बापूजी उस एक ही तसले में परोसते थे। मेरी समझ में यह नहीं आया कि 
बापूजी एक ही तसले में इतनी सारी चीजें क्‍यों परोस रहे हैं और थाली- 
कटोरों का प्रयोग क्‍यों नहीं कर रहे हें। भोजन पानेवाले सभी व्यक्ति 
तसले की हरेक चीज का अलग-अलग स्वाद लेने की भरसक कोशिश करते 
थे और वापूजी भी प्रत्येक व्यक्ति को हर चीज तसले के उसी कोने में 

परोसते थे जहां वह इद्यारा करता था। फिर क्या कारण था कि सब कुछ 
एक ही बरतन में परोसा जाय ? परन्तु किसी से यह प्रइन पूछने का मुझे 
साहस नहीं हुआ । 

भोजन से निवत्त होने पर सब लोग फार्म से आये हुए सामान को 
खोलने-सजाने में जुट गए। वापूजी हथौड़ी, कीलें और आरी लेकर पुस्तकों 
के लिए खुली अलमारी (बुक स्टेंड) बनाने में लग गये। वहां पर बातचीत 
क्वचित हो होती थी। बापूजी ने अपने कमरे की फर्श से लेकर छत तक 
पहुंचने वाली सोलह-अठारह फूट ऊंची एक खली अलूमारी सरज छिपने तक 
ठीक-ठाक करके खड़ी कर दी । उसकी सीढ़ियां और तख्ते पहले से तेयार 
ही थे। 

रात के समय उसी मेज के चारों ओर जिस पर भोजन किया गया 
था, सभा जुड़ी। दो-एक भजन होने के बाद बापूजी का प्रवचन हुआ। 
अपनी स्मृति के आधार पर उस प्रवचन का सार यहां देता हूं : 

मान लो जेल में जाने का प्रसंग नहीं आया और हिन्दुस्तान जाना 
पड़ा तो भी हमें सादगी और कड़े ब्रतों का पाछन करना होगा । वहां जाकर 
हम लोगों को यहां से भी अधिक काम करना है, इसलिए यहां पर फीनिक्स 
में कई ऐसे नियम अमल में आयंगे जो टाल्स्टाय-फार्म पर नहीं थे। इन 
नियमों को जो तोड़ेंगा वह फीनिक्स में रहने योग्य नहीं रहेगा । 

“पहला नियम तो यही कि फार्म की तरह यहां भी जब चाहो तब 
वक्ष से फल तोड़कर खाय नहीं जा सकते । बाग के वक्ष से ही नहीं, जंगल 
के फछ भी कोई इस तरह न खाय । भोजन पर बंठकर दिन में तीन बार 
जो खाना मिलता हैं उसके अछावा किसीको फल की एक फांक तक अपने मंह 
में नहीं डालनी चाहिए। भोजन के लिए बैठें तब भर पेट खा लें। बाग के 
फल भी भोजन के समय पर्याप्त मिल जायंगे। कछेकिन इसके बाहर लालूच- 
वश कोई छोटा-सा फल भी तोड़ेगा तो उसे चोरी समझनी चाहिए। 

“दूसरा नियम यह है कि अपने से बड़े के प्रति हरेक को विनय से 

रहना चाहिए और अदब रखना चाहिए। बड़ों के प्रति उद्ंडता शोभा 
नहीं देती । ऐसा नहीं होना चाहिए कि जब तक में न कहूं, तब तक किसी 
की बात पर कान ही न दिया जाय । 

.. “यह सब अमल में लाने के लिए तम लोग तरोताज़ा हो जाओ 
इसलिए में तुम छोगों को सात दिन की छुट्टी देता हूं । अगले सोमवार से 
हमारी पाठशाला शुरू होगी। आगामी इतवार की संध्या तक तुम लोग जी- 
भर कर खेल लो, जितना आल्स करना हो कर लो और जो मौज करनी 


7: 


हा 
] 


५ 


४ 
आम 





क्स-आश्रम॒ के निवासी 


नि 


| 


फ 








४४ $ १४ ह# 
(# 


४१० (४ ५०४ हूँ पक्षी: ७. +" 






















पा 
गे आए के ३३ कर हो , कह के गे 
आह हह। कई ४ 2 लत, ॥ के । का, 
$ हा ॥ 5 न 303७ [# 02 4! 30५ 00५ 
| ही ५ हि हि हि | 2० 0५ 0७ 
हक । * 46 ७४ हो (व ॥20, 
ये हक ५ 0ई का आओ ५ १५ 0 ४९- 
हे; ५. है व  ीि । ही | ४५ (६ ५ १2 
कं है है ३ के. के. 9 ॥ ७ * 8, न्ज्प्ी 
कहो... 
हज कह. ४ 00४ 
। ः 
हब के हक नरन्‍ा- पर बकागध १० बन बढ बडी (2८ ३) 0%' (| 
((५५॥४ ६० 
नि न पड नल हद द्र् के 0५५ 
कह दर $ + न्‍ है ३. हम नि 
हक ३ बे ञ ७ जा कु हर  य (कर हर 
! 27] टक्ा 
5 पा ं 2.६ /पत/ 77700, #/ की 
| |] | ० 
| हि ४) ५ न्ब+ ६ े ४0५०४ ७० (6१00, के 
ह $ ँ ] है 
फ बढ 
। हर द] थ, 
न] ४, » ०६४ 
हे ५ 5 / 5 , 8 
5 ड़ 
॥ ५ ] 7 
हू कि ७ बज, कह दी 28, पी 
। ् फ बे कह हा 2 मा, न, १४ ४(0/०//* कि] है 
है “न चर बह किया ० ५३, जा हे 
हि ५ * 5 हा ' (५४५ 5 १९ “मकर 2! री शे 7 क 
॥ । 
५ र कं 0 व4ल फीफा जग 2 "है भ० ९ ४ धृ है, ही न हि 7५५ ह हल ता कटी 
ि * हो इाग ॥ त॒ प्रा 2 कि 2.00 है 
न बह भु हब आह अड्डे बी है, कब हटा क १८% 
ट्र्‌ न | 3 »# प्5 | "पक हि 9] [लक एफ १० हो ।! 50 ५#' 
भर ४ क्' हक 5 (की कहर कक /8 ब इनदी 4 लत अधिक व ते हो वा [है कक 
ह हे कक हि ' 
पड 
] 
हि 
गा 
ह 
+ 
ह न 
! 
कई 4 हरी ल्‍ ! 
] सी । न्‍्न पु 
४. नह ४. हैं मै कल 
का है ह मर 
#पक नम बन के के न जे 
| 
हि अ 
(४० ० न 
। रॉ # ऐड है 
0० "कर, 
4५66 ५ क्रःड 
लत 8 १ 
भें! 0 ५ 
2; $॥ । 4) 
भर है 
३५, (४ हि 
गा ५, $ ४ 
;, 200४८ ॥ | 
4! 
पट 





4 24% ८ ४ 
अल कीट 5. 7 दफा 


हे $ हि ४६ +शकर्ती (४४४ ५, 400 ५ +++ म 


० है शी बट मम । 5 
फ़र्ह कक्ष कं ब ०३। १ के ५ 
१५ ५ कै, 072 पर में - नह, 
५५ ७ (व ५ २५५ 40 ५ स्व का 

है [6७ हुक 5 ॥। कर ५ 3४, ४ ४ 


ध 


बज बंध «६ । 





कप &! हक कि 
चैक $ 


ढक के मै. 












हि. सदर 





सी 


के निवा 


कक 


हस्टाय-वाड़ा 


ट 


कर 


साधना-भूमि फोनिक्स २२१ 


हो कर लो। फिर यह मत कहना कि बापूजी खेलने नहीं दे रहे हैं, काम- 
ही-काम करवा रहे हैं । पहले खेल लो, बाद में हम कस कर काम करेंगे ! ” 

छंट्री के सप्ताह में बापूजी स्वयं बहुत व्यस्त रहे। वह दिन भर 
टाल्स्टाय-वाड़ी से आया हुआ सामान व्यवस्थित करने और नई पाठशाला 
की तैयारियों में लगे रहे । 

विद्यार्थियों में बड़े और छोटे लड़कों की दो टोलियां-सी बन गई थीं। 
बड़े विद्यार्थियों ने सात दिन की छट्धियां नहाने-बोने, बिस्तरों को धूप में 
फैलाने और सारी दुपहरी तानकर सोने में बिताई । छोटे लड़कों ने अपना 
समय बागीचे में घुमने, खेलने और छोटे-बड़े लड़कों की अच्छाई-बुराई की 
बातें करने में बिता दिया । 

सातवें दिन रविवार था। झरने पर आनंद से सब लड़के नहाने- 
धोने में मस्त थे। अचानक बापूजी विना किसी सूचना के वहां आ पहुंचे । 
उनके हाथ में बाल काटने की मशीन थी । आते ही उन्होंने एक के बाद 
दूसरा और फिर तोसरा--इस प्रकार लगभग सवा घंटे में सभी लड़कों के 
बाल काट दिए। फिर बहुत संक्षेप में बोले, जिनको अब भी बाल प्यारें 
हैं, शञान-शौकत की इच्छा है, वे फीनिक्स' से लौटकर जा सकते हैं। यह 
सभी को समझ लेना चाहिए कि पुराना ढंग अब नहीं चलेगा । अब नए सिरे 
से सारा जीवन बिताना होगा, फैशन और चेन का अब कोई मौका नहीं है ।” 


बापूजी फीनिक्स में साधारणतया रात को तीन बजे और कई बार दो 
बजे उठकर लिखने-पढ़ने के काम में लग जाते थे। बापूजी के टाच्स्टाय-वाड़ी 
से आने के बाद के कई दिन मुझे याद हें जब मेरी माताजी ने मुझे पौ 
फटने पर जगाया और कहा कि देख, बापूजी दो बजे से उठकर लिख रहे 
थे, अब उन्होंने दतौन ले ली है और देवदासकाका को जगा रहे हैं। तू भी: 
अब उठ जा ।” 


हमारा घर बापूजी के घर से दूर था पर बापूजी बरामदे में ही सोते 
थे, इसलिए हमारे घर की खिड़की और बरामदे से वहां की सारी हल- 
चल दीख पड़ती थी । नींद में में बापूजी की आवाज सुनता था, <दिवा ! 
उठो, देवा . .. ! देवा . . . उठो ! / और फीनिक्स की सारी दिदशाएं 
गूंज उठती थीं। बापूजी जब्न पुकारा लगाते थे तब, उनकी आवाज धीमी 
नहीं होती थी। 

चूंकि अलग-अलग तीन मकानों में सब छात्र बंटे हुए थे,बाप्‌ जी 
को अपने पास सोए हुए लड़कों को उठाने के बाद दूसरे दो मकानों में भी 
सबको जगाने के लिए जाना पड़ता था। 

उठ जाने के बाद सब विद्यार्थी बापुजी के बरामदे के पास जमा हो 
जाते थे। वहां आंगन के एक सिरे पर बालिइत भर चौड़ी, फूटभर गहरी 
और आठ-दस फूट लम्बी खाई खदी रहती थी। उस खाई के किनारे 
पंक्तिबद्ध बैठकर सभी छोग एक साथ दतौन करते थे । बापजी हमारे 
बीच में बराबर उपस्थित रहते थे और कोई खाई से बाहर थक नहीं सकता 
था। तेज ठंड के मौसम में या भारी वर्षा के दिन छात्रावास के एक बड़े 
कमरे में ही दतौन की यह प्रातविधि संपन्न की जाती थी। एक या दो 
बड़ी परातें और तामचीनी का थूकदान बीच में रखकर उसके आसपास हम 
सब बेठ जाते थे और दतौन की क्रिया परी होने पर एक लड़का उस थक को 
खाद के गडढे में पहुंचा देता था और उसे मिट्टी से ढक देता था । 


दतौन की विधि बापूजी के विचार से बहुत महत्व की थी । वह 
अक्सर कहा करते थे कि प्रात:काल दतौन करने के साथ-साथ हमें आध्या- 
त्मिक दतौन भी करनी चाहिए, मंह का मेरू ज्यों-ज्यों साफ करते जाय॑,त्यों- 
त्यों मन का मेल भी निकालना चाहिए । उन्होंने अपनी यह आदत बना ली 
थी कि दतौन के साथ-साथ गंभीर चिन्तन भी किया करते थे । जब हम लोग 
दतौन के लिए बेठते थे तब बापूजी की उपस्थिति के कारण गप-शप नहीं 
कर पाते थे। वातावण शांत और गंभीर रहता था और बापजी अत्यन्त 
गहराई से आत्मचिन्तन में लगे हुए दिखाई देते थे । किसी से कुछ कहना भी 
आवश्यक हो तो इद्यारा भर करते थे, और यथासंभव मौन ही रखते थे 
उन दिनों प्रातःकाल की प्रार्थना का प्रारम्भ नहीं हुआ था । एक प्रकार से 
यह दतौन-विधि ही प्रार्थना-विधि का कुछ काम दे जाती थी । 


जब दतौन का यह सिलसिला पूरा होता था, फीनिक्स का ज़ोर- 
दार घंटा बज उठता था । घंटे के बजते ही फीनिक्स के सभी कार्यकर्ता, 
छोटे-बड़े विद्यार्थी और बापूजी भी अपनी-अपनी कुदाल, फावड़ा आदि 
: केकर निकल पड़ते थे और बागीचे में पहुंच जाते थे । 

बागीचें में अधिकतर खोदने या घास साफ करने का काम रहता था ॥ 
किसने अपने काम का कितना हिस्सा पूरा किया इसकी पूछताछ कोई 
नहीं करता था । अपने-अपने उत्साह से अपने बल के अनुसार जो जितना भी 
काम करे उससे संतोष कर लिया जाता था । काम करने वाले विद्यार्थी 
और बड़े भी काम का समय परा होन पर बताया करते थे कि परिश्रम के 
कारण किसके हाथ में अधिक बढ़िया फफोले तैयार हुए हैं और किसके हाथ 
'के निशान अधिक पक्के हें। 


मेरे छोटे भाई कृष्णदास के गले में एक गांठ हो गई थी। उसकी पीड़ा 

के कारण वह बोल नहीं सकता था । डाक्टर के अभाव में बापूजी ने खुद 
ही उस गांठ को चीरने का निश्चय किया | गांठ को पूर्णरूप से पकाने के 
लिए उन्होंने उसपर रात को आटे की पुलटिस बंधवाई और सूचना दे 
गए कि सबेरे गरम पानी, अस्तुरा आदि तैयार करके उनको बुलवा लिया 
जाय । दूसरे दिन सब तैयारी करके मेरी माताजी ने मुझे बापूजी को बुलानें 
के लिए भेजा | 

बापूजी एक खेत में घुटने तक ऊंची घास को फावड़े से साफ करने में 
व्यस्त थे। उनकी सारी टोली भी यही काम कर रही थी । वह सबंसे आगे की 
जगह पर झुके हुए अपना फावड़ा तार-बद्ध रूप से चला रहे थे । घास खोदने 
के सिवा दुनिया में उनका और कोई लक्ष्य था ही नहीं, ऐसा प्रतीत होता 
था । कई मिनट तक में बापूजी की बगल में खड़ा रहा, परन्तु खोदने के काम 
में वह इतने तल्लीन थे कि उन्होंने मुझे देरतक देखा ही नहीं । कुछ देर बाद 
उन्होंने देखा और पूछा, 'क्ृष्ण के लिए बुलाने आये हो न ? चलो, में 
आया ।” कहकर अपने हाथ का फावड़ा उन्होंने अलग रखा, पतलन पर 
लगी हुई मिट्टी झाड़ दी और मुझे आगे करके हमारे घर की ओर चले । 
वहां से निकलते समय लड़कों से उन्होंने कहा, देखो, अब तुम छोगों 
की बातें बन्द होनी चाहिएं। मेरी मौजूदगी में तुम लोग काफी खेले 
ओर गपशप करते रहे । अब मेरी अनुपस्थिति में तुम्हें आलस 
नहीं करनी चाहिए। मेरे छोटनें तक पूरी तरह काम करो। बड़ों के सामने 
आलस करो , वह निभा लिया जा सकता हैं, परन्तु बड़ों की पीठ के पीछे 
आलस करके उनको धोखा कदापि. नहीं देना चाहिए।” 


हमारे घर पहुंचने तक माताजी ने कृष्णदास की पट्टी खोल दी थी। 
जिस गांठ को चीरनें का निरचय रात के समय किया गया था, वह सवेरा 
होने पर घुलकर बेठ गई थी। यह देखकर सबको आइचय हुआ। बापजी 
ने कृष्णरास से विनोद किया, “वाह रे बहादुर, उस्तरें से इतना डर गए ह 
कि गांठ को हीं छिपा दिया! यह कोई बहादुरी की बात नहीं है ! ” 
पांच-सात मिनट कृष्णदास से मज़ाक करके बापूजी बड़ी तेज चाह 
से खेंत में काम पर लौट गए। मुश्किक से आधा घंटा बीता होगा, 
किन्तु इतने थोड़े समय में लड़कों ने इतना काम कर डाला कि सवेरे 
से काम के बदले खेल में जो अधिक समय बिताया था उसका बदला 
चुक गया। वह सारा खेत प्रायः साफ हो चुका था और लड़के पसीने 
से तर हो गए थे। 


_'शाबाश! ” बापूजी ने बधाई दी और कहा कि “सदैव इसी प्रकार 

हर एक को सच्चा बनना चाहिए। अब तम लोग थोड़ा-सा विश्राम कर लो 
बाकी जो थोड़ा रहा हे वह में प्रा करता हूं। ऐसा कहकर फिर से बाप- 
ज़ी खोदने में तललीन हो गए। किन्तु लड़कों ने विश्राम नहीं किया और 
बाकी का टकड़ा साफ करने में उन्होंने बापजी को अन्त तक मदद 
दी । आठ बजे की घंटी होने तक वह सारा काम प्रा हो गया। 


आठ की घंटी पर सब बापूजी के घर अर्थात्‌ रसोई-घर में नाइते 
के लिए जाते थे। दो घंटे के कड़े परिश्रम के बाद भूख बहुत तेज हो जाती 
थी और बापूजी ने नाइते में काफी चीजें देने की व्यवस्था की थी । धर में 
बनाई गई पाव-रोटी, दूध, तरकारी, मुरब्बा और ताजे फल भरपेट नाइते 
में मिलते थे। काम जितना परिश्रम का था, आहार उतना ही सरस था। 
उस समय बातें होती थीं, हास्य-विनोद होता था और परोसते-परोसते 
बापूजी भी काफी व्यंग और विनोद कर लेते थे। 


नौ बजे फिर घंटी बजती थी। उसपर हम सब बालक पढ़ने के लिए 
पाठशाला में पहुंचते थे और बड़े लोग फावड़ा छेकर फीनिक्स से बागीचे के 
काम पर पहुंच जाते थे। 

प्रात: काल दो घंटे तक खोदने का श्रम करने के बाद दो घंटे हमारी 
पढ़ाई चलती थी। खेतों के बीच, दो झोपड़ों में हमारी पाठशाला थी । 
एक मिट॒टी की कच्ची दीवारों से बना था और ऊपर फूस का छप्पर 
था। दूसरा नालीदार टीन की चहरों से वता था। आध-आध, पौन-पौन 
घंटे में घंटियां होती थीं। शिक्षक बारी-बारी से हमारे वर्ग में आते थे। उनके 
आने पर खड़े होने की, हाथ जोड़ने की, या उनके लिए रास्ता बना देने 
की तहज़ीब से हम अनजान न थे। पढ़ाने का काम पूरा करके जब एक शिक्षक 
वर्ग से चला जाता था तब हम लोग तृरन्त ही दूसरा सबक उठा लेते थे 
और एक-दूसरे से पूछकर अपनी पढ़ाई आगे बढ़ाते थे। शिक्षक आता तो 
एक बड़ा पूछनेवाला और बतानेवाला बनकर हम लोगों में घुल-मिल 
जाता था । कई बार हमारे शिक्षक के पर खेत के गारे से सने होते थे ॥ 
उनकी आस्तीनें कोहनी तक मुड़ी हुई रहती थीं और अधबीच सिर पर 
आये हुए इस काम को निबटाकर खेत में अपने काम पर लौट जाने की 

जल्दी उनकी मुख-मुद्रा पर झलकती रहती थी ॥ 


गणित, गजराती, गीता और व्याकरण हमारी पढ़ाई के मुख्य विषय 
थें। अंग्रेजी भी सब सीखते थे; किन्तु उसके लिए सवेरे का अनमोल समय 
खर्च नहीं किया जाता था । तमिल और हिन्दी बालकों को गुजराती के ' 
बदले अपनी-अपनी भाषा सीखने की सुविधा थी । 


गणित के शिक्षक मेरे पिताजी थे, गजराती के मगनलालकाका 
और जेकी बहन तथा गीता के मगनभाई और बापूजी थे । बहुधा विषय 
और विद्यार्थी वही रहते थे, परन्तु शिक्षक बदलते रहते थे। मुख्य अध्यापक 
बापूजी स्वयं ही थे। 

ऐसी पाठशाला शायद ही देखने में आती होगी, जहां पढ़ाई के समय 
प्रधान अध्यापक के पास पहुंचने पर उनके हाथ बेलन, करछल आदि से 
शोभित दिखलाई पड़ें । पाठ््याला के उन दोनों घंटों में अधिकतर 
बापूजी रसोई के काम में व्यस्त रहते थे। अपने २५-३० बालको में से किसी 
को कच्ची या जली हुई रोटी न मिल्लके, इसकी उनको बहुत चिन्ता रहती थी । 
भोजन की घंटी होने पर रसोई आधी ही रह गई हो, ऐसा मौका न आने 
देने के लिए वह स्वयं रसोई में रूग जाते थे। इस प्रकार प्रधान रसोइया 
और प्रधान अध्यापक का दोहरा उत्तरदायित्व निभाना और डरबन 
आदि अन्य स्थलों से आनेवाले मुलाकातियों का स्वागत करना तथा उनके 
प्रश्नों का उत्तर देना यह सब साथ-साथ चलता था । 


किसको क्या पढ़ाया जाय, किस-किस को एक साथ पढ़ाया जाय, संस्था 
के जरूरी काम से यदि कोई शिक्षक समय पर पढ़ाने न जा सकें तो उसके 
बदले कौन पढ़ावे इत्यादि निर्णय प्रतिदिन बापजी ही करते थे | गणित 
के वर्ग में किस विद्यार्थी के कितने सवाल सही रहे, कितने गलत, इसका 
व्यौरा भी वर्ग पूरा होते ही उनके पास पहुंच जाता था। भोजन के समय 
परोसते-परोसते वह गणित में गलती करनेवाले लड़के की कई बार मीठी 
चुटकी भी लिया करते थे । गुजराती में जो श्रुतलेखन होता था उसको जांच 
कर कापियों में नम्बर देने और हम जैसे अवोध बच्चों को रसभरी रीति 
से गीता का बोध देने का काम भी वही करते थे। मगनभाई मास्टर हम 
लोगों को संस्कृत इलोकों का उच्चारण सिखाते और हमसे उन्हें याद 
करवाते थे। बापजी हमें, उस समय प्रचलित श्री गटलालूजी कवि के लिखे 
'हुए गीता के समइलोकी पद्मानुवाद का अर्थ समझाते थे । उनके पढ़ाने से 
एसा मालूम होता था, मानो साक्षात्‌ ज्ञान और प्रकाश की मंत्ति हमारे 
सामने खड़ी है। गीता का अर्थ हम छोग एकाग्र मन से सनें, इस पर बाप 

का बड़ा जोर था । 


हर शनिवार को हमारी परीक्षा ली जाती थी। एक सप्ताह में गणित 
की, दूसरे में गुजराती की, तीसरे में गीता की और चौथे में अंग्रेजी की । इस 
प्रकार हर महीने प्रत्येक विषय की परीक्षा हो जाती थी । परीक्षा के उत्तर- 
पत्र बापूजी ही जांचते थे और उसी दिन संध्या-प्रार्थना में उसका परिणाम 
सुता देते थे । साथ-साथ भूलें भी बताते और समझाते जाते थे । हम लोग 
शनिवार की प्रतीक्षा उत्सुकता से करते थे । बापूजी या मगनभाई हमारे हाथ 
में प्रबन-पत्र देकर चले जाते थे। कोई हमारी चौकसी-पहरा करता हो,ऐसा 
मुझे याद नहीं । हम लोगों में से किसी के मन में यह इच्छा ही पैदा नहीं होती 
थी कि स्वयं जितने दक्ष हें उससे अधिक दक्षता बतायें। इसलिए रूक-छिप 
कर दूसरे की नकल करने की बात ही नहीं उठती थी। प्रत्येक विद्यार्थी अपनी 
बुद्धि के अनुसार धर्य रख कर, जो कुछ बन पड़ता था, स्पष्टता से लिखता 
था। यदि समझ में नहीं आता था तो उसके दिल में क्षोभ या घबराहट पैदा 
नहीं होती थी । प्रत्येक के मन में तसल्ली रहती थी कि जो कमी होगी, बापूजी 
'सिखा देंगे । असफल होते थे तो दूसरे भहीने अधिक कोशिद्य करके ज्यादा 
अच्छा परिणाम छाने का संकल्प करते थे और परीक्षा का दिन जल्दी 
आ जाय ऐसा मनाते थे । 


परीक्षा में नम्बर देने का बापूजी का तरीका मुझे कई बार अन्यायपूर्ण 
प्रतीत होता था। एक ही प्रश्न का उत्तर एक ही वर्ग के विद्यार्थी दें तो 
दो विद्याथियों में जो अधिक अच्छा उत्तर देता था, उसको बापूजी 
कम नम्बर देते थे और जिसका उत्तर कम अच्छा होता था उसको अधिक 
नम्बर देते थे | मुझे लगता था कि सुलेख के अक्षरों पर नम्बर 
देने में बापूुजी अवश्य पक्षपात करते हैँ) जब हम पूछते थे कि इतने 
अच्छे अक्षरों के भी आपने कम नम्बर क्‍यों दिये तब बापूजी बताते थे कि किसी 
लड़के के मकाबले कोई लड़का ज्यादा होशियार है ऐसा हिसाब मुझे नहीं 
लगाना है। मझे तो यह देखना हूं कि प्रत्येक लड़का जहां पर था,वहां से कितना 
भागे बढ़ा हैं। उसने अपना काम कितना सुधारा है । होशियार लड़का मंद- 
बुद्धिवाले लड़के के साथ ही अपने काम की तुलना करता रहेगा तो उसमे 
अभिमान आ जायगा और उसकी बद्धि और मंद हो जायगी । वह पढ़ने में 
परिश्रम कम करेगा और कायदा यह है जो आगे नहीं बढ़ता वह पीछे हटता 
ही है । जो लड़का अधिक परिश्रम करके पुरी सावधानी से अपना काम करेगा 
उसीको में अधिक नम्बर दूंगा । 


इन साप्ताहिक परीक्षाओं के द्वारा बापूजी ने हम लोगों को तेजी से 

आगे बढ़ाया | जो कुछ हम सीखते थे वह पक्‍का हो जाता था। यदि हम फिर 
भी कच्चे रहते तो हमारी बुद्धि को तेज करने के लिए बापूजी विशेष कोशिश्न 
करते थे । 

हमारी यह पाठशाला मुश्किल से एक वर्ष तक चली होगी, लेकिन 
इतने समय में मेरी प्रगति इतनी अधिक हुई कि जो पिछले तीन वर्षों में भी 
नहीं हो पाई थी । गणित में जहां जोड़-गुणा करना भी मेरे लिए कठिन था 
वहां अब दद्ममलव, भिन्न और त्रिराशि के सवाल करने लगा। गीता में प्रथम 
अध्याय के १५-२० इलोक याद थे, वह चौथे अध्याय तक याद हो गई। गूज- 
राती लेखन आदि में दूसरी कक्षा में भी कच्चा था, पर इस एक वर्ष में पांचवीं 
कक्षा तक पहुंच गया । मुझे विश्वास हैँ कि अपनी आयु के दसवें वर्ष में बापूजी 
की उस पाठशाला में मेने जो पाया वही और भी दस वर्ष तक उन्हीं के प्रत्यक्ष 
मार्ग-दर्शन में पा सकता तो विद्वानों के गढ़ में बापूजी ने मुझे प्रवेश करा दिया 
होता, ऐसा मुझे विश्वास है। किन्तु वापूजी के विद्यालय का आदर्श विद्वान 
पैदा करना नहीं था, सत्याग्रही पैदा करना था। वह रम्य, शांत और ओजस्वी 
विद्या-सत्र खंडित होने के बाद दुबारा चलाने का अवसर बापूजी को नहीं 
मिला। उस पाठशाला का स्मरण ही मुझ जैसे विद्यार्थी के छिए पूरे जीवन का 
विद्यालय बन गया । 


हमारी पाठशाला में पढ़ाई का काम सवेरे नौ से ग्यारह बजे तक चलता 
था। उसके बाद ग्यारह से साढ़े ग्यारह बजे तक हम लोगों को फावड़ा 
लेकर खेत में काम के लिए जाना पड़ता था । पाठशाला की शीतल छाया से 
निकलकर चिलचिलाती दुपहरी में कंधे पर फावड़ा रख कर खोदने जाने 
के लिए हमारा जी नहीं करता था । 


वह आधा घंटा इधर-उधर चक्कर काटकर बिता देने की नीयत रहती 
थी, परन्तु वापूजी हमारी एक नहीं सुनते थे। ग्यारह बजते ही हमारी पुस्तकें 
बन्द करवा कर हमें खेतों पर ले ही जाते थे। इस समय में हम छोग अपना- 
अपना कुदाल-फावड़ा परखने और उठाने में दो मिनट भी नष्ट करें, यहं 
उनको गवारा नहीं होता था । काम की निश्चित मात्रा बापूजी बता दिया 
करते थे और कह देते थे कि उतना काम पूरा करने के बाद ही छट्टी 
मिलेगी। उस आधे घंटे में प्राय: एक घंटे का काम हो जाता था। तेजी से 
आधघ घंटे तक लगातार कसी चलाने से सब लोग पसीने से तर हो जाते 
थे और जब बापूजी से छुट्टी मिलती तो एक विजय-भावना के साथ स्नान 
के लिए चल पड़ते थे । 


एक बार हमारी पढ़ाई हो चुकने पर ग्यारह बजने में दस मिनट बाकी 

रह गए थे। बापजी प्रसन्न-चित्त थे और हम लोगों से विनोदवार्ता कर रहे 
थे। इस मौके का लाभ लेकर हममें से एक बड़े विद्यार्थी नें साहस के साथ 

बापूजी से कहा, बापूजी, हम लोगों को यह आधे घंटे वाली खेती अच्छी नहीं 
लगती, खेत पर जाने-आने में ही कुछ समय कट जाता हैं। आप सवेरे ही 
हम लोगों से आधा घंटा अधिक श्रम करवा लिया करें ।"' 


बापजी ने जवाब दिया, इस आधे घंटे को बदलने के लिए में जरा 
भी तेयार नहीं ह । भरी दपहर में, कड़ी धप में, फावड़ा चलाने की आदत 
तुम्हें डालनी ही चाहिए । आज यहां पर पढ़ रहे हो, कल यदि लड़ाई छिड़ 
गई और जेल जाना पड़ा तो वहां शीतल छाया में बैठने को थोड़े ही मिलेगा । 
वहां पर तो बहादर मजदर की तरह अपनी कमर तोड़कर दिन भर ऐसी 
कड़ाके की धप में ही तम लोगों को फावड़ा चलाना पड़ेंगा। अगर वहां तम 
हार जाओ, थक जाओ, रोनी स्रतवाले बन जाओ, तो मेरी और तुम्हारी 
दोनों की नाक कट जायगी। इससे तो बेहतर हैं कि तम इस पाठशाला को 
ही छोड़कर घर लौट जाओ। ऐसा करने में मेरी और तम्हारी शोभा अधिक 
रहेगी । फिर इस तरह निपट स्वार्थी बनना भी हम लोगों को शोभा नहीं ' 
देता | तम सब यहां मजे से बेठे पढ़ रहे हो और बड़े लोग प्रातःकाल से 
लगातार अपनी हड्डियों को गलछाकर परिश्रम कर रहे हैं, उन लोगों को 
क्यों भला देते हो ? हमें उनका साथ देना चाहिए। काम की पर्णाहति के 
समय हमारी सारी पा5शाला यदि उनकी मदद में पहुंच जाय तो उनको 
बहुत संतोष होगा । उनकी थकान भी दूर हो जायगी।” 


साढ़े ग्यारह बजे थके-थकाए हम छोग अपने फावड़े और औजारों 
को कोठरी में फेंककर नहाने के लिए चले जाते थे | छापाखाने के कुएं पर एक 
भारी पम्प था। उसे दो आदमी मुश्किल से खींच पाते थे । उससे तोन इंच 
मोटा प्रवाह निकलता था । बारी-बारी से दो-दो आदमी पम्प चलाते थे 
और दूसरे सब स्नान करते थे । सवेरे से खेती के काम के कारण शरीर पर 
जमा हुआ मेल, पसीना और मिट्टी आदि पानी से धोकर और हाथ से 
मल कर चंद मिनट में साफ कर दिया जाता था। साबुन का उपयोग स्तान 
के लिए नहीं होता था। कपड़े बदलने को झंझट कम रहती थी । एक ही 
कपड़े अधिक दिन बरतते थे। उन्हें धोने का अवसर रविवार को हो 
“मिलता था । बाकी दिनों में चटपट स्नान से निबट कर भोजन के लिए ठीक 
समय पर पहुंच जाना पड़ता था । 


भोजन के बाद ठीक एक बजे दुपहर का कार्यक्रम शुरू हो जाता 
था.। एक. बजे से . पांच बजे तक सब. बड़े व्यक्ति .छापाखाने. म॑ साप्ताहिक 

के लिए लिखने, कम्पोज करने आदि का अपना-अपना काम करते थे 
और हम छोग तीन बजे तक पाठशाला में बैठकर स्वाध्याय करते थे । 
उस समय हम लोगों की गपशप भी बहुत चलती थी। यदि कोई 
अतिथि-शिक्षक आ जाता तो उससे गुजराती के प्राचीन कवियों के लिखे 
हुए रसपूर्ण और बोधपूर्ण आख्यान सुनते थे । लेकिन वास्तव में हमारे लिए 
यह समय बिना शिक्षक की पाठशाला का था । 


बापूजी का “इंडियन ओपीनियन” साप्ताहिक के मुख्य लेख लिखने 
का समय भी यही होता था। भोजन के बाद वह सीधे छापाखाने के 
कार्याल्य में पहुंच जाते थे और एकाग्र चित्त से सम्पादकीय और 
पत्र-व्यवहार का काम पूरा करते थे ।“इतने थोड़े समय से भी आधा 
घंटा बचाकर बड़े विद्यार्थियों को अंग्रेजी सिखाने के लिए वह ढाई बजे 
से तीन बजे तक पाठशाला में आया करते थे । 


एक दिन की बात है। पाठशाला में बैठे हम लोग गप्पें लड़ाने में मशगूल 
थे। देवदासकाका, डाह्याभाई मोची, रामदासकाका, में और दूसरे भी आपस 
में अपने गणित के वर्ग की नुक्ताचीनी कर रहे थे। एक लड़का बोला, भाई, 
गणित बापूजीही पढ़ावें तो अच्छा, छवनलालभाई अच्छी तरह समझा नहीं 
पाते। कठिन-से-कठिन सवाल को भी बापूजी बहुत अच्छी तरह समजाते हैं ।” 
दरवाजे के बाहर खड़े-खड़े बापूजी हमारी बात सुन रहे थे। चौखट की आड़ 
में दो-एक मिनट तक वह खड़े रहे और फिर धीरे से हमारे सामने आ गए । 
उनको देखते ही हम सब सहम गए । बापूजी ने उस रोज पढ़ाना छोड़ कर 
हमें जो बातें सुनाई वे अब तक स्पष्टत: याद हे : 


उन्होंने कहा, तुम लोगों की यह कैसी उहंडता है ? मेरे मुकाबले 
आज तुमको छगनलालभाई अयोग्य शिक्षक छगते हें, तो कल गोखले 
महाराज की तुलना में में अयोग्य लगूंगा | तुमको अपनी पढ़ाई से मतरूब 
है कि अपने शिक्षक को योग्यता के नम्बर देने से ? जो विद्यार्थी अपने शिक्षक 
को निन्‍्दा करता हैँ वह चाहे कितना ही बुद्धिमान क्यों न हो, उसकी सारी 
पढ़ाई शून्य ही रह जायगी । शिक्षक चाहे कितना भी दे, जिस विद्यार्थी में 
विनग्रता नहीं है वह कुछ भी ग्रहण नहीं कर सकता । उलटे, यदि शिक्षक 
थोड़ा-सा भी दे तो नम््र विद्यार्थी उसे बहुत बनाकर ग्रहण कर लेगा और 
तेजस्वी बनेगा | तुम छोग शिक्षकों का दोष देखो, यह बिलकुल असद्य हैं । 
दोष देखना ही हो तो तुम अपने दोषों को देखो । गणित के शिक्षक छगनलाल 
हीं रहेंगे । मेरे पास जिस तरह चित्त लगाकर तुम सवार करते हो, उसी 
तरह छगनलाल के. पास भी पूरे ध्यान से करता चाहिए । मन में उनके 

प्रति आदर भी रखना चाहिए ।” 


बापूजी की इस टीका का यह असर हुआ कि इसके बाद हम लोगों 
की चर्चा में फिर कभी भी शिक्षकों की टीका-टिप्पणी नहीं हुई । 


ठीक तीन बजे हम पाठशाला से छापाखाने में पहुंचते थे | वहां पर 
हमें उद्योग-शिक्षण मिलता था । तमिल, हिन्दी और गजराती भाषी लड़के 
अपनी-अपनी भाषा में, और बड़े विद्यार्थी अंग्रेजी में कम्पोज करना 
सीखते थे | साप्ताहिक को' प्रकाशित करने के दिन बड़ों के साथ सव विद्या- 
थियों को भी चटपट काम पूरा करने की चिता लगी रहती थी । कागजों 
को इधर-से-उधर मोड़ कर तह बनाना, अखबारों के बंडरू तैयार करना 
आदि हम लोग भरसक तेजी से करते थे। अखबार के इस उद्योग में जो 
लड़का मंद साबित होता था, उसकी लगाम बापूजी अपने हाथ में लेते थे। 
आगे चलकर ऐसे भी सप्ताह आये, जब छापने और प्रकाशित करने का 
सारा-का-सारा काम विद्यार्थियों ने हाथ में ले लिया । 


ठीक पांच बजे हम लोग फिर से खेतों पर पहुंच जाते थे । क्षितिज 
पर अस्त होने वाले सूर्य की लालिमा से सुशोभित आकाश के नीचे, पक्षियों 
के गीतों की विविध तानें सुनते हुए हम लोगों को खेत के काम का वह 
घंटा बहुत सुखद मालूम होता था । इस समय कड़ा परिश्रम क्वचित्‌ ही 
होता था । खोदने का भारी काम सवेरे हो जाता था और शाम को दिन 
छिपने तक हम छोग कोमल पौधों को पानी देने और उनकी क्‍्यारियां 
बनाने में तथा बागीचे के फल-फलों की अभिवद्धि का निरीक्षण करने में 
लगे रहते थे । छापाखाने का बड़ा घंटा छः बजने की सूचना देता था। घंटा 
सुनते ही हम लोग घर पहुंच जाते थे और हाथ-मुंह घोकर शीघृता से 
भोजन करने के लिए पंक्ति में जा बठते थे । 


शाम की ब्याल के बाद हम लोग तरह-तरह के खेल खेलते थे और 
इतनी हंस होती थी कि दिन भर की थकान दूर हो जाती थी । 


* ठेंटें + 
कर हे क्षण 
मरा |शु 
तीसरे पहर तीन से पांच तक छापाखाने में उद्योग सीखते समय बापू- 


जी. के कठोर अन॒शासन में रहना पड़ता था | छापाखाने में ज़रा भी बात 
क्रने की गुंजाइश नहीं थी | बापूजी की बेठक ऐसे कोने में थी कि थोड़ी-सी 


मेरा शिक्षण श्रेर 


फूसफुसाहँट भी उनके कानों तक पहुंच जाती थी और अपनी बेठक के पर्दे 
की ओट से वह आवाज़ लगाते थे, “काम चल रहा है या बातें ? काम और 
बातों का साथ कंसा ? हाथ में काम लेते ही ओठों पर, ताला पड़ जाना 
चाहिए ।” और सब चुपचाप अपने काम पर जुट जाते । इस पर भी यदि 
कहीं से बोलने का शब्द सुनाई पड़ता तो उस लड़के को बापूजी अपने पास 
बुलवा लेते । कभी-कभी बापूजी चुपचाप अपनी बैठक से उठ कर छापाखानें 
में चक्कर लगाते और सुस्त तथा धीमे विद्यार्थी को सावधान करते । 

.. पढ़ाई में में कभी तेज था ही नहीं, और उद्योग में भी में बहुत ही मंद- 
बुद्धि था। अन्य सभी विद्यार्थियों की अपेक्षा में बेहद सुस्त था । काम करचें 
का मेरा वेग बढ़ता ही नहीं था । छापाखाने में कम्पोर्जिंग सिखानें वाले मुझे 
बार-बार टोक दिया करते थे । प्रतिदिन जब बापूजी प्रत्येक विद्यार्थी के 
काम का हिसाब पूछते तब मेरे संबंध में उनके पास बात आती कि प्रभुदास 
को दस मिनट का काम पूरा करने में डेढ़-दो घंटे लूग जाते हैं । 


छापाखाने के काम में मेरा इस कदर ढीलापन उन्हें पसंद न था। 
उन्होंने मुझे सख्ती से कहा, काम करते-करते ऊंघना हो तो बेहतर है 
कि घर ही जाकर सो जाया करो। काम करने में सुस्ती नहीं करनी चाहिए।” 
तीन दिन तक सबके बीच में मुझे इस तरह झेपना पड़ा । मेंने बार-बार 
कोशिद्य की कि में भी औरों की तरह तेजी से अपने हाथ चलाने लूगूं और 
काम को तुरन्त निपटा दूं, परन्तु में सफल न हो पाया । पढ़ाई में में देवदास- 
काका का साथी था । उन्हींके वर्ग में था, पर छापाखानेके काम में देवदास- 
काका जब बड़े-बड़े आदमी के बराबर तेजी से काम करते थे में सबकी 
हंसी का पात्र बना रहता था। 


एक अशुभ दिन मेरी दुर्बृद्धि ने जोर मारा और अपनी बेइज्जती से 
में बच निकला । बात यह थी कि वहां के क्रम के हिसाब से लूंबी-लंबी दस- 
पंद्रह गेलियों के टाइपों को डिस्ट्रीव्यूट करने के बाद ही नव-सिखियों को 
नया लेख कंपोज करने को मिलता था । में बहुत चाहता था कि मुझे 
डिस्ट्रोब्यूट करने के काम से छुट्टी मिले और. कंपोर्जिग” करने दिया जाय, 
परंतु हमारे उद्योग-शिक्षक यह बात स्वीकार करते ही नहीं थे । तब मेंने 
एक तरकोब निकाछी । ठाइपों को मुट्ठी में भर-भर कर अपनी पतलून 
की दोनों जेबों में चुपचाप डाल लेता । सभी लोग अपने-अपने काम में 
तलल्‍लीन रहते थे । इसलिए सबकी नजर बचा कर जेब में टाइप भर लेना 
मेरे लिए कठिन बात न थी। फिर लघुशंका के बहाने में छापाखाने से बाहर 
निकल जाता और प्रेस के पीछे झरने के गहरे गड्ढे में उन टाइपों को फेंकु 

आता । पहले दिन चार-पांच पंक्तियां, फिर दस और वाद में प्रतिदिन 
२५-३० पंक्तियां फेंकते रहने का मेरा सिलसिला चलता रहा। किसीको 
मेरी इस हरकत का पता नहीं रूगा | सबने यही माना कि अब काम करने 
में मेरी गति बढ़ गई है और इस पर मुझे बधाई भी मिली । 


डिस्टीव्यट करने के लिए निश्चित गेलियों को जब मेंने साफ कर 
दिया तब कंपोज़् करने का काम मझे दिया गया । मझ जैसे मंद विद्यार्थी को 
छापाखाने के रोज के काम में कौन हाथ लगाने देता | इसलिए ऐसा काम 
ढूं डा गया, जिससे नित्य के कास में बाधा न आवे । बापूजी ने सोच-विचार 
कर मझे उन भजनों को कंपोज करने का काम दिया, जो फीनिक्स में शाम 
की प्रार्थना के समय गाये जाते थे । छोटे-छोटे शब्दों वाले बिना मिले-जले 
अक्षरों के सादे भजन बापूजी चुन कर देते थे। पिताजी उन्हें अलग कागज 
दा लिब् देते थे और में रोज दो घंटे के वर्ग में दो-तीन छाइन कंपोज कर 

ताथा। 


आठ-दस दिन बाद जब एक भजन पूरा कंपोज हो जाता और 
उसका प्रूफ उठा कर बापूजी के हाथ में में देता तब आनन्द के बदले भारी 
दुख मुझे उठाना पड़ता । चोरी का जो अपराध मेंने किया था वह अपने 
साथी और शिक्षकों से तो में छिपा पाया था, परन्तु उसका कुपरिणाम मुझे 
तुरत ही भुगतना पड़ा। डिस्ट्रीब्यूट में आलस्य के कारण ठीक खाने में 
ठीक अक्षर मने नहीं डाले थे । हरेक खाने में अक्षरों की खिचड़ी बन गई । 
अतः मेरे कंपोज की हर पंक्ति में दस-बारह गलतियां निकल आती थीं । 
के बदले त', त' के बदले य', ऐसा होता था। मेरे इस भूल-भरे प्रफ 
को बापूजी साय प्रार्थना के बाद सबके सामने सुधारते थे और मेरी गलती 
पर सबके सामने मुझ से प्रश्न पूछते थे कि ये गलतियां क्‍यों हुईं ? में शरम 
के मारे जमीन में गड़ जाता था और आंखों से आंसू टपकने लगते थे । 


महीनों तक यही क्रम चछा और मेरी गलतियों में कमी नहीं हुई 
परंतु बापूजी ने धर्य नहीं छोड़ा । न मुझे कभी कटु वचन कहे । न मुझसे वह 
काम ही छीना । कई महोनों बाद मेरे द्वारा कंपोज किये गए भजनों को 
पुस्तकाकार प्रकाशित किया गया। उसीके प्रारम्भ में बापूजी ने एक-दो 
विशेष कठिन भजन छपवाये । अपनी ओर से छोटी प्रस्तावना भी लिखी 
और एक दिन वह आया कि नीतिनां काव्य' फीनिक्स में और दक्षिण 
अफ्रीका भर में लोकप्रिय पुस्तिका बन गई। एक मृढ़ और अकुशल बालक 
अपने ढोछे काम का ऐसा सुन्दर फल देखे तो उसके हृदय में उमंग और आनंद - 
(किसः प्रकार उमड़ उठता हूँ, यह झब्दों में बताना कठिन है । आज भी .जब 


मेरा शिक्षण २३३: 


वह लघ पुस्तिका अपने पिताजी के पुरने संग्रह में हाथ आती है तो ध्यान में 
आता हूँ कि मुझे सिखाने में बापूजी ने कितना अधिक धेर्य और समय 
खर्च किया था । द 


आमतौर से छापाखाने में विद्यार्थियों के काम के दो घंटे रहते थे, 
परंतु शुक्रवार को सारी दोपहर और आवश्यक हो तो शाम को देर तक काम 
करना पड़ता था, क्‍योंकि शनि के प्रात:काल अखबार समय पर डाक में 
पहुंचाया जा सके । छापाखाने के बड़े लोग और हम सब लड़के उस दिन 
बहुत खुश होते, मानो कोई उत्सव हो । अलग-अलग टोलियों की आपस में 
होड़ लगती थी । देखें कौन पहले छपे अखबारों को मोड़ छेता है ! कटाई- 
वाले जीतते हैं या लोहे के तार से टांके गाने की मशीनवाले या बंडलू 
बांधनेवाले ” इस होड़ को बापूजी प्रोत्साहन देते थे और कई बार सारा 
काम डेढ़-दो घंटे पहले पूरा हो जाता था । 


एक बार शुक्रवार को जिस टोली में में था, उसकी हार हुई । जोरों 
की तालियां बजीं । हम खिसिया गए । अपना काम हमने बहुत ही वेग से 
किया था। मेंने भी उस दिन अपने धीमेपन को भुला दिया था | फिर भी 
हम पर तालियां बज गईं, यह मुझ से सहा नहीं गया । थोड़ी देर में पता चला 
कि हमारी टोली के साथ छल किया गया था | अखबारों की एक बड़ी गडडी 
हमसे छिपाकर अलग रख दी गई थी और अन्त में हम पिछड़ गए, यह दिखाने 
के लिए वह अधूरा काम हमारे सामने रख दिया गया । मुझे बड़ा गुस्सा आया 
और रोया भी । में सीधा दौड़कर बापूजी के पास गया और सारा किस्सा 
सुना दिया। शाम की प्रार्थना के बाद बापूजी ने इस बात पर लड़कों को डांटा 
और खेल में या होड़ में भी असत्याचरण से बचने के लिए सबको सचेत 
किया। मुझे सान्त्वना मिली । परन्तु कुछ दिन बाद बापूजी ने मुझे भी टोक 
दिया। नियमानुसार प्रार्थना के बाद तुलसी-रामायण का अर्थ बापूजी सुना 
रहे थे । उसी सिलसिले में निनन्‍्दा-चुगली न करने पर समझा रहे थे। इसमें 
मेरा उदाहरण बापूजी ने दे दिया और कहा, लड़कों के आपस के खेल में 
कहीं गड़बड़ हो जाय तो चुगलखोर उसी तरह दौड़ कर शिकायत करने 
आयगा, जैसे उस शुक्रवार को प्रभुदास आया था ।” 


_ उस दिन से फिर कभी शिकायत लेकर बापूजी के पास जाने का 
मुझ साहस नहीं हुआ । 


श्३ेढ जीवन-अभात 
४ डेप : 
उपवास-गंगा का उद्गम 


“आज दोपहर में तो मेंने खाना खा लिया, लेकिन शाम को कुछ नहीं 
खाया। पानी भी जहर-सा कड़वा मारूम देता था। बेटा बाप को इस हद तक 
धोखा दे सकता है, यह जानकर मेरा अंतर छिद रहा है, लेकिन में शांत रहाहूं । 
मुझसे जब रहा ही नहीं गया तब मेंने अपने गाल पर पांच तमाचे लगा लिये। 
किसी और को में मारूं, इससे तो बेहतर है कि में अपने ही को मार लू। तभी 
तो पता चलेगा कि इस प्रकार का आचरण मुझे कितना दुख दे रहा है। देवा 
(देवदास ) ने तो मेरे पास सारी बात कबूल कर ली है और वह कहता है कि 
उसे बहुत पछतावा है। दुबारा ऐसी भूल न करने का उसने मुझे भरोसा 
दिलाया है । लेकिन अब भी मुझसे खाना नहीं खाया जा सकता । अभी तक 
लड़कों ने मेरे सामने सत्य छिपाया है । लड़के एक बात कहते हें और .. . 
दूसरी । दोनों एक दूसरे की बात उलट देते हैं, इसलिए कौन सच्चा है और 
कौन झूठा, इसका पता नहीं चलता। मेंने सबके बड़े निहोरे किये, पर कोई 
सच बोलना चाहता ही नहीं है । असत्य मेरे पास बना रहे तो मेरा जीवन तो. 
मिट॒टी में मिल जाय । इसलिए जबतक सत्य हाथ नहीं आता, मेरे लिए 
जीवित रहने की चेष्टा करना व्यर्थ है। मेंने आज दिन भर इस बात पर 
बहुत विचार किया और अन्त में इस निश्चय पर आया कि मेरे लिए अन्न- 
जल का त्याग ही उचित है। जबतक लड़के खुद आकर सही-सही बात 
मुझे नहीं बतायंगे तबतक में अपने मुंह में न अन्न का दाना रखूंगा न पानी 
को बूंद ।” 

बापू के इन वचनों को सुनकर प्रार्थना-सभा में बिजली-सी कौंध 
गई | सब निस्तब्ध रह गए । सभा की नीरवता भंग करने का साहस किसी 
को नहीं हुआ। 

बापू फिर बोले, 'मुझ पर जिसे दया आ रही हो वह मुझे खाने के लिए 
समझाने को न आये। सत्य की खोज में अगर मेरी मौत हो जायगी तो उसके 
बराबर सोने की-सी मृत्यु और क्या हो सकती है ? जिस पर ईइवर के अनेक 
आशीर्वाद हों, जिसके अनेक जन्म के पुण्य जुड़े हुए हों उसीको ऐसी मृत्यु 
मिलेगी। तुम सबको तो ऐसे दिन उत्सव मनाना चाहिए, जिस दिन सत्य 
की खातिर मेरी देह गिरे । इसलिए मुझसे विनती करने का कोई प्रयत्न न 
करे। अगर विनती करनी ही हो तो लड़कों से करे और सत्य को खोज 


उपयवास-गंगा का उद्गम २२५ 


निकालने में मुझे सहायता दे ।7 


बापूजी के हृदय-परिव्तेनकारी और जीवन-शोधक उपवासों से आज 
केवल भारतवासी ही नहीं सारे संसार के लोग भली-भांति परिचित हें | 
बापू के उपवास की बात सुनकर लोगों में एक लहर फल जाती थी। छोग 
सोचने को विवश हो जाते थे। इस पीढ़ी के लोगों को दिल्ली के हिन्दू- 
मुस्लिम एकता के लिए किये गए २१ दिन के उपवास, यरवडा जेल में-तथा 
बाहर हरिजनों के लिए किये गए उपवास, आगाखां महल में सर्वेशक्तिमान 
से न्याय की प्रार्थना के लिए किया गया २१ दिन का उपवास तथा स्वतन्त्रता 
के बाद कलकत्ता और दिल्‍ली में झान्ति-स्थापना के लिए किये गए उपवास 
तो ताजी बातें मालूम होती हैं । उनके विश्व-व्यापी, हृदय-शोधक एवं 
क्रान्तिकारी परिणामों को आज सारा संसार जानता है । गंगा का उद्गम 
जैसे पतली-सी धारा के रूप में दिखाई देता है, पर सागर में मिलने जाती 
हुई गंगा द्वितीय सागर-सी विशाल हो जाती है। कुछ वेसी ही बापूजी की 
इस उपवास-गंगा की कथा है । इसका प्रारम्भ फीनिक्स के आश्रम के बालकों 
एवं अध्यापक की साधारण-सी मानी जानेंवाली त्रुटियों को लेकर हुआ । 
पर बापूजी के लिए तो छोटी-सी बात ही नींव की बात होती थी । 


बात यह हुई कि फीनिक्स आश्रम में एक रोज एक बालक को एक 
शिलिंग कहीं पड़ा हुआ मिला। विद्यार्थी आपस में चर्चा करने छंगे कि इसका 
क्या उपयोग किया जाय ? एक दल कहता था कि यह बापूजी को दे देना 
चाहिए। एक का मत यह था कि स्टेशन या डरबन से कुछ बढ़िया खाने की 
चीज मंगाई जाय । इस षड्यन्त्र में एक अध्यापिका बहन भी शामिल हुईं । 
इंसी बीच एक विद्यार्थी को चौथाई शिलिग का एक सिक्का और मिल गया । 
वह भी इसी कोष में मिला लिया गया। बहुमत खाने की चीज मंगांने की ओर 
हुंआ और खान की चीज मंगाने की व्यवस्था की गई। इस बात की पूरी साव- 
धानी रखी गई कि बात फूटने न पावे । 


बापूजी किसी काम से जोहान्सबर्ग गये । उनके जानें के बाद एक रोज 
डरबन से एक शिलिंग की पकौड़ियां और चौथाई शिलिंग के कुछ चित्र 
मंगाये गए। क्लास में से सब लड़कों के चलेजाने के बाद अध्यापिका ने मुझे 
बुलाया और दराज में से चुपके से पकौड़ियां निकाल कर मुझे देते हुए कहा कि 
यह लछो, ये तुम्हारे हिस्से की पकौड़ियां हें। चुपचाप खा लो और खेलने 
चले जाओ। में झिझका, मगनकाका की मार और बापूजी के उलहने से 
डरा भी। मेंने कहा, 'पकौड़ियां में नहीं लूंगा। मुझे तो चित्र दे दें । मुझे वे 
अच्छे भी लगते हें ।” ह 


२३६ जीवन-प्रभात 


शिक्षिका ने डांटते हुए कहा, 'चटपट खा लो | तुम्हारे हिस्से की ही' 
तो बची हैं। नहीं छोगे तो क्या होगा इनका ? देर मत करो, नहीं तो ठीक 
नहीं होगा।” 

में डरता जाता था और पकौड़ियों की बास भी मन को ललचा 
रही थी । अलोने का व्रत बापूजी के सामने ले रखा था | उसके टट जाने 
का भय था और बापूजी को धोखा देने की भी बात इसमें है, ऐसा मन को 
लग रहा था। भावना यह भी थी कि यह सब ठीक नहीं हो रहा है । यह सब 
बापूजी से छिपाना ठीक नहीं है । ये विचार मेरे मन में आ रहे थे। इसी 
उलझन में देर होती देखकर शिक्षिका ने फिर जोर से अपनी बात कही । 
मेंने चपचाप पकौड़ियां उनके हाथ से ले लीं। मंह में डालने से पहले संघा । 
सुगंधि अच्छी लगी । कुछ देर सूंघता रहा, पर खा नहीं सका । पकौड़ियां एक 
लड़की को दे दीं और खेलने को भाग गया । बात आई-गई हो गई । 


कुछ दिन बाद पकौड़ियों की दावत खाने वाले लड़कों के दो दल हो गए। 
दोनों एक-दूसरे को दोष देने लगे। में दोनों दलों में मिल जाता और इधर 
की बात उधर और उधर की बात इधर किया करता । ऐसा कुछ दिन 
चलता रहा। 


एक दिन एकाएक आश्रम का सारा वातावरण गंभीर और क्षब्ध 
हो गया । बापूजी जोहान्सबर्ग से आ चुके थे । मेंने देखा कि बापूजी का 
चेहरा बड़ा गंभीर है। उन्होंने उन शिक्षिका बहन से घंटे-सवा-घंटे बातें की । 
फिर दूसरे व्यक्ति से अपने घर ले जाकर बातें कीं । मेंने देखा कि प्रेस और 
अपने घर के बीच के रास्ते घूमते हुए बापूजी ने कई लोगों से बातें कीं । 
बापूजी के घर के बरामदे में मगनकाका, रावजीभाई आदि बड़े लोग और 
हमारी बाल-मंडली विषादपूर्ण मुद्रा में चितित भाव से खड़ी थी । थोड़ी देर 
बाद बापूजी आये और देवदासकाका को अपने साथ छे' गए । उनसे अकेले 
में बड़ी देर बात की और ऐसा लगा मानो बापू किसी को चांटें लगा रहे हें । 
मुझे लगा कि बापूजी ने देवदासकाका को पीटा हैं। तुरन्त मेरे मन में 
खयाल आया कि दौड़कर बापूजी के पास चछा जाऊं और सचसच बातें 
बता दं और देवदासकाका को बचा लं। पर फिर रुक गया कि कहीं 
चुगली खाने का दोष मुझे न लगाया जाय । कुछ देर बाद ही पता चला कि 
बापूजी को सारी बातें पता चल गईं, लेकिन कुछ लोगों ने सच बात नहीं 
बताई, इससे बापूजी को बहुत दुख हुआ और उन्होंने देवदासकाका को नहीं 
बल्कि अपने ही गाल पर चार-पांच चांटे जोर-जोर से लगा लिये। 


दोपहर हो गई थी । सब लोग बिखर गए और अपने-अपने काम में 

लग गए । लेकिन आश्रम के सारे वातावरण में बड़ी उदासी और खिन्नता 
छा गई। ॥॒ 

शाम को बड़े मकान में सव छोग प्रार्थना के लिए इकट्ठे हुए। प्राथना 
हुई। भजन हुए | उसके बाद स्तब्धता छा गईं। सबकी आंखें बापूजी की ओर 
लग गईं। बहुत धीमी और शान्त आवाज में वापूजी ने बोलना शुरू किया। 

इस अध्याय के शुरू में जो उद्धरण दिया गया है वह इसी प्रवचन का 
मंद है । इस प्रकार बापूजी ने अपने मन की वेदना प्रकट की और असत्या- 
चरण करनेवालों के हृदय में शुभ-भावना जागृत करने के विचार से 
अन्न-जल-त्याग का कष्ट अपने ऊपर ले लिया। 

उसके बाद कोई बोछा नहीं । सब उठ-उठ कर अपने-अपने निवास- 
स्थान को चले गए। 

दूसरे दिन दोपहर की गाड़ी से बापूजी को जोहान्सबर्ग जाना था | 
सुबह में पिताजी के साथ बापूजी के घर गया । देखा कि बापूजी दतौव कर 
रहें हैं और रावजीभाई और वह अध्यापिका बहन वहाँ बैठी हैं। कुछ बातें 
करके पिताजी घर लोट आये । 

समय होने पर बापूजी स्टेशन जानें को निकल पड़े । अनशन होने पर 
भी वह पैदल ही जा रहे थे। दो दिन से अन्न-जलरू नहीं छिया था, फिर भी 
बापूजी अडिग चाल से चले जा रहे थे। चलते हुए भी कभी रावजीभाई से, 
कभी उन अध्यापिका बहन से, कभी किसी और भाई से अकेले या मिलकर 
बातें करते जाते थे। हम सब बालक भी मूक होकर यह सब देखते-देखसे 
पीछे चले जा रहे थे । 

स्ठेशन पर पहुंचे । बापूजी की बातें जारी ही थीं। उनके और उनसे 
बात करनेवालों के चेहरों के बदलते भावों को में बारीकी से देख रहा था। 
गाड़ी आ गई। बापूजी बेठ गए। बापूजी के चेहरे पर कुछ शान्ति, समाधान 
ओर प्रसन्नता की झलक देखी । गाड़ी चलते-चलते मेरे पिताजी ने बापूजी 
से कहा, अब तो आप रुस्तमजी सेठ के यहां पहुंच कर भोजन करके फिर 
आगे की यात्रा शुरू कीजिएगा।” 


लेकिन बापूजी ने कहा, 'ऐसी कोई बात नहीं है । मेरे लिए भोजन से 
जरूरी सत्य की प्राप्ति है। मुझे वह प्राप्त हो गया। यही मेरी असली खुराक 


हैँ । आज तो उपवास ही रखूंगा और करू भोजन करूंगा । पत्र लिखना । 
कम बहन भी लिखें।” 


गाड़ी चल दी । सब वापस आश्रम लौट आये। 

जोहान्सवर्ग पहुंच कर दूसरे ही दिन बापूजी ने जो पत्र भेजा उसके 
कुछ अंश इस प्रकार हैं 
तुम्हारे साथ किसी पिछले जन्म की लेनदेन निकलती है । इतने प्रेम 
का मुझे तुमसे क्या अधिकार हो सकता है ? फिर भी जब में ऐसे संकट में 
पड़ गया तब तुमने जो प्रीति बताई है उसका वर्णन नहीं किया जा सकता। 
उसके द्वारा तुम दोनों को आत्मा अधिक तेजस्वी बने, ऐसा में चाहता हूं 
और उस प्रीति का अनुभव पाकर आत्मा की ज्ान्ति पर मेरा विश्वास 
अधिक दुढ़ हो, यह कामना तुम करना । एक मामूली प्रतिप्ठा अर्थात्‌ तपद- 
चर्या का आरम्भ इतना कर सकता है तो की हुई तपस्या कितना कर सकती 
हुँ इस बात की थाह ही नहीं मिल सकती हूं। यह सीधा-सा त्राराशिक लगाने पर 
हमें मालम होता है। प्रतिज्ञा न छी जाती तो में शुद्ध प्रेम का अनभव नहीं पा 
सकता था और जितनी जल्दी सत्य बाहर आ गया तथा बारूक निर्दोष 
साबित हुए, वसा नहीं हो पाता । 


कक को मेंने जिस ऊंची सतह पर माना था वहां से उसे नीचे 
आना पड़ा है । फिर भी भेरे मन में आता है कि वह पुण्यात्मा तो हैं ही । 
उसमें कई सदगण हूँ । हमारा कतंव्य हैं कि हम उसका विकास करें। उसका 
पाप और कार्य तो बहुत भारी था। उसकी याद उसे न दिलाई जाय । ऐसा 
रुख उसके प्रति हम रखें यह आवश्यक हू । उसको घर के काम-काज में 
प्रवीण बनाने के लिए प्रोत्साहित किया जाय । लड़कों में से कोई उसका 
अपमान न करे, इसका ध्यान रखना। रात की कथा का सिलसिला 
जारी रखना। लड़कों को जगाने का उत्तरदायित्व रावजीभाई पर है ही । 
सगनभाई (मास्टर) के स्वास्थ्य की खबर नियमपूर्वक मुझे मिलती 
चाहिए। 

उस दिन तीसरे पहर में जब भूखे-प्यासे बापूजी को लेकर फीनिक्स 
स्टेशन से गाड़ी चल दी तब हम लोगों को घर लौटते हुए बड़ी बेचेनी और 
मायसी रही । घर पहुंच कर दूसरे दिन भी हमारे मन की व्याकुलता घटी 
नहीं, बढ़ी ही । लेकिन कारण कुछ समझ में नहीं आ रहा था। 

ऐसी मनःस्थिति में मुश्किक से आठ-दस दिन बीते होंगे कि बापूजी 
जोहान्सबर्ग से लौट आए और हम सब लोग सदा की भांति उन्हें लिवाने 
के लिए फीनिक्स स्टेशन पर गये । 


स्टेशन पर गाड़ी के रुकते ही बापूजी डिब्बे से बाहर आये, पर उनके 
मख पर म॒स्कराहुट का सवेथा अभाव था। उनके बाद कलनबंक रेल से उतरे । 
उनका चेहरा भी बहुत ही मायस था। एक-आध मिनट बाद सब लोग 

स्टेशन से आश्रम को चल पड़े | वापूजी जरा देर रुके रहे । जब सब लोग 
काफी आगे बढ़ गए तब केवल कैलनबेल और . . . को अपने साथ लेकर 
बापूजी चले। 


मेने अनुमान किया कि फिर कोई बड़ी गम्भीर बात हो गई है । घर 
पहुंचते ही . . - बहन उदास मुंह लेकर बापूजी के पास आईं और बापूजी 
बिलकुल अकेले में उनसे बाते करने लगे । मेंने मान लिया कि झूठ और चोरी 
का जो प्रकरण चला था वह अब भी समाप्त नहीं हुआ है । परन्तु वास्तव में 
चर्चा उससे भी भारी अपराध की थी, जिससे में अनभिन्न था। 


दाम की प्रार्थना में भजन के बाद वापूजी बोले, 'बहुतों को पता चल गया 
होगा कि में आज से सात दिन का उपवास कर रहा हूं । कुछ दिन पहले 
मेने जो प्रतिज्ञा की थी, उसकी ज॑ंसी डरा देने वाली प्रतिज्ञा यह नहीं है । 
तब तो अन्न के एक दाने या पानी की एक बूंद को भी ग्रहण नहीं किया जा 
सकता था, पर इस बार मेंने पानी लेने की छूट रखी है और साथ-ही-साथ 
सात दिन की अवधि भी हे ही । इसलिए इसमें मुझ पर कोई बड़ी भारी विपदा 
आ पड़ेगी ऐसी बात नहीं है । हमारे देश में तो आज भी ऐसे कई साधु मिलेगे 
जो चालीस-चालीस दिन के उपवास करते हूँ । 


“कोई एसा न माने कि में यह उपवास अपराधी व्यक्तियों को सजा 
देने के छिए कर रहा हूं । अपना निज का कच्चापन मिटाने के लिए ही में 
यह कर रहा हूं । हमारे ऋषि-मुनियों का तप ऐसा होता था कि दोर और 
गाय दोनों मिल-जुछूकर उनके सामने खेलते थे । उनका तप इतना प्रखर 
होता था कि चाहे कैसा ही कुटिल मनोवृत्तिवाला आदमी क्‍यों न हो, 
उनके निकट पहुंचने पर वह शुद्ध हृदय बन जाता था और उसके पेट का 
सचझूठ तत्काल अलग छंट जाता था । जबतक हम ऐसे तपस्वी नहीं बनेंगे 
तबतक हमें मोक्ष नहीं मिल सकता । लेकिन उस पद से तो हम मंजिलों दूर 
है। वहां पहुंचते-पहुंचते तो हमारे अनेक जीवन बीत जायंगे । 


“जो व्यक्ति दूसरों को अच्छा बनाने के लिए अपने पास रखता है, गलत 
रास्ते से सही रास्ते पर ले जाने के लिए अपनी चारों ओर छोटे-बड़े लोगों 
की मंडली जमा करता हैं, उसे स्वयं अत्यधिक सच्चा रहना ही चाहिए । 
उसके पास तो तपश्चर्या का भंडार भरपूर होना चाहिए। मेरे पास ऐसा कुछ 
नहीं हैं । मेंने आज तक कुछ भी तपस्या नहीं की है। बहुत-सी झंझटों में घिरा 
हुआ रहता हूं । कहीं किसी जंगल में पहुंचकर तपस्या करने लगूं ऐसा सुयोग 
मुझे मिला ही नहीं। अगर ऐसा अवसर मिले भी तो वह इस दंश में नहीं 

मिल सकता । अपने देंद्व में सब कुछ हो सकता है । लेकिन यदि उमा के समान 
महातप करने का मौका न मिले तो भी यहां रहते हुए जो कुछ किया जा सके 
वह तो में कर ले ! काम करना तो हमार खान-पीन, सांस लंने आदि के 
जेसी बात होती है, उसमें कोई भारी संकट नहीं उठाना पड़ता । वरीर को 
काम करना ही होता हैं और उसे वह किया करता है । वास्तव में मनप्य-जन्म 
पाकर यदि हमें कुछ विशेष करना है तो वह केवछ तपदचर्या ही है। ऐसी 
तपदचर्या का मुझे यह जो सर्वप्रथम अनभव मिल रहा है उसे देखकर तम 
सवको खुश होना चाहिए , दुख मानकर और व्याकुल होकर मेरे दख में 
वद्धि नहीं करनी चाहिए 


बा, रामदास ... .. . . . : और दूसरे भी मेरे साथ सात दिन तक 
उपवास करना चाहते हें परन्तु मेने सभी को बिलकुरू मना किया है। 
कलनबैक का तो मेरे प्रत्येक ब्रत में साथ देना धर्म बन गया है। उनके अति- 
रिक्त केवल . . . . . को अपने साथ उपवास करने की इजाजत मेंने दी है। इस- 
के बिना उसके हृदय को शांति मिल ही नहीं सकती । उसके लिए अपनी देह 
को टिकाना अब तभी संभव हो सकता है जब उसकी काया पद्चात्ताप की 
अग्नि में तपकर शुद्ध हो जाय । इन उपवासों को सहन तो वह कर ही लेगा, 
लेकिन कदाचित्‌ उसने सहन नहीं किया और उसकी देह गिर गई तो मश्े 
उस कारण दख होने वाला नहीं है । में तब शोक नहीं मनाऊंगा । अपनी शद्धि 
करते हुए अगर कोई मनृष्य मौत को गले लगा लेता हैं तो उसके जैसा शभ 
अवसर और कौन-सा हो सकता है ? लेकिन ऐसा कुछ होने ही वाला नहीं है । 
वह तो इन उपवासों को मुझसे भी अच्छी तर बर्दाइत कर सकेगा । 


“अब प्रइन यह उठ सकता है कि जब मेने . . . को और कलनबेक को 
प्रायश्चित्त करने की स्वीकृति दी तो . . . को क्‍यों नहीं दी ? उसके बस का 
वह नहीं है । यदि उसे प्रायश्चित्त करना है तो और ढंग से भी कर सकती है । 
फिर उसके अन्तर में क्या-क्या चल रहा ह इसका अभी तक मुझे सही-सही 
अनमान नहीं हो सका हैँ । यदि उसे प्रायश्चित्त करना ही हो तो वह अपने 
सार बाल कटवा डाले, रंग-बिरंगे कपड़े पहनना छोड़कर केवल सफेद साड़ी 
ही पहने । पाठशाला में पढ़ाने का काम पन्द्रह दिन के लिए छोड़ दे, बातें करना 
और इधर-उधर फिरना बन्द कर दे और दंवी बहन (श्री वेस्ट की बहन ) 
के साथ अपना समय बिताए | यही उसका प्रायश्चित्त है । मेने उसे यह सब 
करने के लिए कह दिया है । इसलिए कल सवेरे ही पहला काम में उसके बाल 
काटने का करनेवाला हूं । 


“रामदास, बा या किसी और को उपवास करने की आवश्यकता है ही 

नहीं । उन्हें यदि किसी बात का प्रायश्चित्त करना ही है तो में अपना उपवास 
समाप्त कर लं, तबतक वे प्रतीक्षा करें । बाद में चाहे तो कर सकते हैं। में 
उपवास करूंगा, इसलिए रसोई, खेती और मोची के काम में, हर जगह, मेरे 
हिस्से के काम की कमी रहेगी । उन सारे कार्मो को पूरा करना तुम सबका 
कर्तव्य है। मेरे उपवास के दिनों में तुम लोगों को दुगने उत्साह से काम करना 
चाहिए। ये सब बातें वा और रामदास भी मान लें तो अच्छा है । 


“एक और बात जो मुझे सभी के लिए और विशेषकर लड़कों के लिए 
कहनी है, वह यह है कि कोई आपस में काना-फूसी न करे । अपराध करने 
वालों का मज़ाक उड़ाना और उनकी निन्‍दा करना बहुत बुरी बात है। हम 
सभी लोग एक-से ही अपराधी हैेँ। यदि न हों तो हमार बीच ऐसी भूलें होने 
ही न पायं । कोई आदमी जो अपराध करता है, उसकी नींव में सभी का पाप 
होता है । जव किसी को ठोकर लगे तब हमें सावधान हो जाना चाहिए। 
यदि हम उसपर हंस दें और ऊंचा देखकर चलें तो हमें भी वेसी ही ठोकर 
खानी पड़ेगी । समझदारी इसीमें हैँ कि दूसरों को ठोकर खाते देखकर हम 
विनम्र बन जाय॑ं और संभल जाय॑ं । ठोकर खानेवाले के प्रति दयाभाव 
रखने और उसकी सहायता के लिए दौड़ जाने में जेसे शिष्टता है वेसे ही जब 
हमारा साथी भूल कर बेठे और उसका अन्तर उसे नोचने लगे तब हमें 
उससे बड़ी मिठास और सहानुभूति से बरतना चाहिए। 


“मेरा काम केवछ इन उपवासों से ही निबटनेवाला नहीं है । सात दिन 
के उपवास पूरे होते ही मेरा चार महीने का एकाइन व्रत शुरू हो जायगा। 
यदि दुबारा इन्हीं व्यक्तियों की भूल के लिए मुझे फिर प्रायश्चित्त करना 
आवश्यक हुआ तो १४ दिन का उपवास और बरस भर का एकाशन करना 
पड़ेगा । यदि तिबारा वसा करना पड़े तो इककीस दिन के उपवास के बिना 
मेरे लिए यह प्रायश्चित्त कहछायगा ही नहीं । एक बार प्रायश्चित्त कर डाला, 
इसका अर्थ यह नहीं होता कि फिर निहंग होकर सब बातों से छटटी पा जाऊं। 
प्रायद्चित्त नियटा देने के बाद यदि दूध के धुले-से बनकर हम हलके मन से 
बरतना शुरू कर दें तो वह प्रायह्चित्त व्यर्थ हैं । अपने तनपर लगी हुई धूछ को 
जिस प्रकार हम झाड़ डालते हैं उसी प्रकार से पापों को नहीं झाड़ा जा सकता। 
प्रायश्चित्त के बाद हमारा उत्तरदायित्व अत्यधिक बढ़ जाता है । जिसने 
एक बार प्रायश्चित्त किया हो उसके लिए दुबारा प्रायश्चित्त करने का अवसर 
यदि उपस्थित हो जाय तो उसे पहले से दुगुना प्रायश्चित्त करना चाहिए ।” 


बापूजी ने अपना प्रवचन समाप्त किया तब ऐसा मालूम हुआ मानो 
हम अपने को भूल गए हूँ । रामदासकाका फिर से उनके पास पहुंचे और 

उनके साथ उपवास में शामिल होने की स्वीकृति पाने के लिए आग्रह करने 
लगे। तब वापूजी ने सोच-विचार कर यह घोषित किया कि जिनकी इच्छा 
हो वे सब उनके उपवास के पहले और आखिरी दिन उपवास कर सकते हें । 
यह स्वीकृति मिलने पर छोटे-बड़े सभी के मुख पर छाई हुई विपाद की 
छाया कुछ कम हो गई । 


: ४६ : 
फिर उपवास 


महात्मा टाल्स्टाय, महान विचारक रस्किन और राजयोगी श्रीमद 
राजचन्द्र, इन तीन मानव-विभूतियों ने बापूजी के हृदय को अभिभूत कर लिया 
था और इन तीनों के उच्चतम आदर्शों का अनुशीलून करके बापूजी उनके 
अनुसार आचरण करने का सतत प्रयत्न करते थे । 


उनकी आराधना फीनिक्स में चोटी तक पहुंच गई थी । मजदूर और 
वकील, सम्पादक और चपरासी को दिन भर की मजदूरी का मेहनताना 
एक-सा ही मिले, क्योंकि सबका पेट एक-सा ही होता हे,” रस्किन का यह 
सिद्धान्त वहां अच्छी तरह अमर में छाया जाता था। बापूजी, उनके प्रथम' 
सहायक और निम्न सेवकों के रहन-सहन का स्तर अलरूग-अलछग नहीं था | 
सर्वोदिय समाज का वहां स्पप्ट दर्शन होता था। “कस कर मजदूरी की जाय 
और नित्यप्रति पसीना बहाने के बाद ही भोजन किया जाय” ---_यह टाल्स्टाय 
की धन बापूजी ने फीनिक्स के बच्चे-बच्चे में भर दी थी। जो व्यक्ति उत्पादक 
शरीर-श्रम करने में आगे निकल जाता था वह अपने को धन्य समझता था । 
अनशन-ब्रत का श्रीगणेश करके बापूजी ने राजचन्द्रजी की वाणी में प्रदर्शित 
जैन-दशन की इस महत्वाकांक्षा को भी फीनिक्स के वायमंडल में भर दिया 
कि 'मनष्य-देह हर तरह से एक बोझा हैँ । उससे मोक्ष पाना सबका कतेव्य 
है कठोर से-कठोर ब्रत धारण करके देह तथा इन्द्रियों का जितना बने अधिक 
दमन करने तथा हृदय में सभी प्राणियों के प्रति अहिसा की भावना को 
निखारते रहने में ही मानव-जीवन की सफलता हे । 


सात दिन का ही वह पहला अनशन कितना भयावह था, इसकी कल्पना 
अब नहीं की जा सकती । उन दिनों ऐसा प्रतीत होता था, मानो साक्षात 
मृत्यु हमारे सामने मूर्तिमंत खड़ी हो । मृत्यु का स्वागत परम-मित्र के रूप 
में करने की बापूजी की चर्चा हृदय को और भी व्यथित करती थी। दूसरी 

ओर उपवास की भारी कमजोरी के होते हुए भी प्रत्येक संध्या को प्रार्थना 
के समय बापूजी ज्ञान का जो गंभीर स्रोत बहाते थे, उसके कारण हमारा 
उद्देग और भी बढ़ जाता था। समझ में नहीं आता था कि उस भव्य ऊचाई 
तक पहुंचने के लिए बापूजी क्या-क्या कर बैठेंगे और यदि वह सचमुच ही चल 
बसेंगे तो हम किस मुंह से दुनिया में रह पायंगे । 

बापूजी ने अपना नित्यक्रम पूर्ववत्‌ चालू रखा मानों कोई विशेष 
बात ही न हुई हो। हम लोगों के वर्ग लेने में कमी नहीं आने दी। 
खुद उपवास कर रहे थे और हमें भोजन परोसते थे। भोजन के समय 
प्रसन्नता भी बनाये रखने में सावधान रहते थे । घूमने-फिरने का काम कुछ 
घटा दिया था, किन्तु आखिरी दिन तक चलते-फिरते थे, लेटे नहीं रहे । हमारे 
गीता के वर्ग में उन दिनों जो प्रवचन होते थे उनमें हमारा चित्त असाधारण 
रूप से एकाग्र रहता था । वापूजी को लेशमात्र भी परेशानी न हो इस खयाछ 
से सभी विद्यार्थी बहुत सीधे बन गए थे । आखिरी और सातवें दिन बापूजी 
कुर्सी पर बठे-बंठे हमारी साप्ताहिक परीक्षा के उत्तर-पत्र जांच रहे थे। 
उस समय दो मिनट के लिए अकस्मात उनका सिर झुक गया। सबने समझा 
कि उन्हें मूर्छा आ गई है । क्या किया जाय ? इस सोच-विचार में ही हम लोग 
थे कि बापूजी ने आंखें खोल दीं। वह तनकर बेठ गए और हमारी कापियां 
को जांचने का काम फिर शुरू कर दिया। मध्याक्लू का सारा काम भी नियम- 
पूर्वक पूरा किया। 

उपवास के सातों दिन तक श्रीमद्‌ राजचन्द्र के एक मननीय गुजराती 
भजन का प्रारायण किया गया, जिसमें पन्द्रह कड़ियां थीं और उन 
गूजराती लोक-गीत की तर्ज में गाने में काफी समय लगता था। आरगन 
(हारमोनियम जैसा एक अंग्रेजी वाद्य) पर मणिलालकाका ज्योंही उसकी 
स्वर-लहरियां बजाते थे, सारा वातावरण भावादई हो जाता था। मगनकाका 
अपने गंभीर कण्ठ से उस पद्म की शब्दावली गाते और मेरी माताजी और 
दूसरी बहनें तथा विद्यार्थी एक साथ गद्गद्‌ कण्ठ से उसको दोहराते थे । 
भजन हो जाने के बाद बापूजी उसका अर्थ समझाते थे और फिर अपनी 
भावना का प्रवाह वाणी द्वारा बहाते थे । उस भजन की कुछ पंक्‍्तियां निम्त 
लिखित हें : 

अपूर्व अवसर एवो क्यारे आवशे, क्यारे थईश बाह्याग्तर निर्त्रंथ जो ? 

ऐसा अपूर्व अवसर कब प्राप्त होगा जब कि हम अन्तर-बाह्य की 

ग्रंथियों से निःशेष हो जाय॑गे ? 
सर्व संबंबनुं बंबन तीक्षण छेदीने, विचरीशुं कब महत्पुरुषने पंथ जो ? 

सब प्रकार के संबंधों का तीक्षण वचन काटकर महापुरुषों के पथ पर 
हम कब विचरण करेंगे ! 
बहु उपसर्ग कर्ता प्रत्ये पण क्रोध नहीं वंदे चक्ती तोपण न सके मान जो। 
जो हमारा अतिदशय उत्पीड़न करता हो---जो हमें बेहद सताता हो--- 
उसके प्रति भी हमारे दिल में क्रोध पेदा न हो, और चक्रधारी महाराजा- 
धिराज भी यदि हमारे पर छए, तब भी हमारे मन में अभिमान का पता 
तक न हो ! 
देह जाय पण माया थाय न रोम मां लोभ नहीं छो प्रबल सिद्धि निदान जो । 


भले ही शरीर गिर जाय, लेकिन माया का कुस्पर्श हमारे रोम में भी 
न हो और चाहे बड़ी-से-बड़ी सिद्धि निश्चित रूप से हाथ आनेवाली हो फिर 
भी उसके लोभ में हम न फंसे । 
जीवित के मरणे नहों न्यूनाधिकता भव मोक्षे पण वर्ते शुद्ध स्वभाव जो । 


चाहे जीवन बना रहे, चाहे मरण सिर पर आ जाय, दो में से किसी को 
भी हम न्यूनाधिक न समझें । संसार में हों या मोक्ष-स्थिति में पहुंच जाय॑ दोनों 
परिस्थितियों में हमारा स्वभाव विजुद्ध वना रहे । 

मोह स्वयंभू-रमण समुद्र तरी करो बढ्दीसींदरीवत्‌ आकृति मात्र जो । 

अपने-आप ही अन्तर में लहराता हुआ मोह का जो समुद्र हैं उसको 
पार करके जली हुई नारियल की रस्सी की तरह केवल आकृति रूप ही 
हमारी स्थिति कब बन जायगी ? अर्थात्‌ जिस प्रकार नारियल की रस्सी 
सारी जल जाने के बाद भी देखने में बटी हुई तैयार रस्सी जैसी ही दीख 
पड़ती है, पर वास्तव में वह रस्सी नहीं राख ही होती है, उसी प्रकार हमारे 
दरीर का अहंकार, मोह आदि पूर्णतया जलकर समाप्त हो जाय और मृत्यु 
के दिन तक शरीर बना रहे तो केवल आकृतिमात्र ही रहे, उसमें आसक्ति 
की ताकत कुछ भी न रहे | ऐसी स्थिति कब आयगी ? 


एह परम पद प्राप्तिनू धर्य ध्यान में गजा वगरनों हाल सनोरथ रूप जो । 
उस परम-पद की प्राप्ति पर मेंने अपना ध्यान लगाया है, यद्यपि उसे 
पाने में म॑ असमर्थ हुं और इस समय तो वह केवल मेरे मनोरथ के रूप में ही 
हे । 
तो पण नि३चय राजचन्द्र मनने रह्मो प्रभु आज्ञाएं थाशुं तेज स्वरूप जो। 


_ फिर भी राजचन्द्र के मन में यह पक्का निरचय हैं कि ईश्वर की आज्ञा 
से में वह उच्च स्वरूपमय बन ही जाऊंगा। 

सातवीं रात को इस भजन की अन्तिम पंक्तियों की व्याख्या बापूजी ने 
की और जो निश्चय राजचन्द्र ने किया था, वही बापूजी ने अपने लिए भी 
जोरदार शब्दों में दोहराया । कवि ने तो उस आदर्श तक पहुंचने के लिए 
कोई दूर का समय सूचित किया है, परन्तु बापू को उसमें विलम्ब और प्रतीक्षा 
असह्य प्रतीत हो रही थी। उनके मुख पर इतना दुढ़ संकल्प प्रकट ही रहा 
था, मानो वह उस अपूर्व अवसर को अपनी मुट्ठी में शीघ्र ही बांध लेगे। 

प्रवचन की समाप्ति पर बापू ने अपना प्रिय भजन वैष्णवजन' गाने को 
कहा । संभवतः भक्त प्रह्लाद और उसके पिता हिरण्यकश्यप के बीच के 
संवादवाला गुजराती भजन भी उस समय गाया गया था। सातों दिन निर्विध्न 
बीत जाने के लिए ईइवर के प्रति कृतज्ञता प्रकट करते हुए हम लोग रात्रि 
के विश्राम के लिए चले गए | 

दूसरे दिन बापूजी ने अपना उपवास खोल दिया । कलनबेक और . . . 
के उपवास भी समाप्त हुए। कैँछनबैक सात दिन की अवधि में अधिक दुर्बल 
हो गए थे, पर उनके मुख पर शान्ति झलक रही थी। . . . ने भी धैर्य और 
बहादुरी के साथ उपवास पार किया । 

उपवास को पारणा होने के दिन से ही बापूजी ने दिन में एक ही बार 
खाने का अपना ४॥ मास का ब्रत शुरू कर दिया। कमजोरी दूर होने तक भी 
नहीं रुके । जिस उद्देश्य से अनशन किया गया था, उसकी फल-प्राप्ति मुझ 
बालक को समझ में आनी कठिन थी; लेकिन उसके बाद से फीनिक्स में 
उपवासों का सिलसिला बढ़ गया। मुझे ऐसा स्मरण है कि . . . बहन ने बापू- 
जी के बाद चार-पांच दिन का उपवास किया था, और कई दिनों तक उन्होंने 
मौन धारण कर रकक्‍्खा था। दूसरे लड़कों ने भी एक-एक, दो-दो दिन के उप- 
वास किये थे और एक दिन का उपवास मैंने भी किया था ऐसा याद है । 

श्री वेस्ट को अपना मकान बहुत छोटा पड़ता था। उसमें सुधार 
करने और कमरे बढ़ाने का काम कई महीनों से थोड़ा-थोड़ा होता था । 
परन्तु वेस्ट साहब की बहुत-सी परेशानियों को देखकर बापूजी ने एक 
सप्ताह में ही उस काम को पूरा करने का निश्चय किया। सबके साथ 
विचार-विनिमय करके पूरे सप्ताह भर पाठशाला बन्द रखने की योजना 

बनाई गई। साप्ताहिक पत्र तो बन्द रह नहीं सकता था, इसलिए यह सोचा 
गया कि छापाखाने में काम करनेवाले सभी बड़े व्यक्ति उस काम से मुक्त 
किये जाय॑ और केवल लड़के ही अपना संगठन करके इंडियन ओपीनियन' 
का उस सप्ताह का अंक प्रकाशित करें। 


लड़कों ने उत्साहपूर्वक यह बीड़ा उठा लिया और वेस्ट साहव का 
घर बांवने के लिए छापाखाने के प्रत्येक बड़े आदमी को मुक्त कर दिया गया । 
पकी उम्र वाले श्री काबाभाई का शरीर धूप में कड़ा काम करने योग्य नहीं 
था और उनके बिना वेस्ट साहब का घर बांधने में ढील होती ऐसी वात भी 
नहीं थी। फिर भी गुजराती कम्पोर्जिंग का एक-तिहाई हिस्सा अकेले ही कर 
लेने वाले उस वृद्ध को भी छापाखाने से लड़कों ने छट्टी दे दी ताकि लड़कों 
के यज्ञ में कमी न आवे । बापूजी से हमारी मंडली ने यह वादा ले लिया कि 
चाहे कितनी ही उलझन पेदा हो, शूक्रवार से पहले एक भी बड़ा व्यक्ति 
हमारे काम में दखल नहीं देगा। 


इस प्रकार छापाखाने का पूरा राज्य लड़कों के सिपुर्दे करके बापूजी 
ने मिस्त्री का काम अपने हाथ में ले लिया | बापूजी, मगनकाका, श्री वेस्ट 
आदि को बढ़ई के काम का कुछ मुहावरा हो गया था, दूसरों को परिश्रम 
करने में आपत्ति नहीं थी, इसलिए अलादीन के चिराग वाले मकान की 
फूर्ती से वेस्ट साहब का घर बनने लगा। बापूजी को उस काम में लगे हुए 
देखते ही बनता था। वह उस काम के लिए उस देह में प्रचलित नीले रंग का 
पतलन पहनते थे, जिसमें दस-बारह जेबें होती थीं--दो-दो जेबें जांघ 
के ऊपर, दो-तीन कमर पर, दो अगल-बगल में; इसके अलावा चमड़े का 
एक-दो जेबों वाला और पीतल की कई कड़ियों वाला कमर बंद भी था । 
इन विविध जेबों में बापूजी छोटी-मोटी कीलें, स्क्र, वाशर, हथौड़ी, जम्बूर, 
पेंचकस आदि लगा लेते थे। वह पतलन क्या, बढ़ई का एक थैला ही था। 
उस थेले से सुसज्जित होकर वापूजी छप्पर के ऊंचे-से-ऊंचे स्थान में 
पहुंच जाते थे और वहां कड़ी धूप में, अभ्यस्त बढ़ई की तरह एकाग्रता से 
घंटों टीन की नालीदार चहूरों को कीलों से जड़ने का काम करते रहते थे। 
बापूजी के साथ ही मगनकाका भी रहते थे जो काम में उनसे सवाए थे। 
दूसरे भी सभी लोग पूरे जोर से अलग-अलग काम में ऊूगे रहते थे। फीनिक्स 
को चारों दिशाओं में दिन भर कील आदि के ठोंकने की प्रतिध्वनि 
गूृंजती रहती थी। उसे सुनकर हम लोगों को अपना काम करने में और 
भी जोश आता था । 


बापूजी ने विद्यार्थियों को अकेले ही साप्ताहिक छापने का काम दिया । 

उसका और भी कारण था। हम छोगों में जो अधिक सयाने थे उन्होंने काना- 
फूसी शुरू की कि अब पन्द्रह-बीस दिन में ही शायद सत्याग्रह-संग्राम छिड़ 
जायगा और हमारा भारत जाना रुक जायगा । अगर सभी बड़े व्यक्ति जेल 
चले जाय॑ तो विद्यार्थीगण इंडियन ओपीनियन' का प्रकाशन बन्द न होने दें, 
इसी हेतु बापूजी ने हमारी यह कसौटी की हैं । इसमें हमें अपना जौहर 
बता ही देना चाहिए । 

सप्ताह में अनेक वार किसी-न-किसी बड़े आदमी ने हम लोगों को 
व्यंग वाक्य सुनायें कि अब के शुक्रवार को हमें दुगना काम करना पड़ेगा। 
रात भर जाग कर भी मुश्किल से डाक पहुंचा पायंगे। परल्तु शुक्र की संध्या 
होने से पहले ही हमने अखबार के सारे पारसल बांध लिये और डाक के 
थैले बाकायदा भर कर तेयार कर दिये थे। संध्या के पांच वजे जब मकान 
के काम से छट्टी पाकर बड़े लोग हमारा काम जांचने आये, तब हम में से कई 
तो अपना काम पूरा करके खेलने के लिए चले गए थे और दूसरे जाने की 
तैयारी में थे। हमारे काम का परीक्षण करके उन बड़ों ने बापूजी को बधाई 
दी कि लड़के तो हमसे सवाए साबित हुए । बापूजी ने लड़कों को दाबाशी 
देते हुए कहा, मुझे यकीन था कि तुम लोग हमें हरा दोगे ।” बापूजी के 
इन शब्दों ने सब लड़कों को खुश कर दिया । 

आमतौर से शनिवार को एक पहर बीतने के बाद मुश्किल से 
अखबार के बंडल डाक के लिए रवाना किये जा सकते थे, लेकिन हमने 
दिन निकलते ही उन्हें स्टेशन पर पहुंचा दिया । 


लड़कों की इस सफलता के पुरस्कार स्वरूप बापूजी ने संध्या के समय 
खेल में हमारे साथ अपना कुछ समय देना स्वीकार किया । 

शिवपूजन सहाय--हममें सबसे बड़ा विद्यार्थी और कुप्पुस्वामी 
के बीच लंबी दौड़ लूगाने की छार्त हुई थी। शिवपूजन ने दावा किया 
था कि आश्रम से स्टेशन तक कोई भी लड़का मुझसे दस मिनट पहले दौड़ना 
शुरू करे तो भी में बाद में चछ कर उससे पहल लौट आऊंगा। दो लड़कों 
ने इस चुनौती को स्वीकार किया । छापाखाने के द्वार पर बापूजी स्वयं 
घड़ी लेकर खड़े रहे। स्टेशन पर श्री मगनभाई मास्टर को घड़ी के साथ 
पहले ही भेज दिया गया। कुप्पुस्वामी और गोबिन्द को बापूजी ने दस 
मिनट पहले रवाना किया और ठीक समय पर शिवपूजन को । हम लोग 
तमाशा देखने के लिए स्टेशन के रास्ते के अध बीच तक गये। कुप्पु- 
गोबिन्द करीब स्टेशन तक पहुंचे होंगे तब हमारे सामने से---आश्रम से कोई 
डेढ़ मील की दूरी पर--हिरन की तरह चौकड़ी भरता हुआ शिवपूजन दौड़ता 

हुआ निकल गया । घोड़े की तरह उसके नथुने फूल रहे थे। कुप्पु-गोबिन्द भी 
कम तेजी से नहीं दौड़े थे। परन्तु छोट कर ठीक १॥ मिनट पहले शिवपूजन 
बापूजी जहां घड़ी लिये खड़े थे, पहुंच गया। उसकी ,जय-जयकार से 
आकाश गंज उठा। मुझे कुछ ऐसा स्मरण है कि उन्तीस मिनट में शिवपुजन 
ने पांच मील की दौड़ उस ऊबड़-खाबड़ पगडंडी पर पूरी की थी । 

कुछ दिन बाद दक्षिण अफ्रीका के एक न्‍्यायारूय ने भारतीय महिला 
के सम्बन्ध में ऐसा एक फंसला दिया जिससे भोरत में हिद-मस्लिम विधि से 
विवाहित पत्नी दक्षिण-अफ्रीका में अनधिकृत पत्नी बन जाती थी। दक्षिण 
अफ्रीका में बापूजी की सत्याग्रह की लड़ाई को उस समय तक छः-सात वर्ष 
हो चुके थे, लेकिन तब तक उसमें किसी स्त्री सत्याग्रही का प्रवेश नहीं हुआ 
था । अब, जब कि दक्षिण अफ्रीका की सरकार ने भारतीय लग्न-विधि को 
गरकाननी घोषित करके भारतीयों की--और विशेषतः भारतीय 
स्त्रियों की--धामिक भावना पर अनपेक्षित आक्रमण किया, तो उसके 
विरोध में बहनों का भी सत्याग्रह करके जेल जाना आवश्यक हो गया । बापू- 
जी ने अपनी रीति के अनुसार महिल्श-सत्याग्रही को जेल भेजने का श्रीगणेश 
अपने ही घर से करना आवश्यक समझा । परन्तु अपनी ओर से पृज्य बा के 
सामने यह प्रस्ताव रख कर उनको वह असमंजस में नहीं डालना चाहते थे । 
इसलिए उन्होंने बहनों के जेल जाने की प्रथम चर्चा मेरी माताजी और 
काकी से की। बापूजी ने दोनों से यह वादा ले लिया कि दक्षिण अफ्रीका 
में और कोई स्त्री जेल के लिए तेयार न हो, तो भी उनको सत्याग्रह में कृदना 
होगा । जब पृज्य कस्तूर बा को बापूजी के इस आह्वान का पता चला तब 
वह खुद ही जेल जाने के लिए तत्पर हो गईं । पूज्य बा के लिए जेल जाना 
साधारण बात नहीं थी, क्योंकि तब वह बीमार थीं और केवरू फलाहार 
करने का ही उनका ब्रत था । इस ब्रत के कारण जेल में अत्यधिक कष्ट 
भोगने पड़ें और प्राणों की बाजी लगा देनी पड़े, ऐसा स्पष्ट भय था। परन्तु 
इस भय को समझते हुए भी पूज्य बा ने अपना नाम महिला-सत्याग्रहियों में 
सर्वप्रथम रखने का आग्रह किया तथा बापूजी ने उसे सहर्ष स्वीकार कर 
लिया । इस प्रकार फीनिक्स से कुल मिला कर ४ महिलाएं जेल जाने के 
लिए तैयार हो गईं | ये थीं--पूज्य बा, मेरी माताजी, मेरी चाची और 

बापूजी के परम मित्र डा० प्राणजीवनदास मेहता की पुत्री जयकुंवर बहन । 


तीन-चार दिन बाद निश्चित रूप से पता चल गया कि हमारे घर 
से तीन व्यक्तित जेल जायंगे---घिताजी, माताजी और काकी। मगनकाका 
“इंडियन ओपीनियन' के काम तथा आश्रम के सब बच्चों की देखभाल के 
लिए रुक जाय॑ंगे । 

पाठशाला में बैठकर पढ़ने में अब हमारा जी नहीं रूगता था । बापू- 
जी से हमने कहा भी कि चाहे देश के लिए चलना हो चाहे जेल के लिए, 
हमें भी तब तक की छट्ठियां दे दी जायें । परन्तु वापूजी ने साफ इनकार कर 
दिया और कहा : 


“इस तरह पढ़ाई वन्द करना गलत होगा । यदि सब लड़के जेंल चले 
जाय॑ तो भी पाठशाला का थोड़ा बहुत क्रम तो जारी रखना ही चाहिए। 
पढ़ाने वाला शिक्षक न रहे तो लड़के आपस में एक-दूसरे की सहायता करके 
पढ़ें । और कुछ नहीं तो नित्य नियम से थोड़ा समय गणित का अध्ययन ही 
किया जाय | छटपन में गणित सीख लिया जाय तो बाकी बातें बड़ेपन में 
भी सीखी जा सरकंगी। इसलिए गणित के स्वाध्याय में एक दिन का भी 
प्रमाद उचित नहीं हैं । 

इस प्रकार फीनिक्स का नित्यक्रम चलता रहता था पर दिन भर बातें 
प्रयाण की ही होती थीं और नजीर की प्रसिद्ध गज़ल की निम्नलिखित 
पंक्तियां मानों हमारे श्वासोछ॒वास का अंग बन गई थीं : 


हैं बहारे बाग दुनिया चंद रोज। 
देख लो इसका तमाद्या चंद रोज ॥ 
ऐ मुसाफिर कूच का सामान कर । 
इस जहां में हे बसेरा चंद रोज ॥॥ 
तुम कहां औ' में कहां ऐ दोस्तो! 
साथ हे मेरा तुम्हारा चंद रोज ॥ 
जेल जाने की चर्चा के साथ ही लड़कों में फीनिक्स के बाहर की चर्चाएं 
भी होने लगीं । इन चर्चाओं का सार यह था कि फीनिक्स तथा जोहान्सबरग्गें 
से.जो मूटठी भर सत्याग्रही तैयार हो रहे हें, उन्हें बड़ा कठिन मोर्चा लेना 
होगा । वापूजी बड़ा भीषण युद्ध ठान रहे हैं । इस बार की जेल-यात्रा कोई 
खिलवाड़ न होगी । इसीलिए बापूजी चुन-चुन कर कच्चे व्यक्तियों को 
फीनिक्स से घर लौट जाने के लिए कह रहे हैं । 

एक दिन जव में स्टेशन पहुंचा और स्टेशन मास्टर के हाथ में मेंने 
“इंडियन ओपीनियन की डाक दी तो वह बोले, “मिस्टर गांधी से कहना 
कि केपटाउन से जनरल स्मट्स का तीन सौ शब्दों का तार आया है । डरवन 
वालों ने यहां खटखठाया पर मुझे लेने की फुरसत नहीं थी, इसलिए वह 
शाम की ट्रेन से पांच बजे यहां आ जायगा 

पांच बजने में मुश्किल से डेढ़ घंटा वाकी था | पर इतनी देर स्टेशन 
रुका रहना मेने ठीक नहीं समझा । चार दिन से जिस तार की बड़ी आतुरता 
से प्रतीक्षा की जा रही थी उसके आने का समाचार मेने दौड़कर आश्रम में 
बापूजी के पास पहुंचाया । सारे आश्रम में विद्युद्वेंग से तीन सौ शब्दों के 
तार की चर्चा फेल गई | और यह पक्‍का अनमान हो गया कि तार में 
समझौते की बात नहीं होगी । सत्याग्रह छिड़ कर ही रहेगा । 


संध्या की प्रार्थना से पहले तार बापूजी के हाथ में आ गया । 
प्रार्थना में उन्होंने मेरी माताजी से वह गुजराती भजन गाने को कहा, जिसमें 
भट्ट प्रेमानन्द ने बड़ी करुणापूर्ण वाणी में नल राजा के परित्याग के बाद 
दमयन्ती की विपदा दरसाई है 


“बदरभी वनमां वलवले अंधारी छे रात” वाला वह भजन समाप्त 

होने पर बापूजी का यह प्रवचन हुआ 
अब जेल जाने का दिन आ पहुंचा हैँ । जेल जाना कोई खेल नहीं 

है, दिन भर पत्थर फोड़ने पड़ेंगे, सूखी और कड़ी जमीन को खोदना पड़ेगा । 
हाथ बहुत दुखने लगेंगे और खाने का महाकष्ट होगा । स्वाद का नाम नहीं 
उबला हुआ दाल-चावल भी स्वच्छ मिले तो गनीमत। उपवास के मौके भी 
आयंगे और उपवास के समय भी काम प्रा करना होगा । बेहोश होकर 
शरीर के गिर जाने तक काम करने से इनकार नहीं करना होगा । इसलिए 
इन कष्टों के बारे में अब भी तुम सब जितना चाहो सोच लो । जेल में जाने 
के बाद दख सहन हो सकें, आंख से आंस बहने लगें, इससे बेहतर हे कि 
जेल न जायं । इस समय सोलह व्यक्ति यहां से जाने के लिए तयार हें उनमें 
से दस ही जायंगे, शेष रुक जायंगे तो में जरा भी बुरा नहीं मानूंगा, किन्तु 
एक बार जेल में जाने के बाद चाहे कितने ही वर्ष तक यह संघर्ष जारी रहे 
कोई जेल जाने से मकर जाय यह नहीं चलेगा। रणक्षेत्र में जाकर पीछे 
कदम हटाने से न जाना जच्छा हैं । 

बापूजी के इन वचनों को बड़ी गम्भीरता से सबने सुना और पांच- 
दस मिनट तक कोई कुछ बोला नहीं । तब बापूजी एक-एक से व्यक्तिगत 
प्रश्न करने लगे । बाहर रहने के लिए कई लालच भी उन्होंने बताए और 

सबको काफी हंसाया, लेकिन सोलह में से एक भी अपना नाम लोटाने के 
लिए तैयार नहीं हुआ। अन्त में बापूजी ने माताओं को दुवारा चुनौती देते 
हुए कहा : 

“एक बार जेल जाकर छूटने के बाद यदि तुम' देखोगे कि तुम्हारे 
बच्चे निराधार हो गए हें तो भी दुबारा जेल जाने से रुकना नहीं होगा। 
बच्चों को संभालने वाला ईव्वर बैठा ही है। वह समर्थ है, चाहेगा तो तम्हारे 
हाथ में रहते हुए भी बच्चों को बीमार कर देगा और चाहेगा तो तुम्हारी 
अनुपस्थिति में भी उनका हजार गुना भल्ग करेगा । इसलिए बच्चों के मोह 
में पढ़कर तुम कत्त व्य से चूक जाओ यह ठीक न होगा। इस बात पर पुनः- 
पुनः सात बार विचार करने के बाद तुम लोग जेल के लिए प्रयाण करना। 
गरूत जोश में, मत चल देना ।” 

दिन सोमवार का था और तारीख १६ दिसम्बर, सन्‌ १९१३ । 
पूर्वे क्षितिज से सूर्य के ऊपर आने के साथ-साथ आज सारे फीनिक्स का दृश्य 
ही बदल गया था। पाठशाला और खेत का काम बिलकुल बन्द था। सब 
लोग सत्याग्रहियों की टोली के प्रयाण की तैयारियों में व्यस्त थे । जो लोग 
जाने वाले नहीं थे वे संस्था के काम का बोझ अपने कंधों पर लेने को तैयार 
हो रहे थे । 

रसोई-घर में बापूजी रसोई की मेज पर बड़ी फुर्ती से काम में जुटे 
हुए थे। वहां पर पूज्य कस्तूर बा और मेरी माताजी का उपस्थित न होना 
एक नई बात थी। माताओं के बिना रसोई-घर खाली-सा दीखता था । 
परन्तु महिलाओं के सहयोग के अभाव में रसोई का काम शिथिल न होने 
देने के लिए बापूजी कटिबद्ध थे । मगनलालकाका बापूजी की सहायता 
कर रहे थे और दोनों ने मिल कर चपातियों का ऊंचा ढेर बना दिया था । 
पाव रोटी के लिए बहुत कड़ा आटा मलना था और वह मजबूत हाथों से 
करने का काम था । उसे करने में देवदासकाका अपनी सारी ताकत छूगा 
रहे थे । मुझपर साग बनाने का काम था । 


रसोई का काम करते हुए बापूजी उन सभी को स्वस्थ चित्त से उत्तर दे 
रहे थे, जो यात्रा में अपने साथ ले जाने के सामान के बारे में पूछने आते थे । 

यह विदाई का दिन था और रणसंग्राम में झूझने वालों के लिए 
घर का यह अन्तिम भोजन था। भोजन की घंटी बजनेतक बापूजी ने 
अनेक-विध रसोई तैयार कर दी । चपाती, खीर, सब्जी, टमाटर आदि की 
चटनी, खजूर भिगो कर तैयार किया गया मधुर रस, और कढ़ी-भात आदि 
चीजें तेयार की गई थीं। सार यह कि किसी त्योहार या उत्सव के दिन 
फीनिक्स में हम लोगों को जो भोजन मिला करता था उससे भी श्रेष्ठ 
भोजन आज का था। बापूजी ने स्वयं बड़े प्रेम से और कुछ आग्रह से भी 
सभी को भोजन परोसा । 

शाम के चार बजे रेलगाड़ी छुटने वाली थी। स्टेशन जाने के लिए 
अभी तीन घंटे का समय था । जेल जाने की बातें तो महीनों से चलती थीं पर 
अब प्रयाण सन्निकट आ गया तो सभी के सामने आगे आनेवाली भीषण 
परिस्थिति का सारा चित्र उपस्थित हो गया । बापूजी ने बीसियों बार 
दोहरा कर जिन कठिनाइयों की सम्भावना दर्शाई थी, वे सब मानो एक साथ 
फीनिक्स-वासियों के स्मृति-पठ पर मंडराने छूगीं । उन बातों का निचोड़ 
इस प्रकार था : 

१. प्रवासी भारतवासियों के खून को चूस लेनेवाले कानून जब- 
तक हटाए न जाय॑ तबतक सत्याग्रह लगातार चालू रखना होगा चाहे कितना 
ही संकट क्‍यों न भुगतना पड़े । 

२. जबतक तीन पौंड का विनाशकारी कर उठा न लिया जाय, 
जेल जाने का सिलसिला कायम रखा जायगा । 


३. उस कर का बोझा जिन गरीब गिरमिटिये भाइयों पर पड़ता 
है, वे खुद इस संघर्ष में सहायता देंगे या नहीं, देंगे तो कितनी देंगे, यह शंका- 
स्पद होने पर भी हमें अन्त तक झूझना ही होगा । 

४. यदि हमारे सहयोगी और भारतवासी भाई इस सत्याग्रह 
से ऊब जायं, उन्हें यह सत्याग्रह व्यर्थ मालम देने लगे और वे सत्याग्रह के 
युद्ध में साथ देना छोड़ दें तो भी आज के दिन प्रयाण करनेवाले सोलहों 
व्यक्तियों को अपनी निन्‍दा सहन करके भी आगे बढ़ना ही है, दम लेना है 
ही नहीं । 

५. जबतक फीनिक्स का नाम-निशान भी है, तबतक हार मान 
क्र बेठने का अवसर नहीं है । यह निश्चय करके ही आज के ग्रयाण का श्री- 
गणेश होना चाहिए । 

बापूजी की इन बातों को याद करके प्रत्येक फीनिक्सवासी अपने आपमें 
ड्ब-सा गया था, उद्वि्न और चिंतित हो उठा था, कि जाने कब हम फिर 

मिलेंगे ! कहां जा कर फंसेंगे ! 

दो बजने पर सब के बिस्तर आदि एक ठेले में लाद कर स्टेशन भेज 
दिये गए और सब लोग प्रार्थना के कमरे में एकत्रित हुए। सब के आ जानें 
पर बापूजी ने अपनी धीर-गम्भीर वाणी में इस आशय की बातें कहीं 


“देखो, लाज रखना। इस समय जैसे उत्साह में और आनन्द में हो उसी 
प्रकार के उत्साह और आनंद में रहना, चाहे कितना ही दुख क्यों न सिर पर 
आ जाय ! मत्य की घड़ी आ पहुंची हो तव भी हमारा उत्साह तिल मात्र 
ढीला नहीं होना चाहिए । तीन महीने की कद तो कुछ बात हे ही नहीं ॥ 
उसमे तो चैन है, आराम है। वहां पर पहनने के लिए बस्त्र, लेटनें के लिए 
बिस्तर और भोजन के लिए अन्न नियमपवक मिलता रहेगा। मजदूरी करनी 
पड़ेगी सही, परन्तु वह किसी को अखरनी नहीं चाहिए। हां, आत्मसिद्धि के 
लिए वह मुश्किल बात रहेगी परन्तु हम लोग यहां मजद्री नहीं करते क्या ? 
' वास्तव में हम तो अधिक मजद्री करते हैं । यदि सच्ची नीयत से, जरा-सा 
भी आलस्य न करके, मजद्री करोगे, अपनी परिश्रम शक्ति को तिल भर भी 
नहीं चुराओगे, तो फिर वार्डर को तुम पर पहरा ही क्‍यों देना पड़ेगा ? 


मुझे पता है कि तुम नौजवान हो और जेल के कच्चे-पक्क वाडंरों का 
जरा-सा भी कडआ दब्द सह नहीं पाओगे । तुम लोगों का खून खोल उठंगा; 
लेकिन तब भी में कहंगा कि तम लोगों को सब सहन करना ही चाहिए 
यही हमारी तपश्चर्या हैं। क्रोध हमें जरा भी नहीं करना चाहिए। तपस्वी 
यदि क्रोध करे तो उसका तपोबल वथा हो जाता है। हमें तो संपर्ण रूप से 
निर्दोष बना रहना है। यदि तम लोग अपनी निर्दोषिता बनाए रखोगे तो जेल 
के साजंट-वार्डर के अनुचित शव्द तमको नहीं चभेंगे, आसानी से उनकी 
बातें अनसुनी कर पाओगे। भोजन के लिए या अन्य छालूच के कारण किसी 
को घूस देने या कोई चीज चराने के मोह में भूलकर भी नहीं पड़ोगे, ऐसी में 
आाशा करता हूं | एंसी ट्च्ची बातों में जी छोटा करने वाले पर यह भरोसा 
कंसे किया जा सकता हूँ कि जब फांसी पर झूलने की बात आयगी तब वह 
कमजोर नहीं पड़ जायगा ! 


“नौजवान बालकों के लिए में अपनी बात कह चका । जो इनमें बड़े 
हैं उनके लिए तो कहने की कौनसी बात हो सकती हैं। सत्य ही हमारा 
राजमार्ग हूं । उस राजमार्ग से हम कहीं लछढ़क न जाय॑ं, यह सम्हालें। यह 
सम्हालन म॑ दुख-सुख की आंधियां उठेंगी और साफ होती रहेंगी। जिस 
प्रकार सुख सदा के लिए नहीं टिकता, उसी प्रकार दुख भी नित्य का नहीं 
होता । बात यह हैँ कि दुख से व्याकुल हो उठनेवाले के लिए दख के दिन 

अति दीघध॑ बन जाते हैं । यदि अपने मन को बाकायदा लगाम में रखें और 
सत्य के राजमार्ग से चूके नहीं तो हमारी जीत निश्चय ही हैँ। बहुत दर तक 
निगाह दौड़ाकर मायस होने से बेहतर है कि दर तक निगाह दौड़ावे ही नहीं। 
हमारा कदम सच्चा और अडिग होगा तो चाहे कितना ही लम्बा रास्ता 
क्यों न हो, अवश्य पार हो जायगा । 


“दसरी बात यह है कि दखों से दब जाने पर, जेल में न्याय प्राप्त करने 
के लिए पांच-पांच सात-सात दिन तक जब अनशन करना पड़ेगा और 
जब मन डांवाडोल होंगे तब तुम्हारे दिल में यह बात उठेगी कि हम औरों 
के लिए क्यों दुख भोगते रहे ! जेल से बाहर हमें किस बात की कमी हें, 
जो हम इस झंझट को मोल लेते फिरें ॥ तीन पौंड का कर हमारे सिर पर कहां 
हैं? हमें कहां ट्रांसवाल में घुसना है ? चेन से नेटाल में रह रहे थे, वहां से 
यहां कहां आ फंसे ? इस प्रकार की अनेक तरंगे उठेंगी। परन्तु ऐसे विचार 
क्षण भर के लिए भी शोभा नहीं देते । 


“हम छोग नरसिंह मेहता का जो पद अनेक बार गाते हैं उसमें सर्वप्रथम 
बात यही तो बताई गई है कि पर द:खें उपकार करे तोये मन अभिमान न 
आगे रे। अर्थात दूसरे के दख में उसकी सहायता करने पर भी जो अपने 
मन में अभिमान न लाये वही वेष्णवजन है। हममें कई ऐसे हैं जिनके गले में 
तृलूसी की माला है। हम लोग वेष्णव जन्मे हुए हें। हमारा धर्म हैं कि औरों 
केद्ख में हम दुखी हों ।औरों के दुख से दुखी होने के अतिरिक्त हम 
और कुछ भी नहीं कर सकते। गेरों का क्या अपने सगे भाई का दख भी दर 
करना हमारे हाथ की बात नहीं होती । दुख तो ईद्वर ही दर करता है। 
जो बात ईदवर करता हैँ, जिसमें हम तिलमात्र भी कमीबेशी नहीं कर पाते 
उसके बारे में हम अभिमान से क्‍यों फूलें ? भरतजी जाकर नंदीग्राम में क्‍यों 
रहे थे ? अयोध्या में उनके लिए क्‍या कष्ट था ? वहां सब प्रकार से आराम 
ही तो था। फिर भी जब राम वनवास के दुखों को भोग रहे हों तब भरत से 
किस प्रकार सुख की सेज पर सोया जा सकता था ? हमारे मन में जरा-सी भी 
शंका पंदा हो, दुख से भागने की तरंगें उठ खड़ी हों, तो यह सारी बातें जो 
नित्यप्रति हम लोग रामायण में पढ़ते रहे हें, और भजनों में अलापते रहे 
हैं उनपर गौर करना चाहिए। उन वचनों में क्या उद्देश्य छिपा है यह खोजते 
रहना चाहिए। ऐसा करने पर राम हमारी सहायता के लिए दौड़ आयगा 
और हमारे हृदय में बस जायगा । अन्तर में अत्यधिक बल प्राप्त होगा और 
उसी शक्ति के सहारे गरों के दखों के लिए प्रसन्न-वदन से मरने में भी तम 
अपने कदम को पीछे नहीं हटाओगे 

इसके बाद बापूजी ने पूज्य बा और मेरी माताजी आदि को संबोधित 
करते हुए कहा : है 

“तुम बालकों को छोड़कर जा रही हो, उनकी संभाल ईश्वर करेगा। 
तुम उनकी कुछ भी चिन्ता न करना। वहां जेल में बंठे-बेठे रामताम का 
जाप करते रहना और प्रसन्न रहकर अपने कत्तेव्य का पालन करना बस 
होगा । बच्चे यहां पर खुश रहेंगे। बस अब पहले वेष्णव जन” और बाद में 
सुख दुःख मनमां न आणीए' वाला भजन हम सब मिलकर गा छें 
और फिर चले ।” 

मेरी माताजी ने भजन का प्रारम्भ किया। उनका अनुसरण पच्चीस- 
तीस लोगों ने किया, परंतु किसी की कंठ-ध्वनि खुल कर नहीं निकल रही 
थी । सब गद्‌-गद हो उठे थे। प्रार्थना-खंड का सारा वातावरण करुण-गंभीर 
कंपन से भर गया। दोनों भजन समाप्त होने पर बापूजी ने अंतिम आदेश 
दिया : | 

“इन दोनों भजनों को अपने पाथेय के रूप में अपने साथ रख लो, 
इनका स्मरण करते रहता और इनके अर्थ को समझकर उसके अनुसार 
चलना ।* 

कुछ क्षणों के लिए सत्र शांति फल गई। कोई एक-दूसरे की ओर 
आंख उठा कर देखता तक नहीं था, मानो सभी व्यक्ति अपने अंतस्तलरू की 
गहराई में गोता लगा रहे थे । कई वीरों की--योद्धाओं की--आंखों में 
आंसू दिखाई दिये। मुझ जैसा बालक ऐसे समय माताओं की मंडली की ओर 
देखे यह स्वाभाविक था। मेंने देखा कि पूज्य कस्त्र बा और अन्य माताएं 
बड़ी कठिनाई से अपने आंसुओं को रोक रही थीं । 

थोड़ी देर में सब उठ खड़े हुए और चंद मिनटों के बाद सब सत्या- 
ग्रही योद्धा और फीनिक्स में रुकने वाले व्यक्ति भी स्टेशन के लिए रवाना 
हो गए। रुकने वालों में उल्लेखनीय दो ही व्यक्ति थ---बापूजी और मगन- 
काका । सत्याग्रहियों की पहली टोली में सोलह वीरों के नाम ये थे : 

महिलाएं--१. पूज्य कसस्‍्तूर बा, २. श्री काशीबहन गांधी (लेखक 
की माता ), ३. श्री संतोक बहन गांधी (लेखक की काकी ) ,४. श्री जयकुंवर 
बहन । 

पुरुष---१. श्री पारसी रुस्तमजी सेठ (डरबन शहर के प्रसिद्ध व्यापारी 
ओर बापूजी के घनिष्ठ मित्र व सहयोगी), २. श्री छतत्तलाल खुशहालचंद 
गांधी (लेखक के पिता ), ३. श्री रावजी भाई मणिभाई पटेल, ४. श्री मगन- 
भाई हरिभाई पटेल, ५. श्री सोलोमन, ६. श्री गोविंद स्वाग्री राजूजी.॥ 

कुमार--१. श्री शिवपूजन सहाय बद्री, २. श्री राजू गोविन्दु । 


अठारह वर्ष से कम आयु के किशोर--१. श्री रामदास गांघी 
(बापूजी के तृतीय पुत्र), २. श्री रेवाशंकर रतनशी सोढा, ३. श्री 
कुप्प्स्वामी मुदलियार, ४. श्री गोकरूदास हंसराज । 


सोलह वीरों की इस टोलीके बाद फीनिक्स से सत्याग्रह के लिए और भी 
एक-दो टोलियों के जाने की योजना थी । परंतु उस दिन अनुमान यह था 
कि फीनिक्स में ही नहीं, दक्षिण अफ्रीका भर में सत्याग्रहियों का यही जत्था 
सबसे बड़ा होगा और सत्याग्रह के तीसरे बार के संघर्ष का मुख्य उत्तरदायित्व 
इन्हीं वीरों के सिर रहेगा । हममें से किसी को कल्पना नहीं थी कि इस प्रयाण 
ह्वारा किसी विशाल और भव्य युद्ध का सूत्रपात हो रहा है । 


* (५० $ 
प्रथम टोली की गिरफ्तारी 


दक्षिण अफ्रीका में काननभंग' दाब्द के पहले सविनय” विशेषण 
जोड़ने की प्रथा नहीं चली थी, फिर भी बापूजी ने जोर दिया था कि सत्या- 
ग्रहियों की ओर से कोई ऐसा आचरण न हो, जिससे नेतिक दृष्टि से वहां की 
गोरी जनता के दिल को ठेस लगे। वह चाहते थे कि सत्याग्रहियों की 
सज्जनता व शालीनता तनिक भी कम न हो और फिर भी विरोधभावना का 
प्रदर्शत इतना जोरदार हो कि सरकार चन न ले सके । 


दूसरी ओर, स्मट्स सरकार नहीं चाहती थी कि सत्याग्रह के मामले को 
लेकर भारत में, इंग्लेंड में और संसार में शोर मचे । स्मट्स-सरकार स्वयं 
महसूस करती थी कि भारतीयों के साथ उसका व्यवहार न्यायोचित नहीं हे, 
४70) मन में आशा बंधी हुई थी कि चतुराई से वह अपनी मनमानी 
कर सकेगी । 


सत्याग्रहियों के उत्साह को कुचलने के लिए स्मट्स-सरकार ने एक 
नई नीति का अवलरूम्बन किया । बिना विशेष अनमति-पत्र के कोई भारतीय 
नेटाल से ट्वान्सवाल में प्रवेश करे तो वह कानन का भंग माना जाता था 
और उस अपराध के लिए तीन से छ: महीने तक का कारावास दण्ड दिया 
जाता था । अब उसने बापूजी,. रुस्तमजी सेठ आदि नेता और धनीमानी 
व्यक्तियों को इस अपराध पर गिरफ्तार न करने की नीति अपनाई, ताकि 
बड़े छोकों को जेल से बाहर रखक़र दूसरे छोगोों का उत्साह ठंडा किया 

जा सके । इस हालत में फीनिक्स से चले हुए सत्याग्रहियों के सामने प्रइन 
था कि जब वे नटाल से ट्रान्सवाल में प्रवेक करेंगे तब यदि सरकार पकड़ेगी 
ही नहीं तो फिर सत्याग्रह आगे कैसे चलेगा ? 

बापूजी इस प्रथम मोर्चे को इतना पवित्र और सुदृढ़ बनाना चाहते थे 
कि उन्होंने कार्या रम्भ से पूर्व ही अखबारों में उसकी प्रसिद्धि नहीं होने दी । 
फीनिक्सवासियों क॑ अतिरिक्त डरबन और जोहान्सबर्ग के कुछ मंजे हुए 
सत्याग्रहियों को ही उन्होंने सत्याग्रह के लिए तत्पर रहने की सूचना दी थी। 
सत्याग्रह का श्रीगणेश पुत: कब और कैसे होगा इसका पता फीनिक्स से बाहर 
मुहिकिल से दो-चार उन व्यक्तियों को दिया गया था जो आश्रम-जीवन से 
अत्यधिक घुले-मिले हुए थे। 

ट्रास्सवाल की सरहद पर सरकारी अफसर फीनिक्स के इन सत्या- 
ग्रहियों के साथ विद्येष रूप से पेश न आवें, साधारण भारतीय के समान ही 
उन सबसे व्यवहार करें इस हेतु से बापूजी ने फीनिक्सवासियों को ट्रान्सवाल 
में प्रवेश करते समय अपना पूरा परिचय न देने की सूचना दी थी। यहां तक 
कि अपना प्रचलित नाम बदल देने के लिए भी कहा था | इसके अनुसार 
पूज्य बा को अपना नाम श्रीमती गांधी” न बताकर कस्तूर बहन', पारसी 
रुस्तमजी' को केवल रुस्तम” और मेरे पिता को सी० के० गांधी” के बदले 
केवल छगनलाल” बताना था । रामदासकाका को पिता का नाम 
न बताने तथा गांधी' शब्द का प्रयोग न करने और मेरी माता व काकी को 
भी केवल अपना नाम देकर मौन रहने तथा गांधी' के साथ अपना रिश्ता 
प्रकट न करने का निर्देश दिया गया था । किशोर सत्याग्रहियों में रेवाशंकर 
सोढा नाम का जो लड़का इस टोली में जा रहा था,उसको भी बापूजीनें आदेश 
दिया कि वह सोढा” नाम का प्रयोग न करे क्योंकि उसके पिता श्रीरतनसी 
सोढा ट्रान्सवाल के ख्यातनामा सत्याग्रही थे और उसकी माता ने भी देश- 
सेवाक काम में प्रसिद्धि पाई थी। सार यह कि गिरफ्तारी और जेल की सजा 
हो जाने तक फीनिक्सवासियों को अज्ञात रहने की पूरी-पूरी कोशिश 
करनी थी । 

फोनिक्स आश्रम से जब मंडली स्टेशन के लिए चली और रास्ते में 
बातचीत में किसी ने कहा कि “इस तरह अपना नाम छिपाना असत्य नहीं 
कहलाएगा ? सत्याग्रही को इस प्रकार झूठ बोलना चाहिए ? और बापूजी 
स्वय इस प्रकार झूठ बोलने के लिए किस प्रकार कह रहे हैं ? ” 


जब बापूजी के कानों तक यह बात पहुंची तो उन्होंने समझाया : 
“वह झूठ नहीं हैँ । झूठ का मतलब हैं, जो नहीं है वह कहना' । जो है सो 

न कहना कोई झूठ नहीं है | यदि में अमुक बात को जानता हूं या बताना 
नहीं चाहता, तो में हरगिज नहीं बताऊंगा। चाहे कोई मुझे डराए, धमकाए, 
या मार डाले । में यह नहीं कहूंगा कि में जानता नहीं हूं, परन्तु यह 
कहूंगा कि में जानता तो हूं, पर बताऊंगा नहीं । अगर वह भी कहना में 
उचित नहीं समझूंगा तो कह दूंगा में यह बताने को तैयार नहीं कि में 
जानता हूं या नहीं जानता ।' 

“अतः यदि हम अपना आधा ही नाम बताएं तो उसमें जरा भी झूठ 
नहीं हे | 73 

स्टेशन पहुंचने में थोड़ा-सा रास्ता बाकी रहा तब पृज्य कस्तूर बा और 
मेरी मां ने देददासकाका को और मुझे अपने पास बुलाकर बड़ी वत्सलता 
से सीख दी। उन्होंने हमें अपने से छोटे बच्चों को माताओं के बिना दुखी 
न होने देने के लिए हमारा कत्तंव्य समझाया। देवदास कयुका से मेरी माता ने 
विद्येष रूप से कहा : प्रभु को अपना छोटा भाई बनाकर रखना और जब-जब 
उसकी भूल हो, उसे नसीहत देना ।” माताओं की सीख हम दोनों ने चुपचाप 
अपने कानों में भर ली और फिर दौड़कर आगे निकल गए । 

कोई घंटे-डेढ़-घंटे में सब स्टेशन पहुंच । बापूजी सबसे बाद पहुंचे । 
स्टेशन पर पहुंच कर वह पूज्य बा के साथ बातचीत करने लगे। पंद्रह 
बीस मिनट के बाद रेलगाड़ी आ गईं। उसकी आवाज के साथ मेरे दिल में 
घड़कन-सी पैदा हुई | अपनी टोलछी से अलग होकर जल्दी से में 
अपनी माताजी और पिताजी के पास पहुंचा; दोनों को नजर भर के 
देखने लगा और पल भर के लिए मन-ही-मन कांप उठा । बिजली की तरह 
मन में विचार दौड़ गया कि “माता-पिता दोनों ही जेल जा रहे हैं, दुबारा 
शायद इनसे मिलना भी न हो । क्‍या में अकेला हो जाऊंगा ? ऐसी हालत में 
छोटे भाई कृष्णदास का क्‍या होगा ?” पर यह विचार क्षणिक ही रहा । 
ट्रेन रुकने वाली नहीं थी । चटपट मेंने अपने माता-पिता के पर छए, दूसरे 
बड़ों के भी पेर छुए और जाकर बापूजी की बगल में खड़ा हो गया। 

दक्षिण अफ्रीका की रेलगाड़ी में गोरे लोगों के लिए अलग और 
काले लोगों के लिए तीसरे दर्जे में भी अलग डिब्बे रहते थे। काले लोगों के 
डिब्बों में बहुत भीड़ थी । फिर भी सोलह सत्याग्रहियों में से जितने सवार 
हो सकते थे उन्हीं डिब्बों में सवार हो गए । प्लेटफार्म पर बहुत-सा सामान 
पड़ा रहा और तीन-चार लोगों को जगह मिली ही नहीं । तब रेवाशंकर 
सोलोमन और कुप्पू स्वामी ने मिलकर साहस के साथ गोरों के लिए 
सुरक्षित रे गए एक डिब्बे को खोल लिया और वे उसमें सवार हो गए । 

यह डिब्बा इंजन से सटा हुआ था, इस कारण ड्राइवर का ध्यान 
एकदम उस ओर गया और उसके पुकारने पर गार्ड भी वहां आ पहुंचा । 
दोनों ने मिलकर हमारी टोली के छोगों को डांटना-डपटना शुरू किया। 
उन्होंने रेवाशंकर आदि को हाथ पकड़ कर डिब्बे से नीचे उतारने की कोशिश 
की, परन्तु फीनिक्स के विद्यार्थी कमजोर शरीर के नहीं थे । वे डटे रहे । 
सामान बाहर फेंकने का और जो सामान नीचे से ऊपर दिया जा रहा था 
उसे रोकने का भी उन्होंने प्रयत्न किया। गरजकर उन्होंने कहा, देखते 
नहीं, यह डिव्वा तम्हारे लिए नहीं हैं ?_” ड्राइवर और गाड्ड को क्‍या पता 
था कि ये साधारण काले कुछी लोग नहीं हैं, मौत के साथ झझने के लिए 
प्रयाण करने वाले सत्याग्रही हें । हमारे वीरों ने बहुत शांति से उस डिब्ब 
में जमकर स्थान ले लिया और अन्दर से दरवाजा बन्द करके गाड 
से कह दिया कि “और कहीं जगह नहीं है, इसलिए हम यहां पर सवार 
हुए हैं, अब तुम चाहे कुछ भी करो, हम उतरनेवाले नहीं है । देर तक 
गाड़ी रोकी नहीं जा सकती थी | इसलिए ड्राइवर व गार्ड ने गाड़ी छोड़ दी 
पर रेवाशंकर आदि से कहा, “अगले स्टेशन पर उन्हें देख लेगे। 


वा आदि के प्रस्थान के समाचार दो दिन बाद वापूजी ने मणिलाल- 
काका को पत्र द्वारा जोहान्सबर्ग लिख भेजे । मणिकालकाका भी जेल 
जाने के लिए अधीर हो रहे थे। योजना यह थी कि फीनिक्स का पहला 
जत्था गिरफ्तार हो उसके बाद तुरन्त ही जोहांसबर्ग से एक दूसरा जत्था 
ट्रांसाल की सरहद पर सत्याग्रह के लिए पहुंच जाय । पूज्य बा को विदा 
देने के बाद बापजी ने मणिलालकाका के नाम जो पत्र भेजे थे, उनमें से 
दो पत्रों के कुछ अंश इस प्रकार हें 
नल 4 ब्न्लेड 
बुधवार, १८ सितम्बर, १९१३ 
चि० मणिलार, 


- - बा आदि सव सोमवार के दिन बड़ी हिम्मत के साथ 

चढ़े हें । हि 
तमोगण के अतिरिक्त रजोगण और सत्वगण। तमोगण से मनष्य 
अंध अज्ञान और अहदी रहता है । रजोगण से मनुष्य अविचारी और दःसा- 
हसी तथा सांसारिक कार्यों में उत्साही रहता है । यरोप की प्रजा में रजोगण 
की प्रधानता है । हम लोगों की भी बहुत-सी प्रवृत्तियां रजोगुणवाली हें । 
सत्वगुण वाले शांत, धीर और विचारवान होते. हैं । वे दनिया की झंझटों में 
पड़ते नहीं हे, और हर समय अपने मन को ईइ्वर में लगाये रहते हैं । इस 

सात्विक वत्ति को 8000798772८8858 कहा गया, यह ठीक ही है। 
सूदफास्ट' का मतलब हैँ शांत । 7688 लगने पर वह संज्ञा बन गया 
याने श्ांति। शांत वत्ति में ही आत्मद्शन हों सकता है। और जिस वत्ति 
के द्वारा आत्मदर्शन होने की संभावना-हो, वह है सात्विक वत्ति। परमात्मा 
त्रिगणातीत के रूप में तो कुछ भी प्रवृत्ति--वुरी या भली--करता नहीं है । 
किन्तु माया चेतन्यरूप से रहती है । उसने तीनों गुणों को अतीत कर रखा 
हैं। परन्तु जब अर्जुन को ज्ञान देने की प्रवृत्ति का काम करे तब वह 
सात्विक वत्ति हैं और प्रवत्तिमात्र झंझट ह। इसलिए उसे सत्वगुण की 
झंझटवाला स्वरूप कहा गया । 


लि २ न 
गुरुवार, १९ सितम्बर १९१३ 
चि० मणिलाल, 
. बाआदि वाक्सरस में गिरफ्तार हो गए हें । कल वे छोग 


अदालत में पेश होने वाले थे । परन्तु क्या हुआ, में इस बात के तार की 
प्रतीक्षा में है । तमको वह समाचार देता था, पर आया नहीं है । 


तम ज्यों निराश होओगे, में अधिक दखी होऊंगा । तुमको जो वचन 
दिया है उससे में हटा नहीं हूं । मेंने महत्व का परिवर्तन नहीं किया है। में 
आत्मा को प्रसन्न करके दखी नहीं होऊंगा, ब्रतों से में दखी नहीं होता 
सुखी होता हूं । इसमें तुम दुख मानो यह अज्ञान है। मुझे दुख तो तुम्हारे 
दुर्वेतेन से ही होगा । मेरे सुख-दुख का आधार तुम्हारे आचरण पर ही है 
में क्या करता हूं इसको सोचते रहने से तुम मेरा दुख नहीं हरोगें। तुमको 
क्या करना चाहिए इसका विचार करने से तुम मुझे सुखी बना सकोगे । 


*+ ५१ : 
भू | आ, 
जन्म-भूमित्रत 
दुखियानो विसामयों रे, साडी तारी झूंपड़ी 
रण बगडानो छांपो रे, माडी तारी झंपड़ी 
दनवन शी वहाली रे, अमन तारो झंपड़ोी 
जन्मभमि ब्रत पाठी रे, शाणगारीश झंपडी। 


( है मां, तेरी झोंपड़ी दखीजनों को आसरा देनेवाली हें; ऊजड़ 
प्रदेश में तेरी झोंपड़ी छाया देनेवाली है। हम लोगों को तेरी यह झोंपड़ीं 
नन्दनवन जैसी प्यारी रूमती हें। हम जन्मभूमि-त्रत का पालन करके तेरी 


जन्मभमि-व्रत र६१ 


झोपड़ी की शोभा बढ़ायंगे । 

वन्देमातरम्‌' गीत हम लोग फीनिक्स में किसी खास मौके पर गातें 
थे। हरेक सभा में वह अवश्य गाया जाय ऐसा आग्रह तबी नहीं था। प्रतिदिन 
की प्रार्थना के' भजन प्राय: धामिक ही हुआ करते थे। एक-दो गीत ऐसे थे 
जिनके द्वारा अपनी मातभमि के प्रति हमारे दिलों में ममता और सेवा के भाव 
जगते थे । फीनिक्स में गजरातियों की संख्या अधिक थी इसलिए स्वभावत 
गुजराती गीत अधिक रहते थे। ऐसे गीतों में दुखियानो विसामयो' हम लोगों 
को अनेक बार गदगद कर देता था । इसका रचयिता एक होनहार युवक था 
जो अपने देश-सेवा के अरमान अधरे छोड़कर भरी जवानी में ही चल बसा 
था। बापूजी कहा करते थे कि उसकी इच्छा पूरी करने का कत्तंव्य अब उस 
गीत को गानेवालों पर हें । 


सत्याग्रह का श्रीगणेश घर के आंगन से यानी फीनिक्स स्टेशन से 
ही हुआ, यह देखकर हम लोग खुश होते हुए घर लौटे । शाम की प्रार्थना 
के समय बापूजी के चारों ओर हम सब बालक बेठ गए। प्रार्थना प्री होने 
पर बापूजी की सूचना से मगनकाका, देवदासकाका और मेंनें मिलकर 
ऊपर वाला भजन गाया । जसें-जंसे गाना आगे बढ़ता गया, हमारे मन के 
भाव अधिक आए होते गए। भजन की समाप्ति पर बापूजी ने दीघ निःश्वास 
छोड़ा और धीरे से बोले : 
“लन्दनवन शी वहाली रे 
अमने तारी झंपड़ी 
जन्मभमि ब्रत पाछो रे 
शाणगारीशं झंपड़ी 


और फिर उन्होंने देवदासकाका से और मुझसे इन पंक्तियों का शब्दशः 
अर्थ करवाया। अन्त में पूछा, बोलो, जन्मभूमि ब्रत का अर्थ जानते हो न ? ” 
हम कुछ नहीं बोल सके, तब बापूजी का प्रवचन शुरू हुआ 


उस क्रत के पालन करने का मतलब है, अपने दखी भाई-बहनों की 

सेवा करना---जो दुखी हों, उनके लिए कुछ-न-कुछ दुख हमें खुद उठाना। 
क्यों यह ठीक समझ में आती हे न ? 
हमने हां भरी, तो बापूजी ने कहा 

“तब कहो, जो जेल गये हैं उनके लिए तुम क्‍या करोगे ? मां-बाप, 

भाई-बहन जेल में जायं तब हम मौज उड़ायं यह उचित है क्या ? उन लोगों 

को जेल मुं जब उबला हुआ और कूड़े का-सा खाना मिले, घी न मिले, दूध 

न मिले, तब हम लोग यहां पर मिष्ठान्न तो खा ही नहीं सकते हूँ न ? में तो 


शभ्६२ जीवन-प्रभात 


तुम सब से इतना चाहता हूं कि तुम सभी बालक अलोना शुरू करो । हमारे 
बागीचों में ढेर-के-ढेर फल होते हें । इसके अलावा हम रोटी ले, यह बहुत 
काफी समझना चाहिए। जेल में तो उन लोगों को इतना भी नसीब न 
होगा। बोलो, मेरी बात मंजर है ? 

बापूजी की यह बड़ी अजीब बात थी कि अलोने का ब्रत वह चार-पांच 
वर्ष की आय के बच्चों से भी लिवाना चाहते थे और फिर उसे कोरे अनशासन 
के रूप में बच्चों पर लादना नहीं चाहते थे, उन्हें समझा-बुझा कर और उनका 
हादिक संकल्प पक्का कराकर सामहिक रूप से अमल में छाना चाहते थे । 
इसलिए उन्होंने केश, कृष्ण, नवीन, शांति, छोटम आदि प्रत्येक बच्चे से 
व्यक्तिगत रूप से चर्चा की । तरह-तरह के फलों, मरब्बों आदि का नाम 
ले-लेकर बच्चों को ललठचाया और जब देखा कि बच्चे नमक छोड़ने में संकोच 
करते हैं तब कहा कि “मिर्च-मसालेदार चटपटा श्ञाक, कढ़ी, खिचड़ी आदि 
नमकीन भोजन हर रविवार को मिरू जाया करेगा और सप्ताह में छः 
दिन ही अलोना रहेगा । फिर तो शुरू करोगे अछोना ?” 


रविवार को अपवाद मिल जाने पर सभी बच्चे उत्साह में आ गए । 
प्रायः आध घंटे तक उस दिन बापूजी ने बच्चों के साथ मनोविनोद किया 
और हंसी-खशी का ऐसा प्रवाह बहाया कि प्रत्येक बालक ने अलोने 
आहार की उनकी वात कबूल कर ली । छोटे बच्चों के बाद बापूजी ने मुझसे 
और देवदासकाका से भी अलोने के लिए पूछा। हम तो तेयार थे ही। 
फौरन वह नियम हम दोनों ने स्वीकार कर लिया । परंतु अलोने की बात 
08 होते ही बापूजी ने हमारे सामने एक नया और कठिन प्रस्ताव रख 

या: 


“क्यों देवा (देवदास) ! कल सुबह से चार बजे उठा दं न ? अब 
हमें कठोर जीवन बिताने का आरंभ कर देना चाहिए ।” 


इस वाक्य को सुनते ही हम डर गए । चार बजे उठने के नियम का 
प्रालन करना किसी भी तरह हमारे बते का नहीं था । चार बजे उठने के 
बदले चाहे कितना ही कठिन काम बापूजी बताएं, हम करने को तैयार 
-थे। देवदासकाका ने बात टाल देने की बड़ी कोशिश की, परंतु बापूजी 
मानने वाले कहां थे ? जब देवदासकाका ने हां भरने में विलंब किया .तो 
बापूजी ने मुझ पर जोर डाला। 

मेरे लिए चार बजे उठना कठिन नहीं था। परंतु रोज सवेरे नियम- 
पूर्वक चार बजे बिस्तर छोड़ देना मुझे मुश्किल मालम दिया | इसलिए 
उत्तर दिया : 'उठूंगा तो सही, परंतु नियम-पूर्वक नहीं उठ पाऊंगा । 


जन्मभूमि-ब्रत २६३ 


बापूजी ने देखा कि हमारे मन की कायरता दूर हो ही नहीं रही है, तो 
उन्होंने दुबारा हमें समझाना शुरू किया : अगर तुम लोग चार बजे उठना 
भी स्वीकार नहीं कर पाते तो फिर सबके साथ जेल जाने के लिए किस तरह 
तैयार होगए थे ? जेल में चार बजे उठने के मुकाबले कहीं कधिक कठि- 
नाइयां उठानी पड़ती । 

इस अन्तिम वाक्य ने हमें मजबूर कर दिया । चार बजे उठने की बात 
स्वीकार किये बिना कोई चारा ही हमारे लिए नहीं रहा, क्योंकि अपने 
बड़े सहपाठियों के साथ जेल जाने के लिए हम भी तत्पर हो गए थे । तेरह 
वर्ष से भी छोटी आयु के कारण ही देवदासकाका को और मुक्षको जेल- 
यात्रा का लाभ नहीं दिया गया था । 

दूसरे दिन जब बापूजी ने मुझे चार बजे उठाया तब में उठ तो गया 
परन्तु उठने के बाद घंटों तक आंखों में नींद भरी रही । शरीर की सुस्ती के 
साथ मन भी उदास हो गया था। माता-पिता और सहपाठियों को विदा 
करके जब हम घर लौटे थे तब हमारा मन उत्साह में था ; सत्याग्रह का 
रंग अच्छा जमेगा यह धुत हम बालकों के सिर पर भी सवार थी । परच्तु 
दूसरे दिन जाने कहांसे मन में उदासी छा गई । फीनिक्स का रीतापन मह- 
सूस होने लगा । माता-पिता की अनुपस्थिति अखरने लगी । पाठशाला 
के निकट से गुजरने पर अपने जेलयात्री सहपाठियों की उछल-कूद और 
चहल-पहल नजर के सामने ताद॒श हो जाती थी और पाठ रटने की कंठ- 
ध्वनि मानो सतत सुनाई पड़ती थी। 


फीनिक्स में आबादी थी ही क्या ? सोलह व्यक्तियों ने विदा ली, तो 
मानों तीन-चौथाई से भी ज्यादा फीनिक्स रीता हो गया ! फीनिक्स भर 
में अब पांच-सात ही वयस्क रह गए थे, जो सब छापाखाने में दिन भर काम के 
लिए चले जाते थे। तब हमारे निवासस्थान के प्राय: चौथाई मील के घेरे में 
चारों ओर इतना सूना रहने लगा कि छोटी चिड़िया की आहट भी चौंका 
देनेवाली लगती थी । 


पहला काम वापूजी ने यह किया कि दूसरे सब घरों पर ताला डाल कर 
सभी बालकों को अपने घर में इकट्ठा रखा । फिर हम सबको इस तरह 
काम में लगा दिया कि माता-पिता आदि के वियोग की याद करने का हमें 
अवकाश ही न मिले । कुछ ही दिन बाद बापूजी को स्वयं भी फीनिक्स 
छोड़कर जाना था। उनके पीछे भी हम छोग खिन्न न रहें और उत्साहपूर्वेक 
अपना दिन गृजारें इसके लिए उन्होंने बच्चों को परस्परावरूुंबन सिखाने 
पर जोर दिया । 


स्द्द्ड जीवन-प्रभात 


छापाखाने के काम पर तो बापूजी ने दो-तीन वँतनिक कारीगरों को 
रखा था, परन्तु घरेलू काम के लिए एक भी वेतनिक कमंचारी नहीं था । 
हम बालकों में में और देवदासकाका ग्यारह और तेरह वर्ष की आयू से कम 
के थे और दूसरे आठ वालक सात से चार और तीन वर्ष के थे । इन सबकी 
परवरिश---खाना-पीना, स्तान, कपड़े आदि का काम करना छोटी बात 
नहीं थी । इस पर भी बापूजी ने नौकर या रसोइया रखने का विचार नहीं 
किया । बच्चों की सारी आवश्यकता बच्चे आप ही पूरी करें यही लक्ष्य 
उन्होंने दृढ़तापु्वक रखा । 


बच्चों की शारीरिक शक्ति और बाल-मनोवृत्ति का विचार करके 
बापूजी ने बच्चों की दो टोलियां बना दीं। एक टोली का नायक देवदासकाका 
को बनाया और दूसरी का मुझे । शरीर से अधिक मजबूत और रूठने-झग- 
ड़ने में कम ऐसे बालक मेरी टोली में और तेज मिजाज तथा अधिक छोटे 
बच्चे देवदासकाका की टोली में । इस प्रकार हर टोली में चार-चार के हिसाब 
से आये। कुल पांच-पांच बालकों की इन दोनों ठोलियों में एक-एक तो 
इतना छोटा बच्चा था जो बोलना और चलना भी अभी मुश्किल से सीखा 
था। एक तद्तरी, दो चम्मच उठाकर एक कमरे से दूसरे कमरे में पहुंचा दे 
तो वह भी उसके हिसाब से काम की गिनती में आता था। दोनों टोलियों 
को एक- एक दिन की बारी से काम करना होता था। इसलिए रोज एक ही 
काम न होने के कारण हमारा उत्साह कायम रहता था। 


बापूजी ने हमें कई काम बताये । बागीचे से फल और शाक-सब्जी उतार- 
कर ले आना, उन्हें छील-छीलकर तैयार करना, भोजन के समय से पहले 
मेज और कुसियों को बाकायदा लगाना, चीनी मिट॒टी की तह्तरियां, कांच 
के गिलास आदि सजाना, कोई बड़ा व्यक्ति उपस्थित न हो तो सावधानी 
से परोसना, बृहारना, कपड़े धोना, क्यारियों में पानी देना, भोजन के 
बाद 9 के बतेनों को साबुन से धोकर और पोंछकर व्यवस्थित रख देना, 
त् | 


कहा जाता है कि बापूजी की अनेक बातें परस्पर-विरोधी हुआ करती 
थीं। वह दया के सागर थे,पर भिक्षुक के लिए चुटकी भर आटा देने नहीं देते 
थे; अहिसा के आचार्य थे, फिर भी गांवों की गलियों में मारे-मारे फिसमे- 
वाले कुत्तों को और खेती उजाड़ने वाले बन्दरों को जान से मार डालने 
के लिए तत्पर हो जाते थे; भंगी के घर का बच्चा भी बेपढ़ा और बृद्धिहीन 
रहें वह उनके लिए बहुत दुःखद था, लेकिन वह लिखने-पढ़ने के काम को 
बहुत गौण वस्तु मानते थे ! भय और लालच दिखाकर किसी सें काम लिया 


जन्ममृमि-क्त श्ष्प 


जाय इसके वह बड़े विरोधी थे। इस बात में भी वह कम विश्वास नहीं रखते 
थे कि बच्चों को औरों के सामने अपमानित या तिरस्क्ृत,न किया जाय ; 
न उनसे कोई बात बना-बनाकर कही जाय । लेकिन यह सब होते हुए भी 
स्वस्थ स्पर्धा की वृत्ति को वह पूरा-यूरा पोपण देते थे । तैरने, दौड़ने आदि के 
मर्दानें खेलों में स्पर्धा को वह बड़ा प्रोत्साहन देते थे । इसी प्रकार काम- 
काज करने में स्पर्धा--होड़ का वातावरण पैदा करके बापूजी ने छोटे-छोटे 
बच्चों से भी भरपूर काम लिया । जो काम घंदे-पौन-घंटे में पूरा होने वाला 
हो स्पर्धा की रचना करके वह पन्द्रह-बीस मिनटों में ही पूरा करा देते थे । 
बालकों का भोजन समाप्त होने के बाद वह स्वयं भोजन के लिए बैठते थे । 
उनका भोजन आधा भी पूरा न हो पाता कि हम लोग चौका-बरतन तथा 
झाड़्ू-पानी पूरा करके उनके सामने उपस्थित हो जाते थे। उनसे प्राप्त होने 
वाला शाबाशी का एक शब्द या, उनकी जरा-सी मुस्कान ही हमें उत्साह 
से भर देती थी । 


हमारे बीच में उनकी उपस्थिति का उनके प्रोत्साहन का और पग-पन 
पर उनके विनोद का ऐसा जादू भरा असर होता था कि अपने काम में पीछे 
और सदेव शिथिल रहने वाला बच्चा भी उमंग में भर कर अपनी कत्तंव्य- 
शक्ति को आप ही बढ़ाने पर तुल जाता था। और, जो आगे निकल जाता 
था, वह अपने कमजोर साथी को चुपचाप सहारा देने लग जाता था । यदि 
कोई टोली अपना काम पहले पूरा कर लेती तो वह दूसरी टोली का काम पूरा 
कराने में हाथ बटाती थी और फिर सब मिल कर बापूजी के पास खेलने के 
लिए पहुंच जाते थे । 


गृहकार्य के छिए यदि बापूजी नौकर की व्यवस्था कर देते तो अवश्य 
ही हम बच्चों को अपने माता-पिता आदि का विछोह बहुत अखरता । 


इस प्रकार पूरा एक सप्ताह भी नहीं बीता होगा कि बापूजी ने फीनिक्स 
की सारी प्रवृत्तियों का पुनस्संगठन कर दिया । वैसे फीनिक्स खाली-सा हो 
ग़या था, लेकिन उन्होंने उसमें पर्याप्त ऊष्मा पैदा कर दी। हमारे दिन 
उत्साह से बीतने लगे । 

क्‍ ः ५२ 
सत्याग्रहियों की तपस्या ओर बापू का चिंतन 


कदर्थितस्थापि हि घेयंतत्ते: न शकयते घेय॑ गुणप्रमाष्टुम । 
अधोमुखस्थापि कृतस्य बहने: नाधः शिखा याति कदाचिदेव ॥ 


(धैर्य को जिसने अपनाया हैं उसको चाहे कितना ही उत्तीड़ित क्‍यों 
न किया जाय, उसका धैर्य मिटाया नहीं जा सकता । अग्नि को उठाकर 
उलटे मुंह कर दिया जाय तो भो उसकी लपटें नीचे की ओर हरगिज्ञ 
नहीं जायंगी ।) 

ट्रान्सवाल की सरहद पर फीनिक्स-सत्याग्रहियों की टोली के गिरफ्तार 
होने के बाद उन पर क्या-क्या बीती, इसके समाचार पांच-सात दिन 
बाद आए। 


वालक्रस्ट के स्टेशन पर सबको रेलगाड़ी से नीचे उतार लिया गया । 
वहां के गोरे अफसरों को इस टोलछी के बारे में कुतृहल पैदा हो गया था । 
सब सत्याग्रही एक ही ढंग से पेश आते थे यह उनके लिए अचम्भे की बात 
थी । ट्रान्सवाल में प्रवेश पाने के वास्ते अनुमति-पत्र प्राप्त करने के लिए 
समझाने पर भी अधिकारी लोग एक भी व्यक्ति को तैयार नहीं कर पाए 
तब उन्हें पुलिस के द्वारा वालऋष्ट कस्बे से कुछ आध-पौन मील द्र, वालनदी 
की पुलियाके उस पार उन लोगों को भिजवा दिया गया । वे सब निविरोध ' 
चले भी गए। ट्रान्सवाल की हद से नेटाल की हद में इन सत्याग्रहियों को 
पहुंचाने के बाद ज्यों ही पुलिस ट्रान्सवाल की ह॒द में छोटी, ये सत्याग्रही भी 
वाल नदी की पुलिया पार करके दुबारा वहां दाखिल हो गए। तब पुलिस ने 
उन सबको गिरफ्तार कर लिया, हवालात में रखा और ययासमय अदालत में 
पेश किया। मजिस्ट्रेट ने सबके नाम पूछे तो मेरे पिताजी ने दुभाषिए का काम 
किया, सबके नाम लिखवाये और सबकी ओर से अपराध स्वीकार किया । 
साथ-साथ यह भी बता दिया कि हम छोग अपना बचाव करना नहीं चाहते । 
मजिस्ट्रेट ने सबको तीन-तीन महीने की कड़ी कैद की सजा सुना दी । इस 
प्रकार सोलहों सत्याग्रही सरकारी अतिथि बन गए। 

जेल में पहुंचने पर वहां के अधिकारियों ने जब पूज्य बा आदि को 
शिनाख्त लिखने के लिए बुलाया तब बड़ी विनोदपूर्ण बात हुई । महिलाओं में 
जय कुंवर बहन ग्रेजुएट थीं और भलीभांति अंग्रेजी बोल लकती थीं; परन्तु 

सभी ने अपनी मातभाषा गजराती और राष्ट्रभाषा हिन्दी के अतिरिक्त किसी 
भाषा में न बोलने का आग्रह रखा । तब हारकर जेलवालों ने मेरे पिताजी 
को दुभाषिए के काम के लिए बू लवाया। 


जेल के क्लर्क ने पूज्य बा की ओर इशारा करके पिताजी से कहा---यह 
जो पहके खड़ी हें, उनसे नःम पूछो । 


पिताजी (पृज्य बा से गुजराती में )-कृष्ण-मवन की पहली रात कैसी 
बीती ? 


बा--अंधेरा होने पर भजन करके हम लोग आराम से सो गईं । 

पिताजी (क्लर्क से अंग्रेजी में )-इनका नाम कस्तूर बाई है । 

बेचारा क्लर्क इस नाम के हिज्जे न कर सका, तब आखिर पिताजी ने 
ही वह नाम लिख दिया । 


क्लक--क्या वह विवाहित हैं ? 
पिताजी (पृज्य बा से )--रात को ब्याल्‌ की थी ? 


बा--मुझे तो फल चाहिए। इन सबने साग-रोटी संघ कर रख दी । 
बरतन भी तो गन्दे और घिनौने थे ! 


पिताजी (क्लके से )--वह विवाहित हैं और उनके पति का नाम 
मोहनदास करमचन्द है । 


इसके बाद आयु, जाति, वेतन आदि के सवाल एक-एक करके चारों 
महिलाओं से पूछे गए और पिताजी ने उसका लाभ लेकर अन्दर की सारी 
जानकारी प्राप्त की तथा बाहर की जानकारी बता दी। पिताजी ने पृज्य 
बा को बता दिया कि फलाहार के लिए हनुमानजी (केलनबंक) वालक्रस्ट 
में आ पहुँचे हैं और जेलर से मिलकर फल पहुंचाने की तजवीज 
में छगे हे । उन्होंने यह सूचित किया कि प्रार्थना के भजन जोरों से गाने की 
मांग रुस्तमजीकाका ने की हैं, क्योंकि केवल एक ही दीवार सत्याग्रही 
भाई-बहनों के बीच थी। 


वालक्रस्ट जेल की सुविधा चार-पांच दिन तक ही रही । फिर सबको 
नेटाल प्रान्त की राजधानी मारित्सबर्ग की जेल में भेज दिया गया। वाल- 
क्रस्ट से तो श्री केलनबंक के पत्रों से समाचार फीनिक्स पहुंच जाते थे ; 
परन्तु मारित्सबर्ग से कई दिन वाद जेलवासियों के अधूरे समाचार मिले । 


मृख्य खबर यह थी कि मारित्सबर्ग जेल में पूज्य बा को फल नहीं दिये 
गए। फीनिक्स से चलते समय बापूजी के परामझशं से पूज्य बा ने यह प्रतिज्ञा 

ले रखी थी कि जेल में विशद्ध फलाहार ही करना ह चाहे भूखा रहना पड़े 
या मृत्य हो जाय । लेकिन जेल के अधिकारी प्रतिज्ञा के गौरवको क्या समझें ? 

उन्होंने तो उद्ंडता से कहा कि 'ऐसे नखरे करने थे तो जेल में क्यों आईं ? ” 
पुज्य बा ने धर्य रखा और शान्तिपूर्वकं अनशन करती रहीं । जब दूसरा 
और तीसरा दिन भी बीत गया तब मेट्रन' कुछ ढीली पड़ी और बोली 

“अगर हम लोगों को तीसरे पहर की चाय न मिले तो हमारे हाथ-पांव 
शिथिल पड़ जाते हैं, और दिमाग काम नहीं देता | तुम इतनी दुबली-पतली 
होने पर भी तीन-तीन दिन बिना खाय कंसे रह सकती हो? साथ ही यह भी 
समझाता कि जेल में जो मांगो, वह तो खानें को मिल नहीं सकता। कृपा 
करके जो मिलता है, वही ले लो ।” परन्तु मुसकरा देने भर के अतिरिक्त बा 
और क्‍या उत्तर देतीं ? 


पांचवें दिन सरकार झुकी और बा को फलों की सुविधा दी गईं। लेकिन 
वह सुविधा इतनी मर्यादित थी कि पूरे तीन महीने तक ब्रा को प्राय: उप- 
वासी ही रहना पड़ा । मेरी माताजी ने जेल से छौटकर बताया कि पूज्य बा 
को केवल पांच या छ: केले, आध पाव अमरीकी सूखे आलब्खारे और चार 
कागजी नीब्‌ ही प्रतिदिन के भोजन के लिए मिलते थे | मंगफली या और 
कोई गिरी अथवा घी-तेल आदि कुछ भी नहीं दिया जाता था । दूध की तो 
बात ही क्‍या ! यह पूज्य बा का ही साहस था जो मारित्सबर्ग में, जहां का 
हवा-पानी बहुत ही आरोग्यवर्धत और सुपाच्य था, इतने कम आहार 
में प्री शान्ति से दिन काटती रहीं । इसका परिणाम यह हुआ कि तीन महीने 
तक पृज्य बा को दिन-रात भूख के दावानल में अपनी देहयष्टि को झुलसाना 
पड़ा और तीन महीने बाद जब वह जेल के फाटक से बाहर आईं तो उनका 
शरीर कंकाल-मात्र रह गया था। उस समय उनके दर्शन करनेवालों की 
आंखों में पानी आए बिना न रहा। 


माताजी ने दूसरी बात यह बताई कि जेल के अन्य छोटे-मोटे कष्टों 
की तुलना में हमें कपड़ों का कष्ट अत्यधिक दुखदायक प्रतीत हुआ था । 
अफ्रीका की आदिवासी जरू कंदियों को दिये जाने वाले फ्राक पहनने में हमें 
बड़ा संकोच हुआ। पांच-सात दिन तक वहां का खाना भी घिनोना लगा 
और जरा-जरा चखकर भोजन को हम सब अलग से सरका देती थीं । परन्तु 
बाद में सबकी भूख इतनी तेज हो गई कि मकई के पुपष्पु (दलिया ) में बड़ा 
स्वाद आने लगा। यही नहीं, पूज्य बा के लिए आने वाले केले और नीब्‌ 
के छिलके भी हमारी भूख की ज्वाला में कई बार स्वाहा हो जाते थे । 


लीवर सप्ताह मुश्किल से बीते होंगे कि फीनिक्स में खबर पहुंची कि पूज्य 

बा के जेल जाने से जोहान्सबर्ग के सत्याग्रही बहुत ही जोश में आ गए हैं । 
विशेषतः मद्रासी बहनें अलग-अछूग टोलियों में निकरू पड़ी हें तथा वे 
सब जेल जाने के लिए बार-बार प्रयत्न कर रही हें। स्थान-स्थान पर जाकर 
सामूहिक रूप से कानून तोड़ रही हैं । परन्तु सरकार अब और महिलाओं 
को गिरफ्तार नहीं करती । एक तो पृज्य बा की गिरफ्तारी से ट्रान्सवाल में ही 
सत्याग्रह की ज्वाला भड़क उठी थी और दूसरे भारत के अखबारों में बा 
के जेल जाने का प्रतिधोष बहुत जोर का हुआ था। गोखलेजी महाराज 
ने पूरे भारत की सहानुभूति बापूजी के सत्याग्रह आन्दोलन की ओर जगा 
दी थी। उधर इंग्लेंड में भी स्मट्स सरकार के इस काम को नापसन्द किया 
जा रहा था । 


जोहान्सबर्ग से दूसरी खबर आई कि बापूजी के घनिष्ठ संपके में रहने 
वाले जोहान्सबर्ग के सत्याग्रहियों ने भी वालक्रस्ट की चौकी पर अपने को 
गिरफ्तार करवा लिया हैँ | उनमें बापूजी के द्वितीय पुत्र श्री मणिकालू- 
गांधी और श्री प्रागजी देसाई तथा श्री सुरेन्द्रनाय मेढ़ मुख्य थे । उन लोगों को 
भी मारित्सबर्ग की जेल में फीनिक्सवाली टोली के साथ रख दिया गया था। 

एक दिन मगनकाक। ने खुशखबरी सुनाई कि मेरे छोटे काका जमना- 
दास गांधी राजकोट से रवाना होगए हैँ तथा उनका कार्यक्रम पहले स्टीमर 
द्वारा पूर्वी अफ्रीका के बरा बंदरगाह में उतर कर रेल के रास्तें दक्षिण अफ्रीका 
पहुंचने का है । वह दक्षिण अफ्रीका में सत्याग्रह का नया मोर्चा केप कालोनी 
की सरहद पर खोलेंगे । 


थोड़े दिन बाद हमें खबर मिल गई कि जमनादासकाका ने शानदार 
सत्याग्रह किया है। उन्होंने केप कालोनी और आरेंज फ़ीस्टेट कालोनी के 
प्रान्तों से पांच-सात साथी जमा कर लिये हें और अब वे सब आरेंज-कालोनी 
की सुन्दर नगरी किबरलीं की, जो हीरे की खान के लिए प्रख्यात है, जेल में 
रखे गए हें। बाद में यह पता चला कि जमनादासकाका आदि पांच-छ 
नवयुवकों को किबर्ली से क्रिश्चियाना नाम के सुदूरवरत्ती गांव की जेल 
भेज दिया गया हैं । 

अन्य कई सत्याग्रहियों ने भी ट्रानस्सवाल से चलकर वालक्रस्ट में अपने 
को गिरफ्तार करवा लिया और कारावास प्राप्त किया । 


इधर फीनिक्स में बापूजी सत्याग्रह का अध्ययन, चिट्ठी-पत्री एवं 
अपने इण्डियन ओपीनियन के द्वारा उसका संचालन करते रहे । साथ- 
साथ, भारत में गोखलेजी महाराज के पास भी प्रतिदिन के समाचार विस्तार- 
पूर्वक तार और चिट॒ठी द्वारा भेजते रहे । इतना काम होने पर भी फीनिक्स 

के छोटे-छोटे कामों में से किसी के प्रति उदासीन नहीं हुए। कुछ-न-कुछ 
मजदूरी का--शरीर-श्रम का काम नित्यप्रति कर ही लेते थे। जब तक वह 
फीनिक्स में रहे हम बच्चों को समय से भोजन परोसने का काम उन्होंने 
ही किया । 

परन्तु अब धीरे-धीरे वह बच्चों के साथ बातचीत में कम समय देने रंगे । 
उनका विनोद भी कम हो गया । हम लोग अपनी छोटी-छोटी बात लेकर 
उनके पास पहुंच जाया करते थे। वह स्थिति अब बदलने लगी | अब उनके 
बदले मगनकाका हमारे देनिक कार्यक्रम पर विशेष ध्यान देने लगे । मगन- 
काका के पास जाने पर ही जब हमारा काम बन जाता था तब हमें बापूजी को 
घेरने की आवश्यकता नहीं रहती थी। बापूजी और मगनकाका आपस में 
बहुत कम बातें करते दिखाई देते थे । वसे फीनिक्स में बापूजी ने कभी मौन 
ब्रत लिया हो ऐसा मुझे याद नहीं पड़ता ; परन्तु बिना मौनब्रत के ही इन 
दिनों वह प्राय: मौन रहते थे । 

महादेवभाई का जैसा कोई मंत्री तब बापूजी के पास था नहीं, जो 
उनके मनोमंथन की बातों पर प्रकाश डाले । में अनुमान करता हूं कि ज्यों- 
ज्यों सत्याग्रह का यह दौर जोर पकड़ता गया, बापूजी अपने उत्तरदायित्व 
को अधिकाधिक महसूस करते गए और सत्याग्रह की व्यापकता के साथ 
उसकी पवित्रता बनी रहे इसके लिए भारी चितन करते रहे । 

इन्हीं दिनों बापू ने इंडियन ओपीनियन में एक लेख लिखा था, जिससे 
उस समय की उनकी मनोदशा का परिचय मिलता हें। उस लेख की 
कुछ पंक्तियां 


“जो धर्म पर सच्ची आस्था वाला हो वही सत्याग्रही बन सकता है ; 
मुख में राम बगल में छरी' वाली आस्था नहीं | धर्म का नाम लेकर धर्म 
से उलटा काम किया जाय तो वह धर्म नहीं है। किन्तु जो धर्म, दीन 
और ईमान को सचाई से पालने वाला है वह ईश्वर पर ही सारी बात 
छोड़ देता है । उसके लिए संसार में हार जंसी चीज होती ही नहीं । यदि लोग 
उसे हार बताएं तो वह हार नहीं कहायगी और यदि लोग उसे जीत कहें 
तो वह जीत भी न होगी। इस रहस्य को जो जानता हैँ सो ही जानता है । 


सत्याग्रह शब्द का अर्थ विचारने पर हम देखते हें कि उसमें प्रथम बात 
सत्य के आग्रह की---सत्य के बल की होनी चाहिए । एक पग दही में और 
दूसरा दूध में' वाली बात इसमें नहीं चछ सकती । वेसा आदमी दो पाट्टों के 
“बीच कुचल ही जायगा। सत्याग्रह कोई गाजर की पिपिहरी नहीं है जो बजेगी 
नहीं, तो चबा ली जायगी; उसे ऐसा समझने वाला न घर का रहेगा न 

घाट का। शरीरबल की कमी होने के कारण अथवा शरीरबल के लिए मौका 
नहीं है यह देखकर इन्हें सत्याग्रही बनने के लिए मजब्र होना पड़ा है, ऐसा 
जो कहते हैं वे बिलकुल बेकार की बात कहते हैं । 


“सत्याग्रही को मौत का डर छोड़कर अन्त तक झूझना होता है। उसमें 
शरीर-बल से भी अधिक साहस होना आवश्यक हैँ। अर्थात्‌ सत्याग्रही में 
सर्वप्रथम सत्य का सेवन और सत्य पर आस्था होना छाजिमी है । 


फलाहार के लिए पूज्य बा का और कस्ती के लिए रुस्तमजीकाका 
का उपवास तो शीघ्‌ ही निबट गया था, परन्तु जब सत्याग्रहियों ने शुद्ध घी 
प्राप्त करने के लिए अनशन आरम्भ किया तव जेल से बाहर वालों की 
चिन्ता और मन की अश्ञांति बहुत बढ़ गई । यद्यपि डरबन नगरी सम्पूर्ण 
दक्षिण अफ्रीका की इ्वेतनगरी कही जाती थी और नेटाल प्रांत की राजधानी 
मारिसबर्ग मानो मोतीनगर ही था, किन्तु उन दोनों स्थलों के कारागृह 
कालिमा और घोर उत्पीड़न के केन्द्र बने हुए थे। इसमें डरबन का कारा- 
गार और भी कुख्यात था| वहां पर विशेष रूप से कत्ल के जुर्म की सजा 
पाये हुए खतरनाक हब्शी केदियों को रखा जाता था । जब सत्याग्रह संघर्ष 
ने बहुत जोर पकड़ा, जेलें भर गईं और मारित्सबर्ग की जेल में जगह नहीं 
रही तब वहां से चुन-चुन कर अधिक जोशीले सत्याग्रहियों को डरबन की 
जेल में लाया गया । 


पूज्य बा की तरह रुस्तमजीकाका को भी अनशन करना पड़ा था। 
मारित्सबर्ग की जेल के फाटक में प्रवेश करते ही उनका कस्ती-सदरा' जब्त 
कर लिया गया । जे के अधिकारियों को समझाने की बड़ी कोशिश की 
गई कि बिना कस्ती-सदरा' के पारसी छोग अपनी पूजा नहीं कर सकते 
और बिना पूजा के वे खाना नहीं खा सकते, परन्तु जेलवाले नहीं माने । 
इसलिए रुस्तमजी सेठ को अनशन के लिए मजबूर होना पड़ा। दूसरे 
सभी सत्याग्रहियों ने भी उनका साथ दिया। एक कर्मकांडी ब्राह्मण 
के लिए जो महत्व यज्ञोपवीत का होता है, वैसे ही रुस्तमजीकाका 
के लिए कस्ती-सदरा' अनिवार्य था। उनका कस्ती' यज्ञोपवीत 
के धागे जैसी ही थी और वह कन्धे पर न डाल कर कमर में बांध लिया 
करते थे। भोजन से पूर्व, सूर्य के सामने खड़े होकर अपना जाप करते हुए 
वह उस कस्ती को, अपनी अंजलि से, सूर्य के सामने ऊंची उठाया करते थे 
और धीरे-धीरे कमर की चारों ओर सरकाते जाते थे। सदरा' उनके पहनने 
का विशिष्ट कुर्ता था । किसी सिख से कच्छ-कड़ा आदि छीन लिया जाय, 
किसी मुसलमान से वजू और नमाज का सामान ले लिया जाय, तो उसकी 

जैसी हालत होगी, वेसी ही एक पारसी से कस्ती सदरा' ले लेने पर होती 
है । फीनिक्स की सारी टोली में केवल रुस्तमजी सेठ ही पारसी थे, परन्तु 
उनका कष्ट सब के लिए अपना कप्ट ही महसूस हुआ, मानो एक ही शरीर 
के वे अभिन्न अंग थे । परन्तु जेल वालों को सत्याग्रहियों की यह मांग, बेकार 
की धांधली प्रतीत हुई और उन्होंने कड़ाई से काम लेने का निर्णय किया । 


नतीजा यह हुआ कि मेरे पिताजी और सेठजी को मारित्सबर्ग से 
बदल कर डरबन की जेल में भेज दिया गया, जो बहुत बदनाम जेल थी । 
उधर मारित्सबग में भी रावजीभाई, मगनभाई आदि बड़ों को छोटे नव- 
यूबर्कों से अछग कर दिया गया । परन्तु सभी जवान अनशन पर डटे रहे । 
जब डरबन से काकाजी को सदरा-कस्ती' मिल जाने की विश्वसनीय 
खबर उनको दी गई तव उनका अनशन समाप्त हुआ और इस प्रकार जेल 


में उन सबकी पहली कसौटी पूरी हुई । 


इसके पहले जो सत्याग्रह द्वांसवाल में दो बार किया गया था उसमें 
गोरे लोगों की जेब पर सीधी मार नहीं होती थी । परन्तु इस वार के सत्या- 
ग्रह से नेटाछ के पूंजीपतियों का बड़ा भारी आथिक नुकसान हो रहा था, 
इसलिए उनकी हमदर्दी में सरकारी गोरे हाकिम तिऊछममिला उठे थे । 


दक्षिण अफ्रीका में जेल के सुर्परिटेंडेंट को जेल का गवर्नर कहा जाता 
था। डरबन का जेल-गवने र उन दिनों बड़ा कठोर बताया जाता था। भारतीय 
कैदियों को सीधा करने और उनका जोश ठंडा करने का मानो उसने संकल्प 
कर रखा था । 


दक्षिण अफ्रीका की जेलों में मांस खाने वालों को सप्ताह में दो बार 
मांस दिया जाता था । जो भारतीय सत्याग्रही मांस लेना निषिद्ध मानते 
थे, उन्होंने ट्रान्सवाल की जेल में अनशन करके मांस के स्थान पर सप्ताह 
में दो दित छटांक-छटांक भर घी पाने की व्यवस्था जेल के कानून में पक्की 
कराई; कितु ट्रान्सवाल की सरकार ने जो देना स्वीकार किया था वह नेटाल 
की सरकार ने देने से इन्कार कर दिया । जब जेलवालों ने सत्याग्रही कंदियों 
की मांग पर कान नहीं दिया तब फीनिक्स और जोहान्सबर्ग के वे सत्या- 
ग्रही, जो बापूजी के घनिष्ठ सम्पर्क में आये थे, घी के मसले पर अनशन 
करने के लिए कटिबद्ध हो गए। दूसरे सत्याग्रही भी बड़ी संख्या में अनशन 
में शामिल हुए। घी का मसला मुख्य था, पर साथ-साथ जेल-जीवन की और 
भी कई शिकायतें उन लोगों को थीं--जैसे, जुंओं से भरे हुए कम्बल, मांस 
की जूठन से सने हुए बरतनों में परोसा जाने वाला भोजन; अकारण गालियां 
ओर डांट-डपट तथा सप्ताह में केवल एक बार नहाने की इजाजत और 

उसमें भी भारी असुविधा । 


उपवास करने वालों में दो तो वापूजी के पुत्र श्री मणिलाल गांधी 
और श्री रामदास गांधी थे | तीन-चार दिन तक जेल के बाहर वाले हम 
लोगों ने धेरयें से समझौते की प्रतीक्षा की, किन्तु बात को बढ़ते हुए देख कर 
सब बेचेन हो उठे । इस बीच इंडियन ओपीनियन' में छपने के लिए रेवाशंकर 
सोढा और मजिस्ट्रेट के बीच का एक संवाद आया । उसे अपनी स्मृति के 
आधार पर नीचे दे रहा हूं 


मजिस्ट्रेट--तुम लोगों ने यह क्या शरारत कर रखी है ? खाते क्‍यों 
नहीं ? 

सोढा--जानवूझ कर थोड़े ही हम शरारत कर रहे हैं। हमें घी 
चाहिए । वह दिलवा दीजिए, फिर खाने हछगेंगे । 

मेजिस्ट्रेट--घी नहीं मिलेगा । जानते हो कैद में आये हो ? जो मांगों 
सो केदखाने में थोड़े ही मिल सकता हैं 

सोढा---आप घी न देने में मजब्र हूँ तो हम अपना उपवास छोड़ने 
में मजबर हें। 

मेजिस्ट्रेट--घी नहीं मिलेगा तो कब तक उपवास करते रहोगे ? 

सोढा--मर जायंगे तब तक । 

मेजिस्ट्रेट--मर जाओगे तो कोई टोटा नहीं आयगा । हमारे पास 
दफनाने की जगह काफी है । 

सोढा---तो, घी नहीं मिलेगा तब तक मरने वालों का भी टोटा 
नहीं पड़ेगा । 

जेलखानों में पहुंचे हुए सत्याग्रहियों में उस समय सबसे छोटी आयु- 
वाले रामदासकाका और रेवाशंकर सोढा थे | इन दोनों को उपवासी दल 
से फोड़ लेने के लिए सरकारी अधिकारियों ने अपनी सारी कारगजारी कर 
डाली। रेवाशंकर ने जेलवालों को ऐसे-ऐसे मंह-तोड़ जवाब दिये कि उनके 
दांत खट्टे हो गए । उधर, रामदासकाका ने अपनी नम्नता, सरलता और 
दृढ़ता से जेल वालों की हर कोशिश को विफल कर दिया । 


घी वाले अनशन के समय रामदासकाका की शिष्टता, साधता 
और दढ़ता का जेलवासियों पर असाधारण प्रभाव पड़ा था। लेकिन इससे 
भी अधिक उनके प्रति सबका आदर इस बात से बढ़ गया था, कि जेल के 
प्रत्येक नियम का उन्होंने बड़ी प्रामाणिकता से पालन किया था । जेल से 
छूटने पर उनके जेल के साथी कहते थे. कि सचमुच रामदास तो राम- 

दास ही थे । मानो स्वयं बापू के ही प्रतिरूप हों । काम के समय सतत काम 
करते रहते थें। जेल-जमादार हम लोगों को काम के लिए टोकता था, परन्तु 
रामदास के पास वह जाता तक नहीं था ; क्योंकि थक जाने पर कुदाल छोड़ 
कर रामदास कभी बंठ नहीं जाते थे | खड़े-खड़े ही अपनी थकान थोडी-सी 
उतार कर फिर से खोदने लग जाते थे। बागीचे में से हम लोग गाजर, म॒ली 
लेकर रामुदास के सामने भी रखते थे । परन्‍्तु वह उन्हें हाथ नहीं लगाते थे 
और हम से स्पष्ट कह देते थे--- मुझ से कुछ मत कहो । काम करते समय 
जिस तरह वह लगे रहते थे, उसी तरह कमरे में भी अपने समय का पूरा 
उपयोग करते थे । स्वस्थता से बेठ कर पढ़ा करते थे और किसीको अपनी 
ओर से असुविधा न हो, इसकी सावधानी रखते थे। फीनिक्स की सारी 
टोली में सब से छोटे होने पर भी रामदासजी के सामने और सव बौने मालम 
' पड़ते थे । उनका विनय और उनकी टेक इतनी तेजस्वी थी । 


घी के लिए किये गए उपवासों में आरम्भ में सत्याग्रहियों की बड़ी 
संख्या सम्मिलित हुई थी । परन्तु बाद में वह धीरे-धीरे घटती गई | चाय- 
बीड़ी की आदत वाले अधिक समय नहीं टिक पाए। अनशन पर दढ़ रहने 
वालों में रेवाशंकर और मगनभाई पटेल बागीचे में काम करते-करते सर्वे- 
प्रथम मूछित हुए । परंतु रामदासजी उपवासों को भली-भांति सहन 
करते रहे । 


जेल के उपवास में साधारण केदी को आराम, स्नान, मनोविनोद 
आदि की कुछ भी सुविधा नहीं मिलती । हमारे सहाध्यायी जब जेल से 
छट कर आये तो उन्होंने डरबन जेल के अनशन की जो कहानी सुनाई 
उसका संक्षेप यह हँ--उपवासों का पता चलते ही जेलर और जमादार 
की धाक-धमकी बहुत बढ़ गईं । उपवास होते हुए भी रोज हमें बागीचे में 
खोदने के लिए नियमपूर्वक ले जाया जाता था। संध्या को बंद होने से पूर्वे 
हमें अपने पूरे शरीर की तलाशी देनी पड़ती थी | इस तलाशी में सभी 
केदियों को दिगम्बर होकर तबतक कतार में शांतिपू्वक खड़ा रहना 
पड़ता था जबतक दरोगा तलाशी पूरी न कर ले। अनशन के दिलों में इन 
परेडों में जेल के अधिकारी सत्याग्रही कैदियों को और भी परेशान तथा 
अपमानित करते थे । किसी ने अपने शरीर में कोई चीज छिपा तो नहीं रखी 
यह जांचने के लिए उनको कदने, हाथ फैलाने ओर मुंह खोलने के लिए विवश 
किया जाता था। भूखे क॑ंदियों को इस तरह जलील करके जेल वाले उनको 
, झुकाना चाहते थे । जेल वालों की इस तरह की हिमाकत से सत्याग्रहियों 
का खून खौल उठता था लेकिन अपना सारा गुस्सा वे मत-ही-मन पी जाते 

थे । मध्याह्न में भोजन के समय जो डेढ़ घंटा दिया जाता था केवल उसी 
समय में वे परिश्रम से छट्टी पाकर सो लिया करते थे | इससे बिलकुल गिर 
पड़ने से बच जाते थे। मूछित होकर गिर पड़ना और जेल के अस्पताल में 
भरती होना, सत्याग्रही अपनी शान के खिलाफ समझते थे भूख हड़ताल 
को तुड़वाने के लिए उनके बिस्तर के पास भोजन परोसा तसला रख दिया 
जाता था लेकिन वह रात भर ज्यों-का-त्यों पड़ा रहता था। सत्याग्रही उसे 
सूंघते तक नहीं थे। 

चार-पांच दिन कें बाद जब कड़ी धूप में काम करते-करते भूख के 
मारे चक्‍कर खा कर रेवाशंकर गिर पड़ा तब जेलवाले घबराए और उन्होंने 
धूप में सत्याग्रही से कड़ाई से काम लेना कुछ कम कर दिया । रेवाशंकर 
को जेल के अस्पताल में पहुंचाया गया और वहां चार-पांच आदमियों ने 
मिल कर जबरन उसके गले में दूध डाल दिया । रेवाशंकर इस तरह दबसनें- 
वाला व्यक्ति नहीं था; उसने उल्टी करके दूध निकारू दिया । 
जेल वाले और भी खीझ उठे। अब उन्होंने रबर की नली गले में डाल 
कर दूध को पम्प करके सीधे आंतों में ही पहुंचा दिया । दूध के रंग को 
देखकर रेवाशंकर को संदेह हुआ कि शायद उसमें अंडा भी मिलाया गया 
है । वह निरामिश भोजी था । इस कारण बहुत दुखी हुआ । 


तनहाई में प्रागजीभाई देसाई पर हब्शी जमादार टूट पड़ा। उसने 
उनको छातें लगाईं और टांग पकड़ कर पीठ के बल दस-बारह फुट तक 
घसीटा । अन्य सत्याग्रहियों की भी इसी तरह की हालत की गईं, परन्तु 
बापूजी के परखे हुए वीर अपने प्रण पर दृढ़ रहे । पूरा एक सप्ताह 
अनशन-संघर्ष चलने के बाद सरकार ने उन्हें घी देना तथा उनकी 
दूसरी शिकायतों को भी दूर करना स्वीकार कर लिया। सत्याग्रह- 
संग्राम का अंत अभी तक कहीं नजर नहीं आ रहा था। इस बीच 
कारावास में होने वाली इस जीत ने सभी भारतीयों के दिल में काफी 
उत्साह बढ़ा दिया । 


' जेंल के अनशन की समाप्ति की कथा जो हमारेस हपाठी कुप्पुस्वामी 
ने सुनाई थी वह भी बड़ी रोचक है । उसने बताया कि छः:-सात दिन तक तो 
हम जोश-ही-जोश में भूख को सहार गए । फिर दिल में धड़कन पैदा हुईं कि 
जाने कब तक यह कष्ट भुगतना पड़ेगा | बड़े लोग तो अरूग थे हम तीन 
किशोर एक साथ थे । रामदासजी, जो हमारे साथ थे, वह मन से भी 
खिन्न नहीं. हुए थे । हम लछोग सोच-विचार में परेशान थे कि एक 
संध्या के समय जेलर, गवर्नर और मैजिस्ट्रेट सामने आ धमके । आते ही 

उन्होंने हम लोगों को जोरों से डांटना शुरू कर दिया, “तुम, अपने मन में 
क्या समझते हो ? ऐसी शतानी करोगे तो बर्बाद हो जाओगे । भछा है 
सरकार चुप है, याद रखना, जब वह आंखें लाल करेगी, तुम्हारी मिट्टी 
पलीद कर दी जायगी।” गोरे अफसरों की बात समझाने के लिए 
एक दुभाषिया (इच्टर प्रेटर ) भी उनके साथ कायदे से आया था। जेल 
में हम लोग उसे इन्द्रापट' कहा करते थे, उसने साहब से भी द्गने 
जोर से उनकी अंग्रेजी का अनुवाद हमें सुनाया और बोला, सुनो ! साहब 
वोलता हैँ, तुम नहीं खायेगा तो तुम को सजा होगा । तुम खाओ, नहीं तो 
सरकार तुम को बहुत सजा देगी । इस तरह धमकाने के साथ-साथ धीरे से 
वह यह भी कह देता था कि घी का परवाना तो आ गया है। फिर ऊंचे से कह 
देता था कि तुम को खाना ही पड़ेगा । साहव को कह दो कि हम खायंगे । 
मान जाओ अन्त में धीरे से पाद-पूरति करता था कि घी का परवाना मिल 
गया हैं । फिकर मत करो ।” इस प्रकार धमकी और घी की खबर एक साथ 
हमें मिली। हमारे मन जो ढीले होने जा रहे थे, वे फिर तन गए और 
साहब को हमने रोज की तरह इन्कार ही सुनाया । 


जब हम लोग सोने की तैयारी में थे कि दुबारा जेलर हमारे पास 
आया और बहुत ही भलेमानस की तरह बोला कि हमने तुम्हारी सारी 
बातें सरकार में भेजी थीं । तुम लोगों की कुछ मांग तो ठीक थीं लेकिन 
इस तरह दंगा मचाना उचित नहीं हे । खेर, मिस्टर चिमनी (एशियाई 
दफ्तर का अफसर ) की मंजूरी आ गईं है। बोलो, क्या खाओगे ? तुम 
जानते हो कि रसोई-घर तो इस समय बन्द हे। हमने उनको धन्यवाद 
दिया और दूसरे दिन सवेरे सबके साथ ही उपवास खोलने का निर्णय 
करके शांति से सोये । 


हमें घी मिला और रसोई-घर में हमारे प्रतिनिधि के स्वरूप श्री मेढ 
को भिजवाया । इसके बाद हम छोगों की थोड़ी-सी तिकड़म भी चली । 
जेल के बाहर के समाचार हम लोग प्राप्त करने लगे । विशेषत: तब, जब 
नहाने के लिए हम एक जगह इकटठ होते थे | नहाते-नहाते इलोक बोलने 
का हमारा धर्म है इस बात पर हम अकड़ जाते थे और फिर बीच-बीच में 
तुक बन्दी गाते थे 


“बाहर से खबर आई । बापू-क्च बढ़ चली ॥ 
हड़ताली तीन हजार । घुस गये ट्रांसवाल ॥* 
इन समाचारों से स्वाभाविक ही हमारा उत्साह बढ़ना था । 


एक रविवार के दिन फीनिक्स में डरबन की जेल का एक बोर (डच ) 

जमादार साप्ताहिक छट्री मनाने आया था। वह पूरा छः-साढ़े छः फुट ऊंचा 
और तगड़ा था। जेल में मेरे पिताजी पर पहरा देने का उसका काम था। 
हम लोगों ने उसे अपने साथ भोजन कराया । बड़े चाव से उसने हमारी 
हिन्दुस्तानी रसोई खाई और फिर पुचकार कर मुझसे कहा कि तेरे पिता 
जेल में मजे में हैं । तू, कुछ उनके लिए कहना चाहता हैँ ? मुझे उस आदमी 
से बोलने की इच्छा ही नहीं होती थी । उसके गोरे और गम्भीर मुंह को में 
ताकता ही रहा | तथा मन में सोचता रहा कि यह कसा अजीब आदमी हैं, 
जो यहां पर तो भला और मीठा बन रहा है और जेल में सत्याग्रहियों को 
अनशन करना पड़े, इस हद तक सताता होगा। खैर, मैंने संक्षेप में कहा, 
'कह देना, हम मजे में हें । जाते-जाते उसने हमारे बागीचे के फल भी भर- 
पेट खाये और फीनिक्स के प्रति अपना आदर और स्नेह व्यक्त करके वह 
डरबन जेल के लिए लोट गया। जेल का जमादार भी एक प्रकार से अच्छा 
आदमी हो सकता है यह देख कर उस दिन से मेरे मन में यह वात बस गई 
कि खराब कहे जाने वाले आदमी में भी कुछ-न-कुछ अच्छाई होती ही है । 


* ३ ४: 
सत्याग्रह की प्रगति 


जब जनरल स्मट्स ने तीन पाउंड का कर रह करने के वचन का भंग 
किया तब सत्याग्रह संग्राम पुनः आरम्भ करने के विषय में बापूजी ने गोखले- 
जी को लिखा था। वह पूरे राजनीतिज्ञ पुरुष थे । दोनों ओर के बलावलू का 
अनुमान किये बिना कंसे बायूजी को झुकने की सलाह दे देते ? अतः उन्होंने 
प्रदत किया, भैया, छड़ाई लेने की वात सोच रहे हो तो यह तो बताओ कि 
तुम्हारे संग लड़ने वाले वीर अधिक-से-अधिक और कम-से-कम कितते हें, जो 
तुम्हारे साथ अंत तक टिकने वाले हों? ” दक्षिण अफ्रीका का इतिहास” नामक 
पुस्तक में वचन-भंग' शीर्षक प्रकरण में बापूजी ने लिखा है : “मेंने गोखले- 
जी के पास अधिक-से-अधिक ६५ या ६६ और कम-से-कम १६ नामों की 
गिनती लिख भेजी थी। साथ में यह भी लिखा था कि इतने कम मनुष्यों के 
वास्ते में हिंदुस्तान से पैसे की सहायता की अपेक्षा न करूँगा । इसके बारे में 
आप निश्चित रहें और अपने स्वास्थ्य पर--जो काफी कमजोर हो गया 
हु--अधिक बोझ न डालने की क्ृपा करें ।” 


इसी पुस्तक में बापूजी ने एक और स्थल पर लिखा है : "जो अंतिम 

उपाय सोच रखा था उसे करने का नि३चय किया | वह कदम बहुत तेजस्वी 
साबित हुआ। मेंने सोच रखा था कि अंतिम अवसर आ जाने पर उन सबको 
बलि चढ़ा देना होगा जो मेरे साथ फीनिक्स में रह रहे हैं | मेरे लिए वह 
अंतिम त्याग था । फीनिक्स में रहने वाले मेरे निजी साथी और रिश्तेदार 
थे । अखबार चाल रखने के लिए आवश्यक आदमियों को और सोलह वर्ष 
से कम आयु वाले छोटे बालकों को छोड़ कर अन्य सभी को जेल-यात्रा के 
लिए भेज देने की मेरी धारणा थी | इससे अधिक त्याग करने का मेरे पास 
और कोई साधन-सामान था ही नहीं । गोखले को लिखते समय आखिरी 
सोलह व्यक्ति, जो मेने अपने मन में रखे थे, यही थे ।” 

फीनिक्स वाले सत्याग्रही जेल में जा डटे, तो बापूजी नें ट्रान्सवाल 
की उन ग्यारह वीरांगनाओं का जत्था मोर्चे पर भेजा जिनको टाल्स्टाय- 
वाड़ी में अपने साथ रखकर उन्होंने ताीम दी थी । उनकी योग्यता बताते 
हुए उन्होंने लिखा हैं : 

“बहनों को जेल में भेजने का काम बहुत ही खतरनाक था, यह में 
जानता था | फीनिक्स में रहने वाली बहनें गुजराती थीं, अर्थात्‌ ट्रांसवाल- 
वाली बहनों के समान अनुभवी और कष्ट उठाने की अभ्यस्त नहीं थीं । 
वे अधिकतर मेरे परिवार की थीं और केवल मेरे लिहाज के कारण ही जेल 
जाने को तैयार हो जायं और बाद में एक मौके पर हौलदिल हो जाय॑ या 
जेल में पहुंच कर माफी मांग लें, तो मुझे भारी आघात पहुंचने का और 
लड़ाई कमजोर पड़ जाने का डर था । किन्तु जो बहनें टाल्स्टाय-फार्म में 
मेरे साथ रहीं थी वे इस सत्याग्रह में शामिल होने के लिए व्याकुल हो रही 
थीं। उन सबको मेंने इस लड़ाई के कष्टों के बारे में सचेत किया, परन्तु वे 
डरी नहीं । सब-की-सब बहादुर थीं; मेरे कहने पर भी किसी कदर रुकने- 
वाली नहीं थीं । ये सभी (श्रीमती भवानीदयाल को छोड़कर) तमिल 
प्रदेश की थीं। उनमें छः: बहनों की गोद में दूध पीने वाले बच्चे थे ।* 


महिलाओं की उस सारी टोछी का नेतृत्व श्रीमती थम्बी नायडू कर 
रही थीं। उनके पति एक वीर सत्याग्रही थे और ट्रान्सवाल में बापूजी के 
साथियों में प्रथम वीर माने जाते थे। मीर आलम ने जब बापूजी पर 
घातक प्रहार किया था तब उन प्रहारों को अपने ऊपर झेल कर बापूजी 
की रक्षा करने वालों में श्री थम्बी नायडू का नाम ही मुख्य था। परंतु उनकी 
पत्नी का शौर्य उनसे भी दुगना माना जाता था, जो इस मो पर स्पष्ट 
प्रमाणित हो गया। इन तमिल बहनों के साथ श्रीमती भवानीदयाल भी थीं, 
जो कई महीने फीनिक्स में रह चुकी थीं। बायूजी ने उनकी चिकित्सा अपने 

मिट्टी-पानी के तरीकों से की थी | वह देखने में दुबली-पतछी और कोमल 
थीं और बाल्टी भर पानी ढोना तक उनके लिए कठिन हो जाता था। श्री 
भवानीदयालूजी को, जो बाद में संन्‍्यासी भवानीदयारू कहलाये, हिंदी: 
जगत्‌ भूल नहीं सकता । उनके व्यक्तित्व के प्रति हमें आदर था और जब 
श्रीमती भवानीदयालजी ने अन्य महिलाओं के साथ जेल-यात्रा के लिए 
प्रयाण किया तब उन दोनों के प्रति हमारे मन्त का आदर बहुत बढ़ गया। 

ये महिलाएं ट्रान्सवाल के दो-दो, तीन-तीन सीमा-स्थानों पर गईं 
और बिना परमिट के सीमोल्लंघन करके फिर से ट्रान्सवाल में आईं । 
परन्तु पूज्य बा को पकड़ने से ही दक्षिण अफ्रीका की सरकार पर देश-विदेश 
में लानत बरसने लगी थी, तब और भी बहनों पर हाथ डालने का साहस 
उसने नहीं किया । ज्यों-ज्यों सरकार ने उन्हें गिरफ्तार न करने की साव- 
धानी बरती, श्रीमती थम्बी नायडू की ठोली नये-नये कानून तोड़ती गई । 
अंत में बापूजी की सूचना से वे सब बहनें कोयले की खान के मजदूरों के पास 
चली गईं और जबतक सरकार तीन पौंड का कर हटा न ले तब तक हड़ताल 
करते के लिए उन्हें समझाने लगीं । 

इधर स्मट्स सरकार ने बहनों को गिरफ्तार न करके तंग कर डालछा। 
उधर ट्रान्सवाल से अनेक पुराने और मंजे हुए सत्याग्रही उन्हीं कानूनों को 
तोड़ कर जेल पहुंच गए । मुश्किल से एक महीना पूरा हुआ होगा कि सत्या- 
ग्रह की लड़ाई का मोर्चा रंग में आ गया। बापूजी को इस प्रगति से संतोष 
हुआ और वह अपने प्रहार को अधिक प्रभावोत्पादक बनाने के उपाय 
करने लगे । 

फीनिक्स से निकलते वाले साप्ताहिक का काम बहुत कम आदमियों 
से ठीक तरह चलता रहे ऐसा परिवर्तन करना बापूजी ने आवश्यक समझा। 
पहले वह शनिवार को प्रकाशित होता था, अब उसे बुध को प्रकाशित करने 
का निश्चय किया गया । इस संबंधी व्यवस्था का उल्लेख करते हुए बापूजी 
ने नीचे लिखे आशय का लेख इंडियन ओपिनियन' के इस अंक में लिखा : 


“अब से बुधवार के दिन यह अखबार प्रकाशित करने का निश्चय 
किया गया है । इस अंक को तेयार करने के लिए तीन ही दिन का समय था । 
इस वजह से इस अंक के चार ही पृष्ठ हें। शनिवार के दिन प्रकाशित करने 
से यह डरबन आदि नेटाल के स्थलों में उसी दिन पहुंच जाता है। परंतु 
जोहान्सबर्ग और ट्रान्सवाल में सोम या मंगल के दिन पहुंचता है । इंडियन 
ओपीनियन' के अधिकतर पाठक काम-धंधे में इतने व्यस्त रहते हें कि अगली 
दनि-रवि की छुट्टी आने से पहले उन्हें यह साप्ताहिक पढ़ने का अवकाश 

नहीं मिलता । यह नई व्यवस्था उनकी सुविधा के लिए की गई है, ताकि 
शनिवार के दिन ही उनको यह साप्ताहिक मिल जाया करे | 


“हिन्दवासियों की वर्तमान परिस्थिति के संबंध में सही-सही जान- 
कारी पहुंचाने के लिए यह साप्ताहिक चाल रहना चाहता है | यदि लोगों 
को इसको आवश्यकता नहीं है और वे इसके खर्च का बोझ उठाना नहीं चाहते 
तो भछे-बरे विज्ञापन आदि की भरमार करके जेसे-तेसे इसके छापते रहने 
में और इसके द्वारा पैसे बटोरने में मुद्रक-प्रकाशक जनता के प्रति तथा 
देश के प्रति गंभीर अपराध करते प्रतीत होते हैं। इस समय इसके नौ-सौ 
ग्राहक है। यह ग्राहक संख्या यदि गिर जायगी तो यह पत्र चलाना संभव 
नहीं होगा । इसलिए यह आवश्यक हैँ कि कोई इसकी घटी हुई पृष्ठ संख्या 
को देखकर हेरान न हो । असल में जो पन्ने कम किये गये हैं, उनमें केवल 
विज्ञापन और बेकार की चीजें ही छांटी गई हँ। पढ़ने की जो सामग्री 
बाकी रह जाती है वह कोई पोली या थोथी नहीं है । हमें आशा है कि हम 
थोड़ी पढ़ाई में ज्यादा-से-ज्यादा उपयोगी बातें देंगे । एक शब्द भी बेकार 
नहीं होगा । इस कम पच्चेवाले अखबार को प्रकाशित करने के श्रम और 
खर्चे में अधिक पन्ने वाले अखबार के मुकाबले विशेष अंतर नहीं पड़ता । 
अतः इसका वार्षिक चन्दा कम नहीं किया जा सकता । प्रत्येक पाठक का 
कर्तव्य है कि वह इसमें प्रकाशित होने वाले विवरण और विचारों को अपनी 
जान-पहचानवाले सभी हिन्दियों में प्रसारित करे और जो लोग पैसे से 
इंडियन ओपीनियन की सहायता करने में समर्थ हों, ऐसे अपने-अपने मित्रों 
को इसके ग्राहक बना दें ।” 


अखबार प्रकाशित करने का दिन बदलने के साथ बापूजी ने एक 
बड़ा परिवर्तन और भी किया। सोलह पष्ठ छापने वाला बड़ा यंत्र तेल के 
इंजन से चलता था। बापूजी ने तेल के इंजन का प्रयोग सर्वथा वर्जित कर 
दिया। मिट्टी का तेल प्राशन करने वाला वह देत्य जब रूठता था, किसी के 
बस का नहीं रहता था। उसके मुख्य चक्र--फ्लाई व्हील को चाल करने में 
तगड़े-तगड़े जवानों का दम भी फूल जाता था। छपाई के दिन मुद्रण-यंत्र पर 
काम चढ़ने से पूर्व पांच-पांच छ:-छ: घंटों तक हमारे हब्शी जवान चार्ली और 
श्री गोविन्दसामी जेसे पहलूवानों को उसकी आराधना करनी पड़ती थी । 


बापूजी ने उस तेलिये-भूत के बदले अपना बाहु-बल काम में लाना 
पसन्द किया । साढ़े चार या पांच फुट ऊंचा एक बहुत बड़ा लोहे का चक्र--- 
हाथ से चलने का--वहां रखा गया था । इंजन के बिगड़ जाने पर उस पर 
पट्टा चढ़ाकर मुद्रण-यंत्र चाल किया जाता था और चार आदमी मिल कर 

उसे चलाया करते थे। बापूजी ने इसी पहिये से नियमित रूप से काम लेने 
का निरचय किया । हर आध घंटे बाद चारों आदमियों की बारी बदली 
जाती थी, इसलिए म॒द्रण यंत्र उसी वेग से काम समाप्त कर देता था जिस 
वेग से इंजन के द्वारा होता था। उसे चलाने के लिए स्थानीय हब्शी-मजदूरों 
को लगाया गया था, फिर भी बापूजी ने स्वयं अपने लिए भी चलाने की 
बारी रखी थी । और अखबार छपने के दिन उसे चलाने के लिए वह बिला 
नागा उपस्थित हो जाते थे । उन दिनों बापूजी फलाहार ही करते थे । लेख 
लिखने, गोखलेजी के साथ पत्र-व्यवहार करने तथा सत्याग्रह-संचालन 
संबंधी सूचनाएं भेजने का भारी काम घंटों तक मेज पर बंठ कर उन्हें करना 
पड़ता था। फिर भी शरीर-श्रम करने का आग्रह इतना उम्र था कि दो-दो 
तीन-तीन बारी बदल जाने तक वह पहिये पर से हटते नहीं थे । 


पहले बुधवार को जब बापूजी लोहे का वह भारी पहिया घ॒माने 
गये तब उन्होंने अपनी जोड़ी में मुझे चना | में छोटा बारूक था, और पहिया 
ऊंचा था इसलिए उसे घुमाने में मेरा जोर कम लगता था । परंतु मेरी कमी 
बायूजी सवाया जोर लगा कर पूरी कर रहे थे। इतनी निकटता से बापू- 
जी के साथ काम करने का अवसर मुझे कई दिनों बाद मिला था। शीघ्‌ 
ही बापूजी जेल चले जाने वाले थे और कब यह अवसर फिर मिलेगा इस- 
का पता नहीं था इसलिए बापूजी से बातें करने के इस मौके का लाभ उठाने 
का मेने प्रयत्त किया । बहुत सोच-विचार कर मेंने कई प्रइन बापूजी से पूछे । 
बापूजी भरसक मौन रहकर चिंतन करते हुए पहिया चलाते थे | फिर 
भी मेरे प्रदइनों का उत्तर उन्होंने धीरज से पहिया घ॒माते-घुमाते दिया। 
उनमे से दो-तीन उत्तरों का सार इस प्रकार हें 


मेंनें पूछा था कि साप्ताहिक में लेख आप अकेले लिखते हें फिर भी 
हमारी यह राय हे ', हम यह कहते हैं ऐसा बहुवचन का प्रयोग क्‍यों करते 
? इसके उत्तर में बापूजी ने कहा, कि सम्पादक जो लिखता है वह 
उसके अकेले का ही विचार नहीं होता । उसके अनेक साथियों के विचार 
भी उसके विचार में मिले हुए होते हें इसलिए वह अपने लेख में अपने लिए 
एक वचन के स्थान पर बहुवचन का प्रयोग करता हैं । 


- इसके बाद विज्ञापन हटाने के संबंध में मेरे प्रश्न के उत्तर में बापू- 
जी ने कहा, दृकानदार लोग अपनी चीजों का बहुत चढ़ा-बढ़ा कर 
बखान छपवाते हें। हमारे छापने से उनके ग्राहक बढ़ते हे लेकिन हम पैसे 
के छारूच से आजतक जो विज्ञापन छापते थे वह गलत काम करते थे । 
दृकानदार अपना माल अच्छा न होने पर भी अच्छा बतावें अथवा जैसा हो 

उससे कई गुना श्रेष्ठ बतावें, यह झूठ ही तो हुआ । सच्चा आदमी ऐसी 
झठी बातें क्‍यों कर छाप सकता हैं । फिर जो चीज हम अपने उपयोग में 
लाते नहीं और लाना गलत समझते हें उन चीजों को लेने का, हमारा 
गजब पढ़ कर, लोगों का मन करे तो वह हमारी ही भूल कही जायगी 
न्‌ डर 

एक और प्रइन के उत्तर में बापूजी ने मुझे समझाया कि जब तू ठोली- 
नायक हैं तब अपनी टोली के करने का काम अधरा न रह जाय, यह देखना 
तेरा कर्तव्य हैं। तेरे साथी लड़कों में से कोई आलूस करे तो उस दिन 
तू दुगना काम कर लेकिन काम बाकी मत रहने दे । 


* एढें $ 
वह चिरजीबवी इतिहास ! 


सत्याग्रह के इस इतिहास को औरों की दृष्टि से देखने के बदले उसके 
प्रणेता के शब्दों में पढ़ना ही अच्छा होगा । तीन पौंड के कर को हटाने में 
विजयी होने के तुरंत बाद स्वयं बापूजी ने इंडियन ओपीनियन' के 
विशेषांक में गुजराती में एक लेख लिखा था। उसका कुछ अंश लेकर 
का इतिहास का दर्शन कराना ज़रूरी समझता हूं । बापूजी नें 
खा था--- 


“फीनिक्स की टोली के जेल जाने के बाद जोहान्सबर्ग से नहीं रहा 
गया। वहां की औरतें अधीर हो गईं और उनको जेल जाने का बहुत 
उत्साह हुआ। श्री केलनबेक उनको लेकर फ्रीनिखन गये । वहां जाने में उम्मीद 
यह थी कि वे फ्री स्टेट (औरेंज कॉलोनी ) की सरहद पर जा कर लौटते 
समय गिरफ्तार हो जायंगी । उनकी उम्मीद पूरी नहीं हुई | कुछ दिन उन्होंने 
फ्रीनिखन में ही सुख-दुख में बिताये । वहां पर डालियां सिर पर छे-ले 
कर फेरी छगाई। परन्तु किसी ने उनको पकड़ा नहीं । इस निराशा में अमर 
आशा छिपी हुई थी। सरकार ने महिलाओं को फ्रीनिखन में ही पकड़ लिया 
होता तो कदाचित्‌ हड़ताल न होती । यह तो निश्चित बात है कि वह जम कर 
जिस पैमाने पर हुईं उस पैमाने पर नहीं हो सकती थीं। किन्तु कौम पर ईश्वर 
का हाथ था । 


“सदेव भगवान्‌ सत्य का रक्षक है। महिलाएं पकड़ी न गईं तब तय किया 
गया कि वे नेटाल की सीमा पार करें । यदि उनको पकड़ा न जाय तो श्री 

थम्बी नायड्‌ के साथ वे न्यूकेसल में अपनी छावनी डालें। निश्चय यह 
किया गया था कि सत्याग्रही महिलाएं न्यूकेसल में गिरमसिटियों तथा उनकी 
स्त्रियों से मिलें । उनकी दुर्देशा का उनको खयाल करायें और तीन पौंड के 
कर के बारे में उनको हड़ताल करने के लिए समझायें । जब में न्यूकेसल 
पहुंच जाऊं तब हड़ताल की जाय । किन्तु महिलाओं की उपस्थिति ने सूखे 
ईंधन पर दियासलाई का काम किया । सेज-पलंग के बिना न सोने वाली 
और मुश्किल से अपना मुंह खोलने वाली इन महिलाओं ने गिरमिटियों की 
आम सभा में भाषण दिये । वे जाग उठे और उन्होंने मेरे पहुंचने से पहले 
ही हड़ताल करने का आग्रह किया। यह बहुत खतरनाक काम था। मुझको 
श्री नायडू का तार मिला । श्री केलनबेक न्यूकेसल गये और हड़ताल शुरू 
हो गई। मेरे पहुंचने तक कोयले की दो खानों के भारतीयों ने काम बन्द कर 
दिया था । 


“मिस्टर होस्केन की अध्यक्षता में यूरोपियनों की सहायक समिति 
ने मुझे बुलाया । में उनसे मिला | उन्होंने हमारे आन्दोलन को पसन्द किया 
और प्रोत्साहन देने का प्रस्ताव किया । एक दिन जोहान्सबर्ग में रुक कर 
में न्‍्यूकेसल पहुंचा और वहां रुक गया। मेने देखा कि लोगों में बेहद उत्साह 
था । सरकार महिलाओं की उपस्थिति को सह नहीं सकी और उसने अन्त 
में उनको आवारागर्दी का जुर्म लगाकर जेल भेज दिया । 


“श्री लेझरस का मकान अब सत्याग्रहियों की धर्मशाला बन गया। 
वहां सेकड़ों गिरमिटियों के लिए खाना पकाना जरूरी हो गया । फिर भी 
श्री लेझरस ने निरुत्साह को अपने पास फटकने नहीं दिया । न्यूकेसल के 
भारतीयों ने एक समिति नियुक्त की। श्री सीदात प्रमुख नियुक्त हुए । 
जोरों से काम चल पड़ा। दूसरी खानों के भारतीयों ने भी काम छोड़ दिया । 


“इस प्रकार, खानों के मजदूर काम बन्द करते चले तब कोयला- 
खानों के मालिकों के मंडल की सभा हुई । वहां बहुत बातचीत हुई, पर 
कोई फंसला नहीं हुआ । उनकी मांग यह थी कि यदि हमारी ओर से हड़ताल 
रोक दी जाय तो वे लोग सरकार से तीन पौंड के कर के बारे में लिखा-पढ़ी 
करेंगे। सत्याग्रही यह स्वीकार नहीं करु सकता | हमें मालिकों से कोई वैर 
नहीं था। हड़ताल का उद्देश्य मालिकों को दुख पहुंचाने का नहीं था, केवल 
हम दुःख उठाएं, यही था । इसलिए कोयला-खानों के मालिकों की सलाह 
को स्वीकार किया जा सके, ऐसा नहीं था । में फिर न्‍्यूकेसल लौट गया । 
उस सभा का नतीजा मेंने सुनाया तो उत्साह बढ़ गया । और भी खानों में 
काम बन्द हो गया । 

अब तक मजदूर लोग अपनी-अपनी खानों पर ही रहे थे। न्‍्यकेसल 
की कार्यवाही समिति ने सोचा कि जब तक गिरमिटिये छोग अपने सेठ 
की जमीन पर रहेंगे तब तक हड़ताल का पूरा प्रभाव पड़ने वाला नहीं है । 
वे लोग लालच में आकर या डर कर काम शुरू कर दें, यह खतरा ही था । 
और सेठ का काम न करने पर भी उसके घर में बसना अथवा उसका नमक 
खाना अनीति कही जायगी | अर्थात्‌ गिरमसिटिए का खान पर रहना दोप- 
यक्‍त था। यह दोप सत्याग्रह के शुद्ध प्रयास को मलिन करने वाला मालूम 
दिया । दूसरी ओर, हजारों भारतीयों को कहां पर रखा जाय, उनको किस 
तरह भोजन कराया जाय, ये सब विकट समस्याएं थीं। श्री छेझरस का 
मकान अब छोटा महसूस हुआ । फिर भी चाहे जेसा खतरा उठा कर भी 
खानों को खाली ही करने का निश्चय किया गया | गिरमिटियों को 
अपनी खानें छोड़ कर न्यूकेसल चले आने का संदेशा पहुंचाया गया । 


“खबर मिलते ही खानों से कच शुरू हो गई । बेलंगी की खान के 
भारतीय पहले आ गए । न्यूकेसल में ऐसा दृश्य बन गया मानों हर रोज 
यात्रियों का संघ ही आ रहा हो । जवान, बढ़े, औरतें--कोई अकेली तो 
कोई गोद में बच्चे वाली, सभी स्त्रियां अपने-अपने सिर पर गठरियां 
लिये हुए चल दीं; मर्दों के सर पर पेटियां नजर आती थीं । कोई दिन में 
आ पहुंचते थे, तो कोई रात में । उनके लिए भोजन का इन्तजाम करना 
पड़ता था । इन गरीब लोगों की संतोष-वृत्ति का में क्या बयान करू । जो 
कुछ थोड़ा-सा मिल गया उसे वे सुख समझते थे । कोई रोता हुआ ज्ायद ही 
नजर आता था । सब के मुख पर स्मित दमक रहा था। मेरे मतसे तो वे 
तेंतीस कोटि देवताओं में से थे । स्त्रियां देवी रूप थीं। उन सब के लिए छत 
की व्यवस्था कैसे संभव हो सकती थी ? सोने के लिए तृणशय्या' थी, छत 
के स्थान पर आकाश था । उनका रक्षक ईश्वर था। किसीने बीड़ी की 
मांग की । मेंने उसको समझाया कि उन्होंने गिरमिटियों के रूप में यात्रा 
नहीं की है, भारत के सेवकों के नाते निकले हुए हेँ। धामिक लड़ाई में 
शामिल हुए हैं, और ऐसे अवसर पर तम्बाकू आदि व्यसनों को उन्हें 

त्याग देना चाहिए । इन साधु पुरुषों ने ऊपर वाली सलाह स्वीकार कर 
ली और इसके बाद किसीने बीड़ी के लिए पैसा खर्च करने की मांग मेरे 
पास नहीं की । इस प्रकार खानों में से पांत-की-पांत छोगों की चल पड़ीं। 
उनमें एक गर्भवती स्त्री को चलते-चलते रास्ते में गर्भपात हो गया। ऐसे 
अनक दुख उठाने वर भी कोई थका नहीं, पीछे हटा नहीं । 


“न्यूकेसल में भारतीयों की संख्या बहुत बढ़ गई। वहांके भारतीयों 


वह चिरजीदी इतिहास ! २८५ 


के स्थान भर गये । उनके पास से जितने मकान मिले सके उनमें स्त्रियों 
और बढ़ों का समावेश किया जा सका । यहां पर कहना होगा कि न्यूकेसलू 
में बसने वाली गोरी जनता ने वहुत विनय का वर्ताव रखा था। उन्होंने 
अपनी सहानभति भी दरसाई थी। एक भी भारतीय को उन्होंने सताया 
नहीं । एक भरी महिला ने अपना मकान मफ्त में ही उपयोग के लिए 
दिया था । और भी बहुत-सी छोटी-छोटी सहायता गोरों के पास से मिलती 
रहती थी । 


परन्तु न्यूकेसछ में हजारों भारतीयों को सदा के लिए रखा जा सके 
ऐसी हालत नहीं थी । मेयर घबरा गए थे। साधारणता न्यूकंसल की 
आबादी तीन हजार मानी जाती थी । ऐसे देहात में दूसरे दस हजार मनुष्य 
समा ही नहीं सकते थे | अन्य खानों के मजदूर भी काम बन्द करने लगे 
तब यह प्रइन उठा कि क्‍या किया जाय | हड़ताल करने का उद्देश्य जेल 
जाने का था। सरकार चाहे तो वह मजदूरों को गिरफ्तार कर सकती थी ॥ 
किन्तु हजारों के लिए उसके पास जेले भी नहीं थीं। इसलिए उसने मजदूरों 
पर हाथ नहीं डाला । इस हालत में, जब टांसवाल की सरहद को पार करके 
गिरफ्तार होने का सरल उपाय हमारे पास था यह भी खयाल किया गया 
कि ऐसा करने पर न्यूकेसछ की भीड़ कम होगी और हड़ताल करनेवालों 
की अधिक कसोटी भी होगी । 


न्यूकेसल में खान-माछिकों के जासस लोग हड़ताल वालों को ललचा 
रहे थे । एक भी मजदूर गिरा नहीं फिर भी उस लालच से उनको दूर रखना 
कार्यवाहक मंडली का कत्तंव्य था। इन कारणों से न्यकेसल से चाल्सटाउन 
कूच करके जाना उचित मालूम हुआ। मार्ग करीब पेंतीस मील का था । 
हजारों मनुष्यों के लिए रेलभाड़ा नहीं खर्च किया जा सकता था । जो स्त्रियां 
चल न सके उनको रेल में ले जाने का निश्चय हुआ। रास्ते में गिरफ्तारियां 
होने की संभावना थी । और फिर यह पहला ही अनुभव होने वाला था। 
इसलिए निरचय हुआ कि पहली टुकड़ी को में ले जाऊं । पहली टोली में 
लगभग पांच सौ व्यक्ति थे, जिनमें लगभग साठ स्त्रियां अपने बच्चों के साथ 
थीं। इस ट कड़ी का ददय में कभी भूल नहीं सकता | यह टकड़ी द्वारका- 
नाथ को जय, रामचन्द्र की जय, वन्देमातरम्‌ के नारे लगाती हुई चलती थी । 
दो दिन के लिए आवश्यक मात्रा में पका-पकाया दाल-चावल सबके साथ 
बंधवा दिया था | सब अपने-अपने बोझ को बांध कर चल पड़े । उनको 
नीचे लिखी शर्तें सना दी गई थीं 


४१, में गिरफ्तार कर लिया जाऊं, ऐसा संभव था। यदि ऐसा हो 

तो भी टुकड़ी अपना कूच जारी रखें और जब तक खुद नहीं पकड़ लिये 
जायं, तबतक वे चलते रहें। रास्ते में खाने के लिए और पीने के पानी के छिए 
व्यवस्था करने का सब प्रयत्न किया जायगा, फिर भी यदि किसी दिन खाना 
न मिले तो संतोष रखें। २. लड़ाई में जवतक रहें, शराब आदि का 
दुव्यंसन छोड़ दें । ३. मौत आतने पर भी पीछे कदम न करें। ४. मार्ग में 
रात हो जाय तो टिकने के लिए मकानों की आशा न करके घास पर ही 
पड़े रहने को तेयार रहें। ५. रास्ते म॑ आने वाले पेड़-पौधों को जरा भी 
नुकसान न पहुंचाया जाय और पराई वस्तुओं को बिल्कुल छआ न जाय । 
६. पुलिस जब गिरफ्तार करने आय तब अपने को पकड़वा लिया जाय। 
७. पुलिस से या और किसी से मुकाबला न किया जाय, किन्तु जो मार पड़े 
वह सहन कर ली जाय तथा प्रहार के सामने प्रहार करके अपना रक्षण न 
किया जाय । ८. जेल में जिन कष्टों को भगतना पड़े उन्हें भगत लिया जाय 
और जेंछ को महल समझकर वहां पर दिन बिताए जाय॑ । 


“इस संघ में सभी वर्ण वाले थे--हिन्दू, मुसलमान, ब्राह्मण, क्षत्रिय, 
वेदय और दाद्र थे। कलकतिये थे, तमिल थे। कुछ पठानों और उत्तर की 
ओर के सिधियों को मार खाकर भी अपना बचाव न करने वाली 
शर्त कठिन महसूस हुई थी, किन्तु उन्होंने उसे खुशी-खुशी स्वीकार कर 
लिया । यही नहीं, कसौटी का मौका आने पर उन्होंने अपने बचाव में भी 
अपना हाथ नहीं उठाया । 


ऐसी परिस्थिति में पहली टुकड़ी का कूच शुरू हुआ । पहली रात 
को ही जंगल में घास पर सोने का अनुभव मिला । रास्ते में करीब एक सौ 
पचास आदमियों के लिए वारंट आए। वे लोग खशी से गिरफ्तार हो गए 
उनको पकड़ने के लिए केवरू एक ही पुलिस अफसर आया था । उसकी 
सहायता के लिए और कोई नहीं था । जो पकड़े गए उनको केसे ले जाय, यह . 
प्रदन सामने आया । हम लोग चाल्सेंटाउन से केवल छः मील दूर थे, इसलिए 
मेने अफसर से कहा कि यदि वह चाहें तो पकड़े गए आदमियों को मेरे साथ 
कच करने दे और चाल्संटाउन में उनका कब्जा ले ले, अथवा अपने अधि- 
कारी से पूछकर जेसा हुक्म मिले, करे । अफसर ने मेरी सलाह स्वीकार की 
और वह लौट गया। हम लोग चाल्सेटाउन पहुंचे। चाल्सेटाउन 'बहुत 
छोटा देहात है। मुश्किल से उसकी आबादी एक हजार की होगी। उसमें 
एक ही आम सड़क है। बहुत कम भारतीय वहां बसते हैं । इसलिए हमारे 
संघ को देखकर गोरे लोग आइचर्यचकित हुएं। इतने भारतीय चाल्सें- 
टाउन में कभी दाखिल नहीं हुए थे। पकड़े गए लोगों को न्यूकेसल ले जाने 

के लिए रेलगाड़ी तैयार नहीं थी । पुलिस उन्हें कहां रखे, यह सवाल था। 
थाने में भी इतने कैदियों को रखने की गूंजायश नहीं थी । इसलिए गिरफ्तार 
किये गए लोगों को पुलिस ने मेरे हवाले किया और उनके भोजन का बिरू 
चुका देना स्वीकार किया सत्याग्रह के प्रति यह कोई थोड़े मान की बात 
नहीं थी। उनमें से कोई लापता हो जाय तो हमारी जिम्मेदारी नहीं थी। 
लेकिन सत्याग्रही का काम पकड़े जाने का ही होता है, ऐसा सबने समझ 
लिया था और इसलिए उन्हें विश्वास बैठ गया था। इस प्रकार ये पकड़े 
गए लोग चार दिन तक हमारे साथ ही रहे । पुलिस उनको ले जाने के 
लिए तैयार हुई तब वे खुशी से उसके अधीन हो गए । 


“टुकड़ियों की भरती होती चली गई। किसी दिन चार सो तो किसी दिन 
उनमें भी अधिक लोग आते रहे | बहुत-से लोग पैदल आते थे और स्त्रियां 
प्रायः गाड़ी से आती थीं। चार्ल्सटाउन के भारतीय व्यापारियों के मकानों 
में जहां पर जगह थी वहां सुविधा की गई। वहां के कोपेरेशन ने भी मकान 
दिये। गोरे लोग बिल्कुल सताते नहीं थे, बल्कि सहायता भी देते थे। वहां के 
डाक्टर ने मुफ्त में चिकित्सा व शुश्रूषा का काम करने अपने ऊपर ले लिया। 
हम लोग जब चाल्संटाउन से आगे बढ़े तब उन्होंने मूल्यवान दवाइयां और 
कुछ आवश्यक औजार निःशुल्क दें दिये । रसोई मसजिद के मकान में 
होती थी और चूल्हा चौबीसों घंटे जलता रखना पड़ता था। रसोई का काम 
करने वाले हड़तालियों में से ही तेयार हुए थे। अन्तिम दिनों में तो चार से 
पांच हजार आदमियों को भोजन कराना पड़ता था । फिर भी काम करने 
वाले हारे नहीं । सवेरे-सवेरे मकाई के आटे की मीठी रूपसी दी जाती थी 
और मकक्‍की की रोटी भी । शाम को चावल और दाल तथा शाक दिया जाता 
था। दक्षिण अफ्रीका में सब लोग प्रायः तीन बार खाने वाले होते हें। 
परन्तु उन हड़तालियों ने सत्याग्रह-संग्राम के समय दो बार भोजन करकें 
संतोष माना । वे लोग स्वाद का आनन्द लेने: वाले होते हें; पर वहां वह स्वाद 
भी उन्होंने छोड़ दिया । 


“चाल्सटाउन में इतने मनुष्यों को लम्बे अरसे तक सुविधा-असुविधा 
में रखने पर लोगों का उपद्रव फैल जाने का खतरा था। ये हजारों व्यक्ति, 
जो सेव काम करने वाले ही होते हैं, बेकार बेठे रहें यह उचित भी नहीं 
था। यहां पर यह बता देना आवश्यक हैं कि इतने गरीब आदमी वहां 
इकटठे हो गए थे, फिर भी चाल्संटाउन में एक भी व्यक्ति ने चोरी नहीं 
को। किसी भी समय पुलिस की आवश्यकता पेदा नहीं हुई, और न पुलिस को 
किसी भी समय अधिक काम ही करना पड़ा। इस पर भी अब चाल्संटाउन 

में ही न बेठा रहा जाय, यही उत्तम मार्ग जान पड़ा । इसलिए ट्रांसवाल में 
प्रवेश करने का और यदि पकड़े न जाय॑ तो टाल्स्टाय-फार्म पहुंचने का 
निहचय हुआ । कूच करने से पहले सरकार को खबर दी गई कि गिरफ्तार 
होने के लिए हम लोग ट्रांसवाल में प्रवेश करने वाले हें । हम लोगों को वहां 
प्र रहना नहीं है, वहां पर बसने के अधिकारों की हमें अपेक्षा नहीं है, परन्तु 
जबतक सरकार नहीं पकड़ेगी, हम टाल्स्टाय-फाम में जाकर डरा डालेंगे । 
सरकार यदि तीन पौंड का कर हटा देने का वचन दे देगी तो हम लौट 
जाने के लिए तत्पर रहेंगे । 


इस नोटिस पर कुछ भी गौर करने की मनोवृत्ति सरकार की नहीं 
थी । उसके जासस उसको चक्कर में डाल कर उकसा रहे थे। छोग थक 
जायंगे ऐसा आइवासन वे अधिकारियों को देते थे। सरकार ने सभी भाषाओं 
में चुनौतियां छपवा कर हड़तालियों के बीच बंटवा दीं । 


“अन्त में चार्ल्सटाउन से आगे बढ़ने का समय आ गया। तारीख 
छ: नवम्बर (१९१३) को तीन हजार के संघ ने प्रभातवेला में प्रयाण 
किया। सारी पंक्ति एक मील से भी ज्यादा लम्बी थी। श्री केलनबेक तथा 
में पीछे के हिस्से में थे। संघ सरहद पर पहुंच गया । वहां पुलिस की 
टुकड़ी मौजूद थी। हम दोनों वहां पहुंचे, तब पुलिस से बातचीत हुई । 
उसने हम लोगों को गिरफ्तार करने से इन्कार कर दिया। तब सारा 
जलस अनुद्यासन के साथ शांतिपूर्वक वालक्रस्ट के मध्य से गुजरा। शहर के 
बाहर स्टाडटंन रोड पर जाकर सभी ने पड़ाव डाला । सबने खाना खाया । 
स्त्रियां कच में शामिल न हों ऐसी व्यवस्था की गई थी, परन्तु उनके जोश की 
बाढ़ को रोकना कठिन हो गया और कुछ स्त्रियां शामिल हुईं । फिर भी 
कुछ स्त्रियां तथा बालक अब भी चाल्सेंटाउन में रह गए थे। उनकी सार- 
सम्हाल के लिए वालकस्ट की सरहद से पार होने के बाद, मेंने श्री कलन- 
बंक को भेज दिया । 


४ एू५ : 
सत्याग्रह का प्रवाह : बापू की कठोर साधना 


पाठक पीछे के अध्याय में पढ़ चुके हें कि श्रीमती थंबी नायड़ के नेतृत्व में 
जोहान्सबर्ग की महिला सत्याग्रहियों के कारण न्यूकेसल की कोयले की खानों में 
में हड़ताल प्रारम्भ होगई थी। यह भी पाठक बापूजी के लेख में पढ़ चुके हैँ 

कि वह हड़ताल जोर पकड़ गई और बापू ने उसका संचालन स्वयं अपने 
हाथों में ले लिया था । पाठक यह भी जानते हें कि वापूजी ने सात दिन के 
उपवास के बाद साढ़े चार मास के एकासने (एक समय भोजन ) का व्रत 
लिया था, जो इन दिनों भी चल रहा था। इस कारण उनका शरीर पहले का- 
सा मजबूत नहीं रह गया था। उस पर सत्याग्रह और हड़ताल की यह भारी 
जिम्मेदारी ! यह सब देख-सुनकर हम फीनिक्सवासी लोग और खासकर 
मगनकाका बड़े चिंतित रहने लगे । मगनकाका तो बार-बार यह कहा करते 
कि अच्छा हो बापू जल्दी ही गिरफ्तार हो जायं। समय-समय पर कोई- 
न-कोई न्यूकेसछ से फीनिक्स वापू का संदेसा लेकर आता । उससे बाप की 
हालत का पता चलता रहता । इससे भी हम सव फीनिक्सवासी चितित 
रहने लगे क्योंकि बापू अपने ब्रतों के पालन में बड़े कठोर थे। दूध-घी आदि 
का त्याग वह वहुत पहले कर चुके थे। एक बार के भोजन में भी बापू केवल फल 
लेते थे । और जब हड़ताल करने वाले गिरमिटिये मजदूरों का नेतृत्व उन्होंने 
अपने ऊपर ले लिया तो उन भूखे और निराधार स्त्री-पुरुषों के साथ रह कर 
मंहगे फल और मेवे वह अपने लिए केसे मंगा सकते थे ! दूसरी ओर अपने 
काम करने का वेग और परिश्रम दुगना-चौगुना कर दिया । उन दिलों बापू 
की दिनचर्या निम्न प्रकार थी : 


प्रात: चार बजे से पहले ही अपने नित्य-कर्म से निव॒ृत्त होकर ठीक चार 
बजे से बापूजी अपनी देखभाल में रसोई का काम प्रारंभ करा देते थे और दिन 
निकलते ही हड़ताली मजदूरों की प्रथम टोली को भोजन के लिए बेठा देते थे । 
बापूजी स्वयं अपने ही हाथों उन सबको खाना परोसते थे। इस प्रकार 
बारी-बारी से उन साढ़े चार हजार मजदूर स्त्री-पुरुषों और बच्चों को 
खाना खिलाने का सिलसिला लगातार रात के दस बजे तक चलता था। 
एक बार की रसोई परोस चुकने के बाद दूसरी रसोई तैयार होने तक जो 
समय मिलता था उसमें नये-तये आने वाले हड़ताली दलों की व्यवस्था 
करने में उनका समय जाता था। वह यह देखते थे कि कोई भूखा, प्यासा 
न रह जाय । औरतों, बच्चों व बूढ़ों को भरसक सुविधा मिले । 


परोसने का तरीका यह था कि एक मेज पर खाना रख दिया जाता 
था.। मेज के सामने से होकर हड़तालियों की कतार हाथ में अपने बर्तन 
लिये आगे बढ़ती जाती थी और बापूजी प्रत्येक की थाली में खाना परोसते 
थे। राशन क्यू और इस क्यू में अन्तर यह था कि पका-पकाया अन्न परो- 
सने में बापूजी हजारों लोगों के साथ अपना व्यक्तिगत स्ष॑पर्क साथ लेते थे 
और उनके मुख के भाव पर से सबके सुख-दुख, आशा-निराशा, उत्साह- 

भीरुता आदि को भरसक जान लिया करते थे। इतना ज्यादा भोजन बनाने 
में खाना कच्चा या जला-अधजला रह ही जाता था । संख्या के हिसाब से कई 
बार आधा पेट खाना परोसना पड़ता था और थोड़ा संतोष रखने के लिए 
कहना पड़ता था। इस प्रकार हजारों व्यक्तियों को स्वयं परोसने में सुबह 
से लेकर आधी रात तक एक पल के लिए भी बापूजी कुर्सी पर या जमीन 
पर बैठ नहीं पाते थे। रात को दस बजे रसोई उठा देने के बाद भी वह 
हड़तालियों के बीच चक्कर लगाने के लिए निकल पड़ते थे। और सारी 
व्यवस्था देखने के बाद सबके साथ ही घास में पड़ जाते थे । वह प्रायः रात 
के बारह बजे सो पाते थे और ब्रह्म महत्त में दो-ढाई बजे फिर उठ बंठते थे । 

उठकर दातौन आदि से निबटने के बाद बापूजी तुरंत ही अपना 
चौबीस घंटों में एक बार का फलछाहार भी कर लिया करते थे, क्योंकि दिन 
भर में फिर फलाहार करने के लिए उनको पूरा समय नहीं मिल पाता था । 
मूंगफली के दाने चबाने की फ्रसत न होने के कारण उन्होंने अपने आहार 

मंगफली की मात्रा भी घटा दी थी । 


सवेरे भी समय की कमी का कारण यह था कि ऊषा का आछोक 
होने से पहले ही बापूजी को यह देखना पड़ता था कि कोई अंधेरे में गलत 
जगह पर पाखाना-पेशाब तो नहीं करता ? तथा जहां भी ट्टटी-पेशाब 
किया जाता है वहां ठीक तरह से उस पर सूखी मिट्टी डाली जाती है या 
नहीं ? यदि इस बारे में पूरी चुस्ती से काम न लिया जाता, गंदगी को शुरू 
में ही न रोक दिया जाता, तो इतनी भीड़ के जमा होने पर किसी भी समय 
भयावह बीमारी फंल सकती थी । अगर ऐसा होता तो मोरों की आबादी 
वाले उस शहर में भारतीयों की प्रतिष्ठा को बड़ा भारी धक्का लगता, 
और सत्याग्रह के संघर्ष को हानि पहुंचती । 


इस प्रकार एक ओर तो दारुण परिश्रम व अल्पाहार से बापूजी अपने 
शरीर को सुखा रहे थे और दूसरी ओर एक दूसरा संकट भी उनके सिर पर 
मंडरा रहा था । गिरमिटिया लोगों की इस हड़तारू के कारण सारे 
नेटाल प्रान्त के वातावरण में ऐसी गरमी छा गई थी और निहितस्वार्थ 
वाले गौर-प्रभओं की मनोवत्ति इतनी आपे से बाहर हो रही थी कि किस 
समय वे क्या कर बेठेंगे इसका कोई अन्दाजा नहीं था | हर समय यह डर लगा 
रहता था कि बहकावे में आकर कोई भी हड़ताली बापूजी पर हमला न 
कर बेठे ! ऐसे वातावरण में उस परदेस में गोरे मालिकों की नौकरी छोड़ते 
ही उनको कहीं से एक कण भी अन्न प्राप्त होना कठिन था। इस हालत में 
भूख की ज्वाला से पीड़ित होकर और हड़ताल के कष्टों से तंग आकर यदि 

किसी हड़ताली का दिमाग फिर जाय और वह बापू को ही अपना जानी 
दुश्मन मान बैठे तो भी आइचये की वात न थी । 


ऐसे वातावरण में एक दिन जब बापूजी मेज पर रसोई के वरतन छगवा 
रहे थे और परोसने की तैयारी हो रही थी तब एकाएक छोगों की भीड़ में 
खलबली मच गई । कुछ लोग दूसरों को धक्के देकर आगे बढ़े और उन्होंने 
परोसने की मेज पर धावा बोलना चाहा। लेकिन बापूजी ने उन्हें आगे 
बढ़ने से रोक दिया और समझा-बझाकर श्ान्त कर दिया। वे बोले 
“धीरज खोने का कोई कारण नहीं है । यकीन रखिए कि आप छोगों में से 
एक को भी में भखा नहीं रहने दंगा । एक बच्चा भी भखा नहीं रहेगा। 
लेकिन आप लोगों ने हल्लड़ किया और छिना-झपटी की तो पहले मुझ पर 
वार करना होगा ।” 


बापूजी के इन शब्दों ने उफनते हुए दूध में पानी की बूंद की तरह काम 
किया। सारी भीड़ दान्त हो गई और वे बाकायदा कतार में रहकर बारी- 
बारी से अपनी थाली परोसवाने लगे । 


इस प्रकार बापूजी एक ओर तप से अपने शरीर को कस रहे थे तो 
दूसरी ओर सत्याग्रह को पवित्र और जोरदार बना रहे थे। 


: ७६: 
वह चिरजीवी इतिहास-२ 


तीन हजार भारतीय गिरमिटियों के संघ को लेकर बापूजी द्रान्सवाल 
की सीमा में आगे बढ़े तव अधिक देर तक सरकार चप नहीं रह सकी । उनको 
गिरफ्तार करने के लिए वह मजबूर हो गई। इसके बाद का विवरण बापूजी 
के शब्दों में निम्न प्रकार हैँ, जो पिछले ( वह चिरजीवी इतिहास ! ) 
प्रकरण में उद्धत किये गए इंडियन ओपीनियन' के लेख का दोष अंश हे। 


अगले दिन सवेरे पामफर्ड के पास पुलिस ने मुझे गिरफ्तार कर लिया । 
मूझपर अनधिकारी लोगों को ट्रान्सवाल में प्रविष्ट कराने का अपराध लगाया 
गया था। औरों को गिरफ्तार करने का हुक्म नहीं था । इसलिए वालक्रस्ट 
पहुंचने पर सरकार को निम्न प्रकार तार दिया: सत्याग्रही की 
लड़ाई के मुख्य प्रचारक को सरकार ने गिरफ्तार कर लिया है इससे 
में खुश हुआ हूं, लेकिन साथ-साथ यह भी कहे बिना मुझसे नहीं रहा जाता 

कि गिरफ्तारी के लिए जो मौका साधा गया है वह दया की दृष्टि से अत्यंत 
नाजुक और खतरनाक है । सरकार को शायद पता होगा कि इस कच में 
१२२ स्त्रियां और ५० बालक हूँ । सब लोग, जबतक अपने-अपने स्थान पर 
नहीं पहुंचते, केवल जिन्दगी टिकाने भर के लिए थोड़े से आहार पर गृूजर 
कर रहे हैं। सर्दी-गर्मी से रक्षण की कुछ भी सुविधा उन लोगों के लिए नहीं 
है। ऐसी परिस्थिति में मुझको उन लोगों से अलग करना अतिशय हानिकर 
होगा। जब कल रात को मुझको गिरफ्तार किया गया, में अपने साथ के लोगों 
को पता दिये बिना ही, उनको छोड़ कर आ गया । वे लोग कदाचित क्रोध 
से बेहद पागल हो उठेंगे। इसलिए में यह मांग करता हूं कि या तो सरकार 
उनके साथ मुझे कच करने की स्वीकृति दे या वह उन लोगों को रेलगाड़ी 
से टाल्सटाय-फार्म पहुंचा दे और उनके लिए भोजन की भी व्यवस्था करे । 
जिस पर उनका विद्वास हे उससे उनको पृथक कर देना, साथ-ही-साथ 
उनके लिए खाने-पीने का कुछ भी इन्तजाम न करना अनुचित होगा । मजे 
उम्मीद है कि पुनविचार करने के वाद सरकार अपना निर्णय बदलेगी । 
यदि कच के बीच में ही कोई आकस्मिक घटना घटेगी और विश्येपत 
यदि किसी दुधम॒हे बच्चे वाली स्त्री की मत्य होगी तो उसका उत्तरदायित्व 
सरकार पर रहेगा। ” 


“संघ आगे बढ़ा । मुझको वालक्रस्ट के न्यायाधीश के सम्मुख पेश किया 
गया । अपना बचाव तो मझे करना ही नहीं था, छेकिन जो लोग पामफडर्ड से 
आगे निकल गए थे, और जो अभी चाल्सटाउन में पड़े थे, उनके लिए कुछ 
व्यवस्था करनी बाकी थी । इसलिए मेने मियाद मांगी । सरकारी वकील ने 
उसके खिलाफ बहस की ; लेकिन न्यायाधीश ने कहा कि जमानत की नामंज्री 
केवल खन के मकदमे में ही की जा सकती हूं। इसलिए उसने मुझसे पचास 
पाउंड की जमानत मांग ली और एक सप्ताह की मियाद दी । में छटकर 
सीधा कच करनेवालों से जा मिला |. उनका उत्साह दुगना हो गया । 
इस बीच प्रिटोरिया से तार आ गया कि सरकार का इरादा मेरे साथ 
वाले भारतीयों को पकड़ने का नहीं है, नेताओं को ही पकड़ा जायगा। 
इसका अर्थ यह नहीं था कि अन्य सब को छठ दे दी जायगी; लेकिन सबको 
'पकड़ कर हमारे काम को सरल बनाने का अथवा भारत -में खलबली 
मचाने का सरकार का इरादा नहीं था । 


हमारे पीछे-पीछे श्री केलनबैक एक बड़ी टोली लेकर आ रहे थे । 
जब हमारा दो हजार लोगों का संघ स्टैन्डटंन तक पहुंचा तब मुझको दुबारा 
_ गिरफ्तार किया गया, और मुकदमे की तारीख. ११वीं डाल दी गईं। 

हम तो आगे चले, किन्तु अब सरकार से यह सब बर्दाश्त नहीं किया जा सकता 
था । इसलिए उसने इन सबसे पहले मझको तत्काल पृथक कर देने का कदम 
उठाया। इस समय श्री पोलकको डेपुटेशन लेकर हिन्दुस्तान भेजने की तैयारी 
चल रही थी । विदा होने से पहले वह मुझसे मिलने आये । किन्तु अपना 
किया आरंभ अधवीच में ही रह गया और हरि करे सो होय' के अनुसार 
रविवार के दिन मझे तिबारा ग्रेलींगस्टाड के पास पकड़ लिया गया । इस 
बार वारण्ट डंडी से निकाछा था और मुझपर गिरमिटियों से काम छड़ाने 
का अपराध लगाया गया था। मुझे वहां से बहत ही लकाछिपा कर डंडी 
ले जाया गया। में बता चुका हूं कि श्री पोलक कूच में हमारे साथ थे। उन्होंने 
यह काम सम्भाल लिया । मंगल के दिन डंडी में मुझ्पर मृकदमा चला । 
मुझपर लगाये गए तीनों अपराध मुझको पढ़कर सुना दिये गए। मैंने उनको 
स्वीकार किया और कोर्ट की अनुमति लेकर मेने कहा--- 


“४ नभअपने प्रति और सारी जनता के प्रति न्याय के लिए मझे बताना 
चाहिए कि जो अपराध मुझपर लगाये गए हें उनका सारा उत्तरदायित्व एक 
वकील के नाते और नेटाल के पुराने निवासी के नाते में अपने ऊपर ले रहा हूं । 
इन छोगों को नेटाल कालोनी से बाहर ले जाने के कारण जनता के दिल पर 
जो प्रभाव पड़ा हैँ उसका उद्देश्य उत्तम था। खान के मालिकों के साथ कोई 
झगड़ा नहीं हैं । इस लड़ाई से उन लोगों को गम्भीर न्‌कसान पहुंचता 
इसके लिए मुझे खेद है । भारतीय मजदूरों को अपने यहां रखने वालों से 
भी में निवेदन करता हूं कि ३ पौंड का कर मेरे देशवासी बंधुओं पर भाररूप 
हैं और वह हटा दिया जाना चाहिए। में मानता हूं कि माननीय श्री गोखले 
और जनरल स्मट्स के बीच जो बात पैदा हो गई है उसे देखते हुए मेर। 
कतंव्य था कि जिस पर अत्यन्त ध्यान आकर्षित हो ऐसी लड़ाई में चलाऊं। 
स्त्रियों को और गोद के बच्चों को जो संकट सहन करने पड़े हैं उनको 
महसूस करता हूं; फिर भी में मानता हूं कि लोगों को सलाह देने का मेरा 
कृतंव्य था ओर मेने उसका पालन किया है । जब तक वह कानन रद्द नहीं 
किया जाता तब तक अपने देशवासियों को काम न करने व भीख मांग कर 
पेट भर लेने की बार-बार सलाह देना में अपना कतंव्य समझंगा । मझे 
विश्वास सह कि दुख उठाये बिना उनपर होने वाले जुल्मों का अन्त नहीं 
होगा । 


“मंतो जेल में स्थिरता से बैठ गया। बाद में मुझपर वालकऋस्‍्ट में मृकदमा 
चलाया गया और डंडी में मुझे जो नौ महीने की सजा हुई थी उसके अतिरिक्त 
तीन महीने का कारावास और दे दिया गया । 

इस बीच मुझे पता चला कि श्री पोलक गिरफ्तार कर लिये गए हें 
और वह हिन्दुस्तान जाने के बदले जेल में जाकर बैठ गए हें । में तो खश ही 
हुआ। मेरे मन से उस डेपुटेशन के मुकाबले यह डेपुटेशन बड़ा था। इसके बाद 
तुरन्त ही श्री केलनबेंक भी गिरफ्तार हो गए ओर वह भी पोलक की भांति 
तीन महीने को जेल में जा बेठे । नेताओं को पकड़ लेने के बाद लोग झक 
जाय॑ंगे ऐसा मानने में सरकार ने गलती ही की । सभी हड़तालियों को करीब 
चार विशेष ट्रेनों में मर कर डंडी और न्यकेसल की खानों पर लौटा दिया 
गया । वहां उन पर बेहद जुल्म ढाये गए। उनको बहुत कष्ट सहन करना 
पड़ा । लेकिन वे सब सहन करने के लिए निकले हुए थे ही । सभी नेता थे । 
कथित नेताओं के बिना उनको अपना बल बताना था, जो उन्होंने बता 
दिया । किस प्रकार बताया यह संसार को विदित है । कवि दयाराम ने ठीक 
ही गाया हे कि कष्ट पाम्या बिना कृष्ण कोने मत्ठया, चारे जुगना जुओ साध 
शोधी --- (कष्ट पाए विना कृष्ण किसे मिल हूँ ! चारों युग के साथ॒ओं को 
जांच कर देखो । ) 


जिस दिन प्रथम बार बापूजी के गिरफ्तार होने की खबर फीनिक्स 
में आईं उस दिन मगनकाका ने प्रसन्नता के साथ हम बालकों को सुनाया 
कि वालक्रस्ट की हद तो वह पार कर गए, परल्तु रात को जब सब लोग 
सो रहे थे, सरकारी आदमी इस प्रकार चुपचाप उन्हें पकड़ ले गए जिससे 
किसीको पता न चल पाए ।” 


इसके बाद प्रत्येक डाक से नई-नई खबरें आती गईं। सारी परिस्थिति 
इतनी तेजी से बदलती जा रही थी कि एक बात पूरी तरह से समझ लेने से 
पहले ही दूसरी नई बात उपस्थित हो जाती थी । अंधेरे-अंधेरे में गिरफ्तारी, 
फिर छूट जाना, दुबारा हड़ताली-संघ के बीच जा पहुंचना और कूच का 
नेतृत्व करना आदि बातों की तह में पहुंचने की हम कोशिश कर रहे थे । एक 
दिन बधवार होने के कारण रात के नौ-दस बजे तक छापाखाने में कामकाज 
चल रहा था कि मगनकाका के पास बापूजी का पत्र आया । उसका सार 
कुछ इस प्रकार था : 


आज यहां पर मुकदमा चला । छटने के लिए काफी गुंजाइश थी । 

परन्तु सत्याग्रही इस तरह कैसे छट सकता है ? अपने बचाव में मेंते एक दब्द 
भी नहीं कहा । सारा आरोप अपने ऊपर ओढ़ लिया हैँ । यहां के व्यापारी 
जमानत पर छुड़ाने के लिए और पैसे भर देने के लिए व्याकुल हो रहे हें। 
जमानत पर निश्चित समय के लिए छटा जा सकता था, परन्तु ऐसा करना 
आवश्यक नहीं हू । में जेंल से बाहर रहूंगा तभी हमारी लड़ाई ठीक तरह से 

चलेगी, यह मानना अभिमान है । इसमें ईइवर का हाथ है । वह सब कुछ 
ठीक तरह से पार उतारेगा ।” 

इसके बाद जेलसे उनका दूसरा पत्र आया। वह इस प्रकार है : 

१९१३ 
जेल से, मंगल 

चि० मगनलाल 

नौ महीने की सज़ा हुई हे । दूसरी दो जगहों में छः-छ: महीने की और 
मिल जाय तो २१ महीने को होगी और में सबसे अधिक भाग्यशाली बन 
जाऊंगा । वेश बदले बिना ही जेल मिल सकी, यह एक झंझट से बचना ही 
हुआ। हड़ताल के आरम्भ के बाद आज प्रथम बार मझे फ्रसत मिली हैं।..... 

जेल हमारे छिए सहल बात वन गई है । फिर भी अब जेल जाने से मझे 
संकोच नहीं करना चाहिए, ऐसा मुझे प्रतीत हुआ । आज के मुकदमे में कानून 
की य्‌ क्ति-प्रत्युक्तियों से भरपुर अवकाश था। किंतु उसका लाभ कंसे लिया 
जाय ? वह तो मोह होता ! में बाहर रहंगा तो अधिक काम कर सकगा 
यह अभिमान उसमें होता । इसलिए में चुस्त रहा। 

इस पत्र के आने के दो-चार दिन बाद पता चला कि वालक्रस्ट की जेल में 
बापूजी, श्री पोलक और श्री केलनबेक तीनों पर एक साथ म्‌ कदमा चलाया 
गया है और तीनों को तीन-तीन महीने की कद सुना दी गई है। इसके बाद 
पूरा सप्ताह भी नहीं बीता होगा कि बापूजी, श्री पोलक और श्री केलनवैक 
वालक्रस्ट की जेल से कहीं दूसरी जगह ले जाये गए । हम छोगों को पता 
नहीं चला कि उन्हें कहां ले जाया गया हैं। हमारा खयाल था ही कि तीनों 
को सरकार साथ में नहीं रखेगी, .इसलिए जहां-जहां उनके होने की 
सम्भावना थी वहां के व्यापारियों को तार देकर मगनकाका ने समाचार 
मंगाए; परन्तु नेटाल और ट्रान्सवाल की किसी भी जेल में बापूजी के 
वहां नहीं पहुंचने के समाचार से अधिक जानकारी हमें नहीं मिली । चार-छ 
दिन बाद समाचार मिला कि बापूजी को सुदूर आरेज फ्रीस्टेट की राजधानी 
ब्लमफोंटीन की जेल में रखा गया हैँ और श्री केलनबेक तथा श्री पोलक को 
ऋमशः: प्रिटोरिया व डिप्लफ की जेलों में रखा गया है । 


बापूजी के जेल जीवन के बारे में पता चला कि उनको पृ० कस्तूरबा की 
तरह फल देने में सरकार ने सताया नहीं । केंद भी सादी है । उनको 
एक दर्जन केले, चार टमाटर, दो चम्मच ओलिव आइल और मंगफली 
दी जा रही है। उनकी दुर्बंछता को देखकर जेल के डाक्टर ने उन्हें दूध- 
मक्खन लेने के लिए बहुत कहा, पर उन्होंने वह नहीं माना । डाक्टर के आग्रह 

के वश वह अब बादाम व अखरोट ले रहे हें। उनको वहां पर हर तरह से 
आराम है। पढ़ने के लिए पुस्तकें मिलती हैं और उन्होंने पुस्तकें मंगवाई भी 
हेँ। साथ-साथ सादी कैद होने पर भी जेल वालों से उन्होंने काम मांगा है । 
बापूजी के जेल जाने पर सब लोगों को एक प्रकार से संतोष हुआ । 
परन्तु हमको, जो बच्चे थे, इस विचार से बड़ी ग्लानि होने लगी कि हमें एक 
वर्ष तक उनके दर्शन नहीं हो सकेंगे । माता-पिता आदि की तीन महीने की 
सजा ही हमारी बालदृष्टि में बहुत वड़ी मियाद थी; फिर यह पूरा वर्ष 
कैसे गुजरेगा इसकी कल्पना स्वभावतः ही हमारे लिए बड़ी दुखदायी हुई । 


* ५७ : 
गांधीराजा के नाम पर... 


बापूजी की गिरफ्तारी और कड़ी सज़ा के बाद स्मद्स-सरकार 
ने सोचा होगा कि भारतीयों का सत्याग्रह-आन्दोलन ठंडा पड़ 
जायगा। परन्तु सरकार की मन्शा पूरी नहीं हुईं। उसके लिए तो यही मिसाल 
सही साबित हुईं कि मर्ज बढ़ता गया ज्यों-ज्यों दवा की ।” जब गांधीजी, 
पोलक व कैलनबंक की त्रिपुटी जेल में पहुंची तोफि निक्‍स में समाचारों 
का तांता बंध गया। फलां स्टेशन से ६०० आदमियों को ट्रेन में भरकर वाल- 
ऋस्ट ले जाया गया है, इतने सौ व्यक्तियों को जेल दी गई है, ट्रेन भर कंर 
हड़तालियों को खानों में लौटा छाया गया है, खानों को ही जेल बना दिया 
गया हे खानों के चारों ओर पुलिस का घेरा डाल दिया गया है, जेल में 
कपड़े की कमी पड़ गई है', गिरजाघरों में भी कैदियों को भर दिया गया है', 
इत्यादि समाचार हमें उठते-बैठते सतत मिलने लगे । मानो हम प्रत्यक्ष 
रणक्षेत्र के मोर्चे पर ही हों । 

गि्रिमिट मजदूरों के पराक्रम सुन-सुनकर हमारे जेसे छोटे बच्चों का 
मन भी वीरता से भर जाता था । कोयले की खान के मालिकों का गुस्सा 
दिन-दिन बढ़ता जा रहा था | जब समझाकर, मनाकर और धमकाकर 
वे मजदूरों को दुबारा काम पर नहीं बुला पाए तब उन लोगों ने छांट-छांटकर 
तगड़े मजदूरों पर चमड़े के कोड़ों को मार शुरू कर दी । हमने सुना कि 
कोड़ों की मार से पीठ की सारी चमड़ी उधड़ जाने पर भी हमारे भारतीय 
वीरों ने काम पर जाना स्वीकार नहीं किया । तब और भी आग-बबूला 
होकर उन गोरे प्रभुओं ने उन वीर-मजदूरों की स्त्रियों के भी कोड़े लगाए। 

अगुवाओं को कोठरियों में अठग-अछग बन्द करके ताले लगा दिये गए । 
परन्तु इस आतंक से वे मजदूर जरा भी दबे नहीं, बल्कि हड़ताल की आग 
जहां नहीं पहुंची थी उन खानों में भी पहुंच गई | सुबह से शाम दुगने और 
शाम से सुबह चौगुने मजदूर हड़ताल में शामिल होने लगे । 

खान के मालिकों के दिमाग का पारा अब बहुत ऊंचा चढ़ गया | जब 
खानों की गहराई से पानी को फंकते रहने वाले पंपों को चलाने का काम बन्द 
हो जाने की नौबत पहुंची तब तो उनकी बेचेनी का कोई ठिकाना ही न रहा । 
भारतीय मजदूरों की जगह उन्होंने नेटाल प्रान्त के आदिवासी जूलओं को 
पंप चलाने के काम पर लगाया । यद्यपि शरीर में जूल लोग भारतीयों के 
म॒कावले डयोढ़े-दुगने तगड़े होते हैँ, उनके हाथ पैर के स्नायु शेर के स्नायु 
जैसे सुगठित दीखते हैँ, फिर भी वे सतत परिश्रम करने में भारतीय मजदूरों 
का मुकावला नहीं कर पाते थे। थोड़ी ही देर में वे थक जाते । देर तक एक 
काम पर जुटे रहने की उनकी आदत ही नहीं होती । अधिक मजदूरी देने पर 
भी ज्ञाम से पहले वे उस काम को छोड़ जाते थे । इस प्रकार भारतीय 
मजदूरों के बिना कोयले की खानों में हानि बढ़ती गई । तब गोरे मालिक 
क्रोधांघ होकर हड़तालियों पर और भी सितम ढाने छगे । परन्तु 
ज्यों-ज्यों उनका कहर बढ़ता गया त्यों-त्यों हड़ताल का दावानल भी 
अधिकाधिक दूर तक फंलता गया । यहां तक कि चाल्सटाउन व न्यूकेसल 
के आस-पास की वह हड़ताल पचासों मील आगे बढ़ती हुई हमारे फीनिक्स 
की चौहदी पर आ पहुंची । और इस तरह हम लोगों को, यानी फीनिक्स के 
नाबालियों को, सत्याग्रह के उस अपूब युद्ध-मोर्चे पर उपस्थित होने का जो 
सौभाग्य प्राप्त नहीं हो रहा था, वह प्राप्त हो गया। हम मोर्चे पर नहीं जा 
पाये तो वह मोर्चा खुद हमारे आंगन में ही आ गया । 

फीनिक्स के चारों ओर चीनी की बहुत-प्ती मिलें थी। उनके गिरमिटिए 
मजदूर अपने-आप हड़ताल में शामिल हुए । बिना किसी के कहे-सुने, बिना 
किसी के निमनन्‍्त्रण के फीनिक्स में आसरा लेने आ गए। गांधी-बाबा का वहां 
घर था इतना उनको मालूम था। पांच-पन्द्रह आदमियों की आबादी वाले 
हमारे फीनिक्स आश्रम में अब हजारों आदमियों की रौनक हो गई । सुबह 
से.शाम तक नये-नये दल आते ही गए। पूछने पर वे कहते थे: हमारे राजा 
को सरकार ने केद किया है, उसकी रानी और बच्चों को भी कंद किया है; 
तो फिर हम क्‍यों काम करें ? ” 


होम भोले लोगों को नेता, अगुआ' आदि छाब्दों का भी ज्ञान नहीं था। 
ने बापूजी को, जो उनके सुख-दुख के साथी थे, राजा' की संज्ञा दे दी थी। 

भारत के प्राचीन इतिहास में जहां कहीं भी शस्त्रयद्ध की कहानी 
पढ़ने को मिलती है, बह॒धा यह विवरण मिलता है कि ज्यों ही राजा कैद कर 
लिया जाता था या वह घायल हो जाता था तो उसके दल के सैनिकों में तत्काल 
भगदड़ मच जाया करती थी और विरोधी पक्ष अकस्मात विजयी हो बैठता 
था । यह प्राचीन परम्परा दक्षिण अफ्रीका के सत्याग्रह संघर्ष में जड़-मल से 
बदल गई । गिरमिटिया मजदूरों में न तो कोई तालीम पाये हुए सेनिक थे, 
न जन्मजात क्षत्रिय; अधिकतर लोग छाद्व थे। उन्हें हम छोटे बच्चे भी गया- 
गजरा समझते थे । हब्शी पड़ोसियों से जान-पहचान करने में हमें आनन्द 
आता था, परन्तु गन्ने के खेतों में गोरे मालिकों की मजदूरी में अपमानित 
होकर दिन-रात जुटे रहनेवाले अपने भाइयों को देखकर हल में जुते हुए 
बैलों के प्रति होनेवाला भाव हमारे मन में पैदा होता था । 


ऐसे दीन और श्रीहीन गिरमिटियों में, बापूजी के अहिसामय सत्याग्रह 
आन्दोलन ने बिजली की-सी शक्ति पेदा कर दी थी। बड़े बड़े सुसंस्कारी और 
. पढ़ें-लिखे शिष्टजनों को मात कर देने वाले महान सदगुण और पराक्रम की 
झलक उन गिरमिटिया मजदूरों ने बताई। नेटाल में प्रायः पौन लाख 
भारतीय मजदूर गोरों की गुलामी में थे। अमरीका के हब्शी गुलामों और 
दक्षिण अफ्रीका के इन भारतीय अधंगुलामों के दुख-देन्य की कहानी करीब 
एक-सी ही अकथनीय थी । 


न्यकेसल के कोयले के क्षेत्र में, जो अधिक विस्तृत नहीं था, श्रीमती थम्बी 
नायड की टोली ने हड़ताल की आग फंलाने में तेल छिड़कने तथा दियासलाई 
देने का काम किया था। परन्तु फीनिक्स के आस-पास गन्ने के खेतिहर मजदूरों 
में हड़ताल का प्रचार करने के लिए शायद ही कोई गया हो । वहां प्रचार करना 
आसान भी नहीं था। डरबन से उत्तर में पचास मील से भी अधिक 
दूरी तक गज्ने की खेती के क्षेत्र फैले हुए थे। चीनी की मिलों के माउंटेज़कम्ब 
वेसलम, टोंगाट, स्टेंगर, अमजीन्टो आदि बड़े केन्द्र फीनिक्स आश्रम से दस, 
बीस और पचास मील तक दूर थे । वहां के गिर॒मिट मजदूरों को बापूजी 
के संपर्क में आने का प्रसंग कभी आया ही नहीं था । तब बापूजी महात्मा 
नहीं बने थे , न गांधी शब्द में तब कोई जादू ही समाया था। 


इस पर भी अज्ञान के दरूदल में फंसे हुए इन हतभागे भारतीयों. के 
अन्तर में न्याय को प्राप्त करने और अन्याय का प्रतिरोध करने के लिए 
ज्वाला भड़क उठी । बापूजी के विशुद्धतम और अति उम्र तप का यह परिणाम 
था, भारतीय महिलाओं के अहिसक आक्रमण का यह सुफल था और 
निष्ठावान सत्याग्रहियों के मर जायंगे पर झकेंगे नहीं, इस अटल संकल्प 


गांधीराजा के नाम पर . . . . २९९ 


का यह परिणाम था । 


नेंटाल प्रान्त का शायद ही कोई कोना ऐसा बचा होगा जहां पर भारतीय 
गिरमिटिए गोरे मालिकों की नौकरी में बांधे गये हों और वहां पर हड़ताल 
की आग न पहुंची हो । आइचर्य की बात यह थी कि वापूजी, श्री पोलक 
और श्री कंलनबंक जैसे प्रभावशाली नेता ही नहीं, छोटे-मोटे प्राय 
सभी प्रचारक कारागार के गहन गहवर में छिपा दिये गए थें। 
बाहर की प्रवति से जेल में बठे हुए नेताओं का संपर्क पूरा-पूरा 
कटा हुआ था । न कोई प्रचारक थे, न भाषण प्रवीण दूत थे, न देनिक 
पत्रिकाओं की बाढ़ थी, न किसी प्रकार के गृप्त ब सांकेतिक संदेशों 
का सिलसिला था। रेल, मोटर, तार-टेलीफोन, घोड़े-साइकिल से या पेदल 
ही रोज-रोज के कार्यक्रम को स्थरू-स्थलू पर पहुंचाने का आयोजन या प्रयास 
भी नहीं किया गया था । उन अबूझ लोगों की आत्मा अपने-आप जग उठी 
थी और कप्ट-ही-कप्ट भगतने वाले इस संघ में वे लोग स्वयं प्रेरित होकर 
अपने-आप कद पड़े थे । प्रति दिन दक्षिण अफ्रीका की सरकार के विरुद्ध 
वह अहिसक आक्रमण द्गने से चौगना होता चला जा रहा था । मानो किसी 
देवी शक्ति द्वारा उन सहस्नों श्रमिकों का संचालन, संगठन और सर्वार्पण 
कराया जा रहा हो ! बापूजी ने अपने हृदय में जिस पुनीत ज्योति को जगाया 
था वह गूढ़ तरीके से अपने देश-भाइयों की अन्तज्योति को, दीप-से-दीप' 
के न्याय से जगा रही थी । 


रावजीभाई को, जो सोलह सत्याग्रहियों की प्रथम टोली में गिरफ्तार 
होकर उस समय जेल में थे, नेटाछ के उन परगनों का अधिक परिचय था, 
जहां चीनी की मिले और गन्ने की खेती करानेवाले गोरे जमींदारों की कोठियां 
थीं। जेल से छटने के बाद उन्होंने वहां के अपने परिचित मित्रों से उन 
हड़तालियों की वीरता और संस्कारिता की कहानियां सुनी थीं। उसका 
वर्णन उन्होंने अपनी पुस्तक गांधीजी की साधना” में इस प्रकार किया हूँ 


गांधीजी को ऐसी एकान्त जेल में बन्द किया गया था कि उनके 
विचारों का संक्रामक रोग भूलकर भी अन्य भारतीयों तक न पहुंच जाय । 
इस बार सरकार ने अपनी ओर से पूरी खबरदारी से काम लिया था। 
परन्तु उनकी गिरफ्तारी के बाद जिन्होंने गांधीजी का नाम तक सुना न होगा 
या वे केसे आदमी हूँ इसकी झांकी तक न देखी होगी उन हजारों भारतीय 
गिरमिटियों के हृदय उमड़ पड़े; जो अज्ञान थे, एक प्रकार के जंगली 
' वातावरण में ही पड़े हुए थे। उन्होंने हड़ताल कर दी। और वहीं 
पर वे रुके नहीं; कुछ कोठियों से दो-दो सौ मजदूरों के यूथ हड़ताल करके 

सीधे अपने परगने के हाकिम की कचहरी में पहुंचे । वहां पुलिस और 
मजिस्ट्रेट के सामने उन्होंने ऐलान किया : हमें सजा दो, हम लोगों को जेल 
भेज दो, हमने गिरमिट का कानून तोड़ा है; गिरमिटये मजदूर होते हुए हम 
लोगों ने हड़ताल की हैं और अपने-अपने मालिक की आज्ञा के बिना ही 
भाग कर हम यहां आये हैं। हम पर मृकदमा चलाओ और हमें जेल भेज दो । 

“उनकी यह निर्भय पुकारें सुन-सुनकर पुलिस हाथ में कोड़े लेकर उनको 
डरानें-धमकाने लगी। मैजिस्ट्रेट कहता, भाई ! तुम लोगों ने कोई कसूर 
नहीं किया, लोट जाओ अपने काम पर। तब वे भोले गिरमिटिये मैजिस्ट्रेट 
से पूछते थे : हमारे गांधी राजा ने और उनकी रानी ने तथा उनके कुंअरों ने 
क्या कसूर किया था ? हमें भी उनके साथ जेल भेज दो । या उनको छोड़ 
दो । अन्त में मजिस्ट्रेट कहता, चलो, तुम लोगों को आठ दिन की कैद दे 
दी गई। गिरमिटिये पुकारते, नहीं, तीन-तीन महीने की कैद से कम 
नहीं लेंगे।' तब हार मानकर मैजिस्ट्रेट उनको एक महीने की सजा दे देता 
और सबके नाम लिखकर उन लोगों को पुलिस के हवाले कर देता। 

“ये छोग जेलों के फाटक में प्रवेश करते समय गांधी राजाकी जय ! ' 
और बन्देमातरम' के नारे लगाते और सारी जेल में वे नारे गूंज उठते थे। 

“दसरी ओर जो छुट-पुट मजदूर भिन्न-भिन्न गोरों की दुकानों में-- 
कंपनियों में---तौकरी करते थे उनमें से भी प्रत्येक ने काम छोड़ने का सिल- 
सिला अपनाया। ये तो अपना स्वतन्त्र जीवन बिताने में समर्थ थे परन्तु गिर- 
मिटिये मजदूर बिलकुल लाचार थे । डरबन के चारों ओर पचास-साठ मील 
के क्षेत्र में हड़ताल फैल चुकी थी। उनकी सेवा और सहायता के लिए, उनको 
अनाज पहुंचाने के लिए, डरबन के व्यापारियों ने अपनी दूकानों से व्यवस्था 
की। भूख का कष्ट किसीको उठाना न पड़े ऐसी कोशिश उन बहादुरों ने की । 

“उन मजदूरों को मार्ग दर्शन कराने वाछा कोई समर्थ या नामी, नायक 
नहीं था, फिर भी सत्याग्रह के नियमों पर वे लोग समझबूझ कर कायम रहे। 
डरबन शहर में उन घरों पर शान्त धरने बेठाये गए, जहां भारतीय मजदूर 
काम पर थे। साथ-साथ स्वयं मजदूरों ने ही यह आदेश अपने मजदूर भाइयों 
को दिया कि जो लोग अस्पतालों में और म्युनिसिपैलिटी के स्वच्छता- 
विभाग में हों, वे काम न छोड़ें । अर्थात्‌ उस निरंकुश हड़ताल में भी नैतिक 
नियमन कायम रहा । 

“सरकार से यह सहन नहीं हो सकता था । उसने अपना पूरा बल छुगा 
दिया। हड़ताली लोग अज्यांति और ऊधम मचावें ऐसे सुयोजित प्रयत्न सरकार 
की ओर से किये गए । हड़ताली लोग दंगा-फिसाद पर उतारू हों कि फौरन 


गांधीराजा के नाम पर. . . . ३०१ 


ही उन पर गोली आदि की बौछारें करके हजारों को मटियामेट कर देने की 
बाकायदा व्यवस्था की गई। परन्तु सरकारी अफसरों की मुराद पूरी न हुई । 
भारतीयों ने शांति-ब्रत का पूरा-पुरा पाछन किया । फिर भी पत्थर फेंके 
गए' का बहाना बनाकर पुलिस ने छुट-पुट गोलियां चला ही दीं और चार 
निर्दोष गरीबों की हत्या कर डाली ।” 

अशिक्षित, व्यसनी, अज्ञानी और चरित्रहीन माने जानेवाके उन 
भारतीय मजदूरों ने क्या-क्या सहन किया, इसकी कल्पना उस एक प्रसंग 
से मिलेगी जिसकी आंखों देखी बात एक सुप्रतिष्ठित अफ्रीकी मूल- 
निवासी, पढे-लिखे सज्जन श्री जान ड्बे ने मि० पियसेन और श्री रावजी- 
भाई को सुनाई थी : 

“में भारतीय मजदूरों को जंगली मानता था और उन्हें घृणा से देखता 

था। पर अब प्रत्येक भारतीय के प्रति मेरे दिल में वड़ा आदर-भाव पैदा 
हो गया है । हम हब्दी छोगों में भारतीयों की वह दिव्य शक्ति नहीं है। अपनी 
आंखों से जो मेंने देखा, उससे चकित रह गया हूं । सत्याग्रह आन्दोलन चल 
रहा था । एक दिन में डरबन से आ रहा था। फीनिक्स स्टेशन पर उतर 
कर अपने यहां जा रहा था । कुछ दूर जाने पर रास्ते के एक छोटे से मेंदान 
में प्रायः पांच सौ भारतीय जमा होकर बेठे थे। अपनी कोठी में हड़ताल करके 
वे वहां पर आये थे। गोरा मैनेजर, उसके आदमी और गोरी पुलिस उनके 
चारों ओर घेरा डालकर खड़ी थी। में आधे घंटे तक यह देखने के लिए वहां 
रुका रहा कि क्‍या अन्जाम होता हैं। बेठे हुए भारतीयों की पीठ पर कोड़ों 
की मार पड़ने लूगी । गोरे लोग बेंत और लाठी से उन्हें पीटते जाते थे और 
चीखते जाते थे, चलो उठो, काम करो, काम पर चलते हो या नहीं ?' 
लेकिन कोई उठा नहीं | किसी भारतीय ने अंगूली तक नहीं उठाई और ठंडे 
दिमाग से जवाब देते रहे, 'जबतक गांधीराजा जेल में हें तबतक हम काम 
करने वाले नहीं हैं । 
._ “जब कोड़ों और लाठियों की मार से मामला सुलझा नहीं तब बन्दूक 
के कुन्दों का प्रयोग शुरू हुआ । पुरुषों के साथ-साथ स्त्रियों और बच्चों पर 
भी चोटे पड़ने लूगीं। कुछ तो हाय-हाय' करके रो पड़ते थे, किन्तु अपनी 
जगह से हटते नहीं थे । अन्त में घुड़सवार आयें और उन पर घोड़े दौड़ाये 
गए। कुछ आदमियों के पेर और पीठ के ऊपर घोड़ों की टापें पड़ी । 
उनकी चमड़ी छिल गई । घोड़ों की छातों की चोट भी पड़ीं। लेकिन वे लोग 
वहां से हटे नहीं । 

“इस बीच एक मुकादम को पकड़ करके वहां छाया गया। वह इन लोगों 

का अगुवा माना जाता था। उसने तो और भी साहस के साथ गोरों को 
उत्तर दिया। उस निर्भक उत्तर के इनाम के रूप में उस पर बेहद जुल्म किया 
गया । इस अत्याचार को देखकर मेरे रोंगटे खड़े हो गए । मारपीट से भी 
जब वह मुकादम झुका नहीं तब पुलिस अफसर ने हब्शी पुलिस से डपटकर 
कहा, देखते क्या हो ? बेध डालो इसे अपने भाले से; इसी बदमाश 
का यह सब पड़यंत्र हैं । उस हब्शी पुलिस ने तत्काल आज्ञा का पालन 
किया और मजदूरों के उस नेता को भाले से बेध. डाला | इस घटना से 
भारतीयों में जोश आ गया। इस बहाने गोली चछाकर और भी दो को भून 
डाला गया। वह नेता तो स्वर्ग पहुंच गया, दूसरे आहत हुए, फिर भी भारतीय 
लोग ज्यों-के-त्यों वहीं बठे रहे। उनमें से एक भी भागा नहीं, हटा नहीं ।” 
अपनी कथा समाप्त करते हुए श्री डूबे ने कहा : “में गोरे छोगों की इस 
क्ररता से कांपता हुआ और भारतीय भीड़ की सहनशीलता और दृढ़ता 
से आइचय-चकित होता हुआ घर लौट आया ।” 


* ५८ + 
तपोधन मगनकाका 


गोस्वामी तुलसीदास ने पार्वती के तप का मार्मिक वर्णन करते हुए 
रामायण में लिखा है, बिसरि देह तर्पाहि मनु छागा' । कुछ इसी प्रकार का 
तप बापूजी के जेल जाने के बाद मगनकाका फीनिक्स में रहकर करते रहे । 

जो लोग कारागृह में डाल दिये गए थे वे सत्याग्रह संग्राम के संचालन के 
प्रत्यक्ष बोझ से निवृत्त हो गए थे। किन्तु जो बाहर रह कर उस भारी भार 
का वहन कर रहे थे उनमें मगनकाका, कुमारी स्लेशिन और श्री वेस्ट के नाम 
अग्रगण्य थे। बापूजी के सत्याग्रह के तरीके को समझने की अदम्य शक्ति के 
स्रोत को जानने के लिए मगनकाका के काम तथा तप का परिचय देना 
आवश्यक है । 


जैसा कष्टमय जीवन मगनकाका घर में रह कर फीनिक्स में बिता 
रहे थे उसकी तुलना में कारागार के कष्ट अल्प ही कहे जायंगे। सबसे बड़ी 
बात यह थी कि उस समय फीनिक्स में वह अकेले भारतीय थे, जिनको 
सत्याग्रह-युद्ध की गतिविधि पर स्वयं मनन-चितन करके ध्येय-पूर्ति के लिए 
सत्य और अहिसामय संघंष पर प्रेरणात्मक विचार इंडियन ओपीनियन' 
पत्र में प्रति सप्ताह प्रकाशित करने पड़ते थे। भारतीयों के भीषण अपमान 

और उत्पीड़न की गाथाएं नेटाल-द्रान्सवालल के हर क्षेत्र से दिन-रात आया 
क्ररती थीं। उन आघधातों को पीकर उन्हें दक्षिण अफ्रीका के भारतीय भादयों 
में शान्ति और धैर्य कायम रखना था। इस भारी संपादकीय काम के साथ- 
साथ साप्ताहिक का मुद्रण और प्रकाशन तथा हम सव बच्चों का संगोपन 
और शिक्षण आदि से उनका सारा समय भरा हुआ था| अब उन पर हड़- 
तालियों के स्वागत का काम और आ गया। शरीर से मगनकाका मजबूत 
और गठे हुए बदन के थे। लेकिन काम के बोझ से उनकी देह सूखती गई। 
उस समय यह अनुमान नहीं था कि यह भारी संघर्ष कव तक चलाना पड़ेगा ;. 
परन्तु तीन महीने बाद जब समझौता हुआ और सब जेलवासी फीनिक्स में 
आ गए तब वा-बापू की तरह ही, शायद उनसे कुछ अधिक, मगनकाका 
दुर्बछ हो गए थे। उनका शरीर आधा भी नहीं रह गया था| लेकिन तपोमय 
जीवन के कारण उनके स्वभाव की उग्रता धुरू-सी गई थी और उनमें शान्ति 
तथा प्रसन्नता का बड़ा विकास हुआ था। ह 


मगनकाका की दिनचर्या उस समय एक पक्के तपस्वी की दिनचर्या 
थी | ब्राह्म-मुह्त्तें से पूर्व रात में दो या ढाई बजे उठकर वह 'इंडियन ओपी- 
नियन' के लिए लिखने बेठ जाते थे। अरुणोदय होने तक उनके बिस्तर पर 
उनके लिखने के कागजों का ढेर लूग जाता था। लिखने में कांटछांट मुश्किल 
से कहीं नजर आती थी और उनका प्रत्येक अक्षर एक-सा सुन्दर व छपी 
हुआ-सा प्रतीत होता था । आउ-साढ़े-आठ बजने से पहले ही दतौन आदि 
से निबट कर जलपान किये बिना वह छापाखाना में पहुंच जाते थे । फीनिक्स 
में प्रात:काल जलपान करने का चलन था, परन्तु इस अवधि में मगन- 
काका ने जलपान का त्याग कर रखा था । ब्राह्म-मुहत्ते में उठने पर 
भी चित्त की एकाग्रता में विक्षेप न हो इस हेतु से लिखने की समाप्ति तक वह 
कुल्ला-दतौन भी नहीं करते थे। छापाखाना में कम्पोज करना, प्रूफ पढ़कर 
सुधारना, डाक के ढेर का निपटारा करना इत्यादि कामों की सर्देव भरमार 
रहती थी। मध्यान्ह में मुश्किक से हम छोगों के साथ भोजन के लिए 
वह पौन घंटा निकाल पाते थे। इसके सिवा संध्या के समय एक घंटा बागीचे 
में खुदाई करने के लिए प्रेस से बाहर आते थे। फिर रात को प्रायः नौ 
बजे तक छापाखाना का काम करके घर लौटते थे। सोने से पहले प्राय: 
घंटा भर तक लिखने का काम करते थे । 


जो काम बालकों के जिम्मे किये गए थे उनमें बार-वार मगनकाका 
के पास पूछने और मार्गदर्शन के लिए हमें जाना पड़ता था । एक-न-एक 
बालक हर आध-पौन घंटे बाद अपनी सुमस्या लेकर उनके पास पहुंच जाता 

था। स्वभाव के बड़े उग्र होने पर भी वह प्रत्येक बालक को प्रत्येक बार गान्ति- 
पू्वेक ही नहीं उत्साहपूर्वक उत्तर देते थे और बारीक-से-बारीक बात सम- 
झाने से चकते नहीं थे। यदि कभी नियत समय पर नियत स्थान में वह नजर 
नहीं आते थे, कुछ विशेष कारण होगा ऐसा समझकर, में उनकी तलाश 
निकल पड़ता था | एक-दो बार मध्यान्ह में दो-तीन बजे के समय जब में 
उनको खोजने के लिए गया तो छापाखाना के सामने ऊंची, हरी दूब पर 
उनको लेट लगाते हुए मेंने पाया था। मेरे पहुंचते ही वह उठ बैठे थे और 
स्नेहवत्सल स्वर से पूछते थे “क्या काम हैँ ?” फिर स्वयं ही बताते थे, 
छापाखाना में काम करते-करते आंखें भारी हो गईं, बदन काम नहीं दे 
रहा था तब मेंने यहां आकर दस-पन्द्रह मिनट लेट लगा ली । बिस्तर पर सोने 
की अपेक्षा खुली जमीन पर लेटने से बड़ा लाभ होता है। यह मिट॒टी हमारे 
हारीर की थकावट को बहुत जल्दी चूस लेती है। सचमच घरती माता का 
हम पर अगाध उपकार हैं । केवल दस मिनट लेट लगाने से शरीर में 
तब्राजगी आ जाती है ।” संक्षेप में काम के बोझ को पूरा करने के लिए 
अल्पाहार, फलाहार और अत्यल्प निद्रा की साधना में मगनकाका ने अपने 
को बड़ी कड़ाई से बांध रखा था। 


अपनी काया से कठोरतापूर्वक काम लेने के साथ-साथ अपने चित्त को 
उत्तेजित और क्रोधित न होने देने के लिए भी वह अत्यधिक सावधान 
रहते थे; इस बात का नीचे के प्रसंग से पत्ता चलेगा ।' 


साधारणतया फीनिक्स का जलवायु आरोग्यदायी और श्रेष्ठ था। वहां 
घर बीमारी का देन क्वचित ही होता था। परन्तु मानो, मगनकाका की 
कसौटी के लिए ही उन दिनों शीत-ज्वर ने वहां अपना प्रताप दिखाया। 
दस बालकों में से पांच-छः बालक शीत-ज्वर के शिकंजे में जकड़ गए । और 
अन्त में खुद मगनकाका को भी मलेरिया ने बिस्तर पर पटक दिया | 
कुनीन या अन्य चूर्ण आदि का प्रयोग बापूजी ने फीनिक्स में निषिद्ध 
कर रखा था | हर बीमारी का मुकाबला प्राकृतिक चिकित्सा से ही किया 
जाता था। यह चिकित्सा वँसे बहुत अच्छी हूँ, परन्तु उसमें रोगी की सेवा 
करने में बहुत श्रम उठाना पड़ता है और चिकित्सक को इस विधि में अपना 
बहुत समय देना पड़ता हैं। काम का भारी बोझ होते हुए भी मगनकांका ने 
प्रत्येक रोगी बालक के लिए समय दिया और बिना प्रमाद के पूरी 
शुश्रुषा की । 


प्रथम तो रोगी के आहार में आवश्यक परिवर्तेन किया, फिर जिनको 
बखर आया था उनको दिन में दो-तीन बार वाष्प-स्तान कराया। वाष्प- 

स्नान के लिए पानी खौलाना, रोगी को भाष देना, उसके कपड़े बदल देना 
और विधिवत सुला देना ये सभी काम बिना थके करते । रोगी बारूक को 
जेल में गई हुई माता का स्मरण दुखी न करे, इस वत्सछता से मगनकाका 
उन पर अपना प्रेम बरसाते थे | लेकिन जब वह स्वयं पीड़ित हुए तब उन्होंने 
हम लोगों से कम-से-कम सेवा ली । 


एक दिन ज्वर कुछ कम हो जाने पर मगनकाका बिस्तर से उठकर 
प्रेस में काम करने चले गए थे। वहां पर उनका शरीर ढीला पड़ गया और 
ज्वर का आक्रमण फिर से होने की आशंका पेदा हुई । इससे बचने के लिए 
उन्होंने भाप-स्नान करना चाहा और मझसे कहा, “घर जाकर चल्हा जरा 
दो और उस पर पानी चढ़ा दो; तब तक म॑ आता हूं फिर भाष छे लंगा। 
परन्तु में घर आकर उस कत्तंव्य को भूलठ गया और घर आकर खेल में रूम 
गया। में काम में काफी धीमा हें इस वात का हिसाब लगाकर मगनकाका 
करीब डेढ़ घंटे बाद प्रेस से आये । पर घर में आने पर उन्होंने मझे खिड़की 
में मस्ती से बंठा हुआ और खेल करता हुआ पाया मेंने पानी गरम करने की 
कोई तेयारी नहीं की थी। मगनकाका ने आकर चपके से मेरे कन्धे पर 
अपने कमजोर हाथ रखे तो में सकपका गया । छूगा कि अभी एक थप्पड़ 
मुंह पर पड़ जायगा। परन्तु उन्होंने तो मेरे सिर पर अपना वत्सल हाथ फेरा 
और मधुरता से बोले अभी तक तूने चूल्हा भी नहीं जलाया ? चल 
अब और देर मत कर आ में तुझे जल्दी से चुल्हा जलाना सिखाता 


यह कह वह मुझे अपने साथ रसोई घर में ले गए । चूल्हा सुलगाया, 
चटपट पानी गरम किया और मझसे छोटी-मोटी सहायता लेकर वाष्प-स्नान 
करके सो गए । उस दिन की क्षमा का मझ पर इतना गहरा प्रभाव पड़ा कि 
मगनकाका का इशारा भी मुझे महान आज्ञा के रूप में प्रतीत होने लगा । 


अहिसा की उपासना में मगनकाका कितना आगे बढ़ते जाते थे उसका 
एक दूसरा प्रसंग यहां देना अनुचित न होगा । 

एक बार क्ृष्णपक्ष की अंधेरी रात में लगभग दस बजे जब सब बालक 
सो रहे थे में शौच-निवत्ति के लिए अपने बागीचे के शौचालय में गया। 
जव लौटकर आया तो घर के दरवाजे पर मेने एक सुन्दर चित्तीदार तीन 
पहलवबाली अजीब लकड़ी पड़ी देखी। आइचर्यंचकित होने पर मेने अपने हाथ 
की लालटेन का प्रकाश उसपर डाला और तत्काल समझ गया कि यह तो 
सांप हं। मेंने कृदकर देहलीज पार कर ली और सीधा मगनकाका के पास 
पहुंचा। वह अपने बिस्तर पर बंठे लिख रहे थे। मेंने उनको सांप की सूचना 
दी। तीन-चार दिनों से उनके पेर में एक भारी फोड़ा निकल आया था । इस 

कारण उनको अपनी जगह पर बेठे ही रहना पड़ता था । फोड़े पर मिट्टी 
की भारी पट्टी रखी हुई थी। सांप की बात सुनकर वह लंगड़ाते हुए उठे 
और देहलीज़ के पास आये । तब तक सांप किवाड़ और चौखट के बीच की 
दरार से घर में आधा घुस आया था। समय सूचकता से मगनकाका ने किवाड़ 
को दबाया और सांप पकड़ में आ गया । फिर उन्होंने मझसे सांप को फांसने 
'की डोरी और लाठी मंगाई, जो हम लोग सदेव तेयार रखते थे । लाठी 
लाकर मेने मगनंकाका को दी । उन्होंने मझ्कको वह किवाड़ मजबती से दबाकर 
रखने के लिए कहा, जिसमें सांप का आधा शरीर दबा हुआ था। फिर उन्होंने 
चतुराई से छकड़ी और रस्सी के बीच सांप की गरदन को पकड़ लियां। सांप 
की जाति का परीक्षण करके उन्होंवे बताया कि यह अत्यन्त जहरीला है । 
तुमने इसे देख लिया यह हमारा सदभाग्य। यदि बालकों के बिस्तर तक पहुंच 
जाता तो बड़ी बरी बात होती । ईश्वर ने ही सवकी रक्षा की है । इसके बाद 
किसी संग्रहालय या चिड़िया-बर में भी मेने वेसा सांप दुबारा नहीं देखा 


का 


उस समय उस सांप को मगनकाका मार डालें, इसके अतिरिक्त और 
कोई उपाय मेरी समझ में नहीं आ रहा था। मुझमें वह बल या साहस नहीं था 
कि में उस सांप को उठाकर ले जाऊं। मगनकाका से चला नहीं जाता था । 
परन्तु उन्होंने सांप को मार डालने के बजाय स्वयं दुख उठाना ही पसन्द 
किया । लालटेन लेकर आगे-आगे रास्ता दिखाने का उन्होंने मझे आदेश दिया 
और खुद उस बोझ को लेकर लंगड़ाते हुए जंगल की ओर चल पड़े । फीनिक्स 
आश्रम की जमीन पार करने के बाद विलायती बबूलों के घने जंगल में पहुंचने 
पर, सांपों के रहने के लिए अनुकूल और मनुष्य के लिए कम खतरे वाली 
जगह देखकर, उन्होंने सांप को जमीन पर रखा और रस्सी का फंदा ढीला 
करके उसे मुक्त कर दिया । धीरे-धीरे रेंगता हुआ दो मिनट में वह सांप 
घनी घास में चला गया । मगनकाका उसे तब तक एकटक देखते रहे, जब तक 
वह अदब्य नहीं हो गया । मानो इतना भी कष्ट देने के लिए वह उससे मन- 
ही-मन क्षमा मांग रहे थे। फिर अपने पर के फोड़े की पीड़ा को सहन करते 
हुए, लंगड़ातें-लंगड़ाते वह घर लोट । मुझे ईईवर की अगाध दया और महिमा 
के दो शब्द सुनाये और ढाढ़स देकर तथा निर्भय बनाकर सुला दिया। इसके 
बाद भी वह जागते रहे ओर लिखते रहे । सबेरे उठने के बाद ही देवदास- 
. काका को और दूसरों को रात की सांप की कहानी बताई गई । 


यह सारी कहानी तब की है जब फीनिक्स खाली और सूना था। जब हड़- 
ताल वाले गिरमिटिये मजदूरों की बाढ़ फीनिक्स में आनी शुरू हुई तब 
_मभगनकाका के परिश्रम की पराकाष्ठा हो गई । एक-एक रात में कभी छः 

सौ तो कभी आठ सौ व्यक्ति आ पहुंचते थे । जो दल आता था उसे दो शब्द 
आश्वासन और स्वागत के कहने होते थे और ठहरने-लेटने की जगह बतानी 
होती थी। दिन का समय हो तो उनके भोजन आदि का प्रवन्ध भी करा देता 
पड़ता था। रात में एक दल को जगह देकर आध-पौन घंटा की नींद हें 
उससे पहले ही नए हड़तालियों के आ पहुंचने पर उन्हें उठना पड़ता था। 
दिन भर के काम के बाद रात का यह काम बहुत ही थका देने वाला होता 
था। परन्तु मगतकाका एक दिन भी उत्तेजित नहीं हुए और और सभी 
काम पूर्णता से निभाते रहे । 
बापूजी ने जिस उच्च ध्येय से अहिसा के युद्ध का आरम्भ किया था 

उसी उच्च भूमिका तक उठकर मगनकाका ने उस युद्ध में अपनेकों खपा 
रखा था। यह सद्दी वात है कि मगनकाका सत्याग्रह-युद्ध के अग्रणी या नेता 
नहीं थे। फिर भी कुशल और बहादूर योद्धा तो थे ही । उनकी यह विशेषता 
थी कि इतिहास लेखकों की कलछमसे अपनेकों सर्वथा मुक्त रखने में उन्होंने 
सफलता पाई थी। मूक तप उनके जीवन का सूत्र था। तुलसी रामायण को 
जिस चौपाई का वह वारवार रटन करते थे उसे उन्होंने अपने आचरण में 
भी उतारा था। वह चौपाई थी : 

अति सुकुमार न तनु तप जोगू 

पतिपथ सुमिरि तजेड सब भोगू। 

नित नव चरन उपज अनुरागा 

बिसरी देह तपहि. मनु छागा ॥ 


*+ ७९ < 
बापू के वाल-स्वयंसेवक 


अमंत्रमक्षरं नास्ति नास्त्य मं सनौषधम्‌ । 
अविद्यः पुरुषों नास्ति योजकस्तत्र दु्लेभः ॥ 

. “एक भी अक्षर ऐसा नहीं जो मंत्र का काम न दे, कोई भी वनस्पति 
ऐसी नहीं जो औषधि के काम न आवे और ऐसा एक भी मनुष्य नहीं जो 
थोड़ा भी विद्यावान या जानकार न हो, कमी है सबको प्रख कर ठीक काम 
में लगाने वाले की । 


बापूजी एक ऐसे विरलरू योजक थे जो हरेक मनुष्य की शक्ति को 

परख लेते थे और उस शक्ति को ऊंचे काम में छगा देते थे। फिर वह 
पुरुष हो, स्त्री हो, वद्ध हो या छोटा बालक ही क्‍यों न हो । प्रत्येक को भरसक 
काम में लगाना और उसकी बुद्धि तथा कत्तंव्य-भावना को बढ़ाना बापूजी 
की शिक्षा-विधि का उद्देश्य था । 


बच्चों से भी कितना अच्छा काम हो सकता है इसका उल्लेख 
बापूजी ने दक्षिण अफ्रीका के इतिहास की अपनी पुस्तक में दिया हैं 
फीनिक्स, न्यूकेसल की तरह वायव्य दिशा के हड़तालियों का केन्द्र बन गया। 
सेकड़ों ने वहां पहुंचकर सलाह और आश्रय लेना आरम्भ किया । इस 
वजह से सरकार की दष्टि फीनिक्स की ओर गये बिना कंसे रहती? आसपास 
रहने वाले गोरों की आंख भी लाल हुई। फीनिक्स में रहना अंशत: खतरनाक 
बन गया, लेकिन छोटे-छोटे बालक भी हिम्मत के साथ खतरे से भरे हुए 
कारमी को करने लगे। 


दूसरी जगह इंडियन ओपीनियन, में बापूजी ने सन्‌ १९१४ के 
एक विलेष लेख में लिखा है 


“फीनिक्स में जो पीछे रह गए थे उनमें सोलह वर्ष से कम आयु वाले 
लड़के भी थे। उन्होंने और कार्यकर्ताओं ने जेल के बाहर होने पर भी जेल 
में जाने वालों से अधिक करके दिखाया | उन लोगों ने दिन-रात का भेद 
मिटा दिया । अपने साथियों और बड़ों के छटने तक के लिए उन्होंने कठिन 
ब्रत लिये। अलोने आहार पर गुजर की और खतरे वाले कामों को निर्भीक 
होकर किया । जब विक्टोरिया काउंटी में हड़ताल हुईं, तब सेकड़ों गिर- 
मिटियों ने फीनिक्स में आसरा लिया। उनका आतिथ्य करना एक महत 
कार्य था। गिरमिटियों के सठों द्वारा हमला होने का डर होते हुए भी 
निर्भीकता से काम करते रहना दूसरा महत्‌ कार्य था। पुलिस वहां पहुंची 
श्री वेस्ट को गिरफ्तार किया। औरों का पकड़ा जाना भी संभव था; इन 
सब बातों के लिए तेयारी रखी गई | पर एक आदमी भी फीनिक्स से हटा 
नहीं । में ऊपरबता चुका हूं कि इसमें केवल एक ही कुटुंब अपवाद रूप था। 
फीनिक्स के कार्यकर्ताओंने इस अवधि में कौम की जो सेवा की हैं, उसका 
अनुमान भारतीय जनता लगा सके यह संभव नहीं है | वह गृप्त इतिहास 
अभी तकलिखा नहीं गया हैं। इसलिए उसका थोड़ा-सा अंश में यहां दे रहा 
हूं। यह इसआशा से कि किसी दिन कोई जिज्ञासू अधिक वृत्तांत प्राप्त करके 
फीनिक्स के कार्यकर्ताओं के काम का मूल्यांकन कर सके । अधिक लिखने 
के लिए मुझे लालच हो रहा है, परन्तु फीनिक्स की बात को यहां पर 
छोड़ता हूं । 

मे बता चुका हूं कि बापूजी आदि के जेल जाने पर मगनकाका के 
पास हम दस बालक रह गए थे। उनमें ग्यारह वर्ष की आयु का में और 
बारह की आयू के देवदासकाका को छोड़ कर सभी बालक बहुत छोटे थे । 


मगनकाका और देवदासकाका छापाखाना के काम में ही आकंठ 
डबे रहते थे । भोजन के लिए आते थे तब भी उनमें बातें छापाखाना की ही 
चलती रहती थीं । उन दोनों को उठने से सोने तक छापाखाना के काम के 
कारण छोटे बच्चों के कामकाज पर ध्यान देने की बहुत कम फ्रसत थी। 
फलत: बच्चों की देखभाल करने और उनकी आवश्यकताएं पूरी करने का 
उत्तरदायित्व मझ पर था । ये बच्चे खेल-खेल में जितना काम कर दे इसके 
अलावा नित्यकरमम को पूरा करना मेरा काम रहता था। विस्तर समेटना, 
बहारना और रसोई का छोटा-मोटा काम करना। यदि के बच्चे उन कामों 
को पूरा करने में मेरा हाथ न बंठाते तो में अकेला शायद ही उस काम को 
पूरा कर पाता। 


काम करने से भी अधिक कठिन बात मेरे लिए यह थी कि में अपने 
बाल-साथियों को पूरी तरह अंकुश में नहीं रख पाता था। भिन्न-भिन्न स्वभाव 
वाले बच्चों पर शासन जमाने के लिए आवद्यक कौशल मुझमें नहीं था, 
जितना देवदासकाका में था। उनसे मझे अनेक बार, रूठने-ऐंठने- 
वाले बच्चों से काम लेने में सहायता मिलती थी । 


हमारी इस नन्‍ही टोली में सबसे नटखट बालक था छोटम । उसका 
गूणगान करते हम थकते नहीं थे । छः वर्ष की आय होने पर भी गुजराती 
हिन्दी, तमिल और अंग्रेजी---इन चारों भाषाओं में छोटम नि:संकोच बातों 
की झड़ी लगा देता था। उसके सवाल-जवाब से बड़े व्यक्ति को भी मात 
खानी पड़ती थी, साहसी इतना था कि मना करने पर भी जंगरू के अनजाने 
चित्र-विचित्र फलों को चख कर देखा करता था, कुत्ते पर सवारी किया करता 
था,ऊची घास में घ्सकर जमीन पर बठे हुए पक्षी को चुपके से पकड़ लाता था। 
एक बार फीनिक्स स्टेशन पर वह गया । स्टेशन-मास्टर की गेर-जानकारी में 
सिगनल भी गिरा दिया था। ऐसे महाशय से काम लेना आसान बात नहीं 
थी। पर जब मे उससे कह देता कि इतना काम अपने हिस्से का पूरा करने 
के बाद आपको खेलने-कृदने की इजाजत हे तो वह अपना सारा बानरपन 
भूलकर एकाग्रता से काम पर ज्ञुट जाता था, और सबसे पहले काम 
पूरा करने की कोशिश करता था । 


छोटम को यदि उत्तर ध्वव माना जाय तो भैयन दक्षिण धर व के 
समान था। अफीमची को भी मात कर दे, ऐसा आलूसी ! दोनों हाथों से 

अपनी तोंद पर की पतलन उसे हर समय पकड़े रखनी पड़ती थी। बीच- 
बीच में मकक्‍्खी आदि को मंह पर से हटाने के लिए एक हाथ मश्किल से 
पतलन से ऊंचा कर पाता था। उसको बहारने आदि का काम देना बेकार 
था। उसे काम पर लगाये रहने के लिए प्रायः घास खोदने का काम दिया 
जाता था। लेकिन अपनी नन्‍्ही फावड़ी कंधे से रगाकर अधिक समय वह 
अधोन्मीलित आंख से समाधिस्थ खड़ा रहता था । 


आठ वर्ष का शान्ति मेरे और देवदासकाका के लिए सिरदर्द पदा करने 
वाला था। काम करने का सामर्थ्यं उसमें था, पर था वह बड़ा जिद्दी । कभी- 
कभी बागीचे में इधर-उधर निकल जाय तो घंटों तक उसका पता न चले । 
नाइते के समय तक मंह भी न धोये और अपने बिस्तर के पास योंही आध- 
पौन घंटे तक खष्ठा रहे । जब वह अडियल टटट की तरह अपने घटनों को 
मिलाकर तिरछे पर से खड़ा हो जाता, तब हमें उस प्र बड़ा गस्सा जाता था। 
देवदासकाका और में उसे प्चकार कर समझाया करते थे कि जिह छोड़ दो 
लेकिन वह अपने नथुने फुलाकर हम लोगों को जोरों से डांट देता था, तुम 
चौधरी क्‍यों बनते हो ? हम हरगिज काम नहीं करेंगे । जाओ, कह दो मगन- 
काका से । हमें किसी का डर नहीं । चलो, हमें नाइता भी नहीं चाहिये 


जब इस मूर्ति से में थक जाता तब देवदासकाका को सौंप देता था। 
देवदासकाका भी उससे हार मानकर उसे मगनकाका के सामने खड़ा करते 
थे। अन्त में मगनकाका भी उकता कर सुना देते थे, तू जिंद नहीं छोड़ेगा 
तो ये दोनों तुझे पीटेंगे ।” लेकिन वह इस धमकी में आने वाला नहीं था । 

धीरे-धीरे हम दोनों ने उसे पीटना शुरू किया। आरम्भ में संकोच 
हुआ फिर मारने में रस पेदा हुआ | जब तक उसके मूलायम गाल पर पांचों 
अंगली के निशान न उठते, और भी जोर से हम उसे तमाचा मारते थे । 
परिणाम यह हुआ कि उसकी जिद बढ़ती चली और हमने भी मारने 
का अपना विज्ञान विकसित किया । तमाचे के बाद बेंत और बेंत के बाद 
हलके तख्ते से गाल पर जोर का थप्पड़ लगाने का कर आनन्द अनेक बार 
हमने लिया। फिर भी हमारे द्वारा मगनकाका के पास इस सफाई से सारी 
बात रखी जाती थी कि वर्णन सुनकर मगनकाका समझते थे कि बड़ी 
रहमदिली से ये लोग शान्ति को ठीक रास्ते पर लाने का प्रयत्न कर रहे हैं। ' 


एक बार ऐसा हुआ कि शान्ति की मारते-मारते मेरी आंख खुल 
गई और इसके बाद उसको मारने का मेरा स्वाद सख गया । इतना ही नहीं 
संदां के लिए वह अनुभव मुझे याद रह गया कि मारने से कभी भी किसी 
के दिमाग-में कोई बात घुसाई नहीं जा सकती । शान्ति को मारने का आनन्द 

लेने के लिए मशविरा करके मेने और देवदासकाका ने एक योजना बनाई । 
उस दिन हमने उसको ऐसा काम सौंपा, जो उसे अन्यायपूर्ण प्रतीत हो । 
समह में काम करने के बदले बागीचे के एक कोने में उसे जमीन खोदने का' 
काम दिया गया। घंटे भर के बाद देवदासकाका ने मुझसे कहा कि जाकर 
उसका काम देखो । शान्ति को जिद में भर कर घटने से घटना मिला कर 
स्थिर खड़ा हआ पाया । उसके पास जाकर मेने बरी तरह उसे डांट दिया 
फिर अपने दांत पीसकर क्रोध से उसके दोनों कान ऐठे और जमीन से उसे 
ऊंचा उठा दिया । फिर भी उस बहादुर ने उफ तक नहीं की | केवछ अपनी 
बिल्ली की-सी आंखों से मझे घरता रहा। मंने समझा उसे काफी पीड़ा 
नहीं पहुंची है, तव मेंने उसके कान को पकड़ नाखून से दवाया और जोर- 
जोर से पूछा, बोल, जमीन खोदेगा या नहीं ? ” पर वह कुछ न बोला । 
तब मेने तमाचों की झड़ी लगाई। काफी तमाचे लगाने के बाद मेंने सोचा, 
जाने दो। मेने दंवदासकाका के पास जाकर सारी कहानी सनाई | मझे याद 
नहीं हूं कि उस दिन देवदासकाका ने उसे और मारा या नहीं, परन्तु मेरा 
मोह मारने-पीटने से सदा के लिए जाता रहा, और मेने निश्चय किया 
कि उसको प्रसन्न रखकर जितना काम मिले उसी से. संतोष करूं। ज्योंही 
मारना पीटना बन्द किया उससे काम लेने में मुझे पुरी सफलता मिली, 
और किसी के पास उसकी शिकायत ले जाने की आवश्यकता नहीं रही । 
उसके पूर्व इतिहास की भी मुझे जानकारी थी। उसके पिता एक व्यापारी 
थे और बड़ी बेरहमी से उसे पीटा करते थे। इसलिए बचपन से ही वह जिही 
ही गया था । पर छोटम, भेयन और शान्ति से नवीन का मसला कम 
नहीं था । 


वह अधिक छोटा नहीं था । कामचोर भी. नहीं था । लेकिन बड़ा 
नाजुक मिजाज, भोंदू और जरा-जरा देर में गुस्से में भर कर रो देने वाला 
लड़का था। कोने में जाकर घंटा-दो-घंटा जी-भर रो लेने के बाद वह स्वयं 
मुस्कराता हुआ हमारे काम में सहयोग के लिए आ जाता था और अपने 
रोने की कहानी खुद ही स॒नाने लगता था | 


फीनिक्स के नन्हे स्वयंसेवकों में उक्त चार के अतिरिक्त दो और थे 
मेरा चचेरा भाई केश और मेरा छोटा भाँई कृष्ण | दोनों की आय में उतना 
भी अन्तर नहीं था जितना देवदासकाका की और मेरी आय में था । ये 
दोनों भाई आपस में सहोदर से भी अधिक घनिष्ठ थे । किसी भी काम में 
यह जोड़ी अलग नहीं होती थी। आपस में कभी रूठते-झगड़ते भी नहीं थे । 
दूंसरों से झगड़ा हो जाता तो दोनों साथ ही रहते थे। चतुराई में भी दोनों एक- 

दूसरे से बढ़ कर थे। केश दस्तकारी के काम में बहुत तेज था और हर काम को 
फूर्ती से कर डालता था । कृष्ण में स्थिरतत और आकलन शक्ति बहुत 
गहरी थी। केश की प्रशंसा उसके सफाईदार काम के लिए होती थी और 
कृष्ण अपनी वाक्पटता एवं सर्देव प्रसन्नचित्त रहने के कारण लोगों को मग्ध 
कर देता था । केश बहुत तेज मिजाज था तो कृष्ण मधुर स्वभाव का। 
दोनों मिलकर जो भी काम हाथ में लेते थे उसे सुन्दर तरीके से पूरा करके 
ही छोड़ते थे । केशू जब कांम पर लग जाता था, तब उसे अपने चारों ओर 
की सुध नहीं रहती थी । औरों से वह कटा-सा रहा करता था। क्ृष्ण चाहे 
किसी भी काम में हो या कोई भी खेल कर रहा हो उसका ध्यान चारों ओर 
रहता था। एक बार नजर में ही परिस्थिति जांचकर लाभ-हानि को कृतने 
की उसमें शक्ति थी | क्या करना उचित या अनुचित रहेगा इस बात की 
सूचना वह तुरन्त केश को देता था। किसी काम में कृष्ण अगुआ नहीं बनता 
था, केश की सरदारी में रहकर ही उसके काम में योग देता था । केश को 
अपना बड़ा भाई मानकर भूछ से भी उसका अनादर नहीं करता था और 
केश भी कभी अपने छोटे भाई कृष्ण को अपमानित नहीं करता था। दोनों 
की जोड़ी अभिन्न थी । 


ऐसे शक्तिशाली भाइयों को प्राप्त करने से मेरा हृदय उत्साह से 
भर जाना चाहिये था, परन्तु न जानें कौन-सा मनोविकार मुझे सताता था, 
जिससे उनके साथ काम करना मेरे लछिए कठिन होता था । उनके चातुर्ये 
की तुलना में अपना भोंदूपन देखकर मुझे कहीं भाग कर छिप जाने का जी 
होता था। किन्तु वहां के समूह-जीवन में अकेले रहने का अवसर दुष्प्राप्य 
था। अतः मेरी कुढ़न मन में ही रह जाती थी । 


अलोनाब्रत और विशेषत: फलाहार होने के कारण मूंगफली छीलना 
हमारा एक अत्यावश्यक काम होता था । दो या तीन बोरी मृंगफली हमें दे 
दी जाती थीं और शनि-रवि की छट॒टी में घंटों तक उसकी मींगी से 
कनस्तर भरने में हम लोग व्यस्त रहते थे। काम का हिसाब लगाने के 
लिए एक कटोरी का नाप निश्चित किया था। दाने निकाल कर कौन पहेले 
उस नाप की कटोरी भर छेता है, इसकी होड़ लगती थी । केशु तेरह मिनट 
में, कृष्ण पन्द्रह मिनट में और में।म॒श्किल से बीस-बाईस मिनट में अपनी 
कटोरी भर पाता था। देवदासकाका केश से आधी मिनट पिछड़ जाते थे | 
इस प्रकार अपनी शिथिलता मझे बेहद चभती थी और में बहुत मायस 


हो जाता था । 
बागीचे के काम में मगनकाका ने एक रविवार के दिन' हम लोगों को 

गुलाब के पौंधे पर दूसरे गुलाब की कलूम चढ़ाने का काम सिखाया । एक 
पौधे पर उन्होंने खुद कलम लगाई, दूसरे पर केश से लूगवाई और तीसरे 
पर मझ से | कलूम चढ़ाते समय वह मेरे पास बठे थे और बहुत कुछ काम 
उन्होंने खद ही करवाया था | फिर भी आठवें दिन मेरा पौधा सूख गया 
और केश ने जिस पर बिना किसी के सहारे कलम लगाई थी, वह मगनकाका 
के पौधे के समान ही पल्‍लबित हो उठा। 


मेने मान लिया कि देव ने मझे बड़ा भाई बनाने में भर की हैं। बड़े 
भाई होने योग्य तो केश व कृष्ण हैं । अपनी इस मान्यता के कारण उनसे 
काम लेने में मुझे परेशानी होती थी । 

यह एक चमत्कार ही था जो इन छहों विपरीत स्वभाव वाले बालकों 
का नेतृत्व मेरे हाथ में महीनों तक रहा और उनके सहारे फीनिक्स आश्रम 
के नित्य-कर्म अबाध रूप से पार होते रहे । 

एक विश्येष प्रसंग से ज्ञात होगा कि छः बच्चों की यह छोटी टोली 
किस तरह भारी काम किया करती थी । 

एक शाम को छापाखाना का काम कुछ जल्दी पूरा हो गया । घंटा भर 
की फरसत मिल जाय तो मगनकाका सीधे बागीचे में पहुंच जाते थे और 
खोदने आदि का काम करते थे। देवदासकाका और में भी उनके साथ 
खोदने, पानी भरने में जुट जाया करते थे। उस संध्या को गोभी के पौधे लगाने 
आदि में हम जुटे हुए थे। इंस बीच अकस्मात आकाश में काले-काले बादल 

छा गए और जोरों से गजना तथा बिजली का चमकना शुरू हो गया। 

नित्य की तरह केश, कृष्ण, नवीन, और छोटम स्टेशन पर डाक लेने गये थे। 
उनके लौट आने का समय कभी का होचका था और हम लोग प्राय: घंटे- 
भर से उनके आने की प्रतीक्षा में थे। हमारी यह चिन्ता बढ़ रही थी कि तेज 
वर्षा होने लगी । स्टेशन के रास्ते में अनेक उतार-चढ़ाव थे और पानी गिरते 
ही मिटटी चिकनी और फिसलन वाली हो जाती थी । लगभग ६-७ दिन 
पहले ही सवेरे की डाक लाते समय म॑ वर्षा में फंस गया था । रास्ते में चार- 
पांच बार रपट कर गिर पड़ा था । और घर पहुंचते-पहुंचते भीग कर बेहद 
कांप रहा था। तीन घंटे देर से घर पहुंच पाया था। तो फिर इन नन्‍हें 
स्वयंसेवकों की क्या दशा होती ! 

मगनकाका बोले, छोड़ो काम को, तुम दोनों उन बच्चों को लिवाने 
जाओ ! ” आज्ञा पाते ही हिरन की तरह हम दोनों स्टेशन की ओर लपके | 
लगभग पांच मिनट में पौन मील से अधिक दूर तक निकल गये । जब एक 
ऊंचे टीले पर पहुंचे तो देखा कि नन्‍्हें-नन्‍्हें हरकारे एक बड़े विलायती बबूल 

के वक्ष के नीचे आराम से बेठे थे। डाक थी जमीन पर रखी थी और मजे 
में थे। हमने पूछा, "क्‍यों आज इतनी देर क्‍यों लूगादी ? ” उन्होंने बताया, 
“आज देश की डाक है । थेला बहुत भारी है। अकेले तो उठता नहीं, इस वजह 
से लकड़ी में टांग कर हम दो-दो बारी-बारी से थोड़ी-थोड़ी दूर तक ला रहे 
हैं । बहुत थक जाते हैं, इसलिए बीच में आराम करना पड़ता है। यहां पर 
वर्षा के कम होने की प्रतीक्षा में बेठे हैं।” यह सारी बात सुनाते हुए चारों में 
से किसी बच्चे के मुख पर शिकायत या दुख का भाव जरा भी नहीं था। 


हड़ताली लोगों ने फीनिक्स आकर जब तक हम पर नया बोझा 
नहीं डाला हम लोगों के काम का सिलसिला ऐसा ही चलता रहा । 


$+ ५६० : 
पाखाना-सफाइ का प्रथम प्रयोग 


बापूजी के भारत लौटने के बाद का एक किस्सा है। वह माम्‌ली म॒सा- 
फिर की हैसियत से रेलगाड़ी के तीसरे दर्ज में सफर किया करते थे। एक बार 
ऐसी यात्रा में वह शौच के लिए रेल के पाखाने में गये। देखा, तो सारा 
डिब्बा मल से सना पड़ा था। तुरन्त वह अपनी जगह पर लौट आये। उन्होंने 
अपने सामान से एक रद्दी अखबार निकाला, सुराही से अपनी छोटी लटिया 
में पानी लिया, जाकर पहले पाखाने की फर्श पर पड़ा हुआ मल कागज में 
समेट कर कदमचे के नीचे डाल दिया और फिर उस स्थान को पानी से धो 
डाला। इसके बाद ही उन्होंने उस पाखाने का उपयोग किया। मुझे यह प्रसंग 
छोटे काका श्री जमनादास गांधी ने सुनाया था। उन्होंने मुझसे कहा कि 
टाल्स्टाय-वाड़ी और फीनिक्स में बापूजी के साथ बरसों तक रहने के बाद 
भी जब मेंने बापूजी का यह काम देखा तो में चकित रह गया और उस काम 
को करते समय बापू के चित्त की शान्ति; प्रसन्नता और क्रोध का बिलकुल 
अभाव देखकर मेरा मन आइचरये से भर गया। 


पाखानों की स्वच्छता के बारे में बापूजी का इतना तीव्र आग्रह देखते 
हुए कल्पना की जा सकती है कि उनके आश्रमों में पाखाना-सफाई के लिए 
कितना पुरुषार्थ किया जाता होगा । फीनिक्स तो एक साक्षात जंगल ही 
था। चारों ओर ऊंची-ऊंची घास थी, टीले थे, खंदकें थीं और झरनों के 
किनारे घने वक्ष भी थे। परल्तु वहां खुले में शौच जाने की प्रथा बापूजी ने 
चलने नहीं दी। स्नानगह के लिए वहां विशेष व्यवस्था नहीं की गई थी। 

उस देश में पुरुष-वर्ग का झरने और कुएं पर समूह में मिलकर दिगंबर स्नान 
क्रना सामान्य बात थी परन्तु पाखाने हर घर में मौजूद थे । 

मेहतर या भंगी कोई नहीं था। भंगी के घर में जन्म लेने के कारण 
किसी व्यक्ति पर मनुप्य का मल ढोने का बोझ डाला जाय, यह बापूजी को 
मंजर नहीं था। फिर फीनिक्स में फलवृक्ष और बागीचों को समृद्ध बनाने 
के लिए उन्क्रृप्ट खाद की आवश्यकता थी। अतः प्रारम्भ से ही मल को मिट॒टी 
में गाइ़कर खाद बनाने के प्रयोग होने लगे थे । 


छापाखाना के मकान के पास मेले को खेत में दबाने की सुविधा नहीं थी । 
वह मकान बहुत नीची सतह पर था और उसके दोनों ओर पानी के झरने 
थे । उसके इर्द-गिर्द खेती के योग्य जमीन नहीं थी । इसलिए छापाखाना के 
पास का पाखाना धहुत गहरा, खंदकनुमा बनाया गया था । 

खंदक-टटटी की रचना इस प्रकार थी--सात आठ फट गहरे और 
तीन-साढ़े तीन फट चौकोर गडढ़े पर रूकड़ी का ढांचा और कदमचे के 
स्थान पर तख्ते रख दिये गए थे। गड़ढा एक बाज में ढाल रखा गया था 
और मल इस ढाल पर पड़ता था। शौच के बाद प्रत्येक व्यक्ति एक छकड़ी 
की फावड़ी से मरू को गड़ढे में नीचे की ओर धक्कल देता था। इस टट॒टी के 
लिए मिट॒टी या और किसी चीज की आवश्यकता नहीं थी । बरसात में 
भी वह अच्छा काम देती थी। उसे सरकाने या हटाने की भी आवश्यकता 
नहीं पड़ती थी। न उससे बदब ही उठती थी। मेरा खयाल हूं कि सारा 
मेला गहराई में पानी में जमा होता रहता था और मल के कीड़े उसे खाकर 
जल को शुद्ध बनाये रखते थे । जंगल की जगह थी और आसपास पीने के 
रा का कोई कुआं नहीं था, इसलिए वहां यह खंदक-टट्टी चछ सकती 

| 

दूसरी टटटी थी, जो एक पक्‍के फर्श की कोठरी में बनी हुई थी । इसमें 
तख्तों की बंठक के नीचे कनस्तर के कटे हुए दो डिब्बों को कोलतार पोतकर 
रखा जाता था । सफाई के समय लोहे की मुड़ी हुई सलाख से उन डिब्बों को 
खींच लिया जाता था । फिर किसी बड़े वक्ष के मल में, तने से चार पांच 
फूट दूर गड़ढा खोदकर उसमें मलपात्र को पलट दिया जाता था और वह 
गड़ढा मिट॒टी से पाट दिया जाता था । 

इसके बाद सीधे ही खेत में टटटी रखने की व्यवस्था की गई | फल- 
वक्षों को बोने के लिए जो चौकोर गड़ढे बनाये जाते थे उन्हीं पर लकड़ी की 
टटटी रख दी जाती थी। जो भी शौच जाय वह स्वयं मिट॒टी से अपना मेला 
ढक देता था। किन्तु इस प्रकार की टट्टी में दो दिकक्‍्कतें पैदा हुईं । एक तो 

यह कि आंधी के समय टट्टी का सारा ढांचा उड़कर दूर जा पड़ता था 
और दूसरी यह कि वर्षा में सारा गड़ढा पानी से ऊपर तक भर जाता था। 


कई प्रयोगों और अनेक अनुभवों के बाद पाखाने का ढांचा ऐसा 
बनाया गया कि कसी भी आंधी में वह टिक सके । ऊपर की छत हटा दी 
गई। पर्दों को कमर से अधिक ऊंचा बनाना छोड़ दिया गया और तख्ते तथा 
टीन की चहरों की जगह बोरियां छटकाई गई । फिर यह टटटी सरकाते- 
सरकाते कभी कंलों की पंक्तियों के बीच, तो कभी संतरों की पंक्तियों के 
बीच रखी जाने लगी। परन्तु वर्षा होने पर पानी भर जाने से ये गड़ढे 
वाली टटिट्यां बेकार हो जाती थीं। इसका इलाज न तो फीनिक्स में 
हाथ आया, न साबरमत्ती में ही। इसलिए पकक्‍के फर्शवाली स्थायी 
टटिठ्यां बनाना अनिवार्य हो गया। 


पक्के फर् वाली टट्टी से मलपात्र को ढोकर खेत में ले जाने और टोकरी 
म॑ सूखी मिट्टी का संग्रह करने का काम बहुत परिश्रम का होता है । इस परि- 
श्रम को बचाने और सुविधा एवं शीघ्रता की दृष्टि से फीनिक्स में भांति-भांति 
के प्रयोग चल रहे थे। मलपात्र में जब मल से दुगुनी मिट॒टी पड़ती तब मर 
ढका रहता और मक्‍्खी-मच्छरों से बचा रह सकता । परन्तु यदि पाखाने 
को दस-बीस व्यक्ति बरतते हों तो मलपात्र इतना भारी हो जाता कि उसे 
अकेला आदमी दूर तक नहीं ले जा सकता था। 


इस सिलसिले में तरह-तरह की आजमाइशें करते-करते मगनकाका 
इस निष्कर्ष पर पहुंचे कि फर्श वाली स्थायी टट्टी में मिटटी का उपयोग न 
किया जाय । उन्होंने टीन का एक बहुत उथला, लंब-गोल मलपात्र बनवाया 
था। उसे कदमचों के बीच में रख दिया जाता था। कोठरी के दूसरे कोने में 
एक बड़ी, ढक्‍्कनदार बाल्टी रखी गई थी । प्रत्येक व्यक्ति मलविसर्जन के 
बाद उस बड़ी बालटी में छोटा मलपात्र उल्ट देता था । और उसे उसी समय 
धोकर कदमचों के बीच रख देता था । बालटी का ढक्‍कन ऐसा चस्त होता' 
था कि उसमें मच्छर या भनगे घसने नहीं पाते थे । चौबीस घेटों में एक बार 
यह बाल्टी खेत में ले जाकर खाद के गड़ढे में साफ कर दी जाती थी । मिट॒टी 
का बोझ न होने से यह काम अपेक्षाकृत जल्दी और आसानी से हो जाता था । 


यद्यपि इस प्रकार की टट्टी से मच्छर, मक्खी, दुर्गन्‍्ध आदि की परे- 
शानियां दूर हो जाती थीं, फिर भी समूचे आश्रम में उसका प्रचार नहीं हो 
सका। यह प्रयोग घर वालों तक ही सीमित रहा, क्‍योंकि प्रत्येक व्यक्ति हाथः 
के-हाथ शौचपात्र की सफाई कर लेना स्वीकार करे और पूरी सावधानी से' 
वह काम करता रहे, यह कठिन बात थी । परन्तु साबरमती आश्रम में इस' 

प्रयोग को अपने लिए मगनकाका ने पूरे उत्साह से अन्त तक चाल रखा था। 
इस तरीके में खाद का थोड़ा-सा भी अंश बरबाद नहीं होता था और जहां 
जितना चाहिए उतना ही पहुंचाया जा सकता था। 


कौन-सी वस्तु कितने समय म गलकर खाद बन जाती है इसका प्रत्यक्ष 
अनुभव मगनकाका को था और पाखाने की सफाई के साथ-साथ वह 
हमें सिखाया करते थे कि कौन-सा मेला और कौन-सा कड़ा कहां पर व किस 
भांति मिट॒टी में मिलाना चाहिए । फीनिक्स में हम लोग पशु-पालन नहीं 
करते थे इसलिए गोबर की खाद उपलब्ध नहीं थी। फिर भी खाद की कमी 
से हमारी शाक-सब्जी और फल-वक्ष, सूखे और दुर्बल नहीं रहते थे । केले 
की पत्तियां, केले के तने, निराई की हुई हरी दूब, फलवबृक्ष की काट-छाट के 
बाद हुई बची हरी टहनियां--जिनमें से ईंधन के योग्य लकड़ी अलग कर 
ली गई हो--पत्तियां, कपड़े व कागज के बेकार टुकड़े आदि प्रत्येक चीज 
को अलग-अलग स्थान पर गाड़ने की व्यवस्था मगनकाका ने कर रखी थी । 
उन चीजों को कितने सप्ताह या कितने महीने बाद खाद के लिए काम में 
लाया जाय, इन बातों का अपना अनुभव सुबह-शाम की साधारण बातचीत 
के समय अनेक बार वह हमें सुनाते थे। 


अब भारत के बहुत-से आश्रमों ओर रचनात्मक संस्थाओं में पाखाना- 
सफाई नित्य का आवश्यक कतेव्य बन गया हैं। नये आश्रमवासी को इस 
काम का पहला अनुभव कठिन और घृणित-सा मालूम देता है परन्तु बाद में 
य कार्यों की तरह यह काम भी एक साधारण श्रम-यज्ञ प्रतीत होता है । 
पाखाना सफाई की विधि अव काफी सरछर और साफ-सुथरी बन गई हूँ परन्तु 
फीनिक्स में जिस विधि से यह काम किया जाता था वह खाद की दृष्टि से 
अधिक लाभप्रद परन्तु करने में कठिन था। इस काम का सर्वेप्रथम अनुभव 
मुझे और देवदासकाका को बहुत कष्टदायी मालम पड़ा था। 


सोलह सत्याग्रहियों को बिदा करने के दिन से पाखाना-सफाई का तथा 
सागसब्जी की देखभाल का काम मगनकाका ने अपने ऊपर ले लिया था । 
परन्तु जब बापजी भी सत्याग्रह के लिए फीनिक्स गये तब मगनकाका के 
इस काम के लिए आधा घंटा बचाना भी असंभव हो गया। तब देवदास- 
काका और में इस भारी काम को करने के लिए आगे बढ़े | मगनकाका ने 
बारीकी से हमें उसे करने का ढंग बताया । 


पक्की फर्श वाली कोठरी में प्रायः १८” या २०” इंच की बड़ी भारी 
बाल्टी मरू और मिट्टी से भरी हुई होती थी । घर के आंगन से फूलवाड़ी में 
केले की क्यारी तक पहुंचाते-पहुंचाते पांच-छ: सात बार हमें उसे जमीन पर 

रखना पड़ता था । हम दोनों मिलकर भी बड़ी कठिनाई से उसे उठा पाते 
थे। मूत्र वाली बाल्टी उठा कर ले जाने में इतनी भारी नहीं थी परन्तु उसकी 
बदबू बड़ी तेज होती थी । वाल्टियां अलग रखे कर पहले तो हम सख्त 
काली मिद्ठी में गहरी लंबी खाई खोदते । फिर मल वाली बाल्टी में से हाथ 
की चुटकी से कागज के उन छोटे-छोटे टुकड़ों को चुनकर अलग करते जो 
मलपात्र में पड़े होते थे। अंग्रेजों के तरीके के अनुसार फीनिक्स में कई लोग 
आबदस्त के लिए पानी न ले जाकर कागज ले जाया करते थे और वे टुकड़े 
मलपात्र में रिलमिल जाते थे । मगनकाका का कहना था कि मानव-मरू 
पांच-छः सप्ताह में ही जब मिट्टी से मिलकर सड़कर पूर्ण खाद बन जाता 
है तब कागज़ के टुकड़ों को गलने में दस-पन्द्रह महीने रूग जाते हैं, इसलिए 
मल के खाद के साथ उसे मिट्टी में दबाना भारी भूल होगी । 

कागज के टुकड़े बालटी से चुन लेने के बाद और भी कठिन काम हमें 
यह करना पड़ता कि बेलचे से सारे मल को बाल्टी में ही घोल-घोल कर 
एक-सा प्रवाही रूप देना पड़ता । जब उसमें एक भी गांठ न रहती तब सारी 
बाल्टी को तैयार की गई नाली में पलट कर मल को बहा दिया जाता और 
करीब ढाई-तीन फुट की लंबाई में प्रवाही मल को एक-सा बिछा देते। मल के 
ऊपर मूत्र की बाल्टी को पलट कर बेलचे से सारे प्रवाह को फिर से खाई में 
एक सार कर देते और तब इस सावधानी से मिट्टी डालते कि उसके छींटे 
मुंह पर न आवबें । 


यह सारा काम करने में जो बदबू हमें सहन करनी पड़ती उससे हम लोग 
तंग आ जाते। पहले दिन तो पाखाना सफाई के बाद हम बहुत मलूमल कर 
नहाये, धुले कपड़े पहने, पर भोजन के समय भी उस बदबू की याद मन से 
उतरी नहीं । मुझे कुछ ऐसा याद है कि इस अनुभव के दस-पन्द्रह दिन बाद 
तक मुझसे गोभी की तरकारी नहीं खाईं जा सकी, क्योंकि उसको देखते ही 
टट्टी सफाई के समय की दुर्गधि याद आ जाती थी। जब लगातार ट्ट्टी-सफाई 
का काम हम करने लगे तब मन की यह घृणा दूर हो गई । 


जब प्रथम बार पाखाना-सफाई का स्वानुभव मुझे हुआ तब मेरे मन में 
बड़ा आइचर्य हुआ कि बापूजी और मगनकाका जेसे बहुत ही स्वच्छ रहने 
वाले व्यक्ति इस काम को कैसे कर सकते होंगे ! उस समय सर्वप्रथमः मेंने 
देवदासकाका से जाना कि बापूजी की सूंघने की शक्ति प्रायः है ही नहीं । 
गूलाब के फूल की सुगंधि भी बापूजी नहीं ले पाते । 

शौच-सफाई का यह अनुभव कागज पर शब्दांकित करना साहित्यिक 
दृष्टि से थोड़ा-सा हेय माना जाय यह संभव है। परन्तु मनुष्य मल को उत्तम- 

से-उत्तम खाद के रूप में शीक्ष-से-शीघक्र परिवर्तित करने के अनभव-सिद्ध 
प्रयोग छोटी बात नहीं हैं । बापजी ने बड़े गहरे अनुभव के बाद इसका 
सही मल्यांकन किया और उसकी तुलना सुवर्ण से करके उसका नाम 
सोनखाद रखा । 


६१ 
बापू के कुछ अन्य साथी 


बापूजी के जेल जाने के कोई बीस-बाईस दिन बाद एक संध्या को 
मगनकाका के पास एक गौरांग युवती आई । उसकी गरदन से नीचे के बार 
कटे हुए थे और वह एक सफेद कमीज तथा काले रंग का धारीदार 
कपड़े का पेटीकोट पहने थी। वह बहुत प्रभावशाली और तेजस्वी दीखती 
थी । पहनावे में वह जितनी सादी थी, उसकी मुखाकृति उतनी ही गंभीर 
जान पड़ती थी । बहुत ही चितित चेहरे से उसने मगनकाका के साथ थोड़ी- 
सी बातें धीमे से कीं। फिर उसने खुल कर बहस शुरू करदी | तब क्षणक्षण 
में उसके मख पर स्मित लहराने लगा। मेने इतनी प्रफुल्लता और हास्य- 
तरंगों का सातत्य क्वचित ही देखा था। मेरी जिज्ञासा बढ़ गई कि यह 
कौन है । पूछने पर देवदासकाका ने मुझे बताया कि यही तो हू मिस स्लेशिन । 


मिस सोंजा स्लेशिन के चातुर्य, स्फूरति एवं कार्यदक्षता के बारे में मेने 
बहुत सुन रखा था। बड़ी पढ़ी लिखी बताई जाती थी | जब बापूजी 
बेरिस्टरी करते थे तब घंटों तक वह उससे पत्र लिखवाते रहते थे लेकिन वह 
जरा भी थकती नहीं थी । शीघ्र-लेखन विशारदों में उसका स्थान श्रेष्ठ माना 
जाता था। जैसी उसकी बृद्धिमत्ता और दक्षता की ख्याति थी वसी ही उसके 
विनोदप्रिय स्वभाव और नटखटपन की ख्याति थी। दक्ष, निर्मेल और तरल- 
स्वभाव वाली होने के कारण बापूजी की अन्तेवासिनी बनकर उसने थोड़े ही 
वर्षों में बहुत प्रगति कर ली थी। दक्षिण अफ्रीका के सत्याग्रह के इतिहास में 
बापूजी ने उसके संबंध में लिखा है 


. 'भेरे पास एक स्काच कुमारिका शार्टहेन्ड लेखिका और टाइपिस्ट 
के काम के लिए थी। उसकी वफादारी और नीतिमत्ता का अन्त नहीं था। 
इस जिन्दगी में मुझे कटु अनुभव तो कई हुए हैं, परन्तु मेरे संपर्क में इतने अधिक 
सुन्दर चरित्र वाले अंग्रेज और भारतीय आये हूँ, कि इसे में हमेशा अपना सद्‌- 
भाग्य मान रहा हूं । इस स्काच कुमारिका स्लेशिन को श्री कलनबंक मेरे 

पास ले आये और बोले, 'इस बालिका को इसकी माता ने मुझे सौंपा है । 
यह चतुर हैँ, प्रामाणिक है, परन्तु इसमें तटखटपन और स्वतन्त्रता बहुत है। 
कदाचित वह उच्छुंंखल कहलायगी । अगर तुमको जंचे तो इसे अपने पास 
रखना । वेतन के हेतु में इसे तुम्हारे हाथ के नीचे नहीं रख रहा हूं। में तो 
किसी अच्छे शार्टहैन्ड टाइपिस्ट को माहवार बीस पौंड देने को तेयार था । 
कुमारी सस्‍्लेशिन की शक्ति का मुझे कुछ पता नहीं था। श्री केलनबेक ने मुझसे 
कहा, फिलहाल छः: पौंड माहवार देते रहना । मुझे यह मंजर होता ही । 


कुमारी स्‍्लेशिन के नटखटपन का अनभव मुझे तुरन्त ही हुआ; लेकिन 
एक महीने के अन्दर उसने मुझे अपने वश में कर लिया । रात और दिन 
' जब चाहो, काम के लिए तैयार । उसके लिए कुछ भी अशक्य या दुष्कर 
तो था ही नहीं । उस समय उसकी उम्र १६ वर्ष की थी | मवक्किलों और 
सत्याग्रहियों के मन भी उसने अपनी सरलता और सेवा-परायणता से हर 
लिये । आफिस और सत्याग्रह-संचालन की नीति की वह एक चौकीदार और 
रखवाला बन गई । किसी भी कार्य की नीति के बारे में यदि उसे थोड़ी-सी 
भी शंका होती तो वह बहुत ही खुलकर मुझसे बहस करती और जब तक 
में उसको यकीन न दिला दूं तब तक उसे सनन्‍्तोष नहीं होता था । 


सबके जेल जाने पर, जबकि केवल काछलिया ही बाहर रहे थे, उसने 
लाखों रुपये का हिसाब संभाला; भिन्न-भिन्न प्रकृति के मनृष्यों से काम लिया। 
काछलिया भी उसका आसरा लेते थे, सलाह लेते थे। हम लोगों के जेल में 
होने के कारण डोक ने इंडियन ओपीनियन” का काम अपने हाथ में लिया 
था। वह सफेद बालोंवाला अनुभवी बज इंडियन ओपीनियन' के लिए 
लिखे गए लेखों को सस्‍लेशिन से पास कराता था, और उसने मझे बताया 

यदि स्लेशिन न होती तो पता नहीं कि में स्वयं अपने काम से अपने 
को सन्तुष्ट कर पाता या नहीं । उसकी सहायता और सूचनाओंका मूल्यांकन 
में कर नहीं सकता । अनेक बार उसके द्वारा सूचित घट-बढ़ को उचित ही 
मानकर मेने स्वीकार कर लिया था। पठान, पटेल गिरमिटिये---सब 
जातियों के और सब उम्र के भारतीय उसको घेरे रहते थे, उससे सलाह 
लेते थे और उसका कहा करते थे।' 


“दक्षिण अफ्रीका में अक्सर गोरे लोग भारतीयों के साथ रेलगाड़ी में 
एक ही डिब्बे में नहीं बेठते हैं । ट्रान्सवाल में तो बैठने की मनाही तक की 
जाती है। सत्याग्रहियों ने तीसरे दर्जे में ही प्रवास करने का नियम रखा था । 
इस पर स्लेशिन जान-बुझकर हिन्दियों के डिब्ब में ही सवार होती थी और 
गार्डों से झगड़ा भी मोल लेती थी । मुझे डर था कि स्‍लेशिन को किसी-न- 

किसी समय खुद गिरफ्तार होने की उत्सुकता थी । परन्तु उसकी शक्ति 

सत्याग्रह-संचालन के बारे में उसका पूरा ज्ञान और सत्याग्रहियों के हृदय 

पर उसका जमा हुआ साम्राज्य--ये तीनों बातें ट्रास्सवाल की सरकार के 

लक्ष्य में होने पर भी उसने उसे गिरफ्तार न करने की नीति और विवेक का 
त्याग नहीं किया । 


“स्लेशिन ने किसी दिन अपने माहवार ६ पौंड म बढ़ौती की मांग 
नहीं की, या चाही ही नहीं । उसकी कुछ आवश्यकताओं को जानने १२ 
मेंते उसको १० पौंड देना शुरू किया | मगर उसने वह भी आनाकानी से 
लिया । किन्तु उससे आगे बढ़ने के लिए उसने साफ इंकार ही कर दिया। 
इससे अधिक मेरी आवश्यकता हें ही नहीं; फिर भी यदि में लेती हूं तो 
जिस निष्ठा से आपके पास आई हूं, वह गलत साबित होगी ।' इस जवाब 
से भ॑ च॒प रहा। पाठक शायद जानना चाहेंगे कि स्‍लेशिन की तालीम कहां 
तक की थी ? केप-यनिवर्सिटी की इंटरमीजिएट-परीक्षा उसने पास की 
थी । शार्ट-हँड आदि में प्रथम नम्बर के प्रमाण-पत्र उसने प्राप्त किये थे । 
सत्याग्रह-आन्दोलन से मुक्त होने के बाद वह उस यनिवसिटी की ग्रेजुएट 

बन गई और अब ट्रान्सवाल के किसी सरकारी कन्याविद्यालय में प्रधान 
अध्यापिका 


अन्यत्र, कुमारी स्लेशिन के बारे में बापुजी ने गोखलेजी का अभिप्राय 
बताते हुए लिखा हे कि दक्षिण अफ्रीका के भारतीय एवं गोरे अग्रणीयों का 
पर्याप्त परिचय गोखलेजी ने पा लिया था। उनमें से सभी म्‌ख्य पात्रों का 
सूक्ष्म विश्लेषण करके उन्होंने मुझे सुनाया । मुझे सही-सही याद है कि उन्होंने 
हिन्दी और गोरे सभी में कुमारी स्लेशिन को सर्वप्रथम पद दिया था। उसके 
जसा निर्मेल अन्त:करण, काम में एकाग्रता और दृढ़ता मेने बहुत कम आद- 
मियों में देखी हैं । और भारतीयों की लड़ाई में लाभ की कुछ भी आशा 
के बिना इस हृद तक सर्वार्पण देखकर में तो आश्चर्यंचकित हो गया हूं । फिर 
इन सब ग्णों के साथ उसकी होशियारी व चपलता तुम्हारी इस लड़ाई में 
उसको एक अमल्य सेविका साबित करती हैँ । मेरे कहने की आवश्यकता 
नहीं है, फिर भी कहूंगा कि उसे अवश्य अपने पास बनाये रखना । 


भगनकाका के साथ कुमारी स्लेशिन की बातचीत से पता चला कि 
जब चाल्संटाउन से चार हजार हड़तालियों को लेकर बापूजी ने कूच का 
श्रीगणेश किया, तब से लेकर अन्ततक वह उस कूच में थी। बापूजी, श्री 
पोलक और श्री कंलनबैक के पकड़े जाने के बाद, जबतक सभी हड़तालियों को 
गिरफ्तार नहीं कर लिया गया, तबतक वह उनके बीच में काम करती 

रही और फिर बापूजी की ही सूचना के अनुसार अविलम्ब फीनिक्स आ 
पहुंची । 

एक और बहन भी कुमारी स्लेशिन के साथ फीनिक्स आई थी । उसका 
परिचय देते हुए कुमारी सलेशिन ने बताया, यह फातिमा, इमाम अब्दुल 
कादर बावजीर की बड़ी बेटी है । इसके पिता जेल गये हूँ, इसलिए बापूजी 
ने इसे यहां भेजा है । यह घर-काम बहुत अच्छा जानती है । सिलाई-काम में 
निपुण है। तुम लोगों के साथ पढ़ेगी भी ।” 

काले-काले कपड़ों में लिपटी हुई फातिमा जब हमारे यहां आई, तो 
उसका बूर्के का दुख देखकर उसके लिए मुझे हमदर्दी हुई । जब फातिमा 
ने बृक का संबंध अपने इस्लाम-धर्म के साथ अनिवारय बताया, तब उसके 
प्रति दुख-भरी करुणा के अलावा हमारे मन में और कोई भाव पैदा नहीं 
हो सका । 

दस वर्ष की फातिमा दो-चार ही दिन में हमारी बाल-मंडली में घल- 
मिल गई । उसकी शक्ल-सूरत करीब-करीब गोरी लड़की की-सी थी। 
बोलने में मानो कुमारी स्लेशिन की छोटी बहन ही थी अंग्रेजी में बड़ी तेजी 
से बोला करती थी। थोड़ी-थोड़ी हिन्दी उसे आती थी परन्तु अधिकतर 
वह अंग्रेजी में ही बातें करती थी । डच भाषा के मधूर और मृदु गीत भी 
उससे हम बार-बार सुनते थे । 


जब कभी मौका मिलता, फातिमा अपने पिताजी का गण-गान करने 
लगती थी। वह बड़ी पित्‌-भकत थी। उसने बताया था कि इमाम साहब अपने 
बाहुबल से नवाब जैसे दोलतमन्द बने हैँ । बग्घी और तांगों का रोजगार 
करते हैं। अगर कोई सईस या कोचवान घोड़ों को थोड़ा भी परेशान करता 
तो इमाम साहब बहुत दुखी हो जाते। वह बड़े स्वाभिमानी हूँ । पहली 
बार जब वह जेल गये तब उनको अपने रोजगार में बड़ा नुकसान हुआ। 
और इस बार बापूजी की और अपने मित्रों की राय के खिलाफ फिर से वह 
सत्याग्रह की लड़ाई में कद पड़े। अपना सारा रोजगार उन्होंने समेट लिया 
हूँ और जेल से छटकर वह फिर फीनिक्स में ही आकर रहने वाले हूँ । फातिमा 
से यह सब हाल सुनकर उसके पिताजी के प्रति हमारे दिल में भी आदर 
पंदा हो गया । 
सन्‌ १९३२ में जब बापूजी यरवदा जेल मे थे तब साबरमती आश्रम 
के बच्चों को प्रति सप्ताह एक पत्र लिखा करते थे । उन पत्रों में तीन सप्ताह 
तक उन्होंने स्वरगंस्थ इमाम साहब के संस्मरण लिखे थे। उनमें इमाम साहब 
के जीवन की बात बताते हुए उन्होंने लिखा है : 'फीनिक्स में आकर बसने 

की उनकी बात सुनकर म॑ दिड्डमूढ़ बन गया । जिसने कभी एक भी दिन 
अपने हाथ-परों को कष्ट नहीं दिया और मानो पूरी नवाबी से ही रहा है 
वह एकाएक मजदूर कैसे बन जायगा ? स्वयं इमाम साहब कदाचित फीनिक्स 
का जीवन सह ले पर उनकी बीवी हाजी साहेवा का क्या होगा ? फातिमा, 
अमीना का क्‍या होगा ? इन सब बातों का इमाम साहब के पास साफ और 
छोटा उत्तर था, मंने तो खुदा पर भरोसा किया हैं। हाजी साहेवा को 
आप नहीं जानते । जहां मं, वहां वह रहने को तेयार होंगी ही । जेसा जीवन 
में बिताऊंगा वह भी बितायगी । इसलिए मेने फीनिक्स आने का निदचय 
कर लिया हू । यह सत्याग्रह-संग्राम कब पूरा होगा, कोई नहीं कह सकता । 
पर अब में बग्घी-तांगों का या दूसरा कोई भी रोजगार कर नहीं सकता । 
मेने आपकी ही तरह देख लिया हूँ कि सत्याग्रही को धन-दोलत आदि 
का मोह छोड़ देना चाहिए ।' . . . . . . 


फीनिक्स की प्रवत्ति में इमाम साहव भाग लेने लगे वह उस 
समय नाजुक शरीर के थे; छलकिन सदेरे तड़के द्वी बहंगी केकर झरने पर पहुंच 
जाते थे और पानी का बोझ लेकर पचास फुट वाली ऊंचाई के टीले पर 
धीरे-धीरे चढ़ते दिखाई देते थे। छापाखाना की मशीन रुक जाती 
थी तब वह भारी चक्कर चलाने में योग देते थे । हर किस्म के छोटे-मोटे 
काम इमाम साहब, हाजी साहेवा, फातिमा और अमीना--चारों अपने 
हिस्से का करते थे। उस बुजुर्गी में भी इमाम साहब ने छापाखाना में कंपो- 
जिग” का काम सीख लिया । वह आइचर्य की बात थी । इस प्रकार इमाम 
साहब फीनिक्स में ओतप्रोत हो गए थे । वह और उनका परिवार रोज ही 
मांस खाने का आदी था परन्तु फीनिक्स में इमाम साहब ने मांस पकाया 
हो, ऐसा मुझे जरा भी स्मरण नहीं हेँ। नमाज, रोजा आदि से 
कभी भी इमाम साहब या उनका परिवार चकता नहीं था, बल्कि फीनिक्स- 
वासियों में हिलमिलकर और उनके लिए त्याग करके इमाम साहब इस्लाम 
की सभ्यता का सु-दर्शन कराते थे । 


| अल मेरा दृढ़ अभिप्राय हैं कि इमाम साहब दिन-दिन प्रगति कर रहे 

थे ; उनकी वत्तियां शुद्ध होती जाती थीं ; उनकी ईश्वरभक्ति बढ़ती जाती 

थी ; और आश्रम के नियमों के प्रति उनकी श्रद्धा बेठती जाती थी ।” 
(यरवदा मंदिर, २१-३-३२) । 


एक और प्रसिद्ध व्यक्ति का परिचय देना आवश्यक है, जिनका आगमन 
करीब-करीब उन्हीं दिनों फीनिक्स में हुआ था जब मिस सस्‍्लेशिन वहां आई 
थीं। उनका नाम था फकीरा भाई। जहां तक मेरा अनुमान है वह सूरत जिले 


३२४ जीवन-प्रभात 


के निवासी थे और पक्के गजराती किसान थे | जिन लोगों की सरलता 
शान्तिप्रियता और तितिक्षा व॒ृत्ति देखकर गांधीजी ने भारत में आने के बाद 
सत्याग्रह का उम्र संघर्ष करने के लिए बारडोली तहसील को चुना था; 
उन्हीं लोगों का श्रेष्ठ प्रतीक, फीनिक्स में हमें फकीरा भाई मिले थे । 


फीनिक्स में आने से पूर्व फकीरा भाई ग्यारह बार कारावास भुगत आये 
थे । जोहान्सवर्ग में बिना परमिट के शाक-फल की फेरी लगाकर उन्होंने 
बरसों तक बार-बार जेल-गमन किया था। और इस प्रकार उस समय के 
वहां के जेल-यात्रियों में वह प्राय: सर्वेप्रथम थे । अब उनको जेल जाने से 
रोक कर फीनिक्स में आने वाले हड़तालियों की सहायता के लिए फीनिक्स 
भेजा गया था । 

उनकी दो बातें अजीब -मालम देती थीं, एक तो सिगरेट से उनकी 


बहुत ज्यादा मोहब्बत और दूसरी एक ही जगह पर बेठे बैठे-बातें करते रहना 
ये दोनों ही फीनिक्स-वासियों के लिए अस्वाभाविक बातें थीं। परन्तु जब 
फकीरा भाई काम करने के लिए उठते थे तब बेहद काम कर डालते 
थे । भूखे हड़तालियों को सीधा तौल देने का उनका काम था। बारह- 
बारह और कभी पन्वदह-पन्द्रह घंटे तक वह खड़े-ही-खड़े सीधा तौलते रहते 
थे । इतने भारी काम में भी प्रसन्न रहते थे और किसी से भूछ कर भी 
ऊंचे शब्दों में तू-तड़ाक नहीं करते थे। कभी-कभी उनको प्रतिदिन आठ सौ 
से एक हजार लोगों को आटा-दाऊ तौल कर देना पड़ता था । मझे 
फकीरा भाई का सहायक नियक्त किया गया था, इसलिए उनके साथ मुझे भी 
बहुत देर तक जुटा रहना पड़ता था। 


दिए ६ 
सत्याग्रहियों की मोजन व निवास-व्यवस्था 


एक दिन सुबह अचानक ही भारी शोर गुल सुनकर में अपने बिस्तर 
से चौंक कर उठ बंठा । पूछने पर मगनकाका ने बताया : “हमारे बागीचों में 
सब जगह आदमी-ही-आदमी उमड़े पड़े हें । तुम सब लोग तो भर नींद सो रहे 
थे, और रात भर हड़तालियों का सतत-प्रवाह आता रहा है। मुझे तो रात 
भर जागते ही रहना पड़ा। जरा-सी झपकी लगते ही नई टोली आ पहुंचती 
थी और उसके लिए मुझे बाहर जाना पड़ता था। अब हमारा काम बहुत 
बढ़ गया है । तुम सब जल्दी निबट कर काम पर रूग जाओ । ये हड़ताली 

लोग जहां-तहां गन्दगी न करें इस बात की सावधानी रखनी होगी । 
रात को जब इतने आदमी आये हैं तो दिन में इनसे भी अधिक लोग आय॑ंगे । 
उन सबकी व्यवस्था के लिए हम सब लोगों को तैयार हो जाना है ।* 


अपना बिस्तर समेटकर में जल्दी तैयार होकर हड़तालियों को देखन 
के वास्ते निकल पड़ा । जिधर नजर डाली, उधर आदमी-ही-आदमी देखकर 
में चकित रह गया । फीनिक्स के उस एकान्त मैदान में एक साथ सौ आद- 
मियों से अधिक पहले कभी मेंने नहीं देखे थे। ऐसे स्थल पर एक ही रात में 
जादू की तरह मानो जमीन से आदमी फूट पड़े थे। उन लोगों ने हमारे सभी 
बागीचों को और रास्तों को घेर लिया था और नये लोग चले ही आ रहे 
थे। किसी टोली में पांच-सात व्यक्ति होते थे, तो किसी में चालीस-पचास का 
झुण्ड होता था। 


ग्यारह बार जेल हो आने वाले वीर फकीरा भाई अन्नभंडार के काम 
पर जुट गए। हड़ताली भाई-बहनों को देने के लिए दो प्रकार के सीधे-सामान 
की सूचियां मगनकाका ने तेयार कीं । एक सूची के मुताबिक दाल-चावरू 
तथा नमक-मिर्च और दूसरी सूची के मुताबिक आटा और चीनी देने का 
नियम बनाया गया। प्रत्येक व्यक्ति के हिसाब से कितना अन्न दिया जाय 
यह भी ठहरा दिया गया । जो नये-नये परिवार आते थे उनके लिए टिकने का 
स्थान निश्चित कर देने के बाद मुख्य व्यक्ति को में छापाखाना में मगन- 
काका के पास ले जाता । वहां से चिट्ठटियां बनवा कर उनको अन्न-भंडार में 
ले जाता और फकीरा भाई से निश्चित सीधा तुलवा कर उन लोगों को दे 
देता । फकीरा भाई बड़ी तेजी से काम करते थे और किसी पर भी नाराज 
नहीं होते थे ; परन्तु में छोटा बच्चा होते हुए भी अकस्मात बड़ा आदमी 
बन गया था ॥ इसलिए द्वारपाल का अपना कर्तव्य करते हुए हड़तालियों से 
अनेक बार अकड़ जाता था । उनमें कई हड़ताली ऐसे भी थे जिनको 
दो-दो दिन के फाके हो चके थे। भूखे पेट से वे लोग दिनरात बीस-चालीस 
मील का रास्ता चल कर मुश्किल से फीनिक्स तक आ पाए थे । राशन की 
चिट्ठी के हिसाब से तुले हुए अन्न का कागज में बंधा थेला जब में उन लोगों 
के हाथ में रखता था तब उनके मख पर प्रसन्नता झलक उठने के बदले 
कई, बार गहरी निराशा प्रकट होती थी और खिन्न होकर उनमें से कुछ 
लोग कहते थे, 'इतने से क्या होगा । इससे हमारी भूख थोड़े ही मिटेगी ? 
थोड़ा-सा आटा (या चावल) और दे दो न ?” और इस मांग को वे बार- 
बार दोहराया करते थे तथा भंडार के दरवाजे से हटते ही नहीं थे । ऐसे 
समय फकीरा भाई दरवाजे पर जाकर उन लोगों को मधुरता से सम- 

झाने का प्रयत्न करते थे कि भैया तुम एक-दो को अधिक केसे दे दिया 
जाय ! यह समय ही कष्ट उठाने का हैं ।” 


उन लोगों को रसोई के लिए जगह बताने में मुझे अपना बहुत समय 
देना पड़ता था। बार-बार उन्हें समझाना पड़ता था कि फल के वक्षों को आग 
से नुकसान न पहुंचे । परन्तु जब तक किसी फल-वुक्ष को भारी नुकसान 
होने का खतरा न हो तब तक में किसी को व्यर्थ रोकता-टोकता नहीं था 


द्यपि उस समय हड़तालियों का कोई बाकायदा संघ बना हुआ नहीं 

था, फिर भी जितने लोग आये थे, बड़े भाई-चारे से रहते थे । प्रत्येक परि- 
वार अपनी अहूग रसोई पकाता था सही, परन्तु उनमें परस्पर मेल बहुत 
था। अकेला कुटम्ब कहीं नजर नहीं आता था । हर जगह अरूग-अलूग 
झूंड में वे लोग डेरा डाले हुए थे। उनके दिलों में सबसे ज्यादा घबराहट 
इस बात की रहती थी कि अब यहां पहुंच जाने के बाद भी उन्हें आराम 
मिलेगा या नहीं ? 

जब में उनके बीच में घमने निकलता था तब वे लोग मझे बला-बला 
कर बातें करने रूगते थे। 'एई, छोटा बाबा ! जरा इधर तो आओ । देखो 
भेया, चावल तो मिला पर पकाने के लिए बरतन भी जरा मिला दीओ।* 
में उत्तर देता, 'भाई, यहां तो दाल-चावरू मिलता है । इतने बरतन भंडार 
में कहां हें ?” कोई अपने मन की शान्ति के लिए पूछता था : “ यहां से 
सोल्जर छोग हमको उठाकर नहीं ले जायंगे न ? ” कोई भक्ति गदगद हो 
कर पूछता था, 'ओ, छोटा बाबा ! गांधी महाराज का घर कौन-सा है 
वे कहां रहते हैं ? उनको कहां से पकड़ कर ले गए ? गांधी महाराज तुम्हारा 
क्या लगता तुम्हारे माई-बाप कौन हैं ? यह बागीचा किसका हैं ?” 
आदि। 

उनके प्रदइनों का जोर जब कम होता था तब मेरी बारी आती थी। 
“देखिये, बागीचे को कोई नुकसान न हो यह देखना मेरा काम है । आप लोग 
मिहरबानी करके एक भी फल न तोड़ें ।” मुझे तुरन्त उत्तर मिलता, “नहीं 
नहीं, क्या हम इतना भी नहीं समझते ? देखो हम इन बच्चों पर खास निग- 
रानी रखते हें कि वे फलों को हाथ न लगावें | तुम बे-फिकर रहो । _ फिर में 
उनसे कहता, 'बागीचे को नुकसान नहीं पहुंचायंगे यह आपकी मेहरबानी 
हैं । अब इतना ध्यान रखें कि यहां पास में कोई टट॒टी बेठकर गनन्‍्दगी न 
फलावे ।” वे कहते, “ऐसा कौन मूर्ख होगा जो इतने सारे लोगों के बीच यहां 
टटूटी जाय । कोई जायगा तो हम उसे पीट न डालेंगे ! ' 


' वे अपनी बात के इतने पक्के थे, इसका एक किस्सा मुझे याद आ रहा 

हैं। एक बार में निगरानी के लिए चक्‍कर काट रहा था । दो जवानों को 
मेने एक अमरूद के पेड़ पर हाथ मारते देखा। में तुरन्त वहां गया और 
जोर से चिल्लाया, ए, कया तोड़ते हो ! वे दोनों उछठ कर मुझ पर आ- 
घमके और डांटने लगे, तुमने देखा ? हमने कहां कुछ तोड़ा हैं ? बच्चे 
होकर झूठ क्यों बोलते हो ” लेकिन में कुछ कहूं, उससे पहले उन्हीं हड़ताली 
भादयों में से कई मेरी सहायता को दौड़ आये। उन्होंने उन दोनों को 
आड़े हाथों लिया, तुम वहां पर गये ही क्यों ? हम सबकी आबरू मिट्टी 
में मिलाना चाहते हो ? गांधीराजा के बागीचे में चोरी करते शर्म नहीं 
आती | वे बेचारे इतने शरमा गए कि मुझे और कुछ कहना नहीं पड़ा । 

जैसे-जैसे दिन बीतते गए, हड़तालियों की बाढ़ हमें हेरत में डालती 
रही । जिस दिन सेकड़ों नये आदमी न आय॑ हमें अचम्भा होता था। रोज 
. शाम को राशन की चिटिठयों से मगनकाका अन्दाजा लगाते थे, आज ७०० 
आदमी बढ़े, आज १००० बढ़े और आज १५०० नये आये। फकीरा भाई का 
और मेरा कार्यक्रम ऐसा नियमित चल रहा था कि इतने आदमियों के 
स्वागत में हमें दिक्कत नहीं होती थी, न कोई धांधली होती थी । 

लेकिन एक बड़ा जटिल प्रइन यह था कि इतने सारे आदमियों के लिए 
खाना कंसे पूरा किया जाय ? मगनकाका के सिर पर अपार चिन्ता थी । 
स्टेशन से दाल-चावरछ, आटा' और चीनी की बोरियाँ रोज़ आती रहती 
थीं, किन्तु कुछ घंटे बीतने के बाद ही फकीरा भाई की चेतावनी मगनकाका 
के पास मुझे पहुंचानी पड़ती थी कि सीधा खत्म है; और नई चिटिठयां 
न काटे । 


जेल जाने से पहले बापूजी ने दक्षिण-अफ्रीका के भारतवासियों को 
अपना जो अन्तिम सन्देश दिया था, उसमें उन्होंने हिन्दी व्यापारियों से इन 
हड़ताली भाइयों को सहायता देने की अपील की थी । उनका वह पत्र 
इंडियन-ओपीनियन' में निम्न प्रकार छपा था : 


“इस बार की लड़ाई दुबारा नहीं होने वाली है । अब हद हो गई है । 
गरीब गिरमिटिये भारतीयों की हिम्मत की और उनके दुख की कोई सीमा 
नहीं रही है। डेढ़ रतल (साढ़े ग्यारह छटांक) डबल रोटी और मुट्ठी भर 
चीनी पर रह कर प्रति दिन चौबीस मील कितने आदमी चलेंगे ? यह काम 
हमारे गरीब भाइयों ने किया है। उन्होंने घोड़ों की लातें खाई हें, गोरों 
की ठोकर और उनके मुक्के चुपचाप सहे हैं। स्त्रियां दो-दो महीनों के बच्चों 
को गोद में लेकर, सिर पर गठरी उठाये भरी दोपहर में चली हें। सभी ने 
सर्दी, धूप और बारिश को सहन किया हैं। यह सब किसके लिए ? भारत के 

लिए । ऐसे बलिदान से तीन पौंड का कर जायगा ही, किन्तु भारत का दर्जा 
भी बढ़ेगा। 

“ट्रान्सवाल की कूच पूरी फतहमन्द साबित हुई है, ऐसा में मानता हूं । 
उद्देश्य गिरफ्तार होने का था और सब पकड़े गए । 

“किन्तु लड़ाई का सही रंग अब आयगा । इसमें वे सैकड़ों आदमी भी, 
जिनको जेल नहीं जाना है, काम कर सकेंगे। उनको इतना ही प्रण लेना है 
कि वे स्वयं भूखे रह कर भी उनको खाना देंगे, जिन्होंने हड़ताल की है । 
हिन्दुस्तान से पैसे आयें या न आयें, हम लोगों को यहां से उनको खाना देना 
ही चाहिए । हड़तालियों को हिम्मत और ऐसी सलाह देनी चाहिए कि यदि 
उनके ऊपर लातों के प्रहार हों तो भी वे मुकाबला या मुठभेड़ न करें। इतना 
काम सभी भारतवासियों से हो सकता है । ऐसा अवसर लौट कर आने वाला 
नहीं है । प्रत्येक भारतीय ब्रत ले सकता है कि स्वयं जितनी बार भोजन 
करते हों, उसमें से एक वार कम खाकर, पेसे बचाकर, भूखों को अन्न देंगे । 
हर एक गांव के व्यापारियों का कत्तंव्य है कि वे अपनी यहां आये हुए किसी 
भी हड़ताली को खाना और आश्रय दें और फिर जहां बहुतों को खिलानें 
की सुविधा की गई हो, वहां उन्हें भेज दें । इस महत्कार्य में जो हिन्दी अपनी 
शक्ति भर हिस्सा नहीं लेगा, उसको में अभागा समझूंगा । 

-सत्याग्रही हिन्दियों का सेवक 
ता० १९-१ १-१३ ह मो० कु० गांधी ।” 
बापूजी की इस अपील का बड़ा असर हुआ । जब हम फीनिक्स में 
लोगों को खिलाने की चिन्ता में थे, तव खबर आई कि डरबन में भारतीयों 
की एक विराट सभा हुई है और मारित्सबर्ग तथा डरबन के हिन्दू-मुस्लिम 
व्यापारियों ने बहुत-सा अनाज अपनी दूकानों से निकाल कर दिया है । 
साथ-साथ हमने यह भी सुना कि हड़ताल की सारी बातें हिन्दुस्तान पहुंच 
गई हैं और गोखलेजी महाराज ने तार देकर सूचना दी है कि वह अनाज के 
लिए इन्तजाम कर रहे हैं । 

डरबन की सभा के समाचार मिलने के तीसरे या चौथे ही दिन एक 
बड़ी खच्चर-गाड़ी अनाज की बोरियों से लूद कर डरबन से हमारे 
यहां आईं। उस गाड़ी के साथ थे---श्री सोराबजी, रुस्तमजीकाका के छोटे 
पुत्र | सेकड़ों हड़ताली उस गाड़ी के पास जमा हो गए। श्री सोराबजी ने 
बहुत-सा अन्न वहां गिरमिटियों को बांट दिया। फिर कई बोरियां फीनिक्स 
में छोड़कर गाड़ी आगे बढ़ाई | वह कुछ अनाज शाम से पहले वहां से आठ- 
नौ मील दूर माउंटेजकंब के घमोले (चीनी मिल) पर पहुंचा देना चाहते 

थे, ताकि वहां पड़े लोगों को भी भोजन मिल सके । इन्हीं सोराबजी के 
एक दूसरे बड़े पराक्रम के बारे में बापूजी ने दक्षिण अफ्रीका के सत्याग्रह 
के इतिहास में लिखा है : 


“एक प्रसंग अंकित रखने जेसा है । वेरूलम में बहुत-से मजदूर निकल 
पड़े थे । किसी तरह वे लौट नहीं रहे थे। जनरल यूकिन अपने सिपाहियों 
के साथ वहां पर मौजूद था। उन लोगों पर गोली चलाने का हुक्म देने को तैयार 
था। स्वर्गीय पारसी रुस्तमजी का छोटा बेटा बहादुर सोराबजी, जिसकी 
उम्र मृहिकल से १८ वर्ष होगी, डरबन से वहां पहुंच गया था । वह जनरल 
के घोड़े की लगाम पकड़ कर बोल उठा, आप गोली चलाने का हुक्म नहीं 
दे सकते। अपने लोगों को शांतिपूर्वक काम पर छौटाने का जिम्मा में अपने 
ऊपर ले रहा हूं ।/ जनरल यूकिन इस नौजवान की बहादुरी पर मुग्ध हो 
गया और उसने उसको अपने प्रेम का बल आजमाने की मोहरूत दी। सोराबजी 
ने लोगों को समझाया। लोग समझे और काम प्रर लौटे। इस प्रकार एक 
जवान की समय-सूचकता, निर्भयता और प्रेम से खून-खच्चर होते-होते 
बच गया ।” 


: ६३: 

नित्य नियमानुसार एक दिन दोपहर छापाखाना के कार्यालय में में 
डाक की टिकठें लगाने में व्यस्त था कि छोटम ने दौड़ते हुए आकर मगन- 
काका को खबर दी कि हमारे घरमें एक आदमी आ बेठा हं। वह चल नहीं 
पाता, उसका हाथ अकड़ गया है; उसकी पत्नी भी साथ है और सहारा 
दे-देकर उस आदमी को चलाकर लाई हैं । वह औरत बार-बार रो पड़ती 
है, आदमी का मुंह बड़ा भद्दा है; बार-बार कहता है, सेठ से मिलना है।' 
वह दूसरे हड़तालियों के साथ रहने से इंकार करता है । 

मगनकाका ने छोटम और उसके बाल-साथियों को तो बिदा कर 
दिया और उन बच्चों को समझाया कि वे उस बीमार आदमी को तंग न 
करें। संध्या के समय काम समाप्त होने पर देवदासकाका और मुझे साथ 
लेकर मगनकाका उस व्यक्ति के पास पहुंचे । पूछने पर उसने अपना 
नाम सूर्शाई बताया और अपना फटा कुर्त्ता उठाकर मगनकाका को अपनी 
पीठ दिखलाई । 

उसकी सारी पीठ पर दो-दो अंगूल की दरी पर मोटी-मोटी लकीरें 
उछली हुई थीं । कई जगह खाल फट गई थी और मांस के लोथड़े उभर आये 
थे। हमसे तो यह देखा नहीं जाता था ! 


मगनकाका के पूछने पर सूर्झाई ने बताया: साब ने शैम्बक से 
मारा है ।” शेम्बक' गेंडे के चमड़े से बने हुए हंटर को कहा जाता था। 


सूर्शाई ने आगे बताया : हमारे लोग बीच-बचाव न करते तो वह 
और भी मारता।* वह अधिक नहीं बोला और शेष बात उसने हमारे समझने 
और महसूस करने के लिए छोड़ दी । किन्तु उसके अन्तिम शब्द और भी 
मर्मवेधक थे : "उसने मारा, सो तो कुछ नहीं ; पर और दूसरा कोई आदमी 
जब उसके हाथ नहीं आया तब मुझ बीमार को ही पीट डाला, इसमें कौन- 
सी बहादुरी थी ? ” 

किन्तु सूर्झाई की स्त्री में सूर्झाई की-सी सहनशीलता और दिमाग की 
ठंडक कहां से आती ? वह रोती थी, बिलखती थी मानो उसके हृदय के दो 
टुकड़े हुए जा रहे थे। उसने कहा, मेरे पति ने कोई अपराध नहीं किया । 
उसने जरा भी विरोध नहीं किया । बीमारी के कारण वह तीन-चार दिन 
काम पर नहीं जा सका; बस इतने से ही उस पर यह कहर ढाया गया । वह 
भी खान से पहले ही निकल गया होता, भाग पाता तो इस मार से बच 
जाता । 

मगनकाका ने सब देखा, सुना और हृदय को कड़ा करके सर्झाई तथा 
उसकी पत्नी को सांत्वना दी । बाद में उन्होंने हमारी पाठशाला वाले छोटे 
से मकान की एक कोठरी' उनके अलग रहने के लिए खाली कर दी | छोटे- 
छोटे बालक अपनी खेल-कद छोड़कर उन दोनों की सेवा तथा सहायता करने 
लगे । जब और हड़ताली फीनिक्स से लौट गए तब भी सर्झाई और उसकी 
पत्नी फीनिक्स में टिके रहे, यद्यपि सर्झाई की पत्नी का उद्वेस कई दिन बीत 
जाने पर भी कम नहीं हुआ, फिर भी स्वयं सूर्शाई मानो मुनि बन गया था। 
उसके मुंह से हमें कभी उफ' भी सुनने को नहीं मिला। अकस्मात्‌ एक 
दिन एक गोरा सोल्जर सर्झाई-दंपति को फीनिक्स से ले गया4 और एक दिन 
हमने सना कि वह अब इस संसार में नहीं है । सत्याग्रह का अन्त होने पर 
उसका मामला चर्चा का विशेष विषय रहा । प्लेंटर्स (बाग-मालिकों ) ने 
अपना बचाव कंसे किया यह मुझे नहीं मालम; किन्तु सूर्झाई मरकर 
सत्याग्रह के इतिहास में अमर हो गया । वह अपने पीछे शौय और घेयें का 
स्थायी प्रकाश छोड़ गया । 


फोनिक्स में गोरी पल्टन ३३१ 

फीनिक्स में गोरी पल्‍्टन 


फीनिक्स में हड़तालियों की संख्या जेसे-जेसे बढ़ती जाती थी, उस पर 
सरकार की कोप-दृष्टि की आशंका भी अधिक होती जाती थी । बहुधा ऐसा 
लगा करता था कि मगनकाका, श्री वेस्ट और श्री देवी बहन को गिरफ्तार 
कर लिया जायगा । 


इन चर्चाओं से हम बालकों को आनन्द ही होता था । मेंने एक 
दिन मगनकाका से पूछा कि आपकी गिरफ्तारी के बाद हम लोग अकेले 
हो जायंगे; फिर अपने छोटे-छोटे भाई-बहनों की हिफाजत केसे करेंगे ? 
मगनकाका ने हमें समझाया कि उनके गिरफ्तार होने के बाद साप्ताहिक 
पत्र तो बन्द हो जायगा, इसलिए काम भी कम रहेगा । फिर तुम लोग 
छोटे भाई-बहनों को संभालना और श्री गोविन्द स्वामी ( जो पहले सोलह 
सत्याग्रहियों में थे ) की धर्मंपत्नी--श्रीमती सेम--के यहां जाकर खेला 
करना । | 

उन्होंने हमसे यह भी कहा, मेरे पकड़े जाने पर डरबन और मारित्स- 
बे से लोग यहां आयंगे, तुम पर दयाभाव दिखायंगे और त॒म्हें अपने साथ 
दहर में ले जाना चाहेंगे; परन्तु तुम्हारा जाना उचित न होगा । कोई 
आकर “इंडियन ओपीनियन पत्र निकालने की बात करें तो तूम वह भी न 
करने देना । पत्र बन्द होने का समाचार भारत पहुंचेगा ही, तब गोखलेजी 
व्यवस्था कर देंगे। ” 


मगनकाका की गिरफ्तारी की बात बारबार उठती और प्राय 
रोज ही ऐसा मालम होता था कि वह गिरफ्तार कर लिये जायंगे; बारबार 
हमें फीनिक्स के आसपास पुलिस घूमती हुई दिखलाई पड़ती और बारबार 
मगनकाका के जाने की तैयारी हो जाती; किन्तु लंबी प्रतीक्षा के बाद भी 
वह प्रसंग प्रत्यक्ष नहीं हुआ । 

नए हड़ताली बड़ी तादाद में अब भी चले आ रहे थे। किन्तु उनके 
मुख पर धेर्य और उत्साह के चिह्न दिखलाई नहीं देते थे; उन्होंने अपनी 
मानसिक दशा से अन्य सभी लछोगों को भयभीत कर दिया था । 


लोग आपस में चर्चाएं करते थे और यह अफवाह फंली हुई थी कि 
यदि आगामी सोमवार तक हड़ताली अपनी-अपनी कोठियों में लछौट नहीं 

जायंगे तो उनकी खब मरम्मत की जायगी । रविवार को सारी रात घंटा 
बजता रहेगा । उसे सनने के बाद भी जो काम पर नहीं पहुंचेंगे उन्हें गिरफ्तार 
करके ले जाया जायगा । फौजी लोग आकर डंडे मार-मारकर उन्हें वापस 
ले जायंगे । 

कुछ लोग उनमें ऐसे थे जो पुलिस की छाया देखकर भी घबड़ा जाते 
थे; किन्तु ऐसों की भी कमी नहीं थी, जो कहते थे : 'जब आयंगे तब देखा 
जायगा । यह उनका घर थोड़े ही है, गांधी महाराज का घर हूं ।” बारी- 
बारी से भय और समाधान की लहर-सी उठती थी । 


एक दिन झरने के वक्षों के उस पार मने सात-आठ घोड़े देखे प्रत्येक 
पर एक-एक ऊंचा तगड़ा, गोरा सनिक था। सब छापाखाना की ओर आ रहे 
थे। उनके पीछे नए-नए घुड़सवार भी आते हुए दिखलाई पड़ते थे। में प्रेस 
की दो सीढ़ी उतर कर चार-पांच कदम उन गोरे सनिकों की तरफ बढ़ 
रहा था कि वे छोग ठीक प्रेस के दरवाजे की ओर मुड़े और एक ने बिलकुल 
मेरे सामने घोड़ा खड़ा कर दिया। उसकी कमर पर और सीने पर चमड़े के 
चौड़े पट्टे थे। उनमें कार्तूसें भरी हुई थीं और उसके एक हाथ में 
बंदक थी । उसके पीछ दूसरा सवार भी कार्तूसों के पट्टे तथा बंदूक 
लगाये हुए था। बाद के सभी सैनिकों के हाथ में मोटे-लंबे डंडे थे। पहले 
घुड़सवार ने मुझे अपने पास बुलाया और पूछा, “मिस्टर गांधी 
कहां हर हैँ )) 
मेने पछा, क्‍यों ? 
उसने कहा, मुझे उनसे मिलना है। 
“मि० गांधी यहां नहीं है। वह तो जेल में हैं। 
इसपर उसके पीछे के सवार ने कुछ आगे बढ़कर मुझे समझाया--- 
हम मि० एम० के० गांधी के बारें में नहीं पछते; मि० मर्गनलाल के० ' 
गांधी के बारे में पछते हें। वह तो यहीं पर हें न ?” 
हां, यहीं हैँ; प्रेस में काम कर रहे हें। 
जाओ उनसे जाकर कहो कि लेफ्टिनेंट और कंप्टेन आये हें ; 
उनसे मिलना चाहते हूँ । 
वे सीधे प्रेस में नहीं घसे । उनकी यह शिष्टता मुझे अच्छी लगी । 


कुछ आइचये और कुछ आनन्द की भावना से में छापाखाना के अन्दर 
दोड़ गया और मेने मगनकाका से कहा, सेनिकों की एक बड़ी पल्टन 
आई है। श्री वेस्ट के घर की ओर से सारा रास्ता घुड़सवारों से छाया हुआ 

है। आपको बला रहे हैं, वारंट ले कर आये दीखते हें । उनके पास बंदकें 
कारतूस, सब कुछ हें । मेरी बात सनते ही मगनकाका, देवदासकाका 
आदि छापाखाना से बाहर आये । 

छापाखाना के द्वार पर सब इकट्ठे हो गए। मगनकाका एक सीढ़ी नीचे 
उतरे । लेफ्टिनेंट ने अपना घोड़ा एक कदम आगे बढ़ाया ओर बड़ी रूखी- 
मोटी आवाज से बात करने लगा । देवदासकाका ओर में मगनकाका 
से बिलकुल सटकर बात सुनने छगे । 

“मगनलाल के० गांधी आप ही हे ? लेफ्टिनेंट ने पूछा । 

“हां  मगनकाका ने उत्तर दिया । 

में आपसे कहने आया हं कि आप इन सब आद्मियों से कह दीजिए 
कि वे यहां से अपनी-अपनी जगह पर छोठ जाय॑, वरना इन्हें बहुत तकलीफ़ 
भोगनी पड़ेगी | इनको राशन देता तो आप बन्द कर ही दी जिए । 

“यह नहीं हो सकता; जो लोग यहां आयंगे, उनको अज्न और जगह 
तो हम देंगे ही । हमारा यह कत्तंव्य हैं । 

“किन्तु आप इन लोगों को मेरी बात समझाइए । इनसे कहिए कि 
सोमवार से पहले यदि वे काम पर नहीं चले जायंगे तो उनकी बड़ी दुर्देशाः 
होगी । 

“मं उनको यहां से लोठने की सलाह नहों दे सकता। 

अच्छा, तो आप मेरे हरएक वाक्य का हिन्दी में अन॒वाद तो उनके 
लिए कर देंगे न ? में बोलंगा तो इत लोगों की समझ में नहीं आयगा । और 
मेरे साथ का दुभाषिया कहेगा तो यह सारी भीड़ उत्तेजित हो जायगी । 
यदि शांति रखनी है तो जो में बोल उसका अनवाद आप सना दीजिए ।” 

यह वात स्वीकार की जा सकती हैं, पर में कछ करूं इससे पहले मझे 
मि० वेस्ट से मिलना होगा। उनसे मिलने के बाद ही में कोई कदम उठा 
सकता हूं । 

“मि० वेस्ट से तो आप नहीं मिल सकेंगे। उनको गिरफ्तार करके 
मोटर से रवाना कर दिया गया है । वह तो अब डरबन पहुंचने वाले होंगे ।” 

'“क्या मि० वेस्ट पकड़े गये ? क्‍यों ?” 
“हां, उनके नाम वारंट था । वे गये।” 
“मेरे लिए वारंट क्‍यों नहीं है ? ” 
सरकार आपको पकड़ता नहीं चाहती । आप हड़तालियों को 
समझाकर लौटा दें ; उन्हें न रखें। इतना ही सरकार आपसे चाहती है।” 

“ठीक बात है, आपका संदेश में हड़तालियों को सना दंगा । लेकिन 
जो यहां आयंगे और रहेंगे, उनको आश्रय हम अवश्य देंगे।” 

तीन-चार मिनट में यह सारी चर्चा हो गई। इसके बाद मगनकाका ने 
मुझे त्रन्त घर पर जाकर बच्चों को संभालने की आज्ञा दी । में घर पहुंचा 
तो वहां इमाम साहब की बड़ी पृत्री फातिमा वहन सब बच्चों को घेरकर 
बेठी थीं । सभी बच्चे आनन्द में थे। मेरे पहुंचते ही वे चिल्लाने लगे, 

हमने मोटर देखी ! हमने मोटर देखी ! उसमें मि० वेस्ट बेठे थे ।” 

फातिमा बहन बोली, हमें तुमसे पहले ही पता चल गया। हमने 
तो उनको गिरफ्तार होते ओर लेजाते हुए देखा । छाल मोटर थी । तम 
ड्ूधर कैसे आए ? ” 


मेने प्रेस में आय हुए घड़-सवारों की बात सुनाई और कहा कि 
मगनकाका ने मझे बच्चों को संभालने के लिए भेजा है। यह सुनकर फातिमा 
बहन ने कहा, तुम, बेफिक्र होकर जा सकते हो । हम सब बहुत मज़े में 
हैं । मगनकाका से कहना कि वह चिन्ता न करें। यहां किसीकों घबराहट 
नहीं है । 

में फिर दौड़ता हुआ प्रेस की ओर चला। मार्ग में हमारी पाठशाला के 
पास, जहां वहुत-सी हड़ताली औरतों को टिकाया गया था, बड़ी घबराहट 
फैली हुई थी । कई स्त्रियां रो रही थीं। में उनके बीच पहुंचा तो उनमें से 
एक बढ़िया ने मझसे पूछा, क्या, गोरी पल्‍टन आई हैं? वह गोली 
चलाने वाली है ?” मेंने उसको धीरज बंधाया और कहा, “नहीं 
गोली वगैरा नहीं चलेगी ; मगनकाका उस पल्टन के मुखिया से बातचीत कर 
रहे हैं । सभी लोग प्रेस में ही है । अगर वे इस ओर आयंगे तो हम भी उनके 
साथ-साथ यहां आयंगे। काका आप लोगों को अकेला नहीं छोड़ेंगे । आप 
लोग बिल्कुल न घबराएं ।” 

उन्हींमें से दो-तीन अधेड़ आय वाली बहनों ने औरों को साहस 
दिलाते हुए कहा, यहां, गांधी महाराज के घर में, कोई हमें नहीं 
सता सकता । डरने की कोई बात नहीं है । गोरे सिपाही आ गए तो क्‍या हो 
गया ? ” एक वद्धा ने मेरी ओर संकेत करके सबसे कहा, “ये बच्चे नहीं 
डरते तो हम सब तो बड़ी हैं । 


में दौड़ता हुआ प्रेस में पहुंचा । वहां गोरे घुड़सवारों ने एक घेरा-सा 
बना रखा था । उसे पार करके पीछे वाले मंदान में पहुंचा, जहां हड़तालियों 
की बहुत बड़ी संख्या जमा थी और उनके बीच में मगनकाका खड़े थे। 


लेफ्टिनेंट अपने घोड़े पर बेठा हुआ अंग्रेजी में एक के बाद दूसरा 

वाक्य बोलता जाता था और मगनकाका उसका हिन्दी अनवाद सनाते थे । 
लोग लेफ्टिनेंट का भाषण ज्यों-ज्यों सनते और समझते थे, त्यों-त्यों उनके 
चेहरों पर निराशा और ग्लानि की छाया बढ़ती जाती थी। 


हड़ताली भाइयों के चेहरों से साफ मालम होता था कि वे अपनी- 
अपनी कोठियों पर लौटने को तेयार नहीं हें। फीनिक्स में , गांधी महाराज 
के यहां, गोरे लोगों के अत्याचारों और मारपीट का उनको इतना अधिक 
डर नहीं था, जितना कोठियों में पहंचने पर था । पर मगनकाका ने हड़तालियों 
को फीनिक्स से लौट जाने के लिए जो समझाया था; वह सत्याग्रह संग्राम 
की निश्चित नीति के अनुसार ही किया था। 

सत्याग्रह संग्राम में सत्याग्रह करने वाले पक्ष की ओर से थोड़ी-सी 
भी अशांति पैदा की जाय, हाथा-पाई या मारपीट हो तो दमन करने 
वालों का काम सोलहों आने बन जाता है। सत्याग्रहियों का सबसे बड़ा 
मोर्चा यही होता है कि वे अपने धैर्य, शांति और सौजन्य को मरते दम तक 
न छोड़े । अव्यवस्था और दंगेबाजी की ओर बढ़ने से हर हालत में लोगों 
को रोक देना चाहिए। 

मझे तब यह सब ज्ञान नहीं था, पर बाद में, दक्षिण-अफ्रीका के 
सत्याग्रह का इतिहास पढ़ने पर मालूम हुआ कि और ज्यादा गिरमिटियों 
को हड़ताल करने से रोकने की स्पष्ट हिदायत बापजी जेल जाते समय दे 
गए थे। 

उन्होंने लिखा हैं: जेल जाते समय में तो साथी लोगों को सावधान 
कर गया था कि अब वे अधिक मजदरों को हड़ताल करने से रोके । मझे 
उम्मीद थी कि खान के (कोयलों की खान के ) मजदरों की सहायता से 
संग्राम सिमट सकेगा । अगर सभी मजद्र अर्थात्‌ साठ हजार मन॒ष्य हड़ताल 
करेंगे ती उन सबको खिलाना-पिलछाना भारी पड़ जायगा । इतने लोगों को 
कूच कराते हुए ले जाने का सामान ही हमारे पास नहीं था । इतने नेता 
नहीं थे और न इतने पैसे थे । फिर इतने आदमियों को जमा करने पर उन्हें 
दंगा-फिसाद करने से रोकना असंभव हो जाता। 


“परन्तु जब बाढ़ फैल जाय तब किसका बस चल सकता है ? सब जगहों 
से मंजद्र लोग निकल पड़े । उन सभी जगहों पर अपनी ही सझ्न-बझ्म से 
स्वयंसेवक उपस्थित हो गए । 

सरकार अब बन्दक-नीति पर तर गईं। लोगों को हड़ताल करने 
से जबरन रोका गया। उनके पीछे घुड़सवार दौड़े और उन्हें अपने स्थान पर 
लौटाया | लोग थोड़ा-सा भी दंगा करें तो उन पर गोलियां चलाने की आज्ञा 

थी | मजदर लोग लौटने के खिलाफ हुए। किसीने पत्थर भी चलाये | उनपर 
गोलियां दागी गई | बहुत घायल हुए । दो-चार मरे । किन्तु लोगों का जोश 
ठंडा नहीं हुआ । इन जगहों में बड़ी मुश्किल से स्वयंसेवकों ने हड़ताल 
होने से रोकी । सब तो काम पर गये नहीं कुछ छोग भय के मारे छिप 
गए, जो लौटे ही नहीं । 

लेफ्टिनेंट की बाज़ का प्रायः पोत घंटे तक उंल्था करके मगनकाका 
हड़तालियों को समझते रहे ओर फिर सीधे छापाखाना में जाकर अपने नित्य 
के काम में छग गए । थोड़ी देर बाद लेफ्टिनेंट 'ने दवारा उन्हें बलाया 
और उनसे कहा, मे॑ जा रहा हूं । मेरी पुलिस के थोड़े घड़सवार 
यहां रुकेंगीि, और इस समय आपकी जमीन में सब जगह घम कर सभी 
हड़तालियों को यहां से रवाना करंगे। इसके बाद मेरे तीन-चार सैनिक 
यहां रहेंगे और कोठियों से भाग कर आनेवाले हड़तालियों को लौटा देंगे। 
हमारी छावनी उस विलायती बवूल वाली टेकरी पर रहेगी । आप मेरे 
सैनिकों को सहायता दीजिएगा। 

मगनकाका ,ने उत्तर दिया, “आपके सैनिक यहां रह सकते हैं । 
हमे कोई एतराज नहीं । लेकिन जो हड़ताली यहां आयंगे और रहेंगे उन्हें 
हम अन्न और जगह देंगे । उनको आपके सेनिकों के हवाले करना हमसे 
नहीं हो सकेगा । यह हमारा काम नहीं हे । हां, हम आपके सैनिकों के 
समझाने-बुझाने के काम में बाधा नहीं डालेंगे ।” 

दोनों अफसर अपने सेनिकों के साथ घोड़े दौड़ाते हुए स्टेशन की ओर 
अददय हो गए। लेकिन वहां उनका आतंक छा गया और हड़ताली धीरे- 
धीरे वापस लोट जाने का उपक्रम करने लगे । 


दिन ढल गया। प्रेस बन्द करके भारी मन से हम लोग घर पर 
लौटे । हमारा घर ऊंची टेकरी पर था, वहां से पश्चिम-दिशा की ओर दर- 
दर तक दिखाई देता था । सामान्यतः उन टेकरियों पर छटपट झोंपड़ियां 
और ऊंची-ऊंची घास के अलावा और कुछ नजर नहीं आता था । लेकिन 
उस दिन उन सब पर नीचे-ऊपर तक आदमियों का संचार हो रहा था । 
उस दिन संध्या के समय बाग-काम में मेरा मन नहीं लगा। में एक चबतरे पर 
बैठा देर तक लौटते हुए हड़तालियों के प्रस्थान को एक टक देखता रहां 


समचे पश्चिम आकाश में संध्या की लाली फैलने लगी थी। छोटे-मोटे 
जो बादल इधर-उधर लहरा रहे थे, छाल-लाल हो उठे थे, मानो हड़तालियों 
के मन का क्रोध और उनके दिल का उद्देग उन बादलों में प्रतिबिबित हो 
रहा हो । पंक्ति बांध कर आकाश में सुद्र यात्रा के लिए जाने वाले पक्षियों 

की तरह क्षितिज में लूप्त होती हई, मानव-पं क्तियों को में देखता ही रहा 
धीरे-धीरे बादल स्थाह पढ़ने लगे। आकाश में अंबेरे से अड्डा जमाना 
गुरू कर दिया । फिर भी हमारे आश्रम से लेकर टेकड़ियों की चोटियों तक 
सारी पगडंडियों पर आदमियों की कतारे चली ही जा रही थीं ! 
उस दिन भर मेरे में विषाद और ग्लानि का जो अनभव हुआ था वह्द आज 
भी मे॑ नहीं भला हैं । में सोचता रहा कि क्या ये लोग इसी नतीजे के लिए 
इतना दःख उठा कर यहां आये थे ? फिर अपन मन में मेंते आशा रखी कि 
ऐसे बहादर लोग कुछ सीच-समझकर ही लौट गए होंगे । आज यहां मारकाट 
न हो, गोली न चले इसलिए वे सोमवार के दिन की हाजरी लगवाने गये 
होंगे । हाजरी देकर फिर से यहां आने की तरक्रीब उन्होंने सोची होगी। 
परन्तु यह तो बच्चे की एक कोरी कल्पना ही थी। हड़तारी छोग गये सो 
गये ही । ऐसे शांत और निर्दोष छोगों का दर्शन मेरे लिए पुनीत स्मृति 
बनी रही । 


: दए : 

बापू के पास अनेक गोरे मित्र आते-जाते थे, परन्तु फीनिक्स-निवासी 
कहे जा सके, ऐसे दो ही गोरे वहां पर थे और दानों ही पक्के अंग्रेज थे । 
एक थे मि० वेस्ट और दूसरे मि० टाँड। मि० वेस्ट फीनिक्स आश्रम के 
सस्‍्वजन बने हुए थे और उनका परा परिवार हम छोगों में घल-मिल गया 
था; लेकिन मि० टोड हमारे आश्रम के रूखे पट्रोसी ही थे । जब कभी टोड 
दिखलाई पड़ते तब अकंले ही नजर आते थे । हाथ में लम्बा शेम्बक (गेंडे 
की खाल का कोड़ा) लिये हुए वह घोड़े पर अपनी प्हैन्टेशन का चक्कर 
काटते रहते थे। मीलों तक फंली हुई लंबी-चौड़ी भूमि पर खेती करनेवाला 
किसान भला घरती पर पेर कंसे रख सकता हुं ? वह तो दूसरों के कंधों पर 
सवार होकर, अपने कर्मचारी और मजदूरों का मलीदा बनाकर ही महा- 
कृषि को जोत-बो सकता हैँ और उससे घन प्राप्त कर सकता हैं 


अपरिमित घन-पिपासा से झुलसा हुआ मनृष्य, मानवता को भूलकर 
किस प्रकार मनुष्येतर प्राणी बन जाता हे, इसका एक प्रत्यक्ष उदाहरण मि 
टोड थे । 


इधर श्री वेस्ट ने बापूजी से दीक्षा प्राप्त की थी। धन-लिप्सा का त्याग 

करके अपने निर्वाह भर के लिए इतना सीमित बेतन लेते थे जो एक अंग्रेज 
परिवार को क्या, वहां बसनेवाले भारतीय परिवार को भी प्रा नहीं पड़ 
सकता था। स्वेच्छा से त्याग, संतोष-वत्ति और सतत परिश्रम तथा घर में 
खेती के अध्यवसाय के' कारण श्री वेस्ट बापूजी जैसे महामानव के 
श्रेष्ठ अंतेवासी बन गए थे। उनमें साधुता का विकास हो रहा था । ठीक 
इसके विपरीत धन के अति लोभ के कारण श्री टोड मानो अंग्रेज जाति 
के नाम को बदनाम करने पर तुले हुए थे। हमारे गिरमिटिये, भारत- 
वासी भाइयों के लिए तो श्री टोड मानव न रहकर दानव से बन गए 
थे । उनके नाम से ही हड़तालियों का हृदय कांप उठता था । जब अंग्रेज 
सेनिकों की पल्टन फीनिक्स आकर हड़तालियों को वापस ले गई, तबसे 
श्री टोड का फीनिक्स में चक्कर काटना बड़ी चिन्ता की बात बन गई थी। 
बच्चों को उनकी लपेट में आने से बचाने के लिए बहुत सावधानी रखनी 
पड़ती थी । 


हड़ताली भाइयों के चले जाने के बाद मगनलालकाका उद्िग्न 
मन से कहने लगे, बेस्ट पहले पकड़ लिये जायंगे, इस बात की मुझे स्वप्न 
में भी कल्पना नहीं थी। रोज की घटनाओं का हाल वेस्ट ही गोखलेजी के 
पास भेजते थे। जान पड़ता है, सरकार से यह बर्दाश्त नहीं हुआ ।” 


बात चल ही रही थी कि श्रीमती बेस्ट वहां आ गईं। अत्यन्त गदगद्‌ 
स्वर मे उन्होंने सारी बातें मगतकाका से कह डालीं । उन्हें और उनकी 
व॒द्धा माता को श्री टोड के बर्ताव की,्हुत शिकायत थी। उन्होंने बताया कि 
श्री वेस्ट को पकड़ाने का सारा षडयंत्र टोड का था। श्ञाम को घर आकर 
ज्यों ही श्री वेस्ट चाय के लिए मेज पर बेठे, एक लाल मोटर घर के सामने 
आकर खड़ी हो गई । उसमें बंदक आदि से लेस तीन सैनिक बेठे थे। मोटर 
के पीछे चार घृड़ सवार थे, जिनमें एक खुद टोड थे। टोड त्रन्त दो कदम 
आगे आये और उन्होंने श्री वेस्ट को अपने पास बलाया। वेस्ट मोटर के 
पास पहुंचे तो उनको वारंट दिखाया गया । वारंट पर दस्तखत करके वह 
कपड़े पहनने के लिए घर में लौटे; उनके पीछे-पीछे एक सोल्जर भी घर 
में घुस आया । पूरे पांच मिनट का मौका भी नहीं दिया गया । वारंट हैं, 
डरबन जाना हँ---इन शब्दों के अलावा वेस्ट घर वालों से कुछ बात 
नहीं कर सके । चाय और नाश्ता मेज पर रखा का रखा रह गया । और वह 
लाल मोटर श्री वेस्ट का अपहरण करके चोर की तरह डरबन की 
दिशा में अद््‌श्य हो गई । 


श्री वेस्ट को गिरफ्तार करवाकर टोड का यह साहस नहीं हुआ कि 

वह हड़तालियों के बीच में से होकर छापाखाना तक घुड़सवारों की पल्टन के 
साथ जाय । वह तो मोटर को विदा कराकर फौरन ही अपना घोड़ा 
दौड़ाता हुआ भाग गया । 


इस बात को सुनाते-सुनाते श्रीमती वेस्ट सिसक-सिसक कर रोने लगीं । 
उनका दुःख सकारण था । फीनिक्सवासी भारतीय महिलाएं तो बरसों से 
जेल जाने के गीत गाती थीं और अपने स्वामी, भाई तथा पुत्रों को राष्ट्रीय गीत 
गा-गाकर जेल के लिए विदा करती रहती थीं । परन्तु श्रीमती वेस्ट जेसी 
निर्दोष महिला पर, उनके निर्दोष पति की गिरफ्तारी का प्रसंग निरम्प 
आकाश में वजुपात-सा था। सत्याग्रह संग्राम भारतीय लोग कर रहे थे। 
सरकार गोरों की थी। वह अपनी जाति के अंग्रेज गृहस्थ पर हाथ डालेगी, 
ऐसी विशेष कल्पना नहीं थी । ऐसी हालत में पति को गिरफ्तारी उनके लिए 
असह्य हो जाय, यह स्वाभाविक था । 


मगनकाका ने श्रीमती वेस्ट को मरसक तसल्ली दी और यह निर्णय 
किया गया कि देवी बहन अर्थात्‌ श्रीमती वेस्ट की बड़ी बहन उनको डरबन ले 
जौय॑ं, श्री वेस्ट से मुलाकात करने की कोशिश करें और जैसा श्री वेस्ट बताएं, 
आगे के लिए घर की व्यवस्था करें। इस प्रकार हम बालरूगगोपालों की 
पालिका देवी बहन भी फीनिक्स से चली गईं और हमारा रसोई आदि का 
काम भी बढ़ गया | श्री वेस्ट के पकड़े जाने के वाद दो दिन तक उनके बारे 
में कोई समाचार नहीं मिला । दो दिन बीतने के बाद रात को खबर आई 
कि जिस दिन उनकी गिरफ्तारी हुई हवालात में सारी रात उनको भूखा 
रखा गया । दूसरे दिन अदालत में पेश किया गया और सात दिन 
की जमानत पर छोड़ा गया । वहां के सत्याग्रह संग्राम में जमानत 
पर छूटने का चलन नहीं था । परन्तु श्री वेस्ट के अंग्रेज होने के कारण वह 
अनुचित नहीं माना गया । 


तीसरे दिन संध्या के समय फकीरा भाई बदहवास दोड़ते हुए आये 
और बोले, चलो, चलो, श्री वेस्ट बहुत ही खतरे में हें । टोड ने हंटर 
लेकर उनका रास्ता रोक लिया है ।” त्रन्त ही मगनकाका और देवदास- 
काका दौड़े । प्रायः आध घंटे बाद मेंने देखा कि लाल घोड़े पर एक सुसज्ज, 
धृड़सवार, मगनकाका, देवदासकाका और वेस्ट-दम्पति आ रहे हें। 
मगनकाका और देवदासकाका के मुख पर स्मित था और श्रीमती वेस्ट के 
मुख पर बड़ी घबराहट। 


किस्सा यह था कि जमानत पर रिहा होने के बाद जब श्री वेस्ट 
सपरिवार फीनिक्स छोटे तब स्टेशन के सामने टोड हंटर लेकर खड़ा हो 

गया और हवा में हंटर घमा कर उसने वेस्ट से कहा कि जरा रेल की 
हुद से बाहर तो आओ, चमड़ी उधेड़ डालंगा। हमारे आश्रम का रास्ता 
मीछों तक टोड के प्लेन्टेशन में से होकर गुजरता था, इसलिए टोड साहब 
की धमकी से श्री वेस्ट स्तब्ध हो गए। वे लोटकर स्टेशन जा बेठे। स्टेशन- 
मास्टर एक भला अंग्रेज था और हमारे आश्रम का काम बड़ी हमवदर्दी से 
करता था। उसने टेलीफोन करके अगले स्टेशन माउन्ट्रेजकम्ब से एक सैनिक 
को बुलाकर, उसकी सुरक्षा में श्री वेस्ट के आश्रम जाने की व्यवस्था कर 
दी। , 

माउन्टेजकम्ब में चीनी का जो बड़ा कारखाना था, उसका मालिक 
टोड साहब से कहीं बड़ा जमींदार था। उसका नाम था कैम्पबेल। 
उसकी ख्याति थी कि वह बड़ा भरा है और तीन पौंड के कर को हटा देने 
के पक्ष में है । हड़ताल तो उसके यहां भी हुई थी। किसी बहाने गोली भी 
चली थी और एक हड़ताली मारा भी गया था। फिर भी कंम्पबेल ने अपना 
संतलन नहीं खोया था । उसने अपने यहां शांति बनाए रखने के लिए 
सरकार से एक फोजी टकडी मंगा रखी थी । उसी टकड़ी के घड़सवार ने 
वेस्ट-परिवार को हिफाजत से फीनिक्स पहुंचाया था । ह 


अगले दिन सबेरे ही अपने घर पर ताला डालकर श्री वेस्ट मय परिवार 
के डरवन चले गए। देवीवहन उन सबको पहुंचाकर फिर से फीनिक्स 
लौट आई तथा उन्होंने हमारे लिए मातृत्व का अपना काम जारी रखा। 


जब से हड़ताली छोग गये, फीनिक्स में तीव-चार सेनिक अड्डा 
जमाए ही रहे । एक तगड़ा डच जवान छापाखाना के दरवाजे पर कागज की 
गठरी पर आसन लगाकर दिन-भर बैठा रहता था। कोई दो सप्ताह के 
भीतर फीनिक्स में एक भी हड़ताली बाकी न रहा । फिर से फीनिक्स 
बिलकुल निर्जव और सूता बन गया। 


एक दिन मगनकाका ने एक आनन्द का समाचार सनाया : गोखले 
महाराज ने एक बहुत भले और विद्वान्‌ पादरी कों और उनके साथ 
'उनके एक घनिष्ठ मित्र को, जो वेस्ट साहब के स्थान पर फीनिक्स में काम 
करेंगे, हिन्दुस्तान से रवाना कर दिया है। थोड़े ही दिनों में वे लोग यहां 
आ जायंगे । अब में पकड़ लिया जाऊंगा तो भी तम लोग अकेले नहीं 
रहोगे ।” 

हम बालकों ने रेवरंड सी० एफ०» एन्ड्रचज़ तथा उनके साथी मि० 
डब्ल्य ० डब्ल्य ० पियसन के नाम रटने शुरू कर दिए । 

दि 5 
सादगी का कठोर संकल्प 


बापूजी को अपने बीच पुनः पाकर हम लोग सत्याग्रह-संग्राम और 
अपने जेलवासी बंधओं को घड़ी भर के लिए भल कर आनन्द में मग्न हो 
गए। लेकिन बापूजी जेल से छूट कर बिना एक क्षण का भी विलस्ब किये 
सत्याग्रह के काम में जुट गए । हड़तालियों के कच के समय उनकी 
दवली-पतली काया योगागरिन में समिधा की तरह जरू रही थी। उनके 
मख की हडिद्यां बाहर निकल आई थीं। उनके हाथ-पर इतने पतले पड़ 
गए थे मानो ये उनके थे ही नहीं। फिर भी रिहा होते ही उन्होंने काम में 
दिन-रात एक कर दिए । 

जेल से निकछ कर बापूजी ने देखा कि अबोध गिरमिटियों ने अकल्पनीय 
और अनुपम बलिदान दिए थे और सरकार ने अकथनीय और निर्मम अत्या- 
चार किया था । ज्यों-ज्यों यह कहानी बापूजी सुनते गए उनकी देह में आग-सी 
लगती गई । कितु क्रोध किया जाय तो किस पर ? सारी मुसीवत की जड़ 
तो एक प्रकार से बह खद ही थे । अहिसा के यद्ध और भीपण-से-मीपण कष्ट 
को चुपचाप सहन करन का पाठ भी तो उन्हींने पढ़ाया था ! 

रिहाई के बाद जब वह बा सहित केपटाउन चले गए तो फीनिक्स- 
आश्रम के विद्यार्थियों के छिए सूचनाएं देते थे और जमनादासकाका के 
पत्रों ढारा हम लोगों को उनकी साधना एवं तप का भान होता रहता था । 

जमनादासकाका ने केपटाउन से मगनकाका के नाम कई पत्र भेजे 
थे। उन पत्रों का सार, जो कुछ मुझे याद रह गया है, अपने शब्दों में यहां दे 
रहा हूं 

बापू का तप बड़ा भारी हैं। फलाहार तो है ही और वह भी एक ही 
जून । फिर बा की सेवा में हर समय खड़े रहते हे और दोपहर की कड़ी धप 
में केपटाउन की कोलतार की बनी हुई पक्‍की सड़कों पर कई मील नंगे पर 
चलते है। उनके पैरों के तलवे नाजुक हैं, सड़कों का कोलतार मध्यानह में 
बहुत गर्म हो जाता है । जहां जाते है, पंदल ही चलने का आग्रह रखते हैं । 
समझौते के सिलसिले में बातचीत करने के लिए उनको कई जगह जाना पड़ता 
है । इस पर भी पेरों में जते न पहनने का व्रत ज़रा भी ढीला नहीं करते 
मानो शरीर के ऊपर होने वाले कष्टों की ओर उनका कुछ ध्यान ही नहीं 
जाता। बापू के इस भारी तप का प्रभाव केपटाउन के कई गोरों के ऊपर काफी 

पड़ रहा है । उनके हृदय पिघल जाते हें और बड़े-बड़े घराने के गोरे स्मट्स 
के पास जाकर कहते हें, अब इन भारतीयों की समस्या का निबटारा 
दीघक्र ही करदं तो अच्छा । हमारे कारण गांधी को और भी कष्ट उठाना पड़े 
यह ठीक नहीं हैं ।' 

अब सत्याग्रह की वलिवेदी पर अपने जीवन की आहुति चढ़ान वाले 
उन गरीबों के साथ और उनके परिवार वालों के टूटे हुए हृदयों के साथ तादा- 
त्म्य स्थापित करने के लिए बापूजी ने अपनी तपस्या और त्याग में वद्धि 
करने का निश्चय किया । वह तीन घंटे से अधिक नहीं सोते थे । आहार में 
अल्प-से-अल्प फलों पर निर्भर थे। इतना ही नहीं, पहनावे में भी उन्होंने बड़ा 
भारी परिवत्तन कर डाला उन्होंने मद्रासी गिरमिटियों के समान लंगी और 
कुरता धारण करने तथा नंगे पर और नंगे सिर रहने का ब्रत ले लिया । 


बापूजी के मन में अनेक शहीद बस रहे थे। पौन शताब्दी की आय का 
बूढ़ा हरबंससिह कुछ दिन जेल में बापूजी के साथ रहा था। बापूजी ने उससे 
जेल से छौट जाने का आग्रह किया था, लेकिन वह वीर सत्याग्रह से हटने 
को राजी नहीं हुआ और आखिर जेल में ही उसने अंतिम सांस ली । 
बाहर एन्थोनी मृत्तु का वाप और अन्य हड़ताली वीर गोली के शिकार हुए 
थे।गोडी से घायल एन्थोनी मृत्तु; उसका छोटा भाई और सिसकती हुई उसकी 
विधवा माता जब फीनिक्स आए तब उनका देख देखा नहीं जा सकता था। 
सूर्शाई का किस्सा भी कम खेदकजनक नहीं था| इसके उपरांत बापूजी के 
छटने के तीसरे ही दिन जोहान्सबर्ग में कुमारी वालीआमा की जेल से रिहा 
होते ही मृत्यु हो गई थी | इन सारी बातों का असर बापूजी के हृदय पर खंजरों 
के घावों से भी अधिक हुआ । कुमारी वालीआमा का बलिदान स्वेच्छा से 
हुआ था। वह अठारह वर्ष की बालिका बीमार होते हुए भी जेल से रिहा होने 
को तैयार नहीं हुई थी और उसका चल बसना उसकी मां तथा उसकी सखियों 
के लिए असह्य होगया था । 


खौलते हुए तेल के कड़ाहें में कूद पड़ने वाले परम वेष्णव-भक्‍्त 
सुधन्वा बापूजी के लिए नित्य ही एक ध्यानमूत्ति बनें हुए थे। असहनीय कष्ट 
में भी अन्तर में शीतलता का आनन्द भोगने की अभिलाषा अक्षुण्ण रखी 
जाय, यह बापूजी ने सत्याग्रह-भावना की चरम सीमा निर्धारित की थी । 
इसलिए अपने या अपनों के दुख-कष्ट चाहे कितने ही असह्य क्‍यों न हों 
बापूजी भूलकर भी शोक, खेद, विलाप आदि को टिकने नहीं देते थे । 
रोनेवालों के साथ यदि बापूजी खुद भी आंसू गिराने हछगें तो सत्याग्रह- 
संग्राम का और बलिदान का सारा तेज ही मारा जाय | दूसरी ओर 

सेनापति की कठोरता को जल्लादी की छाया से अछूता रखने के लिए मर्मा- 
हत हृदयों के साथ समभाव स्थापित किये बिना भी कंसे चछ सकता था ? 


इस संबंध में बायूजी के अंतर में जो उम्र विचारधारा बह रही थी 
उसकी कुछ झांकी उन बातों से मिलती है जो रिहाई के बाद प्रथम बार 
फीनिक्स आने पर बापूजी ने आधी रात के समय मगनकाका से की थीं। 

“मेरे कहने पर भोले और निरक्षर हजारों आदमियों ने अपनी आहुति 
दी हूँ | मेरे लिए उनकी जो श्रद्धा थी उसीके बल पर ये लोग सत्याग्रह- 
संग्राम के दावानल में कूद पड़े । देखा न जा सके, ऐसा भीपण कष्ट उन्होंने 
भोगा है । इनसे अलग में कंसे रह सकता हूं ? अब मुझे इनमें से एक बनकर 
रहना चाहिए । चाहे गोरों के बीच जाना पड़े, चाहे राजधानी में, जबतक 


है, 


सत्याग्रह के इस युद्ध का अन्त नहीं होता, में कोट-पतलून नहीं पहनूंगा, न 
नेटकाई ही लगाऊगा । सफंदपोश समाज में यह मर्यादाहीन माना जाय तो 
कोई चिन्ता नहीं | इनेगिने मनुप्यों में मुझे विशेष रस नहीं है । मुझे तो इन 
हजारों दुखी गिरमिटियों के बीच एक बनकर रहना हैं । इस सत्याग्रह के 
कारण जो विधवाएं हुई हैं, उनके आंसू पोंछने के लिए इतना तो मुझे करना 
ही चाहिए। कल सबेरे से लंगी और एक कुरता ही मेरा वेश रहेगा। चाक, 
पेंसिल, कागज, रूमाल आदि चीजें रखने के लिए कल डरबन जाकर एक 
बगल का थैला सिलवा लंगा। लंगी, कुरता अभी आज ही तैयार कर दो ।” 

मगनकाका ने दलील करते हुये कहा, लगी के बदले धोती पहन 
तो ठीक न होगा ? घूमने-फिरने में वह अधिक अनुकूल रहेगी। फिर हमारा 
मूल पहनावा भी वही है ।” 

बापूजी ने समझाया, बात सही है । मुझे धोती पसन्द भी हैं, 
परन्तु इस समय सवाल गिरमिटियों का है । उनमें से अधिकतर लोग मद्रासी 
हैं। मेरी लंगी फटी नहीं रहेगी, इतना अन्तर रहेगा । वे छोग अधिकतर 
कुछ-न-कुछ सिर पर बांधते हैं, किन्तु हम लोगों ने यह पहले से ही छोड़ 
दिया है, तो उसे दुबारा शुरू करने की जरूरत नहीं है । जो मेरे हैं, उनकी 
याद में शोक के चिन्ह-रूप मूंछों का मुंडन भी जरूरी है। पैरों में चप्पले भी 
अब में नहीं पहनूंगा । असंख्यः ग्रिरमिटियों को पैरों के लिए कहां कुछ 
मिलता हैं ?” 

बापूजी ने अब चप्पलों को भी छोड़ने की बात की तो मगनकाका 
ने कहा, लेकिन आपके पैर उन लोगों की तरह अभ्यस्त नहीं हैं। पैरों की 
एड़ियों में यहां के तीखे कंकड़ कदम-कदम पर चुमेंगे । इससे आपको ज्यादा 
कष्ट होगा और चलना तो दिन भर रहेगा ही ।” 


३४४ जीवन-प्रभात 


ठीक बात हूँ, मेर पैर के तलवे तुम सब लोगों से ज्यादा मुलायम 
हैं और बेवाई सदेव रहती हैं; किन्तु जब में और छोगों को ऐसे दुख में 
ढकंल द्‌ तब कुछ कष्ट तो मझे भी उठाना चाहिए न ? बहुत पीड़ा होगी 
तो थोड़ा धीम चला जायगा, यही न॑ ! 


इस प्रकार फीनिक्स के एकान्‍्त कोने में मध्य रात्रि के समय मगन- 
काका तथा औरों की साक्षी में बापूजी ने वह कदम उठाया । बाद में बे 
लंगोटीबाबा के रूप में विख्यात हो गए । भारत में आकर जब 
उन्होंने कच्छ धारण किया तव तो उन्हें महात्मा की उपाधि मिली | 
त्याग की महिमा उस देश में कितनी अधिक थी, इसकी कल्पना भारत में 
बेठे करना असम्भव हैं। जहां सूटबूट के बिना नगर के मार्गों पर चलना 
अभद्र माना जाय वहां वस्त्र-त्याग एक प्रकार से दी्घे अनशन से भी कठिन 
कसोटी की बात थी । रास्ता चलने में किसी को उपवास 'का पता नहीं 
चल सकता, परल्तु जो व्यक्ति बरसों तक बरिस्टरी का चोगा पहन कर 
डरबन और जोहान्सवर्ग-जेसे शहरों में सप्रसिद्ध हो चका था, वह अपन 
नित्य का सूट उतारकर कफनी और छंगी पहने तो यह कम आलो- 
चना की बात नहीं थी । वहां की आंग्ल जाति के बीच रहकर ऐसा परिवत्तन 
करना बापूजी का ही साहस हो सकता था । 

हमारे देश-भाइयों ने बापूजी के इस परिवत्तेन का स्वागत उत्साह से 
नहीं किया । फिर भी लोगों पर इसका गहरा असर पड़ा ही । लोगों में 
नम्गता बढ़ी और भारत-माता की आन बनाये रखने के लिए संकल्प में 
दढ़ता आई । तीन पौंड क॑ कर विरोधी-आंदोलन की समाप्ति के बाद जब 
विलायत जाने के लिए फीनिक्स से बापूजी ने प्रस्थात किया तब भी. 
लंगी-कफनी में वहां से विदा हुए । जोहान्सबर्ग छोड़ने के दिन उन्होंने 
कोट-पतलन पहना, ऐसा हमने सुना; परन्तु उसका तो फोटो देखकर ही 
सन्तोष करना पड़ा । 

मध्यरात्रि के निश्चय के अनुसार प्रातःकालर मे ही नहा-धोकर बापूजी 
ने अपना नया वेश धारण किया और मंछें भी निकारू दीं। उस समय 
बापूजी के मुख पर जो कान्ति चमक रही थी, उसे देखकर हम सहम गए 
हँसना या रोना कुछ भी नहीं हो सका । थोड़ी देर बाद जब बापूजी डरबन 
के लिए चले तब उनको नंगे पेर चलते देख कर ऐसा दुख हुआ जैसा उनके 
नये वेश के कारण नहीं हुआ था। 


घर से बाहर निकलते ही मिट्टी से उभरे हुए कंकड़ उनके तलवों 
में चभने लगे । तलवों की चमड़ी बहुत मुलायम होने के कारण दो-दो 


च्स 


सादगी का कठोर संकल्प इ४डप्‌ 


तीव-तीन कदम चलने पर ही उनकी पीड़ा इतनी बढ़ जाती थी कि 
अपने शरीर का सब्तुछून बड़ी सावधानी से उन्हें संभालना पड़ता था । 
यह अच्छी बात थी कि उन्होंने अपने हाथ में पतली, छम्बी रूकड़ी ले रखी 
थी। इसलिए एड्ियों में दर्द बढ़ने पर वह छाटी के सहारे अपने को संभाल 
सकते थे। उन्होंने स्टेशन तक का लम्बा मार्ग ऐसे ही कप्ट के साथ पार किया, 
परन्तु इतना दुख सहते हुए भी उनका ध्यान अपने साथ चलने वालों 
से बातचीत करने में ही लगा हुआ था । काम के चितन-मनन के आगे परों 
की तकलीफ को महसस होने का उन्होंने थोड़ा-सा भी मौका नहीं दिया । 

बापूजी के दुबारा डरवन पहुंचने के बाद हमें खबर मिलती कि जनरल 
स्मट्स ने जिस कमीशन की नियक्ति की हैँ उससे न्याय पाने की भारतीयों 
को उम्मीद नहीं हे । इस वजह से बापूजी ने और श्री पोलक ने मिककर 
उस कमीशन के बारे में अपनी बात स्मट्ससाहब को लिख भेजी हू । उसमें 
उनसे साफ-साफ कहा गया हूँ कि कमीदन' की नियक्ति करने में जहां 
सब-के-सब अपने मन के ही आदमी रखे हूँ, वहां एक ऐसा भी व्यक्ति नियक्त 
किया जाय जिसके लिए हम लोग कहें । यदि आपका आग्रह ऐसा ही हो 
कि उस कमीशन में आपकी अपनी गोरी जाति के आदमी के अलावा और 
किसी को रखा ही न जाय तो भारतीय ऐसा आग्रह नहीं रखेंगे कि किसी 
भारतीय को लिया ही जाय। किन्तु जिस व्यक्ति पर भारतीयों का विश्वास 
हो एसे किसी अंग्रेज को भी शामिल करना आप स्वीकार नहीं करेंगे तो 
उस कमीशन के सामने गवाही न देने के लिए भारतीय छोग मजबर हो 
जायंगे। 


साथ-साथ यह खबर भी आई कि इस प्रकार जेल से छटना बापूजी 
को बिलकुल पसन्द नहीं आया है। वह स्मट्ससाहव क॑ उत्तर की प्रतीक्षा 
दिसम्बर मास की समाप्ति तक करेंगे, बाद में दुबारा जेल चले जाय॑गे 
और जेल जाने के लिए वह अंग्रेजों का नया वर्ष लगते ही दवारा डरबन 
से पंदल यात्रा आरम्भ करेंगे, जो चाल्सेटाउन की पहली यात्रा से भी बड़े 
पेमाने पर होगी । 


बापूजी और श्री पोलक की बात हमारे देश-भाइयों में से सभी 
प्रधान व्यक्तियों ने सोच-विचार कर स्वीकार कर ली और जबतक 
स्मट्ससाहव भारतीयों के बताये हुए किसी व्यक्ति को कमीशन में लेना 
स्वीकार न करें तवतक कमीशन के सासने गवाही न देने की बाकायदा 
शपथ बहुत से भारतवासियों ने ले ली | उसका असर यह हुआ कि जिन 
लोगों ने शपथ नहीं ली, लोग उन्हें देशहित के विरोधी समझने लगे । 

जोहान्सबर्ग की बहनों ने न्‍्यूकेसल की कोयले की खान में जाकर 
जब भारतीय गिरमिटियों से हड़ताल करवाई, तब सबसे पहले हमें पता चला 
कि सत्याग्रह-आंदोलन का एक प्रखर प्रयोग हड़ताल भी है । फिर भी, जहां 
तक मुझे याद है, बापूजी ने फीनिक्स से चलने के दिन तक हड़ताल के संबंध 
में मगनकाका से भी कोई विशेष चर्चा नहीं की । न यह सूचना ही दी कि 
हड़ताल के सहारे सत्याग्रह-संग्राम को विराट रूप देना हैं । 

पिछले प्रकरणों में हमने देखा कि सत्याग्रह-संग्राम के आवश्यक, 
अनिवार्य या उमग्रतम रूप में हड़ताल का आयोजन नहीं किया गया था। 
सत्याग्रह-संग्राम का नेतृत्व करनेवालों ने केवछ कानन-भंग करके सरकारी 
जेंल भरने के हेतु हड़ताल की प्रवृत्ति चलाई थी । मजदूरों को बेतहाशा 
उकसाकर हड़ताल को बढ़ाने की पैरवी नहीं की गई थी। हड़ताल 
चारों ओर फैली तो वह अपने आप ही फंली थी और उत्तरदायी सत्याग्रह- 
सुंचालकों ने हड़ताल के दावानल को अत्यधिक बढ़ने से रोकने पर अपनी 
शक्ति लगाई थी । 


सत्याग्रह-संग्राम में हड़ताल भी एक बहुत जोरदार प्रयोग है, यह 
बात अनपढ़ और अविकसित बुद्धिवालों की समझ में भी बड़े-बड़े उपदेशों 
के बिना ही आ जाती थी, परन्तु वास्तव में वह केसी कठिन और गंभीर 
बात है, इसका पता हमें तब चला जब भारतीयों की हड़ताल के तीन 
महीने पूरे होते-होते दक्षिण अफ्रीका के रेलवेवालों ने भी समस्त रेलगाड़ियों 
में हड़ताल कर दी । दक्षिण अफ्रीका की रंलवे में काम करनेवाले छोटे-बड़े 
सभी कर्मचारी गोरे तो थे ही, इसके अलावा शायद अंग्रेज लोग ही उनमें 
ज्यादा थे । उन्होंने स्मद्स-सरकार से झगड़ा करने का वही अवसर अच्छा 
समझा, जब तीन पौंड कर-विरोधी-आंदोलन में गिरमिटिए मजदूरों ने 
विराट हड़ताल कर रखी थी । 


दोनों हड़तालों के बीच उत्तर-ध्व और दक्षिण-ध्व व के समान जो 
परस्पर विरोधी भेद मेने उस समय अपनी छोटी आंखों से देखा था वह 
जीवन भर के लिए मेरे अन्तर की गहराई में समा गया । हम लोगों की 
'हड़ताल थी अहिसक संघर्ष की धीर-गंभीर, ओजस्वी और पावन-कारी 
धारा और गोरे लोगों की हड़ताल थी हिसक दावानल की विकरालज्वाला। 

वह सोमवार का दिन था। अनेक महीनों के बाद फीनिक्स के सभी 
बालकों को पर्याप्त अवकाश मिला था । बापूजी ने हमारा मन दिवाली 
के उल्लास और आनन्द से भर गया था। बापूजी छुट कर फिर से 
हमारे बीच आ गए थे और फीनिक्सवाली मंडली भी जेल से रिहा होकर 
आनेवाली थी। उनके स्वागत के लिए फीनिक्स के सभी बच्चों को 
डरबन जाने की अनुमति मिल गई । 


नहा-धोकर, अपने बढ़िया-से-बढ़िया कपड़ों और शानदार 8 से 
सज कर हम चले । जब हमारी गाड़ी तीसरे स्टेशन पर पहुंची तो वहां 
हमने एक अजीब तमाशा देखा । 


फीनिक्स स्टेशन पर हमने चार-पांच सेनिकों को रेलवे के अहाते में 
खास-खास जगहों पर पहरा देते हुए देखा था, किन्तु यहां तो आठ-आठ, दस- 
दस कदम की दूरी पर रेल की पटरी के दोनों ओर बन्दूक पर संगीन चढ़ाये 
हुए गोरे फौजी पहरा देते दिखलाई पड़े । हर मील-दो-मील पर सैनिकों की 
रावटियां लगी थीं | उनमें न मालूम कितनी बन्दू्कें जमा थीं और कारतूसों 
से भरे हुए पट्टों की तो मानो प्रदर्शनी-सी हो रही थी । 

इस तमाशे को देखकर मुझे वह बात याद आ गई जो फीनिक्स स्टेशन 
पर गोरे सैनिक ने हमें बताई थी। उसका वह छाल-लाल मुख भी याद 
आ गया जो रेलवे-हड़ताली का नाम लेते ही तमतमा उठता थां। उसने 
बताया था कि “नेटाल प्रान्त में तो रेलवे के इंजन-ड्राइवर, फायरमैन, 
गार्ड और मजदूर कुछ ठीक हूँ, परन्तु केपकालोनी और ट्रान्सवाल प्रान्त 
में वे बहुत बेहदेपन पर उतर आये हैं। केपटाउन से जोहान्सबर्ग जाने वाली 
डायमंड एक्सप्रेस को उन्होंने उलट दिया है, जोहान्सबगें का सारा 
स्टेशन जला डाला है और वहां के रेलवे आफिसों को तोड़ने-फोड़ने के लिए 
हड़तालियों की भीड़-की-भीड़ घावा कर रही हैं। यही नहीं, जोहान्सवर्गं 
के बाजारों में नागरिकों को भी वे बुरी तरह सता रहे हैं । दूकानों 
पर तोड़-फोड़ करते हैं । केपकालोनी और ट्वांसवाल प्रान्त में कई हफ्तों 
से फैली हुई यह बदअमनी अब यहां नेटाल प्रान्त में भी जोर पकड़ रही है।' 
उस सारजंट ने हमें यह भी बताया कि आज कल ट्रेनों की संख्या आधी 
भी नहीं रह गई है । केवछ उतनी ही गाड़ियां चलाई जाती हैँ, जिनके लिए 
हरएक पटरी पर एक-एक फौजी को पहरे पर लगाया जा सके । इन हड़- 
तालियों का उपद्रव रोकने के लिए हमको हरदम सतक॑ रहना पड़ता है । 
गाड़ी चलाते-चलाते इंजन के ड्राइवर बीच में ही गाड़ी खड़ी कर देते हैं 
और उतर कर भाग जाते हैं । इसलिए इंजनों में भी सैनिकों को संगीन 

तान कर उनकी छाती पर खड़ा रहना पड़ता है। रेलवे का जो नौकर बाका- 
यदा काम करने को तैयार होता है उसे हड़ताली छोग काम छोड़ देने के लिए 
मजबूर करते हें। अगर इंजन-ड्राइवर और गाड का काम सेनिक करते हैं, 
तो हड़ताली रेल की पटरी ही हटा देते हैं । जहां जोड़ हो वहां उखाड़ देते 
हैं और पटरियों पर साब॒न का पानी डाल कर गाड़ी उलट देने की साजिश 
करते हैं। ऐसी हालत में सरकार के सामने फौजी कानन का ऐलान करने के 
अलावा कोई चारा ही नहीं है । 


इतनी बात करने के बाद वह डच लड़का अंग्रेज छोगों के अनृचित 
स्वभाव की आलोचना करने लगा । उसने कहा, अंग्रेज बड़े छठोभी और 
जिद्दी होते हैं, अपना जरा-सा वेतन बढ़ाने के लिए इन्होंने कितना भारी 
ऊधम मचा रखा है । क्या वे अच्छे तरीके से अपने वेतन में बढ़ती की मांग 
नहीं कर सकते थे ? बड़ी-बड़ी इमारतों को जला देने और मारकाट करने 
में उन्हें जरा भी लज्जा नहीं जाती। सरकार को परेशान करके वे छोग 
अपनी मनमानी कराना चाहते हूँ: परन्तु सरकार इस तरह क्‍यों झुकेगी ? 
अगर सरकार को झुकना. ही है तो वह तुम भारतीयों के सामने झकेगी । 
तुम्हारे हड़ताली लोग किसी का कुछ नहीं बिगाड़ते । वे खुद भूखे रहते हें, 
भारी कष्ट उठाते हूँ, परन्तु सरकार को नहीं सताते हें । सरकार को ऐसे 
भले आदमियों की मांग को स्वीकार करना ही चाहिए। ये उपद्रवी रेलवे- 
वाले अगर यह समझते हूँ कि वे अपनी मारकाट और धाँधली के बल पर 
अपना वेतन बढ़वा लेंगे तो वे भूलते हैं। उनको तो हम अपनी संगीनों से 
सीधा कर देंगे ।* 

अंग्रेजों के खिलाफ जब वह लड़का बहुत बोला तब देवदासकाका 
ने मुझे बताया कि यह पूरा बोर' हैँ । दक्षिण अफ्रीका में बसे हुए हालेंड- 
निवासी बोर कहलाते थे। पूछने पर जब पता.चला कि वह लड़का मुश्किल से 
अठारह वषं का है, तब हम लोगों ने उससे कहा, तुम तो बिलकुल लड़के 
से हो, तुम्हारे बस में ये बड़े-बड़े रेलवे हड़ताली कैसे आयेंगे ?” उसने 
अपना मक्‍का उठा कर कहा, बस में क्‍यों न आयंगे |! देखी यह कलाई ! 
हमारा हाथ जब चलेगा तो उनके छक्के छूट जायंगे । 

मसल के समान उसकी मोटी, मजबत भूजा हम देखते ही रह गए 
और समय होता तो उससे हम और भी बात करते, परन्तु उस समय तो 
उसकी बात छोड़कर हमें अपने काम पर जाना पड़ा । 

डरबन जाते हुए रेलगाड़ी में हम लोगों को उस बोर सैनिक की बात 
याद आ गई । ज्यों-ज्यों डरबन नगर पास आता गया, रेलवे- 

मार्ग पर गोरी पलूटनों का और भी सतर्क पहरा नजर आया | उस दृश्य 
को जब याद करता हूं तो महात्मा टाल्स्टाय की पुस्तक॑ में पढ़ा हुआ यह 
वचन बिल्कुल सही मालम देता है--- रेलगाड़ी जैसे भारी यंत्र सचमूच 
संगीनों की नोक पर ही चल सकते है । बिना फौज के हमारे मजदूर-कारी- 
गरों को बस में नहीं रखा जा सकता और अत्यन्त भारी यंत्र-व्यवस्था चल 
नहीं सकती ।” कम-से-कम हम लोग तो एक प्रकार से बन्दूक की नोक पर 
सवार होकर ही उस दिन सकुशल डरबन पहुंचे । जब हम डरबन के उप- 
नगर अमगेनी स्टेशन पर पहुंचे तो वहां विल्कुल सूना था। वैसे वहां अनेक 
इंजनों की दौड़-धूप रहा करती थी, बहुत ऊचे ढेरों से इंजनों में कोयला 
. भरते अनेक गोरे मजदूर दिखाई पड़ते थे, परन्तु उस दिन वहां मुश्किल से 
दो-एक मजदूर ही नजर आये और उनके सिर पर भी चमकती हुई संगीनों 
के साथ उससे दूगने सैनिक सवार थे । 
डरबन स्टेशन पर उतरते ही हम डरबन की कुख्यात जेल की ओर 
चल पड़े । हमें डर था कि कहीं हमारे फाटक पर पहुंचने के पहले ही हमारी 
फीनिक्सवाली मंडली रिहा न कर दी जाय और हम उसका वाकायदा 
स्वागत करने से वंचित न रह जाय॑। जेल के फाटक पर जब पहुंचे तो हमने 
देखा कि डरबन के नागरिक हजारों की संख्या में अपने लोकप्रिय सेठ 
श्री रस्तमजीकाका का स्वागत करने के लिए जमा हो गए हैं और शहर की 
ओर से और भी लोग चले आ रहे हें । 


: ६८ : 
सत्याग्रहियों की प्रथम टोली की रिहाई 


डरबन जेल के फाटक पर सवेरे से ही कड़ी धूप में हजार-दो-हजार 
आदमी घंटों तक तपते रहे । जरा-जरा देर में फाटक खुलता था, सब आतु- 
रता से उस ओर देखते थे, परन्तु जेलवालों ने सत्याग्रहियों की टोली के 
पुरुषों को ठीक मध्यान्ह में रिहा किया । । 

उन लोगों के बाहर आने का क्रम व्यवस्थित था । सबसे पहले भेरे 
पिताजी, जो आयु में सबसे बड़े थे, बाहर आये । उनके पीछे श्री रावजीभाई 
पटेल से लेकर रामदासकाका तक सब सत्याग्रही बड़े से छोटे के क्रम में 
रिहा किये गए। अन्त में ऊंचे व भारी बदनवाले श्री रुस्तमजी सेठ के दर्शन 
हुए, जिनको डरबनवासी भारतीय अपने यहां के नगरपति के समान 

मानते थे। अपने नगर के सेठ, सेवक और 'त्यागी श्री रुस्तमजी 
को देखकर डरबन के भारतीयों का हृदय कृतज्ञता से भर गया 
और उनके दर्शन होते ही चारों दिशाएं वन्देमातरम' और 'हिप-हिप हुरे! 
के नारों से गूंज उठीं। भीड़ ने उनको घेर लिया। अपने पिताजी के चरण 
छूने के लिए में बड़ी मुश्किल से उनके पास तक पहुंच सका । पिताजी के 
मुख पर ऐसी प्रसन्नता मेने पहले शायद ही कभी देखी थी । पिताजी के 
बाद मेने अपने सहपाठियों से मिलने की कोशिश की; पर तबतक भीड़ 
का प्रवाह तेजी से स्टेशन की ओर चल पड़ा था। किसी तरह फीनिक्स से 
आये हुए हम सभी बच्चे अपनी कतार संभाल पाए और भीड़ से निकलकर 
रास्ते के किनारे आ गए । स्टेशन पहुंचने की सबको बड़ी जल्दी थी । इस- 
लिए लोग दौड़-से रहे थे । मैरित्सबर्ग से ट्रेन आने का समय हो गया था। 
उसमें पूज्य कस्तूरबा आनेवाली थीं। उनको लिवाने बापूजी स्वयं मैरित्सबग्गे 
ग़ये थे। कलनबंक भी बापू के साथ थे । 


हमारे स्टेशन पर पहुंचने के पहले ही ट्रेन आ चुकी थी । बड़ी मुश्किल 
से भीड़ के पीछे, रास्ते के एक किनारे खड़े-खड़े हमारी मंडली बा-बापू के 
दर्शन कर पाई। स्टेशन के ऊंचे चबूतरें पर एक ओर बापूजी और श्री 
कैलनबेक खड़े थे, उनके सामने कस्तूरबा, मेरी माता, मेरी चाची और 
जयाकुंवर बहन' खड़ी थीं । श्रीमती हक दूसरे दो-तीन अंग्रेज सज्जन 
पूज्य बा का अभिवादन कर रहे थे। कमरेवाले इस ऐतिहासिक दृश्य को 
स्थायी बनाने की कोशिश में लगे थे । 


स्टेशन के प्लेटफार्म के नीचे स्वागत के लिए आये हुए भारतीयों 
का मानो सागर उमड़ रहा था । परन्तु वह अपने हर्षावेग को मर्यादा के 
अन्दर रखे हुए था। इतनी भारी भीड़ होने पर भी कोई व्यक्ति निश्चित पंक्ति 
से आगे बढ़कर बापूजी या बा के पास नहीं जा रहा था। 


जेल से निकली हुईं पूज्य कस्तूरबा की दुबली काया को देखकर 
सब लोग अवाक्‌ रह गए थे। मानो सबके हृदय से एक साथ ठीस उठ 
रही हो ! कस्तूरबा इतनी बदल गई थीं कि पहचान में ही नहीं आ रही थीं । 
उनकी वह परिचित साड़ी ही थी जिससे पता चलता था कि वह मूत्ति पूज्य 
बा की है । उनका गोल-सुडौल मुख लंबा और पतला हो गया था, हाथ पैर- 
को देखकर जान पड़ता था कि केवल अस्थि-पंजर ही खड़ा है। पूज्य बापू 
को जेल से रिहा होने के बाद जब हमने देखा था, तब उनकी सूखी काया 
को देखकर हम स्तंभित रह गए थे परन्तु बाप्‌ की कृश देह फूर्ती और तेज 
से भरी हुई थी । लेकिन बा की देह तो सूखकर कांटे-सी हों गई थी । 

डरबन जेल के फाटक से सत्याग्रही लोग बाहर आये उस समय जो 
हष वातावरण में आ गया था वह डरबन स्टेशन पर नहीं रहा। बा-बाप 
के दर्शन से लोगों के चित्त पर गंभीरता छा गई। 


बा-बाप्‌ का स्वागत किस प्रकार किया जाय, जनता अपने हृदय की 
भावनाओं को कंसे प्रकट करे, इस बात का निर्णय नहीं हो रहा था । गोखले- 
जी महाराज के आगमन के समय जिस प्रकार उनकी बग्घी के घोड़ों 
को अलग करके उत्साही यूवक खद गाड़ी खींचकर ले जाना चाहते थे, 
उसी प्रकार बा-बाप को खुली गाड़ी में बिठाकर डरबन के नागरिक उनका 
जलस निकालना चाहते थे। परन्तु बापूजी ने उनकी बात नहीं चलने दी । 
दस-पन्द्रह मिनट बाद बा-बाप की घोड़ा-गाड़ी धीरे-धीरे रुस्तमजी सेठ 
के घर की ओर चली । पीछे-पीछे हजारों मनुष्य हिप-हिप हुरे' और “वन्दे- 
मातरम्‌' के नारे लगाते हुए चलने रूगे। 


सेठजी के मकान पर जलूस के पहुंचने पर पहला काम तसवीर 
लेने का था । फीनिक्स से चले हुए सोलह सत्याग्रहियों के प्रथम जत्थे 
का और बापूजी तथा कलनबेकसाहब का फोटो लिया गया। संध्या के समय 
सेठजी के मकान पर छोटी-सी स्वागत-सभा हुई । 


दिनभर सेठजी के मकान पर लोग आते-जाते रहे । सब मित्र आपस 
में मिलने-जुलने में मग्न थे, परन्तु इस सारे आनन्द के पीछे मन पर बोझ 
का जो अभाव चाहिए, वह वहां नहीं था । छोटे-बड़े सभी के चित्त में इस 
बात का भार था कि यह मिला-भेंटी दो-चार दिन की ही हू । शीघ्र 
ही सबको पनः जेल जाना है । स्मट्स सरकार से अभी और भी भीषण 
मोरचा लेना है| व्याख्यानों में और आपसी चर्चाओं में यह बात दोहराई 
जा रही थी कि स्मठस ने जो कमीशन बेठाया हे वह हमारे लिए असम्मान- 
पूर्ण है, उसका जोरों से बहिष्कार करना चाहिए, एक भी भारतीय 
को इस साया-जाल में नहीं फंसना चाहिए 


सत्याग्रहियों में जो छोटे थे उनका मन सेठजी के यहां होनेवाली-बात 
चीत और सत्कार-समारम्भ में जम नहीं रहा था। संध्या की ट्रेन से सबको 
फीनिक्स जाना था, इसलिए वे लोग डरबन नगर में अपने मित्रों और 
संबंधियों आदि से मिलने के लिए व्याकुल थे। में भी अपने उन सह- 
पाठियों के साथ नई-नई जगह देखने के लिए उत्सुक था । जिनके भी घर 
हम जाते थे, बड़े उत्साह से हमारे जेल-यात्री सहपाठियों का स्वागत 
होता था । मीठा मुंह करने को भी कुछ-न-कुछ मिल जाता था और साथ- 
ही-साथ सभी जान-पहचानवाले अगली जेलयात्रा के लिए भी हमारे 

सहपाठियों के प्रति शुभकामनाएं प्रदर्शित करते थे। 


डरबन शहर के घने और अन्दर के मोहल्लों को मेंने उस दिन प्रथम 
वार देखा । शहर में गोरे छोगों के रहने का जो विभाग था उसमें और 
भारतीय लोगों के रहने के विभाग में जमीन-आसमान का अन्तर था 
गोरी नगरी बहुत सुन्दर थी । हर जगह पक्की सड़कें, उन पर कड़े-कर्कट 
का नाम नहीं । सड़क के दोनों ओर व्यवस्थित -और उज्ज्वल मकानों की 
चित्ताकर्षक पंक्तियां । गोरों का सारा मोहल्ला शांत और शोरगल 
सेमकत रहता था । हमारे भारतीय भाई जहां बसते थे वहां की सड़कें 
अच्छी नहीं थीं। कड़ा हर जगह नजर आता था । जहां-तहां आदमी 
थकते नजर आते थे। मकान अव्यवस्थित तो थे ही, गंदे भी दीखते थे। 
परन्तु एक बात मेंने और देखी । भारतीय मोहल्लों में रौनक थी, चहल- 
पहल थी । लोग आपस में खुलकर मिलते थे, बातें करते थे और अपनी 
दुकानदारी के काम में व्यस्त होते हुए भी अपने भाई-बिरादरों का परस्पर 
सम्मान करते थे । वातावरण में जीवन और उत्साह की झलक थी, जब कि 
उन श्वेत पथों पर से, जहां केवल गोरे लोगों के बसने की ही व्यवस्था 

री, गुजरते हुए मन में यह सवाल उठता था कि इन गोरों को इस तरह 

अकेलेपन में जाने क्या आनन्द आता होगा ! न इनके मोहल्लों में कहीं 
चहल-पहल है, न कहीं आदमियों की मिला-भेंटी नजर आती है, न कहीं 
उत्साह और उमंग की बहार दीख पड़ती है । 

दवेत वर्ण प्रजा और अब्वेत वर्ण प्रजा के बीच स्वभाव का, जीवन के 
आनन्द का जो भेद हैं उसका सही विश्लेषण में उस समय अपनी बाल- 
बुद्धि से नहीं कर पाया; परन्तु दोनों बस्तियों में घूमने से मेरे चित्त पर 
जो प्रभाव पड़ा वह स्थायी हो गया । , मुझे निश्चित रूप से याद हूँ 
कि गोरी बस्ती अपनी हिन्दुस्तानी बस्ती के मुकाबले में मझे उदास मालम॑ 
दी थी। वहां पर सना और स्वार्थपटु वातावरण अरुचिकर जान 
पड़ता था । 


: ६९ :; 
बा की बीमारी ओर बापू द्वारा अनन्य सेवा 


मेरित्सबगं जेल में अपने शरीर की समस्त मांस-मज्जा को दक्षिण अफ्रीकी 
“सरकार.के नाम बलि चढ़ाकर जब पृज्य.बा फीनिक्स लौटीं तो उन्हें रोग- 

दय्या पर पड़ जाना पड़ा | उनकी बीमारी लगातार गंभीर होती गई और 
फीनिक्स में सव्वत्र चिन्ता छा गई। वा की इस समय की जेल की दर्बलता 


के संबंध में बापूजी ने दक्षिण अफ्रीका के सत्याग्रह का इतिहास' में निम्न 
पंक्तियां लिखी हें 


“स्त्रियों की बहादुरी की क्या कहें । सबको नेटाल की राजधानी 
मरित्सबग्ग में रखा गया । यहां पर उनको काफी दख दिया गया। खराक 
में उनकी कुछ भी संभाल नहीं रखी गई । मजदूरी के लिए उनको धोबी का 
काम दिया गया । करीब अन्त तक बाहर से खराक देने की सख्त मनाही 
रही । एक बहन को निश्चित आहार लेने का ब्रत था। बड़ी मुसीबत से 
उसको वह खुराक देने का निदचय किया गया । परन्तु वह इतना खराब 
था कि मंह में नहीं दिया जा सकता था । जेतन' के तेल की अनिवार्य 
आवश्यकता थी। प्रथम तो वह मिला ही नहीं । फिर मिला तो पराना 
और कड़ आ । अपने खर्च से मंगाने की विनती की गई तो उत्तर दिया गया 
कि यह कोई होटल नहीं है । जो मिलेगा सो खाना होगा । यह बहन जब 
जेल से निकली तब केवल कंकाल बन गई थी, महाप्रयास से वह बची । 


पहले बताया जा चका हैँ कि फीनिक्स में कोई वेद्य-डाक्टर नहीं था; 
बाहर से कभी किसी को बुलाया नहीं जाता था । किन्तु एक दिन बा 
की अवस्था बहुत ही चिन्ताजनक हो गई । तब मगनकाका और देवदास- 
काका मध्य-रात्रि को फीनिक्स स्टेशन गए और उन्होंने डरबन को टेलीफोन 
करके डाक्टर से आने की विनती की । 


डाक्टर तुरन्त आये; परन्तु उन्होंने बाकी क्या चिकित्सा की, बा ने 
डाक्टरी दवा ली या नहीं और डाक्टरी उपाय से उनको क्‍या लाभ 
हुआ, इसकी जानकारी न मुझे तब हुई, न आज है । कुछ ऐसा याद है कि उन 
दिनों बापजी फीनिक्स में अनपस्थित थे और सत्याग्रह आन्दोलन के सम्बंध 
में बातचीत करने के लिए ट्रांसवाल गए हुए थे। आठ-दस दिन तक पृज्य बा की 
अन्तिम घड़ियां प्रतीत होती रहीं और फीनिक्स का वातावरण बहुत गंभीर 
रहा। फिर मृत्यु का खतरा कुछ कम हुआ, परन्तु बीमारी महीनों तक बहुत 
नाजक बनी रहीं। इस अवसर पर देश का, सत्याग्रह का, आश्रम का तथा 
सरकार के साथ समझौते की बातचीत का काम करते हुए भी बापूजी ने 
अहनिश बा की सेवा क्रिसी परिचारिका से भी बढ़कर की । 


भारत में आने के बाद, विशेषतः: नमक-सत्याग्रह के बाद, बापूजी 
के सेकड़ों हजारों चित्र लिये गए हैँ । पिछले दिनों में तो कैंमरावाले उनके 
पीछे-पीछे हर समय रहा करते थे । उन' सफल चित्रों में से बापूजी का एक 


३५४ जीवन-प्रभात . 


ऐसा चित्र भी प्रकाशित हुआ है, जिसमें बा बापूजी की चरण-सेवा कर 
रही हैं और बापूजी स्ट्ल पर बंठे किसी विचार में लीन हें । पास में ही 
सरदार श्री वललभभाई पटेल आते हुए दीख रहे हैं । जब यह चित्र 
बापजी ने देखा तब तो वह खिलखिलाकर हँस पड़े और चित्र लेनेवाले 
को उलहना देते हुए बोले, बा मेरी सेवा करती हें इसका तो प्रदर्शन 
तुमने चित्र के द्वारा कर दिया, परन्तु मेंने बा की सेवा की हैँ उसका प्रसंग 
तुमने कैमरे से नहीं पकड़ा ! ” 

बापूजी ने बा की सेवा करते समय बहुत ऊंची साधना को 
अपनाया था। 


मेरी माताजी अपना सारा समय बा की शघश्रषा में उनकी चारपाई 
के पास ही बिताती थीं और हरएक छोटा-मोटा काम करने का आग्रह 
रखती थीं । परन्तु जब बापूजी वहां मौजूद रहते थे तब वह उनकी एक 
नहीं चलने देते थे। उनके हाथ से काम ले लेते थे और कहते थे, “मे 
ही यह करने दो । बा को संतोष केसे दिया जाय, इसका पता मझे ज्यादा 
हैं। इस समय तो मेंने फ्रसत निकाल ली हँँ। जब में इस काम के लिए 
पहुँच न सकूं तब तुम करना। 


बापूजी दिनभर में अनेक बार थूकदानों और मलमूत्र के पात्र उठाकर 
बा के कमरे से बाहर आते थे और खेत में बाकायदा मेला आदि दबाकर 
तथा मल-पात्र को धोकर वापस बा के पास ले जाते थे। उस सफाई के काम 
में सहायता देने के लिए यदि मेरे पिताजी, मगनकाका, रावजीभाई या 
और कोई आगे बढ़ता तो बापजी उन्हें रोक देते थे और स्वयं ही वह काम 
प्रा करते। इसी प्रकार रसोईघर में भी बा के लिए पीने का पानी गरम 
करना हो या चल्हें का और कोई काम हो तो बापूजी अपने हाथों से ही करते । 
पानी में जरा-सा कड़ा दीख जाये, बरतनों पर कहीं कालोंच या 
चिकनाई का अंश हो या और कोई थोड़ी-सी भी गफलत हुईं हो तो 
बापजी दुबारा उसकी सफाई बड़ी सावधानी से स्वयं करते थे और ऐसे 
छोटे प्रमाद के कारणबा का जी जरा भी न दुखे, इसका पूरा खयारू 
रखते थे । 
बापजी सारा समय बा की चारपाई के पास खड़े रहते थे । कुर्सी 
या स्टल डालकर बढठे हों, उनके मुख पर थकावट' या उदासी दीख पड़ती 
हो, ऐसा प्रसंग मुझे याद नहीं । 
. बा की बीमारी इतनी गंभीर होने पर भी उनके लिए बापजी के 
उस मकान में अलग कमरा नहीं था। जिस बड़े खंड में हम सब लोग 

एक साथ बेठकर भोजन करते थे उसी कमरे के एक सिरे पर, उत्तर 
दिशा में, पर्दा डालकर आड़ कर ली गई थी। चारपाई या तख्त भी वहां पर 
नहीं था । पढ़ाई के समय बच्चों के बेठने के लिए जो दो-तीन बेंचें थीं उन्हें 
इकट्ठा रखकर तख्त बना लिया गया था और उसपर बा का बिस्तर था। 
जब हम लोग भोजन के लिए बेठते थे तब जरा भी बातचीत नहीं करते थे, 
ताकि बा के आराम में बाधा न हो । किसी के हाथ से यदि कभी बर्तन 
टकरा जाते तो उसपर चारों ओर से नाराजगी बरसती थी; क्‍योंकि वा 
५ जि इतनी बढ़ गई थी कि उनसे जरा-सी आवाज भी सहन नहीं 
थी। 


बालकों को बा के पास जाने से रोका जाता था; परल्तु में कभी- 
कभी देवदासकाका के साथ पर्दे के उस तरफ चला जाता था । देवदास- 
काका बा के सिरहाने जरा देर रुककर बहुत चितित और दुखी होकर 
लोटते थे । 

बा की जीवन-नेया इस प्रकार जब जीवन और मरण के बीच 
डोलती रही और बापूजी बा की सेवा में जुटे रहे, उन्हीं महीनों में बापूजी 
को राजनेतिक काम में भी बहुत समय देना पड़ा, क्योंकि दक्षिण अफ्रीका 
के सत्याग्रह का संग्राम अब गांधी-स्मट्स समझौते का रूप ले रहा था। 


बा की यह प्रथम बीमारी नहीं थी। सन्‌ १९०८ के अन्तिम चरण में 
जबकि सत्याग्रह-संघर्ष का ट्रांसवाल में आरम्भ ही हुआ था और बापूजी 
दो महीने की जेल की सजा काट रहे थे, उन्होंने जेल से बा को पत्र 
लिखाथा : 
९ नवम्बर, १९०८ 
“तेरी तबियत के बारे में श्री वेस्ट ने आज तार भेजा है। मेरा 
हृदय चूर-चूर हो रहा है । परन्तु तेरी चाकरी करने के लिए आ सक्‌ ऐसी 
स्थिति नहीं है । सत्याग्रह की लड़ाई में मेने सब-कुछ अपित कर दिया है । 
में वहां आ ही नहीं सकता । जुर्माना भर दूं, तभी आ सकता हूं। जुर्माना 
तो हरगिज नहीं दिया जा सकता । तू साहस बनाए रखना । कायदे से 
खाना खाओगी तो ठीक हो जाओगी । फिर भी मेरे नसीब से तू जायगी ही, 
ऐसा होगा तो में तुझकों इतना ही लिखता हूं कि तू वियोग में, पर मेरे 
जीतें-जी, चल बसेगी तो बुरी बात न होगी। मेरा स्नेह तुझ पर इतना है 
किमरने पर भी तू मेरे मन में जीवित ही रहेंगी । यह में तुझको निशचय- 
पूवंक कहता हूं कि अगर तेरा जाना ही होगा तो तेरे पीछे में दूसरी स्त्री 
करनेवाला नहीं हूं । यह मेंने तुझे दो-एक बार कहा भी है। तू ईश्वर पर 

आस्था रखकर प्राण छोड़ना | तू मरेगी तो वह भी सत्याग्रह के अनुकूल 
है । मेरी लड़ाई केवल राजकीय नहीं हैे। यह लड़ाई धार्मिक है, अर्थात्‌ 
अति स्वच्छ है । इसमें मर जाय॑ तो भी क्‍या और जीवित रहें तो भी' 
क्या ? त्‌ भी ऐसा ही जानकर अपने मन में जरा भी बुरा नहीं मानेगी 
ऐसी मझे उम्मीद है । तझसे यह मेरी मांग हें। 


ईश्वर-कृपा से सन्‌ १९०८ में बा रोगमक्त हो गईं । 


बाप के लिए बा भी कितनी व्यथित थीं, इसका पता नीचे की बात 
से चलता है 


सन्‌ १९०८ में बाप की प्रथम बार की गिरफ्तारी का समाचार 
जब फीनिक्स पहुंचा तब बापू की सबसे बड़ी पृत्रवधू--श्री हरिलारू 
गांधी की पत्नी--के सीमंतोन्नयन-संस्कार का घरेल उत्सव मनाया जा 
रहा था । पुरुष-वर्ग का भोजन हो चुका था और महिलाओं की पंक्ति 
बंठ रही थी। उसी समय बापजी के पकड़े जाने का तार आया । 
भोजन के लिए दधपाक विशेष रूप से बना था, जो बा को अत्यन्त 
प्रिय था । भोजन चलता रहा परन्तु बा का जी उचट गया। भोजन 
समाप्त होने तक एक अंगली भी उन्होंने उसमें नहीं लगाई । और 
उसी समय मन-ही-मन संकल्प करके दूध का सर्वथा त्याग कर दिया। 
चाय भी बिना दध के ही लेने लगीं । बापजी के रिहा होने तक उन्होंने 
यह ब्रत निभाया । जब स्वास्थ्य के लिए उनसे दूध लेने का आग्रह किया 
गया तो उन्होंने कहा कि जेल जाने वाले को घी-दध नहीं मिलता तो में 
कैसे के सकती हूं ? 


“यही नहीं, बानें और आहार भी छोड़ दिया। दिनों तक केवल 
मक्का के नमकीन दलिये पर ही निर्वाह किया । बहुत कह-सुन कर 
थोड़ी डबलरोटी लेने पर उनको राजी किया जा सका, पर वह भी 
उन्होंने रूती ही ली । फलत: उनका स्वास्थ्य एकदम गिर गया। जब बापू 
घर आये तब उन्होंने बा के इन नियमों को छड़वाया ।” 


यह हुई बा की सन्‌ १९०८ की बीमारी की बात । उस बीमारी 
के मुकाबले सन्‌ १९१४ की बीमारी कहीं अधिक कठिन और भयावह 
थी । मेरी माताजी के एक पत्र से उनकी इस बीमारी का कारण और 
पूरा स्वरूप समझ में आ जायगा । 

सेवाग्राम, ता. १७--१२-४७ 
“चि., प्रभ 


तुम्हारे पत्र का उत्तर तम्हारे पिताजी ने कल दिया हैँ, पर 
उसे देखा नहीं; इसलिए अपने विचार इस पत्र में लिख रही हूं । 


पहले तो कानून (दक्षिण अफ्रीका में हिन्द-मस्लिम विवाह को 
गेर-कानूनी घोषित करने वाले) का जिक्र होता रहा और उसके कारण 
बारबार यह चर्चा की जाने छंगी कि यदि साहस हो तो बहनों को भी 
जेल जाना चाहिए। इसी प्रकार की चर्चा प्‌. वाप ने जोहान्सबर्ग से 
लौटकर पहलेप॒० बा से और बाद में हम लोगों से की, ऐसा मझे स्मरण है । 
प्‌० बा को जेल भेजने के लिए प० बाप का विचार शिथिल था, क्योंकि 
उस समय बा का स्वास्थ्य बिल्कुल कमजोर था । उनको अत्यातंव का रोग 
था, इसलिए उनका शरीर क्षीण हो गया था । दूसरा कारण यह था कि पू० 
बापू के सात दिन के प्रथम उपवास के समय पू० बा ने भी साढ़े चार महीने 
के लिए दिन में एक ही बार भोजन का व्रत कर रखा था । सार यह कि 
पू० बा के स्वास्थ्य और उनके आहार के नियम आदि को देखते हुए उनको 
जेल भेजने का दस्साहस बापूजी कंसे कर सकते थे ? इसलिए दलील दे दे 
कर प०बाप ने बा को जेल जाने के लिए तेयार किया था, यह मेरी जानकारी 
से बाहर की बात है। मुझे जहां तक पता हे बा स्वयं ही अपनी इच्छा से जेल 
जाने के लिए तैयार हुईं थीं। जब बापूजी ने उनसे अपने शरीर की निर्बेलता 
का विचार करने को कहा तब बा ने तीव्र होकर जवाब दिया था कि ये 
सब बहुएँ जा सकंगी और में न जा सकूंगी ? काशी (लेखक की माता) तो 
मुझसे कमजोर हैँ। जब वह जेल के कष्ट बर्दाइत करेगी तो में क्‍यों न 
करूंगी ? बा के इस प्रकार आग्रह करने पर बापू उनको जेल भेजने के लिए 
सहमत हुए 

“जेल जाने से पहले अनेक बार जेल के सम्बन्ध में चर्चाएं होती ही 

रही थीं, इसलिए निश्चय से बताना कि बा-बापू के बीच यही बात हुई 
कठिन हूँ । पर तथ्य की बात यह है कि पृ० बा के स्वास्थ्य के कारण ही पू ० 
बापू को उन्हें लड़ाई के लिए तैयार करते की हिम्मत नहीं हो रही थी। जब 
बा ने लड़ाई में जाने का निश्चय कर ही लिया तब पू० बापूजी ने उनको 
जेल के कष्टों को उठाने के लिए तैयार किया | एक बार बा ने पूछा कि 
जेल में अगर खाने के लिए फल न मिलें तो ? पू० बापू ने कहा कि फलाहार 
न दिया जाय तबतक अनशन करना, किन्तु फलाहार के ब्रत का आग्रह 
मत छोड़ना । ऐसा करने में यदि भ॒त्य हो जाय तो भरे ! और. सचमृच वा 

को जेल में तीन-चार उपवास करने भी पड़े थे। इसके बाद मरित्सबर्ग की 
जेल में जो फलाहार बा को दिया गया वह बहुत कम मात्रा में और असंतोष- 
प्रद था। इसका परिणाम यह हुआ कि तीन महीने का कारावास कर जब 
पू० बा जेल से निकलीं तब सख्त बीमार पड़ गईं और पृ० बापूजी ने भी तब 
उनकी आइचरयंजनक सेवा की । यह बात तो इनको याद होगी ही । 
शुभेच्छुक मां के आशीर्वाद । 
मेरे पिताजी ने उसी पत्र में लिखा था : 
“बा का लिखा हुआ ठीक जान पढ़ता हैं । 
पिता के आशीर्वाद ।” 
मेरी माताजी ने ऊपर वाले पत्र में जो लिखा है उसके अतिरिक्त 
मरित्सबर्ग जेल के अनुभव सुनाते हुए उन्होंने मुझे बताया : 

“जब हम लोग मेरित्सबर्ग जेल में थे और बापू को एक वर्ष की कैद 
की सजा होने की खबर आई तब बा को बहुत घबराहट होने लूगी । उनकी 
आंखों से आंसू बह चले । रोके रुके ही नहीं। उनके मन में भय बेठ गया 
कि इतनी हरम्बी सजा से बापू फिर लौट भी पायंगे या नहीं ? बापूजी उनसे 
पहले रिहा हो गए, इस बात का पता तो उन्हें तब चला जब जेल से बाहर 
आने पर उन्होंने बापू को फाटक पर देखा । 

“एक तो बा का आधा उपवास रहता था, ऊपर से बापू की भारी 

चिन्ता । इस कारण वह सूखने लगीं। नतीजा यह हुआ कि उनका शरीर 
हड्डी का ढांचा मात्र रह गया । 


“अपनी ऐसी विपदा में भी बा हम लोगों को नित्य ढाढ़स दिलाती 
रहती थीं। जेल का खाना हमारे लिए एक बड़ी आफत-सा था। परन्तु 
जब हंम भोजन कर चुकती थीं तो वह हमें सन्‍्तोष के शब्द सुनाती थीं कि 
चलो, संकट के दिलों में से एक दिन कम हुआ ! हम लोगों को जेल के कपड़े 
सीने का काम मिला था। हमारे काम में भी वह हाथ बटाती थीं और 
बाकायदा जेल का काम पूरा करवाती थीं । फूरसत के समय में सबको 
भजन-कीतेंन में लगाये रखती थीं ।” 

विद्वान न होने पर भी बा की महत्ता बापूजी के समान ही थी। बा 
की आत्मा उतनी ही ऊंची थी। उन दोनों के बीच की आपस की श्रद्धा, 
परस्परसेवा करने की उमंग और एक-दूसरे के लिए त्याग करने की अगाध 
निष्ठा अद्भुत थी । 


बा और बापू के बीच इतनी घमिष्टता होने पर भी देशसवा 


बा को बोमारी और बाप द्वारा अनन्य सेवा श्५र 


का काम आने पर बापूजी कंसी दृढ़ता से अपने कत्तंव्य और घर्म का 
पालने करते थे इसका एक रोमांचकारी प्रसंग श्री रावजीमाई पटेल ने 
अपनी पुस्तक गांधीजीनी साधना में दिया है। ट्रांसवाल की राजधानी प्रिटो- 
रिया में सरकार के साथ सत्याग्रह-संग्राम को समाप्त करने के संघर्ष में 
प्राथमिक समझौता हो रहा था । दोनों ओर से मौखिक बातचीत में अपनी 
शर्ते बताई गई थीं। कच्चा मसविदा भी बन गया। सिर्फ बाकायदा पत्र का 
आदान-प्रदान बाकी रह गया था। इस बीच फीनिक्स से तार पहुंचा--- 
“कस्त्रबा बहुत बीमार हैं और उनकी हालत बड़ी खतरनाक हो गई है । 
आप तुरन्त आवें ।” बापूजी ने यह तार मि० एंड्रयूज को बताया | एंड्रयूज 
साहब ने पढ़ते ही कहा,“हमें इसी समय यहां से फीनिक्स चल देना चाहिए 

बापू ने उत्तर दिया, “यह कंसे हो सकता है ? जहां कौम के लिए 
समझौते की बात चल रही हैँ और चौबीस घंटे के भीतर पत्रों का आदान- 
प्रदान हो जाने की उम्मीद हैँ, वहां किसी भी कारणवश मुझे यहां से चले 
जाने का और सारी हिन्दी कौम के लिए होने वाले समझौते को खटाई में 
डाल देने का खतरा उठाने का क्‍या अधिकार हैँ ? में अपना कत्तेव्य छोड़ 
कर यदि एक दिन पहले पहुंच जाऊंगा तो वह बच जायगी, इसका भी क्‍या 
भरोसा ? जिस काम को हाथ में लिया हे उसे पूरी तौर से निपटाकर ही 
यहां से हटा जाय, इसके सिवा और कुछ हो ही नहीं सकता ? 


बापूजी के इस निश्चय को देखकर मि० एंड्रयूज बड़ी चिंता में पड़ गए 
और उन्होंने टेलीफोन पर जनरल स्मट्स से फीनिक्स से आये हुए तार 
का जिक्र किया। जनरल ने कहा, मि० गांधी अवश्य जा सकते हूँ । हमारा 
संमझौता अब निश्चित है। 


मि० एंड्रयूज ने बापू का संकल्प बताते हुए उनसे कहा,“शाम तो होने 
पर है, फिर भी में गांधीजी का पत्र आपके पास ले आऊं और आप अपना 
पत्र तेयार करके तुरन्त मुझे दें दें तो अच्छा । 


कार्यभार में अत्यधिक व्यस्त होने पर भी जनरल स्मट्स ने इसे स्वीकार 
कर लिया और तुरन्त सरकार की ओर से पत्र लिख दिया। रात को ट्रेन 
से एंड्रयूज साहब बापू को साथ लेकर फीनिक्स के लिए चल पड़े | 

बापूजी फीनिक्स पहुंचे तब कस्तूरबा की अन्तिम घड़ियां मालूम हो 
रही थीं । डाक्टर का सहारा लेने की बात बापूजी ने त्याग दी। अपने 
ढंग से ही चिकित्सा आरम्भ कर दी और बा खतरे से पार हो गई । 


स्मट्स-गांधी समझौते के बाद पार्लामेंट की बेठक के समय बापू को 
कृपटाउन जाना पड़ा था। तबतेक बा की बीमारी चल रही थी, इसलिए 

बापू उन्हें अपने साथ ही लिवा ले गए। वहां पर बा की स्थिति फिर नाजक 
हो गई। बा के साथ ही केपटाउन जानते के लिए देवदासंकाका भी व्याकुरू 
थे, परन्तु बापू ने उनको फीनिक्स में ही रखा और आश्रम के कार्यत्रम में 
ढील न करने का आग्रह किया; बापू केपटाउन से पत्रों द्वारा उनको साहस 
दिलाते रहे । उनमें से एक पत्र निम्न प्रकार हूँ 


. फागण सुद ९,१९७०, ई० स० १९१४ 
चि० देवदास, 


तुम अपने अक्षर सुधारना। बा का स्वास्थ्य तो बहुत बिगड़ गया 
है । वह और में भी मानता हूं कि डाक्टरी दवाई का बहुत अनिष्ट असर 
हुआ है । उसने ही इच्छा की थी कि डाक्टरी दवाई की जाय । दो या 
तीन गिलूसिया पीने के बाद बीमारी सख्त हो गई । अब कुछ खाया 
नहीं जा सकता। अन्त में मौत आ जाय तो भी हम सबने तो मौत से न डरने 
का निश्चय किया है। इसलिए चिन्ता करने की कोई बात नहीं है । शरीर 
तो गिरने वाला है ही और फिर अपने गिरने के दिन ही वह गिरता है । 
और उसी के अनुसार हमें उपाय सूझते हैँ । फिर आत्मा तो अमर हैं। अब 
शरीर की ऐसी स्थिति जानकर हमें साधता और उदासीनता को अपनाना 
चाहिए। साधता का मतलब स्थल वेराग्य अथवा जगत में भठकने के 
लिए निकल पड़ना, यह नहीं हैं । यहां उसका शुद्ध अर्थ अपने चारित्र्य 
के संबंध में हैं। उदासीनता का मतलब रंज-शोक नहीं, किन्तु विषयों के 
प्रति अरूचि और संसार के बारे में निर्मोहीपन है । बा की बीमारी में तुम 
सब यह सीखो, वही उनके प्रति तुम्हारा सच्चा भक्तिभाव माना जायगा। 


“बापू के आशीर्वाद । 
*+ ७3० $५ 
“प्रतिज्ञा नहीं टूट सकती” 


चौमासे में कभी पानी का, कभी खाली बादलों का, कभी तेज धूप 
का और कभी धप और पानी दोनों का एकसाथ जोर बढ़ता है, कभी घटता 
है उस अवधि में ऋतु का निश्चित रूप कोई बता ही नहीं सकता। बापूजी 
और फीनिक्सवासियों के छठ आते के बाद सत्याग्रह-आंदोरून की भी यही 
हालत कई सप्ताह तक या यों कहिये, तीन-चार महीने तक, चलती रही । 
युद्धविराम होने से पहले बहुत दिन असमंजस में बीते । 

बापूजी, श्री पोलक और श्री केलनवेक की रिहाई के बाद सरकार 
न और किसी को मियाद से पहले रिहा नहीं किया। स्मट्ससाहब ने अपने 
कमीशन में बापूजी की मांग के अनुसार अपनी ही पार्लामेंट के सदस्य 
मि० श्राइनर को भी शामिल करने से इन्कार कर दिया। इस कारण से 
सत्याग्रहियों के दिल में यही बात जोर पकड़ रही थी कि अभी दक्षिण 
अफ्रीका की सरकार और गोरों के हृदय में परिवर्तत नहीं हुआ है और 
निश्चय ही सत्याग्रह की छड़ाई और भी जोरों से रूड़नी पड़ेगी । 

इस बीच खबर फेल गई कि गोखलेजी महाराज ने नए साल के दिन 
डरबन से होने वाला विराट कृच स्थगित करके कमीशन का काम पूरा 
होने तक उसे भली भांति सहयोग देने का सन्देश बापूजी के पास भेजा है । 

दो-तीन दिन बाद ही यह खबर आई कि उस समय के हिन्दुस्तान के 
वाइसराय छलाडे हार्डिज ने अपने प्रतिनिधि के रूप में मध्यप्रदेश के गवर्नर 
श्री बेंजामिन को भारत से अफ्रीका भेजा हे और वह ऐसी युद्ध-तौका में जा 
रहे हें जो नौ दिन में ही बम्बई से डरबन पहुंच जायगी । 

एक और भी बात सुनने में आई कि हिन्दुस्तान के बड़े-वड़े लोग 
बापूजी पर नाराज हो रहे हें और तार-पर-तार दे रहे हें कि अब 
सत्याग्रह छोड़कर लार्ड हाडिज की भलमनसाहत पर भरोसा किया जाय 
और कमीशन का बहिष्कार करके अपने हाथ अपने परों कुल्हाड़ी न 
मारी जाय, अन्यथा ऐसी नौबत आयगी कि हिन्दुस्तान के वाइसराय की 
सहायता मिलनी बन्द हो जायगी और हिन्दुस्तान से पेसे की मदद भेजने 
वालों को भी अपना हाथ रोक देना पड़ेगा। परन्तु बापूजी ने कुछ ऐसा 
मंत्र पढ़ा रखा था कि इन चेतावनियों का असर सत्याग्रहियों पर उलटा 
ही पड़ा। उनकी नसों में खून और भी जोरों से दौड़ने गा और उनका 
संकल्प मजबूत हो गया। फीनिक्स के जेलयात्री विद्यार्थी आपस में तरह- 
तरह की चर्चा करते रहे । 

गोखलेजी का तार इस प्रकार था : “कमीशन को स्वीकार न करके 
नए वर्ष के दिन से दूसरा कूच आरम्भ करने के समाचार से मुझे भारी 
दुख हुआ है। तुम्हारे इस निश्चय से मेरी और वाइसराय लाड्ड हाडिज की 
परिस्थिति बहुत ही विकट हो गई है । यूनियत सरकार तुम्हारे प्रश्नों का 
निबटारा करेगी ही, ऐसा पूरा विश्वास रखकर कमीशन को स्वीकार करो । 
उसके लिए आवश्यक गवाहियाँ दो और कृच बन्द रखो ।” 


गोखलेजी के इस तार से दक्षिण अफ्रीका के भारतीय असमंजस में 
पड़ गए। सत्याग्रह में बापूजी को योग देनेवाले बड़े-बड़े नागरिकों और 


३६२ जीवन-प्रभात 


समझदार पुरुषों ने बापूजी से कहा भी कि गोखलेजी के दिल को दूखाना 
ठीक नहीं है । जब पूरा विश्वास दिलाया जा रहा है कि कमीशन हमारे 
अनुकूल सिफारिश करेगा, बड़ों का कहना क्‍यों न मान लिया जाय ? 


परन्तु बापूजी ने जरा भी विचलित हुए बिता अपने संगी-साथियों को 
उतर दिया, यदि सम्राट महोदय खुद आकर भी भरोसा दिलायें कि इस 
कमीशन को स्वीकार करने पर तुमको में हिन्दुस्तान का स्वराज्य दे दूंगा 
तो भी में कहूंगा कि ऐसा निर्वीयं और अपमानजनक स्वराज्य मुझे नहीं 
चाहिए। भारत को अपमानित करके और अपना सिर नीचा कर जिस 
स्व॒राज्य को में प्राप्त करूंगा वह कैसा होगा ? और वह कितने दिन टिकेगा ? 
"भारत का स्वाभिमान प्रथम बात है। फिर स्वराज्य अपने-आप स्व-मान के 
पीछे-पीछे रेंगता हुआ चला आयगा ।” 


अपने साथियों को अपना दृढ़ संकल्प सुनाकर बापूजी ने गोखलेजी 
को निम्न तार भेजा : 


“आपका दुख समझ सकता हूं | चाहे कितना भी छोड़ना पड़े, 
छोड़कर भी आपकी सलाह का सम्मान करने की मेरी इच्छा रहेगी ही । 
लार्ड हांडिज ने जो सहायता दी है वह अमूल्य है। उनकी सहायता अन्त 
तक मिलती रहे, यह में भी चाहता हूं । परन्तु हमारी परिस्थिति को आप 
समझे यह मेरी आपसे बिनती है । इसमें हजारों मनष्यों की प्रतिज्ञा का प्रदन 
समाया हुआ है। प्रतिज्ञा विशुद्ध है। इस सारी लड़ाई की रचना प्रतिज्ञा 
के ऊपर निर्मित हुई है। यदि प्रतिज्ञा का बंधन न होता तो हम लोगों में से 
-कइयों का आज पतन हो गया होता | हजारों व्यक्तियों की प्रतिज्ञा पर 
यदि पानी फेर दिया जायगा तो फिर नीति-बंधन जेसी कोई बात रहेगी ही 
नहीं । प्रतिज्ञा करते समय लोगों ने पूर्ण विचार किया था । उसमें कुछ 
भी अनीति तो है ही नहीं। बहिष्कार की प्रतिज्ञा छेनें का कौम को 
अधिकार हैं ही । ऐसी प्रतिज्ञा किसी भी व्यक्ति के निमित्त नहीं टटनी 
चाहिए और चाहे कितना ही खतरा उठाना पड़े तो भी उसका पारून 
करना ही चाहिए, यह सलाह आप भी दें, ऐसा में चाहता हूं । यह तार लाडें 
हाडिज को बताइयेगा । आपकी स्थिति विकट न हो, यह मेरी इच्छा है । 
हम लोग ईश्वर को साक्षी रखकर, उसकी सहायता पर निर्भर रहकर 
'लड़ाई शुरू कर रहे हें । हम बजगों की सहायता चाहते हैं और उसकी 
याचना. करते हें । उसके मिलने पर हमें आनन्द होता हे । परन्तु यह सहायता 
मिलेया न मिले, प्रतिज्ञा का बन्चन टटना नहीं चाहिए । मेरा यह नम्र 
अभिप्राय है। इसके पालन में में आपका सहारा और आशीर्वाद चाहता हूं । 


“प्रतिज्ञा नहीं टूट सकती” ३६३े 


इस प्रकार भारत के स्वाभिमान को बनाये रखने और प्रतिज्ञा के पालन 
के लिए बापूजी अपनी बात पर डटे रहे | गोखलेजी और वाइसराय अप्रसन्न 
भी हुए, फिर भी उन दोनों से सहायता मिलती ही रही । उधर स्मट्स- 
साहब भी बापूजी की आन को भांप गए और कड़ककर बोलने के बदले 
विनय से बोलने लगे। फिर क्‍या था ? जैसे ही बापूजी ने स्मट्स साहब 
आदि के हृदय में थोड़ा-सा परिवर्तन देखा, वह समान भूमिका पर युद्ध- 
विराम के लिए तत्पर हो गए । 


गोखलेजी के आदेश पर बापूजी ने जिस कूच को स्थगित करना 


स्वीकार नहीं किया, उसे बाद में मनुष्यता और नीति की दृष्टि से स्थगित 
कर दिया। 


बात यह हुई कि जिन रेलवे के हड़तालियों ने उस समय देश भर में 
अपना ऊधम बेहद बढ़ा दिया था उन्होंने बार-बार बापूजी के पास संदेद 
भेजा कि दक्षिण अफ्रीका की सरकार को अब पूरी तरह मात देने का सुयोग 
आप न चूकें। हम लोगों की हड़ताल चल रही है, इसी समय आप भी 
अपनी योजना के अनुसार डरबन से बड़ी-से-बड़ी कूच शुरू कर दीजिये । 
आप लोगों का और हमारा सहयोग हो जायगा तो सरकार को तुरन्त 
झुकना पड़ेगा । 

उक्त सन्देश रेलवे की हड़ताल के मजदूरों की ओर से किसने भेजा, 
किन शब्दों में भेजा, इसका मुझे पता नहीं है । परन्तु यह ठीक याद है कि 
इस प्रकार की बातें जोरों से चल रही थीं और सरकार के विरुद्ध 
भारतीय तथा गोरे हड़तालियों का इकट्ठा बल लगाने की मांग बढ़ 
रही थी। इस मांग को सुनकर हम लोग, जो नवयुवक और वालक थे, अधीर 
हो उठे कि बापूजी ऐसा सुन्दर अवसर हाथ से क्‍यों जाने देते हैं । रेलवे 
हड़तालियों के साथ मिलने से हमारा जोर बहुत बढ़ जायगा | 

परन्तु अकस्मात एक दिन फीनिक्स में खबर आई कि बापूजी नें 
नए साल के दिन डरबन से कूच शुरू करने का संकल्प मुल्तवी कर दिया हैं 
और अब पहली तारीख के बदले जनवरी की दसवीं तारीख को सत्याग्रह- 
संग्राम दुबारा छेड़ा जायगा । कारण यह है कि बापूजी रेलवे हड़तालियों 
की अनुचित प्रवृत्ति को बल प्रदान करना' ठीक नहीं समझते थे। उन्होंने 
स्मट्ससाहब से कहलवा दिया कि आप जब संकट में घिरे हुए हें तब हम 
आपकी दिक्कत को बढ़ाना नहीं चाहते । आपको रेलवे हड़तालवालों 
से समाधान करने के लिए सहुलियत रहे, इसलिए हम दस दिन बाद अपनी 
पैदल यात्रा आरम्भ करेंगे । 


दे६४ड जीवन-प्रभात 


बाएूजी के मन में सत्याग्रह के मूलतत्व की यह बात थी कि उसपर 
हिसा की छाया भूलकर भी न पड़ने दी जाय। रेलवे की हड़ताल के कारण 
जब चारों ओर घोर हिसा फंल रही थी तब सत्याग्रह-आंदोलन पर जोर देना 
हिंसा को बढ़ावा देने के बराबर होता । बापूजी के आदरों से वह बिल्कुल 
उलटी बात थी। उनका आदर्श विरोधी को दबाने का नहीं, उसके सद्दिचार 
की जगाने और उसका हृदय-परिवत्तेन करने का था । इसीलिए उन्होंने 
स्मट्स जेसे घोर विरोधी को भी उसके निजी संकट में सहारा देकर उसको 
तंग न करने का धर्म अपनाया। आगे चलकर बापूजी की इस नीति 
ने दक्षिण अफ्रीका के गोरे लोगों का और स्मद्स सरकार का दिछ जीत लेने 
में बड़ा भारी काम किया | 

दस दिन' के लिए स्थग्रित किया गया यह कूच पन्द्रह दिन के लिए 
दुबारा स्थगित कर दिया गया । इसका कारण भी दक्षिण अफ्रीका की 
पार्लमेंट की एक भद्र महिला बनीं । 

उस महिला का नाम था कुमारी हाब हाउस । उसने दक्षिण अफ्रीका 
में अंग्रेज-बोर युद्ध के समय युद्ध-पीड़ित बच्चों तथा बहनों की स्तुत्य 
सेवा की थी। उसकी सेवापरायणता की ख्याति बहुत थी। यद्यपि बापूजी 
उस महिला से परिचित नहीं थे फिर भी ज़ब उसका तार मिला कि कृपा 
करके मेरी जैसी एक महिला की विनती पर आप अपनी पैदल-यात्रा 
पन्द्रह दिन के लिए स्थगित कर दीजिए,” तब बापूजी ने उस विनती को 
स्वीकार किया और अपनी भद्गता का परिचय देकर साबित कर दिया कि 
सत्याग्रह केवल हठ ही नहीं होता । उसमें पग-पग पर विवेक-बुद्धि से काम 
लेना पड़ता है । । 


: ७१ 
नये | # 
दो नये मित्र 
दक्षिण अफ्रीका में भारतीयों की कसौटी जसे-जैसे अधिक उग्र होती 
गई, वेसे-वेसे भारत में बड़े-बड़े नेताओं की और जनता की चिन्ता भी बढ़ती 
गई | गोखलेजी, श्री फीरोजशाह मेहता, श्री नटराजन, महात्मा मुन्शी 
रामजी (स्वामी श्रद्धांनन्द) और गुरुदेव रवीन्द्रनाथ ठाकुर जैसे कई 


गण्यमान्य महापुरुषों ने दक्षिण अफ्रीका के इस अपूर्व सत्याग्रह में भरसक 
सहायता पहुंचाने के लिए अहनिश प्रयत्न किया | अनेक नगरों में समाएं 


दो नये सित्र ३६५ 


हुईं, चन्दे किये गए। विद्यार्थियों के अनेक संघों ने श्रमयज्ञ करके और खाना 
छोड़कर बापूजी के सत्याग्रह के लिए पैसे भेजे । 


जगह-जगह होने वाली इन सभाओं में एक सभा लाहौर में भी हुई। 
उसमें एक ऐसा सहृदय अंग्रेज उजाले में आया, जिसने अपनी कमाई की 
सारी बचत दक्षिण अफ्रीका के सत्याग्रहियों को अन्न आदि पहुंचाने के लिए 
दे डाली । मनुष्य को परखने वाले और चतुर राजपुरुष गोखलेजी ने इस 
विश्ञालह्ृदय अंग्रेज को ध्यान में रख लिया और जब बापूजी के साथियों 
में पोलक, कलनबक और वेस्ट जैसे शक्तिशाली गोरों की भी गिरफ्तारी 
करने में दक्षिण अफ्रीका की सरकार ने संकोच नहीं किया तब वहां के गोरे 
लोगों को जगाने के लिए तथा बापूजी का काम संभालने के लिए गोखलेजी 
ने उस अंग्रेज युवक को दक्षिण अफ्रीका भेजा । चलते समय उस अंग्रेज ने 
अपने एक दूसरे अंग्रेज मित्र श्री पियर्सेन को भी अपना सहयात्री बना लिया। 


उस समय कदाचित गोखलेजी को भी कल्पना न होगी कि यह अंग्रेज 
युवक संसार भर के पीड़ित भारतवासियों के लिए अपना सारा जीवन ही 
प्रदान कर देगा और भविष्य में दीनबन्धु' के नाम से याद किया जायगा। 
जिन दिनों में अंग्रेज को देखते ही भारत के अधिकतर लोगों के दिल में 
बेहद डर पैदा होता था अथवा उनके हृदय में वेर की आग जोरों से 
धधक उठती थी तब एंड्रयूजसाहब के प्रति असंख्य भारतीयों का हृदय आदर 
और भक्ति से झुक जाता था । 


बम्बई से एंड्रयूजसाहब जब चले थे तबतक के ही दक्षिण अफ्रीका के 
सत्याग्रह के समाचार उन्हें मालम थे। समुद्र-यात्रा में बीस-बाईस दिन 
जो बीत गए, उस अवधि में सत्याग्रह-आंदोलन ने कैसी करवट बदली इस 
बात का उन्हें जरा भी अनुभव नहीं था । डरबन में जब एंड्रयूजसाहब जहाज से 
उतरे, उन्होंने स्वागत करने वाली मंडली में लंगी-कुर्ता पहने, हाथ में 
पतली लकड़ी पकड़े, मुड़े हुए सिर वाले एक व्यक्ति को देखा; परन्तु उसे 
कोई मामूली हिन्दू वरागी समझा । उन्होंने सारी मंडली में अपने पूर्व 
परिचित पोलक को देखा और बोले, अच्छा, आप यहां मिलेंग, ऐसी मुझे 
आशा ही नहीं थी | बड़ा अच्छा हुआ जो आप रिहा हो गए । अब बताइये 
गांध्रीजी किस जेल में हें ? में उनसे कैसे मिल पाऊंगा ?” यह सुनकर 
उपस्थित लोगों के मुख पर स्मित छा गई श्री पोलक ने जब बताया कि 
लंगीवाले ही गांधीजी हैं, तब एंड्रयूजसाहब गदगद्‌ हो गए और उन्होंने 
झुककर गांधीजी को प्रणाम किया । पियसन साहब ने भी एंड्रयूजसाहब की 
' तरह ही बापूजी के चरणों पर सिर झुकाया और दोनों उसी क्षण से बापूजी 

के अनुयायी के समान बन गए । 

दक्षिण अफ्रीका में कोई गोरा व्यक्ति काले कुली कहे जानेवाले 
भारतीय को इस प्रकार प्रणाम करे, यह वहां के गोरों के लिए बड़ी 
भयंकर बात थी । इसलिए एंड्रयजसाहब के ऐसे बर्ताव पर गोरे अखबार 
बिगड़ गए। संपादकीय स्तंभों में एंड्यजसाहब और श्री पियसेंत की 
कड़ी आलोचना की गई कि एक भारतवासी के पेरों पर इतना 
अधिक झक कर प्रणाम करके उन्होंने सारी गोरी जाति की प्रतिष्ठा 
पर बरी तरह कुठाराघात किया है और इस बात का उन्हें प्रायश्चित्त 
करना चाहिए । परन्तु एंड्रयूजसाहब ने अपनी विद्वत्तापूर्ण मीमांसा और 
सरकारी भाषा द्वारा गोरों को मानवता का पाठ पढ़ाया और बापूजी जैसे 
महान व्यक्ति के सामने हाथ जोड़कर प्रणाम करने की विधि का समर्थन 
किया । 

एंड्रयजसाहब जब फीनिक्स पधारें तब फीनिक्स. के सब लोग उनके 
स्वागत के लिए स्टेशन पहुंचे | रेल से उतरते ही दोनों साहबों ने बड़े लोगों 
को हाथ जोड़-जोड़कर प्रणाम किया और हम जंसे छोटे विद्यार्थियों 
के सिर पर हाथ रख कर आशीर्वाद दिया। हम लोग तो तबतक यही 
जानते थे कि जब कोई गोरा मिले तब हाथ मिलाना चाहिए, किन्तु उन्होंने 
तो आते ही हमारी तरह अभिवादन किया, यह देखकर हमें ऐसा मालम 
हुआ कि ये अजनबी अतिथि नहीं हैं, अपने घर के ही लोग हैं । उनसे सट कर 
चलने में, उनका हाथ पकड़ने में हमें कोई संकोच न रहा और स्टेशन से 
आश्रम पहुंचने तक हम उन दोनों से बहुत ही घुल-मिल गए। संध्या के समय 
प्रार्थना हो जाने के बाद जब हम लोग बड़ी मेज के चारों ओर बैठे तो मेज 
के केन्द्र में बे ठकर एंड्यूजसाहब ने कहा 

मे गरुदेव के पास से आ रहा हूं। उनके शांतिनिकेतन की बातें जितनी 
बताऊं, कम ही होंगी। किन्तु इस समय तो में गुरुदेव का सन्देश ही 
सुनाऊंगा । 

यह कहकर एंड्रयूजसाहब खड़े हो गए और हाथ जोड़ कर तथा 
आंखें अद्धोन्मीलित करके बहुत धीमे स्वर से मंत्र का उद्घोष करने लगे 
“सत्यं ज्ञानं अनन्त ब्रह्मानंदरूपम्‌ । अमृतं यद्विभाति शांतं शिवमद्वतम ।” 

(वही शांत है, कल्याणकारी है और अपने जैसा एक ही है, जो सत्य- 
स्वरूप है, साक्षात ज्ञान' है, अपरिमित हूँ, ब्रह्म के आनन्द की मर्ति के 
'समान है और अमृतमय है ।) 

इलोक का उच्चारण करते समय उन्हें अपने होठों को जबरदस्ती 

नीचे-ऊपर खींचना पड़ता था और बहुत कठिनाई से वह उच्चारण कर 
पाते थे। इससे हम लोगों को हँसी आती थी, परन्तु उनकी गम्भीर और 
घ्यानयुक्त मुख-मुद्रा ने हमें भी गम्भीर बना दिया और हमारे अन्तर में 
पवित्र भाव जगाया। 

मंत्रोच्चार के बाद उन्होंने जो प्रवचन किया उसका सार यह था 
कि बापू के सैनिक बनकर तुम लोग जो सत्याग्रह कर रहे हो इससे गुरु- 
देव बहुत प्रभावित हुए हैं। उन्होंने यह मंत्र दिया है कि जो करो वह सत्य 
के लिए, सबकी भलाई के लिए और ईदवर को सर्देव उपस्थित समझ कर 
करो । ऐसा करने से अन्त में कल्याण ही होगा । 

उस दिन का प्रवचन बहुत छोटा था ; क्योंकि उस दिन उनको वापूजी 
के साथ सत्याग्रह के कामकाज की बहुत-सी बातें करनी थीं । 


उन दिनों एंड्रयूजसाहब दाढ़ी नहीं रखते थे। अपनी मंछ भी साफ 
कर देते थे | भारत में उनके दर्शन करने का संयोग मुझे अनेक बार मिला 
है। उनके निकट पढ़ने का अवसर भी मझे मिला हे । उनकी समधर वाणी 
सुनने तथा उनके ऋषितुल्य मुख को देखने से चित्त की तृप्ति ही नहीं होती 
थी। परन्तु उनका जो दर्शन मेने फीनिक्स में पाया वह अनोखा था | 
उनका प्रभावश्ञाली व्यक्तित्व दक्षिण अफ्रीका के सत्याग्रह संग्राम को सफल 
करने में बड़ा सहायक सिद्ध हुआ । 

पियर्सनसाहब फीनिक्स में मुश्किल से दो या तीन सप्ताह रहे होंगे, 
परन्तु इतने थोड़े समय में ही हमारे बड़े घनिष्ठ मित्र और स्वजन बन गए। 

. वह सत्याग्रह-संघर्ष का अनुभव लेने के लिए आये थे। फिर भी उन्होंने 

फीनिक्स में आते ही अपनी चारों ओर बाल-मंडली जमा कर ली । हमें 
लेकर वह बागीचे में पहुंचते थे और कहीं केले के तने और पत्तों की रचना 
का निरीक्षण कराते थे, कहीं फूलों की विविधता पर ध्यान दिलाते थे और 
फलों को चन-चन कर ऐसे प्रश्न करते रहते थे कि हमें अपनी बद्धि पर जोर 
देने के लिए विवश हो जाना पड़ता था। फूल-पत्तों और कीटपतंग आदि के 
जीवन और गृण-कर्म के बारे में पियर्सनससाहव की बहुत जानकारी थी 
और अपने ज्ञान का लाभ सुबह-शाम वह हमें देते ही रहते थे । 


इनांडा नामक जलर-प्रपात की, जो हमारे यहां से पांच-छ: मील की 
दूरी' पर था, सुरम्यता और भव्यता का आनन्द लेने के लिए वर्ष में 
अनेक बार हम लोग वहां जाया करते थे । दिन भर जंगल में घूमते थे 
पानी में तरते थे, परन्तु वहां जाकर जो हमने कभी नहीं देखा था वह 
पियसेनसाहब के साथ जाने पर देखा । प्रायः तीन सौ फुट की ऊंचाई 

से गिरने वाले पानी को उन्होंने अलूग-अलुग स्थान सै देखा और 
हमें उस सौंदर्य की विविधता बताई। वहां की वक्ष-राजि में घ्मते समय 
नए-नए प्रकार के पौधों को इस तरह देखते थे, मानो किसी मित्र से 
दोस्ती कर रहे हों । उन्होंने वहां के पत्थरों को उठा-उठा कर और घमा- 
फिरा कर देखा और उनमें भी हमें नवीनता का दर्शन कसया 4 वहां की 
प्राकृतिक गुफा के सौंदर्य से वह मुग्ध हो उठे । बारीक सुकोमल पत्तियों वाले 
फर्न नाम के पौधों की हरियाली, उसके पत्तों की लहरदार तथा कलामय 
लम्बी किनारी और बहुत नाजुक टहनियों की ओर उन्होंने हमारी अभि- 
रुचि जगाई । 


एंड्रभूजलाहब ने अपना समय अधिकतर वापूजी के साथ बिताया 
और राजनैतिक गुत्थियों को सुलझाने में सहायता दी । पियर्सनसाहब 
ने अपना समय जनता के जीवन का अध्ययन करने में लगाया । फीनिक्स 
के चारों ओर मीलों तक उन्होंने पेदल-यात्राएं कीं । भारत के,गिरमिटिया 
मजदूरों के रहन-सहन को उन्होंने देखा | वहां के आदिवासियों. के- निवास- 
स्थानों में भी वह गये और सबसे सुख-दुख की बातें पूछ-पूछ कर लिख 
लीं | यद्यपि वह पादरी नहीं थे, उनमें नम्नता वहुत थी । अप्रसिद्ध रहकर 
सेवरामव जीवन बिताने में उनको आनन्द मिलता था । 


प्रिटोरिया में जब एंड्रयजसाहब के प्रयत्नों से बापुजी और जनरल 
स्मटस के बीच सत्याग्रह के यद्ध-विराम के लिए लिखा-पढ़ी हो गई तब 
आशा यह थी कि दीनबन्धु एण्ड्य्ूज और पियर्सनसाहब कुछ समय फीनिक्स 
में स्थिरता से बिताएंगे, परंतु उन दोनों को दक्षिण अफ्रीका के अनेक 
नगरों में परिभ्रमण के लिए जाना पड़ा । वहां एंड्रयजसाहब की अमतमयी 
वाग्धारा ने कट्टर अंग्रेजों के दिलों में भी भारतीयों के प्रति सहानुभूति का 
भाव पैदा किया। यह प्रवास चल ही रहा था कि अकस्मात लंदन से एंड्रयूज- 
साहब की माताजी के स्वर्गवास का तार आया । इस समाचार से फीनिक्स- 
भर में शोक छा गया। 
एंड्रयूजसाहब को तुरंत इंग्लेंड जानें का निश्चय करना पड़ा । पियसेन- 
साहब भी उनके साथ ही लौट गए । फीनिक्स से उन दोनों की विदा हमारे 
लिए .अति दुखदायी थी । उनके प्रस्थान के समय विशेष रूप से प्रार्थवा-सभा 
हुई और फिर से वह अनमोल मंत्र अंग्रेजी-मिश्रित. संस्कृत-पाठ “ से 
वातावरण में गूंज उठा 
सत्यं ज्ञानं अनन्तं ब्रह्मानंद-रूपम्‌ । 
अमृतं ग्रद्विभाति शान्‍्तं शिवमद्गतम्‌ ॥ 


कुछ और अंग्रेज अतिथि ३६९ 


* छ२ :; अतिथि 
अंग्रेज ४, 
कुछ ओर अंग्रेज अतिथि 
एण्ड्यूंजजाहव और पियर्सनसाहब फीनिक्स के वातावरण को अधिक 
मघुमय और अधिक सुरभित करके विदा हुए उसके कुछ ही दिन बाद 
हमारे यहां दूसरे दो अंग्रेज अतिथि पधारे । एक थे सर बेंजामिन रॉबटंसन 
ओर दूसरे थे उनके सेक्रेटरी मि० स्‍लाटर। एक भारतीय अतिथि भी उनके 
साथ थे, जिनका नाम था श्री रायसाहब चौधरी । 
स्मटस-सरकार द्वारा दक्षिण अफ्रीका में सत्याग्रही और हृड़्ताली 
लोग निर्दयता से कुचले जाने लगे तब संसार के समक्ष अपनी प्रतिप्ठा 
बचाने के लिए भारत के वाइसराय ने अपने प्रतिनिधि के रूप में मध्य-प्रांत 
के तत्कालीन चीफ कमिश्नर सर बेंजामिन को दक्षिण अफ्रीका भेजा और 
स्मट्स-सरकार से बातचीत करके भारतीयों को न्याय दिलाने का काम 
उनके जिम्मे किया । ट्रांसवाल में जब बापूुजी और जनरल स्मट्स के बीच 
कच्चा समझौता हुआ तब बेंजामिन साहब वहां पर थे । 


बेंजामिन साहब दक्षिण अफ्रीका पधारे तो वहां भारतीयों का बछू 
और हिन्दू-मुसलमान, पारसी और खिस्तियों का अखंड और सुदृढ़ भातृत्व 
देख कर चकित रह गए । 


ट्रानस्सवाल से लोटकर सर बेंजामिन ने अपना समय नेटाल के 
भारतीयों से .मिलने में बिताया। चूंकि बापूजी की प्रेरणा से भारतीयों ने 
सस्‍्मट्ससाहब द्वारा नियक्त सालोमन-कमीशन का बहिष्कार करने की 
प्रतिज्ञा करे रखी थी, सर बेजामित इस प्रतिज्ञा के बन्धन को हटाने में अपना 
सर खपा रहे थे । भारत की ओर से सरकारी प्रतिनिधि होने के नाते उनके 
दिल में इस' बात की चिता थी कि सालोमन-कमीशन के सामने कुछ तो 
ऐसी गवाहियां अवश्य दी जाय॑ जो भारतीय गिरमिट-मजदूरों को न्याय 
दिलाने में सहायक हों । उनकी समझ में यह बात किसी तरह नहीं आ रही 
थी कि केवल एंक गांधी के पीछे सब-के-सव भारतीय क्‍यों चल रहे हें ? 

बेंजामिनसाहब बरसों तक भारत में ऊंचे पद पर रहने के कारण 
भारतीयों की नंस-नतस को पहचानने में कदाचित अपने को कुशल समझते 
होंगे, परंतु दक्षिण अफ्रीका में उनको कदम-कदम पर भारतीयों की शक्ति 
का नया ही: भ्नुभव होने रूगा । उनको बहुत जल्द महसूस होने लूगा कि 
भारत में कले ही वह बड़े पदाधिकारी हों, दक्षिण अफ्रीका में भारतीयों के 
बीच उनका मूल्य कुछ विशेष*नहीं हे और गांधी जेसे साधारण व्यक्ति 

का मल्य अपेक्षाकृत कहीं ज्यादा है। वह भारत से सत्याग्रहियों को सहायता 
देनेके लिए आये थे, परंतु आकर असमंजस में पड़ गए कि सत्याग्रही 
भारतीयों पर कृपा करने के लिए अपने दवेत-बन्ध॒ुओं से कैसे कहा जाय ! 
ये सत्याग्रही याचक होते तो कहा जा सकता था, पर ये सब तो पक्के योद्धा 
थे ! जहां दोनों ओर से ताकत की आजमाइश हो रही थी, बहां रहम करने 
के लिए कहें तो किससे ! 


जब बापूजी के बल का दक्षिण अफ्रीका के हर कोने में बेंजामिनसाहुब 
ने अनुभव किया तो बापूजी की संस्था फीनिक्स को भी देखने की उत्सुकता 
उनके मन में पैदा हुई । श्री पोलक उन्हें फीनिक्स लिवा लाए 


फीनिक्स स्टेशन पर सर बेंजामिन के स्वागत के लिए बांपूजी स्वयं 
नहीं गये । बापूजी को पता था कि हिन्दुस्तान में लाटसाहबों का स्वागत 
करने में किस प्रकार अतिरेक किया जाता हैं और भारत के अंग्रेज अफसर 
खुशामद के केसे आदी हो गए हूँ । इसलिए भी शायद फीनिंक्स आश्रम में 
बेजामिनसाहब के आगमन को अधिक विशेषता नहीं दी गई । फिर भी 
शिष्टता के नाते बापूजी ने फीनिक्स के दो-एक बड़े कार्यकर्ताओं को स्टेशन 
पर स्वागत के लिए भेजा । विद्यार्थियों में से चार-पांच 'छड़के उनका 
सामान उठा छाने के लिए स्टेशन तक गये, जिनमें में भी एक था । 
एंड्यूजसाहब॒ और पियरसनसाहव जब फीनिक्स आये तब' सारा-का- 
सारा आश्रम उनके स्वागत के लिए गया था। परन्तु सर बेंजामित के लिए 
आवश्यकता से अधिक कोई नहीं था । ज्योंही सर बेंजामिन स्टेशन के 
प्लेटफार्म पर उतरे, इधर-उधर देखने छगे, मानो उनकी दष्टटि अपना 
स्वागत करनेवालों को खोज कर रही -थी । किसी के हाथ में फलमाला 
नहीं थी, न कोई जलूस था । बिना कोट-कालर वाले, अधनंगे-से हम 
ग्रामीण विद्यार्थियों को अपने सामने खड़ा हुआ देख कर वह चकित-से हुए 
हमारे साथ के मगनभाई मास्टर और रावजीभाई पटेल से दो-चार 
शब्द पूछपाछ कर वह आश्रम के लिए चल पड़े । उनके सेक्रेटरी और उनके 
दल के तीसरे व्यक्ति रायसाहब चौधरी भी उनके पीछे-पीछे चले। तीनों 
को बिना सवारी के ढाई मील तक चलना भारी पड़ गया। रास्ते भर तीनों 
में से कोई कुछ बोल नहीं रहा था। रायसाहब सर बेंजामिन के प्रीछे-पीछे 
नोकर की' तरह संभल कर चल रहे थे. । 


आश्रम में पहुंचने पर इन सरकारी मेहमानों का स्वायत फलों. आदि 
से किया गया । तीन-चार घंटे फीनिक्स में घ्मधाम कर रात की गाड़ी से 
वे छोट गए । 

सर बेजामिन के स्वागत और बापूजी से उनकी मुलाकात के बारे 
में श्री रावजीभाई पटेल ने अपनी पुस्तक में लिखा है 


“श्री पोलक के साथ पेदल ही जब वह संस्था के मकानों तक पहुंचे तब 
गांधीजी अपने निवास-स्थान के द्वार पर खड़े हुए थे । उन्होंने सर बेंजामिन 
का स्वागत किया । बीच वाले कमरे में सब बंठे । नित्य की तरह मेज पर 
धुली हुई स्वच्छ चादर बिछी थी और आंगन के बागीचे से कुछ फूल तोड़कर 
फूलदान में सजा दिये गए थे। दो-चार मिनट बातचीत करने के बाद 
गांधीजी ने जलपान के लिए फल आदि मंगाए । केले, अनन्नास, संतरे, 
पपीते, आम आदि हमारे यहां के ताजे फल उनके सामने रखे गए और 
गांधीजी ने सर बेंजामिन से कहा, “मेंने और मेरे सहयोगियों ने अपने हाथ 
से जिन पौधों को रूगाया और पाला-पोसा है उन्हीं से प्राप्त ये फल हैं । 
इसलिए पूर्णतया स्वदेशी हें । इन फलों को ग्रेमपृवकं आपको अपित करने 
से अधिक और हम आपको क्या दे सकते हें ? यदि आप पसंद करें तो 
चोकर वाले आटे की घर में बनी हुई डबल रोटी और दे सकते हैं । इनमें 
से कुछ चीजें ग्रहण करके हमें कृतार्थ कीजिए । 

साहब और उनके दोनों साथियों ने फलों को आनन्द से खाया | बाद 
में गांधीजी ने उनसे नमृता के साथ कहा, क्षमा कीजिए सर बेंजामिन 
श्री पोलक आपको घम-फिर कर संस्था दिखायंगे | श्रीमती गांधी बीमार 
हैं, इसलिए में आपके साथ नहीं चल सकंगा । 

सर बेंजामिन खड़े हो गए और बोले 'जी-जी, याद आ गया, 
श्रीमती गांधी बीमार हें, यह तो में मल ही गया था। अब उनका स्वास्थ्य 
कंसा हे ? क्‍या में उनसे मिल सकता हूं ?” 


गांधीजी ने कहा, अवश्य ! आइए, पास के कमरे में ही हैं ।* 


सर बेंजामिन कस्तूरबा के पास गये तो देखा कि उनके लिए चारपाई 
तक नहीं है । दो बेंच इकट्ठी करके उनको लिटाया गया हैँ । गांधीजी और 
कस्त्रबा के घर की यह सादगी देखकर वह कुछ बोले नहीं, पर सोचते रह 
गए। उन्होंने गांधीजी से कहा, आप श्रीमती गांधी की सेवा में ही रहिए । 
हम लोग श्री पोलक के साथ संस्था देख लेंगे । आप हमारें साथ चलने का 
जरा भी कष्ट न करें ।” 

जिस प्रकार वह पैदल आये थे उसी प्रकार जरा देर बाद पेदल रछौट 
गए । जाते समय एक बात फीनिक्स में छोड़ते गए और एक अपने साथ लेते 
गए। छोड़ गये अपना तेज और ले गये अपने हृदय में यह अनुभूति कि 
“भारत में ब्रिटिश सामाज्य का थदि कोई भयंकर श्र हे तो वह गांधी है । 

अन्य अंग्रेज अतिथियों में एक बहुत वृद्ध और गण्यमान्य महिला केप- 
टाउन से उस समय फीनिक्स आई थीं। उनका नाम था मिस मोल्टीनो । 
उनके नाम के साथ फीनिक्स में मिस हाबहाउस को भी बहुत आदर के साथ 
याद किया जाने लगा; क्योंकि भारतीयों और स्मट्ससाहब के बीच 
समझौता कराने में उन्होंने भी अपना काफी प्रभाव डाला था। उनके ही 
तार पर बापूजी ने डरबन से आरम्भ होने वाली दस हजार सत्याग्रहियों 
की पैदल यात्रा को तीन सप्ताह के लिए स्थगित कर रखा था। मिस 
मोल्टीनो मिस हाबहाउस की साथिन थीं। फीनिक्स में आकर उन्होंने 
बीमार कस्तूरबा के लिए अपनी विशेष सहानुभूति प्रकट की और हमारे 
भारतीय रहन-सहन को बार-बार बहुत उत्सुकता से देखा । 


मिस मोल्टीनो बहुत वृद्ध थीं, पर बड़ी फुर्ती से चलती थीं। हाथ 
में छतरी लेकर छरहरे बदनवाली वह जब तन कर खड़ी होती थीं तो 
मेरे पिताजी और मगनकाका जैसे पूरे आदमियों से भी बाजी मार ले 
जाती थीं। यद्यपि उनके मुख पर झरियां थीं तथापि होठों पर मूछ की रेख 
के कारण वह बलवान दीखती थीं। कई दिन तक वह  फीनिक्स में बापूजी 
का सत्संग प्राप्त करने के लिए रहीं । 


: ७३: 
बापूजी का अनुपम उपहार 


सत्याग्रह-संघर्ष के लिए पुनः जोरदार कदम उठाने की चर्चा कम हो 
गई और डरबन से विराट पेदल यात्रा प्रारम्भ करने की बात और भी 
दूर खिसकती गईं। फीनिक्स के वातावरण में युद्धकाल की-सी उत्तेजना 
अदृश्य हो गई और जेलबयात्रा से पूर्व जेसा कार्यक्रम था प्रायः वेसा 
ही देनिक कार्यक्रम फिर से चाल हो गया। फिर भी यह दुविधा सब के मन 
में बनी ही हुई थी कि न जाने कब फिर से जेल जाना पड़ेगा । इसलिए हम 
लोगों का ध्यान पढ़ने-लिखने में कम ही रूगता था । बागीचे का और छापा- 
खाना का काम ऐसा था ही नहीं, जहां उचटे हुए मन से कुछ किया जा सके । 
. ऐसे रूखें वातावरण में एक दिन सबेरे मेंने देखा कि आश्रम के एक 
कोने में महीनों से बन्द पड़ी हुई मोची का काम करने की कोठरी में झाड- 
बहारू लग रही है। उसमें जो औजार थे उनको भी घिस कर पेना बनाया 
जा रहा था | मुझे मोची-काम सीखने का उत्साह कई दिनों से था। मेंने समझा 


बापूजी का अनुपम उपहार ३७३ 


कि अब हमें एक नया उद्योग सिखाया जायगा | उत्साह से में उन चमकते 
औजारों|क़ो देखने लगा और पूछने लगा, “यह क्या है, किस काम का है ? 
परंतु मेरे प्रश्न का उत्तर मुझे रूखेपन के साथ मिला । एक सयाने लड़के ने 
डांटते हुए कहा, हाथ मत लगाओ किसी चीज को । तुम्हारे सीखने के 
लिए यह सब तंयार नहीं किया जा रहा है । अभी क्या मारूम कब जेल जाना 
पड़े ! कोई मोची-काम का वर्ग थोड़ा ही खलने वाला है ! इस समय तो 
जनरल स्मट्स के लिए एक जोड़ी सेंडल' बनाया जायगा। उन्होंने बापूजी 
से सेंडल बनवा कर भेजने की मांग की है । इसके बन जाने के बाद यह काम 
फिलहाल बंद ही रहेगा । 


मोचीका काम सीखने का हौसला मुझे इतना ज्यादा था कि सेंडिलों 
की उस जोड़ी के बन जाने तक बीसियों बार उसे देखने के लिए मेंने चक्कर 
काटे,परन्तु किसी दिन मुझे उसे छूने तक नहीं दिया गया और मेरी यह इच्छा 
अधूरी ही रह गई । जोड़ी के बन जाने पर बापूजी ने बहुत सावधानी से उसकी 
जांच की । स्मट्ससाहब के पेरों के निशान का जो कागज अंकित था उसके 
आकार से जोड़ी का मिलान किया और जहां कसर मालम दी, वहां सुधारने 
का निर्देश किया। जोड़ी की पालिश, सिलाई के टांके आदि हरेक बात बहुत 
बारीकी से काफी समय लगाकर बापूजी ने देखी और जब उनको प्रा-पूरा 
संतोष हो गया तब उन्होंने स्मट्ससाहब के पास वह प्रेमोपहार भेज दिया । 


मित्र, माता-पिता, अध्यापक आदि के द्वारा छोटी-मोटी भेंट बच्चों 
को और बड़ों को दी जाती है, लेकिन अपनी याद में एक भी भेंट मेंने ऐसी 
नहीं देखी जैसी बापूजी ने स्मट्ससाहब के लिए इन सेन्डिलों की भेजी थी । 
अभी तो स्मट्ससाहब के साथ आखिरी समझौता तक नहीं हुआ था, कच्चे 
समझौते पर लोगों को पूरा भरोसा नहीं था । अपने वचनों से मुकर जाने 
में स्मट्स-सरकार को देर नहीं रूगती, यह कट सत्य दक्षिण अफ्रीका 
के भारतीयों के अनुभव में बार-बार आया था। फिर भी बापूजी जब प्रारंभिक 
समझौते के सिलसिले में स्मट्ससाहब से मिलने जोहान्सबर्ग गये थे तब 
उन्होंने (शायद उनके सेक्रेटरी ने) कहा था, “गांधी, आपके आश्रम के 
सेन्डिल बहुत बढ़िया होते हैं । एक जोड़ी भेज देंगे ? ” और बापूजी ने हृदय 
के प्रेम से तर करके वह उपहार स्मट्ससाहब के लिए भेज दिया 


वर्षा के पहले कुछ समय तक जिस प्रकार वातावरण स्थिर और 
शांत हो जाता हैं उसी प्रकार सैन्डलों की जोड़ी भेजे जाने के बाद फीनिक्स 
के वातावरण में दिनों तक चप्पी-सी रही । दुविधा सबके दिल में थी कि 
आगे क्‍या होगा, परंतु चिता या परेशानी नहीं थी। सोल़ोमन-कमीशन 

अपना काम कर रहा था, परन्तु उसे भारतीयों का सहयोग प्रायः कहीं भी 
प्राप्त नहीं था । 


ऐसे समय एक दिन दोपहरी में फीनिक्स में बापूजी के पास समाचार 
आया कि “अब जेल में कोई नहीं रह गया है। दक्षिण अफ्रीका की सभी जेलों 
में से प्रत्येक सत्याग्रही कैदी को रिहा कर दिया गया है । इस समाचार ने 
हमारे मन में उत्साह की लहर दौड़ा दी | हमें यह आशा हो गई कि अब 
दक्षिण अफ्रीका में भारतवासियों की संकटमय स्थिति समाप्त हो जायगी । 
तीन पौंड का कर हटाया जायगा, सत्याग्रहियों की मांगें पूरी की जायंगी 
गिरमसिटिया भाइयों के साथ किया जाने वालरा पशु से भी बदतर दुव्यंवहार 
द होगा तथा कुली”' सामी' जंसे अपमानजनक दाब्द भी भारतीय 
भाइयों को नहीं सुनने पड़ेंगे । 


अनेक सत्याग्रही वीर अपनी रिहाई के बाद बांपूजी के दर्शन और 
भेंट के लिए फीनिक्स आने लगे। प्रायः पांच-सात व्यक्ति रोज आते, एक- 
दो दिन फीनिक्स में रुकते और बापूजी के आशीर्वाद पाकर अपने-अपने काम 
पर लौट जाते। इन व्यक्तियों में कई ऐसे थे, जी साग-फल की फेरी करके 
अपनी रोजी कमांते थे । अधिक पढ़े-लिखे तो थे ही नहीं, परंतु बापूजी पर 
पूरी श्रद्धा रखकर लगातार जेल जाते रहते थे। राजनीति के दाव-पेंच 
आदि से उन्हें कोई मतलूब नहीं था । हारने-जीतने की बहस में उलझना उन्हें 
पसंद नहीं था। बापूजी जबतक अपनी अंतिम विजय की घोषणा न करें 
तबतक वे लोग आज्ञाकारी सेनिक के नाते अपना काम-धंधा छोड़ कर बार- 
बार जेल जाने के लिए तत्पर रहते थे। परंतु अब की बार सचमच जीत हे 
कि कुछ देर के लिए युद्ध-विराम, यह प्रइन उनके मन में था ही । एक जेंल- 
यात्री ने अपने मन का विश्वास पक्‍का करने के लिए बापूजी से कह भी दिया, 
यदि सचमच इस बार की हमारी जीत पक्‍की हैँ तो आप अपने हाथ से 
मिठाई बांटे । 


गजरात के सीधे-सादे किसान की यह मांग बापूजी ने बड़े प्रेम से 
स्वीकार कर ली और उन्होंने हँसते-हँसते विश्वास दिलाया कि अब, जबकि 
सभी सत्याग्रही कारावास से मक्त किये जा चके हैं, यह बात हमारे समझौते 
के टिकाऊपन की सूचक हैं और शीघ्र ही मिठाई बांटने का इन्तजाम वह 
खुद करेंगे । 

यह बात नहीं थी कि फीनिक्स आश्रम में मिष्टान्न और नमकीन का 
आनंद कभी लिया ही नहीं जाता था, परंतु बिल्कुल बचपन से बारह वर्ष 
की आयू तक मेंने भूल कर भी हलवाई के यहां की मिठाई फीनिक्स में देखी 

तक नहीं थी, सूंघने की तो बात ही क्या । 

प्रथम बार सत्याग्रह के विजयोत्सव के निमित्त डरबन शहर से 
फीनिक्स में मिठाइयां लाई गईं । डरबन में गजरात के अच्छे-अच्छे नामी 
हलवाई, कलराकंद-बालशाही आदि के जोड़ की गुजराती मिठाई बनाते थे 
और वहां उनकी दुकान काफी चलती थी। उन दुकानों से डालियां भरकर 
मिठाई फीनिक्स में आ पहुंची । 

अपने मकान के पूर्व की ओर के खुले आंगन में एक किनारे पर छोटी- 
सी मेज लगा कर उसके सहारे बापूजी खड़े हो गए और मेज पर रखी हुई 
मिठाई क्रमशः एक-एक व्यक्ति को परोसने लगे । सत्याग्रही---अतिथि 
ओर विद्यार्थी इस अमूल्य प्रसाद को अपने पात्र में बापूजी से लेकर आंगन 
में जहां स्थान मिले, बेठ जाते थे और बड़ी प्रसन्नता से उसका स्वाद लेते थे । 


अपने हिस्से का प्रसाद पाकर में बापूजी के पास ही कुछ दूर घास 
पर बेठ गया। खेलने जाने को मेरा जी नहीं करता था। बापूजी से कोई बात 
करे तो उसे सुनने की इच्छा थी। कुछ देर बाद अतिथियों में से एक प्रौढ़ 
व्यक्ति ने चर्चा छेड़ दी, आज मिठाइयां बांटी गईं, यह ठीक ही हुआ, परंतु 
अब कुछ ऐसा टिकाऊ काम करना चाहिए कि हमारी जीत स्मरणीय बन 
जाय । विजय का दिन हमारा सुवर्ण दिन होगा । आप इस उपलक्ष में इंडियन 
आपीनियन' का अंक सुवर्णाक्षरों में प्रकाशित करें तो कसा हो ?” 

यह सुनकर बापूजी के मुख-मंडल पर छाई हुई गंभीरता कम हो गई। 
कुछ मुस्कराते हुए उन्होंने उस प्रौढ़ अतिथि को देखा और बोले, 'कबूछ 
हैं । हम सुवर्ण अंक अवश्य प्रकाशित करेंगे । उसमें सत्याग्रह-संग्राम का 
पूरा सार और चिट्ठा दिया जायगा। परंतु अभी सुवर्ण अंक प्रकाशित करने 
योग्य समझौता नहीं हुआ है । तुम सब लोग जेल से छूट कर आ गए,यह आनंद 
की बात है और इसी निमित्त मिठाई बांटने की बात तुम्हारे संतोष के लिए 
मेंने स्वीकार की, कितु अभी यहां कानून वे ही पुराने मौजूद हें । जब वे कानून 
बदले जायंगे तब हमारी विजय मानी जायगी । उस जीत से पूर्व हम क्या खुशी 
मनाएँ ?” 

'सुवर्ण अंक' के नाम से में अचम्भे में पड़ गया। कसा होगा वह सुवर्ण 
अंक ! क्‍या उसका प्रत्येक अक्षर सुवर्ण-रज से लिखा जायगा ? उसके सभी 
पन्ने सुनहले होंगे और उसकी जिल्द सोने की गिन्नी की तरह चमकती 
होगी : सुवर्ण-रज से हमारे छापाखाना में साल भर में दो-चार बार किसी 
चित्र या लिफाफे पर नाम छपता था | कभी, वह रज लछगाने का काम मुझे 
' भी मिलता था। इसलिए सुवर्ण-अंक का पूर्ण काम देखने को मेरा मन बहुत 

अधीर हो उठा | परंतु जबतक हम लोग फीनिक्स रहे तबतक सुवर्ण अंक 
निकलने की बारी आई ही नहीं । हमारे फीनिक्स से भारत आने के बाद 
फीनिक्स से मेरे पिताजी और अन्य संपादकों द्वारा इंडियल ओपीनियन 
का वह सुवर्ण अंक प्रकाशित किया गया। उसमें दक्षिण अफ्रीका के सत्याग्रह 
का लगभग सम्पूर्ण इतिहास लिखा गया। दस वर्ष बाद बापूजी ने जब 
यरवडा जेल में बैठ कर दक्षिण अफ्रीका में सत्याग्रह का इतिहास केवल 
अपनी स्मृति के आधार पर लिखा तब घटनाओं का क्रम किस सावधानी 
से उसमें दिया, इस बात का प्रमाण 'सुवर्ण अंक' देखने से मिलता है। 


सुवर्ण अंक चाहे कितना ही मूल्यवान क्‍यों न हो, वास्तव में वह एक 
जड़ वस्तु है । उसका विस्मृति के गर्भ में पहुंच जाना स्वाभाविक है । परंतु 
दक्षिण अफ्रीका में सत्याग्रह की जो विजय हुई वह बापूजी के यशस्वरी जीवन 
का सचमुच पहला 'सुवर्ण अंक' था । 


- उढ : 
जनरल स्मट्स की चाणक्य-नीति 


दक्षिण अफ्रीका में सत्याग्रहियों को जिनसे सतत मोरचा लेना पड़ रहा 
था वह जनरल स्मट्स चाणक्य-तीति में अपने समय के प्रथम व्यक्ति के रूप 
में विदव भर में सुप्रसिद्ध थे । 


किन्तु बापूजी ने अपनी युद्ध-नीति में धर्म-पक्ष को ही' अंगीकार करने 
का दृढ़ संकल्प कर रखा था। अपने व्यवहार में मिथ्याचार और धोखादेही 
की परछांई तक बापूजी सहन नहीं कर सकते थे । सत्याग्रह-शास्त्र में बापूजी 
ने इस सिद्धांत पर अत्यधिक जोर दिया था कि सौ बार दगा देनेवाले के प्रति 
भी सच्चा सत्याग्रही प्रत्यक्ष या अप्रत्यक्ष रूप से कपट नहीं करेगा । इतना ही 
नहीं, मन से भी धोखेबाज का अहित नहीं चाहेगा, न उससे बदला लेने की 
भावना ही रखेगा। 


भद्गता के इस अतिरेक के कारण बापूजी के संगी-साथी बार-बार तंग 
आ जाते थे और उनसे विनती करते थे, कृपा करके आप अपना महात्मा- 
पन बेहद न बढ़ाएं । आप खुद धोखा न दें, दग़ा न दें, यहां तक तो ठीक 
हैं; परन्तु धूते-शिरोमणि को भी अपना दांव खेलने का मौका न दें ! ” 


जनरल स्मट्स, वास्तव में धूर्त-विद्या*में बहुत ही प्रवीण थे । अंग्रेजी 

साम्राज्य उनकी चाणक्य नीति का आसरा लेने के लिए अनेक बार छालायित 
रहता था । जब बापूजी का स्मट्स के साथ कच्चा समझौता हो गया और 
अफ्रीका भर में सत्याग्रहियों की आम रिहाई हो गई, तब बापूजी ने सत्याग्रह- 
आन्दोलन स्थगित कर दिया और लोगों की जेल जाने की महत्त्वाकांक्षा 
पर रोक लगा दी | उस समय दक्षिण अफ्रीका के कई समझदार सेवकों ने 
बापूजी से कहा, आप इस घते-शिरोमणि की चिकनी-चपड़ी बातों में न 
आवें। वह इस समय सत्याग्रहियों का जोश ठंडा कर देगा और बाद में जब हम 
लोगों में जेल जाने का उत्साह न रहेगा तब वह फौरन करवट बदल लेगा । 
आपके हाथ से बाजी निकल जायगी । उस समय यदि आप फिर से सत्याग्रह 
करेंगे और लोगों को जेल जाने का न्योता देंगे तो कोई आगे कदम नहीं 
बढ़ायगा ।” 


दूध का जछा छाछ भी फूंक कर पीता हे इस न्याय से दक्षिण अफ्रीका 
के भारतवासियों को जनरल स्मट्स से वहत ही चौकन्ना रहने का विशेष 
कारण था। पहले भो स्मद्स की ध्तता और धोंखेबाजी कई बार प्रकाश में 
आ चुकी थी। पहली बार सन्‌ १९०८ के सत्याग्रह में स्मट्स साहब ने सत्या- 
ग्रहियों को साफ-साफ धोखा दिया था। उस वर्ष १० जनवरी के दिन बापूजी 
को सर्वप्रथम जेंल भेजा गया । उनकी सजा दो मास की थी, परन्तु बीस ही 
दिन में स्मट्स सरकार सत्याग्रह के इस अजीब तरीके से तंग आ गई और उन्हें 
छोड़ दिया गया। वापूजी के साथ सभी सत्याग्रहियों की आम रिहाई कर दी 
गई । समझौते के लिए स्मट्स ने नम्नतापूर्वक बातें कीं । जेल से छुट कर आने 
वाले सत्याग्रही स्मट्स के सामने अपनी ताकत ऊंची रखना चाहते थे, परन्तु 
बापूजी का दृष्टिकोण भिन्न था। जेल के साथियों का विरोध सहन करके 
तथा पठान मीर आलम के हाथों बुरी तरह जख्मी होने पर भी बापूजी ने 
स्मट्स के साथ अपना समझौता निभाया ट्रान्सवाल के सभी भारतीयों ने 
समझौते के अनुसार दसों अंगलियों के निशान देकर अपनी रजिस्ट्री करवाई। 
किन्तु इसके बाद स्मट्स ने वर्ण-भेद के कानून को रह कर देने का अपना वादा 
पूरा नहीं किया और बापूजी के लिए द्रुबारा सत्याग्रह-स्ग्राम करना अनिवार्य 


हो गया। 


ऐसी ही धूतंता उन्होंने सन्‌ १९११ में भी बरती थी। उन्होंने सत्या- 
अ्रहियों को वर्ष भर इस आशा में लटकाए रखा कि अब की बार पार्लामेंट में 
वर्ण-भेद के कानून को हटा दिया जायगा, पर जब पार्लामेंट का अधिवेशन 
हुआ तब उन्होंने सभागृह के सामने स्वयं ऐलान किया, एशिया- 
वासियों को हम इस देश में अपने समान नहीं मान सकते, उनके लिए 

वर्ण-मेंद के आधार पर अरूग कानन अनिवार्य हूं ही ।” इसी प्रकार गोखले 
महाराज को दिये गए वादे से भी स्मट्स साहब यह कह कर बड़ी सफाई से 
मुकर गए कि तीन पौंड का कर हटाने का वादा मेंने किया ही नहीं ।” 

जबकि भारतवासियों के चित्त में यह सारा इतिहास ताजा ही था तब 
यह विश्वास करना मुश्किल हों रहा था कि अब की बार स्मट्स साहब 
अपना वक्र-मार्ग छोड़ देंगे और दुबारा सत्याग्रह करने की परिस्थिति पैदा न 
होगी । परन्तु बापूजी जरा भी बेचन नहीं थे । पूरे धर्य और निर्भयता के 
साथ वह स्मट्स साहब को भरपूर मौका देते जा रहे थे। वह चाहते थे कि 
वातावरण को क्षुब्ध करने का दोष भारतीयों के सिर पर न मढ़ा जाय। 
इसलिए उन्होंने सत्याग्रह और कानून-भंग की हम लोगों की बातचीत पर 
भी रोकथाम छगा दी। 

जीत हमारे पक्ष में थी। सत्याग्रह-युद्ध के दबाव से दक्षिण अफ्रीका की 
सरकार थकी-थकी-सी हो गई थी । फिर भी बापूजी चिंतित थे कि जीत के 
ताव में आकर कोई सत्याग्रही स्मट्स सरकार को चुभनेवाली बातें कहीं 
न कह बढे । 

फीनिक्स के हम उत्साही नवथुवकों को भी यह बात पसंद न आई 
कि ऐन मौके पर सत्याग्रह-आंदोलन को रोक दिया जाय । आपस में हम यह 
चर्चा करते रहते थे, लड़ने का यह कितना अच्छा मौका है। लेकिन 
स्मट्स ने समझौते का तूल खड़ा करके अपनी बात बना ली । इस समय 
हजारों कीं संख्या में पंदल कूच किया जाता और ट्रांसवाल-नेटाल की सीमा 
पार कर ली जाती तो गोरे छोगों का घमंड चर-चर हो जाता और उनके 
यह अन्यायी कानून धरे-के-धरे रह जाते । बापूजी तो हमारे गिरमिटिया 
भाइयों का जोश ठंडा कर रहे हैं। स्मट्स के बचनों का क्या भरोसा ! वह 


७ 7) 


किसी भी समय दगा दे सकता हे 


परन्तु साथ-ही-साथ हमारी यह अमिट श्रद्धा थी कि सत्याग्रहियों 
' की शोभा किस बात में है, यह बापूजी भलीभांति जानते हूँ । बापूजी की 
आगामी आज्ञा की हम लोग प्रतीक्षा कर रहे थे । 


इधर सॉलोमन-कमीशन जगह-जगह जाकर अपना काम कर रहा 
था। वह जहां जाता, वहां भारतीय छोगों के चित्त खिंचें-खिंचे रहते । न तो 
कोई उमंग से अपनी बात सुनाने कमीशन के सामने जाता और न कोई 
'काली झंडियों से उस कमीशन का विरोध करता । इक्का-दुंक्का भारतीय 
“अपनी ही गवाही देंने यदि पहुंच भी जाता तो लोग उसके बारे में सोचने 
लगते थे कि. इसने कौम के साथ दगा की है । 

सालोमन-कमीशन को सभी धोखे की टटटी समझते थे । उसकी 
हलचल हमें खिलवाड़-सी रूगती थीं । फीनिक्स में हमें इस बात का पता 
लगता रहता था कि कमीशन को शहादत मिलने में कैसी मसीबत पड़ रही 
हूँ । इसपर भी वह अपना स्वांग नहीं छोड़ता था । साकोमन साहब और 
उनके साथियों का यह तमाशा देखने के लिए हमारा जी लुूूचाता था 


परन्तु फीनिक्स की पाठशाला के विद्यार्थी उस कमीशन की झांकी देखने 
कंसे जा सकते थे । 


पर मुझे अकस्मात्‌ यह मौका मिल गया। फीनिक्स पाठशाला के 
सबसे सौम्य और गम्भीर विद्यार्थी श्री रामदास गांधी ने उस कमीशन को 
देखने की उत्सुकता बड़ों के सामने प्रकट की । उनसे कहा गया कि कमीशन 
के सामने हम लोगों का, विशेषतः फीनिक्स के चुने हुए सत्याग्रहियों का, 
जाना शोभा नहीं देता, भले ही हम गवाही न दें, फिर भी वे छोग समझेंगे 
कि इन्हें हमारी गरज है । लेकिन रामदासकाका माने नहीं । आखिर अकेले 
उनको जाने की स्वीकृति दे दी गई, पर उनसे यह कह दिया गया कि फीनिक्स 
के विद्यार्थी अथवा बापूजी के पुत्र के नाते वहां अपने को प्रकट न करें। 
दूसरे किसी बड़े विद्यार्थी को रामदासकाका के साथ जाने की स्वीकृति नहीं 
मिली, परन्तु मुझे मिल गई । हम लोगों ने श्री सुरेद्रनाथ मेढ को अपने साथ 
लिया, जो ट्रान्सवाल के एक मंजे हुए ओर ख्यातनामा सत्याग्रही थे। हमारी 
तीन जनों की टोली कमीशन देखने के लिए फीनिक्स से पेदल चल पड़ी । 
मुझे यह याद नहीं आता कि हमने कमीशन कहां पर देखा, डरबन में, अवोका 


में या माउंटेजकंब में । परन्तु कमीशन की वह झांकी में आजतक नहीं 
भूल पाया हूं । 


एक बहुत बड़े शानदार कमरे में कमीशन विराजमान था। हम लोग 
कमीशन के कमरे के पास नहीं गए, रास्ते के उस पार मख्य द्वार के सामने 
से कुछ दाईं ओर एक पेड़ के नीचे खड़े रहे । दूसरे भी दस-बीस भारतीय 
खड़े थे, जो गरीब गिरमिटिए माल्म पड़ते थे ये लोग भी घर-घरकर 
कमीशंन का तमाशा देख रहे थे । इन लोगों की ओट में छिपकर हम लोग 
पांच-सात मिनट तक तीनों साहबों का काम-काज देखते रहे । तीन मोटे- 
ताजे गोरे अकड़ कर अपनी कुरसी पर बेठे हुए थे । क्‍या बोलते थे, इसका 
हमें पता नहीं चला, किन्तु उनकी मुख-मुद्रा बहुत रूखी थी और उनकी 
दृष्टि में हमदर्दी के बदले तिरस्कार का भाव अधिक था। घंटों बंठे रहने पर 
भी मुश्किल से उन्हें एकाघ भूला-भटका आदमी पांच-दस मिनट में मिल 
पाता था और कुल पांच-दस मिनट में अपनी बात पूरी करके लौट आता था । 

कमीशन का ऐसा करारा बहिष्कार देखकर हमें आनन्द हुआ और 
हम फीनिक्स लोट आए । 


कमीशन का ऊंट किस करवट बेठेगा, यह समस्या हमारे सामने 
बनी हुई थी । स्मट्स के वचन पर बापूजी ने यह भरोसा कर रखा था कि 
कमीशन भारतीयों के अनुकूल सिफारिश करेगा । बापूजी हम लोगों को 
धर्य रखने की बात कह तो रहे थे,लेकिन वह स्वयं निश्चिन्त नहीं थे । स्मटस 
सरकार की छोटी-पे-छोटी हरकत को वह बड़ी बारीकी से जांचते रहते थे। 
स्मट्स के जिन दोहरे अर्थ॑वाले शब्दों से उन्हें यह आशंका होती कि आगे चल- 
कर बात बदल जायगी, उन्हें वह स्मट्स को बताकर बदलवा देते थे। इस 
विषय में वह कितने जागरूक थे, इसका पता निम्नलिखित पत्र से लगता है, 
जो उन्होंने प्रिटोरिया से फीनिक्स भेजा था : 


संवत्‌ १९७०, पौष बदी १०, 
बुधवार, प्रिटोरिया 
ता० २१-९-१४ 
भाई श्री रावजीभाई 
में आज ही मि० एण्ड्यूज के साथ जे० बी० (जोहान्सबर्ग ) जाने की 
उम्मीद में था, परन्तु यह नहीं हो सका। जनरल स्मट्स ने मेरे पत्र का जो 
उत्तर दिया हूँ वह संतोषप्रद नहीं है । उसमें सुधार करवा लेना है । इसके 
लिए कल यहां रुका रहंगा। संतोषजनक उत्तर मिलने पर में कह सक्‌ंगा कि 
समझोता हो गया, पर वह उस दिशा में एक महान कदम अवश्य होगा । 
इतना समय नहीं कि सबकुछ इस पत्र में समझाऊं । अभी तुरंत ही सर 
बेन्जामिन से मिलने जाना है । 
मगनभाई का रोग हटता नहीं, आइचर्य है । उनके रोग की चेष्टा 
देखने के लिए भी में फीनिक्स में निश्चिन्त हो कुछ समय बिताना चाहता हूं । 
आप लोगों से जो हो सके वह करे। जनरल स्मट्स से संतोषध्रद उत्तर मिलेगा 
तो थोड़ा-बहुत अवकाश मिलने की सम्भावना है। लड़के लोग फिर से नियमित 
हो जायं, इस बात का भी ध्यान रखें। 
--मोहनदास के आशीर्तब्राद 


.. सस्‍्मटस साहब की शब्दावली सदेव खतरनाक मानी जाती थी । २० 
दिसम्बर, १९१३ से लेकर ३० जून, १९१४ तक बापूजी उनके वक्‍्तव्यों 
के लिखित स्पष्टीकरण मांगते रहे और जब ३० जून को समझौते पर दस्तखत 
हो चुके, उसके बाद भी करीब महीने भर तक वह भा रतबासियों के अधिकारों 

के बारे में लिखित खुलासा लेने में व्यस्त रहे । सार यह कि सत्याग्रही योद्धाओं 
के जोश को ठंडा करके छः-सात महीने तक बापूजी अपने बल पर ही स्मट्स 
सरकार के साथ जूझते रहे । केवल यह कहना ठीक नहीं होगा कि हजारों 
गिरमिटियों के हड़ताल करने के कारण अथवा सत्याग्रही भाई-बहनों के जेल 
में भर जाने के कारण ही तीन पौंड-कर-विरोधी सत्याग्रह में विजय प्राप्त 
हुई । अधिक तथ्य तो यह है कि अपनी शुद्ध और तेजस्वी बद्धि तथा अपार 
उदारता के कारण ही बापूजी ने स्मट्स साहब के हृदय को द्रवित किया और 
उन्हें नेकनीयतः बनाया । यही वजह है कि वह समझौता सफल रहा। 


स्मट्स. के विषय में बापूजी की निम्नलिखित पंक्तियां उद्धत करने 
योग्य हें 

“जनरल स्मट्स का अपना नाम जेन' हें, परन्तु दक्षिण अफ्रीका में 
लोग उसे स्लिम जेनी' कहते हें। स्लिम' का अर्थ होगा हाथ से सरक जाने 
वाला , मट्ठी में किसी तरह न रहने वाला, जिसे हम अपने यहां चलता- 
पुर्जा या चालाक' कहते हे । मुझसे कई अंग्रेज मित्रों ने भी कहा था कि 
जनरल स्मट्स से सचेत रहना, वह बहुत ही चतुर आदमी है । बात वदलने 
में देर नहीं लगती । अपना कहा आप ही समझ सकता ह । कई बार इस तरह 
बोलता हूँ कि दोनों पक्षवाले अपना मनपसन्द अर्थ निकाल सकें और जब 
मौका आय तब दोनों अर्थ अलग रखकर वह अपने मतलब का तीसरा हीं 
अर्थ साबित कर दे, जिससे लोगों के दिल में यह बात बेठ जाय कि हमने 
गलत अर्थ लगाया था और जन रल स्मट्स का अर्थ ही सही था। सन्‌ १३- 
१४ में जनरल स्मट्स का मझे जो अनुभव मिला वह मेंने ऐसा कड़वा नहीं 
माना था और आज नौ वर्ष बाद और भी तटस्थता से कह सकता हूं कि 
वह इतना कड़वा नहीं था । सम्भव हैं कि १९०८ का उसका विश्वास [तपूर्णे 
बर्ताव भी. जानबूझकर किया हुआ विद्वास-भंग न हो । मेंने इंडियन 
ओपीनियन' में जनरल स्मट्स के विश्वासघात की सुर्खी देकर लेख लिखे थे 
किन्तु उनका असर उसपर कुछ नहीं पड़ा था, तत्ववेत्ता अथवा निष्ठुर आदमी 
के लिए चाहे कंसे ही कट विशेषण प्रयुक्त किये जायं उसपर कोई असर नहीं 
होता। वह अपना मनचाहा ही करता रहता है। में नहीं जानता कि जनरल 
स्मट्स के लिए कौन-सा विशेषण काम में छाया जाय । यह स्वीकार करना 

पड़ेगा ही. कि उसकी मनोवत्ति में एक प्रकार की दाशनिकता अवश्य हूँ । 

* प्‌ 
स्त्यु से शोक क्‍यों 


न जाड़ा था, न गरमी । बड़ा सुहावता दिन था । फीनिक्स भर के पेड़- 
पत्तों से अपनी दोस्ती बढ़ाने की अपनी आदत के कारण सुबह की पढ़ाई 
समाप्त होने पर थोड़ा अवकाश मिलते ही में जामन, सन्‍्तरे, नीब के पेड़ों के 
रंग-बिरंगे पत्तों की शोभा निहारता हुआ बापूजी के घर की ओर जा रहा था 
कि अचानक मगनकाका को खेत की मेड के पास बेंठे हुए देखकर मुझे 
बड़ा आइचर्य हुआ। अपने दो-एक सहपाठियों को भी देखा। मामरा 
क्या हैं ? वहां जाकर देखा । एक अजनबी आदमी को -दो लड़कों 
ने पकड़ रखा था। तीसरे ने उसका पैर दबा रखा था। उसके पैर की पिंडली 
पर के घाव को दबाकर मगनकाका काला-कालछा रक्‍त उसमें से वाहर निकार 
रहे थे । थोड़ा रक्त निकल जाने पर अपने पास के औजार से उस घाव को 
और भी गहरा बनाकर अधिक रक्त निकालते थे। यह क्रिया तबतक चछी 
जबतक काला रक्त समाप्त होकर शुद्ध छाल रक्त बाहर नहीं आया । तब 
जाकर मगनकाका के माथे की सलवट दूर हुई और मधुर मुस्कान के साथ 
उन्होंने कहा--जहर खत्म हुआ । अब परमेंगनेट भरकर पढदटी बांध दें। 
यह कह कर उन्होंने घुटने के पास बंधा हुआ कपड़ा खोल दिया और घाव में 
परमेंगनंट भरना शुरू किया। लड़कों में से एक ने पूछा, “हरा सांप तो पूरा 
जहरी होता हे न ” उसका सारा जहर साफ हो सकता हैं क्या ? ” 


मगनकाका ने कहा, “हरे सांप का जहर पूरा खतरनाक होता है 
परन्तु अब इसके पर मे जहर नहीं रह गया है। अच्छा हुआ जो दांत बहुत 
गहरा. नहीं बंठा है। भगवान चाहेगा तो अब इसे कुछ न होगा ।” पट्टी 
बंध जाने पर मगनकाका ने उस आदमी को खड़ा कर दिया । उसने अपनी 
पगड़ी ठीक तरह बांध की और मगनकाका पर अपनी कतज्ञता बरसाता 
हुआ धीरे-धीरे छोट गया । 
' ' मेरे पूछन पर मालूम हुआ कि यह गिरमिटमुक्त किसान सामने 
वाली टेकरी पर रहता है। हरे पतले सांप ने उसे काट खाया। सांप 
तो भाग गया, परंन्तु इसने बड़ी बुद्धिमानी की ओर घुटने के पास अपने 
पैर को कस कर बांध दिया। वह उसी दम यहां न आता तो उसका 
बचना मुश्किल था । 


उक्त प्रसंग के बाद फीनिक्स में हम लोगों को सांप का डर अधिक 

लगने लगा । उसके उपाय के लिए बापूजी की सूचना के अनुसार छोटे-बड़े 
प्रत्येक विद्यार्थी और शिक्षक अपनी जेब में सदैव 'लेनसेट' ( छोटा 
ओऔजार जिससे मगनकाका ने काट कर जहर निकाला था ) रखे, यह 
नियम बन गया । 


इसके कुछ दिन बाद ही एक भीषण घटना हो गई । गुरुवार का 
दिन था। कुछ लोग भोजन करके उठ चुके थे, कुछ अब भी कर रहे थे । इसी 
बीच हमने देखा कि सामने की टेकरी पर एक झोपड़ी धू-ध्‌ करके जल रही 
हैँ और उसके पास खड़ी हुई एक स्त्री चीख रही है । पलक मारते ही आठ-दस 
लड़के. रावजीभाई और मगनकाका उस ओर दौड़ पड़े । 


उस स्त्री की आवाज पहचानने में हमें देर न छगी। वह नेपाल की 
बहू थी। नेपाल बेचारा हरदम बीमार रहता था। रोज सुबह-शाम कुछ-न- 
कुछ झगड़ा उठा कर वह औरत घंटों तक अपने पति को कोसती रहती थी । 
उसकी आवाज इतनी तीत्र थी कि पश्चिम और पूर्व की टेकरियां उसको 
ध्वनि से गूंज उठती थीं। आज उसके गले से जो चिल्लाहट निकल रही थी, 
वह और दिन से चौगुनी थी और उसमें कोसने के साथ-साथ हाय, तोवा' 
भी भरी हुई थी। उसके शब्द तो मुझे ठीक याद नहीं हैं, परन्तु बात का सार 
यह था: इस पाजी को क॑सी कुमत सूझी ? अपने हाथ से आग दे दी। 
में तो लूट गई । आइचर्य की बात यह कि वह आग बुझाने के लिए 
कुछ भी कोशिश नहीं कर रही थी। जलती हुई झोपड़ी से दूर खड़ी-खड़ी 
जीभ का ही जोर दिखा रही थी। उसकी चीख में सहायता के लिए 
पुकार नहीं थी । केवल नेपाल को कोसने में ही अपनी सारी ताकत खर्चे 
कर रही थी । 


जबतक आश्रम के लोग दौड़ कर पहुंचे तबतक उस झोपड़ी की घास 
और कड़ियां जलकर जमीन पर ढेर हो गई थीं, क्योंकि वह हमारे यहां से 
आध मील से भी ज्यादा दूर थी। वहां पर पहुंचते ही हमारे भाइयों ने 
सबसे पहला प्रयत्न उस आग से नेपाल को बचा लेने का किया; किन्तु वह 
बिल्कुल घिर गया था। उसको जीवित नहीं निकाला जा सका। इतना ही 
नहीं, उसका शव भी जलती हुई कड़ियों के बीच से निकालना कठिन हो 
गया। दूसरे दिन उस स्थान की सफाई के लिए हमारे यहां से जो टोली भेजी 
गई, उसमें मुझे भी जाने का मौका मिला । तब मेंने देखा कि वहां कोयले 
और राख के ढेर के अलावा दो-चार बतंन और थोड़े से कपड़े-लत्ते पड़े थे । 
बहुत बोलने वाली नेपाल की बहु अब बिलकुल गुम-सुम बेठी थी, न जाने 
मन-ही-मन क्‍या सोच रही थी |. 

किस प्रकार आग लगी ? इस प्रइन का वह एक ही उत्तर देती थी 
कि उस नालायक ने चारपाई में पड़े-पड़े अपने-आप आग लगा ली। किन्तु 
हम में से बहुतों का अनुमान था कि उस स्त्री ने खुद वह झोपड़ा जलाया था 
और अपने पति को जान-बूझ कर जला देने का वह उसका षड़यंत्र था । 


कई दिलों बाद मुझे पता चला कि जिसे हम नेपाल की बहू कहते थे, 
वह उसकी विधिवत पत्नी नहीं थी । दक्षिण अफ्रीका के गन्नों के खेतों पर 
काम करने के लिए १९वीं शताब्दी के उत्तराद्ध में जिन मजदूरों को फूसछा 
कर भारत से ले जाया गया था, उनपर जो विपत्तियां पड़ी थीं, उनमें भारी- 
से-भारी विपत्ति स्त्रियों पर आई थी । गिरमिट प्रथा के इतिहास में 
स्त्रियों पर होने वाले अत्याचार का प्रकरण काले-से-काला है । आंकड़ों से 
बताया जाता हैं कि औसतन १०० मजदूरों के पीछे मुश्किल से १५-२० 
औरतें भेजी जाती थीं। भारत के गरीब गांवों से और घरों से पुरुष मजदूर 
जिस तरह रूक-छिप कर तथा भाग कर दक्षिण अफ्रीकी गोरों के दलालों 
के हाथ में फंस जाते थे, उसी तरह जवान स्त्रियां भी फंस जाती थीं । जब 
ये लोग दक्षिण अफ्रीका के गन्नों के खेतों पर पहुंचते थे तब बेरकों के अन्दर 
मालिक की मर्जी के मुताबिक पुरुषों और स्त्रियों को रख दिया जाता था 
और इस प्रकार पांच-दस पुरुषों में एक-दो स्त्रियां हुआ करती थीं । इन लोगों 
में आपस में गांव, जिले, बिरादरी आदि का कोई सम्बन्ध नहीं होता था । 
ऐसी हालत में नई जवानी में भले ही नेपाल और उसकी बहू का मन आपस 
में मिल गया हो, परन्तु वे लोग सच्चे दम्पति नहीं बन पाए थे । 


इस सारी घटना का विवरण बापूजी के पास लिखकर भेजा गया। 
तब केपटाउन से तत्त्वचिन्तन से भरा हुआ उनका एक पत्र आया, जो इस 
प्रकार है : 

केपटाउन, 
फाल्गुन सुदी ४, सं० १९७० 
(२८-२-१४ ) 

भाईश्री, 
तुम्हारा खत मिला। नेपाल छुट ही गया । उसकी बह कठोर हृदय की 
पाई गई है । मरण से हमें अपने कत्तंव्य का विचार करना हैं और शरीर पर 
प्रायः तिरस्कार उत्पन्न करना है। कितु मरण से भयभीत होने की आवश्यकता 
नहीं है । आदमी जल कर मरता है तब भी वह अतिशय दुख नहीं भोगता, 
ऐसा प्रतीत होता है। बहुत दूख पड़ने पर वह मूछित हो जाता है। देह से 
अधिक चिपकने वाले लोग अधिक पीड़ा पाते हें। आत्मतत्त्व जानने वाला 

मनुष्य मौत से घबरायगा नहीं। नेपाल की तरह हजारों आदमी, हजारों 
जन्तु इस समय प्रत्येक पल में जलकर मर रहे हैं । ब्रह्माण्ड में नेपाल एक 
चींटी से भी सूक्ष्म जन्तु है। हम लोग जान में या अनजान में आग जछूाते 
समय, रात को बत्ती का उपयोग करते समय, तुलना में नेपाल से कितने 
ही बड़े जन्तुओं को जला देते होंगे । 

ब्रह्मा के समान किसी महाजीव की कल्पना करो । उसके हिसाब से 
हम लोग चींटी से भी सूक्ष्म जान पड़ते होंगे । उसकी आंखों की परिधि ही 
इतनी बड़ी होगी कि उसके सामने हम पिस्सू के वरावर दिखाई देंगे । ऐसे 
महाजीव ने नेपाल को जलाया होगा तो क्‍या आइचर्य है और उसका 
खयाल यह होगा कि उसके अपने महाजीव के सुख के निमित्त नेपाल जेसे 
जंतु को जिंदा जला देना आवध्यक है । हमारे मन में नेपाल हमारे बराबर 
. का जन्तु है । इसलिए हमारी भी ऐसी दुर्देशा हो तो हमारा क्या होगा, इस 
भय से हमारे दिल में दया फूट पड़ती है । किन्तु चींटी, खटमल, पिस्सू आदि 
असंख्य जन्तु तथा जिन्हें हम अपनी आंखों से देख नहीं पाते, ऐसे जीवों का 
घात करने में जो दलील अपनी बुद्धि के बल पर हम पेश करते हैं, वही दलील 
अधिक बुद्धिवाला ब्रह्मा हमारे बारे में लागू करता होगा । यह बात अगर हम 
समझें तो नेपाल जैसे के किस्से से हमें नीचे की नसीहत मिलेगी । 

१. अपने खुद के ऊपर करुणा लाकर सब जीवों को समान समझें 
और उनके ऊपर करुणा करें। अपने निज के किसी भी सुख के लिए प्राण- 
हानि करने से सहम जाय॑ं, चोकच्ने रहें । 

२. देह के प्रति मूर्छा ( मोह का अतिरेक ) न पालते हुए मृत्यु 
का जरा-सा भी भय न मानें । 

३. देह दगाबाज है, ऐसा समझकर इसी क्षणसे मोक्षकी सामग्री बटोरें। 

इन तीन सूत्रों का उच्चार कर देना आसान है, परन्तु उसका विचार 
करना कठिन हैं और विचारने के बाद उसके अनुसार आचरण करना तो 
तलवार की धार के ऊपर चलने के बराबर है । 

यह प्रातःकाल का समय है। विचार का प्रवाह इस दिशा में बह रहा 


है, क्योंकि बा फिर से पीड़ित हो रही है और उसको मरण के भय से मुक्त 
करने का प्रयत्न कर रहा हूं । 
--मोहनदास के आशीर्वाद 
इस पत्र से पता चलता हैं कि केपटाउन्‌ में बेठे-बेठे भी फीनिक्स- 
वासियों को उच्च भूमिका पर ले जाने के लिए बापूजी कितना भारी प्रयत्न 
कर रहे थे । 

नेपाल की मृत्य को सप्ताह भर भी नहीं बीता होगा कि पोरबन्दर 
से एक अनपेक्षित तार आया। उसमें बापूजी के बड़े भाई कालिदास गांधी 
उफ लक्ष्मीदास गांधीजी के स्वगेंवास की खबर थी। पांच-छ: महीने पहले 
करसनदास गांधी--बिचले भाई---की खबर जब आई तब बापूजी फीनिक्स 
में उपस्थित थे । इस खबर के समय वह केपठाउन थे । देवदासकाका 
के मन को इस समाचार से बड़ा दुख हुआ। इधर जल्दी ही भारत पहुंचने 
की आशा लगी हुई थी । उधर दो काकाओं में से एक भी न रहे । परिवार 
की इस क्षति के कारण उस दिन देवदासकाका अत्यन्त उदास रहे और 
काफी देर तक उनकी अश्रुधारा बहती रही । 


पोरबंदर से आये हुए तार की बात जब केपटाउन बापूजी के पास 
पहुंचाई गई तब बापूजी ने देवदासकाका को एक पत्र भेजा, जिसका सार 
नीचे दे रहा हूं 


काका की मत्य के समाचार से खेद होगा ही । स्वदेश लछौट कर उनसे 
मिलने का दिन करीब आया तब वह चल बसे। इस बात से विशेष दख होता 
है, परन्तु हमें ऐसे दुखों को मन में लाना ही नहीं चाहिए। ईश्वर की इच्छा 
ऐसी ही होगी । काका गये, उसी प्रकार बा भी इस बीमारी से यदि नहीं 
उठती, मुझे बा के बिना ही फीनिक्स लौटना पड़े, तब भी तुम दुख न मानो 
ओर जरा भी आंसू न गिराओ, यह में चाहता हूं। इतनी भारी बीमारी में 
भी डाक्टर की चिकित्सा या और कोई ओऔषध न लेने पर हम तुले हुए हें । 
बीमारी दूर हो या न हो, बा की दवाई आदि न देने की बात पर तुमने भी 
सोच-समझ कर हां कही है । इसलिए तुम को बहादुर और दृढ़ बनना हैं । 

किसी की भी मृत्य के कारण हमें रोना ही नहीं चाहिए ।” 
७ ब्यइटेन सिंगल (केपटाउन ) 
। १०-२३-१९१४ 

प्रिय केलनबेक, 

मुझ पर भारी-से-भारी आपत्ति आ पड़ी हु। मेरा खयाल हूँ कि अन्तिम 
क्षण तक मेरे बारे में ही सोच-विचार करते हुए कल मेरे भाई मर गए। 
मुझसे मिलने की उन्हें कितनी उत्कट इच्छा'थी ! ओर में भी जितनी जल्दी 
हो सके भारत लोटं, उनके चरणों पर सिर रखं और उनकी तीमारदारी 
करूं, इस विचार से अपना काम शीघता से समेट रहा था । परन्तु नियति 
कुछ और ही थी । अब तो मेरे लिए विधवाओं के कुट॒म्ब में लौटना बदा है 
और. वह कुटुम्ब भी मेरा ही आसरा ताकने वाला ! भारत की कोटुम्बिक 
व्यवस्था को तुम समझते नहीं हो, इसलिए इस प्रसंग को नहीं समझ 

पाओगे । चाहे जिस तरह हो, हिन्द जाने की मेरी इच्छा दिनों-दिन प्रवल 
होती जाती है और अब भी निश्चित रूप से कौन बता सकता है! मेरी यह 
इच्छा फलीभूत होगी या नहीं इसके बारे में मुझे अब भी संदेह है । फिर भी 
मुझे उस यात्रा के लिए तेयारी करनी चाहिए और परिणाम के लिए शांत 
चित्त से सर्वेशक्तिमान प्रभु पर विश्वास रखना चाहिए। 


ऐसे-ऐसे आघातों से मनुष्य में मृत्यु के विपय में अधिक निर्भयता 
बढ़ती जाती हैँ । इस घटना से मेरे हृदय में खलबली क्यों मचनी चाहिए ? 
घबराहट क्यों होनी चाहिए ? इस प्रकार के शोक के मूल में स्वार्थ की परछांई 
होती है । अगर में मृत्यु के लिए कटिबद्ध होता हूं और मृत्यु को स्वागत के 
योग्य प्रसंग मानता हूं तो मेरा भाई सर गया यह कोई आपत्ति की बात नहीं 
है । हमको मृत्यु का डर लगता है इसलिए दूसरों की मृत्यु पर हम रुदन करते 
हैं। शरीर नाशवान है और आत्मा अमर है, यह जानते हुए भी शरीर और 
आत्मा के अलग हो जाने पर में किस तरह शोक कर सकता हूं ? परन्तु ऐसे 
सुन्दर और आइ्वासनपूर्ण सिद्धान्त में सच्चा विश्वास हो तब ही वह स्थिति 
प्राप्त होती हैं । जिसे इस बात में श्रद्धा होती है, उसे शरीर की पुचकार और 
परवरिश करना उचित नहीं, बल्कि उसे नियंता बनना उचित है । अपने 
शरीर की आवश्यकताओं को उसे इस प्रकार रखना चाहिए कि देही 
पर स्वामित्व भोगना छोड़कर उसकी अधीनता में रहें । दूसरों की मृत्यु 
पर शोक करने का अर्थ प्रायः शाइवत शोक की स्थिति को अपना लेना है, 
क्योंकि शरीर और आत्मा का यह सम्बन्ध स्वयं ही शोकप्रद है । 


इस समय मेरे चित्त पर यह विचार प्राधान्य भोग रहे हैं । फिलहाल 
ऐसा दूसरा पत्र मुझसे नहीं लिखा जा सकेगा | यह तो अपने-आप लिखा गया 
है। इसलिए श्री पोलक को यह पत्र पहुंचाना और मणिलाल को भी यह पत्र 
पढ़ने के लिए देना और बाद में श्री वेस्ट आदि के पढ़ने के लिए छगनलाल 
के पास भेज देना । नवापू 


जमनादासकाका जब केपटाउन से फीनिक्स आए तब उन्होंने हमें 
बताया कि कालिदास बापूजी के चल बसने का समाचार मिलने पर उस समय 
या उसके बाद भी बापूजी ने अपनी आंखों से आंसू की एक भी बूंद नहीं गिराई 
थी। अपने मन को बहुत ही दृढ़ बनाकर उन्होंने बड़े भाई की मृत्यु का 
यह भारी-से-भारी आघात सहन कर लिया था । यह विवरण सुनकर में 
सोचता रह गया कि बापूजी कितने बलवान हें । अभी चन्द माह पहले 
अपने बिचले भाई की मृत्यु पर जब वह अपने आंसुओं को गिरने से नहीं रोक 
सके थे तब आज इस अधिक गहरी चोट पर उन्होंने एक भी आंसू नहीं गिरने 

दिया ! मृत्यु से डरने की व शोक करने की कमजोरी को छोड़ देने का जो 
उपदेश उन्होंने उस रोज दिया उसे इतने थोड़े समय में उन्होंने प्रत्यक्ष करके 
दिखा दिया । 


: ७६ : 
बापू का कठोर अनुशासन 


केपटाउन में बापूजी के साथ दो विद्यार्थी उनकी, सहायता तथा 
बा की सेवा-शुश्रूषा के लिए रहते थे। एक थे उनके द्वितीय पुत्र श्री मणिलाल 
गांधी और दूसरे उनके छोटे भतीजे श्री जमनादास गांधी । दीनीं की आयु 
अठारह से बीस वर्ष के बीच थी । 

दोनों सुशील, संस्कारी, मेधावी और श्रेष्ठ कतृत्वशक्ति वाले थे । 
सत्याग्रह-संग्राम में बड़ी वीरता से दोनों ने जेल काटी थी । कई दिनों तक 
कारावास में पूरा अनशन करकं सत्याग्रहियों का और भारतमाता का 
अपमान दूर करने पर दोनों ने बड़ी प्रशंसा पाई थी। केपटाउन में भी प्रातः- 
काल से संध्याकाल तक बापूजी का काम करने में दोनों व्यस्त रहते थे । 


ऐसे उत्तम विद्यार्थी और अपने ही बालकों पर बापूजी ने अनु- 
शासन का सूक्ष्म हंटर चछाया और उन्हें तुरन्त ही केपटाउन से छौटा दिया । 
इस संबंध में बापूजी के लिखे हुए पत्र पढ़ने पर प्रा प्रकाश मिलता है 


केपटाउन 
ता 5 १5२६६ ३ 

भाई श्री रावजीभाई 
तुम्हारा पत्र मिला । चि० मणिलाल को वहां (फीनिक्स ) नहीं भेजना 
हैं । उसको यहां के वेभव से हटाया है । ऐसे ही सबब से चि० जमनादास को 
वहां (फीनिक्स) भेजा हेँ। जिसे ब्रह्मचर्य का पालन करना है उसे वेभव 
वाली परिस्थिति में नहीं बसना चाहिए, ऐसा में मानता हूं। बा का स्वास्थ्य 
ठीक मालम दे रहा हं। वहां पर (फीनिक्स में ) लड़के उद्यमशील बन जाय॑ 
और तड़के उठने में जरा भी पिछड़ें नहीं इस बात की सावधानी रखना । 
मगनभाई पटेल का स्वास्थ्य कैसा रहता है ? मझे ब्यौरे से, छिखना । इमाम- 
साहब की बहू परेशानी महसूस न करे, ऐसा इन्तजाम करना-। उसके लिए 
कुछ विशेष भोजन की आवश्यकता हो तो विशेष रूप से वह बना देना, या 

उनको खुद को बना लेने देना, यह उचित समझता हूं । 

श्री एंड्यूज ने बड़ा भव्य काम किया है, इसमें कोई शक नहीं हैं । 
--मोहनदास के आशीर्वाद 
फाल्गुण सुदी २, १९७० 
ता० २६-२-१४ 
चि० जमनादास 


तुमने और मणिलछाल ने इस बार मुझे समझने में गलती की है, ऐसा 
में पाता हूं। तुमको रखने से तुम्हारा श्रेय नजर आता तो अपने स्वार्थ के 
कारण ही में तुमको यहां से अलग न करता। यहां क॑ वातावरण के सामने 
में भिड़ ही नहीं सकता । वातावरण का सक्ष्म असर कैसा होता है, उसका 
तुमने विचार नहीं किया । 


डाक्टर गुल का जौहर तुम सबने देखा, उससे पहले मेन देख 
लिया हूं। किन्तु जिस प्रकार तुम्हारा जौहर देखने पर भी में तुमको निर्बेल 
और बालक समझता हूं तथा तुम्हारे अधीन किसी और को रखने में मुझे 
संकोच हो, उसी प्रकार डा० गल के असर के नीचे तुम जेसे निर्मेल जवान 
को रखने से संकोच करता हूं । डाक्टर गूल बालक हें, यह बात खुद भी जानते 
हैं। अपने दोषों को भी जानते हैं और इसी वजह से अपने सगे भाई को उन्होंने 
अपने से अलग कर रखा है ।....स_ाहसिक (अविचारी) और रागी (अति 
आसकत ) हें। तुम लोगों में में उनका साहस और राग देखना नहीं चाहता । 
तुममें हंसमति नहीं आई है। अगर आई होती तो मेरे लिए कठोर टीका करने 
का कारण ही न रहता। मेरा अतिप्रेम तुम लोगों को इस बार दाहक प्रतीत 
हुआ हैं। ऐसा हो जाता हैं, परन्तु तुम पुनः शांत हो जाना। मेंने अविचारी 
कदम नहीं उठाया हैं। तुम मुझ पर वकीलपने का जो आरोप रख रहे हो 
वह उचित नहीं हैँ। पहले भी तुमने ऐसा ही कहा था। मुझमें पृथककरण 
करने की और भमला-बरा परखने की शक्ति विशेष हे, ऐसा मझे अनुभव 
होता जा रहा हैं। इस कारण मेरी सक्ष्म दलीले सुनने वाले व्यक्ति को 
वकालत-सी महसूस होती हूं । 


चाहे कुछ हो, लेकिन तुम अपने बचाव में या मेरी गलती सुधारने के 
लिए जो कुछ कहना चाहो बेखटके कहना | तुम्हारा यह कत्तव्य हेँ। मुझ 
हमेशा पत्र लिखते रहो । बा का स्वास्थ्य काफी ठीक है। खतरा टला नहीं है । 


(केपटाउन ) --बापू के आशीर्वाद 


३९० जीवन-प्रभात 


ता. २७-२-१४ 
चि० जमनादास 
तुम्हारा न तार है न चिट॒टी, एकके सिवा। मानो तुम रोष से भरे 
हो। किबरली वाला तुम्हारा पत्र उचित नहीं हैँ । किन्तु जहां तुम्हारा 
बर्ताव ही मेने उलट देखा वहां चिट्ठी के लिए क्या शिकायत करूँ । तुम 
दोनों के ही पत्र सूचित करते हूँ कि तुम लोगों को केपटाउन अनुकल नहीं 
आया । 
फीनिक्स में क्‍यों में किसी के बर्ताव से तंग नहीं आया ? एक अपवाद 
है सही । वह है मिस सस्‍लेशिन । परन्तु वह तो अन्त में अपना दोष देख सकी । 
झुरू में तो उसने मुझे तंग ही कर डाला । तुम दोनों तो मेरा दोष देखने लूग 
गए । खूब विचार करके तुम शांत बनो, ऐसा में चाहता हूं । आज में मणि- 
लाल को पत्र नहीं लिख रहा हं, इसलिए यही उसके पास भेज देना । 
(केपटाउन ) --बापू के आशीर्वाद 
एक अन्य पत्र में मणिलालकाका को लिखा है 
तुमने मुझ पर निर्देयता का आरोप रखकर अनजान में पाप 
किया है। पन्द्रह दिन के भीतर में निर्दंयी बन गया ? ऐसा असर औरों पर 
तो नहीं पड़ा । फीनिक्स में वह नहीं हुआ | बा के प्रति में अति कोमल बना 
हूं, ऐसा बा देखती है। अगर तुम्हारे प्रति में निदेय बनता हूं तो मेरी साधुता 
जो कुछ हो, वह दंभ ही कही जायगी और अपना जीवन में व्यर्थ समझ्‌ंगा । 
परन्तु इसमें कोई शक नहीं है, फिलहाल में तुम को निर्देय जान 
पड़ें गा। .. . जिस मोह के कारण में तुम्हारे भीतर मोह नहीं देखता था 
वह मोह नष्ट हो गया है और केवल निर्मल प्रीति रह गई है। वह प्रीति 
इस समय तुमको निर्देयता रूप जान पड़ती हुं; क्योंकि मुझे वेद्य के मानिन्द 
कडए प्याले पिलाने हूं। . . . तुम्हारे बारे में: . . . संपूर्णता प्राप्त करने के 
लिए में अधीर हो बंठा हूं। अधीरता यह मेरा दोष है। इस अंश में में राग 
वाला (आसक्त वाला) प्रेमी हूं। तुम मेरे बेटे हो, यह मोह अब भी रहा 
हैँ । उसके नष्ट होने पर जो निर्दयता तुम मुझमें देख रहे हो वह भी कदाचित 
नहीं देखोगे । तबतक मुझे निभा लेना । 
अब तुम्हारे पत्र वाले विरोधों की बात। तीन दिन में तुमने केपटाउन 
नहीं देखा, क्योंकि मेरे वचन कट थे, फिर भी चलते समय मेरा उम्र ताप 
होने पर भी, कैेपटाउन देखने की इच्छा तुमने बताई। कटु बचन तो रविवार 
को भी थे तुमने जब मुझको निर्देय मान लिया तब मेरे साथ रह कर 
तुम किस तरह कुछ सीख सकते थे ? तुमने टेबल माउंटन घूम आने की बड़ी 

भारी इच्छा बताईं। तब मेंने तुमसे कहा कि तुम और भी विशेष (कई 
विश्लेष स्थान ) देखोगे, तो उसमें तुमने मेरा क्या अपराध पाया ? 


__ किन्तु हुआ सो हुआ। मेरा दोष न देखना, यह तुम्हारा कत्तंव्य है। 
बेटे में इतनी भक्ति होनी चाहिए कि वह बाप का दोष न देखे, पर उसके 
गुणों का ही विचार करे। में तुमको फकीर नहीं बनाना चाहता। में तुम्हारा 
शुद्ध आचरण देखना चाहता हूं | तुममें सत्य, शील, सरलता, कोमलता, 
प्रभुता, नम्नता, साथुता देखना चाहता हूं । संसार के साधारण रागों से 
तुम विरक्तता देखना चाहता हूं। परन्तु वह सब इस समय है, ऐसा नहीं 
लगता । में करता हूं वेसा तुम कर डालो, यह में नहीं कहता । परन्तु तुम 
मेरे गहरे उदगारों को समझ कर अपने जीवन को सफल करो, एसा में 
चाहता हूं । 


यह पत्र चि० जमनादास को भेजना । 


(केपटाउन ) --बापू के आशीर्वाद 


इस प्रसंग के बारे में जमनादासकाका ने जो वर्णन मुझे सुनाया था 
वह उनके छब्दों में यहां दे देना उचित होगा : 

“जेल से छूटकर जब में वापूजी के पास पहुंचा तब वह अपने लुंंगी- 
कुर्तत वाले नए वश में थे। उस पोशाक में जब कंपटाउन के राजमार्ग पर 
बापूजी पैदल चलते हुए निकलते थे तब गोरे लड़के उनके पीछे पड़ जाते थे, 
खिलली उड़ाते थे, तरह-तरह की आवाजें कसते थे और आपस में मजाक 
करते थे। लेकिन बापूजी तो मानो कुछ हुआ ही न हो इस प्रकार शान्ति- 
पूर्वक आगे बढ़ते चले जाते थे । 

“बा का स्वास्थ्य कमजोर था ही । स्वयं बापूजी उनकी सेवा का 
काम करते थे। बा को प्रत्येक काम बहुत ही स्वच्छ और सांगोपांग संपूर्ण 
चाहिए, इसलिए बापूजी किसी को भी बा के काम में हाथ नहीं लगाने दंते 
थे। मुझे वह काम करने की उन्होंने स्वीकृति दी और सुबह से शाम तक 
बा की सेवा में ही रहने का अवसर मुझे मिला। परल्तु थोड़े ही दिलों में 
हमको बापूजी ने केपटाउन छोड़ जाने की आज्ञा दी । 

- “बह दिन बुधवार का था। अकस्मात्‌ बापूजी ने सूचना दी कि हम 
दोनों को शनिवार की दोपहर की ट्रेन से केपटाउन से जाना हैँ। हम दोनों 
का मतरूब मणिलालू भाई और में । मणिलाल को बापूजी ने अपने साथ 
एंड्रयूज साहब की सेवा के लिए ही लिया था । जिस शनिवार के दिन 
कृपटाउन छोड़ देने के लिए बापूजी ने हमको सूचित किया था उसी 

शनिवार को सवेरे ग्यारह बजे की स्टीमर से श्री एंड्रयूज इंग्लेंड के लिए 
रवाना होने वाले थे और उसके घंटे भर बाद हम लोगों को केपटाउन से 
चलना था। 

“बापूजी की बात सुनकर मणिलालभाई ने कहा कि हम सोमवार 
को यहां से जायं तो ? रविवार के दिन डाक्टर गुल के साथ हमने यहां के 
प्रसिद्ध शिखर टेबल माउंटन को देखने जाने की व्यवस्था की हैं। वह 
देखकर सोमवार के दिन हम जायंगे । लेकिन बापूजी ने वह बात नहीं 
मानी । शनिवार के दिन ही हम चले जाय॑ं, ऐसा आग्रह उन्होंने किया और 
कहा, “टेबल माउंटन में देखने की बात हे ही क्या ? देखना हो तो हिन्दुस्तान 
जाकर हिमालय देखना । हिमालय में तो कोई हजार टेबल माउंटन समा 
जाय॑ंगे ।” ह 

“डा० गुल और उनकी माताजी ने जोरों से हमारी सिफारिश की और 
बापूजी को समझाने की कोशिश की; परन्तु बापूजी ने एक न मानी। हमें 
दनिवार को ही वहां से चलना पड़ा और टेबल माउंटन देखना रह गया । 


इस प्रकार बापूजी ने जो सख्त आग्रह किया उसकी जड़ में 
बापूजी का संदेह था कि हम लोग मौज-शौक में फंस गए हैँ । डाक्टर 
गूल का कमरा आलीशान था । सारा ठाठ अंग्रेज साहब का-सा था। हम 
लोग भी उन्हीं के साथ उनके ही डाइनिंग टेबल' पर भोजन के लिए बंठते 
थे। वे लोग अंडें-गोश्त आदि लेते थे। लेकिन हम लोग मेज के दूसरे सिरे 
पर अपना निरामिष भोजन ही छत थे। हमारा सबसे अलग-अलग 
रहना अच्छा नहीं मालम देगा, ऐसा हमारा खयाल था। परन्तु बापूजी को 
ऐसा प्रतीत होता था कि डाक्टर गुर के साथ हम भी शौकीनी की ओर 
लढ़क रहे हें। हम दोनों में से किसी को भी बापूजी ने अपने पास नहीं 
टिकने दिया, इसका कारण यह था कि एक को रहने देते तो वह पक्षपात् 
माना जाता । 


बापूजी के कठोर अनुशासन का यह प्रसंग अविस्मरणीय है । इस 
पर से पता चलता है कि यद्यपि बापूजी ने अपना निवास किसी अरण्य 
के एकांत कोने में रखने का आग्रह नहीं रक्खा था, फिर भी उनके चित्त में 
नागरिकों के रंग-राग से दूर तपोवन का आश्रम ही रम रहा था और अंपने 
विद्यार्थियों को वेसे ही वातावरण में सुशिक्षित करने का उनका मनोरथ था। 
साथ-ही-साथ जबतक अपने विद्यार्थी की बुद्धि को बापूजी जगा नहीं देते थे 
तब तक उसकी बात को बार-बार सुनंते थे और अपनी आज्ञा की यथार्थता 
समझाने को बार-बार प्रयत्न करते थे। चाहें अपना पुत्र भी क्यों न हों। 

केवल आज्ञा पालन करने के लिए पुत्र या शिष्य को आज्ञापालन 
करता चाहिये, एसा आग्रह बापूजी ने बिल्कुल नहीं रखा था। यह बात 
नीचे के पत्र से और भी स्पष्ट हो जाती हैं : 


कंपटाउन 
शनिवार, ई. स. १९१४ 
चि० मणिलाल और जमनादास, 


तुम सब मेरे साथ दौड़ो, यह इच्छित हैँ; पर में ऐसी आशा पालता 
नहीं हूं। जो में करता हूं वह सब तुम लोग भी करो, ऐसी मांग मेंने कभी 
की नहीं है; लेकिन जो करने को अपने सिर पर लो वह तो करना ही पड़ता 
हैं। ... बलात्कार की तो बात ही नहीं है, लेकिन जब तुम अपने-आप समझ- 
बूझ कर ही अमुक व्यसन छोड़ने के बाद मुझे धोखा देने लगो तो वह दोष 
तुम्हारा ही कहा जायगा। . . . . बड़े भी और लड़के भी सीमित हद तक 
पहुंच पाए हैं, ऐसा हम मानें । अमुक वस्तुओं का त्याग फीनिक्स में वे लोग 
करते हें और उन वस्तुओं को वहां पर वे त्याज्य समझते हैं, फिर वहां से 
बाहर जाने पर उन्हीं वस्तुओं को क्‍यों अपनाया जाय ? अलोना आहार 
करने के लिए कोई भी बाध्य नहीं है। तेज मसाले, छोटे-मोटे व्यसन, महा- 
स्वादिष्ट भोजन, चाय, काफी आदि वस्तुएं सबके लिए त्याज्य हैँ । विषय, 
चोरी, देर से उठना, सबके लिए त्याज्य है। यह मर्यादा जिसे असह्य जान पड़, 
उससे किस बूते पर संस्था में रहा जा सकता है ? प्रत्येक संस्था के निश्चित 
नियम होते हैं। उन नियमों का संस्था के अन्दर और बाहर सब जगह 
पालन करना ही चाहिए। जो न पाले, उसका संस्था में रहना मिथ्या है । 

तुम्हारे कहने का मतलूब यह निकलता है कि मेरें छिहाज के कारण 
लड़के और दूसरे भी कई बातें करते हूँ, अपनी स्वतंत्र वृत्ति से नहीं करते । 
और फिर वे धोखा देते हैं। यह मेरा दोष हो सकता है, परन्तु उससे 
एक ही प्रकार से मुक्त हो सकता हूं, अर्थात्‌ किसी के साथ में न रहूं। 
यह इस समय मेरा कत्तंव्य प्रतीत नहीं होता । मेरे लिहाज में आकर अगर 
कोई मेरे कहे बिना ही अलोना करने का दिखावा करता है और मुझे धोखा 
देता है तो में दोषी क्‍यों ठहरूंगा ? . . तुम अलोना नहीं करते हो, इसलिए में 
तुम पर कम प्यार रखता हूं और जमनादास केवल फलाहार ही करता हैं 
इसलिए उसको विशेष चाहता हूं, ऐसी कोई बात नहीं है । लोने-अलोने में 
कुछ भी पाप-पृष्य नहीं है। उसके पीछे जो रहस्य है उसमें पाप-पुण्य है । 
इमामसाहब कभी भी अलोना नहीं करेंगे, इसलिए वह मुझे अप्रिय नहीं हैं । 
मिस स्लेशिन हर बात में मुझसें विरोधी बर्ताव करती है, फिर भी कुछ 

अंश में तुम सब लोगों के मुकाबले में उसका चरित्र बहुत ऊंचा मानता हूं । 


सभी परिवत्तेनों के पीछे हमारा उद्देश्य संयम पालन करने का और 
उसे वद्धि करने का है । यह जिसको मंजर न हो उसे मेरा त्याग कर जाना 
वाहिये, यही उस रात्रि को मेरा कथन था और वह उचित ही दीखता है । 


संयम का मतरूब यह मत समझो कि अलछोना करना । दो दिन की 
पत्ती रोटी और कण भर नमक से गुजर करके तुम जीवन बिताओ या में 
भ्ेक प्रकार के फल-मेवे का स्वाद लं-उससे बहुत ऊंची बात हो सकती हूँ । 
तप किस हेतु से सूखी रोटी ले रहे हो और में किस हेतु से फल-मेवे लेता 
है, इसके आधार पर उस कार्य की शुद्धता का निर्णय किया जा सकता है । 

पवित्रता दूसरों के द्वारा किये गए दोषारोपण से फीकी नहीं पड़ती, 
किन्तु और भी प्रबल बनती हे । 

तुम से यदि कुछ भी अनुचित बात बन गई हैँ तो तुम उसे मेरे सामने 
मंगर कर लो। एसा किये बिना तम्हारा उपवास या सेकड़ों प्रायश्चित्त फलने 

वाल नहीं हूँ । 

वहां आने के लिए में तरस रहा हूं, पर अपना कत्तंव्य नहीं छोड़ 
सता । 

की हुई प्रतिज्ञा में लौटा ले , यह पश्चिम में सूर्य उगे तब भी नहीं 
दहोपकता । मनुष्य अपन प्रण को आसानी से निभा नहीं सकता। 

तुम दोनों को इस पत्र से रोष आयगा, लेकिन जो मरे मन में हू में 
न छिखें तो मझमें जो कुछ सत्य है उसको दाग लग सकता है और इस 
तर में तुम्हारा बुरा करनेवाला बन जाता हूं। तुम्हारे लिए दुख उत्पन्न 
बला, यह इस. समय मेरा धर्म हो पड़ा हे । 


--बापू के आशीर्वाद 
: ७७ : 
९१ * 
कत्तव्य ओर संयम 
उपनिषदों के संबंध में एक ऋषि ने कहा है, 'यदि यह वाणी किसी 


सूबे रूंठ को सुनाई जायगी तो बंह भी नवपललवित हो उठेगा ।” केपटाउन 
से लिखे हुए बापूजी के कई पत्रों में भी ऐसी डी अमृतमयी वाणी भरी हुई हैं, 

जिसपर मनन करनंवाला चाहे कितना ही दुर्बछ-चित्त क्‍यों न हो, शक्ति- 
शाली बनने का संकल्प करने लगेगा । 


'कब सत्याग्रह किया जाय, कब न किया जाय, इसकी विधि समझाते 
हुए बापूजी के लिखे एक पत्र की कुछ पंक्तियां इस प्रकार हें :- 


केपटाउन 
मंगलवार, ज्येप्ठ बदी १ (८॥६।१४) 
पर जो सत्याग्रही होता है आमतौर से तटस्थ रहता है। हमें हमेशा 
बोलना ही चाहिए, एसा नियम नहीं हे । सत्याग्रह कब किया जाय, इस प्रइन 
का उत्तर सहज में नहीं दिया जा सकता । सत्याग्रही जब सत्याग्रह शुरू 
करता है तब वह पहले कुछ विचार कर नहीं रखता। उसकी आत्मा के 
उदगार के विरुद्ध काम हुआ है ऐसा जब उसे प्रतीत होता हैं तब उसके 
प्रतिरोध में वह आत्मबल का प्रयोग करता है। मेने सत्याग्रह शरू किया तब 
भी मेने उसे धर्म का अंग ही समझा था। अनुभव से मालम हुआ कि 
वही धर्म हैं और वही चिन्तामणि हैँ, इस कारण मेरे अन्दर वह धर्म के रूप में 
विशेषतः विकसित हुआ। 


सत्य के अछावा और कुछ कभी करना ही नहीं है. यह बात जिसने 
पक्की कर ली वह सत्याग्रही है और एसे आदमी को प्रत्येक मौके पर उपाय 
सझ ही जाता है । जीवन-मात्र सत्यमय होना चाहिए। यम-नियम आदि 
का पालन करने से धीरे-धीरे वह बात आ जाती हे। जिस प्रकार स्थकू 
विषयों को सीखने में बरसों तक प्रयत्न करना पड़ता है, उसी प्रकार सत्याग्रह 
का स्वरूप समझने के लिए भी प्रयत्न करना चाहिए। आत्मा पर छाये 
हुए तुम्हारे और मेरे आवरण दूर होते चलेंगे त्यों-त्यों आत्मा प्रकाशित 
होगी और उसी अनुपात से वह बलवान सत्याग्रही के रूप में जझेगा 


बापूजी जब कंपटाउन थे तब विद्यार्थियों की दिनचर्या पर ध्यान 
रखने का काम श्री रावजी पटेल विशेष रूप से करते थे । उस समय वह एक 
प्रकार से नये फीनिक्सवासी ही थे । फीनिक्स में आये हुए उन्हें दो वर्ष भी 
नहीं बीते थे | वहीं पर दूसरे कार्यकर्त्ता प्रायः अपने-अपने परिवार के 
साथ थे और रावजीभाई के घरवाले भारत में थे । उनकी माता का स्वास्थ्य 
कमजोर होने की खबर मिलने से घर लौट जाने का उन्होंने इरादा किया, 
परन्तु बापूजी ने आश्रम-कार्य में एकाग्रता से रूगे रहने का और मातृ-सेवा 
को गौण समझने का उनको परामश दिया। वह पत्र इस प्रकार है 

केपटाउन 
शनिवार 
भाई श्री रावजीभाई, 


तुम्हारा पत्र आज इतनी देर से मिला कि न में तुमको आज की डाक 
से पत्र भेज सक, न तार ही पहुंचा सक्‌ । अब सोमवार को ही तार करूंगा । 
जहां पर माता के प्रेम का प्रश्न है, जहां पर पुत्र-वात्सल्य का सवाल सामने 
आता है वहां किसी अन्य व्यक्ति के लिए परामर्श देना एक धर्म-संकट है । 
फिर भी यह अनिवार्य हैं कि में परामर्श दं । अपने पिताजी के पत्र पर से 
तुम जिस निर्णय पर आये थे उस समय तुम्हारी माताजी के विचारों का 
अनमान हम लोग लगा पाए थे। उनका पत्र आने से कोई नई बात पंदा 
नहीं होती, लेकिन नई भावना उत्पन्न हुई है और प्रेमभाव ने स्वभावत 
ही तुम्हारे हृदय में प्रधानता प्राप्त कर ली हे । अब अगर तुम निर्मोही 
बनकर निर्णय कर सको तो तुम्हारा प्रेम निर्मेठ और दिव्य स्वरूप प्राप्त 
कर सकेगा। तुम सारे जगत को अपना प्रेम दे सकते हो, अर्थात्‌ ऐसा करने 
का प्रयत्न कर सकते हो । मात-भक्ति का यही उद्देश्य हे । और जो भक्ति 
है वह स्थूल लौकिक और केवल देह के प्रति है। इसमें से मुक्त होने के भजन 
अक्सर तुम गाते हो । आ संसार असार विचारी--- (एक गुजराती भजन 
की टेक ) वाला भजन गाकर उसकी गूढ़ ध्वनियों पर विचार करना, जीव ने 
इवास तणी सगाई के पद की क्‍या ध्वनि है ? फीनिक्स के और दूसरे रहन- 
सहन में यह अन्तर है कि जिस बात को हम पढ़ते हैं उसे अपने में दढ़ीभूत 
करने का प्रयत्न करते हें । 

तुम्हारे हिन्दुस्तान जाने का परिणाम क्षणिक होगा । पनद्रह या पांच 
दिन के बाद तो रोना ही पड़ंगा। फिर तो वियोग है ही । 

पुन: हम ऐसी जिन्दगी बिताना चाहते हैं कि हमारे पास एक पाई 
भी न रहे । ऐसा गरीब आदमी इस प्रकार के अवसर पर क्या करेगा, यह 
विचार करना । 

अपने माता-पिता के दर्शन करने की भावना नित्य बनी रहे, यह उत्तम 
बात है। इस उत्कंठा को फिलहाल दबाकर अपने जीवन को और भी 
वीतरागी बनाना, यह तुम्हारा कत्तेंव्य है । अपने चरित्र को सुदृढ़ करने के 
लिए ही तुम परदेश भुगत रहे हो। तुम्हारे लिए यह स्थिति वनवास की. है । 
ऐसा करने में ही तुम अपने माता-पिता को सुशोभित करोगे । तुम स्वेच्छा- 
चार नहीं कर सकते, किन्तु दिनोंदिन आत्मोन्नति करो, संयमी बनो तो 
इस समय स्वदेश लौटने के कत्तंव्य से मक्‍त हो जाते हो । 

यह विचार करने में प्रेस की (फीनिक्स के काम के लिए तुम्हारी 
आवश्यकता की) बात का जरा भी विचार नहीं किया है । किस बात में 
तुम्हारी आत्मोन्नति है, यह सोच कर ही मेंने परामर्श दिया है । 


इतने पर भी अगर लौकिक मातृभक्ति तुमको स्वदेश की ओर ही 
आकर्षित करती हैँ और यहां रहने से तुम्हारे चित्त को शान्ति नहीं मिलती 
तो तुम सुख से जाना। मेरा लिखना परामर्श रूप समझकर तुम स्वतंत्रता- 
पूर्वक निर्णय करता और उसके अनुसार चलना । 


--मोहनदास के आशीर्वाद 


केपटाउन 
जेठ बदी ८ 
(ता०१६-६-१४ ) 
चि० मणिलाल, 

- » » तुम जो कुछ करो वह विचारपूर्वक, निडरता से, स्वतंत्र रहकर 
करना । बापू को क्या पसंद आयगा यह विचार बाद में करने का है। तुम 
अपने कल्याण के लिए क्या करना चाहते हो यह पहले समझ लेना है और 
उसके अनुसार चलना है । किसी की देखादेखी न समझी हुई दिशा में किया 
हुआ कार्य निष्फल है, ऐसा जानो । 


“बापू के आशीर्वाद 


इस क्रम में कुछ अन्य पत्र भी उल्लेखनीय हैं: 
केपटाउन' 
फाल्गुण बदी २ 
(ता० १४-३-१४ ) 
भाई श्री रावजीभाई, 
तुम्हारा पत्र पढ़ा और दुबारा पढ़ा। शंकराचाये ने एक इलोक कहा 
है। उसमें बताया है कि समुद्र किनारे बैठकर घास के तिनके की नोक से 
एक बिन्दु पानी उठाकर समुद्र उछीचने के लिए जितने घैयें की आवश्यकता 
रहेगी और जितना समय बीतेगा उसकी तुलना में मन को मारने में अर्थात्‌ 
मोक्ष को साधने में अधिक धेर्य और अधिक समय की आवश्यकता होगी । 
तुम तो बहुत उतावले हो गए हो, ऐसा लगता हे । 
मरण का भय, मेंने बहुत सोचा-विचारा है, तब भी मुझ तक से नहीं 
गया है। फिर भी में अधीर नहीं होता, प्रयत्नवान रहता हूं । इसलिए किसी 
दिन उससे मुक्त हो ही जाऊंगा ।तुम भी प्रयत्न करने का एक भी मौका 

हाथ से न जाने देना । यह हमारा कर्तव्य है । परिणाम प्राप्त करना या 
उसकी इच्छा करना प्रभु के अधीन है। फिर झंझट किस बात की ? माता 
बच्चे को दूध पिलाते समय परिणाम का विचार नहीं करती । उसका परि- 
णाम तो आता ही है। मरण भय टालने के लिए---मनोविकारों को भगाने 
के लिए प्रयत्न करने के बाद प्रफूलल चित्त बने रहो तब वह जायगा, नहीं तो 
फिर वही मिसाल साबित होगी कि बन्दर की याद न करने का नुस्खा अमलू 
में लाते समय बन्दर का विचार अवश्य आयगा । 
हम पाप-योनि में से जन्मे हैं, पाप-कर्म से देह के अधीन' हुए हैं। उस 
सब मल को त॒म एक पल में कंसे धो सकोगे ? हमारे यहां के अखा भगत ने 
बोध दिया है कि सुतर जावे तेम तु रहे, जेम तेम करीने हरि ने लहे' (जेसा 
अनुकूल पड़े वेसे तुम रहो, पर जिस प्रकार बने हरि को जान लो ) | तुलसी- 
दासजी कहते हें कि संकट हो या न हो, रामनाम जपते रहो तो संपर्णत 
सिद्धि है ही। हमें तो वही अर्थ सिद्ध करना है, जो गुसाइईंजी ने बताया हे। 
इसलिए बही जप जपते रहना । 
राम कौनसे, यह निदचय अपने मन में कर लेना। वह राम निरंजन 
है, निराकार है। राक्षसी वृत्तियों के समूहरूपी रावण का देवी वृत्तिरूपी 
अनेक प्रकार के शस्त्रों से संहार करने वाला वह है। उस विपुल बल की 
प्राप्ति के लिए १२ वर्ष तक तपस्या करने वाला वह है। 
अन्त में, शरीर को या मन को एक क्षण भर के लिए भी खाली मत 
रहने देना । दोनों को उत्साहपर्वक काम में लगाए रखना । तब तृम्हारी 
सब झंझटें अवश्य टल जायंगी । इसके बिना तो प्रभु के ऊपर भरोसा 
करना और मेरे भरोसे रहना, यह सब वथा है । ऊपरवाल कत्तेव्य कर चकने 
के बाद ही वे सब भरोसे काम देंगे। 
याद रखना कि हम जैसे देव मांगते हें वेसे ही देव मिलते हैं। 
तुलसीदासजी ने जब रामचन्द्रजी को मांगा तब कृष्ण श्रीराम बने और 
लक्ष्मीजी सीता बनीं । 
केपटाउन 
फाल्गुन सुदी १०, रविवार 
(ता० ८-३-१४ ) 
भाई श्री रावजीभाई, हे 
हृदय पवित्र हो तो विकारेन्द्रियों को विकार पाने की बात नहीं 
रहती । लेकिन हृदय क्या चीज हूँ ? वह कब पवित्र माना जाय ? हृदय ही 
आत्मा है अथवा आत्मा का स्थान हूं। उप्ममें पवित्रता का अर्थ होगा शुद्ध 

आत्मज्ञान का होना, और उसकी उपस्थिति में इंद्रिय-विकार संभव हो ही 
नहीं सकता । किन्तु साधारणतया जब हम हृदय को पवित्र बनाने की 
उधेड़बुन करन लगते हूँ तब अक्सर मान बैठते हें कि हमारा हृदय पवित्र 
हो गया। तुम पर मेरी प्रेमवृत्ति है, इसका अर्थ इतना ही है कि वसी वृत्ति 
रखने के लिए में प्रयत्नवान हूं । अगर अखंड प्रेमवत्ति हो तो में ज्ञानी बन 
गया। वह तो में नहीं हूं। जिसके प्रति मेरा सच्चा प्रम होगा, वह मेरे मंतव्य 
का या मेरे बोलने का अनर्थ नहीं करेंगा। वह मुझपर तिरस्कार भी नहीं 
करेगा, अर्थात्‌ इससे यह बात सिद्ध हो जाती है कि जब हमको कोई मनुष्य 
शत्रु मानता है तब दोष प्रथम तो हमारा होता है । यह बात गोरे लोग और 
हमारे बीच में भी लागू होती हैँ । इस कारण स्व अंश में पवित्रता यही 
चोटी की स्थिति हैं। इस बीच हम पवित्रता में जितना आगे बढ़ेंगे, हमारे 
“विकारों का शमन होगा । विकार इंद्वियों में रहा हुआ है ही नहीं । मन 
एवं मनुष्याणां कारणं बंबमोक्षयों: । इंद्रियां मनोविकारों के प्रदर्शित 
होने का स्थान हैं। उनके द्वारा हम मनोविकारों का परिचय पाते हैं । 
अर्थात्‌ इंद्रियों का नाश करने से मनोविकार जाते नहीं हैं | पण्ड 
लोग विकार से भरपूर देखे जाते हैं । जन्म से नपुंसक पुरुष में इतने अधिक 
विकार होते हैं कि वे बहुत से अकार्य करते देखे जाते हैं | मेरी ध्ाण- 
शक्ति मन्द है, फिर भी सुवास लेने को मन करता है और जब कोई गुलाब 
आदि की सुगंध की बात करता हैँ तब उस ओर अबाध मन चला 
जाता है और उस पर बड़े बलात्कार से, बल-प्रयोग करने के बाद, काबू 
"पाया जा सकता है । जब मन पर काबू नहीं रहता और विचार-धारा उग्र 
बनी हुई होती है तब मनुप्य को इंद्रिय-छेदन करते सुना गया हैँ। संभव 
है कि ऐसे समय वह कत्तंव्य हो । 
मान लो कि मेरा मन चलित हुआ और मेने अपनी बहन पर कुदृष्टि 
की । मुझे काम जला रहा है, लेकिन में बिल्कुल मढ़ नहीं बन गया हूं । ऐसे 
मौक पर अगर और कोई उपाय नहीं सूझता तो इंद्रिय-छेदन कर डालना 
यह पवित्र कार्य हैँ, ऐसा लगता है। ऐसा प्रसंग धीरे-धीरे उठनेवाले पुरुष 
पर नहीं आता । जिसको तीत्र वराग्य आया हैँ और जिसका भूतकाल 
का वर्तन ठीक नहीं है, उसके लिए ऐसा होने की संभावना हे सही । विकार 
उत्पन्न न हो और इंद्रिय चलित न हो, इसके लिए तात्कालिक उपाय मांगना-- 
नुस्खा ढुंढ़ना--वन्ध्या पत्र को पाने की इच्छा के बराबर हूँ । वह काम 
(अविकारी बनने का काम) बहुत ही धीरज से होगा। जादू का आम 
जैसे देखने भर को होता है, वैसे तात्कालिक रूप से होनेवाली मन-बुद्धि 

के बारे में भी समझना । 


हां, ऐसा होता हैं कि मन पवित्र होने के लिए तयार हो जाता है 
और केवल संत-समागमरूपी पारसमणि की खोज में रहता है । वह मिल 
जाने पर अपनी पवित्रता का वह सहसा दर्शन करता है और उसके लिए 
अपवितन्रता स्वप्न की-सी जान पड़ती है। ऐसा हो तो वह तात्कालिक 
हुआ कहा नहीं जा सकता । 


परन्तु आम नुस्खा, जो छोटे-से-छोटा होने के कारण तात्कालिक 
भी हैं, इस प्रकार है 


एकांत-सेवन, सत्संग, शोधन, सत्कीतंन, सतृवचन, लगातार दरीर 
को कसना, अल्पाहार, फलाहार, अल्प-निद्रा, भोग-विलास का त्याग । 
इतना जो कर सके, उसके लिए मनोजय हस्तामलकवत प्राप्त होता है। 
इतना करना और आगे के लिए चिन्तन करना | जब-जब मनोविकार हो 
तब-तब उपवास आदि ब्रतों का पालन करना । 

वहां पर खेत का काम बराबर न चलता हो और उस में वास्तव में 
तृम्हारा अपना ही दोष दिखाई देता हो तो उस दोष को उत्साहपर्वक 
भगा दो ।॥ तुम जो बड़े लोग हो, उनके रहन-सहन के ऊपर लड़कों के रहन- 

सहन का आधार हैं। 
केपटाउन 
ता० १०-६-१४ 

भाईश्री, 

स्नेंहियों के प्रति वीतराग उत्पन्न हो तभी हृदय वास्तव में दयावान 
होता हैं और स्नेहियों की सेवा करता है । वा के प्रति जिस अनपात में में 
वीतरागी बना हूं, उस अनुपात से उसकी सेवा अधिक कर सकता हूं। 
बुद्ध ने अपने माता-पिता को छोड़कर उनका भी उद्धार किया। गोपीचन्द 
ने वराग्य लेकर अपनी माता पर अतिशय छुद्ध प्रेम बताया । इसी प्रकार 
तृम अपने चरित्र को गढ़कर ( ठोस बनाकर ) और अत्यन्त निर्मल नीति को 
अपने में दृढ़ बनाकर अपने माता-पिता की सेवा कर सकोगे। जब तम्हारा 
आत्मा विशुद्धि को प्राप्त करेगा तब तुम्हारे सभी स्नेहियों पर उसका 


प्रतिघोष पड़े बिना रहेगा ही नहीं । 
“-मोहनदास के आशीर्वाद 

मनसि वचसि काये पण्य-पीयष-पर्णा 
त्रिभवनमपकारश्रेणिमिः प्रीणयन्त: 
परगणपरमाण-न्पवेतीकृत्य. नित्यम 
निज ह॒ृदि विकसन्तः सन्ति संतः कियन्तः ॥। 


“-इस जगत में ऐसे संत कितने होंगे जो मन-वचन-काया में पण्य के 
अमत से भरे-परे हों, उपकारों की शूखलाओं से समस्त संसार को प्रसन्न 
करने में जुट हुए हों तथा नन्‍हें-से परमाणु के बराबर दूसरे के छोट-से- 
छोटे गुणों को पर्वत के समान बड़ा समझ कर उन्हें अपने हृदय में पनपाते 
रहते हों । 

फीनिक्स के विद्यालय का पहला प्रयोजन अब प्रायः समाप्त हो चुका 
था । दक्षिण अफ्रीका में सत्याग्रह करके जेल जाने के लिए आदशों स्वयं- 
सेवकों को तैयार करने की अब आवश्यकता नहीं रही थी । अब कच्चे 
समझौते के अनुसार पक्‍का समझौता हो जाने की देर थी और वह संपन्न 
होने पर भारत के लिए प्रस्थान करने की प्रतीक्षा थी । 


इस बीच के समय में विद्यालय में क्या पढ़ाया जाय और कौन पढ़ावे, 
यह समस्या सरल नहीं थी । परीक्षा, अभ्यासक्रम तथा अभ्यास-क्रम की 
मान्यता देने वाली युनिवर्सिटी के अभाव में जो पढ़ाई होती है वह अधिकतर 
वार्तालाप, गपशप और मनोरंजन का रूप ले लेती है। जेल से लौटने के बाद 
फीनिक्स में हमारा विद्यालय जब दुबारा शुरू हुआ तब उसका करीब 
यही हाल रहा। जिस समय जो कोई पढ़ा-लिखा व्यक्ति विद्यार्थियों के 
बीच पहुंच गया उसने अपनी रुचि के अनुसार पढ़ाने का उपक्रम किया। 
एक पढ़ाने वाले के चले जाने पर जब दूसरा व्यक्ति आया तब चाहे विषय न॑ 
बदला हो, पढ़ाई का तरीका और पाठ्यक्रम बहुत करके बदल ही गया | 

इस स्थिति में बापूजी का व्यक्तित्व और बापूजी का एक निरिचत 
आग्रह हमारे विद्यालय को सजीव और सुगठित बनाये रखने में सफल रहा । 
फीनिक्स में बापजी स्वयं एक साथ महीना भर भी नहीं रह पाए थे । बार- 
बार प्रिटोरिया---केपटाउन की यात्रा उन्हें करनी पड़ती थी तथा पांच-दस 
सप्ताह तक फीनिक्स से लगातार अनुपस्थित रहना पड़ता था। फिर भी 

उनके उमग्रतम उपदेशों की जो अखंड धारा उनके पत्रों में फीनिक्स पहुंचती 
रही थी, बीच-बीच में आकर वह स्वयं जो प्रार्थना-प्रवचन करते थे तथा 
फीनिक्स के विद्यार्थियों के चारित्र्य की शिथिलता धो डालने के लिए उनके 
जो उपवास, अल्पाहार और कष्ट-सहन चल रहे थे, उनके कारण छोटे-बड़े 
सभी विद्यार्थी बापूजी के व्यक्तित्व के प्रभाव में दबे रहते थे । 


दीवार पर बड़े अक्षर से लिखकर अथवा सुन्दर सूत्रों में विद्याथियों 
को रटा कर नहीं, परन्त बारबार अच्छाई के ग्रहण करने तथा अवगणों 
को छोड़ देने के लिए प्रेरणा देकर बापजी ने सभी विद्यारथियों के सामने 
मह लक्ष्य स्थापित कर दिया था कि प्रत्येक को अपने जीवन में विनम्र 
बनना हैं, प्रत्येक पल सेवा-परायण रहना हे और जिससे भी सीखने का 
अवसर मिले उससे जो कला-विद्या-सुसंस्कार प्राप्त हो सकें वह ग्रहण करने 
के लिए प्रत्येक विद्यार्थी को तत्पर रहना हें। संक्षेप में, बापजी हम लोगों 
से यही बात चाहते थे जो राजषि भरतहरि ने मनसि-बचर्सि' वाले इलोक में 
बताई है । हमारे कानों पर यह उद्घोष सेव गंजता रहता था ; विद्वान 
तुम चाहे बन सको या न बन सको, परन्तु सुपात्र अवश्य बनो । 


जेल-यात्रा की सम्राप्ति के बाद बापूजी के पास रहे हुए विद्यार्थी 
के लिए यही शिक्षण और यही दिनचर्या थी, ऐसा कहा जा सकता है । 

फीनिक्स का हमारा विद्यालय बहुत छोटा था । पढ़ने-पढ़ानेवालों की 
संख्या के हिसाब से यदि विद्यालय की सफलता अथवा महत्व देखा जाय तो 
वह विद्यालय अल्प से भी स्वल्प था । सात-आठ विद्यार्थी और तीन-चार 
शिक्षकों के जेल चले जाने पर जिस विद्यालय की नब्वे प्रतिशत से भी अधिक 
शक्ति युद्ध-मोचेपर फंसी हुई बताई जाय उसे आधुनिक अर्थ में विद्यालय कहना 
हास्यास्पद होगा । संख्या की दृष्टि से न सही, पढ़ाई की दष्टि से भी उसे 
पाठशाला बताना मुश्किल था । 


स्वयं हम लोग भी, जो फीनिक्स में उस समय पढ़ने-पढ़ाने वाले थे; 
अपनी संस्था को विद्या-संस्था या पाठशाला कहने से झिझकते थे । हम इस 
असमंजस में घिरे,हुए थे कि जहां पर पढ़ाई का सिलसिला तीन-चार महीने 
भी एक-सा नहीं टिकता उसको किस मुंह से विद्यालय कहा जाय ! 


सही पढ़ाई तो भारत में पहुंचने पर ही होगी, ऐसा हमारा विश्वास थां । 
परंतु हममें से, जिन्होंने अपना जीवन बापूजी के हाथ में सौंप रखा था, उनके 
लिए भारत में भी पढ़ने का प्ररन बड़ा बेढब था। भारत में चलने वाली अंग्रेजी 
पाठशालाओं, कालिजों और विद्व-विद्यालग्रों में पढ़ने की हम आशा नहीं 
रुख सकते थे। बापूजी के विचार के अनुसार हमारे लिए मेट्रिक आदि की 

सारी पढ़ाई सोलहो आना वर्जित थी। साथ-साथ लड़के और बड़े भी यह 
नहीं चाहते थे कि भारत में पहुंच कर फीनिक्स के छड़के अनपढ़, बुद्धिहीन 
या असंस्कारी साबित हों । 


जेल जाने में जिन लड़कों के कई महीने बरबाद हो गए थे उनको अब पढ़ने 
के लिए अधिक समय मिले,इस हेतु से ही शायद इस बार छापाखाता के काम 
में बड़े लड़कों को अधिक समय नहीं रोका जाता था । पहले की तरह अब बड़े 
लोग ही साप्ताहिक अखबार छापनें-प्रकाशित करने का काम कर रहे थे । 
परिणाम-स्वरूप, मेरे पिताजी, मगनढालकाका आदि शिक्षक हमें पढ़ाने के 
लिए कम समय दे पाते थे और हम लोगों को आपस में मिलकर स्वाध्याय 
करने का समय अधिक मिलता था । 


उन दिनों दोपहर के भोजन के बाद संध्या के चार-साढ़े-चार बजे तक 
हम सब लिय्रार्थी पुस्तकालयवाली कुटिया के आंगन में बंठकर पढ़ते थे ) 
परंतु उस स्वाध्याय में नियमन नहीं-सा था । कुछ लड़के अंग्रेजी किताबों से 
कठिन-कठिन शब्दों को एकत्र करके अंग्रेजी शब्दकोष से उनके अर्थ और हिज्जे 
याद करते रहते थे, कुछ अपने सुलेख को सुधारने की कोशिश में रहते थे 
और करीब आधे लड़के बातचीत और मटरगदती में रहते थे । भरपेट खाना 
खाकर मुश्किल से दो घंटे भी न बीतते कि फल खाने की उंत्कंठा कुछ लड़कों 
में पैदा हो जाती थी । दो-तीन नौजवान संतरों के बागीचे में चले जाते थे 
और सैकड़ों संतरों को तोड़कर अंगोछों में गठरी बांध लाते थे। फिर चार-छः 
लड़के बंठकर सारे संतरों को एक साथ छीलकर हमारे पढ़ने की जगह पर 
उनका ढे र लगा देते थे और पढ़ने में एकाग्र बने हुए लड़कों को भी छिले- 
छिलाये संतरों की दावत में शामिल होने का आग्रह करते थे । इस प्रकार 
स्वाध्याय के प्रायः आधे समय बेखटके आमोद-प्रमोद चलता रहता था और 
दोहरा नुकसान होता था। एक नुक्सान अपनी पढ़ाई का और दूसरा नुक्सान 
फलव॒क्षों की बरबादी का । इस एक प्रसंग से ही अनुमान किया जा सकता है 
है कि हमारे बीच बापूजी की प्रत्यक्ष उपस्थिति और अनुपस्थिति में कितना 
अंतर पड़ जाता था। उनके उच्चतम उपदेशों को सुनकर-समझकर, भी. 
हम कितनी शिथिलता को अपनाते थे। स्वभावतः पढ़ाई में भी वह गहराई 
हे ज्ञानवृद्धि नहीं हो रही थी जो बापूजी के स्वयं पढ़ाने के समय प्रतिदिन 
होती थी । 


परंतु वापूजी की सूचना के आधार पर एक ऐसा कड़ा नियम फीनिक्स 
में शुरू हुआ जिससे प्रायः सभी विद्यार्थी तंग आ गए । वह नियम था सवेरे 
अंधेरे में उठने का । 

छात्रावास के गहपति के नाते श्री रावजीभाई पटेल हम लोगों को 
बिस्तरे से तब उठा देते थे जब आकाशरमें तारे चमकते हों । जेल-यात्रा से पूर्व 
सब विद्याथियों को बापूजी अरुणोदय के बाद उठाते थे और कोई तो सूरज 
निकल आने के बाद बिस्तर छोड़ता था। परंतु अब छोटे बच्चों को भी ऐसी 
सुस्ती नहीं करने दी जाती थी। पांच बजे से बहुत पहले पाठशाला के स्थान 
पर सब विद्यार्थियों को श्री रावजीभाई इकट्ठा कर देते थे और करीब पौन- 
घंटे तक भकत-कवि नरसिंह मेहता के तथा गुजरात के अन्य पौराणिक कवियों 
के काव्य पढ़कर सुनाते थे। उस समय मुझे तो क्या, और किसी को भी यह 
अनुमान नहीं होगा कि भविष्य में बापूजी के आश्रम में सदेव अनिवाये बनने 
वाली ब्राह्ममुहत्तं की प्रार्थना का यह प्राथमिक स्वरूप है । किसी-किसी दिन 
बार-बार उठाये जाने पर भी मेरी नींद नहीं खुलती थी और देर से पहुंचने 
के कारण मझे सबके बीच शरमिन्दा होना पड़ता था। मन में गुस्सा भी आ जाता 
था। लेकिन तड़के उठने की थोड़ी-सी आदत पड़ जाने पर प्रातःकारू 
उन धामिक काव्यों और आख्यानों को सुनने में मुझे आनंद आने 
लगा और भजन के समय ऊंघना छोड़कर में उन सरल काव्यों का अर्थ समझने 
की कोशिश करने लगा। 


यहां पर यह बता देना आवश्यक हूं कि. भारत आने की तयारी के रूप 
में बापूजी ने फीनिक्स के विद्यार्थियों को ब्राह्ममुह॒र्ते में उठा देने का नियम 
बनाया । दक्षिण अफ्रीका के जलवायु में बहुत अंधेरे उठने की आवश्यकता 
नहीं थी। परंतु भारत में, विशेषकर देहातों में, यदि बहुत अंधेरे न उठा 
जाय तो दिन की तेज धूप और गर्मी में किसान अपना खेती-बाड़ी का और 
जुलाहा अपनी बुनाई आदि का काम पूरा नहीं कर सकता। जो दरिद्व रहना न 
चाहे उसे भारत में ब्राह्ममुह॒र्ते में उठना ही चाहिए, यह बापूजी का अटल 
विश्वास था और वह फीनिक्स से ही हमारी पाठशाला में भी अनिवार्य नियम 
बना दिया गया। . 


कुछ दिन बीतने के बाद दो नये शिक्षक फीनिक्स आये । उनके आने 
पर विद्यालय की दिनचर्या कुछ व्यवस्थित हो गई और पढ़ाई में भी थोड़ा 
ठोसपन आया । वसे आय में दोनों ही नौजवान, बीस वर्ष से भी कम के, थे । 
परंतु उनका पढ़ाने का तरीका अच्छा था और पढ़ाई में वे दोनों पूरा समय 
दे रहे थे । इसलिए लड़कों पर उनका प्रभाव अच्छा पड़ा। दो में एक थे श्री 
जमनादास गांधी और दूसरी थीं मिस स्लेशिन । वेसे फीनिक्स के लिए दोनों 
परिचित व्यक्ति थे परंतु फीनिक्स में रह कर पढ़ाने का काम अबकी बार 
ही दोनों ने शुरू किया था। जमनादासकाका बापू के विचारों को समझने 

की भरसक कोशिश करते थे। केपटाउन से जब बापूजी ने उनको फीनिक्स 
भेज दिया तब उन्होंने हम लोगों को पढ़ाने में अपना समय लूगाया। जिन 
तीन विषयों को जमनादासकाका ने पढ़ाना शुरू किया वे तीनों विषय 
बापूजी की दृष्टि से बहुत आवश्यक थे---सु लेखन, संस्कृत और 'हिन्दस्वराज' । 
बापूजी के अपने अक्षर विद्यार्थी अवस्था से ही सुन्दर नहीं रहे थे। इसलिए 
उनका आग्रह था कि विद्यार्थियों को प्रारंभ से ही सुंदर और स्वच्छ अक्षर 
लिखने की आदत डाली जाय । जमनादासकाका के अक्षर बहुत सुंदर थे। वह 


8 में प्रत्येक अक्षर सुवाच्य, व्यवस्थित और छपा हुआन्सा 
खते थे । 


सुलेख लिखने का जो अभ्यास जमनादासकाका ने हमसे करवाया 
उसमें सब से आगे निकलनेवाले देवदासकाका थे, ऐसा मुझे स्मरण है। हमारे 
बीच डाह्याभाई मोची के अक्षर पहले से ही अच्छे थे, परंतु प्रयत्नपूवेक अपनी 
कापी में सुन्दरता के साथ पाठ लिख लाने में देवदासकाका कमाल करते थे । 


दूसरा विषय था संस्कृत । जमनादासकाका संस्कृत के पंडित नहीं थे, 
राजकोट के हाई स्कूल में दो किताब पढ़े थे। पर बापूजी की इच्छा थी कि , 
हम लोग संस्कृत का परिचय प्राप्त कर लें। इसलिए हमें बहुत छोटे-छोटे 
शब्द सिखाये जाने लगे । अद्वः, कन्दुक:, वदति, गच्छकति आदि दब्द हमारे 
लिए सर्वेथा नये थे और व्याकरण के अनुसार उनके विविध रूपों को सुनकर 
हमारे आइचर्य का ठिकाना नहीं रहता था। कुछ विद्यार्थी हममें ऐसे थे जो 
बारबार याद करने पर भी “अइ्व' शब्द भूल जाते थे और जमनादासकाका 
पूछते थे तो सहज भाव से घोड़ा दौड़ति', अहूं बोलामि' जैसे उत्तर देकर वर्ग 
भर को हँसा देते थे। इस संस्कृत-वर्ग का विशेष लाभ लिया तो देवदासकाका 
ने और मेने । 

जमनादासकाका का सबसे महत्व का वर्ग था हिन्दस्वराज' का । 
बापूजी की लिखी हुई हिन्दस्वराज' पुस्तक पढ़ाने में वह अपना सारा कौशरू 
खर्च कर रहे थे। हिन्दस्वराज' पढ़ते समय हमें ऐसा प्रतीत होता था मानो 
साक्षात्‌ बापूजी ही हमें पढ़ा रहे हें। बड़ी सावधानी से हमारा सारा वर्ग 
इसे पढ़ता था। बापूजी के द्वारा स्थापित प्रत्येक सिद्धांत को समझने और याद 
करने की पूरी कोशिश छोटे-बड़े सभी विद्यार्थी करते थे। हमारे मन में यह 
बात बैठ गई थी कि हिन्दुस्तान जाने पर बापू के सत्याग्रह के सैनिक के नाते 
हम पर प्रश्नों की झड़ी लगेगी और तब बापू की बात समझाने की बुद्धि- 
मत्ता हम नहीं दिखा पायंगे तो हम हँसी के पात्र बनेंगे। आपस की बातचीत 
में भी हम लोग हिन्दस्वराज' के वाक्यों का और भाषा का प्रयोग करते थे, 

यहां तक कि प्रायः तीन महीने की अवधि में “हिन्दस्वराज' के इक्कीस 
प्रकरण हम लोगों को लगभग कंठस्थ हो गए थे । 

जमनादासकाका से भी अधिक प्रभाव हम लोगों पर मिस स्लेशिन का 
पड़ा। मिस स्लेशिन आमतौर से बहुत बोलने वाली, विनोद करने वाली 
और चंचल स्वभाव की जान पड़ती थीं, परंतु पढ़ाते समय इतनी गंभीर और 
एकाग्र बन जाती थीं कि छोटी उम्र की होने पर भी बड़े आदमी-सी 
मालम देती थीं । 

वह अंग्रेजी, निबंधलेखन और कविता तीनों विषय अंग्रेजी के द्वारा 
पढ़ाती थीं। बड़े और पढ़ने में चतुर लड़कों को वह ॒ जरा देर में स्वाध्याय 
के लिए सूचनाएं दे देती थीं, छोटे तथा कमजोर विद्या्थियों को सिखाने में 
अपना बहुत समय खर्च करती थीं । ननन्‍्ही-सी मुन्नी रूखीबहन से लेकर बड़े- 
विद्याथियों तक सभी मिस स्लेशिन के कहने में रहते थे । उनके बुलाने पर 
बालक उनके पास दोड़ कर जाता था और बड़ा विद्यार्थी उनकी सूचना का 
पालन खुशी-खुशी करता था । फीनिक्स में रहने वाले प्रौढ़ पुरुष भी मिस 
.स्लेशिन के आग्रह को टाल नहीं सकते थे । 

बापूजी के पथ पर सीधा न चलकर उनकी छोटी-छोटी बातों का 
विरोध करने में मिस सस्‍लेशिन को झिझक या क्षोभ नहीं होता था, शायद 
थोड़ा आनंद ही आता था। मनमौजी तो वह थीं ही, इसलिए लड़कों को पढ़ाने 
और विद्यालय का संचालन करने में वह अपने स्वतंत्र विचार से चलती थीं । 
बापूजी की बताई हुई मर्यादाओं का बंधन वह सदेव नहीं मानती थीं। बापूजी 
किसी विद्यार्थी को ऊंचा नंबर और किसी को नीचा नंबर देने के पक्ष में नहीं 
थे । जब कभी बापूजी कापी जांच कर नंबर देते थे तब भी विद्यार्थियों को 
परस्पर के नम्बरों की तुलना करने से रोकते थे । केवछ अपनी ही प्रगति की' 
तुलना उन नम्बरों से करने को कहते थे। मिस स्लेशिन ने नम्बर ही क्या, 
आगे निकलने वाले लड़कों को इनाम देने की भी व्यवस्था की । 

उन्होंने छोटे से लेकर बड़े तक तीन विभाग में निबंध लिखने की स्पर्धा 
का आयोजन किया । फीनिक्स के बड़े कार्यकर्त्ताओं से भी निबन्ध लिखने का 
आग्रह किया गया । 

एक दिन मध्याह्न में प्रार्थना के स्थल पर सब छोग इकट्ठे हुए और सारी 
सभा के सामने चुने हुए निबंध पढ़े गए । औरों के निबंध का कैसा स्वागत 
हुआ यह तो मुझे याद नहीं, परंतु इतना याद हैँ कि बड़ों में मगतकाका का 
निबंध अव्वल माना गया और छोटों में में इनाम का पात्र ठहरा था। क्‍ 

गंदगी और आलस्य के अवगुणों पर एक अंग्रेजी कविता मिस स्लेशिन ने 

मुझे सिखाई थी और उसी विषय को लेकर मैंने वह निवंध अंग्रेजी में ही लिखा 
था। मजे की बात यह थी कि अंग्रेजी पढ़ाई में में सवसे पिछड़ा हुआ विद्यार्थी 
था। हिज्जों से मेरी प्री अनबन थी, इसलिए जब कभी डिक्टेशन लिखवाया 
जाता, मेरी बेहद भूल निकलती । परंतु मिस स्लेशिन ने मेरी इस कमजोरी 
पर मुझ शर्मिन्दा करना बंद कर दिया था। भूलकर भी वह मुझसे हिज्जे नहीं 
पूछती थीं। न मुझसे रटने को कहती थीं। सरल और सुंदर अंग्रेजी पुस्तक 
मेरे हाथ में देकर वह उसमें से अच्छी-अच्छी कविताएं सुनाती थीं और बार- 
बार मुझसे पढ़वाती थीं! फिर उस पर मुझसे प्रइनोत्तर करती थीं। कभी-कभी 
उसका अर्थ लिख लाने को भी कहती थीं। इसका नतीजा यह हुआ कि मुझसे 
आगे पढ़ने वाले विद्यार्थियों के निबंधों से मेरा अंग्रेजी निबंध अच्छा माना गया | 
मिस स्लेशिन के हाथ से मेंने इनाम में अरबिस्तान के दानवीर हातिमताई 
की जीवनी भेंट में पाई । वह मोटे अंग्रेजी टाइप में छपी हुई थी और उस पर 
मिस स्लेशिन के हस्ताक्षर थे। करीब पच्चीस वर्ष तक मेरे संग्रह में वह पुस्तक 
सुरक्षित रही । बाद में कहां गुम हो गई, पता नहीं चछा । पर इस एक निबंध 
और इनाम की एक पुस्तक ने मेरे जीवन की प्रगति पर काफी असर डाला । 


बड़ों में मगनकाका का निबंध जो अव्वल आया था उसका इनाम क्या 
दिया गया मुझे याद नहीं, परंतु वह निबंध फीनिक्स भरु में सबके लिए 
प्रेरणादायी माना गया । बड़ों के निबंध गुजराती में थे और वहां पर मगन- 
काका की गूजराती भाषा सबने बहुत पसंद की । उस निबंध का कथानक 
था भारत के छोटे-से देहात में परिश्रम करने वाले एक किसान भाई-बहन का 
और उनके पसीने से लहरानें वाली सुंदर खेती का । 


पाठशाला की पढ़ाई के अतिरिक्त दूर-दूर तक पम्रमण के लिए विद्यार्थियों 
को ले जाने का सिलसिला भी मिस स्लेशिन ने चलाया | अवोका का समुद्र 
किनारा हमारे यहां से छः मील दूर था, माउन्टेजकम्ब का सात-आठ मील । 
अवोका जाने में मीलों तक बालू और गोखरू का रास्ता पार करना पड़ता था 
और वहां का तट निर्जन होनेंसे दिन भर धूप आदि का कष्ट उठाना पड़ता 
था। माउन्टेजकम्ब में बस्ती थी, पर चट्टानें ऐसी खतरनाक थीं कि वहां 
समुद्र-स्नान करने का साहस कम होता था । दोनों स्थलों पर नहाने के बाद 
जब लौटते थे तब हम मन में सोचते थे कि दुबारा इस यात्रा में नहीं आयंगे, 
लेकिन मिस सस्‍्लेशिन और रावजीभाई जब टोली लेकर समुद्र-स्नान के लिए 
निकले पड़ते थे तब घर पर एक-दों विद्यार्थी भी मुहिकल से रुकते थे । 


जब मिस स्लेशिन हम लोगों को पैदल डरबन की यात्रा कराती थीं 
तब हमें लगातार तीस-बत्तीस मील चलना पड़ता था। तगड़े युवकों से भी 

वह आगे चलती थीं। थकती तो थीं ही नहीं । जब रास्ते में हम लोग केवल 
गोरी बस्ती से गूजरते थे तब अनेक गोरे लोग मिस सस्‍्लेशिन की ओर क्रोधभरी 
दृष्टि से घ्रते थे। हिन्दुस्तान के काले लड़कों के यूथ को लेकर पढ़ी-लिखी 
गोरी कुमारिका इस तरह से जाती थी, यह उनके दिल को चुभता था, परन्तु 
वे जानते थे कि यह मंडली गांधी के फीनिक्स आश्रम की है और उस समय 
गांधी स्मट्ससाहब से समझौते की बात कर रहे थे; इसलिए गोरे लोग गम 
खा जाते थे । 


इस प्रकार फीनिक्स का हमारा आंतरिक विद्यालय चार-पांच महीने 
ही चला, परंतु वह था प्राणवान विद्यालय । 


सत्याग्रह-आंदोलनकी समाप्ति होनेपर बापूजीके सामने यह प्रइन विशेष 
रूप से उपस्थित हो गयां कि अब हिन्दुस्तान लौटने पर किस प्रकार जीवन 
बिताया जाय ? भारत के जलवाय  में-बहां के विविधतापूर्ण वातावरण में- 
'फीनिक्स के साधक-जीवन को किस प्रकार और भी उज्ज्वल बनाया जाय ? 
दक्षिण अफ्रीका के सत्याग्रह-संग्राम की समाप्ति उनके लिए विश्रान्ति का 
अवसर नहीं था, अपितु विशेष कठिन जीवन के लिए सामने आया हुआ 
गम्भीर पव॑ था। जिस सत्याग्रह की दक्षिण अफ्रीका में सफलता प्रतीत हो रही 
थी उसका हिन्दुस्तान में और भी जितना बन सके अधिक विकास साधने 
की मनोकामना बापूजी के मन में वेग पकड़ रही थी। सत्याग्रह का अगाघ 
ओर अमोघ बल विश्व को दिखा देने के अदम्य संकल्प को वह अपने हृदय में 
दृढ़ कर रहे थे । इस उद्देश्य से वह अपना एवं अपने संगी-साथियों का 
जीवन पूरा तथा श्रेष्ठ और सत्याग्रह को सुशोभित करने योग्य बनाने के लिए 
जी-जान से प्रयास कर रहे थे। इन प्रयासों म बापूजी के विचार से स्वाद-जय 
एक अनिवार्य साधन था । 


फीनिक्सवासियों की अधिक संख्या का जब बापूजी के साथ भारत आना 
भिश्चित-सा हो गया तब फीनिक्स की सामूहिक रसोई में दूध-घी का सर्वथा 
त्याग करना बापूजी का सब से अधिक महत्त्व का प्रयोग था। बापूजी के दिल 
में यह आग्रह बना हुआ था कि हिन्दुस्तान में, जहां पर सेकड़ों व्यक्ति भूखे 
मरते हैं, अथवा निरे सत्तू, ज्वार-मक्का के पतले दलिए या उससे भी अधिक 
हीन आहार से उदर-पोषण करते हैं, वहां हम लोगों को ऐसे ही आहार की 
आदत डालनी चाहिए, जो गरीबों के बीच अनुचित मालूम न दें । 

दूधके परित्यागके बारेमें बापूजी की एक तीत्र भावना यह भी थी कि यदि 
बालक यूवावस्था में प्रवेश करने से पूर्व ही दूध और दूध के बने हुए पदार्थों का 
सेवन छोड़ दे तो उसके लिए अन्य प्रकार के ध्॑ंयम आसान हो जायंगे और उसे 

ब्रह्मचयं का पालन सहज प्रतीत होगा । मांस, मच्छी, अंडे आदि के समान 
दूध भी जानवर के रक्‍त-मांस से प्राप्त वस्तु होने के कारण मन-इन्द्रियों को 
चंचल बनाने और शरीर की रक्‍त आदि धातुओं में विक्ृति पैदा करने का 
बड़ा बलवान निमित्त वन सकता है। सच्चे सत्याग्रही के लिए विवाह आदि के 
पचड़े से अलग रहकर और इस प्रकार निदँद्व ब्रह्मचारी बनने के लिए दूध 
का परित्याग बहुत ही सहायक है। इस प्रकार का विश्वास बापूजी के दिल 
में इतना सुदृढ़ बना हुआ था कि इसके विपरीत किसी भी प्रकार का तके 
उनपर असर नहीं करता था। 


नौजवानों में से औरों के मुकाबले जमनादासकाका दूध-घी का त्याग 
करने के बहुत ज्यादा खिलाफ थे। बापूजी के सामने उन्होंने अपना विरोध 
खुलकर प्रकट कर दिया था। इसलिए बापूजी ने जब जमनादासकाका को 
केपटाउन से फीनिक्स भेजा तब पत्र के द्वारा उन्होंने पहले से ही फीनिक्स में 
सूचना भेज दी थी कि “जमनादास के लिए घी खरीद कर रखना ।” परन्तु 
फीनिक्स भर में इस तरह एक ही व्यक्ति के लिए अपवाद किया जाय 
यह जमनादासकाका ने अपने लिए उचित नहीं समझा । इसलिए उन्होंने 
स्वेच्छा से फीनिक्स के अनुशासन में रहना पसंद किया। घी के बदले में वहां 
पर जैतून का तेल मिलता था। उसे वह खा नहीं पाते थे, इसलिए रूखा आहार 
लेकर ही उन्होंने संतोष किया। परन्तु बापूजी से उन्होंने इस विषय पर बहुत 
पत्र-व्यवहार किया । जमनादासकाका की मुख्य दलील यह थी कि हमारे 
आर्यावतं में प्राचीन ऋषि-मुनियों ने दूध-घी का त्याग करने का आदेश नहीं 
दिया, बल्कि मंदिरों में तो एकादशी के फलाहार में घी-दूध का ही प्रयोग 
किया जाता है । वह अधिक पवित्र समझा जाता हैं और तेल वजित माना जाता 
हैँ। इन पत्रों के उत्तर में बापूजी ने जमनादासकाका को निम्न पत्र भेजे थे : 


आपषाढ़ बदी १, १९६९ 
लि. जमनादास, 


दूध के विषय में किसी ने कुछ विचारणा की ही नहीं होगी, ऐसा मानने 
का कोई कारण नहीं है । में समझता हूं कि दूध के बिना काम चलाने वाले 
बहुत-से मनुष्य होंगे। किन्तु में कह चुका हूं कि किसी महापुरुष ने हिन्दुस्तान 
में मांस का जो परित्याग करवाया वह इतना महत्वपूर्ण परिवर्तेत था कि दूध 
के बारे में लिखने या कहने वाले नजर नहीं आते । किन्तु यह हमारे अज्ञान के 
कारण है। हमने सबकुछ पढ़ा नहीं है । सबको देखा नहीं है । एक ही कसौटी 
उत्तम है--भूतकाल में विचारणा की गई हो या न की गई हो, पर बुद्धि को 
बह बात जंचती हू या नहीं ? 

फिर दूध को त्यागने में किसी ने न पाप बताया है, न माना है। 
--बापू के आशीर्वाद 

एक अन्य पत्र में बापूजी ने लिखा : 

चि० जमनादास, 

पवित्र माने जाने वाले तीर्थ-स्थानों में तेल को त्याज्य और घी को पवित्र 
माना जाता है, इसका कारण वही मालूम होता है जिसका मेंने अनुमान किया 
है। हिंदुस्तान जब मांसाहा री ही था और किसी ने बहुत-से छोगों को निर्मासा- 
हारी बनाया तब घी को अति पवित्रता दी । इसलिए हम लोग अपने आहार 
में बेहद घी बरतते हें. यहां तक कि रसोई में जितना अधिक घी हो उतनी ही 
वह श्रेष्ठ मानी जाय । इससे बढ़कर ओर क्या अंधेर हो सकता है ? छेकिन 
मान्यता ऐसी ही चली आ रही है । इस कारण पवित्र स्थानों में भी घी को 
उच्च-पद दिया गया । परिवत्तेन करने वाले ने मान लिया कि लोग घी खूब 
लेंगे तो उनको मांस की ज्यादा आवश्यकता महसूस नहीं होगी । इस प्रकार 
के उद्देश्य से इंग्लेंड के शाकाहारी (वेजिटेरियन ) लोग भी अंडों का इस्तेमाल 
करते हैं। अंडों को उन लोगों ने प्रायः पवित्रता का स्थान दे दिया है । 

स्वाद को जीतने के बारे में तुमने जो इलोक उद्धृत किया है वह तो मेंने 
देखा है । फिर भू मेरी टीका सही बठती है । एक इलोक का कुछ असर नहीं 
होता। उन लोगों ने इस बात पर जोर नहीं दिया है। अगर दिया होता तो 
ठाकुरद्वारोंमें हरएक बहाने से मिष्टान्न न रहते । प्रत्थेक उत्सव और पर्वके दिन 
घी-गुड़ के सीधे देने की बात न रहती । ब्रह्ममोज भी नहीं होते । और इन दिनों 
तो ऋषि लोग और साधुगण भी स्वादेन्द्रिय को जीतते नहीं हैँ, परन्तु उससे 
जीते गए देखे जाते हैं। यह बात बहुत लम्बी-चौड़ी है। किसी के ऐब बताने के 
लिंए ऐसा कहें तो पाप के भागी बनें । परन्तु अपने और परायों के उपकार 
की ही जहाँ मुख्य बात है वहां चाहे कैसे भी गण्यमान्य पुरुष क्‍यों न हों उनके 
बारे में भी जो अपूर्णता हम देखें उसपर विचार करने का हमारा करत्तंव्य है। 


--बापू के आशीर्वाद 
और भी एक पत्र बापूजी ने लिखा : 

जेठ बदी १४, १९६९ 
चि० जमनादास, 


दुग्धोपचार की पुस्तक में देख गया हूं । मुझे ठीक नहीं छूगी। किन्तु मैरी 
-मनःस्थिति ही ऐसी है । यदि कोई मांस के सम्बन्ध में दरीर को श्रेष्ठ बनाने 
"वाले भारी गुणों को साबित कर दे तो भी वह त्याज्य है। मेरे लिए दूध के 
विषय में भी यही किस्सा हैँ । वह मांस का ही रूप है और मनुष्य को उसे 

खाने का अधिकार नहीं है। बच्चा माता का दूध पीता है, इसलिए मनुष्य को 
गाय का दूध पीना चाहिए, यह बात तो अज्ञान की सीमा है । 


--वापू के आशीर्वाद 


फाल्गुन सुदी ६, १९६९ 
चि० जमनादास, 


मी तुम दूध-दही को त्यागोगे नहीं, यह ठीक है, पर उसको प्रधान पद मत 
ना। 


--बापू के आशीर्वाद 
. फीनिक्स में बागीचा था, विशाल भूमि पर ऊंची घांस छाई रहती थी, 
परंतु वहां गोशाला नहीं थी । वहां एक गाय भी किसी ने नहीं पाली थी । 
डरबन शहर के दुग्धालूय से रोजाना बड़े-बड़े दूध-पात्र ट्रेन द्वारा आते थे । 
कभी सामने वाली टेकरियों से कोई हिन्दुस्तानी किसान अपनी गाय का 
थोड़ा-सा ताजा दूध पहुंचा देता था। फीनिक्स में साग-सब्जी का स्वावलंबन 
था, दूध का नहीं था। संस्था की इस कमी पर कभी बापूजी को असंतोष पैदा 
होते हुए मेंने नहीं देखा। बाहर से दूध मंगाने की कुछ भी परेशानी किसी 
को महसूस नहीं हो रही थी । परंतु ज्योंही हिन्दुस्तान आने की तैयारी होने 
लगी, महीनों पहले से फीनिक्स में दूध मंगाना बिल्कुल कद कर दिया गया । 
दूध को वर्जित करने पर उसके स्थान में कौन-सी वस्तु ली जाय, इसका 
निश्चय करना आसान नहीं था। बापूजी की सूचना से एक के बाद एक कई 
प्रयोग किये गए, क्योंकि भारत में फल तो छूटने वाले थे ही, दूध भी छोड़ने 
'पर क्या लिया जाय, यह समस्या थी । 


इस प्रकार का पहला प्रयोग, जो मुझे याद है, बादाम का था । फीनिक्स 
के भोजन में सुबह-शाम गेहूं की बनी जो कॉफी मिलती थी, उसमें आधा से 
ज्यादा दूध रहता था। दूध के बंद होने के साथ गेहूं की कॉफी का बंद हो 
जाना मानो पूरी सामूहिक रसोई का संतोष समाप्त हो जाना था। 

कॉफी में दूध के बदले शुरू-शुरू में बादाम घोंटकर उसका दृध-सा 
मिलाया जाने छगा। गेहूं की कॉफी में इस नए दूध का मिश्रण मुझ जैसे 
बालकों को बहुत पसंद आया। दूध न मिलने का रंज मन में नहीं रहा । 

परन्तु बादाम का प्रयोग कुछ ही दिन चल पाया। भारत की गरीबी 
को देखते हुए यह प्रयोग आहार की दृष्टि से सफल हो तो भी चल नहीं सकता 
'था। इसलिए अमीरों के बादाम को छोड़कर गरीबों के बादाम का प्रयोग 
शुरू हुआ, अर्थात्‌ मूंगफली प्रिगोकर तथा घोटकर उसका दूध बनने रूगा 


+ 

और हमारा कॉफी के पेय का आनन्द चाल रहा। 


परंतु पेय की तुष्टि मिल जाने पर दूध की गरज़ हर प्रकार से पूरी 
नहीं हो सकती थी । दूध में जो पोषक तत्व होता है उसकी हमारे नित्य के 
भोजन में ही कमी रह जाती थी । इस हेतु से मूंगफली का प्रयोग दुबारा नए 
ढंग से शुरू किया गया। पोषक तत्वों की दृष्टि से मंगफली की पोषक शक्ति 
भरपूर होती है, लेकिन दूध की तरह वह सुपाच्य वस्तु नहीं हैं। मगफली को 
पचाने में आसान बनाने के लिए उसे दाल की तरह पानी में पकाने का प्रयोग 
किया गया। किंतु दो-ढाई घंटे तक खौलने पर भी मृंगफली पकने वाली चीज 
साबित नहीं हुई । तब रात-रात भर उसे डबल रोटी वाली भट्टी पर रखा जाने 
लगा। दस-बारह घंटों तक पकने के बाद वह कुछ मुलायम होती थी फिर 
भी पूरी तरह पकती तो थी ही नहीं । इस तरह घंटों तक पानी में पकने के बाद 
मंगफली कुछ ऐसी बदस्वाद हो जाती थी कि भात-रोटी के साथ उसे खाना 
कठिन हो जाता था । 


नित्य के भोजन में मंगफली का यह प्रयोग कई सप्ताह तक चलता 
रहा । फिर दो नई चीजों का प्रवेश फीनिक्स के भोजन में हुआ और उबली 
मंगफली के प्रयोग की इतिश्री कर दी गई। ये दोनों चीजें दक्षिण अफ्रीका की 
विशेष पंदावार थीं। एक का नाम था साबर फिग्स' और दूसरी का नाम 
था काफिर नट्स । 


साबर फिग्स' केपटाउन में बापूजी के हाथ लगे थे. ऐसा कुछ मुझे याद 
है। अंग्रेज़ी साबर फिग्स' का शब्दानुवाद होता है, खट्टे अंजीर'; परल्तु 
इन्हें खट॒टे अंजीर' क्‍यों कहा जाता था,यह मेरी समझ में नहीं आया। खाने में 
वह बहुत खारे होते थे। अलोना ब्रत रखनेवालों के लिए वह नमक का काम 
देते थे। केपटाउन के पास समुद्र-तट पर इनकी पैदावार होने की बात मेंने 
सुनी थी । काफिर नट्स' फीनिक्स से कुछ दूर के जंगल में रहने वाले हब्शी 
लोग अपने खेत में पेदा करते थे। हम लोगों को इतने वर्षों तक इस आहार 
का पता क्‍यों नहीं चला, यह मेरे मन में एक आइचरय्य ही रहा । काफिर नटस' 
का स्वाद अच्छा था। उन्हें उबालकर ही खाया जाता था| उबालने पर उन्हें 
पकने में देर नहीं लगती थी और पकने पर वे शकर-कंद जेसे मलायम पड़ 
जाते थे। इस खाद्य को प्राप्त करने के बाद हमारे यहां मंगफली को पकाने का 
सिलसिला बंद हो गया था। खाद्य तथा पोषण की दृष्टि से अब दूध के बदले 
दूसरी वस्तु ढूंढने की आवश्यकता नहीं रहेगी,ऐसा कुछ विव्वास हम लोगों में 
बढ़ चला था। फिर भी यह चिन्ता मन में थी कि भारत पहुंचने पर यह प्रयोग 
चलेगा या 'नहीं। वहां यह चीज मिलेगी कैसे ? परंतु फोनिक्स से दलबलू 

सहित हम लोग चले तबतक हमारे नित्य के भोजन में ये मींगियां महत्व 
का आहार बनी हुई थीं । 

केपटाउन से लौटने के बाद बापूजी ने फीनिक्स के विद्यार्थियों और 
नौजवानों के शरीर पर दूध-घी छोड़ने से होने वाले परिणाम पर बारीकी से 
विचार किया। पौष्टिकता के हिसाब से दुग्धाहार की क्षतिपूर्ति करना उन्हें 
आवश्यक जान पड़ा। अन्यों के मुकाबले देवदासकाका का शरीर बहुत 
पतला-छरहरा था। उनके शरीर मे स्फूर्ति बहुत थी और बल भी था; परंतु 
देखने में दुबंछ नज़र आते थे। उनके शरीर को घी-दूध के अभाव में और भी 
दुबे होने से बचाना आवश्यक था। दुग्धाहार को बन्द करने के समय यदि 
पूज्य बा बीमार न होतीं और फीनिक्स में उपस्थित होतीं तो मेरा खयाल 
हैं कि इन प्रयोगों की रफ्तार इस प्रकार से न चल पाती जिस प्रकार वह 
चलाई गई थी । बापूजी के आदेश पर भोजन में जो प्रयोग और परिवत्तेन 
शीघ्रता से हो रहे थे उनपर थोड़ा-बहुत अंकुश रखने वाला बा के सिवा 
और कोई न था। फीनिक्स का सामूहिक भोजनालूय बापूजी के रसोईघर 
में ही चलता था और सब विद्याथियों के लिए जो कुछ पकता था वही बापूजी 
के अपने बेटों को भी मिलता था। रामदासकाका और देवदासकाका को तो 
बापूजी के पुत्र होने के नाते ओर भी कड़ाई से इसक्क पालना करना 
पड़ता था । 


बापूजी ने यह निश्चय किया कि शरीर की पुष्टि के लिए देवदासकाका 
को कुछ विशेष खुराक देने की आवश्यकता हैँ। तब उन्होंने दोपहर के भोजन 
के बाद प्रतिदिन दस-दस बादाम देवदासकाका को देना प्रारम्भ किया । 
देवदासकाका के बाद मेरी बारी आई, क्‍योंकि मेरी गिनती भी कमजोर 
शरीर वाले लड़कों में थी । 


भोजन-समाप्ति के बाद चौका-बरतन के अपने काम से छुट्टी पाकर हम 
दोनों बापूजी के पास जाते थे। बापूजी उस समय या तो अपना भोजन कर रहे 
होते, या रसोईधर के किसी-न-किसी काम में लगे होते थे। एक खास बोतल 
से वह हमारे हाथ में गिनकर दस-दस बादाम दे देते थे। बापूजी की इस कृपा से 
मेरे दिल का उत्साह बहुत बढ़ जाता था। बादाम का प्रयोग शुरू कराते समय 
बापूजी ने मुझसे कहा, ' देख, इसे तुरन्त मत खा जाना, चलते-फिरते धीरे- 
धीरे खूंब चबाकर खाना । एक-एक बादाम को मुंह में तबतक चबाते रहना 
जबतक कि वह बिल्कुल दूध न बन जाय । उसके दूध जैसा बन जाने के बाद 
ही उसे गले से नीचे उतारना 


बापूजी ने हमारे भोजन के ढंग में भी कुछ परिवत्तेन कर दिया । मेज- 

कुर्सी पर बेठ कर खाने का तरीका बन्द कर दिया गया और बाहर के बरामदे 
में हिन्दुस्तानी ढंग से फ पर पालथी मार कर पंक्ति में बंठने का तरीका शुरू 
किया गया। हममें से बहुत से नौजवान ऐसे थे जो फर्श पर पालथी मारकर 
बैठने का ढंग जानते ही न थे और कई सप्ताह तक उन्हें अपने पैरों को इस तरह 
मोड़ने में तकलीफ उठानी पड़ी । नीचे बंठने में घुटने और टखने ऐसे दुखते 
थे कि कुर्सी की बारबार याद आजाती थी, परन्तु हम भारतवासी थे, इसलिए 
बेंठने की भारतीय आदत हमें डालनी थी । इसी प्रकार भोजन में चम्मच का 
उपयोग छोड़कर हाथ से खाने की विधि भी हमें सीखनी पड़ी । 


फीनिक्स में चीनी मिट॒टी के या तामचीनी के बरतन काम में लाये जाते 
थे। इन दोनों ही विछायती चीजों को छोड़कर रककड़ी के बरतनों के प्रयोग पर 
बापूजी ने जोर दिया। वह स्वयं तो पहले से ही छोटी-सी कठौती और लकड़ी 
का चम्मच अपने इस्तेमाल में लाते थे । औरों के लिए भी वह लकड़ी के बर- 
तन प्राप्त करने की कोशिश करते रहे; परन्तु अधिक नहीं मिले, केवल छ 
कठौतियां मिलीं । ये कठौतियां सुन्दर थीं और किसको दी जायं, यह तय 
करना कठिन हो गया । दो दिन तक कोई निर्णय न हो पाया | तब बापूजी ने 
चिट॒ठी डालकर इन छ: कठौतियों का बंटवारा करने का निश्चय किया । 


उस दिन दण्म की प्रार्थना के बाद इन कठौतियों के लिए चिट्ठी डालने 
का कार्यक्रम बहुत मनोरंजक रहा | छः: अदद के लिए बारह-पंद्रह उम्मीदवार 
थे। चिट्ठी में अपना नाम दर्ज करने वालों को बापूजी मीठी चुटकियां लेते 
जाते थे, “बोलो, अलोना करना मंजर है ? भोजन में कौनसा नया प्रयोग 
करोगे ? / इत्यादि । नवीन प्रयोग का साहस करने के लिए जो तैयार थे उन्हीं 
का नाम बापूजी ने चिट्ठी में लिखा। फिर प्रत्येक चिट्ठी को अपने हाथ से 
गोलियां बनाकर उन्हें चौसर खेलनेकी कौड़ियोंकी तरह मेज़ पर बिखेरा। 


अब प्रइन यह उठा कि कौन चिट॒ठी उठाये ? थोड़ी-सी बहस के बाद 
बापूजी ने नि३्चय किया कि कोई वयस्क व्यक्ति चिट्ठियां न उठाये । छोटा, 
निर्दोष और चतुर बालक ही उठाये । यह मान मेरे छोटे भाई कृष्णदास को 
मिला। बापूजी ने उसे तरीका समझाया और वह एक-एक गोली उठाकर 
बापूजी के हाथ में देता गया। हर नाम के निकलते पर बड़ी हंसी मचती 
रही। दूसरा नाम मगनलालकाका का था। मेरे दिल में विचार उठा कि नसीब 
भी न्याय को देखता हूं । सबसे अधिक सुयोग्य का नाम चुनने में नसीब ने 
गलती नहीं की । छः में पांचवां नाम मेरा. निकल आया तब मझे बड़ी खुशी 
हुई । बापूजी बोले, “लो, यह परभूदास का नाम भी आ गया ।” फिर मुझसे 
पूछा, बोल, तू इसे सम्भालेगा या तोड़शफोड़ डालेगा ? गंदी तो नहीं 


फीनिक्स का प्राणवान विद्यालय डश्प्‌ 


रखेगा ? ” में झेंप गया, पर साहस से वादा किया--- सम्मालंगा । 


में सबसे छोटा था इसलिए सबसे पहले मझे अपनी मन-पसनन्‍्द कठौती 
उठा लेने को कहा गया । मेंने मज़ाक से नाजुक और सुन्दर कठौती उठा ली । 


इस कमाई का प्रभाव मेरे मन पर बरसों तक रहा । फीनिक्स में ही नहीं, 
भारत में आने पर भी चार-पांच वर्ष तक में उसी में भोजन करता रहा। 
इस काष्ठपात्र में भोजन करते समय सेव अपने मन में संकल्प दढ़ करता 
रहा कि अस्वाद-ब्रत के प्रयोग में मुझे बापूजी के सामने हारना नहीं है। वह 
चाहें कितना ही अलोना करा ले और अच्छी चीज न दें, में सभी नियमों 
का पालन करूंगा इस संकल्प में मुझे प्रायः सफलता भी मिली । 


४१६ जीवन-प्रभात 
उपसंहार 
“आजु धन्य में धन्य अति' 


आज धन्य में धन्य अति, जद्यपि सब विधि हीन । 
निज जन जाति राम मोहि, सन्‍्त समागम दीन्ह ॥ 


नाथ, जथामति भांषेऊं, राखेकं नहिं कछ गोइ । 
चरित सिधु रघुनायक, थाह कि पावइ कोइ ॥ 


रामचरितमानस 


संत-महात्माओं के चरित-सागर में जितना अधिक गहरा उतरा 
जाय, उसकी विशालता तथा उसका प्रभाव चित्त को अधिकाधिक उत्साह, 
वितय और आइचयें से भरते जाते हे । फिर बापजी- के जीवन में जो 
उन्नत ज्वाला प्रज्वलित होती रही हूँ उसका प्रकाश तो चित्त को और भी 
आदइचयें-मग्ध बना देता है । उसकी थाह पाना मुझ-जेंसे अल्प बालक के 
लिए असंभव ही है । किन्तु ईश्वर ने मुझे ऐसा अवसर दिया कि में बापजी 
के जीवन-सिंध में-अपने बचपन से ही, जान में या अनजान में, गोता लूगाता 
रहा। वास्तव में बापूजी की जीवनी को सागर के समान अगाघ स्वरूप धीरे- 
धीरे प्राप्त हुआ है। बापूजी के सुचरित का सागर अपने-आप प्रकट हो गया 
है, अथवा देवयोग से संसार के सामने विस्तीर्ण क्षितिज पर लहराने लगा है, 
एसी बात नहीं है । उनके चरित-सिंथु का आरम्भ पहले छोटी और बाद 
वेगवती सरिता के रूप में हुआ है । पृथ्वीतछ पर बहनेवाली सहस्रों 
सरिताओं के बीच गंगा की धारा ने जिस प्रकार लोक-हृदय में अपना अनोखा 
स्थान जमा लिया है उसी प्रकार बापूजी की जीवन-सरिता ने मानव-जीवन 
के अनेकानेक भ्रवाहों के बीच अपना अनोखा स्थान प्राप्त कर लिया है। 


बापजी के जीवन की यह त्रिभवनपावनी सरसरि सुदीधे क्षेत्रमें 
प्रवाहित हुई है। उस सुरसरि के प्रारम्भिक पथ का जो सौंदर्य और 
जो महिमा अपने चमे-चक्षओं से में देख पाया था तथा उस अदभुत वाता- 
. बरण की जो सुरभि अपनी अल्प शक्ति से में ग्रहण कर पाया था, उसको 

इन पं क्तियों में शब्दांकित करने का मेंने थोड़ा-बहुत दुस्साहस किया है । 
न जाने क्‍यों, अपने अन्तर की गहराई में दबी हुई बातों को जब 


मनुष्य बताने रूगता है तब चाहने पर भी वह अपनी वाणी पर रोक नहीं 
लंगा पाता। अपने कड़वे-मीठे अनुभवों को सुनाते-सनाते वह अघाता ही 

नहीं । कुछ ऐसा उत्साह उसके अन्तर से फूट पड़ता हैँ कि सुननेवाला चाहे 
पसन्द करे या न करे, वह अपनी राम-कहानी कहता ही चला जाता हैं । 
जब छोटे-मोटे अनुभवों की स्मृतियां मनुष्य को इस प्रकार बहा देती हैं 


तब बापूजी के पृण्यस्मरण से उठनेवाली हृदय की भावकता रोकी न रुके 
तो आइचये ही क्या ? 


बापूजी का पृण्यस्मरण ऐसे महापुरुष का पण्यस्मरण है जिनके 
साथ रहकर भी हम उन्हें पहचान नहीं पाये, उनके वचनामृत की धारा में 
बहने पर भी उस अमृतवाणी का यथावत आचमन नहीं कर पाये, अपनी 
निजी आंखों से उनकी महानता को देखकर भी तथा उनकी क्ृपा से हर्ष- 
गदगद होकर भी उन्हें समझ नहीं पाये । ऐसे महामानव के चरणामृत का 
आचमन' करते-करते परितृष्ति हो भी कैसे ! 


परन्तु अब आवश्यक हूँ कि में यहां पर रुक जाऊं। दक्षिण अफ्रीका के 
सत्याग्रह-सं ग्राम की कहानी यहां परी नहीं होती । गांधी-स्मट्स समझौते पर 
हस्ताक्षर हो जाने के बाद भी सत्याग्रह के मौलिक अध्वर्य के नाते दक्षिण 
अफ्रीका से प्रयाण करने की घड़ी तक, उस सत्याग्रह को सफल बनाने के 
लिए बापूजी आगे कदम बढ़ाते ही जा रहे थे, किन्तु इस पुस्तक का उद्देश्य 
दक्षिण अफ्रीका के सत्याग्रह का राजकीय इतिहास चिज़िश करने का नहीं 
हैं। यहां पर मंने यह दिखाने का यत॒किचित प्रयत्न किया हू कि बापूजी ने 
स्वयं अपने-आपको किस प्रकार बनाया, अपने को अपना यथार्थ शिष्य 
बनाने में उन्होंने किस प्रकार सफलता पाई, सत्याग्रह का प्रादर्भाव किन 
परिस्थितियों के बीच हुआ, सत्याग्रही जीवन की गहरी नींव फीनिक्स की 
अनोखी संस्था में किस प्रकार डाली गई, और छोटे-छोटे बालकों को 
तथा अल्हड़ नवयवकों को निरालहे ढंग की शिक्षा-दीक्षा देने का अपना 
नया प्रयोग किस उत्साह से उन्होंने किया । 


यह सब जब मेने देखा तब मझे यह सुध नहीं थी कि मुझे जन्म- 
जन्म का यह दु्ूम लाभ मिल रहा है। जब मेरे ध्यान में यह आया कि बापू- 
जी की छत्र-छाया में मेरा जो बाल्य-काल बीता वह मेरे जीवन की बहुत बड़ी 
निधि हैँ तब में अपने हृदय पर सतत बोझा-सा अनुभव करने लगा। मुझे 
चिन्ता होने लगी कि इतने अमूल्य सयोग का कुछ भी सद्व्यय में नहीं कर 
पाऊंगा तो अपयश का भागी बनुंगा। बापूजी से प्राप्त संस्कार-निधि को 
अपने जीवन में चरितार्थ करना तो अहूग रहा, उसपर अपनी अविचलर 
निष्ठा बनाए रखना भी जीवन की बड़ी कसौटी है। तब मेंने सोचा कि और 
कुछ मुझसे बने या न बने, बक्पूजी से प्राप्त इस अनुपम संस्कार-निधि 

का बखान तो करूं-अपने संगी-साथियों को यह भव्य खजाना दिखा तो दूं । 


इसी भावना से प्रेरित होकर सहृदय पाठकों के सामने उपस्थित 
होने का कठिन साहस मेंने किया और में इस ग्रंथ का तंतु यहां तक ले आया। 
अब आगे बढ़ना और भी कठिन जान पड़ता हूँ । बापूजी का जीवन यहां 
से आगे एक नया ही मोड़ लेता है। जेसे कलकल-निनादिनी भागीरथी 
हिमालय की अनेकानेक घाटियों में से बहती हुई हरिद्वार के पास आकर 
एकदम चौड़े मैदान में फेल जाती हैं और इस किनारे पर से पार के किनारे 
तक विस्तीर्ण गंगा-पट में बहनेवाली सभी धाराओं को एक साथ, एक 
नगर में, देखना मध्किल हो जाता हैं, वंसे ही बापजी की जीवन-सरिता 
को यहां से आगे चित्राँकित करना दुष्कर हो जाता हैं। अबतक, अर्थात्‌ 
कंपटाउन से बापजी के फीनिक्स लौटने तक, उनकी साधना अधिकतर 
अपनी निजी साधना थी और बाद में उसने आगे बढ़कर समष्टिगत साधना 
का विशाल रूप ले लिया। अबतक बापजी अपने व्यक्तित्व को परिष्कृत 
करने में और उसे सफलता से संचालित करने में अपनी अदम्य प्राण- 
शक्ति को लगाए हुए थे, अब के बाद वह अपने-अपने चुने हुए अन्य व्यक्तियों 
को अपने अंगगप्रत्यंग के रूप में नाथ कर निज के व्यक्तित्व को विराट 
रूप देने के लिएल्‍आगे बढ़े। यहां से आगे चलकर बापूजी के व्यक्तित्व के 
विकास का इतिहास सत्याग्रह-आश्रत्॒ के विकास का इतिहास बन जाता है । 


सत्याग्रह के राजकीय इतिहास की दृष्टि से कहा जा सकता है 
कि तीन पौंड कर विरोधी सत्याग्रह में बापूजी ने जब विजय पाई तब 
उनके व्यक्तित्व का प्रकाश दक्षिण अफ्रीका की सीमा पार करके संसार 
भर में दूर-दूर तक फल गया । भारत-भर में उनके इस शौर्य और 
पराक्रम के प्रति बड़ी श्रद्धा पेदा हो गई । फीनिक्स टाल्स्टाय-वाड़ी से 
बाहर भी उनके अनेक प्रशंसक तथा अनगामी तेयार होने लगे, जिनकी 
बापूजी से एक बार भी मुलाकात नहीं हुई थी । अखबारों में और पुस्तकों 
में उनका उल्लेख बढ़ने लगा । 


केपटाउन के कार्ये से लौटने के बाद बापूजी हमारे प्रत्यक्ष अध्यापक या 
आचारय॑ नहीं बन सके । हमें पढ़ाना-लिखाना, हमारी कापियाँ 
जांचना, हमारे सिर के बाल काट देना, हमारे साथ कंधे पर क्‌दाल लेकर 
कड़ी धूप में खेत खोदने जाना इत्यादि कार्यक्रम को वह फिर कायम नहीं 
कर सके, यद्यपि विद्यार्थियों के बापजी वह सदेव बने रहे । 


बापूजी की शक्ति ने अब जो करवट ली उसमें उनकी महानता 
छिपी हुई थी । दक्षिण अफ्रीका की गोरी सर्रकार से भिड़ने के लिए बापूजी 

की जो उग्र शक्ति केन्द्रित हुई थी वह अब अपने छोटे-मोटट संगी-साथियों की 
शारीरिक और मानसिक कमजोरियों को मार भगाने में केन्द्रित हो 
गईं। अपने निजी सहयोगियों में, चाहे वे नवयुवक हों या प्रौढ़ पुरुष हों, जहां 
कहीं मनोदोब॑ल्य देखा, उसके मिटा देने के लिए बापूजी तुल गाए। ऐसा करके 
वह भारत में सत्याग्रही' जीवन की हरी-भरी पौध पहुंचाने को उत्सक थे। 


मेरे मन में यह विश्वांस पक्का हो गया हैँ कि दक्षिण अफ्रीका के 
सत्याग्रह के अन्तिम दौर में तथा विशेष रूप से केपटाउन में मानव-सलूूभ 
छोटी-मोटी दुबं लताओं को बापूजी सदा के लिए पा र कर गए । मान-अपमान, 
बड़प्पन-अभिमान, क्रोध-मोह आदि के सागर को बापूजी अगस्त्य की तरह 
पी गए, उन्होंने मृत्य-भय को जड़-मल से उखाड़ फेंका । उन्होंने विचार और 
कर्म को समकक्ष बना लिया और इन्हीं शुभ घड़ियों में वह मानव से महा- 
मानव बन गए । 


एंसी विराट मति के साधनामय जीवन का यथाशकक्‍य समग्र स्मृति- 
चित्र शब्दांकित करने का मेंने इस पुस्तक में प्रयत्न किया है। पता नहीं 
में अपने मन में समाई हुई उस भव्य मूत्ति को कहां तक कागजों पर चित्रित 
कर पाया हूं । 


बहुत वर्ष पहले के और वह भी बिल्कुल बचपन के स्मरणों को जुटा- 
जूटाकर जब में इन प्रकरणों की रचना करने लगा तब मन में यह डर बना 
रहा कि में इसमें तथ्य के बदले काव्य की ओर तो अधिक नहीं बह रहा हूं ? 
स्मरणों की झ्खला को तैयार करते समय पहले वाली कड़ी पीछे और 
पीछे वाली कड़ी आगे नाथ लेने की भूल तो नहीं करता हूं ? अथवा, बात 
का रंग जो था उससे गहरा तो नहीं बठ रहा हैं ? 


गजराती में जब ये प्रकरण प्रकाशित हो रहे थे तब पूज्य महादेवभाई 
ने मझसे एक बार प्रइन किया था कि जब तेरे पास उस समय को डायरी 
नहीं है, तब भी तू फीनिक्स-पुराण लिखता जा रहा हैँं। ऐसी बात तो नहीं हैं 
कि जैसे मकड़ी अपने पेट में से ही अपना जाला बनाती रहती हू वसे तू भी 
अपने उदर से ही मनमानी बातें गढ़ रहा है ?” फिर विनोद के साथ पीठ 
ठोकते हुए खुद ही बोले, 'घबराओ मत। मेने यों ही तुम्हें सावधान किया। 
इतने विस्तार से जो .बातें दे रहे हो, ठीक कर रहे हो । पर कहीं लिखने के 
प्रवाह में कपोल-कल्पित किस्से न आ जाय॑ं, यह ध्यान रखना | में सब पूरे 
गोर से पढ़ता हूं । अच्छा आ रहा हैं । 


मेंने महादेवभाई को विद्वास दिलाया कि जो बातें मेरी स्मृति में 


४२० जीवन-प्रभात 


बहुत धृंघली हे तथा जिनके तथ्य के विषय में मुझे शंका पंदा हो सकती है 
उनका उल्लेख करने से में वचता हूं और तथ्य को तोड़ने-मरोड़ने का अप- 
राध भूल से भी न कर बैठ, इसके लिए भरसक सावधानी रखता हूं । 


महादेवभाई ने तो मेरा निवेदन स्वीकार कर लिया, परन्तु मेरे दिल 
में इस आलोचना का भय कायम रहा और बार-बार मेंने अपनी स्मति को 
कसा। इन प्रकरणों को जांचने के लिए मेने अपने पिताजी से विनती की । 
जहां कहीं उनको सन्देह हुआ या कोई बात खटकी उसे उन्होंने ठीक करवा 
दिया या निकलवा दिया। फिर भी अपनी स्मृति की यथार्थता परखने के 
लिए जहां सम्भव हुआ, बापूजी के पत्रों का सहारा लिया। बापूजी के लेखों 
से कई उद्धरण मेरे पिताजी ने ढुंढ़ दिये । इस प्रकार इस पुस्तक की सामग्री 
को तथ्य से भिन्न नः होने देने के लिए में अपनी शक्ति भर जांगरूक 
रहा हैं । 


बापूजी की विविध प्रवृत्तियों तथा उनकी विविध साधना का मेने अपनी 
बद्धि के अनुसार विवेचन भी किया हैँ। मेरे एक-दो विद्वान मित्रों ने, जो 
बापूजी के निष्ठावान उपासक हैं, मुझसे आग्रह किया कि "केवल बापूजी की 
प्रवत्ति और जीवनप्रसंग से विशेष कुछ मत लिखो | बापूजी की छत्र-छाया 
में रहकर जो अनुभैव तुमने पाया वह अनुभव ही लिख दो । उस अनुभव के 
साथ जो भावनाएं तुम्हारे मन में उठीं उन्हें मिलाकर बात का बतंगड़ क्‍यों 
करते हो ? लेकिन उन मित्रों की राय में अपना नहीं सका । यह नहीं कि 
मुझे उपदेशक बनने का मोह है, परन्तु बापूजी के जीवन का और उनकी 
शिक्षा-दीक्षा का प्रतिबिम्ब पंग-पग पर मेरे अन्तर में और मेरी बद्धि में किस 
प्रकार पड़ा, इसका उल्लेख करना आवश्यक समझता हूं । सूर्य को, जल को 
वायु को मनुष्य हर समय देखते हें और उनका भरपूर अनुभव पाते हैं; 
लेकिन उनके आरोग्यवर्धक लाभ की बात जब प्राकृतिक चिकित्सा पाया 
हुआ कोई रोगी हमारे सामने रखता है तभी उनकी वह मंहत्ता हमारी 
समझ में आती है। बापूजी के तेजस्वी जीवन के लिए भी ऐसी ही बात है । 
उनके जीवन-प्रसंगों का और उपदेशों का अपना महत्त्व अपार हैं; परन्तु 
मुझ-जसा तन-मन का दुबंछ बालक जिस प्रकार उसे ग्रहण कर पाया अथवा 
नहीं ग्रहण कर पाया, इस विषय में जब अपना अनुभव बतायगा तो उसकी 
उपयोगिता अनेक जिज्ञासुओं के लिए बहुत बढ़ जायगी, ऐसा मुझे विश्वास 
है। इसी हेतु से मेने बापूजी का सुवर्ण-सा देदीप्यमान जीवन अपने से हीन 
काठ पर मढ़कर यहाँ उपस्थित किया है । 


अन्त में बापूजी के महान व्यक्तित्व तथा उनके जीवन के चमकते 

हुए अनेकविध पहलुओं को एकत्र करने पर जो एक विद्विष्ट प्रकाश 
दिखाई देता है उसका उल्लेख करके अपनी बात में समाप्त करूंगा । 


बापूजी ने पुनः बताया है कि मेरे लिए “जीवन के शब्द-कोष का काम 
सदेव श्रीमद्ध्रुगवद्गीता ने दिया है ।” अर्थात्‌ उनके जीवन की मार्गदशिका 
गीता थी। गीता में भी तीसरे अध्याय के आदेशों पर बापूजी की अत्यधिक 
श्रद्धा थी। मुझ जेंसे विद्यार्थी को गीता सिखाते समय तीसरे अध्याय का 
मर्म समझाने पर वह अधिक जोर देते थे । जब में बापूजी के व्यक्तित्व 
का स्मरण करता हूं तब गीता के तीसरे अध्याय का तीसवां इलोक मेरे 
सामने आ जाता हैँ और उस इलोक में में बापूजी का पूरा वर्णन पाता 
हुं । वह इलोक हे : 
मयि सर्वाणि कर्माणि संन्यस्याध्यात्मचेतसा । 
निराशीनिर्ममो भूत्वा युध्यस्व विगतज्वरः ॥ 


इस इलोक के द्वारा कृष्ण भगवान बड़ी आत्मीयता से अर्जुन से कह 
रहे हैं, भाई, अपनी अध्यात्मवृत्ति को सजग रखकर अपने सारे कर्मों के 
बोझ को मुझ पर डाल दो ; मन में जितनी भी ममताएं और आशाएं मंडरा 
रही हैं उन्हें बिल्कुल अलग करदो ; और राग-द्ेषादि छे आवेगों से मन में 
पैदा होनेवाले बुखार को हटाकर लड़ाई के मेदान में डट जाओ । लड़ना, 
ओर लड़ना ही, तुम्हारा काम है । 

